
BENICZKYNÉ  BAJZA  LENKE. 


Végre  egy  boldog  asszonyi  S  még  hozzá  írónő, 
ami  kétszeres  csoda.  Mert  az  irói  világban  még 
ritkább  a  boldogság,  mint  egyebütt.  Más  fajta  em- 
ber boldog  lehet,  ha  ő  magának  semmi  baja  nincs 
s  dolgai  jól  mennek,  de  az  irónak  az  érzékeny 
leikénél  fogva  a  mások  bajai  is  fájnak.  Világfájda- 
lom, melancholia  vesz  erőt  e  gyakorta  abnormis 
természeteken,  az  élet  sötét  oldalainak  festésébe 
azért  merülnek  el,  de  azok  se  mindig  boldogok, 
akik  felderítik  az  olvasót ;  mint  ahogy  a  vidáman 
szökellő  forrás  gyakran  éles,  nagy  sziklák  közül  tör 
ki,  úgy  serked  ki  a  humor  is  nem  egyszer  fájdal- 
mas sebek  alul. 

Beniczkyné  élete  egy  szép  út  ebben  a  siralom 
völgyében,  egy  szép  út,  göröngyök  nélkül  való, 
mindvégig  fölfelé  visz  s  ragyogó  verőfény  önti  el. 
1840-ben  született  Pesten,  leánya  Bajza  Józsefnek, 
a  rendkívül  tisztelt  költőnek.  Olyan  volt  ő,  mintha 
nem  is  az  anyja  szülte  volna,  hanem  Bajza  gon- 
dolta volna  ki.  A  híres  császárfürdői  bálokon,  a 
platánok  alatt,  a  legkáprázatosabb  jelenség,  a  leg- 
jobb csárdás  tánczosné,  kit  országszerte  emleget- 
nek. Már  korán  megmozdul  benne  az  irodalmi 
hajlam,  nem  csak  kotillion-emlékeket  őriz  a  titkos 
fiókjában,  de  kéziratokat  is,  melyek  lázasan  szapo- 
rodnak és  —  mi  lehetne  nagyobb  szerencse  egy 
kezdő  íróra  —  hamarosan  férjhez  megy  egy  módos 
kiadóhoz,  Heckenast  Gusztávhoz,  kit  nemsokára 
1857-bcn  megajándékoz  egy  —  könyvvel. 

Az  írónőt  az  úgynevezett  « Schöngeist-ot »  kielé- 
gítette volna  ez  a  frigy,  de  e  szép  lélek  még  egy 
sokalta  szebb  testben  lakott.  A  legszebb  menyecs- 
két hódolattal  rajongták  körül  az  akkori  idők  elő- 
kelő gavallérjai.  Bajza  Lenkének,  akármilyen  jól 
választott  volna  is,  éreznie  kellett  lassankint,  hogy 
jobban  is  választhatott  volna,  rövid  idő  alatt  fel- 
bontotta házassági  kötelékét  s  1862-ben  Beniczky 
Ferencznck,  a  pestmegyei  fiatalság  egyik  legkép- 
zettebb vezér  alakjának  nyújtotta  kezét. 

Ez  a  házassága  boldog  és  zavartalan  maradt 
egész  haláláig  s  mindenben  kielégíthette,  mert  mig 
neki  a  megfelelő  vagyoni  viszonyok  mellett  mód- 
jában volt  irószobájába  vonulni  s  csendesen  elme- 
rülni képzeletvilágába,  addig  a  férj  is  közpályákon 
foglalkozhatott  s  a  beállott  alkotmányos  élet  folya- 
matjában  majd  mint  országgyűlési  képviselő,  később 
mint  szolnokmegyei  főispán,  majd  belügyi  állam- 
titkár, színházi  intendáns  s  végül  pcstmegyei  fő- 
ispán, egyre  emelte  neje  társadalmi  állását  is  s  lett 
lassankint  méltóságos,  sőt  excellentiás  asszony. 
Hiszen  a  szaporodó  kötetek  is  elég  öröm,  de  a 
szaporodó  czímek  se  okoznak  migraint,  kivált  az 
asszonyoknál. 

Sokat  írt.  Legtermékenyebb  összes  női  Íróink 
között,  a  hatvanas  és  a  hetvenes  évek  szépirodalmi 
lapjai  tele  vannak  az  ő  novelláival  és  regényeivel. 
Gyakran  látja  szalonjában  az  írói  köröket,  nagy 
összeköttetései  vannak,  néhány  novellája  németben 
is  megjelenik  a  jó  Silberstein  fordításában.  A  het- 
venes években  keletkezett  Petőfi-társaság  őt  is 
beválasztja  tagjai  közzé  s  így  lesz  az  első  nőiró, 
akit  az  irodalmi  férfiak  bevesznek  a  czéhbe.  Noha 
társadalmi  állásánál  fogva  az  arisztokrata  társasá- 
gokhoz tartozik  s  azoknak  egyik  kedvelt  nemes 
alakja,  nem  a  főrangú  műkedvelők  mennyezetes 
magaslatáról  nézi  az  igazi  írókat,  hanem  egész  lé- 

lekkel  közéjük  számítja  magát,  látogatja  a  Petófí- 
társaság  üléseit,  folytonos  érintkezésben  van  szer- 
kesztőkkel, kiadókkal,  Írókkal,  részt  vesz  apró- 
cseprő  bajaikban,  kisszerű  intrikáikban  és  pártos- 
kodásaikban,  sőt  a  Parnassusra  való  csörtetéseik- 
ben  is,  mint  bármely  vérbeli  bohém. 

Amint  korban  előhalad,  egyre  termékenyebb  lesz, 
regényei,  kivált  a  nyolczvanas  évek  óta.  kettesével 
jelennek  meg  évcnkint,  a  Márlha  és  a  Tévesztett 
utak  után  1884-ben  T^uth  és  a  "Fátyol  titkai  jelen- 
nek meg,  a  következő  évben  már  három  regénye 
jön  (Jlz  első  nyom.  —  Jí  porban  született.  —  TVem 
ó'smerem  a  múlt  történetét),  az  azutáni  évben,  1876- 
ban  már  négy  {Jl  vér  hatalma.  —  Zárt  ajtók  mö- 
gött. —  Saját  kezébe.  —  Jlz  erdei  lak.)  Később 
ez  a  termékenysége  megcsappant,  de  nem  is  lett 
volna  jó,  ha  szorgalma  olyan  arányban  növekedett 
volna,  mert  az  irály  pongyolasága  és  a  szerkezet 
lazasága  e  kövér  esztendőkben  a  legszembe- 
tűnőbb. 

Tárgyait  a  főrangú  világból  merítette,  melyben 
élt,  mint  annak  jelentékeny  tényezője,  de  nem  az 
életből  rajzolt,  hanem  franczia  regények  után, 
melyeket  olyanok  írtak,  akik  talán  nem  is  hatoltak 
be  a  főrangú  világba ;  hősei  és  hősnői  a  sikos 
parketteken,  puha  szőnyeges  boudoirokban,  parfü- 
mos  levegőben  élnek;  szeretnek,  csalnak  és  csa- 
lattatnak,  diadalmaskodnak  és  elbuknak.  Nem  volt 
elég  írói  ereje  e  megfestett  (különben  a  termé- 
szetben is  szintelen)  magyar  főúri  köröknek  külön 
levegőt,  karaktert  és  ízt  adni  (pedig  valami  meg- 
különböztető mégis  van  bennök);  az  ő  alakjai  bi- 
zony csak  marquis-k  és  marquise-ck,  akik  magyar 
nevek  alatt  bujkálva,  áttették  mulatozási  színhelyü- 
ket Parisból  Budapestre.  De  ettől  eltekintve,  nem 
lehet  eltagadni,  hogy  novellái  és  regényei  a  jó 
ízlést  szolgálták  és  a  nemesebb   irányokat    s    elő- 

adási  modora  nem  nélkülöz  bizonyos,  inkább 
asszonyias,  mint  művészeti  bájt,  mely  az  olvasót 
kellemes  hangulatba  ringatja.  Találóan  nevezték 
Magyar  Marlittnak ;  semmivel  se  volt  rosszabb,  de 
jobb  se,  mint  a  kis  Thüringen  c  folyamatosan  me- 
sélő nénikéje. 

Későbbi  regényeivel,  lassabban  írván  őket,  a  jel- 
lemekre és  pszichológiára  ügyelve,  kiengesztelte  a 
kritikát  is,  mely  a  legnehezebben  hódolt  meg  a 
szép  asszonynak.  A  közönség,  kivált  az  asszony- 
olvasók, állandóan  kedvelték,  úgy,  hogy  regényei, 
ami  csak  a  legkiválóbb  írókkal  esik  meg  nálunk, 
egyöntetű  összkiadásban  is  megjelentek,  mint  arány- 
^^á  'g*"  kelendő  portéka  a  könyvpiaczon. 

Férje  intendánssága  idején  szini  irodalommal  is 
próbálkozott,  de  a  nemzeti  szinház  közönsége  — 
ahogy  ő  szokta  magát  a  regényeiben  előkelően  ki- 
fejezni —  « fel  ette  hűvösen  fogadta*. 

Ez  volt  talán  az  egyetlen  bárányfelhő  a  derült, 
napfényes  égbolton,  mely  áthajlott  életútja  fö- 
lött —  az  utolsó  mozdulatáig,  az  utolsóig,  mellyel 
az  örök  éjszakába  lép. 

Meghalt  —   i905«  április  2-án. 


Mikszáth  J^álmán. 


1. 

—  Ernesztinc,  a  kalapomat. 

—  Itt  van  a  kezemben,  de  ujra  kérem,  ne  men- 
jen grófné. 

—  Miért  fecsérled  a  szavakat?  Minden  hónap- 
nak ezen  a  napján  felöltözöm,  úgy  mint  ma.  Té- 
len fekete  szőrruhába,  szürke  nyúlprémes  bundába, 
s  a  kalappal,  melyet  négy  forintért  vettél  számomra 
a  Kerepesi-úton.  Kcztyűim  kopottak,  a  lábamon 
sárczipők.  Nyáron  szürke  vászonruhába,  mely  talán 
még  egyszerűbben  fest,  mint  a  téli  öltözék,  s  az 
utczán  mindenki  legföljebb  nyelvmesternónek  néz, 
a  ki  óraadással  keresi  kenyerét  és  te  rendesen 
lamentácziókkal  akarsz  visszatartani  utamtól  1  Miért  ? 
Hisz  úgy  is  tudod,  hogy  az  hasztalan ! 

E  szavakat  magas  termetű,  komoly,  okos  ki  fej  e- 
zésű,  harmincz- negyven  év  között  lévő  szép  asz- 
szony  ejté  ki  nevetve,  s  komornájához  beszélve, 
mialatt  az  kalapját  fejére  illeszté,  de  kinek  nagyon 
komor,  megrovó  tekintete  mulattatni  látszott  úr- 
nőjét. 

—  De  hát  hova  megy,  grófné? 

—  Hányadszor  kérded  ezt,  Ernesztine? — foly- 
tatta a  tükörtől  visszafordulva  Hermance  grófné, 
s  ujra  jóízűen  nevetett ;  majdnem  csúfolódva  ejté 
ki  szavait.  —  Mondd,  miért  akarsz  visszatartani, 
hisz  tudod,  hogy  rossz  helyre  nem  megyek  1 

—  Nem  tudom. 

Komor,  megrovó,  de  kissé  bizonytalan  hangon 
voltak    e    szavak    kiejtve,  s  a  grófné  gyors  pillan- 

Bcnicxkyné  :   Végzetet   tév<dé>.  I 


tással  mérte  őt  végig,  kinek  öreg,  ránczos  arczát 
e  tekintetre  sötét  szégyenpír  borítá. 

—  Elment  az  eszed?  — kérdé  azután  tőle  meg- 
lepetve. —  Így  nem  szokás  rendez-vousra  menni. 
Azonkívül  tudod,  hogy  férjemet  szeretem. 

—  Azt  nem  mondtam  s  nem  is  úgy  értettem, 
de  mire  való  ez  az  álruha?  Grófné,  ki  ezreket 
költ  öltözékére,  s  a  legelegánsabb  dáma  a  legma- 
gasabb társaságban,  nem  röstel  így  menni  az  ut- 
ozára,  gyalog  .  .  .   Titkos  útra  ! 

—  Csak  nem  ülhetek  ily  öltözékben  foga- 
tomra? —  viszonzá  Hermance.  —  De  mind  a 
mellett  ne  hidd,  hogy  oly  helyre  megyek,  mi  ellen 
bárkinek  kifogása  lehetne. 

—  Hogy  mit  hiszek  ezekről  az  utakról,  melyek 
évek  óta  tartanak  és  ismétlődnek,  az  az  én  dol- 
gom, — -  viszonzá  vállát  vonva,  s  kevés  tisztelettel 
a  komorna,  majdnem  kétértelmű  hangon,  mit  csak 
olyan  cseléd  engedhet  magának,  ki  úrnőjét  felnőni 
látta. 

—  Gondolj,  a  mit  akarsz  !  —  viszonzá  félig  ha- 
''^ggal,  félig  mosolylyal  az  úrnő,  s  helyet  foglalt 
egy  karszékben  és  kinyujtá  szép,  hosszúkás  for- 
májú lábát. 

—  Húzd  föl  a  sározipőm  s  add  ide  az  esernyőm. 
Ernesztine  szó  nélkül    engedelmeskedett,  mialatt 

kipillantott  az  ablakon,  melyen  át  az  égen  sötét 
felhőket  lehetett  látni,  mik  vihar  közeledtét  je- 
lenték. 

Hermance  grófné  készen  volt  s  kezébe  vette 
az  esernyőt  és  indult  az  ajtó  felé. 

—  Mit  mondjak,  ha  a  gróf  haza  jönne?  —  kérdé 
Ernesztine. 

—  A  mit  akarsz  .  .  .  Mondd,  hogy  sétálni 
mentem. 

—  Ilyen  időben? 

—  Gondolj     ki     valamit !  —  kiáltott    föl    Her- 


mance  türelmetlenül,  s  kisietett  az  ajtón  és  nem 
a  főlépcsőn  haladt  le,  kilépve  az  előszobából,  ha- 
nem egy  melléklejárás  felé  haladt,  hol  a  cseléd- 
ség szokott  le-  és  fölfutkosni,  s  mely  a  hátulsó 
kapuhoz  vezetett. 

Kilépve  az  utczára,  melyben  a  palota  állt,  mely- 
nek tulajdonosa  Eszthey  Bertalan  gróf  volt,  sietve 
haladt  azon  végig,  azután  egy  mellékutczába  tért 
be,  mely  meglehetős  hosszú  volt,  de  melyen  végig- 
haladva, daczára  az  esős  alkonynak,  meglassítá 
lépteit,  s  vidám,  gondtalan  mosolylyal  haladt  előre, 
mintha  már  nem  volna  sietős  dolga  .  .  . 

Az  üzletekben  egymásután  gyúltak  föl  a  lámpák 
s  az  utcza  is  megvilágosodott  a  villámfénytől  és 
Hcrmancc  meg-megállt  egyik-másik  egyszerű  üzlet 
kirakata  előtt,  mosolyogva  szemlélvén  a  szegényes 
holmikat,  porczellánt,  kalapot,  czipőket  stb.,  mintha 
kedve  telnék  ilyeneket  is  látni. 

Azután  tovább  haladva,  ismét  egy  másik  utczába 
fordult.  Az  eső  már  esni  kezdett,  mely  eddig  csak 
cseperészett,  s  kifeszíté  esernyőjét  és  gyorsabban 
folytatta  útját. 

Itt-ott  a  mellette  elhaladók  megfordultak  utána. 
Magas  termete,  elegáns  tartása  feltűnt,  mert  ilyen 
alak  nem  igen  szokott  este  ilyen  mellékutczákban 
járni  ;  még  csak  fátyol  sem  volt  az  arczán  és  jól 
lehetett  látni  finom  fehér  bőrét,  nagy  kék  szemét, 
divatos  frizuráját,  mely  hullámos  göndörödésben 
környezte  arazát,  s  bár  túl  volt  már  a  legelső 
fiatalságon,  szépségét,  mely  inkább  bájos  volt,  mint 
szabályszerű,  nem  lehetett  tagadni. 

Végre  elérte  útja  czélját,  a  házat,  melyet  kere- 
sett. 

Belépett  a  kapun,  becsukta  esernyőjét  és  lassan 
fölhaladt  a  lépcsőn,  mely  széles  volt,  tömör  már- 
ványból készült  hajlított  karrácscsal,  mint  a  hogy 
a  legújabb  házaknál    szokás   most  alkalmazni,  s  az 


emeletre  vezetett,  melyre  fölérve,  Hermance 
grófnő  az  első  számú  ajtónál  megállva,  gyorsan, 
idegesen  csöngetett.  Az  ajtó  fölött  nagy  betűkkel 
czímtábla  ékeskedett  arany  betűkkel,  melyre  a  kö- 
vetkező írva: 

«Ozv.  Obren  Adolfné  leánynevelő  intézető) 
Pár    pillanat    múlva    megnyílt    az    ajtó,    s  fekete 
ruhás,  fehér  kötényes    és  ugyanolyan  fejkötős  fiatal 
nőcseléd  tekintett  ki  rajta. 

—  Ah,  a  nagyságos  asszony !  Méltóztassék  be- 
lépni, éppen  levelet  készültem  vinni  számára  a 
postára,  —  kiáltott  föl   a  leány. 

—  Nekem  ?  —  kérdé  megütközve  Hermance, 
s  derült  kifejezésű  arcza  elkomolyodott,  sőt  mint 
a  cseléd  észrevette,  elhalványodott. 

—  A  nagyságos  asszony  c^ímére  írva  nálam 
van.  De  most  az  szükségtelen,  mind  a  mellett  át- 
adom. Tessék  belépni. 

Hermance  után  becsapódott  a  nagy  szárnyas 
tölgyfaajtó,  s  ő  követte  a  leányt.  Vonásai  nyugta- 
lanságot fejeztek  ki,  mi  mozdulatain  is  meglátszott, 
lassú,  vontatott  lépéssel  haladt  vezetője  után,  ki 
tágas,  diszes  terembe  vezette,  s  gyorsan  fölcsa- 
varva a  villamos  gombot,  perez  alatt  fény  árasz- 
totta el  a  szobát,  mely  beléptük  alkalmával  telje- 
sen sötét  volt. 

—  Itthon  van  Obrenné  asszonyság?  —  kérdé  a 
grófné. 

—  Azonnal  megjelentem,  hogy  vendég  érke- 
zett —  viszonzá  a  kérdett,  s  eltűnt  egyik  mellék- 
ajtón. 

Hermance  kezében  tartá  a  neki  czímzett  leve- 
let, de  nem  bontá  föl.  Szórakozottan  tekintett  a 
betűkre,  s  mind  nagyobb  nyugtalanság  és  feszült- 
ség látszott  az  arczán. 

Midőn  Obrenné  belépett,  sietve  tett  pár  lépést 
felé,  ki  alacsony,  gömbölyű  termetű,  mintegy  ötven 


éves  hölgy  volt,  s  arczkifejczésével,  hajlott  orrá- 
val, és  keskeny  ajkaival  szigorú  hatást  tett,  s  most 
különösen  komor  volt. 

—  Kegyed  írni  akart  nekem?  —  kérdé  Her- 
mance,  a  kezében  tartott  levélre  mutatva. 

—  Méltóztassék  helyet  foglalni,  grófné,  —  vi- 
szonzá  a  háziasszony,  —  mert  a  mit  mondani  aka- 
rok, hosszú  lesz  és  —  kellemetlen  ;  s  mialatt  ven- 
dége leült,  ő  is  helyet  foglalt  vele  szemben. 

—  Dózia  ?  —  kiáltott  föl  Hortence  nyugta- 
lanul. 

—  Igen,  Teodózia  kisasszonyról  lesz  szól 

—  Milyen  ünnepies  bevezetés,  máskor  Dóziá- 
nak  hívta. 

—  Mint  növendékemet  .  .  .  Most  többé  nem 
azt,  mert,  mert  .  .  . 

A  grófné  halálsápadt  lett,  s  önkéntelen  össze- 
csapta kezeit. 

—  Mit  beszél  .  .  .  Hogy  értelmezzem  sza- 
vait? —  kérdé  remegő  hangon. 

—  Egyszerűen  azt  kell  tudatnom,  hogy  párt- 
fogoltját  nem  tűrhetem  tovább  intézetemben,  s 
legkésőbb  holnap  méltóztassék  őt  innét  elvinni,  de 
ha  lehet,  jobb  szeretnem,  ha  még  ma  távoznék. 

—  De  hát  mi  okból,  valami  rosszat  követett  cl  ? 

—  Természetesen ! 

—  Szabad  tudnom,  mi  az? 

—  Megírtam  a  levélben,  de  most  élőszóval 
mondom  el,  miután  itt  van  méltóságod.  Dózia  teg- 
nap este  el  akart  szökni  az  intézetből  .  .  .  Miért, 
kivel,  mi  okból  ?  Azt  nem  lehet  tőle  kitudni.  Kér- 
déseimre nem  felel,  sír,  zokog,  de  vallomásra  nem 
szánja  magát. 

—  És  hogy  jöttek  rá  szándékára?  —  kérdé  el- 
fojtott lélekkel  Hermance. 

—  Növendéktársnője  árulta  el,  ki  észrevette, 
hogy  kis  bőrtáskája  a  duzzadásig   meg  van  tömve. 


s  a  pamlag  alá  rejtve,  mely  máskor  üresen  hevert 
szekrényében. 

—  És  Dózia    be    is   vallotta  szökési  szándékát? 

—  Semmit  sem  vallott ;  mint  mondtam,  sír,  zo- 
kog, de  egyetlen  szót  sem  lehet  belőle  kivenni. 

—  De  édes  asszonyom!  —  kiáltott  föl  öröm- 
mel Hermance,  ha  így  van,  akkor  nem  tudni, 
hogy  6  csakugyan  el  akart-e  menni.  Lehet  az  csak 
föltevés  az  ön  részéről. 

—  Az  kétséget  nem  szenved,  —  viszonzá  hideg, 
száraz  hangon  Obrenné,  —  különben  behivom, 
beszéljen  ő  maga.  Grófné  iránt  talán  közlékenyebb 
lesz. 

Obrenné  távozott,  s  pár  perez  múlva  kisírt 
szemű,  igen  szép,  alig  tizenhét  éves  leánykával 
tért  vissza,  ki  lehorgasztott  fejjel  követte,  s  midőn 
megpillantá  Esztheynét,  kinek  ottlétére,  úgy  lát- 
szott, nem  volt  elkészülve,  megállt  a  küszöbön, 
mintha  nem  merne   közelcdni. 

A  grófné  kérdő,  fájdalmas,  szomorú  pillantással 
függesztette  arczára  szemét,  mely  igen  finom,  ne- 
mes szabású  s  bájos  volt,  aranyszőke  hajjal  be- 
kerítve, melynek  néhány  göndör  fürtje  homlokára 
hullt,  s  majdnem  finom  ivezetű  szemöldökéig  ért  a 
tündöklő  szempár  fölött. 

—  Dózia! —  kiáltott  föl  Hermance  meglepetve, 
mert  e  perczben  egészen  más  alak  állt  előtte,  mint 
kit  utolsó  ittlétekor  látott  egy  hónap  előtt.  Annak 
komor,  daczos,  sötét  tekintetű  arcza  elhatározottsá- 
got mutatott,  s  a  grófné  fölugorva  helyéről,  hozzá 
futott,  és  megragadta  lefüggő  hideg  kezeit. 

A  leány  nevének  hallatára  zokogásban  tört  ki 
és  gyorsan  elvonva  a  grófnétól  kezét,  azt  arczára 
tapasztá. 

—  Ne  sírjon,  hanem  beszéljen,  —  kiáltott  rá 
szigorúan  Obrenné.  —  Nekem  nem  felelt,  most 
itt  az  ideje,  hogy  megvallja  bűnét  a  .  .  . 


Gyorsan  elhallgatott  Hcrmancc  egy  figyelmez- 
tető pillantására. 

—  Beszélj,  gyermekem,  —  monda  a  grófné 
szeretetteljes  hangon  .  .  .  Tudod,  mivel  vagy  vá- 
dolva, s  mondd  el,  igaz-e  az,  vagy  nem.  Légy 
őszinte  hozzánk. 

Dózia  félve  emelte  fel  szemeit,  s  azt  a  hatást 
tette,  mint  mikor  a  kis  gyermek  menedéket  keres 
a  büntetése*  elől  ;  tekintete  esdeklő  volt,  s  kife- 
jezte lelki  szenvedését,  de  nem  felelt,  azután  újra 
lesüté  fejét. 

—  Nincs  semmi  mondanivalód,  Dózia?  —  kérdé 
megdöbbenve  a  grófné. 

A  leányka  fejével  intett,  hogy  nincs,  s  folyton 
könnyek  hulltak  arczára. 

—  De  felelnie  kell  1  —  kiáltott  föl  bosszúsan 
Obrenné.  —  Tagadnia  lehetetlen  szökési  szándé- 
kát. Táskája  be  van  csomagolva,  de  azt  mondja 
meg,  hova  akart  menni,  s  miért  szándékozott  el- 
hagyni házamat  —  titokban  ? 

Dózia  konokul  hallgatott. 

—  Nos  tehát,  most  belátja,  asszonyom,  hogy 
itt  nem  maradhat.  Nem  1  Egy  óráig  sem  .  .  .  Ha 
még  bevallanná  bűnét  s  bocsánatot  kérne!  De  így 
nem  lehet  őt  itt  megtűrni. 

Hermance  arcza  nagy  aggodalmat  fejezett  ki. 
Oly  nehéz  helyzetben  volt,  hogy  nem  tudta  ki- 
találni, mit  tegyen,  s  azért  még  egyszer  újra  kezdte 
vallatását,  még  pedig  az  előbbinél  kissé  szigorúbb 
hangon. 

—  Látod,  Dózia,  mily  következései  vannak 
szándékolt  távozásodnak,  s  meg  lehetsz  győződve, 
hogy  magad  sem  tudod,  mi  vár  a  jövőben  rád ! 
Azért  beszélj.  Valld  be  bűnödet,  mondd  el,  miért 
és  hova  akartál  menni.  Mi  szándékod  volt,  s  ki 
csábított  arra,  hogy  távozzál. 

—  Senki !  —  kiáltott  föl  megrettenve  a  leányka 
s  gyorsan  letörlé  könnyeit. 

—  Ez  nem  valószínű!  Hova  mehettél  volna  te 
egyedül  ?  Hisz  nem  is  ismersz  senkit  rajtam  kívül. 

—  És  még  is  úgy  kell  lenni,  —  szólt  hévvel 
közbe  Obrenné.  —  Mert  ismeretséget  nem  köt- 
hetett az  intézetben  senkivel ;  különös  fényt  vetne 
ez  házamra.  —  Dóziának  egy  önkéntelen  mosoly 
röpült  keresztül  ajkán,  mi  a  két  hölgyet  meg- 
döbbentette. 

—  Csak  nem  akarja  állításomat  kétségbe- 
vonni ?  —  kérdé  elfojtott  dühvel  Obrenné,  kinek 
hangja  reszketett  a  fölindulástól. 

—  Nem ! 

—  Hát  mit  akart  jelenteni  az  a  kétértelmű 
mosoly  ? 

—  Nem  vettem  észre,  hogy  mosolyogtam  volna, — 
viszonzá  sóhajtva  Dózia.  Nincs  is  okom  rá. 

—  Az  már  igaz,  —  folytatta  majdnem  kár- 
örömmel   Obrenné  s  gyorsan  a  grófnéhoz  fordult. 

—  Szives  lesz  magával  vinni  Dóziát,  asszonyom. 
Mert,  mint  mondtam,  itt  nem  maradhat.  Vala- 
mennyi növendékem  tudja  ezt  a  szégyenletes  ese- 
tet s  helytelen  példát  merítenének  belőle,  ha 
Dózia  csak  egy  nap  is  még  az  intézetben  ma- 
radna. 

Eszthey  grófné  lesújtva  állt  helyén  s  nem  tudta 
kitalálni,  mit  tegyen,  mialatt  Dózia  érdekkel,  fe- 
szülten tekintett  rá  s  látta  rajta  a  tusakodást,  mi 
észrevehető  csodálkozásra  gerjesztette. 

—  Most  bámul  ?  ugy-e  ?  —  kérdé  gúnyosan 
Obrenné.  —  Talán  azt  hitte,  tárt  karokkal  fogad- 
ják s  még  egy  doboz  czukrocskát  is  kap  gyönyörű 
viseletéért  .  .  . 

—  Nem,  azt  nem  gondoltam  1  —  kiáltott  föl 
hévvel  a  leány.  —  Sőt  tudom,  hogy  rosszul  csele- 
kedtem, de  .  .  . 


—  Nos,  halljuk  tovább. 

—  Többet  nem  mondhatok,  de  anyámtól  bo- 
csánatot kérek. 

—  Azt  hiszem,  ezek  után  nem  lesz  megengedve, 
hogy  a  nagyságos  asszonyt  mamának  nevezze,  — 
monda  Obrenné.  Tudja,  hogy  maga  csak  fogadott 
gyermeke  neki,  kitől  6  hálát  és  alázatosságot  vár- 
hatott volna  és  dicséretes  viseletet  talált. 

—  Tudom,  —  viszonzá  halkan,  szomorúan  Dózia. 
Most  Hermance    szemei    teltek    meg  könnyel,  s 

betakarta  arczát,  és  ez  a  mozdulat,  s  levert  tartás 
oly  nagy  bánatot  fejezett  ki,  hogy  a  fiatal  leány 
láthatólag  megdöbbenve,  perez  alatt  mellette  ter- 
mett és  letérdelt  előtte. 

—  Bocsánat,  —  rebegte  alázatosan,  mialatt  újra 
zokogásban  tört  ki. 

—  Ez  már  valami,  —  monda  diadalmas  arczczal 
Obrenné.  —  Legalább  mutatja,  hogy  megbánta 
bűnéti  De  én   nem  hiszek  neki. 

Hermance  meleg  pillantást  vetett  a  leánykára 
s  kezét  hajára  tette. 

—  Állj  föl,  Dózia,  —  monda  remegő  han- 
gon. —  Gondolkodnunk  kell,  hogy  mit  tegyek 
veled,  miután  itt  nem  maradhatsz. 

Dóziát  láthatólag  megdöbbentették  e  szavak, 
s  mialatt  elhagyta  helyét,  feszült  félelemmel  vizs- 
gálta a  grófné  arczát,  ki  Obrennéhez  fordulva, 
majdnem  félénken  monda : 

—  Csak  egy  napot  tűrje  meg  őt  itt,  asszonyom, 
csak  huszonnégy  órát,  míg  kitalálom,  mitévő  le- 
gyek. 

—  Nem  lehet,  nem  tehetem. 

—  Csák  huszonnégy  óráig,  holnap  este  eljövök 
érte  és  elviszem. 

—  Lehetetlen,  lehetetlen  ! 

—  Most  igazán  nem  tudom,  hova  vigyem  .  .  . 
Istenem,    Istenem  .  .  .    Dózia,  ha  tudnád,  ha  csak 

sejtenéd,    mily    bonyodalmakba  kevertél  engeni  és 
magadat. 

A  leány  mind  nagyobb  csodálkozással  szemlélte 
ezt  a  vergődést  és  nagy  nyugtalanság  látszott  rajta. 

—  Bocsánat,  asszonyom,  de  nem  tehetem.  El- 
veszteném minden  növendékemet,  ha  engedékeny- 
ségemnek hire  menne,  —  ismétlé  Obrenné. 

—  Kitől  tudnák  azt  meg? 

—  Növendékeimnek  nem  tilthatom  el,  hogy  ne 
írjanak  szülőiknek  a  történtekről.  És  tizenegyen 
vannak  ...  A  mit  pedig  annyian  tudnak,  az  nem 
marad  titokban. 

Hermancenek  lesütött  feje  kifejezte,  hogy  a  mit 
Obrennétól  hallott,  azt  be  kell  látnia,  mert  annak 
igaza  van. 

Mély,  nehéz  sóhaj  röppent  ki  ajkán  s  Dóziához 
fordulva  monda  : 

—  Végy  köpenyt  és  kalapot,  s  menjünk  ! 

A  leány  gyorsan  megfordult  és  elhagyta  a 
szobát. 

—  Hova  viszi  őt,  grófné?  —  kérdé  egyszerre 
észrevehető  nyugtalansággal    az  intézet  főnöknője. 

—  Alkalmasint  haza  .  .  .  Hova  vihetném? 

—  íis  a  gróf  ? 

—  Fölösleges  erről  beszélnünk,  —  monda  tü- 
relmetlenül, majdnem  büszkén  és  hidegen  Her- 
mance.  —  Valamit  kell  vele  tennem,  ha  ön  kéré- 
semet megtagadja,    nem    hagyhatom    őt  az  utczán. 

—  Én  pedig  nem  koczkáztathatom  jó  hirneve- 
met,  állásomat.  Ezt  beláthatja,  grófné. 

—  Tehát  hagyjuk  abba  a  vitát,  de  ki  kell  mon- 
danom, hogy  nem  hittem  volna  önről,  miként  ily 
kegyetlen  tudjon  lenni,  ismerve  helyzetemet. 

—  Nem  tehetek  másként.  De  adhatok  tanácsot. 
Van  egy  nővérem.  A  külvárosban  lakik.  Jómódú 
katonatisztné,  s  van  egy  olyan  korú  leánya,  mint 
Dózia.  ó  rövid  időre  befogadná. 


—  Megtenné  ő  ezt  ?  —  kérdé  érdekkel,  majd- 
nem örömmel   a  grófné. 

—  Szivesen  küldök  neki  ajánlatot,  s  6  megteszi. 
A  saját  érdekemben  fogom  őt  arra  kérni. 

—  Hol   lakik? 

—  Messze.  A  Soroksári-út  legvégén,  eltart  oda 
az  út  kocsin  félórát. 

Ekkor,  mintha  figyelmeztetni  akarná  a  falon 
függő  nagy  óra  a  beszélőket,   nyolczat  ütött. 

—  Ah  Istenem!  —  kiáltott  föl  ijedten  Hcr- 
mance.  —  Már  is  elkéstem;  otthon  kellene  len- 
nem, két  órája,  hogy  elhagytam  a  házat,  s  ez  az 
ebéd  ideje  nálunk. 

—  Akkor  nem  tudom,  mit  tegyünk.  Azonban  ne 
mondja  grófné,  hogy  nem  adtam  a  legjobb  aka- 
rattal tanácsot. 

—  A  minek  azonban  nem  vehetem  hasznát! 

—  Az  nem  az  én  hibám,  hanem  a  körülmé- 
nyeké, s  kérem  azoknak  betudni,  —  monda 
Obrenné  feltűnő  nyugtalan  hangon. 

—  Igaza  van,  —  veté  oda  kissé  hidegen  Her- 
mance.  —  Mind  a  mellett  nem  marad  más  hátra, 
mint  hogy  haza  vigyem  Dóziát. 

Obrenné  lesütött  szemekkel  hallgatott  és  Eszt- 
heyné  még  egy  kisérletet  tett. 

—  Ha  például  kétszeres  árat  fizetnék  Dózia 
ittlétéért?  —  kérdé  bátortalanul;  de  az  öreg  nő- 
nek vér  szökött  arczába  ez  ajánlatra. 

—  Miféle  véleményben  van  rólam  méltóságod, 
hogy  ilyet  ajánl  ?  —  kérdé  őszinte  vagy  tettetett 
megbotránkozással.  —  Itt  nem  pénzről  van  szó, 
hanem  erkölcsi  lehetetlenségről  ! 

—  Bocsánatot  kérek  ...  —  rebegte  Hermance 
elpirulva  s  az  ajtó  felé  fordult,  melyen  Dóziának 
jönnie  kellett. 

—  Remélem,  grófné,  nem  neheztel  szavaim- 
ért, —  monda    kissé    nyugtalanul  az  intézet  tulaj- 

donosnője,  érezve,    hogy    elutasító    hangon    ejti  ki 
szavait. 

—  Nem  neheztelek,  de  megvallom,  rosszul 
esik  nyilatkozata,  meggondolva,  hogy  mi  min- 
dent .  .  . 

—  Tett  méltóságod  az  én  intézetemért,  —  foly- 
tatta hévvel  Obrenné.  —  Pártfogásába  vette,  nö- 
vendékeket ajánlott,  stb.,  a  miért  én  hálás  is  leszek, 
a  míg  élek ;  de  ha  már  erről  beszélünk,  ne  vegye 
rossz  néven,  ha  viszont  azt  is  fölemlítem,  hogy 
nagyon  nehéz  lett  volna  Dóziát  előkelő  intézetben 
elhelyeznie  a  tudott  körülmények  miatt,  s  én  csak 
azért  vettem  ide,  mert  a  grófnénak  szívből  hálás 
tisztelője  vagyok! 

—  Ha  tudná,  mily  nehéz  helyzetben  vagyok  ...  — 
rebegte  Hermance,  mialatt  szép  szemei  megteltek 
könnyel. 

—  Sejtem,  s  éppen  azért  tettem  kivételt,  és 
ha  Dózia  jól  viselte  volna  magát,  soha  nem  állt  volna 
be  a  szomorií  kénytelenség,  bármeddig  maradhatott 
volna  nálam.  De  ismétlem,  grófné,  itt  az  én  leh- 
lemről van  szó !  Ha  kitudódnék,  hogy  ő  szökni 
akart  intézetemből,  s  én  azt  büntetés  nélkül  el- 
néztem, elveszíteném  minden  növendékemet  s  kol- 
dulni mehetnék. 

—  Talán  nagyon  is  tragikusan  veszi  ezt  a  dol- 
got, kedves  Obrenné  I  —  sóhajtott  Hermance.  — 
Végre  is  semmi  sem  történt.  Gyermekes  meg- 
gondolatlanság volt  az  egész,  mi  ily  fejlődő  leá- 
nyoknál gyakran  előfordul. 

—  De  történhetett  volnál  És  még  csak  azt  sem 
lehet  Dóziából  kivenni,  hova  szándékozott  menni, 
hisz  tudtommal  egyetlen  ismerőse  sincs  a  városban, 
így  mondta  nekem  méltóságod,  nemde? 

—  Nincs  senkije  rajtam  kívül,  s  megfoghatatlan 
előttem  ez  az  eset.  De  remélem,  nekem  majd  val- 
lani    fog,    —  monda     Eszthey    grófné     az     órái  a 


"Esztbeyné  k^zét  nyujtá  Obrennének- 

pillantva,  s  mind  nyugtalanabbnak  látszott,  de  ekkor 
lépett  be  Dózia  kalappal  fején,  s  kis  útibőrönddel 
kezében. 

—  Most  siessünk!  —  kiáltott  föl  hozzáfordulva 
Hcrmance,  —  végy  búcsút  Obrenné  asszonyság- 
tól,  és  kérj  bocsánatot  tőle. 

De  a  leányka  csak  némán  hajtá  meg  magát, 
s  ajkai  nem  nyiltak  föl.  Egyetlen  szót  sem  ejtett 
ki,  s  az  ajtó  felé  fordult. 

Obrenné  kétértelmű  mosolylyal  tekintett  utána, 
s  Esztheynéhez  fordulva,  monda  : 

—  Láthatja,  grófné,  mily  rossz  hajlamai  vannak 
ennek  a  gyermeknek.  Daczos,  zárkózott,  engedet- 
len és  örülök,  hogy  megszabadultam  tőle,  de  tanács- 
lom, vigyáztasson  rá. 

Dózia  hallotta  e  nyilatkozatot,  s  ajkán  gúnyos, 
keserű  mosoly  repült  keresztül,  mialatt  Esztheyné 
kezét  nyujtá  Obrennének,  azután  követte  Dóziát, 
kivel  némán  haladt  le  a  lépcsőn  a  legelső  kocsi- 
állomásig, hol   fogatba  üítek. 

A  grófné  megmondta  a  kocsisnak  az  utczát, 
melyben  az  Eszthey- palota  állt,  de  meghagyta  neki, 
hogy  az  utcza  végén  álljon  meg.  nem  akarván  a 
palota  kapuja  elé  hajtatni. 

Midőn  Hcrmance  és  Dózia  kiléptek  Obrenné 
fogadóterméből,  gyorsan  fölnyjlt  annak  egyik 
mellékajtaja  s  mintegy  tizennyolcé  éves,  magas, 
erőteljes  leány  dugta  ki  fejét  rajta. 

—  Nem  sikerült,  —  monda  boszús  hangon 
Obrenné. 

—  Hova  mennek  ? 

—  Az  Eszthey-palotába. 

—  Nem  soká  fog  Dózia  ott  maradni,  —  monda 
nevetve  a  leány,  mire  az  öreg  nő  helyeslőleg  in- 
tett fejével,  azután  elmondta  neki  a  lefolyt  jelenet 
részleteit  .  .  . 

Midőn  a  höJgyelc  leszálltak  a  fogatról,  már 
egészen  sötét  volt,  de  Hermance  mind  a  mellett 
óvatosan  körültekintett,  mintha  valamely  véletlen 
találkozástól  félne,  de  az  utcza  teljesen  üres  volt,  s 
ő  Dóziával  együtt  észrevétlenül  surrant  be  a  há- 
tulsó kapun  és  sictett  föl  azon  a  melléklépcsőn, 
melyen  távozott. 

Ezalatt  Dózia  kiváncsian  tekintgetett  ide,  s  tova, 
mint  a  ki  nem  tudja,  hol  van,  s  arczán  feszült 
várakozás  volt  kifejezve,  mialatt  társnőjét  követte, 
ki  fölérve  a  lépcsőn,  jobbra  fordult,  s  a  komorna 
szobái  felé  tartott.  Ernesztine  az  ablaknál  állt, 
midőn  a  grófné  belépett,  s  a  neszre  visszafordulva, 
monda: 

—  Ily  későn,  grófné?  A  méltóságos  úr  már 
kétszer  kérdezte,  hol  van,  s  az  ebéd  föladásával 
várnak  .  .  . 

De  megpillantva  az  úrnőjét  követő  ismeretlen 
alakot,  meglepetve  hallgatott  el  s  azt  álmélkodva 
szemlélte. 

—  Ernesztine,  —  kezdé  Eszthcyné  nála  szo- 
katlan szomorúsággal.  —  Ez  a  fiatal  leány  itt  ma- 
rad nálad,  míg  én  ebédelek.  De  nem  kell  senkinek 
tudni  ittlétéről.  Érted?  Senkinek!  Az  ebédhez  át- 
öltözni már  nincs  idő,  csak  a  kalapomat  teszem 
le.  Mit  mondtál  a  grófnak? 

—  Hogy  sétálni  ment,  szabad  levegőt  szívni,  mert 
főfájása  van,  de  ő  rossz  kedvvel  kiáltott  föl :  ebben 
az  időben !  Azzal  távozott  s  azt  hiszem,  a  szalon- 
ban várakozik  méltóságodra. 

—  Tégy  úgy,  Ernesztine,  a  hogy  mondtam.  Te 
pedig  vesd  le  a  kalapodat,  Dózia  s  várj  itt* reám, 
míg  visszajövök,  —  monda  gyorsan  a  grófné  s  ki- 
sietett, a  két  egymásnak    ismeretlen  hölgyet  egye- 

dül  hagyva,  kik  egyforma  érdekkel  és  kíváncsiság- 
gal tekintettek  egymásra  s  mialatt  Dózia  letette 
kalapját,  a  komorna  kérdé : 

—  Honnét  jön,  kisasszony?  —  s  vizsgálódva 
függeszté  rá  szemét,  kinek  bájos  arcza,  nyúlánk 
termete  és  előkelő  külseje   meglepte. 

—  Az  intézetből  . . .  De  mondja  meg,  kérem, 
hol  és  kinél  vagyok  e  házban  ? 

—  Nem  tudja,  hol  van  ?  —  kérdé  bámulva  Er- 
nesztine.  —  Hát  nem  ismeri  a  grófnét? 

—  Hallottam,  hogy  úgy  nevezte  úrnőjét,  kit  én 
évek  óta  ismerek,  de  nem  tartottam  annak. 

—  Eszthey  grófné  házában  van,  kivel  ide  jött, 
de  hát  kicsoda  ön  ? 

—  Szükséges  azt  magának  tudni  ? 

A  hang,  melyen  e  kérdést  Dózia  kiejté,  száraz 
és  büszke  volt  s  a  komorna  homlokára  kcmor  re- 
dőket  vont  és  vállat  vonva  monda : 

—  Nem  éppen  szükséges,  de  miután  feleltem 
kérdésére,  azt  hittem,  én  is  szerencsés  leszek  vá- 
laszt kapni. 

—  Úgy  látszik,  titokban  kell  tartani  ittlétemet, 
s  így  fölösleges,  hogy  kilétemről  beszéljek,  —  vi- 
szonzá  Dózia,  s  az  ablakhoz  ült,  hátat  fordított  a 
komornának  s  letekintve  az  utczára,  a  járó-kelőket 
szemlélte,  bár  alig  látott  azok  közül  valakit;  mert 
részint  egészen  sötét  volt,  másrészt,  mert  a  palota 
környéke  ilyenkor  csöndes  szokott  lenni. 

Hermance  ezalatt  szobáiba  sietett  s  ledobva  ka- 
lapját, a  tükörbe  pillantott  és  rémülve  látta,  hogy 
hajának  göndörségét  teljesen  eltüntette  a  nedves, 
esős  levegő.  Hosszan  hullott  az  homlokára  s  öltö- 
zéke sem  felelt  meg  az  esteli  ebédnek,  holott 
tudta,  hogy  férje  nagyon  sokat  ad  a  külső  for- 
mákra s  nemcsak  a  késésért  fog  neki  szemrehányást 
tenni,  hanem  öltözéke  miatt  is,  mely  legföljebb  a 
második  reggelihez  lett  volna  való. 


De  hát  nem  volt  ideje  most  e  fölött  •tűnődni, 
azon  kellett  sebtiben  gondolkoznia,  míg  a  szobák 
hosszú  során  végighaladt,  mivel  mentse  ki  késését, 
mi  még  sohasem  történt. 

Férjét  csakugyan  a  szalonban  találta,  ki  unatkozva 
forgatta  az  egyik  asztalról  fölvett  albumnak  lapjait 
s  kedvetlen  arczczal  tekintett  a  belépőre,  azután 
elővette  óráját. 

—  Éppen  félórája,  hogy  várakozom  reád,  Her- 
mance  és  az  ebédre !  Honnét  jösz  ily  későn  s  ku- 
szált  állapotban  ? 

—  Siessünk  hát  az  ebédlőbe,  —  monda  erőlte- 
tett vidámsággal  Hermance  s  nyugodtságot  mutatva, 
a  mit  nem  érzett. 

Eszthey  gróf  követte  s  éppen  akkor  érték  el  a 
nagy  szárnyas  ajtót,  midőn  az  előttük  megnyittatott 
s  a  komornyik  a  tálalást  jelentette.  Pár  perczig 
némán  ültek  egymásnak  szemközt,  mialatt  a  szol- 
gák kivonultak,  azután  Hermance  kérdés  nélkül 
monda : 

—  Képzeld,  Berni,  mi  történt  ma  velem ;  én,  ki 
fél  életemet  e  városban  töltém,  eltévedtem. 

A  gróf  kételkedve  s  figyelmesen   tekintett  rá. 

—  Egész  nap  iszonyú  fejfájásom  volt,  —  foly- 
tatta kissé  akadozva  a  grófné  és  azt  hittem  .  .  . 

—  A  reggelinél  nem  említettél  arról  semmit,  — 
vágott  szavába  a   gróf. 

—  Nem  akartalak  nyugtalanítani  oly  csekély 
bajjal,  azt  hittem  elmúlik  s  végre  midőn  láttam, 
hogy  nem  szűnik  a  szobai  levegőben,  sétálni 
mentem. 

—  Este  egyedül  ?  .  .  .  Mily  különös  gondolat. 
Miért  nem  fogattál  be? 

—  Az  nem  lett  volna  mozgás  s  azt  hittem,  a 
járás  gyorsabb  keringésbe  hozza  véremet  s  ide- 
gességem lecsillapul. 

—  Tehát  ideges  voltál  ? 

—  A  főfájás  mindig  idegességből  ered  s  tudod, 
hogy  én  minden  ok  nélkül  olykor  nagyfokú  ideges- 
ségben szenvedek. 

—  Tudom !  De  hát  hova  tévedtél  el  ? 

—  Arról  később,  —  viszonzá  gyorsan  Hermance, 
mert  e  perczben  a  szolgák  a  második  tál  étellel 
léptek  be  s  nem  akart  előttük  beszélni. 

Mialatt  tányért  váltottak  s  az  ételt  körülhordták, 
Barnabás  gróf  kérdé : 

—  Nem  akarsz  ma  velem  színházba  jönni  ?  a 
darab,  melyet  adnak,  új  és  nagyon  hallom  dicsérni. 

—  Már  későn  lesz,  csak  a  végére  jönnénk,  mert 
még  át  kellene  öltöznöm. 

—  Sajnálom,  hogy  éppen  ma  így  elkéstünk  az 
ebéddel,  nos,  de  most,  miután  ismét  magunk  va- 
gyunk, folytasd  az  eltévedés  történetet.  Mi,  mel- 
lesleg mondva,  igen  valószínűtlennek  látszik,  — 
monda  Eszthey  nevetve. 

—  Csak  nem  hiszed,  hogy  valótlanságot  mon- 
dok? —  kérdé  Hermance,  kinek  nagyon  kedve 
szerint  jött  ez  az  udvariatlan  megjeg>'zés  s  tette- 
tett nehezteléssel  függeszté  szemét  férjére. 

—  Nem  éppen  valótlanságot,  de  leplezni  kivánsz 
valamit,  a  mi  .  .  . 

—  Nos,  jól  van  1  Tehát  egyetlen  szót  sem  fogok 
többé  kiejteni,  a  mi  késésemre  vonatkozik. 

—  De  ha  én  mégis  kérnélek,  hogy  tedd,  —  vi- 
szonzá ingerkedve  a  gróf,  mialatt  igen  jó  étvágy- 
gyal  evett  és  ivott,  mi  a  legnagyobb  lelki  nyuga- 
lomra mutatott. 

Hermance  ajkán  szomorú  mosoly  röpült  keresztfii. 

—  Minek?  Úgy  sem  sokat  törődöl  vele,  bár- 
merre jártam,  —  monda  önkéntelen  szemrehányóan, 
mi  nem  volt  szokása. 

—  Mondjuk,  hogy  bízom  benned !  Ez  szebben 
hangzik,  —  viszonzá  nevetve  Eszthey,  mialatt  egy 
pohár  bordóit  öntött  le. 

Bcniczkyné  :   Végzetet   tévedis.  } 

—  Köszönöm ! 

—  Mily  szárazon,  hidegen  ejted  ki  e  szót, 
mintha  jobb  szeretnéd  az  ellenkezőt. 

—  Nem  tudom,  nem  szeretném-e  jobban. 

—  Hermance !  —  kiáltott  föl  megrovóan  Esz- 
they.  —  Csak  nem  akarod  magadat  azon  hölgyek 
közé  sorozni,  kiket  férjeiknek  félteniök  kell  ? 

—  Azokat  jobban  szeretik  a  férjek. 

—  Milyen  beszéd !  Tudod,  hogy  én  effélékkel 
nem  szeretek  tréfálni.  Házasok  között  föltétlen 
bizalommal  kell  lenni !  Az  első  kétely  vagy  gyanú 
megingatja  a  házasélet  bcnsőségét,  s  akkor  az 
többé  nem  is  házasság! 

—  Egyaránt  érted  ezt  férjre  és  nőre?  —  kérdé 
szép  ibolyaszínű  szemét  feszülten  függesztve  férjére 
Hermance,  ki  erősködése  daczára  kissé  zavarba 
jött  erre  a  kérdésre,  de  határozottan  monda : 

—  Kétségkívül ! 

—  És  ha  például  te  csalhatatlan  bizonyítványát 
bírnád  annak,  hogy  én  házasságunk  ideje  alatt 
másba  voltam  szerelmes,   mit  tennél  akkor? 

—  Ne  beszéljünk  ily  szomorú  lehetetlenségek- 
ről. Én  tudom,  hogy  szeretsz  s  a  ki  egyet  szerei, 
az  nem  hevülhet  máséri! 

Hermance  ajkain  elnyomott  sóhaj  röppent  el  s 
miután  az  ebédnek  vége  volt,  gyorsan  emelkedett 
föl  helyéről   és  férje  dohányzójába  mentek. 

Az  ebéd  alatti  társalgás  a  ki-  és  bejáró  szol- 
gák miatt  csak  megszakításokkal  folyhatott,  míg 
most  egyedül  voltak,  s  a  gróf  szivarra  gyújtva 
monda : 

—  Tulajdonképpen  mi  okból  választottad  ma 
ezt  a  különös  beszédtárgyat,  Hermance?  Nem  em- 
lékszem, hogy  ilyenekről  házasságunk  alatt  beszél- 
tünk volna, 

—  Magam  sem  tudom.  De  ne  is  folytassuk,  — 
monda    gyorsan    Hermance,    félve,    hogy    férjének 

ismtft  eszébe  jut  kérdezősködni  hollétérő!  és  ké- 
sese okáról.  —  Különben  is,  ha  szinházba  akarsz 
menni,  sietned  kell,  hogy  a  darab  legvége  előtt 
ott  lehess. 

Esztheyt  meglepte  ez  a  felelet  és  sürgetés.  Egy 
futó,  kérdő  tekintettel  függeszté  szemét  feleségére, 
azután  az  órára  pillantott. 

—  Igaz !  —  monda  félre  téve  szivarját,  megyek 
és  te  mit  fogsz  ma  este  művelni,  nem  jön  valaki 
teára  hozzád  ? 

—  Nem  !  Korán  lefekszem,  mert .  . . 

—  Még  mindig  nem  múlt  el  a  főfájásod  ? 

—  Jobban  vagyok,  —  viszonzá  gyorsan  a  kér- 
dett s  hévvel  tette  hozzá : 

—  Azután  a  kaszinóba  mégy  ? 

—  Talán ;  még  nem  tudom,  ha  kivánod,  itthon 
töltöm  az  estét.  De  igaz,  le  akarsz  pihenni. 

—  Igen  I  Tehát  a  viszontlátásra  holnap. 
Bertalan  gróf  melegen  ölelte  meg  nejét,  azután 

távozott,  mialatt  az  szomorú,  fájdalmas  kifejezéssel 
tekintett  utána  s  könnyet  törült  ki  szeméből. 

—  A  ki  egyet  szeret,  az  nem  hevülhet  másért,  — 
sóhajtá,  férje  szavait  ismételve,  azután  lassú  lép- 
tekkel ment  szobáiba  és  komornájának  csöngetett, 
ki   azonnal  megjelent  a   hivásra. 

Hermance  az  első  pillantásra  észrevette,  hogy 
az  öreg  Ernesztinc-nek  nagyon  rossz  kedve  van  $ 
majdnem  félénken    kérdé: 

—  Kapott  valamit  enni  az  a  fiatal  leány,  kit 
magammal  hoztam? 

—  Nem,  hisz  azt  mondta  méltóságod,  hogy  sen- 
kinek sem  szabad  tudni  a  nálamlétéről. 

—  igaz,  erről  elfeledkeztem.  Beszéltél  vele? 

—  Olyan  büszke  az,  mintha  valami  főherczcgnő 
volna  ;  alig  felelt  kérdéseimre  s  azután  nem  szól- 
tam hozzá. 


—  Némán  ültetek  együtt  egész  este  ?  —  kérdé 
csodálkozva  Hermance. 

—  ó  kinézett  az  ablakon,  én  pedig  kézimunkán 
dolgoztam. 

—  Ez  különös. 

—  Honnét  hozta  őt  grófné  s  mily  czélból 
hozzánk? 

—  Ma  itt  fog  maradni.  Holnap  tovább  viszem. 
Most  vezesd  ide  s  menj  estelizni.  A  szobád  mel- 
lett lévő  szobában  fog  aludni,  de  az  estét  velem 
tölti. 

—  Tetszeni  fog  neki  a  lakás  ? 

—  A  szoba,  melyben  elhelyezzük  őt,  csinos  és 
tiszta.  Mást  nem  kivánhat. 

—  De  hát  ki  ő  ?  Legyen  hozzám  bizalommal, 
grófné,  —  monda  nyugtalanul  a  komorna. 

—  Kérdésedre  nem  felelhetek,  Ernesztine,  csak 
annyit  mondok,  hogy  midőn  koronként  távoztam 
hazulról,  úgy  mint  ma  is,  őt  látogattam  meg,  kiről 
kiskora  óta  gondoskodom. 

—  Ezt  most  legalább  tudom.  Sok  nyugtalansá- 
got okozott  nekem  gyakori  távozása,  grófné,  s  kö- 
szönöm, hogy   megmondta. 

—  Nem  volt  arra  ok,  —  viszonzá  mosolyogva 
Hermance.  —  Most  küldd  be  vendégedet,  ki  na- 
gyon elunhatta  magát  ma  este,  mihez  nincs  szokva. 

—  Azt  magam  is  hiszem,  de  hát  nem  akart 
velem  mulatni,  —  viszonzá  nevetve  a  komorna,  s 
elhagyta  a  szobát  és  pár  pillanat  múlva  Dózia  lé- 
pett be. 

Hermance  egy  pillanatig  fáldalmas  kifejezéssel 
nyugtatta  a  kecses  alakon  szemeit,  ki  valóban  na- 
gyon szép  leány  volt. 

Tartása  egyenes  s  öntudatos.  Megjelenése  elő- 
kelő, vonásai  finomak  és  nemesek  s  a  gyönyörű 
szempárban  most  komoly,  majdnem  megrovó  ki- 
fejezés ült. 

—  Hivatott,  grófné,  —  monda  hideg,  űnnepies 
hangon,  s  kissé  mcghajtá  magát,  azután  merev 
mozdulatlansággal   állt  helyén. 

—  Tehát  megtudtad,  ki  vagyok,  —  kezdé  el- 
mosolyodva Hermance.  —  Ülj  ide  mellém,  s  be- 
szélgessünk a  történtekről  és  a  jövőről. 

—  Nekem  nincs  mondanivalóm. 

—  Igazán  mondod  ezt,  Dózia.  Nem  érzed  szük- 
ségét, hogy  bizalommal  légy  hozzám  ?  —  kérdé 
meghatott  hangon  Hermance  és  megölelve  őt,  a 
pamlaghoz  vezette,  s  leült  és  maga  mellé  vonta. 

—  Nem  tudom,  mit  akar   tudni,  grófné. 

—  Miért  hívsz  grófnénak,  eddig  mamának  ne- 
veztél. Mi  változott  azóta? 

—  Nem  tudtam  czímét,  rangját,  míg  most  tu- 
dom, kivel  beszélek. 

—  Az  nem  változtatja  meg  viszonyunkat.  Én 
neked  nevelőanyád  vagyok  és  leszek!  Haldokló 
anyádnak  ígértem  meg,  hogy  gondoskodni  fogok 
rólad,  s  azt  megtartottam  és  míg  élek,  semmi  kö- 
rülményben sem  hagylak  el.  De  bizalommal  kell 
lenned  hozzám.  Nem  mondom,  hogy  szeress,  mert 
az  érzés  dolga,  de  arra  kérlek,  tekints  úgy,  mintha 
gyermekem  volnál,  s  gondold  meg,  hogy  neked 
rajtam  kívül  senkid  sincs  e  földön. 

—  Kik  voltak  szülőim? 

—  Erre  most  nem  felelhetek,  sőt  azt  hiszem, 
soha  nem  is  fogok  felelni,  de  hisz  az  rád  nézve 
mindegy, 

—  Nem  egészen,  —  viszonzá  szomorúan  a 
leányka,  —  mindenki  szereti  tudni,  kiktől  szárma- 
zik, s  mindegyik  tudta  is,  a  ki  az  intézetben  volt, 
csak  én  nem,  és  ez  sokszor  nemcsak  Jeverőleg,  de 
szégyenftőleg  hatott  rám. 

—  És  mégis  mostanáig  sohasem  kérdezted  azt 
tőlem. 


—  Gyanítottam,  hogy  nem  szeretne  róla  beszélni, 
s  féltem  a  felelettől. 

—  Mi  vitt  erre  a  föltevésre  ? 

Dózia  körülpillantott  a  szobában,  mely  elegáns 
budoire  volt  a  legkényelmesebben,  sőt  pompával 
bútorozva,  azután   Hermancera    függeszté    szemeit. 

—  Nem  hittem,  hogy  az,  a  kinek  mondja  ma- 
gát —  viszonzá  jelentőséggel.  —  Obrennét  is 
nagyságos  asszonynak  hívják  cselédjei,  s  ugyanaz 
a  ozím  nem  illett  magára. 

—  Mi  különbséget   találtál  köztünk? 

—  Oh,  azt  könnyen  megmondhatom.  Grófné 
szép  és  előkelő  külsővel  bír,  másforma  ruhái  van- 
nak, más  a  modora,  beszéde,  taglejtése,  mfg  Ob- 
renné  nagyon  közönséges. 

—  Lám,  lám,  mily  éles  megfigyelő  tehetséggel 
bír  a  kis  Dózia,  —  monda  nevetve  Hermancc.  — 
Ki  hitte  volna,  hogy  ily  birálgatásba  bocsátkozik  .  . . 
És  mióta  keletkezett  ez  a  gyanúd  ? 

—  Mióta  regényeket  olvastam,  hol  gyakran  tör- 
ténik ilyen. 

—  Regényeket?  Obrennéná)  tehát  meg  van  en- 
gedve a  regényolvasás!  —  kérdé  kellemetlen  meg- 
lepetéssel Hermance. 

—  Nincs !  Titokban  olvassák  ott  a  könyveket,  ő 
nem  tud  arról   semmit. 

—  És  hogy  jutnak  a  növendékek  olyan  olvas- 
mányokhoz ? 

—  Két  bejáró  növendék  hozza  őket. 

—  És  ezeket  nem  zárja  ki  Obrenné  intézetéből ! 

—  Nem  tudja,  s  nem  is  fogja  megtudni  soha, 
mert  mindnyájan  titoktartást  Ígértünk  és  azt  meg 
is  tartottuk. 

Hermance  pár  perczig  hallgatott ;  igen  kellemet- 
lenül érinté  ez  a  vallomás,  de  talán  még  inkább 
Dózia  hosszú  pilláktól  árnyékolt  szeme,  mely  ku- 
tatóan függött  rajta. 

--  Ez  szomorú,  —  monda  azután  megrovó  han- 
gon. —  Ti  nem  tudjátok,  mily  káros  hatással  van 
a  tapasztalatlan  leányokra  az  oly  könyvek  olvasása, 
melyek  birálatlanul  kezeikbe  kerülnek,  mielőtt  élet- 
tapasztalással bírnának,  s  most  már  kezdem  érteni 
szökési  kísérletedet  és  kérlek,  beszélj  nekem  arról 
őszintén. 

—  Okvetetlen  szükséges  az  ?  —  kérdé  Dózia 
oly  száraz,  majdnem  elutasító  hangon,  hogy  Her- 
mance  nemcsak  meglepetve,  de  igen  kellemetlen 
hatás  alatt  viszonzá : 

—  Azt  hiszem,  erre  a  kérdésre  alig  kell  felel- 
nem s  te  is  meggondolatlanul  intézted  azt  hozzám, 
mert  hiszen  tudnod  kell,  hogy  csak  az  alatt  a  föl- 
tétel alatt  maradhatunk  jó  barátnők. 

A  leányka  lesüté  fejét,  arczát  pirosság  önté  el, 
s  mintha  érezte  volna  kérdésének  helytelenségét, 
majdnem  alázatosan    monda: 

—  Azért  kérdeztem  azt,  hogy  okvetetlen  szüksé- 
ges-e beszélnem,  mit  Obrenné  előtt  semmi  esetre 
sem  tehettem  volna,  mert  vallomásommal  egy  vala- 
kit kellene  vádolnom,  kin  ő,  hozzám  hasonló  mó- 
don állt  volna  bosszút. 

—  Ki  az  ?  —  kérdé  nyugtalanul  Esztheyné. 
Dózián  erős  habozás  látszott. 

—  Ígérem,  hogy  rajtam  kívül  soha  senki  sem 
tudja  meg  nevét,  —  monda  Hermance. 

—  Valóban  számíthatok  arra?  —  kérdé  a  leány 
8  elhagyva  helyét,  a  grófné  elé  térdelt  és  meg- 
ragadva annak  kezét,  bájos,  esdeklő  kifejezéssel 
tekintett  szemébe. 

—  Megígértem!  —  viszonzá  Esztheyné,  kezét  a 
leányka  hullámos  hajára  téve,  ki  most  kérő,  szelid 
arczocskájával  a  régi  Dózia  volt  s  kire  visszaemlé- 
kezett, hogy  az  az  első  látásra  megnyerte  rokon- 
szenvét, holott  akkor  majdnem  gyűlölettel  közele- 
dett hozzá. 

De  Dőzía  e  határozott  kijelentés  daczára  még 
mindig  habozott  feleletével. 

—  Egyik  növendék  társnőd  serkentett  az  intézet 
bői  való  távozásra?  —  kérdé  Hermance,  hogy 
megkönnyítse  vallomását. 

—  Igenl 

—  Es  hova  szándékoztál  menni  ? 

—  Hozzá,  ki  árva  s  nemsokára  megkapja  vagyo- 
nát és  akkor  együtt  szándékoztunk  élni,  miután 
sem  neki,  sem  nekem  senkink  sincs,  kihez  tar- 
toznánk. 

—  Nem  hálátlanság  ez,  a  ri\it  most  mondasz  ?  — 
kérdé  neheztelve  a  grófné. 

—  Egész  történetet  kellene  elbeszélnem,  hogy 
megértessem  elhatározásomat,  —  monda  zavarral 
a  leány  s  arcza  piros  lett,  —  de  azt  nem  mond- 
hatom el. 

—  Szóval,  nem  vagy  bizalommal  hozzám,  pedig 
ha  tudnád,  Dózia,  mit  teszek  én  érted,  lehetetlen, 
hogy  hálát  ne  ereznél  irántam,  —  kiáltott  föl  Her- 
mance s  szemei  könnyesek  lettek. 

Dózia  láthatólag  megdöbbent  c  szívből  fakadó 
fájdalmas  hangra ;  egy  pillanatig  kérdőleg  nézett  e 
könnyes  szemekbe,  azután  ajkához  vonta  a  grófné 
kezét. 

—  Bocsánat!  —  rebegte  meghatott  hangon,  — 
tudom,  hogy  nagyon  rossz  és  hálátlan  teremtés 
vagyok  s  az  is  maradok  mindig. 

—  Ezt  nem  akarom  hinni  és  mondani,  Dózia. 
Te  fiatal  és  tapasztalatlan  vagy,  kinek  fogalma  sincs 
az  élet  göröngyös  útjairól  s  arról  a  lejtőről,  hova 
a  meggondolatlanság  sodorhat. 

—  Ebben  igaza  van.  Nem  ismerem  az  életet, 
csak  könyvekből. 

—  Örülök,  hogy  ezt  belátod,  s  talán  azt  is, 
hogy  én  jobb  tanácsokat  adhatok  neked,  mint  nö- 
vendék társnőid,  vagy  a  regéyenk. 

—  Meg  vag\'ok  róla  győződve,  azonban  meg 
kell  jegyeznem,  hogy  Klára    nagyon  okos  leány. 

—  Klárának  hivják  I  És  a  vezetékneve? 

—  Engedje  azt  elhallgatnom,  grófné. 

—  Legyen,  különben  is  nem  nagyon  érdekel, 
miután  sem  én,  sem  te,  nem  fogunk  többé  vele 
találkozni. 

—  Ah,  azt  nagyon  sajnálnám !  —  kiáltott  föl 
ijedten  Dózia. 

—  Rossz  befolyással  volt  reád,  minek  most  lát- 
hatod káros  következményeit.  Semmivé  tette  tanul- 
mányaid folytatását,  mikre  még  nagy  szükséged 
lett  volna. 

—  És  mi  fog  történni  most  velem? 

—  E  perczben  még  nem  tudok  e  kérdésre  fe- 
lelni. Ma  itt  maradsz,  s  holnap  majd  beszélünk 
róla.  Gondolkoznom  kell,  mi  volna  rád  nézve  a 
legczélszerűbb. 

—  Tehát  nem  haragszik  reám,  nem  vetett  ki 
kegyeiből  ? 

—  Arról  szó  sincs  I  Azonban  nem  titkolhatom, 
hogy  fájdalmat  okoztál,  mert  azt  hittem,  ragaszko- 
dói hozzám  és  csalódtam  ! 

—  Nem,  nem  csalódott !  —  kiáltott  föl  Dózia 
ijedten.  —  Nem  akartam  háládatlan  lenni  s  elha- 
tározott szándékom  volt  tudósítani  hollétemről,  bár 
nem  tudtam  volna  hova  czímezni  levelemet,  miután 
sem  kilétét,  sem  lakását  nem  közölte  velem,  de 
Obrenné  közvetítette  volna  a  tudósítást. 

—  Okom  volt  arra,  hogy  ne  tudassam  kilétemet. 
De  különben  minden  hónapban  fölkerestelek  egy- 
szer, sőt  midőn  beteg  voltál,  többször  is  megláto- 
gattalak és  gondoskodtam  rólad  minden  irányban 
s  hogy  ki  vagyok,  az  neked  mindegy  lehetett. 

—  De  miért  nem  volt  szabad  azt  tudnom,  még 
csak  imádságomba  sem    foglalhattam    igazi    nevét? 

—  És  valóban  imádkoztál  értem? 

—  Minden  este  és  reggel,  buzgón,  hálateljes 
szívvel 

—  És  mégis  szó  és  búcsú  nélkül  akartál  elhagyni  ? 

—  Magam  sem  tudtam,  mit  teszek  ...  És  Klára 
oly  kecsegtetően  írta  le  a  jövőt,  midőn  függetle- 
nek leszünk,  tetszésünk  szerint  élhetünk.  O  gaz- 
dag s  én  örökre  vele  s  nála  maradok,  a  mi,  azt 
hittem,  nagy  előny  rám  nézve,  mert  sejtettem;  hogy 
szegény  vagyok,  sőt  Obrenné  burkolt  szavakban 
többször  meg  is  monda  azt  nekem,  hálára,  szor- 
galomra intve  annak  kedvéért,  ki  gondoskodik  ró- 
lam, mert  nélküle  nem  élvezhetném  az  ő  nagyszerű 
intézetét. 

Hermance  elmosolyodott  a  « nagyszerű*  szó  gú- 
nyos kiejtésére,  magához  szorítá  a  leány  fejecské- 
jét, de  azután  komolyan  monda : 

—  Arra  nem  volt  fölhatalmazva,  hogy  ilyeneket 
mondjon  neked  s  rosszul  tette ;  azonban  mindez 
nem  ok  arra,  hogy  oly  könnyelmű  lépésre  határozd 
magad.  És  kérdés,  megtartotta  volna-e  Klára  igé- 
retét a  jövőben?  Te  nem  tudod,  hogy  mily  ke- 
véssé lehet  bízni  az  adott  szóban  s  különben  is 
barátnőd  még  szintén  az   intézetben  van. 

—  A  szünidőkig,  azután  elhagyja  az  intézetet 
örökre.  O  nem  volt  növendék,  már  húsz  éves. 

—  Az  még  több,  mint  egy  hónap  múlva  lesz, 
miért  mentél  tehát,  vagy  akartál  te  távozni  most 
már  Obrennétól  ? 

—  Nehogy  az  a  látszatja  legyen  eltűnésemnek, 
mintha  együtt  távoztunk  volna,  ámbár  azt  hittem, 
nem  igen  fogja  kutatni  eltűnésemet  senki. 

—  És  rám  nem  gondoltál  ? 

—  Szerettem  volna  elbúcsúzni,  de  féltem,  hogy 
elárulom  magam  s  Klára  azt  tanácsolta,  hogy  tá- 
vozzam a  nélkül. 

—  Én  nem  tudom,  ki  az  a  Klára,  de  mondha- 
tom, hogy  nem  nagyon  épületes    tanácsokat    adott. 

Dózia  hallgatott,  de  vonásain  kétely  volt  kife- 
jezve, mintha  nem  adna  teljes    hitelt  ez  állításnak. 

—  Nem  hiszed,  a  mit  róla  mondok  ? 

—  Klára  nag)'on  okos  és  nagyon  jó  leány  — 
viszonzá  meggsőződéssel  Dózia. 

—  Miben  nyilvánult  okossága  s  miért  tartod  őt 
jónak  ? 

—  Mert  megosztá  velem,  a  mivel  bírt  és  gyak- 
ran szívből  vigasztalt,  ha  szomorú  voltam. 

—  Az  elsőre  nézve  nem  tudom,  mit  értesz,  mert 
azt  hiszem,  semmiben  sem  láttál  hiányt.  Pénzed 
annyi  volt,  a  mennyi  s  többi  növendéknek,  s  hogy 
miért  kellett  vigasztalni  szomorúságodban,  szintén 
nem  tudom,  miután  szomorúságra  nem  lehetett 
okod,  —  monda  a  grófné  a  leány  arczát  vizsgálva, 
ki    lesüté  hosszú  selyempilláktól  árnyékolt  szemét. 

—  Talán  nem  lett  volna  okom  a  bánkódásra, 
hisz  igaza  van,  megvolt  mindenem  úgy,  mint  a 
többieknek,  de  fájt  szívemnek  az,  hogy  mindnyá- 
jan otthonukról,  testvéreikről,  szülőikről  beszéltek, 
csak  én  hallgattam  némán,  szó  nélkül,  mert  ne- 
kem nem  volt  mit  mondanom  s  nem  volt  kiről  be- 
szélnem. 

Hermance  meghatva  tekintett  rá,  ki  igazi,  mély 
szomorúsággal  ejté  ki  e  szavakat  és  azt  gondolta 
magában,  mennyi  vétkes  ember  van  a  világon,  de 
nem  kivánta,  hogy  egyet  azok  közül  elérjen  a  bün- 
tetés. 

—  Szegény  gyermek,  —  monda  megsimogatva 
a  kedves  arczocskát.  —  Igazán  oly  elhagyatottnak 
érzed  magadat? 

Ezt  azért  kérdezte,  mert  nem  tudott  mást  mon- 
dani vigasztalására.  Dózia  fejével  intett,  azután 
halkan  rebegte : 

—  Nem  maradhatok  itt?  El  kell  mennem? 

Ez  a  kérdés  villámütésként  érte  Hermancet, 
összerezzent  és  g;)'orsan  monda  : 

—  Nem,  Dózia,  itt  lehetetlen  maradnod,  sőt  e 
perczben  még  nem  is  tudom,  hova  fogsz  menni, 
de  gondoskodom  rólad  s  légy  meggyőyődve,  hogy 
szeretlek  s  a  legjobbat  kívánom  neked.  Jó  dol- 
god lesz  a  jövőben  is,  oly  jó,  mintha  saját  leányom 
volnál. 

De  Dózia  ezt  a  biztosítást  nem  nagy  elragadta- 
tással fogadta.  Aroza  kételyt  fejezett  ki,  vonásain 
csalódás  látszott,  nem  felelt  s  szemét  lesütötte. 

Hermance-on  nagy  nyugtalanság  látszott  s  fe- 
szülten kérdé: 

—  Kételkedel   szavaimban? 

—  Nem,  —  monda  bizonytalanul  Dózia,  —  de 
látom,  hogy  terhére  vagyok,  alkalmatlanságot  oko- 
zok és  ez  szomorít. 

—  Ne  hidd  azt !  —  kiáltott  föl  a  grófné.  — 
Nekem  hatalmamban  áll,  hogy  gondoskodjam  rólad, 
minden  eszközzel  birok  arra  s  mindent  megteszek, 
hogy  boldog  és  elégedett  légy. 

—  Sorsomra  kellett  volna  bíznia,  —  monda 
szomorúan  a  leány.  —  E  percízben  már  Klára  la- 
kásán lennék  s  jövőm  biztosítva   volna. 

—  De  hát  ki  az  a  Klára?  —  kiáltott  föl  Her- 
mance  türelmetlenül,  majdnem  haraggal. 

—  Egy  hűsz  éves,  gazdag  és  független  leány, 
ki,  mint  mondtam,  nem  mint  növendék  volt  az  in- 
tézetben, de  gyámja  nem  tudta  hova  elhelyezni, 
miután  kilépett  a  zárdából  s  Obrennét  kérte  meg, 
hogy  néhány  hónapig  nála  maradhasson.  A  szün- 
időkig terjed  ottléte  s  akkor  hazamegy  birtokára, 
falura,  szabad  lesz  és  él  tetszése  szerint. 

—  Nagyon  különös  ez,  a  mit  barátnődről  be- 
szélsz, —  monda  rosszkedvűen  a  grófné,  —  s  haj- 
landó vagyok  hinni,  hogy  ő  nem  mondta  neked  a 
valót. 

—  Mi  ad  arra  okot,  hogy  kételkedjék  szavaiban, 
grófné?  —  kérdé  neheztelve  Dózia. 

—  Mert  először  is,  ha  Klára  most  húsz  éves, 
úgy  csak  négy  év  múlva  lesz  teljes  korú,  s  akkor 
kapja  meg  vagyonát.  Másodszor,  ha  igaz  úton  járt 
volna,  nem  kellett  volna  titkos  távozásra  serken- 
teni, hanem  nyiltan  tehette  volna  nekem  azt  az 
ajánlatot,  hogy  magához  vesz,  mit  rád  nézve  elő- 
nyösnek tartott  s  miről  gyaníthatta,  hogy  én  nem 
fognám  azt  ellenezni. 

—  Éppen  ebben  nem  voltam  sem  én,  sem  ő  bi- 
zonyos. Sőt  éppen    az    ellenkezőjét    hittük    annak. 

Hermance  előtt  ez  a  felelet  bírt  némi  valószínű- 
séggel s  élénken  folytatta : 

—  Tehát  miután  el  akartál  tűnni,  nemde  az  volt 
a  szándékod,  hogy  többé  ne  találkozzunk.  Mi  okozta 
ezt  az  ellenséges  indulatot   irántam  ? 

A  leány  nyugtalan  mozdulatot  tett. 

—  Grófné  félreért  engem,  ha  azt  hiszi,  hogy 
szándékom  ellenséges  indulatból  eredt,  —  monda 
hévvel,  s  arcza  lángpiros  lett.  —  Ellenkezőleg ! 
Meg  akartam  kimélni  egy  tehertől,  mely  szemé- 
lyem által  reá  nehezült. 

—  De  hogy  jutott  ez  eszedbe?  Ez  a  gondolat 
nem  fogamzott  meg  a  te  agyadban,  bizonynyal  ezt 
is  Klára  hitette  el   veled. 

—  Nem  tagadom.  Többször  kikérdezett  körül- 
ményeimről, s  midőn  sem  azt  nem  tudtam  neki 
megmondani,  kik  voltak  szülőim,  sem  pedig  azt, 
hogy  miféle  összeköttetésben  vagyok  pártfogónőm- 
mel, arra  a  gondolatra  vezetett,  hogy  létem  a  grófné 
nagylelkűségének  köszönöm,  mi  igaz  is,  s  én  nem 
mondhattam  neki  ellent  s  ennek  következtében 
tette  azt  az  ajánlatot,  hogy  ezentúl  ő  fog  gondos- 
kodni rólam. 

—  És  te  ezt  azonnal  elfogadtad,  minden  gon- 
dolkozás és  megfontolás  nélkül !  Rám  nem  gondol- 
tál, az  én  ijedtségemre,  nyugtalanságomra,  ha  nyom 
nélkül  eltűnsz  az  intézetből  ?  Nos,  gyermekem,  ez 

sem  jó  szívre,  sem  okosságra  nem  mutat;  s  valódi 
szerencse,  hogy  a  sors  meggátolta  szökésedet,  mely- 
nek igen  rossz  következményei  lehettek  volna. 
Dózia  lesütött  szemekkel,  szó  nélkül  ült  mellette. 

—  Nem  győznek  meg  szavaim?  —  kérdé  majd- 
nem fájdalmasan  a  grófné,  ki  a  hallgatást  tagadás- 
nak vagy  daaznak  vette. 

—  Nem  tudom  !  —  rebegte  halkan,  bizonytala- 
nul a  kérdett  s  idegesen  simítá  meg  homlokát. 

—  Nos,  tehát  ma  ne  beszéljünk  róla  többé,  kü- 
lönben is  későre  jár  az  idő. 

E  szavak  alatt  Hermance  csöngetett  s  Erncsz- 
tine  jelent  meg  a  küszöbön. 

—  Vezesd  a  kisasszonyt  az  általam  megjelölt 
szobába,  —  monda  Esztheyné,  s  azután  a  leány- 
kához fordult : 

—  Menj,  gyermekem.  Aludj  csöndesen  és  jól, 
holnap  majd  folytatjuk  a  társalgást,  mely  ma  nem 
vezetett  eredményre. 

Dózia  gyorsan  elhagyva  helyét,  egy  kutató  pil- 
lantással futtatta  tekintetét  végig  a  komornán,  azután 
kezet  csókolt  a  grófnénak,  s  szó  nélkül  követte 
Ernesztinét.  Midőn  annak  szobájába  értek  s  az 
megnyitotta  előtte  a  mellékajtót,  mely  csinos,  tiszta, 
eg)'szerű  bútorzatú  helyiségbe  vezetett,  Dózia  át- 
lépte a  küszöböt  s  gyors  pillantással  tekintett  körül 
a  szobában  : 

—  Itt  fogok  aludni  ?  —  kérdé  futó,  gúnyos  mo- 
solylyal. 

—  Ezt  jelölte  ki  a  grófné  számára. 

—  Köszönöm,  —  viszonzá  Dózia  s  büszkén, 
hidegen  intett  fejével  és  becsukta  maga  után  az 
ajtót. 

Ernesztine  boszusan  állt  a  becsukott  ajtónál,  s 
halkan  mormogta : 

—  Ki  ez  a  leány,  s  mit  szándékozik  vele  tenni 
a  grófné.  Csak  nem  . . .  ? 


Hózia  szó  nélkül  ült  mellette. 

A  következő  szavakat  elharapta,  azután  majdnem 
fönnhangon  monda : 

—  Eh !  Mily  badar  eszme !  Hisz  gyermekkora 
óta  ismerem  őt.  Mily  ostoba  gondolatokat  idéz  föl 
az  emberben  a  harag  és  kielégíthetetlen  kíváncsi- 
ság. Nem  törődöm  vele. 

Lassan  vetkőzni  kezdett  s  érezte,  hogy  fáradt. 
Öreg  volt,  meghaladta  a  hatvan  évet,  s  már  kissé 
nehezére  esett  állása.  Volt  ugyan  segítsége,  de  a 
grófné  nag^'on  pontos  és  fáradságos  kiszolgáláshoz 
volt  szokva  s  ő  éppen  úgy,  mint  hosszú  évek  előtt, 
teljesítette  kötelességét. 

Az  órára  pillantott,  s  látta,  hogy  éjfél  elmúlt. 
Rendbe  rakta  ruháit  ágya  mellett  és  kioltva  a  vil- 
lámosfényt,  lefeküdt,  s  nem  sokára  egyenletes  lélek- 
zetvétele  mutatta,  hogy  alszik,  nem  sejtve,  hogy  mi 
történik  a  mellékszobában  mellette. 

Dózia,  midőn  becsukta  ajtaját,  az  ablakhoz  állt, 
s  letekintett  az  utozára,  mely  teljesen  néptelen 
volt.  Mint  mondtuk,  nappal  is  kevés  ember  for- 
dult meg  a  palota  közelében,  s  most  néma  csönd 
honolt  benne,  bár  nem  volt  sötét,  mert  fényes 
holdvilág  sütött,  melynek  fehér  fényénél  minden 
tisztán  kivehető  volt. 

Miután  egy  ideig  így  állt,  gondolkodva  kezébe 
vette  kis  útitáskáját  és  halk  léptekkel  közeledett  a 
mellékszoba  ajtaja  felé,  hol  sejtette,  hogy  a  komorna 
már  lefeküdt,  alszik  s  halkan  nyitotta  meg  azt  és 
hallgatódzott. 

Finom  hallásához  eljutott  az  öreg  nő  lélekzet- 
vétele,  miből  azt  következtetve,  sőt  biztosra  véve, 
hogy  alszik,  nesztelenül  lépett  ki  a  szobából  és 
közeledett  a  szemben  levő  ajtóhoz,  mely  nem  volt 
bezárva  s  halkan  nyílt  föl  és  ő  észrevétlenül  jutott 
abba  a  kis  négyszögű  előszobába,  melyből  egyik 
oldalon  a  grófné  szobái  nyíltak,  hol  a  grófnéval 
az    utczáról    feljött,    a    mire    tökéletes    jártassággal 

emlékezett.  Megindult  tehát  abban  az  irányban  s 
reniegve  tette  kezét  a  kilincsre,  félve,  hogy  az  be 
lesz  zárva,  miután  a  komorna  szobájának  ajtaja 
nyitva  volt. 

De  a  kilincs  nesztelenül  engedett  s  6  kilépett 
ama  helyiségbe,  melyből  az  oldallépcső  lefelé  veze- 
tett és  hol  a  lecsavart  villany  még  némi  világos- 
ságot terjesztett. 

—  jó  csillagom,  segíts,  —  suttogta  halkan  s 
lehaladt  a  lépcsőkön,  de  most  zárt  ajtó  előtt  állt, 
s  nem  tudta,  mitévő  legyen.  Fbgalma  sem  volt  arról, 
hova  vezet  az  a  hosszú  folyosó,  mely  jobbra-balra 
nyult  előtte,  de  sejtette,  hogy  egyik  oldalon  az  a 
főkapunál  végződhetik. 

Tűnődve  állt  helyén  s  rcszketést  érzett  tagjai- 
ban, de  gyorsan  okoskodni  kezdett  helyzete  fölött. 

Mit  koczkáztatok  ?  —  gondolta  bizonyos  dacz- 
cíal,  —  ha  rajtakapnak  a  szökésen,  a  grófné  és  a 
komorna  tudják,  hogy  nem  vagyok  tolvaj  s  legföl- 
jebb dorgálást  nyerek  és  visszavezetnek  szobámba. 

A  ház  úrnője  hozott  ide  Htokban,  nem  akarja, 
hogy  tudják  a  palotában  kilétemet  és  ha  tudatják 
vele,  hogy  el  akartam  menni,  ő  nem  fog  lármát 
csinálni  !  Hogy  tolvaj  nem  vagyok,  azt  belátják,  s 
ha  kivánják,  ezt  a  kis  táskát  itt  hagyom  zálogba, 
s  el  fognak  engedni  menni  . ,  .  Azért  legjobb,  ha 
a  főkapu  felé  fordulok,  hol  még  ébren  lesz  valaki 
s  kibocsát  az  utczára  . .  . 

És  meg  akart  fordulni,  hogy  a  folyosón  végig 
menjen,  de  e  perczben  kulcsot  hallott  a  zárba 
illeszteni  kívülről  s  gyorsan  fölnyilt  a  kapu  és  egy 
férfialak  lépett  be  rajta  égő  szivarral  szájában, 
melyet  beléptekor  kiejtett  ajkai  közül  s  lehajolt 
utána  és  mielőtt  a  kaput  bezárta  volna,  keresgélni 
kezdte  szivarját.  E  perczben  azonban  szélgyorsa- 
sággal érzett  valakit  elsuhanni  maga  mellett.  Gyor- 
san fölugrott  meghajlott    helyzetéből    és  kilépve  a 

kapun,  végigtekintett  az  utczán,  melyen  a  hold- 
világ fényénél  egy  futó  női  alakot  látott  tova- 
rohanni s  pár  pillanatig  csodálkozva  nézett  utána. 
Azután  visszament,  bezárta  kulcsával  a  kaput,  és 
fölhaladt  lakosztályába,  ajkán  mosolylyal  gondolt  a 
látottakra. 

A  jövevény  Eszthey  Bertalan  gróf  volt,  ki  nem 
gondolhatott  mást,  mint  hogy  a  mellette  kisuhanó 
alak  valamelyik  női  cseléd  a  palotában,  ki  az  éjsza- 
kát valamely  kétes  tánczmulatságban,  vagy  minden- 
esetre a  házon  kivül  akarja  tölteni  . . . 

És  miután  ő  nem  volt  erkölcsbiró,  s  méltányolta 
az  ily  «apró  kedvteléseket*,  nagy  lelkinyugalommal 
tért  napirendre  fölötte,  és  nemsokára  mélyen  aludt 
a  napi  fáradalmak  után  .  .  . 

A  következő  nap  reggelén  Hermance  grófnő 
korábban  csöngetett  komornájának  a  szokott  idő- 
nél. Rosszul  aludt,  vagy  jobban  mondva,  alig  aludt 
valamit ;  folyton  ama  kérdéssel  tépelődve :  hol  he- 
lyezze el  Dóziát,  kit  legörömestebb  tartott  volna 
egy  ideig  magánál,  de  hát  az  lebeletlen  volt  és 
gondolni  sem  mert  arra  ... 

A  csöngetésre  Ernesztine  azonnal  megjelent,  még 
pedig  oly  különös  kifejezéssel  arczán,  hogy  a  grófné 
rápillantva,  nyugtalanul   kérdé: 

—  Mi  bajod,  Ernesztine?  Egészen  ki  vagy  kelve 
magadból. 

—  Hogyne,  grófné !  Képzelje,  az  a  fiatal  leány 
eltűnt  szobájából  és  a  házból. 

—  Lehetetlen  !  —  kiáltott  föl  Hermance  s  gyor- 
san felült  ágyában. 

—  És  mégis  úgy  van!  Ma  korán  reggel  föl- 
ébredve, láttam,  hogy  ajtaja    tárva,  melyet    tegnap 

bizonyos  daczczal  és  bosszúsággal  6  maga  csukott 
be  orrom  előtt,  egyetlen  szót  sem  szólva  hozzám, 
de  arczán  láttam,  hogy    nem    tetS2Ík    neki  a  lakás. 

—  És  ma?  - —  kérdé  elfojtott  lélekzettel  s  elhal- 
ványodva Hermance. 

—  Mint  mondtam,  ma  reggel  tárva  volt  ajtaja, 
ágya  érintetlen,  kis  fekete  útitáskája  sincs  a  szobá- 
ban s  az  vele  együtt  eltűnt.  Ügy  látszik,  magával 
vitte. 

—  Nem  tudom,  mit  gondoljak,  Ernesztine  s 
majdnem  azt  kell  hinnem,  tekintve  ellenszenvedet 
iránta,  hogy  segédkezet  nyújtottál  neki  a  távozás- 
hoz, —  kiáltott  föl  bosszúsan  Hermance,  mialatt 
kiugrott  ágyából  s  öltözni  kezdett. 

A  komorna  egykedvűen  vonta  föl  sovány  vállait 
s  monda : 

—  Ezt  a  bizalmatlanságot  nem  érdemlem  meg, 
különösen  ily  jött-ment  miatt . . . 

—  Hallgass !  Te  nem  tudod,  ki  az  a  leány,  vala- 
mint azt  sem  képzeled,  mily  kesetüséget  okoz  ne- 
kem távozása ! 

Ernesztine  a  legnagyobb  bámulattal  tekintett  rá. 

—  Ha  így  beszélt  volna  velem  tegnap,  grófné, 
egészen  másként  gondolkoztam  volna  a  kisasszony- 
ról, —  monda  némi  gúnynyal,  mialatt  segített  úr- 
nőjének az  öltözködésben,  kin  nagy  levertséget 
látott,  sőt  azt  is  észrevette,  hogy  annak  szemében 
könnyek  csillognak,  mi  végleg  kihozta  sodrából. 

—  Te  nagyon  merész  kezdesz  lenni,  Ernesz- 
tine !  —  monda  haraggal  Hermance.  —  Azelőtt 
szó  és  megjegyzés  nélkül  teljesítetted  rendeletei- 
met, most  titkaimba  akarsz  avatkozni  .  . .  Bármily 
régen  vagy  mellettem,  ezt  nem  tűröm. 

—  Isten  mentsen,  grófné.  Ezt  a  szemrehányást 
nem  érdemlem  meg,  de  azt  a  leánykát  valami  titok- 
szerűség  veszi  körül,  minek  kövtekezményeitől  félek, 
s  ez  nyugtalanná  tesz. 

—  Siess  öltözékemmel,  a  gróf  már  várni  fog  a 
reggelinél,  s  tudod,  hogy  ő  türelmetlen.  Most  nincs 
időm  a  megfoghatatlan  esetről  tovább  beszélni,  de 
annyit  mondhatok,  hogy  különös  színben  tűnik  föl 
az  a  ház,  hol  ilyen  történhetik,  és  te  magad,  kinek 
közvetetlen  szomszédságából  valaki  éjnek  idején 
távozhatik. 

A  komorna  annyira  meg  volt  lépetve  e  szigorú 
nyilatkozaton,  hogy  nem  tudott  felelni,  s  minden 
további  szó  nélkül  öltöztette  föl  úrnőjét,  ki  azután 
sietve  ment  egyik  szobába,  mely  a  nagy  ebédlő 
mellet] .  kis  reggeliző  terem  volt.  Itt  szokták  a 
házasok  együtt  elkölteni  reggelijüket,  s  hol  Eszthey 
gróf  már  várakozott  nejére,  ki  szokoít  elegáns 
pongyolájában  jelent  meg,  mert  nem  annyira  ő, 
mint  férje  sokat  adott  a  divatos  öltözékre! 

Bertalan  gróf  jó  kedvvel  ült  az  asztalhoz,  de 
feltűnt  neki   neje  halványsága. 

—  Valami  bajod  van  ?  —  kérdé  tőle  aggodalom- 
mal, —  vagy  még  mindig  nem  szűnt  meg  főfájásod. 

—  Semmi,  rosszul  aludtam,  kellemetlen  álmaim 
voltak. 

—  Pedig  én  is  kellemetlent  akarok  mondani,  — 
folytatta  mosolyogva  Eszthey.  —  Jobban  meg  kel- 
lene válogatnod  a  házban  lakó  személyzetet !  Éjjel 
ki-  és  bejárnak  a  palotából.  Tegnap  éjfélkor  távo- 
zott innét  valaki,  midőn  hazajöttem. 

—  Éjfélkor?  —  kérdé  visszafojtott  lélekzettel 
Hermance,  s  keze,  mely  a  teás  csészét  tartá, 
reszketett. 

—  Vagy  valamivel  később,  midőn  hazajöttem,  s 
a  kis  kapu  zárját  kulcsommal  kinyitottam,  egy  női 
alak  surrant  ki  mellettem,  és  futott  az  utcsa  hosszá- 
ban tova. 

—  Miért  nem  tartóztattad  föl?  —  kiáltá  oly 
szenvedélyes  izgatottsággal  a  grófné,  hogy  férje 
csodálkozva  tekintett  rá. 

—  Mert  csak  akkor  vettem  észre,  midőn  kint 
volt  az  utczán. 

—  Az  lehetetlen  ! 

—  De  úgy  van.  Beléptemkor  kiesett  számból 
a  szivar,  s  azt  lehajolva  keresgéltem,  ezalatt  a  kapu 
egy  pillanatig  tárva  maradt,  s  ő  ezt  a  perczet  föl- 
használva, kisiklott  az  utozára. 

—  így  nem  is  láttad  őt? 

—  Nem,  de  fürge,  könnyed  mozdulatairól  Ítélve 
fiatal  lehetett,  mert  mint  a  nyúl,  röpült  végig  az 
utczán. 

—  Utána  néztél  ? 

—  Hogyne,  sőt  utána  is  mentem  volna,  ha  a 
sötétben  el  nem  tűnik  szemem  elől. 

Hermancc  gondolkodva  nézett  maga  ele. 

—  Van  fogalmad  róla,  ki  lehetett?  —  kérdé 
a  gróf. 

—  Sejtelmem  sincs,  de  tudakozódni  fogok  utána. 
Oly  különös,  szórakozott    hangon    ejté    ki    Hcr- 

mance  e  szavakat,  hogy  férje  mindjobban  meg 
volt  lépetve,  de  azt  hívén,  hogy  annak  kellemetlen 
arról  beszélni,  clejté  a  tárgyat  s  kérdé: 

—  Mikor  jön  vissza  Anika? 

—  Utolsó  levelében  azt  irta,  hogy  pár  nap  múlva. 

—  Ügy  látszik,  jól  mulat,  s  talán  mégis  teljesül 
óhajtásunk  a  házasságra  nézve. 

—  Nagyon  összeillő  pár  lenne ! 

—  Mintha  egymásnak  teremtették  volna  őket,  s 
ezenkívül  Jakab  egyike  a  leggazdagabb  emberek- 
nek és  születésére  nézve  sem  hagy  kívánni    valót! 

—  Mindez  úgy  van,  de  az,  a  mi  fő,  az  egyé- 
niségében és  jellemében  rejlik.  Sokszor  aggódtam 
a  miatt,  hogy  Veronika  ebben  a  szomorú  társada- 
lomban nem  talál  olyan  férjet,  ki  méltó  volna  hozzá, 
mert  ő  egészen  más,  mint  a  mai  leányok. 

—  Ebben  igazad  van,  ő  különös  teremtés.  A  fő- 
városi élvezetek  egészen  érintetlenül  hagyták  jellé- 

n\ét,  s  olyan,  mintha  soha  ki  sem  mozdult  volna 
hegyeink  közül,  —  monda  gondolkodva,  de  nagy 
melegséggel  hangjában  Bertalan  gróf,  —  s  félek, 
ha  ez  a  házasság  nem  jönne  létre,  nem  fog  találni 
olyat,  ki  megértené  őt  s  boldog  lenne  vele. 

—  Azt  én  is  hiszem,  pedig  ő  nem  olyan  leány, 
ki  boldogtalanságában  kárpótlást  keresne.  A  szép- 
ségét csodálok  terhére  vannak,  a  társadalmi  sike- 
rek, luxus,  stb.  érintetlenül  hagyják,  s  majdnem 
azt  mondhatnám,  hogy  mindenütt  eg)'edül,  elha- 
gyatva érzi  magát,  még  közöttünk  is,  kik  mindent 
megteszünk,  miről  tudjuk,  hogy  örömet  szerez  neki 
és  éppen  azért  gyakran  reszketek  miatta.  A  hozzá 
hasonló  természetek  ritkán  vagy  soha  sem  érik  el 
azt,  mit  az  élettől  várnak,  de  mind  a  mellett  sze- 
retném, ha  Béla  kissé  hasonlítana  hozzá. 

—  Az  egészen  más!  —  kiáltott  föl  kissé  zavar- 
tan Eszthey.  —  A  férfit  más  mértékkel  kell  mérni, 
mint  a  nőt,  s  Béla,  bár  kissé  könnyelmű,  de  ki 
nem  volt  az  közülünk  húsz  éves  korában,  s  ő  ki- 
fogástalan, derék,  jó  fiú. 

—  Az  atyák  sokat  elnéznek  fiaiaknak,  s  talán 
ebben  rejlik  a  későbbi  baj  és  szomorúság,  mit 
azok  szüleiknek  okoznak. 

—  Lassan  kiforrják  magukat  s  később  megcsen- 
desednek. 

—  Nem  mindegyik  I  s  félek,  hogy  fiunk  nem 
azok  közül  való ! 

—  Fölösleges  és  időelőtti  félelem  1 

—  Mondd  csak,  Bertalan,  óhajtanál  te  Veroni- 
kának olyan  férjet,  mint  Béla  ? 

Eszthey  kissé  megzavarodott  erre  a  kérdésre. 

—  Nem!  De  a  többi  leányok  nem  is  olyanok, 
mint  ő,  s  meg  vagyok  győződve,  hogy  Béla  bol- 
doggá fogja  tenni  feleségét,  ha  egyszer  megnősül. 

—  A  boldogság  nagyon  relatív  fölfogás,  s  félek, 
hogy  e  tekintetben  nem  értünk  egyet .  . . 

—  Én  pedig  bizonyos  vagyok  benne,  hogy  Béta 
fölött  nem  kell  aggódnunk ;  ő  sokban  hasonlít  hoz- 
zám, s  azt  hiszem,  nem  lehet  kifogásod  ellenem, 
mint  férj  ellen,  —  monda  nevetve  a  gróf  és  az 
asztalon  át  melegen  nyujtá  kezét  nejének,  mit  az 
megszorított,  de  ajkait,  talán  akarata  ellenére,  egy 
áruló  sóhaj  hagyta  el,  minek  hallatára  Eszthey  kissé 
meglepetve  vizsgálta  arczát. 

—  Mit  jelent  ez  a  sóhaj  ?  —  kérdé  enyelegve, 
de  szemöldökei  összerándultak. 

—  Semmi  különöst .  . .  De  bevégeztük  a  regge- 
lit, s  én  megyek  és  tudakozódni  fogok  az  éjjeli 
szökevény  felől. 

—  Ne  büntesd  nagyon  szigorúan,  azonban  ne 
nézd  el  az  ilyen  éjjeli  kirándulásokat,  ha  nyomára 
jösz  kilétének,  —  monda  nevetve  Bertalan  gróf,  s 
mindketten  elhagyták  az  ebédlőt. 

Hermance,  bármily  nagy  erőfeszítéssel  igyeke- 
zett a  reggelinél  nyugodtnak  látszani,  úgy  érezte, 
hogy  tűkön  ül  az  egész  idő  alatt.  Ajka  beszélt, 
gépiesen  mondta  el  félelmét  fiára  nézve,  reményét 
leánya  házasságát  illetőleg,  de  gondolatai  másfelé 
kalandoztak,  s  midőn  bemehetett  szobáiba,  sietve 
kereste  föl  Ernesztinet,  ki  összekulcsolt  kezekkel 
látta  őt  belépni,  s  arczán  leírhatatlan  nyugtalanság 
és  aggodalom  volt  kifejezve. 

—  Semmi  nyomi  —  kiáltott  föl  a  komorna.  — 
Már  az  egész  házat  kikérdeztem,  persze  óvatosan, 
hogy  ki  hol  volt  az  este,  s  nem  távozott-e  valaki 
a  házból  ?  Portást,  inasokat,  a  konyhaszemélyzetet, 
de  senki  sem  tud  semmit,  s  ha  babonás  volnék. . . 

—  Nem  babonáról  van  itt  szó,  Ernesztinel 
hanem  meggondolatlanságról !  —  kiáltott  föl  ha- 
ragban kitörve  a  grófné.  —  Hogy  és  miként  tűnt 
el  ama  fiatal  leány,  azt  én  már  tudom ;  kisurrant 
a  kiskapun,  midőn  a  gróf  hazajött,  s  nyitva  hagyta 
maga  után  pár  pillanatig  az    ajtót,  de    hogy  jutott 

odáig,  sötétben,  tájékozatlanul,  innét,  ebből  a  szo- 
bából rajtad  keresztül  ?  . .  .  Azt  kivánnám  megfej- 
teni, mi  majdnem  hih€tetlen. 

Az  Öreg  komorna  szájtátva  hallgatta  e  gyorsan, 
idegesen  kiejtett  szavakat. 

—  A  gróf  eresztette  ki?  De  hát  ő  mit  gondol 
róla?  —  kérdé  bámulva. 

—  Nem  eresztette  ki,  de  midőn  kinyik  a  kapu, 
ő  kiosont  mellette,  s  futott  az  utczán  végig.  A  gróf 
utána  nézett,  de  már  messze  volt,  s  azt  hitte,  vala- 
melyik cselédleány  szaladt  ki  a  palotából. 

—  Ez  valószínű  lehetett  volna!  De  hát  miért 
ment  el,  s  hova  lett? 

—  Azt  az  Isten  tudja,  s  én  csak  annak  szeret- 
nék nyomára  jönni,  hogy  ment  ki  innét? 

—  Valószinüleg  mélyen  elaludtam  és  nem  vet- 
tem észre  távozását,  —  monda  bűnbánóan  Ernesz- 
tine.  —  Azonban  mondhatom,  nagy  bátorság  kel- 
lett ahhoz,  hogy  így  távozzék  egy  ismeretlen  ház- 
ból, hol  soha  meg  nem  fordult,  nem  ismerte  a 
helyiségeket,  és  neki  mert  menni  rossz  szándékának 
és  a  mi  a  legkülönösebb,  hogy  az  sikerült  is  neki. 

—  Most  keresnem  kell,  de  hol  és  merre?  Erre 
a  kérdésre  nem  tudok  magamnak  felelni,  holott 
okvetlen  föl  kell  találnom. 

—  Érdemes  ő  arra,  grófné,  hogy  fáraszsza  ma- 
gát érte?  —  kérdé  Ernesztine  haraggal. 

—  Ez  a  tett  nem  volt  szép  tőle,  de  nem  is 
érte,  hanem  magam  miatt  k^ll  őt  föltalálnom,  még 
pedig  mielőbb,  mert  nincs  egy  nyugodt  perczem, 
míg  nyomában  nem  vagyok. 

E  szavak  után  Hermance  komornájától  követve, 
lakosztályába  sietett,  gyorsan  átöltözködött,  bér- 
kocsit hozatott,  mert  nem  akart  oda,  a  hová  ké- 
szült, saját  fogatán  menni  s  elhajtatott  Obrenné- 
hez,  mert  egyedül  tőle  tudhatott  meg  valamit. 

A  rendőrséghez  nem    fordulhatott,  s  természet- 

mehetett  csak,  hova  már  az  intézetbői  titkon  menni 
akart,  s  hol  bizonynyal  várták  őt,  miután  oda- 
menetele  meg  volt  előre  beszélve. 

Ez  volt  reménye,  s  ezért  kereste  föl  újra  Obren- 
nét,  ki  csodálkozva  látta  őt  belépni,  ki  előtte  való 
nap,  ha  talán  nem  is  haraggal,  de  mindenesetre 
nehezteléssel  távozott  tőle. 

Azonban  mindjárt  az  első  pillanatban  látta  Her- 
mance  aromán,  hogy  az  valami  rendkívüli  ügyben 
jött  hozzá.  A  grófné  rendesen  vidám,  mosolygó 
arcza  nagyon  komoly  volt,  viruló  bőrét  halványság 
borítá,  szemei  alatt  fekete  karikák  húzódtak,  nagy 
nyugtalanságának  jelei,  s  ajka  szorosan  lezárva, 
alig  birta  az  őt  fogadó  nő    üdvözlését    viszonozni. 

Egész  megjelenésén  bú,  gond  és  fájdalom  volt 
kifejezve. 

—  Mi  baja,  grófné?  —  kérdé  megdöbbenve 
Obrenné,  midőn  vendége  helyet  foglal  s  ő  állva 
maradt  előtte. 

—  Dóziát  keresem,  ki  tegnap  eltűnt  házamból, 
hova  őt  innét  magammal  vittem. 

—  Dó-zi-a  eltűnt?  —  kiáltott  föl  bámulva  és 
megrettenve  Obrenné,  ki  nem  tudta  hamarjában, 
mit  gondoljon  e  kijelentésről. 

—  Nyom  nélkül !  Gondolhatja  lelkiállapotomat, 
s  azért  jöttem,  hogy  egy  Klára  nevű  hölgyről  tuda- 
kozódjam, ki  barátnője  neki,  s  kihez  innét  menni 
szándékozott.  Ennyit  kivettem  belőle,  többet  nem 
tudok  róla. 

—  Klára?  Ez  lehetetlen  I  Lambert  Klára  itt  van 
házamban,  nem  mint  növendék,  mert  már  húsz 
éves,  de  gyámja  kért,  hogy  pár  hónapig  itt  marad- 
hasson, mialatt  társalkodónőt  szerez  neki,  s  birto- 
kára küldi,  mert  gazdag  árva  leány,  nincs  senkije . . . 
De  az  nem  nyújthatott  Dóziának  segédkezet  a 
távozásra.  Nem,  azt  nem  hiszem. 

—  És  még  is  úgy  kell  lenni.  Dózia  ugyaneze- 
ket beszélte  róla,  de  vezetéknevét  nem  mondta 
meg.  Tehát  itt  van  az  a  Klára,  s  ma  nem  távozott 
hazulról  ? 

—  Tudtommal  nem.  De  ő  jöhet-mehet  a  nélkül, 
hogy  engedelmet  kérjen,  sőt  egy  idős  hölgy  na- 
ponkint eljön  érte,  hogy  sétálni,  olykor  színházba 
kisérje.  Ma  azonban,  azt  hiszem,  meg  nem  távo- 
zott az  intézetből. 

—  Nézze    meg,  kérem,  s  ha  itt    van,  hivja  ide. 

—  Mit  akar  vele,  grófné? 

—  Kikérdezem  Dózia  felől. 

—  Félek,  hogy  nem  teljesíthetem  kívánságát, 
mert  nem  tehetem  ki  őt  gyanúnak  . . .  Sértve  érez- 
hetné magát. 

—  Nem  fogom  őt  gyanúval  sérteni.  Ígérem, 
hogy  általános  kérdéseket  intézek  hozzá,  azt,  hogy 
nem  sejti-e,  mint  Dóziának  jó  barátnője,  hova 
tűnhetett  az  cl   éjnek  idején  ? 

—  És  ha  ő  csakugyan  tudna  arról,  reméli, 
grófnő,  hogy  őszintén  fog  felelni? 

—  Nem  szavaiból,  de  viseletéből  fogom  meg- 
tudni, hogy  tud-e  Dóziáról.  És  talán  ha  látja  rémü- 
letemet, őszinte  lesz  irántam. 

—  Alig  hiszem.  Ezek  a  mai  leányok  nagyon 
erős  és  határozott  egyéniséggel  birnak,  különösen 
az  ilyen  árvák,  kik  korán  megszokják  az  önállósá- 
got, —  monda  Obrenné,  habozva  ejtvén  ki  szavait 
s  Hermancenak  föltűnt,  hogy  axcza  és  hangja 
nagyon  tétovázó  és  egész  lényén  nagy  izgatottság 
látszott. 

—  Ismeri  annak  a  leánynak  körülményeit?  — 
fcérdé  a  grófné. 

—  Azt  nem  állíthatom,  —  viszonzá  gyorsan, 
majdnem  ijedten  a  kérdett  s  leült  vendégével  szem- 
ben. Mindössze  annyit  tudok  róla,  hogy  Lamberth 
Klárának    hivják,    hogy    gazdag,    független,    árva  s 

gyámja  Holcsi  ügyvéd  volt   eddig,  de    őt    mielőbb 
nagykorúsítani  akarja. 

—  így  már  értem,  a  mit  Dózia  beszélt,  —  kiál- 
tktt  föl  Hermance  megörülve,  hogy  egy  csekély 
fölvilágosítást  kapott  Dózia  barátnőjének  körül- 
ményeiről. 

—  Dózia  beszélt  Kláráról? 

—  Megígértem  neki,  hogy  nem  tudatom  önnel, 
miként  ő  csalta  el  innét  Dóziát,  ki  hozzá  akart 
menni,  midőn  elhagyja  az  intézetet .  . .  Most  azon- 
ban fölment  adott  szavam  alól  az,  a  mi  történt  s 
elárulom  Dózia  szövetségesét. 

—  Nem  hiszem!  —  kiáltott  föl  Obrenné  látha- 
tólag elhalványodva.  —  Dózia  nem  mondott  igazat. 

—  Én  pedig  meg  vagyok  győződve,  hogy  ő  a 
valót  beszélte,  s  Klárát  kell  kikérdeznünk  a  szö- 
kevény holléte  felől. 

—  Ha  titokban  akarták  tenni,  Klára  nem  fog 
vallani  és  végre  is  ő  nem  tartozik  nekem  vallomás- 
sal, —  monda  mind  nagyobb  zavarral  és  nyug- 
talansággal az  intézet  főnöknője. 

—  Ellenkezőleg!  Vagy  azt  akarja,  hogy  a  rend- 
őrséghez forduljak?  Azt  is  megteszem,  ha  nem 
tudok  másként  Dózia  nyomára  jönni,  —  monda  a 
grófné  jól  szemügyre  véve  Obrennét,  kinek  visel- 
kedése mind  gyanúsabb,  vagy  legalább  is  különös 
volt  előtte. 

—  Azt  ne  tegye  és  nem  teheti,  grófné,  — 
monda  megdöbbenve  Obrenné,  —  mert  annak  be- 
láthatatlan s  ki  nem  számítható  következményei 
lehetnének.  Gondolja  meg  saját  helyzetét  és  vegye 
fontolóra,  hogy  nekem  mennyire  árthatna,  ha  nyil- 
vánossá lenne  ez  a  dolog. 

—  De  hát  mit  tanácsol  ön  nekem? 

—  Tanácsot  adni  nem  tudok,  de  hogy  lássa, 
miként  kezére  járok,  behivom  Klárát,  mit  nem  kell 
mondanom,  hogy  nem  szívesen  teszek. 

—  Abban  nem  kétkedem,  azonban  nem  állha- 
tok el  kivánságomtól,  hogy  vele  beszéljek,  mert 
Dóziát  nekem  így  vagy  úgy,  de  föl  kell  találnom. 

Obrenné  a  határozottan  kiejtett  szavakra  gyor- 
san elhagyta  helyét,  s  kisietett  a  szobából,  de  tar- 
tásán nagy  nyugtalanság  -és  levertség  látszott,  mit 
a  grófné  nem  tudott  megmagyarázni  magának. 

Alig  volt  azonban  pár  perozig  távol,  visszajött, 
mondván,  hogy  a  kit  keresett,  már  nincs  otthon, 
kevés  idő  előtt  hagyta  el  a  lakást. 

—  Úgy   megvárom  őt,  —  jelenté  ki  Esztheyné. 

—  Az  soká  fog  tartani,  mert  olykor  ebédre  is 
kimarad,  azonban  talán  holnap  ilyenkor  fáradhatna 
ide  méltóságod. 

—  Holnapig  már  huszonnégy  órát  vesztünk  s 
nekem  a  bizonytalanság  tűrhetetlen.  De  mindenek- 
előtt beszéljen  nekem  erről  a  Kláráról  valamit.  Ki 
6,  kik  voltak  szülői,  s  hogy  került  önhöz? 

—  Elmondom,  a  mit  tudok  róla,  —  viszonzá 
Obrenné  s  visszaült  kis  idő  előtt  elhagyott  helyére. 

Hermancc  feszült  érdekkel  várta  szavait. 

—  Egy  napon  —  kezdé  Obrenné  —  öreges  úr 
lépett  be  hozzám,  megnevezte  magát,  hogy  ő  Holcsi 
Kálmán  fővárosi  ügyvéd  s  egy  kérelemmel  jött, 
tudniillik,  hogy  fogadnám  be  rövid  időre  unoka- 
hugát  és  árva  g)'ámleányát,  ki  huszadik  évében  van, 
most  jött  ki  a  kolostorból,  hol  növekedett  s  zárda- 
szűz akart  lenni,  de  ő  lebeszélte,  és  ennek  követ- 
keztében kilépett  onnét,  ó  nőtelen  ember  s  nem 
tarthatja  magánál  Lamberth  Klárát,  kit  mielőbb  nagy- 
korúsítani fog,  átadja  neki  vagyonát,  mely  igen 
tekintélyes,  de  míg  az  megtörténik,  nem  tudja  őt 
kellőkép  elhelyezni  s  azért  hallván  intézetemről, 
idejött,  hogy  arra  kérjen,  miként  addig  szárnyaim 
alatt  lehessen,  míg  nagykorusítása  megtörténik  és 
önálló  lesz. 

—  Ez  ellen  nekem    nem    volt    és    nem    lehetett 

kifogásom,  sőt  nyereségnek  tekintem,  mert  az  öreg 
úr  sejtette  velem  azt  a  gazdag  jutalmat,  melyet 
Klára  tartásáért  kapni  fogok.  Így  jött  intézetembe 
Lamberth  Klára,  ki  igen  művelt,  nagyon  eszes, 
szellemdús  leány.  Viselete  kifogástalan,  s  azért  alig 
birom  elhinni,  hogy  ő  részese  volna  Dózia  szöké- 
sének. 

—  Így  beszélte  nekem  Dózia  s  nem  kételkedem, 
hogy  igazat  mondott,  —  viszonzá  Eszthey  grófné.  — 
Mert  nem  tudott  volna  ily  regét  kitalálni,  ha  annak 
nem  volna  alapja,  de  sőt  nem  is  indult  volna  oly 
útra  tájékozatlanul,  hol  nem  talál  előbb  biztosítékot. 

—  Nem  akarok  grófnénak  ellenmondani,  mert 
nem  vagyok  biztos  Dózia  szavainak  ellenkezőjéről, 
azonban . . . 

—  Kérem,  ne  bocsátkozzunk  czáfolatokba,  — 
vágott  a  szavába  majdnem  indulatosan  Hermance. — 
Most  az  a  kérdés,  hol  van  Dózia,  s  ezt  kell  Klá- 
rától megtudnunk,  meg  pedig  mint  mondtam,  mielőbb, 
mert  a  bizonytalanság  kiállhatatlan  nekem. 

—  Mihelyt  hazajön  Klára,  beszélek  vele  s  ki- 
kérdezem. 

—  Vagy  talán  legczélszerübb  és  rövidebb  lenne, 
ha  én  innét  az  ügyvédhez  mennék...  Hogy  is 
hivják  őt? 

—  Holcsi  Kálmán,  de  nem  hiszem,  hogy  ő  föl- 
világosítást adhatna  a  kérdéses  ügyben. 

—  Én  pedig  meg  vagyok  arról  győződve,  hogy 
nemcsak  tudja  Dózia  hollétét,  de  talán  nála,  laká- 
sán van  elrejtve . . .  Hogy  miféle  czélból,  azt  ter- 
mészetesen lehetetlen  kitalálnom,  azonban  valamely 
oknak  kell  arra  lenni,  hogy  elcsalták  innét  a  ta- 
pasztalatlan leányt. 

—  Mi  okból  tették  volna?  ha  ugyan  az  öreg 
ügyvédet  is  belevonjuk  a  kérdéses  ügybe,  mert 
szerintem  legvalószínűbb,  hogy  ő  mit  sem  tud  arról, 
s  ha  csakugyan  Klára  tudtával  történt  Dózia  távo- 

zása,  meglehet,  hogy  nem  egyéb,   mint  a  két  leány 
regényes  terve  . . . 

Hermance  elhagyta  helyét. 

—  felkeresem  Holcsi  ügyvédet,  —  monda  el- 
határozva magát.  —  Legyen  szíves  tudatni  velem 
lakását. 

—  Legnagyobb  sajnálatomra    azt    sem    tehetem. 
Eszíheyné   nagy  csodálkozással  tekintett  rá. 

—  Tudja-e,  Obrennc  asszony,  hogy  kérésem 
megtagadása  nagyon  különös  gondolatokat  kelt 
bennem,  —  monda  haraggal. 

—  Remélem,  nem  hátrányomra  történik  az, 
grófné,  —  viszonzá  nyugtalanul   Obrenné. 

—  Sőt!  Azt  kell  hinnem.  .  .  De  nem  folytatom 
ezt  a  kérdést.  Azonban  szabad  tudnom,  miért 
tagadja  meg  tőlem  az  ügyvéd  lakásának  hollétét, 
melyet  minden  czimtárban  megtalálhatok?  —  kérdé 
Hermance  figyelmesen   vizsgálva  a  főnöknő   arczát. 

—  Egyszerűen  azért,  mert  nem  akarok  ebben 
a  dologban  szerepelni !  Sőt  cg)'általában  nem  óhaj- 
tom, hogy  Holcsi  úr,  ki  mindig  igen  bőkezű  volt 
hozzám,  arra  a  gondolatra  jöjjön,  miként  én  segéd- 
kezet nyújtottam  a  kellemetlen  ügy  kutatásához, 
melyről  nagyon  valószinű,  hogy  ő  mit  sem  tud, 
az  egész  csak  Dózia  agyának  szüleménye  s  egy 
öreg  úrnak  fölösleges  nyugtalanságot  és  kellemet- 
lenséget okozna. 

—  A  mit  kegyed  most  mond,  az  látom  arozán, 
hogy  maga  sem  hiszi !  —  kiáltott  föl  indulatosan 
a  grófné,  —  és  csodálkozom,  hogy  azt  velem  el 
akarja  hitetni. 

—  Engem  is  gyanúsít  méltóságod? 

—  Nem  gyanúsítom,  de  viseletéből  határozottan 
látóm,  miként  sehogy  sem  kivánja  Dózia  hollété- 
nek kutatását.  Azért  távozom.  Isten  önnel,  — 
monda  nagy  fölindulással  Hermance,  s  rá  sem 
nézve  többé  Obrennéra,    kisietett  a  szobából  és  a 

lakásból,  hol  a  fönöknőt  nagy  izgatottságban  hagyta, 
ki  pár  perczig  mély  gondolatokba  merülve  állt 
helyén,  azután  vállát  fölvonva,  kétértelmű  mosoly- 
lyal  fordult  belső  szobái  felé  ... 


lY. 

Hermance  grófnő  nagy  lelki  fölindulásban  érke- 
zett haza,  s  már  az  egész  utón  azon  tűnődött, 
hogy  kutassa  ki  Holcsi  ügyvéd  lakását,  melyről 
csak  annyit  tudott,  hogy  annak  a  czimt árban  kel- 
lett lenni,  de  hol  szerezzen  egy  czimtárt?  Ez  a 
kérdés  foglalkoztatá. 

Ledobva  kalapját  és  felöltőjét,  férje  szobáiba 
ment,  hogy  annak  könyvei  között  talál  egy  olyan 
könyvre,  melyre  neki  szüksége  volt. 

Eszthey  gróf  kissé  rendetlen  természettel  birva, 
minden  dolga  és  tárgya  meglehetős  zűrzavarban 
szokott  lenni,  mert  ő  amaz  emberek  közzé  tarto- 
zott, kik  az  életről  azt  tartják,  hogy  az  azért  ada- 
tott, miként  annak  minden  percéét  a  lehető  leg- 
nagyobb mértékben  kihasználjuk. 

E  gondatlanságot  lakása  is  kifejezte,  mert  író- 
asztalán rendesen  nagy  halmaz  levél  feküdt  hetek 
óta  fölbontatlanul,  s  csak  akkor  nézte  át  azoknak 
tartalmát,  ha  már  nagyon  sok  összegyűlt  vagy  éppen 
más  tennivaló  hijában  kedve  kerekedett  hozzá. 

Ezt  a  szokását  ismerve  Hermance  grófnő,  nem 
volt  meglepetve,  midőn  a  szobába  lépve,  az  író- 
asztalon nemcsak  egész  rakását  találta  az  el  nem 
olvasott  leveleknek,  s  más  egyéb  irományoknak, 
hanem  szerteszét  hányva  nyitott  levelek  is  hever- 
tek, melyeknek  tartalmát  valószínűleg  a  cselédség 
is  rendesen  átolvasta. 

Körültekintett  s  az  asztalon  fekvő  könyvek  kö- 
pött   a    czimtárt    kereste,    de    nem    találta,  s  egyik 


Egifik  nyitott  levélre  estek  szemei. 

nyitott  levélre  estek  szemei,  melynek  tartalma  csak 
néhány  sorból  állt,  de  előtte  érdekesnek  látszott, 
midőn  az  első  betűket  elolvasta. 


Méltóságos  Gróf  Úr! 

Ha  méltóságod  egy  igen  fontos  tárgyban  föl- 
világosítást akar  nyerni,  forduljon  Holcsi  Kálmán 
dr.  ügyvédhez,  kit  naponként  tíz  és  tizenkét  óra 
között  irodájában  talál.  Yadász-utcza  1 2.  szám, 
1.  emelet. 

Meg  kell  még  jegyeznem,  hogy  egy  olyan  ügy- 
ről van  szó,  melyben  gróf  úr  már  évek  óta  fára- 
dozik . .  . 

Hermance  szédülni  érzé  fejét  c  csodálatos  vé- 
letlenre, mely  oly  váratlanul  tudatta  vele  azt,  a 
mit  keresett,  s  a  falon  függő  órára  pillantott,  hogy 
megtudja:  lehetséges  volna-e  neki  az  ügyvédet  még 
a  délelőtt  folyamán  fölkeresni. 

Dél  volt  s  így  hasztalan  menne  hozzá.  Gondol- 
kodva állt  helyén  s  a  legnyugtalanítóbb  eszmék 
kergették  agyában  egymást. 

Mit  akarhatott  férjével  tudatni  Holcsi  ügyvéd  ? 
Miféle  ügyben  fáradozott  az  évek  óta,  miről  neki, 
nejének,  sohasem  tett  említést  ?  Valami  titokszerű- 
ség lengett  át  az  irályon,  mintha  félne  annak  írója 
többet  e' árul  ni  soraiban,  mint  éppen  szükséges, 
szonkívül  név  vagy  aláírás  nélkül  volt  a  tudósítás, 
mi  nagy  nyugtalanságot  okozott  neki. 

Megfordult  és  szobáiba  ment,  hol  helyet  fog- 
lalva, tovább  tűnődött,  de  megjegyezvén  magának 
az  ügyvéd  lakását,  elhatározta,  hogy  a  következő 
nap  fölkeresi  őt,  bár  megkoczkáztatta  azt,  hogy 
ott  férjével  találkozik  .  .  . 

Midőn  egy  óra  múlva  férjével  a  második  reg- 
gelinél együtt  ült,  azt  nag^'on  szórakozottnak  ta- 
lálta. 

—  Hol  töltötted  a  délelőttöt?  —  kérdé  oda- 
vetve tőle. 

Eszthey  a  tudakozódásra  kissé  meg  volt  lépetve, 
mert  nem  szerette,  ha  ily  egyenes  kérdést  intéz- 
tek hozzá  utjai  felől,  mit  neje  nem  is  igen  szokott 
tenni,  s  egy    fürkésző    pillantást  vetve  rá,  monda: 

—  Ügyes-bajos  dolgaim  voltak,  mik  egész  dél- 
előttömet igénybe  vették. 

—  Máskor  azokat  titkárod  végzi. 

—  Személyes  ügy  volt,  mit  nem  szeretek  rábizni. 
Tehát    Holcsi     ügyvédnél     járt,    —    gondolta    a 

grófné,  a  « személyes  ügyből »  következtetve  ezt  a 
föltevést.  De  nem  mert  tovább  kérdezősködni  s  a 
reggeli  meglehetős  egyhangúságban  folyt  le,  mi 
ritkán  szokott  történni,  mert  a  házasfelek  több- 
nyire csak  étkezésnél  látták  egymást,  mindketten 
beszédesek  voltak  s  ilyenkor  mindig  találtak  egy- 
másnak mondani  valót. 

Reggeli  után,  mint  rendesen,  a  gróf  dohányzó- 
jába mentek,  hol  nemsokára  vendéget  jelentett  a 
komornyik:  Oroszlay  Jakab  grófot. 

E  név  hallatára  a  házaspáron  élénk  meglepetés 
látszott,  jelentőségteljes  tekintetet  váltottak  együtt, 
mialatt  Hermance  monda: 

—  Szívesen  látjuk  a  grófot. 

A  föltárult  ajtón  fiatal  ember  lépett  be,  magas, 
karcsú,  előkelő  alak,  egyenes  tartással,  emelt  fej- 
jel, de  mind  a  mellett  nem  lehetett  rajta  büszke- 
séget fölfedezni,  sőt  arazának  kifejezése  szelid, 
melankolikus  volt,  ajkán  kedves  mosoly  ült  s  két 
sor  hófehér  fogat  láttatott. 

Megjelenése  feltűnő  és  rendkívül  rokonszen- 
ves volt. 

—  Üzenetet  hozok  Veronika  grófnőtől,  —  kezdé 
komoly,  mély  zengzetű  hangján,  mialatt  üdvözlé  a 
háziakat,  s  mindkettőjükkel  kezet  fogva,  leült  Her- 
mance közelében.   —  ó  maga  a  napokban  érkezik. 

—  Leveleiből  látjuk,  hogy  pompásan  mulat,  — 
viszonzá  a  grófné,  —  de  hogy  történt,  hogy  ön 
abbanhagyta  a  vadászatot? 

—  Sürgős  dolgaim  voltak  s  nehéz  szívvel  bár, 
de  jönnöm  kellett  a  fővárosba. 

—  Már  nem  is  mégy  vissza?  —  kérdé  Eszthey. 

—  Ezúttal  nem. 

—  Hosszabb  dolgod  van   Budapesten  ? 

—  Néhány  hónapra  Angolországba  megyek  s 
előbb  ügyeimet  kell  itt  elvégeznem. 

Ugy  a  férj,  mint  a  nő  arczán  megdöbbenés  lát- 
szott e  kijelentésre. 

—  És  mit  csináltak  mindent  Csetneken,  hol  az 
idén,  mint  Veronika  írja,  szokatlan  nagy  társaság 
gyűlt  össze?  —  kérdé  gyorsan  Hermance,  hogy 
megdöbbenését  titkolja. 

—  Nagyon  vigan  voltak.  Minden  este  táncz, 
zene,  ének  stb.,  most  szinházi  előadásra  készülnek, 
mit,  fájdalom,  én  már  nem  láthatok. 

—  Nem  halaszthatta  el  útját? 

—  Lehetetlen  volt,  —  monda  kissé  habozva 
Oroszlay,  mi  beszéde  közben  gyakran  észrevehető 
volt  hangján,  s  mi  igen  érdekessé  tette  beszédét, 
mert  a  hallgató  előtt  úgy  tűnt  föl,  mintha  gondo- 
latai távol  volnának,  s  valamely  álmodozást  akarna 
leküzdeni,  mit  szemeinek  ábrándozó  kifejezése  is 
minduntalan  elárult. 

—  És  meddig  maradsz  Budapesten? 

—  A  meddig  ügyeim  tartóztatnak,  de  remélem, 
a  hét  végén  szabadulhatok. 

—  A  farsangra  azonban  visszajön? 

—  Nem  tudom,  nincs  meghatározva  távollétem 
ideje,  azonban  a  farsang,  mint  talán  tudja  grófné, 
rám  nézve  nem  bir  vonzóerővel. 

—  Igaz,  te  inkább  ketülöd,  mint  keresed  a  tár- 
saságot, —  monda  mosolyogva  Eszthey. 

—  Sem  az  egyiket,    cem  a  másikat    nem  mond- 

Bcniczkyné  :   Végsctes  tévedés.  4 

hatnám.    Szeretek    egyedül  lenni,  de  nem  kerülöm 
az  embereket. 

—  És  mivel  tölti  idejét,  ha  egyedül  van?  — 
kérdé  Hermance  érdekkel. 

—  Magam  sem  tudnám  megmondani,  —  viszonzá 
gondolkodva  a  kérdett  s  ajkán  szelíd  mosoly  vil- 
lant keresztül.  Azt  hiszem,  tűnődöm  valami  fölött, 
a  mit  nem  lehetne  szavakba  önteni,  vagy  olvasok 
és  a  fölött  gondolkodom,  vagy  azt  sem  . .  .  Igazán, 
grófné,  e  kérdésre  nem  tudnék  felelni. 

—  Ha  tudnám,  hogy  szerelmes,  érteném  szavait. 

—  Az  nem  vagyok,  sőt  félek,  hogy  nem  is 
leszek  soha !  Szeretem  az  emberiséget,  a  termé- 
szetet, mindent,  a  mi  szép,  magasztos,  csodálatra- 
méltó, de  egyetlen  tárgy  vagy  személy  sem  lelke- 
sített annyira,  hogy  mélyebb  érzelmekre  gerjedtem 
volna. 

Kissé  elmerülve,  gyanútlanul  ejté  ki  mély,  kel- 
lemes hangján  Oroszlay  e  szavakat,  nem  véve  észre, 
sőt  nem  is  sejtve,  hogy  mily  leverő  hatást  tettek 
azok  a  grófnéra,  ki  férjére  pillantva,  annak  is  kel- 
lemetlen, vagy  inkább  csalódott  kifejezést  látott 
arczán. 

De  bizonyos  okokból  jobbnak  látták  ezt  a  tár- 
gyat nem  folytatni  s  Hermance  minden  átmenet 
nélkül  monda : 

—  Nem  akarna  ma  este  nálunk  ebédelni,  ha  már 
nem  Ígérkezett  el  valahová? 

—  Örömmel,  grófné,  ha  nem  lesz  nagy  társa- 
ság, mert . .  . 

—  Nem  szereti  a  zajt  és  sok  beszédet,  —  cgé- 
szíté  ki  a  félben  hagyott  szavakat  a  grófné.  — 
Azt  tudjuk  s  hiába  is  tagadná,  de  mondja  meg, 
mi  okozza  ezt  az  antipatiát  önnél,  ki  mindenkitől 
csak  előzékenységet  tapasztalhatott? 

—  Kétségkívül !  Nem  mondanék  valót,  ha  tagad- 
nám, a  mit  a  grófné    állít    s    én    nagyon    jónak    is 

tartom  az  emberiséget,  és  magamban  kereshetném 
a  hibát,  ha  csakugyan  nem  kedvelném  a  társaságot. 
De  nem  úgy  van,  mert  inkább  félelemnek  lehetne 
tartózkodásomat  mondani,  vagy  velem  született  fer- 
deségnek  . .  .  Azonban  ne  beszéljünk  rólam,  mert 
az  unalmas  tárgy.  Inkább  Béláról  szeretnék  vala- 
mit hallani,  itthon  van-e,  s  miért  nem  jött  Csct- 
nekre  ? 

—  Itthon  van,  de  ritkán  látjuk  őt,  —  viszonzá 
önkéntelen  sóhajjal  Esztheyné.  —  Bár  hasonló 
volna  ő  önhöz,  Jakab  s  kevesebbet  futkosna  élve- 
zetek után. 

Bertalan  gróf  erőltetve  nevetett. 

—  Ilyenek  a  nők,  —  monda,  enyelegve  pillant- 
ván nejére.  —  Sem  ez,  sem  az  nem  elégíti  ki 
őket.  —  Azután  a  vendégéhez  fordult: 

—  Béla  ma  este  az  ebédnél  jelen  lesz  ;  hogy 
miért  nem  ment  Csetnekre  a  vadászatokra,  nem 
tudom,  elég  helytelenül  tette  . .  . 

—  Jól  mulatott  volna. 

—  És  a  mit  élvezhetünk,  azt  igyekezzünk  meg- 
ragadni, de  az  ifjúság  nem  is  sejti,  mily  gyorsan 
eltűnnek    azok    az    évek,  mik  szórakozásra  adattak. 

—  A  szórakozás  azonban  egyéni,  —  monda 
Jakab  gróf.  —  Mindenki  másban  találja  föl  élet- 
örömét, s  a  legtöbben  hamis  irányban  kergetik 
az  élvezeteket,  de  Béla  talán  nem  tartozik  azok 
közé. 

—  0  úgy  él,  mint  a  legtöbb  ifjú  ember  s  én 
nem  tehetek  neki  szemrehányást,  mert  visszagon- 
dolok saját  ifjúságomra ! 

Mindhárman  nevettek  ez  őszinte,  tréfásan  ki- 
ejtett vallomásra  s  Oroszlay  elhagyta  helyét. 

—  Tehát  a  viszontlátásra  ma  este  nyolca  óra- 
kor, —  monda  Hermance,  de  midőn  az  ifjú  el- 
hagyta a  szobát,  majdnem  leverten  fordult  fér- 
jéhez 

—  úgy  látszik  csalódtunk  Jakab  érzelmeiben 
Veronika  iránt,  —  monda  szomorúan,  s  félek,  hogy 
leányunk  maga  is  csalódik. 

—  Nem  lehet  arra  adni,  mit  az  emberek  beszél- 
nek, —  viszonzá  a  gróf.  —  Ez  az  ifjú  egészen 
különös  természet  s  talán  még  nincs  tisztában 
érzelmeivel  és  azért  távozik,  hogy  próbára  tegye 
vonzalmát.  Hogy  Veronika  érdekli  őt,  annyi  bizo- 
nyos. Nekem  ilyenekre  nézve  jó  szemem  van. 

—  Azzal  nem  lehetünk  tisztában  mai  nyilatko- 
zata után,  sőt  az  is  meglehet,  hogy  azélzatosan 
ejté  ki  szavait,  mik  a  szerelemre  vonatkoztak. 

—  Nos,  majd  meglátjuk  ...  —  viszonzá  az  órára 
pillantva  Eszthey,  ki  nem  tudott  hosszasan  egy 
tárgynál  maradni.  Veronika  még  oly  fiatal,  hogy 
évekig  várhat  erre  az  újkori  Hamletre,  ki  tűnődik, 
okoskodik,  álmodozik,  de  talán  nem  fogja  azt  mon- 
dani Veronikának:  menj  kohslorba  Ofélia! 

Mindketten  elnevették  magukat  ezekre  a  tréfás 
pátoszszal  kiejtett  szavakra,  s  a  gróf  megölelve  és 
megcsókolva  nejét,  elhagyta  a  szobát,  míg  Her- 
mance  lakosztályát  kereste  föl  s  ismét  az  eltűnt 
leánykára  gondolt,  kinek  holléte  és  sorsa  folytonos 
rettegésben  tartá. 

A  nap  folytán  már  nem  tehetett  semmit  a  ke- 
resésre nézve,  holott  minden  órát  veszteségnek  tar- 
tott, mely  tétlenségben  múlt  el  és  önkéntelen 
vissza-visszagondolt  Obrenné  különös  viseletére, 
mi  nem  tudta,  mi  okból,  de  gyanúsnak  tetszett 
neki.  Hogy  azonban  miféle  következtetéseket  von- 
jon le  abból,  azt  nem  tudta  megállapítani. 

Csak  volna  egy  megbízható  férfi  ismerősöm,  — 
gondolta  sóhajtva,  kire  rábízhatnám  titkomat  s  biz- 
tos volnék  hallgatásában  .  .  .  Én  mint  nő  oly  keve- 
set tehetek,  sőt  gyanúba  keverhetem  magamat,  mint 
a  hogy  gyanakodott  rám  Ernesztine,  ki  pedig  távol- 
ról sem  ismeri  a  világ  rosszaságát,  s  ki  egész  éle- 

temben  mellettem  volt,  és  ismeri  életemnek  minden 
percéét .  . . 

Azután  azt  a  kérdést  vetette  föl,  ha  az  ügyvéd- 
nél teendő  látogatása  nem  vezetne  eredményre, 
mitévő  lesz  akkor?  És  erre  nem  tudott  magának 
felelni.  A  rendőrséghez  nem  fordulhatott,  mert 
tiltotta  ezt  neve,  állása,  kiléte  és  az  ügy,  mi  felette 
kényes  volt,  s  nem    adhatta    azt  a  világ    nyelvére. 

És  mégis  föl  kell  találnia  azt  a  szerencsétlen, 
könnyelmű,  tapasztalatlan  gyermeket,  kinek  most 
már  kezdte  hinni,  hogy  rossz  hajlamai  vannak,  mint 
Obrenné  mondta,  de  azután  az  is  eszébe  jutott, 
hogy  mily  szomorúan  kérdezte  tőle:  nem  marad- 
hatna-e a  palotában,  s  neki  nemmel  kellett  kérdé- 
sére felelni. 

Talán  ha  itt  maradhatott  volna,  nem  határozza 
magát  arra  a  lépésre,  hogy  éjnek  idején  elhagyja 
egyetlen  menedékhelyét.  Talán  a  keserv,  vagy  a 
büszkeség  és  csalódás  követtette  el  vele  azt  a  meg- 
gondolatlanságot, hogy  az  utczára  menjen  s  czél  és 
irány  nélkül  fusson  ki  a  világba. 

Ez  elmélkedés  alatt  összeszorulni  érezte  szivét. 
Lelkiismereti  furdal ást  érzett  és  könnyek  szöktek 
szemébe,  mert  tehetetlennek  érezte  magát  és  még 
sem  riadt  vissza  bármily  eszköztől,  hogy  Dóziát 
föltalálja.  Maga  sem  tudta  hogyan  és  miért,  egy- 
szerre Oroszlayra  gondolt. 

Hátha  neki  tenne  őszinte  vallomást? 

És  gyorsan  előtte  állt  képzeletben  az  ifjú  nemes, 
szimpatikus,  bizalmat  gerjesztő  alakja,  kiben  lehe- 
tetlen volt  csalódnia.  Buskomoly  tekintete  arról  a 
belső  küzdelemről  látszott  beszélni,  melylyel  ön- 
maga ellen  harczol.  Isten  tudja,  mit  akarva  le- 
győzni. Majdnem  tökéletesnek  lehetett  őt  hinni, 
ki  semmi  földi  gyarlóságnak  sincs  alávetve,  s  ifjú- 
sága daczára  magasan  állt  többi  korabeli  társai 
között. 

Miért  hitte  ezt  róla  Hermance,  s  miért  véleke- 
dett így  felőle  majdnem  mindenki,  azt  talán  senki 
sem  tudta  volna  megmondani,  mert  ő  nem  tárta 
ki  belsejét,  sőt  kedves,  nyiltnak  látszó  modora 
mellett  csodálatos  zárkózott  volt,  s  őrizkedett  bel- 
sejébe pillantani  hagyni. 

—  Rendkívüli  ember!  —  sóhajtá  Hermance,  — 
vajha  sikerülne  Veronikának  szerelmét  megnyerni, 
de  most  kevesebb  reménye  volt  neki  ahhoz,  mint 
csak  pár  nap  előtt  is. 

Egy  ideig  még  tűnődött  a  teendők  fölött,  azután 
gyorsan  elhatározta  magát,  hogy  Jakabnak  elmondja 
aggodalmait.  Határtalanul  bizott  benne,  s  fölkéri 
őt,  hogy  segítsen  neki  Dóziát  keresni,  még  pedig 
mindjárt  ma  az  ebéd  után,  ha  pár  perczig  maguk 
maradnak.  Holnapra  egy  bizonyos  órában  látoga- 
tását kéri,  hol  háboríttatlanul  beszélhetnek.  Hogy 
mit  és  mennyit  fog  neki  mondani  Dózi a  történeté- 
ből, azt  még  nem  határozta  el.  A  mennyi  szük- 
séges lesz !  Többet  nem . . .  De  ez  a  gondolat 
egészen  fölvidítá,  s  egyedüli  segélyeszköznek  tekinté 
tehetetlen  vergődésében.  És  ezzel  az  elhatározás- 
sal készült  az  ebédhez,  mind  a  mellett  nem  téve 
le  arról  a  szándékáról,  hogy  Holcsi  ügyvédet  más- 
nap személyesen  fölkeresi  . . . 

E  két  határozat  után  kedélye  valamennyire  le- 
csillapult, s  megkönnyebbülve  ült  íróasztalához, 
hogy  leányának  írjon  és  megtudakolja  tőle :  nem 
volt-e  valamely  előzménye  és  oka,  hogy  Oroszlay 
elhagyta  Csetneket  és  a  vadászatot,  mely  kedvencz 
szórakozása.  Nem  történt-e  valami  közöttük  stb., 
mi  fölemlítésre  méltó  volna? 

A  levél  bevégzése  után  öltözködéshez  fogott,  s 
becsengette  Ernesztinét. 

—  Nincs  még  semmi  hír  arról  a  fiatal  leány- 
ról ?  —  kérdé  a  komorna,  mialatt  úrnője  haját 
rendczé. 

—  Semmi  I    —    sóhajtá     szomorúan     Hermance. 

—  Kis  idő  előtt  a  portás  beszélte,  hogy  Béla 
gróf  tudakolta  tőle :  ki  hagyta  el  tegnap  éjfél  után 
a  palotát? 

—  Honnan  tudja  ezt  Béla? 

—  Látott  valakit  végig  sietni  az  utczán,  s  azt 
sejté,  hogy  innét  ment  az  ki.  A  portás  természe- 
tesen semmit  £em  tudott  róla. 

—  És  te  azt  hiszed,  hogy  a  siető  alak  azonos 
ama  fiatal   leánynyal  ? 

—  Meg  vagyok  győződve,  annál  is  inkább,  mert 
a  portás  azt  is  beszélte,  hogy  a  gróf  úr  nagy  cso- 
dálkozását fejezte  ki  a  fölött,  miként  az  innét  ki- 
siető hölgy  az  ő  üresen  hagyott  bérkocsijába  ugrott 
be,  s  tovahajtatott. 

—  De  hogy  történhetett  az,  midőn  a  leány  vé- 
gig sietett  az  utczán,  s  fiam  a  palota  kapuja  előtt 
szállt  ki   a  fogatból  ? 

—  A  gróf,  ha  későn  jön  haza,  soha  sem  hajtat 
a  kapu  elébe,  nehogy  a  csöndes  utczában  lármát 
csináljon.  Az  utcza  sarkán  hagyja  azt  el,  s  onnét 
gyalog  jön.  Így  történt  tegnap  is,  midőn  a  női 
alak  elsuhant  mellette,  s  ő  utána  nézve  látta,  hogy 
az  gyorsan  beugrott  a  bérkocsiba,  melyből  ő  ki- 
szállt. 

—  Ez  valószínű,  —  monda  gondolkozva  Her- 
mance, —  mert  hisz  a  föld  nem  nyelhette  el,  s 
nem  barangolhatott  egyedül  az  utczákon,  A  vélet- 
len kezére  játszott,  de  ez  nagyszerű  fölfedezés, 
Ernesztine.  Fiam  tudni  fogja  a  bérkocsi  számát, 
mert  talán  rendesen  azzal  jár,  s  attól  megtudjuk, 
hova  vitte  Dóziát. 

—  Dóziának  hivják?  —  kérdé  a  komorna  meg- 
lepetve. —  Az  öreg  grófnénak  is  az  volt  a  neve 

És  a  vén  cseléd  megcsóválta  fejét,  s  jelentőség- 
teljes tekintetet  vetett  asszonyára,  ki  félrefordítá 
fejét,  de  azt  látta,  hogy  elpirult. 

—  Száz  és  száz  embernek  van  ugyanazon  neve,  — 
monda  azután  bizonyos  zavarral  Hermance.  — 
Hogy  jutott  most  éppen  napám  neve  az  eszedbe  ? 

—  Magam  sem  tudom,  grófné.  Erre  igazán  nem 
tudnék  felelni,  de  negyven  éve  vagyok  ez  uri  ház- 
nál, s  ily  hosszú  idő  alatt  sokat  lát  és  tapasztal 
az  ember. 

—  És  képzel  1  —  jcgyzé  meg  erőltetett  mosoly- 
lyal  Esztheyné,  mialatt  elhagyván  helyét  a  tükör 
előtt,  öltözködéshez  kezdett,  s  nagyon  jó  kedvvel 
lépett  a  társalgóterembe,  hol  férjét,  Oroszlayt  és 
fiát  már  együtt  találta. 

Tálán  a  remény,  a  bérkocsi  történetének  meg- 
tudása, vagy  az  az  elhatározás,  hogy  Jakab  gróf 
segítségét  kéri,  okozták,  hogy  ez  este  különösen 
előnyösen  nézett  ki  fekete  bársony  ruhájában,  fehér 
gyöngysorral  a  nyakán,  mi  nemcsak  férjének,  fiá- 
nak, de  a  vendég  ifjúnak  is  feltűnt. 

Mint  mondtuk,  ő  közel  volt  a  negyven  évhez, 
sőt  többen  azt  állították,  hogy  túl  van  rajta;  mind 
a  mellett  feltűnő  szép  asszony  volt  s  ama  hölgyek 
közé  tartozott,  ki  bár  szinte,  mint  annyian,  kivette 
részét  az  élet  küzdelmeiből,  sőt  csalódásaiból  is, 
de  az  nem  látszott  meg  arczán  s  nyugodt  báj  öm- 
lött el  vonásain,  mintha  sohasem  látott  volna  szo- 
morú napokat,  vagy  az  idő  nem  merte  volna  érin- 
teni fiatalos  szépségét. 

És  az  ebéd  kellemesen,  vidáman  folyt  le.  A  fé- 
nyes világítás,  az  asztalt  díszítő  pompás  virágok 
illata,  a  jó  borok  s  a  kitűnő  étlap  természetcsen 
hozzájárult  a  kedélyek  derültségéhez  és  a  vendég 
ifjú,  az  egyedüli  idegen  az  asztalnál,  mind  beszé- 
desebb lett,  s  elveszte  az  őt  jellemző  komoly  zár- 
kozottságot,  mi  gyakran  habozóvá  tette  társalgását. 

A  fiatal  Eszthey  Béla  szemmel  láthatólag  csodálta 
őt,  ki  számtalan  ifjú  embernek  volt  ideálja  s  nem 
egy  próbálta  meg  utánozni    modorban,  beszédben. 

öJtözködésben,  de  mind  messze  maradtak  az  ere- 
detitől. 

A  fiatal  Eszthey  csinos,  magas  termetű  ifjú  volt. 
Hasonlított  anyjához  arczban,  de  természete,  kedv- 
telései, atyjára  vallottak,  ki  nem  is  gyanítá,  mily 
helytelenül  fogta  rendesen  pártját  kihágásainak,  s 
ez  által  gyakran  féktelenné  tette  a  különben  is 
könnyelmű    hajlamokkal    biró    alig  húsz  éves  ifjút. 

Midőn  elhagyták  az  ebédlőt,  szivarozás  közben 
Béla  megemlíté  éjjeli  kalandját,  mely  érthetetlen 
volt  előtte  s  a  többiek  külön-külön  és  más-más 
érdekből  feszülten  hallgatták,  de  a  háziak  közül 
talán  senki  sem  vette  észre,  hogy  Jakab  gróf  pár- 
szor kérdőleg  függeszté  szemét  a  házi  úrra,  ki 
szinten  elmondá,  hogy  a  női  alak  mellette  suhant 
ki  a  palota  hátulsó  kapuján,  kit  fia  a  bérkocsiba 
látott  ugorn?  és  elhajtatni. 

—  Ismered  a  bérkocsi  számát?  —  kérdé  tőle 
odavetve  a  grófné  közönyt  erőltetve,  mint  kit  alig 
érdekel  az  elmondott  különös  történet. 

—  Nem  I  —  viszonzá  a  kérdett.  —  A  Feren- 
c^iek-terén  ültem  abba  s  egyenesen  az  utcza  sar- 
káig hajtattam,  de  annyira  érdekel  ama  titokza- 
tos hölgy  kiléte,  hogy  holnap,  vagy  még  ma  este 
tudakozódni  fogok  róla  az  ott  álló  bérkocsisoknál. 

Azután  másról  kezdtek  beszélni  s  végre  a  három 
úr  együtt  távozott,  a  nélkül,  hogy  Hermancenak 
alkalma  lett  volna  Jakabot  fölkérni  a  másnapi  láto- 
gatásra, de  elhatározta,  hogy  ír  neki  s  megkéri  őt 
a  hozzá  való  jövetelre. 

Vidáman  sütött  a  nap,  midőn  Hermance  ki- 
lépve a  palota  kapuján,  az  első  kocsiállomáson 
bérkocsiba  ült  s  a  Vadász-utczába  hajtatott. 


Megjegyezve  magának  férje  Icvelébő  a  ház- 
számot, tudatta  ezt  a  kocsissal  s  könnyű  léptekkel 
ment  föl  az  emeletre  és  be  az  ajtón,  mely  az 
ügyvéd  czimtábláján  a  Holcsi  Kálmán  névvel  ékes- 
kedett. 

Pár  percznyj  habozás  után  a  belső  szobába 
nyitván,  fiatal,  kopott  ruhájú  férfiúval  állt  szemben, 
kivel  tudatván  óhajtását,  az  egy  nagy,  tágas  terembe 
vezette,  hol  többen  ültek  íróasztaluk  mellett  s  a 
mellékszobából  magas,  szikár,  sárgaképű  ötven- 
hatvan év  között  lévő  fekete  szemüveges  férfi 
dugta  ki  fejét,  talán  a  beszédre,  mi  behallatszott 
hozzá,  Holcsi  Kálmán. 

—  Az  ügyvéd  urat  keresem,  —  monda  Her- 
mance  a  fekete  szemüveges  úr  felé  közeledve. 

—  Méltóztassék  belépni. 

Midőn  a  mellékszobában  voltak,  az  ügyvéd  be- 
tette az  irodába  vezető  ajtót,  s  helylyel  kínálta 
meg  vendégét,  ki  egy  gyors  pillantással  körül- 
tekintett, azután  leült  s  erőltetett  nyugalommal 
monda : 

—  Kegyed  különösnek  fogja  találni  jövetelem  okát. 
Én  fölvilágosítást  jöttem  kérni  az  ön  gyámleányáról, 
Lamberth  Kláráról,  ki  Obrennénál  tartózkodik. 

—  Nem  értem  jó!  nagyságod  szavait,  —  vi- 
szonzá  igazi  vagy  tettetett  csodálkozással  az  ügy- 
véd. —  Mi  tekintetben  adhatnék  én  fölvilágosítást 
Lamberth  kisasszonyról,  s  különösen  mily  czélból 
tudakozódik  kegyed  utána? 

—  Megmondom  önnek. 

Holcsi  c  szavak  alatt  leült  íróasztala  mellé  s 
czcruzát  vett  kezébe,  mintha  föl  akarná  jegyezni 
vendége  szavait. 

—  Mindenekelőtt  tudatnom  kell  önnel,  ki  va- 
gyok, —  folytatta  Hermance  az  ügyvédre  sze- 
gezve szemét,  talán  várva  a  hatást,  mit  nevének  ki- 
ejtése annak  arczára  varázsolni  fog. 

Holcsi  várakozásteljesen,  de  nyugodtan  állta  ki 
a  kutató   szemek  pillantását. 

—  Eszthey  Bertalanné  grófné  vagyok,  s  azért 
jöttem,  hogy  egy  bizonyos  ügyben  beszéljek  ön- 
nel és  fölvilágosítását  kérjem  Lamberth  kisasszonyra 
nézve. 

—  Csodálkozom  ezen  a  kivánságon,  —  viszonzá 
az  ügyvéd,  —  mert  gyámleányom  soha  semmiféle 
téren  nem  szerepelt  s  azt  sem  foghatom  meg, 
honnét  ismeri   méltóságod  nevét  és  létezését. 

—  Azonnal  el  fogom  mondani. 

Holcsi  kezét  szája  elé  tartva  köhögött,  mi  Her- 
mance  szerint  bizonyos  nyugtalanságot  akart  pa- 
lástolni. 

—  Obrenné  intézetében  évek  óta  volt  nekem 
egy  fiatal  védenczem,  kit  neveltetek  s  ez  a  leány 
onnét  meg  akart  szökni  és  midőn  vallatóra  fogtam, 
azt  mondta,  hogy  Lamberth  Klárához  akart  menni, 
ki  tartást,  ellátást  ajánlott  neki  stb.,  s  kinél  ő  el- 
hagyván az  intézetet,  azontúl  tartózkodni  fog... 
így  tudtam  meg  az  ön  gyámleánya  létezését  és 
nevét. 

—  Bocsánatot  kérek,  grófné,  itt  tévedésnek  kell 
lenni,  —  monda  határozottan  az  ügyvéd.  —  A  ke- 
gyed védencze  nem  mondott  igazat.  Mert  Klára 
ma  is  Obrcnnénál  van,  neki  nincs  lakása,  melyet 
fölajánlhatott  volna,  sőt  ő  maga  is  azért  van  az 
intézetben,  mert  nem  tudtam  ideiglenesen  máshová 
elhelyezni,  s  addig  marad  ott,  míg  nagykorúsítom 
őt  és  átadom  vagyonát. 

—  Mindezeket  elmondta  nekem  Obrenné  szóról- 
szóra így  a  védenczemnek  még  is  az  ő  tudtával  és 
fölhivására  kellett  bátorságot  venni  az  intézet  el- 
hagyására, mert  neki  egyetlen  ismerőse  sincs  a  fő- 
városban. 

—  Mi  a  neve  a  méltóságod  védenczének? 

—  Pármai  Tcodózia. 

—  Különös  név,  ^  jegyzé  trng  az  ügyvéd,  de 
látszott  rajta,  hogy  csak  azért  tette  ezt  a  meg- 
jegyzést, hogy  mondjon  valamit,  s  gondolatait  össze- 
szedje. 

—  Nem  találom  különösnek,  —  monda  hidegen 
Hermance,  kire  az  ügyvéd  egyénisége  igen  rossz 
hatást  tett  s  látta,  hogy  az  titkolódzik,  és  oly  szá- 
raz, zárkózott  modorban  beszél  vele,  mintha  ellen- 
ségének tekintené  őt,  ki  az  életben  ma  először 
találkozott  vele. 

—  Lehet,  hogy  csak  rám  tette  azt  a  hatást  — 
monda  az  ügyvéd,  —  de  azt  szeretném  tudni,  hogy 
jött  a  grófné  arra  a  gondolatra,  miként  gyámleá- 
nyom csakugyan  összeköttetésben  van  védencbe 
távozásával  ? 

—  ó  maga  beszélte  mindazt,  a  mit  most  ismé- 
teltem önnek. 

—  Nos,  akkor  nem  mondott  igazat,  -—  jelenté 
ki  határozottan  Holcsi. 

—  Kegyed  tehát  nem  tud  arról,  hova  lett  az  a 
fiatal  leány,  kit  keresek? 

—  Távoli  gyanúm  sincs  arra  nézve.  Mind  a  mel- 
lett meg  fogom  Klárától  kérdezni  az  összefüggést, 
azonban  majdnem  biztosan  mondhatom,  hogy  ő  nem 
fog  tudni   fölvilágosítást  adni. 

Hermance  pár  pillanatig  gondolkozott  Azon 
tűnődött,  kiejtse-e  azt  a  kérdést,  mi  ajkára  tolult 
s  mi  talán  megdöbbentené  és  megzavarná  az  ügy- 
védet, ki  fürkészve  s  látható  nyugtalansággal  né- 
zett rá. 

Ugy  látszott,  a  grófné  némasága  nem  tetszett 
neki,  s  talán  valamit  vélt  alatta  rejleni.  Hermance 
gyorsan  elhatározta  magát  s  fejét  kissé  hátra  vetve, 
biztos  hangon  kérdé: 

—  Tegnap  itt  járt  önnél  férjem,  mit  végeztek? 
Ez  a  kérdés  kihozta  sodrából  az  ügyvédet.  Vá- 
ratlan volt  ez  neki  s  vonásain  megdöbbenés  látszott. 

—  Arról  nem  tudok,  —  viszonzá  látható  eről- 
ködése daczára  kissé  bizonytalanul.  —  Azonban 
lehet,  hogy  az  irodafőnökömmel  beszélt,  mert 
nekem  tárgyalásom  lévén,  nem  voltam  itthon  s  nem 
is  tudom,  miféle  ügyben  lett  volna  szerencsém. 

—  De  ön  irattá  azt  a  levelet,  melyben  ide  hiv- 
ták  őt  egy  bizonyos  ügyben. 

Holcsi  most  már    teljes    nyugalommal  viszonzá : 

—  Méltóságod  téved,  mert  az  irodából  ilyféle 
levél  nem  küldetett  a  grófnak' 

Hermance  ajkába  harapott,  s  azt  gondolta  ma- 
gában :  a  ki  ily  arczátlanul  hazudik,  attól  nem  fogok 
semmit  megtudni,  s  elhagyta  helyét. 

—  Így  nincs  mit  beszélnem,  —  monda  szenve- 
délyes haraggal  és  metsző  gúnynyal.  —  Majd  más 
úton  fogok  lépéseket  tenni,  hogy  földerüljön  az, 
mit  Dóziáról  tudni  akarok,  mert  az  lehetetlen,  hogy 
egy  tizenhét  éves  leány  nyom  nélkül  eltűnjék  s 
meg  ne  lehessen  találni. 

Az  ügyvéd  szemüvege  alatt  elhalványodott  s 
mind  a  mellett  mosolyogva  kérdé : 

—  Szabad  tudnom,  mik  lesznek  azok  a  lépések, 
miket  a  grófné  ez  ügyben  tenni  szándékozik? 

—  Majd  hallani  fog  róla  ügyvéd  úr.  Ön  ittlétem 
óta  egyetlen  kérdésemre  sem  válaszolt,  s  engedje 
meg,  hogy  a  hozzám  intézettre  én  is  adós  marad- 
jak a  felelettel. 

Büszke  főhajtással  haladt  ki  a  szobából,  s  gyor- 
san hagyta  el  a  lakást,  hol  meg  volt  győződve, 
hogy  egyikével  a  legkonokabb  cselszövőknek  volt 
dolga,  s  hogy  egyszersmind  olyan  ügyes,  zárkózott 
és  óvatos  gazemberrel,  kivel  szembeszállni  neki 
nem  lesz  ereje. 

A  legrosszabb  kedvben  érkezett  haza.  s  egy  per- 
czig  arra  gondolt,  ne  hagyja-e  abba  Dózia  kere- 
sését, ki  oly  háládatlan  volt  iránta,  és  hajlandósá- 
got érzett  arra.  De  azután   mégis  mást  határozott. 

mert  egyrészt  szívből  sajnálta  azt  a  könynyclmű, 
meggondolatlan  leányt,  másrészt  újra  és  újra  lelki- 
furdalást érzett,  hogy  nem  akarta  magánál  tartani, 
azonkívül  neki  nagyon  erélyes  természete  volt,  s  a 
nehézségek  minden  alkalommal  csak  sarkalták,  ha 
valamit  föltett  magában,  s  most  oly  csodálatos  rej- 
télylyel  állt  szemben,  melyet  okvetetlen  föl  akart 
deríteni.  Miután  az  ügyvédnél  tett  látogatása  semmi 
eredményre  sem  vezetett,  most  tehát  előtte  való 
napi  elhatározását  akarta  foganatosítani  és  Oroszlay 
gróífal  beszélni,  kiről  meg  volt  győződve,  hogy 
segítségére  leend. 

Irt  is  neki  pár  sort  azonnal  s  lakására  küldte, 
melyben  fölkérte  őt,  hogy  aznap  hárem  órakor 
délután  látogassa  meg,  mert  komoly  és  fontos  be- 
széde van  vele,  mit  négy  szem  között  kivan  neki 
elmondani 

És  maga  sem  tudta  miért,  de  különös  izgatott- 
sággal várta  jövetelét,  mit  úgy  próbált  megmagya- 
rázni magának,  hogy  nagyon  kényes  tárgyról  lesz 
közöttük  szó,  mit  Oroszlayn  kívül  soha  senkivel 
sem  volna  bátorsága  közölni. 

Vannak  dolgok,  miket  igen  csúnya  szinben  lehet 
feltüntetni,  de  ugyanazoknak  költői  világítás  mel- 
lett elvesszük  élét,  s  így  akart  Hermance  Jakab 
gróffal  azokról  beszélni,  mit  mondandó  volt  s  ő 
az  ifjút  olyannak  ismerte,  ki  az  életnek  csakis  szép 
részével  foglalkozik,  s  a  földi  salakból  mindig  ki 
tudta  venni  a  lét  eszményi  részét. 

És  azért  érzett  hozzá  bizalmat,  mert  ilyennek 
tartotta,  s  majdnem  elcsodálkozott,  hogy  éppen 
hozzá  fordul,  kinél  voltak  idősebb,  régibb,  tapasz- 
taltabb barátai,  kik  talán  caélszerűbben  tudnának 
kezére  járni,  és  ő  mégis  a  fiatal  emberhez  fordul, 
holott  itélőtehetsége  azt  mondta  neki,  hogy  azzal  a 
tervvel,  melylyel  iránta  családjára  nézve  viseltetik,  ok- 
szerűbb volna  a  fönnforgó  ügyben  vele  nem  beszélni. 

Ilyen  különösek  vagyunk  mi  nöki  —  gondolta. 
Nem  az  okszerűségre,  hanem  a  rokonszenvre 
adunk,  s  azokban  bizunk,  kiket  a  szeretet  szem- 
üvegén át  tekintünk. 

Mindezeket  végig  gondolta,  de  nem  tett  le  ter- 
véről, azonban  midőn  elérkezett  a  fiatal  gróf  jöve- 
telére általa  kitűzött  idő,  majdnem  megdöbbenés- 
sel látta  őt  belépni,  ki  szokott  előzékeny  bájával 
közeledett  hozzá.  Hermance  nem  a  nagy  társal- 
gási teremben,  hanem  budoirjában  fogadta,  hol 
bizalmasabban  lehetett  beszélni. 

Hűvös  nap  lévén,  a  kandallóban  tűz  égett,  az 
asztalon  álló  porczellánedényekben  lévő  virágok 
illatárral  tölték  be  a  levegőt  s  az  ifjú  arczán  kel- 
lemes hatás  tükröződött,  midőn  gyorsan,  mintegy 
önkéntelen  körülpillantott  a  kedves  helyiségben, 
hol  még  soha  sem  volt  s  szelíd,  megnyerő  hang- 
ján monda: 

—  Hivott  grófné  és  én  megjelentem,  mivel  lehe- 
tek szolgálatára? 

—  Fbglaljon  helyet  és  mindenekelőtt  hallgassa 
meg  mentségemet  arra  nézve,  hogy  a  fővárosban 
tartózkodásának  egy  részét  igénybe  veszem,  holott 
tudom,  hogy  csak  ügyei  tartóztatják  itt. 

—  Nincs  arra  szükség,  grófné,  tudja,  hogy  min- 
dig és  mindenben  parancsára  állok. 

—  Ne  így  fejezze  ki  magát,  mert  elbátortalano- 
dom, holott  ahhoz,  mit  mondani  akarok,  nagy  el- 
határozás volt  szükséges  és  csakis  ön  az,  kihez  ké- 
relmemet intézni  merem. 

—  Megtisztelve    érzem    magamat    bizalma  által. 
Hermance     önkéntelen     végigpillantott    rajta,    ki 

oly  szép  volt,  hogy  az  ember  élvezetet  talált  szem- 
léletében. Nem  a  férfias  és  i^úságban  duzzadó 
erő,  a  vonások  szabályossága,  az  átlátszó  halvány 
bőr  és  komoly,  bizalmat  gerjesztő  tekintet  volt  az, 
mi  megbűvölte  a  szemet,  hanem  az  a  költői  ihlet. 


mi  arccán  ki  volt  fejezve  s  minek  a  nők  fiatalon 
vagy  későbbi  korban  egyformán  nem  tudnak  ellen- 
állni. 

Oroszlay  kissé  csodálkozott  hallgatásán,  de  az 
előrebocsátott  bevezetés  után  azt  hitte,  tusakodik  a 
mondandók  kiejtésével  s  azért  hallgatott,  nyugod- 
tan várt,  míg  a  grófné  folytatja  beszédét. 

Hermance  egy  fényképet  vett  föl  az  asztalról 
s  vendégének  nyújtva,  monda : 

—  Nézze  meg  ezt  a  fiatal  leányt,  kiről  önnek 
beszélni  kivánok. 

Jakab  rápillantott  s  arczán  meglepetés  látszott. 
Homloka  kissé  elsötétedett  s  szemében  élénk  cso- 
dálkozás villant  föl,  de  nyugodtan  monda: 

—  Nagyon  szép!  Kinek  az  arczképe? 

—  Egy  fiatal  védenczemé,  kit  én  évek  óta  ne- 
veltetek egy  intézetben,  gondoskodtam  róla,  mintha 
saját  gyermekem  lett  volna  és  szerettem !  Legfőbb 
vágyam  volt  őt  boldoggá  tenni  és  most  halálos 
félelmet  állok  ki  miatta,  mert  két  nap  előtt  nyom- 
talanul eltűnt. 

—  Eltűnt  az  intézetből  ?  —  kérdé  csodálkozva 
Jakab. 

—  Nem!  Innét  a  palotából. 

—  Tehát  itt  volt? 

—  Egy  este  magammal  hoztam,  mert  mint  az 
intézet  tulajdonosnője  monda,  titokban  akart  onnét 
eltávozni  s  rájöttek  szökési  szándékára  és  ő  nem 
akarta  tovább  magánál  tartani. 

—  És  hova  szándékolt  menni  az  intézet  elha- 
gyása után?  —  kérdé  Oroszlay  folyton  a  képet 
szemlélve. 

—  Azt  nem  akarta  megmondani.  Csak  egy  barát- 
nője keresztnevét  említé,  kihez  menni  akart,  de  én 
megtudtam,  hogy  azt  Lamberth  Klárának  hivják  s 
gyámleánya  valami  Holcsi  nevezetű  ügyvédnek. 


Hermance  eg^  fényképel  vett  föl  az  asztalról. 

—  Hol  esi  Kálmánnak?  —  kérdé  meglepetve  a 
gróf. 

—  Igen.  Ismeri  őt? 

—  Személyesen  nem,  azonban  igen  ismeretes 
név,  még  pedig  nagyon  rovott  hírrel,  úgy  mint 
uzsorás  s  mint  minden  rossz  dolognak  közvetítője. 

—  Istenem!  —  kiáltott  föl  elhalványodva  Hcr- 
mance  —  és  azt  gyanítom,  sőt  bizonyos  vagyok 
benne,  hogy  védenczcm  ennek  az  embernek  a  ke- 
zébe jutott. 

A  fiatal  gróf  vonásain  élénk  csodálkozás,  sőt 
megdöbbenés  látszott. 

—  Nem  értem,  grófné,  kérem,  magyarázza  meg 
szavait. 

Hermance  röviden  elmondá,  hogy  tegnap  este 
Béla  beszélt  egy  nőalakról,  kit  futni  látott  végig 
az  utczán,  s  ki  abba  a  bérkocsiba  ugrott,  melyről 
ő  leszállt  az  utcza  sarkán. 

—  Emlékszem,  tehát  az  volt  az  a  fiatal  leány, 
kiről  a  grófné  beszél  ? 

—  Az  I  Tegnapelőtt  este  hagyta  cl  a  palotát  s 
azóta  semmi  nyoma. 

—  De  hát  miért  ment  el  innét  titokban  ? 

—  Nem  tudom.  Úgy  látszik,  regényes  hajlamok- 
kal bir,  megvallotta  nekem,  hogy  az  intézetbe  re- 
gényeket csempésztek  be  s  valószinűleg  az  zavarta 
meg  fejét. 

—  Hány  éves  ? 

—  Tizenhetedik  évében  van  s  erős,  kifejlett 
leány. 

—  És  oly  szép,  mint  egy  májusi  reggel,  — 
monda  elragadtatva  Oroszlay. 

Hermance  meglepetve  nézte  lelkesült  arczát  s 
szive  félelemben  dobogott.  Helyesen  tettc-e,  hogy 
ezt  a  képet  megmutatta  neki  ? 

—  De  hát  kicsoda  tulajdonképpen  ez  a  fiatal 
hölgy?  —  kérdé   feszülten  a  gróf. 

Bcnicskyn<  :   Vég»«tes   tivtdés.  5 

—  Azt  nem  mondhatom  meg,  —  viszonzá  el- 
pirulva Hermance  a  csodálkozó  pillantás  hatása 
alatt,  melylyel  vendége  ráfüggeszté  szemét. 

—  De  ha  semmi  adatot  sem  mondhat  róla, 
grófné,  akkor  nehéz  lesz  tenni  valamit  az  ügy- 
ben. 

Hermance  röviden  clmondá  neki  mindazt,  mit 
az  intézet  elhagyása  után  Dóziáról  tudott,  mind- 
addig, míg  az  eltűnt  a  palotából.  Nem  hallgatta  el 
azt  sem,  hogy  fölkereste  Holcsi  ügyvédet,  ki  kur- 
tán elutasítá  s  minden  fölvilágosítást  megtagadott. 
Oroszlay  arczán  feltűnő  érdek  látszott  az  elbeszé- 
lés alatt.  Vonása  megélénkültek  s  szeme  sötét  tűz- 
ben égett,  mialatt  monda: 

—  Kényszeríteni  kell  a  gazembert  a  vallomásra. 
Mi  czélja  a  Icánynyal,  miért  csalták  el  az  intézet- 
ből, s  hol  tartózkodik  az  jelenleg? 

—  Mindezt  nem  tudom,  s  kétségbeejtő  helyzet- 
ben vagyok.  Nemde  beláíja  most,  hogy  nem  ok 
nélkül  fordultam  az  ön  segítségéhez  ? 

—  És  én  köszönöm,  hogy  bizalommai  volt  hoz- 
zám, grófné,  csak  egy  kérdést  engedjen  még,  mi- 
ről azonban  nem  tudom,  hogy  nem  kiméletlen-e. 
Tud-e  erről  a  dologról  férje? 

Hermance  arozát  újra  sötét  pir  önté  el,  mert 
nem  tudta,  mit  foglal  magában  ez  a  kérdés,  s  ön- 
kéntelen lesütve  szemét,  halkan  monda  : 

—  Nemi 

—  És  nem  is  akarja  tudatni  vele  ? 

—  Nem,  mert  különben  nem  fordultam  volna 
önhöz  segítségért. 

Jakab  gróf  pár  pillanatig  hallgatott,  talán  az 
összefüggést  kereste  a  történetben,  mert  nem  tudta, 
kérdezősködjék-c  annak  részleteiről  tovább,  vagy 
egyszerűen  azt  tudakolja,  mit  kivan   tőle   Hermance. 

—  Szeretnék  önnek  teljes  őszinteséggel  beszélni, 
kedves  gróf ...  —  monda  Esztheyné,  ki   sejtette  az 

'if)ú    gondolatainak    lényegét,  —  s  ha  okvetetlenül 
kívánja,  megteszem,  de  ha  lehetne  . . . 

—  Nem  beszélne  arról,  grófné,  —  folytatta  sze- 
líd, nyájas  hangon  Jakab.  —  Ne  is  tegye.  Nincs 
arra  szükség!  Mint  szavaiból  értem,  azt  akarja  rám 
bizni,  hogy  keressem  föl  azt  az  eltűnt  leánykát, 
ki  önnek  kedves  s  ki  talán  egy  titkos  cselszövény- 
nek  lett  áldozata !  Nemde,  így  van  ? 

Hermance  némán  intett  fejével. 

—  Nos,  hát,  legyen  nyugodt.  Nem  csalódott 
bennem ;  én  föl  fogom  kutatni  az  ön  védenczét, 
csak  mondja  meg  nevét,  hogy  kereshessem. 

Esztheyné  meghatva  tekintett  rá  s  halkan  re- 
begte : 

—  Köszönöm.  De  mondja  meg  őszintén,  mit 
gondol  r<flam? 

—  Semmit  nem  törődöm  azzal,  mi  c  leányka 
keresésén  kívül  esik.  ó  a  kegyed  védencze  s  biza- 
lommal fordult  hozzám  miatta  és  én  igyekszem 
megfelelni  e  bizalomnak.  A  többi  nem  tartozik 
reám,  de  most    még    néhány    kérdést  kell  tennem. 

—  Felelni  fogok. 

—  Tud  valaki  a  házban  arról,  hogy  a  grófné 
keresteti  a  leányt  s  kutatja  hollétét? 

—  Senki,  kivéve  öreg  komornámat,  kinek,  mint 
tudja,  szomszédságából  tűnt  el  a  leányka. 

—  És  benne  lehet  bizni  ? 

—  Föltétlenül !  Ó  anyámnál  szolgált,  engem  szü- 
letésem óta  ismer,  még  ma  is  tegezem,  mint  kis 
gyermekkoromban  és  törhetetlen  hívem  s  tőle  soha 
senki  sem  tudhat  meg  semmit,  mi  az  én  titkom. 

—  Az  eltűnt  leány  neve? 

—  Pármai  Teodózia. 
Oroszlay  elhagyta  helyét. 

—  Köszönöm,  több  kérdésem  nincs  1  De  még 
egyet,  nemde  a  detektiv-főnökhöz  nem  fordul- 
hatok ? 

5* 

—  Nem,  csak  legvégső  esetben,  de  remélem, 
arra  nem  lesz  szükség. 

—  Miért  ellenzi  ezt,  ez  volna  a  legrövidebb, 
legegyszerűbb  s  talán  cgycdii]  czélra  vezető  út? 

—  De  lárma  lenne  belőle. 

—  A  mi  a  rendőrségnél  történik,  az  titokban 
marad,  ha  az  illetők  kívánják. 

—  Nem,  nemi  —  kiáltott  föl  megrettenve  Her- 
mance  —  s  hogy  megmagyarázzam  félelmemet, 
tudatom,  mit  el  akartam  hallgatni,  hogy  Dózia  egy 
rettentő  drámának  egyedüli  élő  alakja. 

—  Rettentő  drámának? 

—  Anyját  meggyilkolták,  s  őt  anyja  holttesténél 
találták  meg  nyugodtan  szenderegve  s  úgy  került 
ő  hozzám,  mint  anyátlan  árva,  kinek  nem  volt 
senkije. 

—  És  megfogták  a  gyilkost? 

—  Sohal  Most  már  elévült  ez  a  bűneset,  de  ha 
Dózia  kilétét,  eltűnését  stb.  kutatnók,  újra  fölele- 
venednék az  s  talán  a  szegény  leány  is  megtudná, 
miről  neki  fogalma  sincs,  ne  is  legyen  í 

—  Különös!  —  monda  tűnődve  Oroszlay.  — 
Ha  így  van,  egyedül  én  fogom  őt  keresni  s  re- 
mélem, föl  is  találom,  hisz  a  föld  nem  nyelhette  el. 

—  Adja  Isten,  hogy  reménye  teljesüljön,  mert 
nekem  kegyeden  kívűi  senkim  sincs,  kire  számít- 
hatnék, férjemet  és  fiamat  is  bele  értve. 

Jakab  gróf  önkéntelen  részvéttel  hallgatta  e 
szavakat. 

—  Béla,  mint  tudom,  fiatalságához  képest  nagyon 
is  belemarkolt  az  életbe?  —  monda. 

—  Fájdalom  és  atyjának  ez  ellen  nincs  kifogása. 
Oroszlay  nem  kivánt  e  kényes  tárgyba  bővebben 

belemenni   s  meghajtván  magát,  monda: 

—  Ha  megengedi  grófné,  pár  nap  múlva  föl- 
keresem, s  remélem,  akkorra  hozok  valamely  meg- 
nyugtató hirt. 

—  De  kegyed  csak  néhány  napig  szándékozott 
a  fővárosban  maradni. 

—  Mig  dolgaim  bevégeztem,  és  párhuzamosan 
fogok  dolgozni  a  magam  és  a  kegyed  ügyeiben.  — 
Meleg  kézszorítással  váltak  el  s  Hermancc  sokkal 
nyugodtabb  volt  e  párbeszéd  után,  mert  tudta, 
hogy  ügye  jó  kezekben  van,  és  mert  meg  volt  elé- 
gedve önmagával,  érezve,  hogy  nem  mondott  töb- 
bet, mint  szükséges  volt,  csupán  egy  kérdés  izgatta 
és  szomorította :  mit  gondolhat  róla  Oroszlay,  ki- 
nek tartja  Dóziát,  s  miként  magyarázza  meg  az  ő 
lázas  félelmét  a  leány  miatt,  kinek  létezéséről,  s  a 
palotában  létéről  senkinek,  még  férjének  sem  volt 
szabad  tudni  ? . . . 

VI. 

Oroszlay  gondolatokba  mélyedve  haladt  le  a 
széles,  szőnyeggel  bevont  lépcsőn,  s  lépett  az  ut- 
czára,  midőn  egyszerre  az  ifjú  Eszthey  hangját 
hallá,  ki  hazafelé  jött,  s  őt  kilépni  látván,  vigan 
kiáltotta  nevét. 

—  Tőlünk  jösz  ?  —  kérdé  föltartóztatva  őt  hala- 
dásában. —  Nemde,  senkit  sem  találtál  otthon? 
Anyám  ilyenkor  kocsikázni  szokott. 

—  Ellenkezőleg,  a  grófné  otthon  van  és  foga- 
dott. És  te  honnét  jösz  ? 

—  Egész  nap  futkostam  ama  bérkocsi  után, 
melyről  tegnap  este  beszéltünk  jelenlétedben,  talán 
emlékszel  rá. 

—  Melyben  egy  női  alak  nyargalt  el,  kiről  az 
a  vélemény,  hogy  a  palotából  lépett  ki. 

—  Ugyanaz,  s  kiről  senki  sem  tudja,  hogy  ki 
lehetett,  valóságos  rejtély  ez  az  eset 

—  És  megtaláltad  a  kocsist?  —  kérdé  Jakab 
gróf  tettetett  közönnyel. 

—  Meg  I  Beszéltem  vele,  de  ő  semmit  sem  akar 

arróJ  tudni,  hogy    valakit    vitt     volna  ez  utczából, 
miután  én  leszálltam  fogatáról. 

—  Mi  oka  volna  arra,  hogy  titkolja  .  .  .  Talán 
részedről  csak  képzelődés volt  a  látvány?  —  monda 
mosolyogva  Jakab  gróf. 

Béla  nagyon  komoly  képpel  viszonzá  : 

—  Ha  nem  tudnám,  hogy  enyelegsz,  komolyan 
megharagudnék  rád  e  szavakért. 

—  Valóban  ?  Tehát  teljesen  bizonyos  vagy  abban, 
a  mit  állítasz  ? 

—  Mintha  mellettem  történt  volna.  Láttam  a 
női  alakot  elsuhanni  oldalamnál,  de  oly  gyorsan 
ment,  majdnem  futott,  hogy  szemügyre  sem  vehet- 
tem, azonban  utána  néztem  s  akkor  láttam,  hogy 
az  általam  elhagyott  fogatba    ugrott  és  elhajtatott. 

—  És  miért  érdekel  ama  hölgy  kiléte? 

—  Mindnyájunkat  érdekel,  miután  azt  sejtjük, 
hogy  a  palotából  ment  ki,  —  viszonzá  hévvel  Béla. 

—  Miféle  száma  van  a  bérkocsinak  ? 

—  172!  Én  tegnap  este  ültem  rajta  először. 
Oroszlay    arczán     meglepetés    látszott,  mert    az 

volt  az  ő  rendes  bérkocsija,  ha  a  fővárosban   idő- 
zött, s  ez  a  véletlen  igen  előnyös  volt   rá    nézve. 

—  És  most  mit  készülsz  tenni,  abban  hagyod  a 
további  kutatást?  —  kérdé  az  ifjútól,  nem  említve, 
hogy  ő  ismeri  a  kocsist,  ki  nem  akarta  fölfedezni, 
hova  vitte  az  éjjeli  alakot .  . . 

—  Szó  sincs  róla !  Ha  valami  érdekel  engem, 
azt  nem  hagyom  abba,  míg  végére  nem  járok,  — 
viszonzá  majdnem  gyermekes  kérkedésscl  az  ifjú,  — 
s  ez  igen  különös  dolog  . . . 

—  A  tény  érdekel  vagy  a  leány? 

—  Mindkettő  I  Valami  titokszerűséget  látok  lap- 
pangani  alatta  s  azt  akarom  földeríteni. 

—  Nos,  hát  szerencsét  hozzá !  —  monda  moso- 
lyogva Jakab  gróf  s  kezét  nyujtá  a  fiatal  embernek, 
ki  sietve  fordult  be  a  palota  kapuján. 

Oroszlay  folytatta  útját,  ót  is  érdekelte  a  dolog, 
bár  nem  tudta,  hogy  jutott  ahhoz,  hogy  Hermancc 
őt  tüntette  ki  bizalmával,  melyet  sem  nem  keresett, 
sem  nem  érdemlett,  de  bár  nem  volt  kellemes 
neki  ez  a  megbízás,  sokkal  udvariasabb  természet- 
tel birt,  semhogy  ne  igyekezett  volna  annak  a  leg- 
jobb módon  megfelelni. 

ó  különben  sem  kedvelvén  a  társas  életet,  sokat 
volt  egyedül,  s  ennek  következtében  sokat  gondol- 
kozott, olvasott  és  írt,  $  bár  soha  nyomtatásban 
meg  nem  jelent  tőle  semmi,  halomszámra  szőtte  a 
regényeket,  és  kigondolt  mesék  papirra  tételét,  s 
ennélfogva  minden  regényes  vagy  titokteljes  ese- 
mény érdekelte,  és  a  grófnő  elbeszélése  felköltötte 
figyelmét.  Megmagyarázni  magának  az  összefüg- 
gést nem  tudta,  de  oly  sokat  tartott  a  nőkről  s 
annyira  tisztelte  Esztheynét,  hogy  mindazt,  mi  ön- 
kéntelen fölmerült  agyában,  igyekezett  elfojtani  és 
nem  törődni  azzal,  mit  az  elhallgatott  előtte,  bár 
nem  tagadhatta,  hogy  Hermance  nagy  érdeklődése 
ama  fiatal,  eltűnt,  gyönyörű  leány  iránt  különös  és 
megmagyarázhatatlan  volt  előtte 

És  azért,  hogy  azt  tartották  róla,  miként  ő  az 
életet  keresztül  álmodja,  semmi  esetre  sem  volt  kö- 
zönyös a  külső  behatások  iránt,  s  figyelemmel  ki- 
sérte az  élet  napfényét  és  árnyait,  de  távol  tartotta 
magát  mindattól,  mi  költői  nyugalmából  fölráz- 
hatta vagy  méltatlan  módon  érinthette  volna. 

Szerelmes  még  nem  volt,  de  jól  észrevette  a 
nők  kaczérkodását.  Látta,  tapasztalta,  hogy  azok 
futnak  utána.  Tudta,  hogy  egyénisége  rokonszen- 
ves, s  mindenki  szeretettel  közeledik  hozzá,  mind 
a  mellett  távol  tartá  magát  az  emberektől,  s  majd- 
nem borzadályt  érzett  közéjük  vegyülni,  minek  az 
volt  a  következménye,  hogy  társaságát,  barátságát 
még  jobban  keresték  . . .  És  most  még  oly  bizalom- 
mal tisztelték  meg,  mely  hogy    Hermancc   grófnő- 

ben  mi  által  keletkezett  iránta,  legkevésbé  sem 
tudta  megmagyarázni  magának.  De  az  mindegy  is 
volt.  Minél  tovább  gondolkozott  Esztheyné  külö- 
nös megbizásán,  annál  inkább  hitte,  hogy  az  igen 
komoly  dolog  a  grófnéra  nézve,  ki  sem  férjét,  sem 
fiát  nem  akarta  vagy  nem  merte  abba  belevonni, 
sőt  még  nála  régibb  barátait  sem,  kik  valószinűleg 
alkalmasabbak  lettek  volna,  mint  ő,  a  kényes  és 
titkos  megbizásra. 

Ez  eszmékkel  tépelődve  ment  a  Ferencziek- 
terére,  hol  rendes  bérkocsiját,  a  172.  számú  foga- 
tot akarta  fölkeresni. 

Ez  volt  az  első  kiindulási  pont,  melyet  meg 
szándékozott  ragadni  s  bár  az  ifjú  Esztheytől 
tudta,  hogy  a  kocsis  annak  megtagadta  a  fölvilá- 
gosítást az  éjjeli  hölgyre  nézve,  remélte,  hogy  ő 
szerencsésebb  lesz  és  sikerül  tőle  egyet-mást  meg- 
tudni. 

A  bérkocsis  rendes  helyén  állt,  s  midőn  őt  kö- 
zeledni látta,  elébe  hajtott. 

Jakab  gróf  szó  nélkül  ült  be  a  kocsiba  s  midőn 
a  kocsis  útja  czélját  kérdezte,  szép,  sötét  szemét 
kutatóan  szegezve  rá,  monda: 

—  Vadász-utcza   1 2.  szám. 
És  a  mit  várt,  bekövetkezett. 

A  kocsis  arczán  meglepetést  látott,  ki  egy  pil- 
lanatig mozdulatlanul  állt  helyén,  talán  Béla  gróf 
tudakozódására  gondolva,  azután  becsukva  a  fogat 
ajtaját,  gyorsan  fölült  a  bakra  és  elhajtatott  a 
Vad  ász-utc^ába. 

Jakab  gróf  kiugorva  a  kocsiból,  monda : 

—  Várakozz,  míg  visszajövök.  Ha  ugyan  ez  az 
a  ház,  melyet  keresek. 

És  körülpillantva  az  utczában,  belépett  a  kapun, 
eltűnve  a  bérkocsis  szeme  elől,  ki  leugorva  helyé- 
ről a  kapuig  ment  s  figyelmesen  utána  nézett, 
mialatt    az    fölhaladva    a    lépcsőn,  Holcsi  lakásánál 

állt  meg,  hol  nyitva   volt  az  ajtó    s    ő    az    irodába 
lépett. 

—  Az  ügyvéd  úrral  óhajtok  beszélni,  —  monda 
az  egyik  irodasegédnek,  —  vigye  be  neki,  kérem, 
névjegyemet. 

De  alig,  hogy  a  segéd  a  mellékhelyiségbe  lépett, 
Holcsi  maga  jelent  meg  vendége  fogadására  az 
ajtóban,  s  mély  hajlongással  vezette  a  nála  szokat- 
lan vendéget  szobájába. 

—  Parancsol  velem,  gróf  úr,  —  kérdezte  kezeit 
dörzsölve,  mialatt  széket  gördített  hozzá. 

—  Tulajdonképpen  nem  a  magam  ügyében  jö- 
vök, —  kezdé  jól  szemügyre  véve  őt  Oroszlay  s 
már  az  első  pillanatban  látta,  hogy  ravasz,  alatto- 
mos emberrel  van  dolga,  kinek  tekintetét  a  sötét 
szemüveg  van  hivatva  elrejteni  .  .  .  Egy  barátom 
nagyobb  birtokot  akar  vásárolni,  melyre  kölcsönt 
szándékozik  felvenni  s  kegyedet  bízná  meg  ennek 
a  kölcsönnek  közvetítésével. 

—  Szolgálatára  állok,  —  viszonzá  rejthetetlen 
örömmel  Holcsi. 

—  E  tekintetben  tehát  számíthatunk  önre,  de 
van  még  egy  más  dolog  is,  mivel  nem  tudom,  fog- 
Jalkozik-e  ön,  tudniillik  birtok  adás-vevéssel. 

—  Az  nem  tartozik  ugyan  szakmámba,  de  Iste- 
nem, szegény  ember  mindent  megpróbál,  mi  ke- 
nyeret ad  neki,  s  jövedelmet  biztosít  számára. 

Jakab  gróf  elmosolyodott. 

—  Azt  hiszem,  önnek  nem  szükséges  a  jöve- 
delmi forrásokat  kerecni,  úgy  mondták  nekem,  hogy 
gazdag  ember. 

—  Azt  ellenségeim  mondják,  kik  irigylik  szeren- 
csémet, mi  nem  egyéb,  mint  a  munka  és  megfeszí- 
tett szorgalom  eredménye. 

—  Ez  a.  ház  sajátja,  nemde  ? 

—  De  tele  van  hipotékával,  mit  nyakra-főre 
törleszteni  kell. 

—  De  úgy  tudom,  birtoka  is  van  ? 

—  Néhány  holdnyi  föld,  hol  a  nyár  egy  kis  ré- 
szét tölteni  szoktam,  ha  nehéz  munkámtól  szaba- 
dulhatok. 

—  Milyen  megyében? 

Holcsi  meglepetve  pillantott  a  grófra  s  tartóz- 
kodva monda : 

—  Azt  hiszem,  keveset  érdeklik  méltóságodat 
az  én  szerény  körülményeim. 

—  Meg  fogom  magyarázni  kérdéseim  okát,  — 
viszonzá  gyorsan  Jakab,  ki  nem  szeretett  volna 
gyanút  kelteni  az  ügyvédben,  s  érezte,  hogy  na- 
gyon is  messze  ment  kérdéseivel.  —  Említettem, 
hogy  barátom  birtokot  akar  venni,  de  még  nincs 
elhatározva,  melyik  megyében,  s  miután  több  hely- 
ről kapott  ajánlatot,  azt  hittem,  ön  tudna  fölvilá- 
gosítást adni  ott  a  föld  mineműségéről,  hol  bir- 
toka van,  mi  valószínűleg  közel  fekszik  a  fővá- 
roshoz. 

—  Nagyon  közel,  sebes  vonaton  három  órá- 
nyira, s  ez  alkalmas  hely  volna  a  vevőnek? 

—  Az  a  szándéka,  hogy  közel  legyen  Buda- 
pesthez. 

Holcsinak  villogtak  a  szemei  az  üveg  alatt,  kapzsi 
kifejezés  ült  arcxzára,  s  vendége  fölvilágosítása  tel- 
jesen megnyugtatva  őt,  monda : 

—  Sőt  tudnék  azonnal  ajánlani  szomszédságom- 
ban egy  szép  birtokot,  csinos  kastélylyal,  parkkal, 
mely  jutányos  árért  eladó. 

—  Melyik  megyében  ? 

—  Pozsonyban,  közel  magához  a  városhoz. 

—  Tehát  az  ön  birtoka  is  ott  van? 

,  —  Tulajdonképpen  gyámleányomé,  de   én  keze- 
lem, miután  ő  kiskorú. 

—  És  meg  van  a  földekkel  elégedve  ? 

—  Kitűnő  minőségűek.  Ha  kivánja  gróf  úr,  meg- 
mutatom tervrajzát  a  birtoknak. 

—  Köszönöm,  most  nincs  időm,  de  cl  fogok 
jönni  barátommal,  kit  a  dolog  érdekel,  én  magam 
keveset  értek  az  ily  adás-vevéshez,  s  csak  is  az 
első  lépés  megtételére  vállalkoztam,  a  továbbiak 
az  ő  személyes  teendői. 

—  És  mikor  lesz  szerencsém? 

—  A  legközelebbi  napokban,  —  monda  a  gróf, 
s  elhagyta  helyét.  Azt,  a  miért  jött,  megtudta, 
mert  meg  volt  győződve,  hogy  ha  Hermance  vé- 
dencbe Holcsinál  van  elrejtve,  azt  bizonyosan  nem 
tartja  a  fővárosban,  s  legvalószinübb,  hogy  az  fa- 
lusi birtokán  van.  Azonban,  mielőtt  távozott,  egy 
kérdést  akart  még  hozzá  intézni. 

—  Családja  jelenleg  talán  már  falun  van  ?  — 
kérdé  feszülten. 

—  Nincs  családom,  nőtlen  ember  vagyok. 

—  Azt  reméltem,  hogy  az  ön  által  ajánlott  bir- 
tok megtekintése  alkalmával  önhöz  szállhatnánk,  de 
így  természetesen  az  lehetetlen. 

—  Ellenkezőleg,  gróf  úr,  nagyon  örülnék,  ha 
házamban  fogadhatnám,  én  is  kimennék  falura  mél- 
toságtokkal  együtt,  s  biztosítom,  hogy  jó  ellátás- 
ban részesülnének. 

—  Tehát  mégis  lehetséges  volna,  daczára,  hogy 
nincs  ott  háztartása? 

—  Azaz,  hogy  van  is,  nincs  is. 

—  Hogy  értsem  ezt?  —  kérdé  Jakab  gróf  az 
ajtónál  megállva. 

—  Jelenleg  nincs  senki  Tornyoson,  így  hívják  a 
birtokot,  de  néhány,  sőt  pár  nap  múlva  már  gyám- 
leányom ott  lesz  egy  barátnőjével  s  egész  háztar- 
tással. 

Jakab  gróf  alig  bírt  egy  örömtclt  fölkiáltást  el- 
fojtani. Most  tehát  eljutott  oda,  a  miért  jött  s  a 
gyanútlan  ügyvédet  oly  vallomásra  bírta,  hogy  ő 
maga  is  csodálkozott  saját  ügyességén,  de  a  legna- 
gyobb egykedvűséggel  mondta : 

—  Köszönöm  a  szíves  mcghivást,  s  barátommal 
együtt  élni  fogunk  ajánlatával. 

—  Mikor  várhatom  jövetelüket,  gróf  úr?  —  kérdé 
Holcsi  mohó  érdekkel,  mert  félt  elszalasztani  a 
nagyúri  gazdag  vevőt,  s  szeretett  volna  biztos  Ígé- 
retet csikarni  ki  tőle. 

—  A  napot  ma  nem  határozhatom  meg,  mert 
barátom  nincs  a  fővárosban,  azonban  nemsokára. 

E  szavak  után  kikísértetve  az  ügyvédtől,  elhagyta 
a  lakást,  s  majdnem  nevetve  haladt  le  a  lépcsőkön, 
mert  sok  olyat  tudott  meg,  miről  félóra  előtt  sej- 
telme sem  volt,  s  miről  Hermancc  grófnő  sem 
tudott. 

—  A  többi  magától  fog  jönni,  —  gondola.  Ily 
bonyolódott  dolgoknál  a  véletlenre  is  kell  számí- 
tani, s  remélem,  a  bérkocsistól  is  sikerülni  fog  meg- 
tudnom valamit. 

És  ha  a  véletlenben  bízott,  igaza  volt,  mert  kilépve 
a  kapun,  két  fiatal  leányt  látott  a  ház  felé  köze- 
ledni, a  kik  karöltve,  vidám  csevegéssel  jöttek,  s 
midőn,  az  ő  bérkocsisa  mellett  elhaladtak,  az  meg- 
emelte előttük  kalapját,  mit  mindketten  viszonoztak, 
de  a  fiatalabbik  sötéten  elpirult,  s  gyorsan  félre- 
fordítá  fejét,  mely  mozdulat  által  annak  szemei  az 
6  szemeivel  találkoztak,  s  egy  másodpercéig  egy- 
másba mélyedt  tekintetük. 

Jakab  gróf  azonnal  megismerte  benne  a  fénykép 
eredetiét,  mit  Esztheynénél  látott,  de  mennyivel 
szebb,  igézőbb  volt  az  élő,  ki  szinte  nem  tudta 
róla  elfordítani  tekintetét,  s  a  csodálat  oly  őszinte 
kifejezésével  nézett  rá,  mintha  egy  szép  álomképet 
látna. 

És  tündöklő  szemeinek  pillantásában  oly  tiszta, 
gyermekes  érzelmek  tükröződtek,  s  kedves  mosolya 
oly  szédítően  bájos  volt,  hogy  a  fiatal  gróf  leg)'ö- 
kerezvc  állt,  s  önkéntelen  megemelte  kalapját,  maga 
sem  tudva,  mit  cselekszik. 

A  leányok  futó  fejbólintással  viszonozták  a  kö- 
szöntést, majdnem  oly  gyorsan,  mint  előbb  a  bér- 
kocsisnak, s  eltűntek  a  kapu  ivezete  alatt. 

Oroszlay  utánuk  nézett,  de  az  idősebb,  magasabb 
és  erőteljesebb  egészen  elkerülte  a  figyelmét,  ó  csak 
az  egyiket  látta,  kinek  nézésében  fölolvadt  tekin- 
tete, s  majdnem  azt  kérdezte  tőle: 

—  Te  vagy,  te  vagy,  kit  oly  régóta  keresek,  kit 
álmaimból  ismerek.  Szólj,  ki  vagy  és  mi  a  neved? 

—  Tegnapelőtt  te  hoztad  c  hölgyek  egyikét  ide, 
nemde,  későn  este  éjfél  után  ?  —  kérdé  határozott 
hangon  a   bérkocsistól. 

—  Lehet,  —  monda  az  habozva  s  iparkodott 
fölmászni   a  bakra. 

—  Felelj.  Miért  akarod  azt,  a  mit  kérdezek, 
titokban  tartani. 

—  Gróf  úr,  én  nem  emlékezem. 

—  Láttam,  hogy  köszöntötted  a  hölgyeket,  hon- 
nét ismered  őket? 

—  Csak  az  egyiket,  —  monda  kedvetlenül  a 
kocsis. 

—  Mi   a  neve  ? 

—  Azzal  nem  szolgálhatok. 

—  Akarom  tudni,  miért  titkolod  kilétét.  Íme, 
ezért  a  pénzért  remélem,  beszélni  fogsz,  —  monda 
Oroszlay,  s  száz  koronát  nyújtott  neki. 

—  Kérdezzen,  gróf  úr. 

—  Te  hoztad  ide  ama  fiatal  hölgyet?  Hol  ült 
kocsidba  ? 

—  Egyik  utoza  sarkán  .  .  .  Lépést  haladtam,  s 
majdnem  észrevétlenül  ugrott  fogatomba,  és  mi- 
dőn kérdeztem,  hova  akar  menni,  ezt  az  utczát 
és  számot  nevezte  meg,  s  én  ide  hoztam  ;  de  meg- 
vallom, gyanúsnak  tetszett,  s  alig  számítottam  díja- 
zásra. 

—  És  mégis  ellenvetés  nélkül  tetted  meg  kérését 
s  elhajtottál  vele. 

—  A  lámpa  fényénél  láttam,  hogy  nagyon  szép, 
azonkívül  gyorsan  öt  forintot  nyomott  a  kezembe. 

—  Nos,  ez  elég  fénycsen  volt  fizetve,  és  mi 
történt,  midőn  ide  hoztad  ? 

—  Mielőtt  csengetett  a  kapun,  hozzám  fordult, 
és  oly  bájos,  kérő  hangon  monda,  minőt  én  még 
soha  sem  hallottam,  hogy  ha  valaki  kérdezősköd- 
nék utána,  ne  mondjam,  hogy  hova  ment,  és  még 
egy  tizkoronást  akart  adni,  de  én  nem  fogadtam 
el,  azonban  megígértem,  hogy  hollétét  nem  áru- 
lom el. 

—  És  ezt  meg  is  tartottad.  Helyes  I  De  én  kény- 
szerítettelek a  beszédre,  azonban  ő  sohasem  fogja 
megtudni,  hogy  tő'ed  hallottam  hollétét,  —  monda 
Oroszlay,  s  beugrott  a  fogatba,  mialatt  a  kocsis 
eltette  a  váratlan  nagy  borravalót,  mind  a  mellett 
látszott  arczán,  hogy  nincs  megelégedve  magával,  s 
kedvetlenül  ült  helyén  és  robogott  a  gróf  lakása 
felé  .  .  . 

Oraszlay  haza  érkezve,  még  mindig  úgy  érzé 
magát,  mint  az  álomlátó,  s  nem  felelt  komornyik- 
jának, ki  lesegítve  felsőkabátját,  többféle  kérdést 
intézett  hozzá. 

Izgatottnak  és  szórakozottnak  érzé  magát,  s  majd- 
nem kábult  agygyal  lépett  a  szobába,  hol  egyik 
székbe  ereszkedve,  lehunyta  szemét  és  ábrándozott, 
mit  gyakran  tett,  de  most  egészen  más  álmai  vol- 
tak, mint  rendesen. 

ó  bár  ritkán  fordult  meg  Budapesten,  mind  a 
mellett  kisded  palotája  volt  a  fővárosban,  melyet 
évek  előtt  vett  egy  festőtől,  ki  tönkre  ment  s 
összes  szép  képeivel  és  értékes  műkincseivel  adta 
el  a  kisded  palotát,  melynek  freskóval  borított 
falait  ő  maga  tarkítá  be,  s  igen  nehezen  vált  meg 
tőle. 

A  tágas,  világos  ateliert  Jakab  gróf  könyvtárrá 
és  dolgozó-szobává  alakítá  át,    hol    legtöbb    idejét 

töIté,  ha  otthon  volt,  s  most  belépve  oda,  gondolo- 
tait  akarta  rendezni,  melyek  hasonlítottak  a  lázas 
képzel ődéshcz,  s  folytonos  izgatottságban  tartották 
agyát  és  szívét. 

—  Meg  vagyok  babonázva  ?  —  kiáltott  föl  indu- 
latosan, midőn  órákig  tartott  ez  az  állapot,  melyből 
nem  birta  magát  kiragadni,  s  fölugrott  helyéről  és 
föl  és  alá  járt  a  nagyterem  szőnyegén  ,  .  .  Vére 
oly  sebesen  keringett,  hogy  szíve  dobogását  hal- 
lani vélte,  s  keze  és  feje  forró  volt,  szemét  lángolni 
érzé. 

De  végre  férfias  akarattal  győzte  le  ezt  a  beteg, 
ideges  gyöngeséget.  Ablakához  állt  és  nézte  az 
utcza  nyüzsgő  életét,  mi,  látva  a  mások  jövését- 
menését,  saját  tehetetlen  képzelgését  juttatta  eszébe, 
majdnem  szégyenlette  lelki  állapotát,  s  el  akarta 
magával  hitetni,  hogy  Eszthey  grófnéhoz  kell  mennie, 
hírül  vinni,  amit  Hol  esi  ügyvédnél  látott  és  ta- 
pasztalt. 

De  azután  elbátortalanodva  gondolt  a  tervezett 
látogatásra,  érezve,  hogy  a  mit  Észtheyné  rábizott, 
az  most  már  az  ő  ügye  is  lett,  mert  minden  áron 
tudni  akarta,  ki  az  a  csodaszép  fiatal  leány,  kit 
í^rmai  Teodóz iának  hivnak  s  ki  a  grófnét  oly  na- 
gyon érdekli. 

Egy  ideig  még  tűnődött  ama  kérdés  fölött,  mi- 
tévő legyen  a  jövőben,  de  az,  hogy  elmegy  az 
ügyvéd  birtokára,  hol  Dóziával  megismerkedhetik, 
tisztán  állt  előtte.  Viszek  magammal  egy  barátot, 
ki  a  birtok  vevője  gyanánt  fog  szerepelni,  sőt  ha 
kelJ,  meg  is  veszem  a  birtokot,  csakhogy  köze- 
lében lehessek  annak  a  bájos  gyermeknek,  ki  oly 
hatást  tett  reám,  minőre  az  életben  nem  emlék- 
szem .  .  . 

Szeretett  volna  Hermance  grófnőtől  minél  több 
részletet  hallani  róla,  s  megdöbbenéssel  gondolt 
ama  lehetőségre,  mi  annak    elbeszélésekor    támadt 

agyában,  s  mi  akkor  közönyösen  hagyta.  Eszthcyné 
megbízta  őt  egy  kényes  titokkal,  mit  sem  férjének, 
sem  fiának  nem  volt  bátorsága  megmondani,  s  szo- 
rongattatásában  <5t  választá  közvetítőül.  Ez  volt  a 
hatás,  mit  akkor  érzett,  most  azonban  más  színben 
látta  a  dolgokat,  s  ez  a  lehetőség  leverte  és  mélyen 
szomorítá.  Szeretett  volna  bizonyosat  tudni  és  mégis 
félt  tőle,  de  mindamellett  vette  kalapját,  s  midőn 
már  alkonyodni  kezdett,  elhagyta  lakását  és  gyalog, 
lassan  ballagva,  még  mindig  gondolatokba  mélyedve 
ment  Hermance  grófnő  palotája  felé,  kiről  tudta, 
hogy  abban  az  időben  otthon  szokott  lenni  és  őt 
kétségkívül  fogadja  ... 


Vll. 

Midőn  bejelentetvén  magát,  a  terembe  lépett, 
Hermancet  a  pamlagon  ülve,  levélolvasással  el- 
foglalva, találta,  kinek  szemében  könnyeket  lá- 
tott, s  ki  némán  intett,  hogy  foglaljon  helyet  kö- 
zelében. 

—  Már  harmadszor  olvasom  át  e  levelet,  — 
monda  szomorú,  fátyolozott  hangon.  —  Dóziától 
jött  az,  félóra  előtt  kaptam,  s  úgy  látom,  ő  nem 
hagyta  el  a  fővárost,  de  nem  akar  visszatérni  hoz- 
zám. Íme,  olvassa  el  ön  is  tudósítását. 

Jakab  átvette  a  levelet,  s  bár  határozott  fölvilá- 
gosítást adhatott  volna  a  leányka  hollétéről,  hallga- 
tott és  olvasni  kezdte  a  levelet,  mialatt  a  grófné 
kérdőleg  függeszté  rá  szemét. 

Mélyen  tisztelt  grófné! 

Tudva,  hogy  haraggal,  talán  megvetéssel  gondol 
reám,  félve  intézem  méltóságodhoz  e  sorokat, 
hogy   bocsánatát    kérjem,    s  tudassam,    mi    volt    az 

oka,  hogy  oly  háládatlanu]  hagytam  cl  házát,  hol 
nekem  ideiglenes  maradást  lett  volna  kegyes  nyúj- 
tani. 

Talán  látta  rajtam,  hogy  örömmel  maradtam  volna 
közelében  ;  de  azt  mondta,  az  leheletlen,  e  szerint 
gyanítám,  hogy  újra  egy  Obrenné-féle  intézethez 
hasonló  helyre  kell  mennem,  hol  újra  kezdődik 
mindaz,  mi  ott  nekem  már  tarthatatlan  és  kiállha- 
tatlan volt  és  sem  korom-,  sem  lelkiállapotomhoz 
nem  vp.ló  I 

fbgalmam  sincs  róla,  ki  vagyok,  de  Obrenné  sej- 
tette velem,  hogy  a  grófné  kegyeiből  élek  s  ezért  há- 
lával tartozom  . . .  De  hogy  miért  gondoskodik  rólam 
s  miféle  összeköttetés  fűz  bennünket  egymáshoz, 
azt  nem  tudom  s  Obrenné  állítása  szerint  nem  is 
fogom  soha  megtudni. 

Ez  a  tudat  volt  az  oka,  hogy  nem  kívántam  to- 
vábbá jóságát  igénybe  venni  és  megragadtam  az 
alkalmat,  mely  kínálkozott  arra,  hogy  megszabadít- 
sam grófnét  attól  a  tehertől,  mely  lételem  által 
súlyosodott  reá. 

Hogy  hol  vagyok,  kinél,  mit  cselekszem  a  jövő- 
ben, azzal  nem  kivánom  untatni,  levelem  czélja 
csupán  az,  hogy  megköszönjem  irántam  tanúsított 
jóságát  és  meggyőzzem,  miként  nem  hálátlanság, 
hanem  az  önérzet  vitt  arra  a  lépésre,  melyet  elkö- 
vettem, s  melyet  reménylem,  nem  fogok  megbánni 
soha  ! 

f^elejtse  el  a  szegény  kis  Dóziát,  ki  mindig  há- 
lásan fog  gondolni  méltóságodra,  mint  nemesszívü 
jóltevőjérc,  s  örökre  hálás  híve  marad 

Dózia. 

—  Ez  szép,  okos  és  következetes  levél,  —  monda 
Oroszlay  gróf. 

—  Azt  találja?  Én  az  ellenkezőt  hiszem,  s  meg 
vagyok  győződve,  hogy  Dózia  ezt  a  mások  befo- 
lyása   alatt    írta,    m«,rt    az    irály    oly  határozott  cs 

Bcniczkyné  :    Végtttí*   tévcdéi.  6 

hideg,  hogy  ő  bájos,  gyermekes  lényével  ezt  nem 
írta  volna. 

—  Grófné  nem  ismeri  föl  e  sorokban  védencbe 
egyéniségét?  —  kérdé  bizonyos  mohósággal  a 
gróf. 

—  Távolról  sem!  Dózia  kissé  makacs,  de  bájos, 
gyermekes,  melegszívű  teremtés,  ki  ily  hideg,  ki- 
mért, hivatalos  levelet  nem  tudott  volna  írni. 

—  És  mégis  oly  váratlanul,  szó  nélkül  hagyta  el 
a  grófnét,  mintha  szabadulni  akart  volna. 

—  Valaki  rossz  befolyást  gyakorolt  rá,  s  ő  még 
annyira  tapasztalatlan,  hogy  fogalma  sincs  arról,  mit 
követett  el,  s  mily  fájdalmat  okoz  nekem. 

—  És  grófné  valóban  fájlalja  távozását,  kinek 
úgy  ítélem  meg  a  helyzetből,  teher  lehetett  itt- 
léte? 

—  Egyénileg  nem  volt  az,  sőt  legjobban  szeret- 
tem volna  őt  magamhoz  venni,  együtt  nevelni  Ve- 
ronikával, s  örülni  fejlődésének,  szépségének,  mert 
oly  bájos,  kedves  gyermek  ő!  A  fénykép,  melyet 
látott,  távolról  sem  közelíti  meg  az  eredetit. 

Jakab  gróf  ezt  igen  jól  tudta,  s  tekintete  újra 
álmodozásba  merült,  mert  maga  elé  képzelte  az  ar- 
c^ot  és  alakot,  melyet  pár  percízig  látott  csak,  de 
teljesen  megbűvölte  őt  .  .  . 

—  És  aí  lehetetlen  most?  —  kérdé  érdekkel. 

—  Teljesen  lehetetlen!  De  ez  nem  maradhat  így  ; 
neki  vissza  kell  térni  hozzám  és  reménylem,  meg 
is  fogja  tenni. 

—  Ez  a  levél  nagyon  erős  elhatározásra  vall. 

—  Ismétlem,  nem  ő  fogalmazta,  tollába  mondták I 
De  ki  ?  Hol  van,  miféle  emberek  közé  került,  ezt 
kell  kitudnom,  különben  megőrülök  a  bizonytalan- 
ságtól és  félelemtől. 

Oroszlay  talán  az  életben  most  először  küzdött 
az  őszinteség  és  titkolódzás  kérdésével.  Kinek 
tegyen  szolgálatot?  Tudassa-e    Esztheynével,  hogy 

föltalálta  Dózist,  az  általa  oly  lázas  hévvel  ke- 
resett leányt,  vagy  annak  óhajtása  szerint  csele- 
kedjék, ki  titokban  akarja  tartani  hollétét,  s  ta- 
lán boldogtalan  lenne,  ha  ő  árulója  volna  hollé- 
tének. 

De  tűnődése  csak  pár  perczig  tartott.  Meg- 
győződése azt  mondta  neki,  hogy  jobb,  ha  egye- 
lőre elhallgatja  Dózia  hollétét,  s  ő  fogja  a  körü- 
lötte történteket  figyelemmel  kisérni  mindaddig,  míg 
az  időt  elérkezettnek  látja,  hogy  fölfedezze  tapasz- 
talatait. 

Mialatt  e  gondolatokkal  tépődött,  a  grófné  csodál- 
kozva függcszté  rá  szemét  és  feszültén  kérdé: 

—  Min  gondolkozik,  Jakab?  Hozott  valami  hírt 
Dóziáról  ? 

A  kérdett  megsimítá  homlokát,  mintegy  föl  akarva 
magát  ébreszteni  álmodozásából  és  tűnődéséből,  s 
gyorsan  monda  : 

—  Semmi  lényegest  grófné,  csak  arra  akarom 
figyelmeztetni,  hogy  Béla  is  kutatja  Dózia  hol-  és 
kilétét,  s  tudni  kívántam,  megbizta-e  őt  is  kegyed 
azzal  ? 

—  Ellenkezőleg !  —  kiáltott  föl  hévvel  Her- 
mance.  —  Mint  önnek  mondtam,  sem  vele,  sem 
férjemmel  nem  akarom  közölni  Dózia  létezését,  s 
annál  kevésbé  az  általuk  látott  leány  kilétét  .  .  . 
Beszéltünk  az  éjszakai  eseményről  tegnap  az  ön 
jelenlétében,  de  más  alkalommal  nem  volt  arról 
szó,  s  Béla  valószinűleg  azért  foglalkozik  vele,  mert 
nincs  más  dolga,  s  érdekesnek  találja  az  éjjeli  tü- 
neményt. 

—  Azt  mondta  nekem,  hogy  megtalálta  a  bér- 
kocsit, melybe  a  leányt  beszállni  látta. 

—  így  azt  is  megtudta,  hova  vitte  az  őt?  — 
kérdé  élénk  aggodalommal  Hcrmance. 

—  Nem !  A  kocsis  nem  adott  neki  semmiféle 
fölvilágosítást. 

—  Csodálatos!  De  hála  Istennek,  hogy  ő  nem 
tudott  meg  semmit,  monda  látható  megkönnyebbü- 
léssel Esztheyné. 

—  Egy  kérdést  intézek  önhöz,  grófné,  mi  talán 
szerénytelennek  látszik,  de  nem  abból  ered  s  a 
felelet  megtagadása  tetszésétől  függ,  —  monda 
azzal  a  kedves  bájjal  Jakab  gróf,  mi  lényét  oly 
ellenállhatatlanná  tette.  —  Nagy  baj  következ- 
nék abból,  ha  Bertalan  megtudná  Dózia  létezését? 

Egy  pillanatnyi  csönd  következett,  mialatt  Her- 
mancenalc  arczát  láng  borítá  s  láthatólag  habozott 
a  felelettel. 

—  Szeretnék  önnek  felelni  és  nem  tudom,  hogyan 
részletezzem  azt,  mi  mélységes  titok,  s  mit  kegyed 
következtet  nehéz  helyzetemről.  —  Nem  beszél- 
hetek, s  csak  annyit  mondok,  hogy  képzeljen  oly 
helyzetet,  hol  két  ember  a  legszorosabb  összeköt- 
tetésben él,  szeretik,  becsülik  egymást,  biznak 
egymásban,  igaznak,  őszintének  tartják  kölcsönös 
szavaikat,  tetteiket  ...  És  egyszerre  pirulva  kell 
egymás  szemébe  nézniök,  mert  .  .  .  mert  .  .  . 

—  Elég,  grófné!  —  kiáltott  föl  majdnem  meg- 
rettenve Jakab,  s  arcza  a  szokottnál  is  halványabb 
színű  lett.  —  Helytelen  volt  kérdésem  és  bocsána- 
tot kérek  érte ;  de  újra  biztosítom,  hogy  föltétlenül 
bizhatik  bennem,  ki  reméli,  hogy  nemcsak  hiven, 
de  ügyesen  fog  eljárni  megbízásában. 

—  Köszönöm,  —  viszonzá  még  mindig  bibor- 
szinnel  arcaián  Hermance,  s  oly  fölindult  volt,  hogy 
midőn  vendégét  készülni  látta  a  távozásra,  egyetlen 
szóval  sem  tartóztatá,  s  néma  kézszorítással  váltak 
meg  és  Oroszlay  majdnem  leverten  hagyta  el  a 
palotát. 

Az  alkony  homálya  sötét  éjszakára  kezdett  válni, 
midőn  kilépett  a  kapun,  melynek  belseje  már  meg 
volt  világítva,  s  a  portás  a  palota  előtt  jobbvól- 
balról  álló  lámpákat  gyújtogatta. 

A  portás  a  palota  előtt  álló  lámpákat  gyújtogatta. 


Beniczkyné  Bajza  Lenke  :  Végzetes  tévedés. 

Jakab  gróf  nem  tudván  kiszámítani,  mennyi  időt 
töltött  a  grófnénál,  óráját  húzta  elő,  s  rápillantva 
látta,  hogy  hét  óra  múlt,  ebéd  ideje  van  és  ment 
a  kaszinóba. 

Útja  közben  egy  jó  barátjával.  Enyingi  Loránd 
gróffal  találkozott,  kit  ő  még  Csetneken  hagyott  a 
vadászó  társaságban,  s  csodálkozva  látta  a  főváros- 
ban létét. 

—  Vége  a  vadászatnak,  —  monda  az,  Jakab 
kérdő  pillantására  válaszolva.  —  Mindenki  elment, 
s  holnap  érkezik  Veronika  grófnő,  ki  távozásod 
után,  azt  hiszem,  nagyon  rosszul  mulatott. 

—  Ez  csak  képzel ődés  1 

—  Miért  is  tűntél  el  oly  gyorsan?  —  kérdé 
nevetve  Enyingi,  —  tudván,  hogy  vérző  szívet 
hagysz   magad   után. 

—  Fcljösz  a  kaszinóba?  —  kérdé  egykedvűen 
Jakab  gróf,  válasz   nélkül  hagyván  barátja  szavait. 

—  Természetesen,  ebédelni  szándékozom. 

És  együtt  mentek  az  ebédlő  terembe,  hol  egy 
és  ugyanazon  asztalhoz  ülve,  megrendelték  ebéd- 
jüket. 

—  Mi  újság  a  fővárosban  ?  —  kérdé  Enyingi 
gróf. 

—  Budapest  újságjait  nem  tudom  és  tudod,  hogy 
soha  nem  is  törődtem  azokkal. 

—  Még  mindig  álmodozással  töltöd  az  időt?  Az 
igazat  megvallva,  azt  hittem,  valamely  szerelmi  ka- 
land szólított  el   Csetnekről. 

—  Csalódtál,  mint  a  hogy  találgatásainkban  ren- 
desen csalódni  szoktunk. 

—  Ki-ki  a  maga  szokása  szerint  ...  —  monda 
Enyingi,  élvezettel  hajtva  le  a  gyöngyöző  pezs- 
gőt. —  Én  például  másért  nem  hagytam  volna 
el  oly  kedves  helyet,  mint  Csetnek,  hol  min- 
den megtörténik  arra,  hogy  az  ember  jól  érezze 
magát. 

—  Ennek  ncn\  mondok  ellent,  de  neken\  nagyon 
is  sok  volt  az  élvezetből  .  .  .  Belefáradtam. 

—  Mint  rendesen,  ha  a  hölgyek  nagyon  kitün- 
tetnek, de  hisz  mindenütt  rajonganak  érted  ! 

—  Arról  nem  tudok. 

—  Szép  a  szerénység,  de  a  túlszerénység  hiba ! 

—  Én  nem  érzem  találva  magam,  azonban  be- 
széljünk másról.  Hajlandó  volnál  egy  szivességet 
tenni  nekem  ? 

—  A  legnagyobb  örömmel. 

—  Birtokot  akarok  vásárolni,  s  szeretném,  ha 
eljönnél  velem,  midőn  azt  megtekintem. 

—  Szivesen,  de  nem  értek  hozzá  és  bámulatba 
ejt,  hogy  te,  ki  uradalmakkal  birsz,  birtokot  akarsz 
venni.  Hol  ? 

—  Egy  szép  vidéken,  hol  erdők  vannak.  Az  én 
birtokaim  mind  az  Alföldön  fekűsznek,  s  nyáron 
élvezhetetlenek. 

—  Tehát  falun  akarsz  lakni  ?  —  kérdé  csodál- 
kozva Enyingi,  ki  sohasem  volt  tisztában  Jakabbal, 
s  minden  tettében  valami  különöst  vagy  titokszerüt 
látott. 

—  Azt  még  nem  határoztam  el,  hogy  mit  fogok 
tenni,  de  változtatni  akarok  életmódomon,  s  meglehet 
egészen  falura  megyek. 

—  Álmodni  a  magányban !  Hisz  itt  sem  teszel 
mást,  —  monda  mosolyogva  Enyingi. 

—  Nem  szebb-e  az  álom,  mint  a  valóság  ?  külö- 
nösen a  bájos  álom! 

—  Mond  inkább  a  képzclődés,  de  ne  hidd,  hogy 
az  ki  fogja  elégíteni  ifjúságodat,  s  az  elfecsérelt 
élet  megbünteti  magát. 

—  Ellenkezőleg,  a  mi  szép,  az  mindig  szép  ma- 
rad, s  a  mit  képzelünk,  az  nem  csal  meg,  mert 
magunk  alkotjuk,  míg  a  valóság  rendesen  keseiű 
ébredést  okoz. 

—  Meglehet,  hogy    te    másforma   ember    vagy, 

mint  mi  többiek,  sőt  úgy  is  van,  azonban  légy  ké- 
szen arra,  hogy  ábrándjaidat  szétfosztja  az  élet,  s 
akkor  boldogtalanabb  leszel,  mint  mi,  kik  korán 
szemébe  nézünk  minden  vésznek. 

—  Miért  mondod  ezeket  nekem? 

—  Mert  szeretlek  és  féltelek. 
Jakab  elmosolyodott. 

—  Mindenki  ugy  ítél,  a  hogy  érez,  —  monda 
enyelegve,  —  s  nemde,  ha  az  élet  élvezeteiben 
úsznám,  s  a  nagy  többséghez  hasonlóan  fecsérelném 
el  napjaimat,  erőmet,  ifjúságomat,  nem  jutna  eszedbe 
aggódni   miattam  ? 

—  Az  volna  a  természetes. 

—  Szerinted  1  Én  az  ellenkezőt  hiszem  és  légy 
nyugodt,  ha  éltem  nem  úgy  alakul,  mint  én  remé- 
lem,   el    fogom    viselni  tudni,  a  mi  reám  méretett. 

—  De  életmódod  természetien  .  .  .  Járatlan  uta- 
kon jársz  és  eltévelyedel. 

—  Hol  van  az  megírva,  hogy  útjaim  járatlanok? 
Szerintem  az  a  helyes  nyom,  melyet  hajlamaimnál 
fogva  követek. 

—  Meg  kellene  nősülnöd!  Állásodban  az  köte- 
lességed volna. 

—  Félek  boldogtalanná  tenni  egy  fiatal  teremtést, 
ki  hozzád  hasonlóan  gondolkoznék. 

—  Mily  hévvel  véded  álláspontodat,  —  kiáltott 
föl  rossz  kedvvel  Enyingi.  —  Látcm,  hogy  haszta- 
lan beszélek,  azért  térjünk  a  birtokvételre.  Mikor 
akarod,  hogy  menjünk. 

—  Pár  nap  múlva.  Tehát  jösz  velem  ? 

—  Erről  előre  biztos  lehettél.  Vagy  kételkedtél 
bennem? 

—  Nem,  de  még  egy  kérésem  volna  hozzád. 

—  Rendelkezésedre  állok  mindenben. 

—  Bizonyos  okokból  neked  kell  szerepelni  mint 
vevőnek  l  Hogy  miért  kérlek  erre,  azt  később  majd 
megmondom. 

Enyingi  meglepetve  tekintett  rá,  ily  különös  tit- 
kolódzónak még  sohasem  látta,  bár  az  igen  ritkán 
nyilatkozott  meg  előtte,  ki  pedig  majdnem  legjobb 
barátja  volt. 

—  Ma  csupa  rejtély  vagy,  —  monda  elmoso- 
lyodva. 

—  Számíthatok  reád? 

—  Feltétlenül  mindenben. 

—  Köszönöm  .  .  .  írni  fogok,  s  tudatom  veled  az 
indulás  napját. 

—  És  angolországi  utad  most  elmarad  ? 

—  Egyelőre.  Előbb  megtekintjük  a  birtokot, 

—  De  ha  csakugyan  mint  vevő  fogsz  fellépni, 
úgy  majd  mégis  kisül  az  illetők  előtt,  ki  a  birtok 
vásárlója,  —  monda  Enyingi,  ki  különben  is  kiváncsi 
természetű  volt,  s  ez  a  szerinte  különös  dolog  na- 
gyon érdekelte. 

—  Természetesen,  csak  kezdetben  nem  akarok 
mint  vevő  szerepelni. 

—  Félsz,  hogy  nagyobb  lesz  az  ár  neked,  mint 
másnak  volna  ? 

—  Arra  nem  is  gondoltam,  más  okaim  vannak 
arra,  hogy  te  szerepelj  a  birtokvételnél  és  kérlek, 
ne  szólj  utazásunkról  senkinek. 

—  Hallgatni  fogok  róla,  —  viszonzá  Enyingi, 
kinek  kíváncsisága  a  legmagasabb  fokig  föl  volt 
csigázva. 

Ekkor  elvégezvén  az  étkezést,  elhagyták  az 
ebédlőt,  s  a  külső  termekben  ismerőseik  közé  ve- 
gyültek, de  Oroszlay  csak  rövid  ideig  maradt,  s 
bizonyos  elégültséggel  távozott  a  kaszinóból,  tud- 
ván, hogy  egy  lépéssel  közelebb  jutott  Dózia  lát- 
hatásához. 

Hogy  mi  ozélja  van  neki  c  találkozással,  arra 
nem  gondolt.  Sokkal  nagyobb  idealista  volt,  mint 
hogy  számításokba  vagy  következtetésekbe  bocsát- 
kozzék. Egész  élete  oly  harmonikusan  folyt  le  eddig, 

hogy  sohasem  készített  előre  terveket.  Minek? 
Hisz  soha  egyetlen  akadályra  sení\  talált,  s  a  mire 
vágyott,  ázt  rendesen  minden  nehézség  nélkül  el  is 
érte. 

És  még  sem  érzett  unalmat,  mint  az  a  hozzá 
hasonló  egyéneknél  történni  szokott;  mert  bel- 
világa oly  gazdag  volt,  hogy  betölté  minden 
idejét,  s  a  lét  kedves  volt  neki  a  nélkül,  hogy  az 
élet  valódi  boldogságát  —  a  szerelmet  élvezte 
volna  .  .  . 

Vidáman  és  elégedetten  érkezett  haza.  Teljesen 
elfelejté  azt  a  kellemetlen  hatást,  mivel  az  Eszthey- 
palotából  távozott.  Nem  is  gondolt  többé  az  ott 
folytatott  párbeszédre.  Nem  törte  fejét  azon  a 
rejtélyen,  mely  miatt  Hermance  grófnőt  pirulni 
látta  .  .  . 

Alvószobájába  érve,  kinyitotta  ablakát,  s  élvezet- 
tel szívta  be  a  tavaszi  balzsamos  levegőt,  mely 
ideigeit  átjárta.  Mélázva  nézte  az  égen  felkelő, 
későn  érkező,  s  a  fellegekből    kibontakozó  holdat. 

A  természet  fakadóban  volt,  s  az  ő  szive  is 
a  bimbóból  kifejlődő  virághoz  hasonlnott.  Eddig 
szunnyadt,  most  közelgett  rá  nézve  az  ébredés 
ideje,  s  ajka  többször  önkénytelen  suttogá :  Dózia, 
Dózia  1 

És  végre  ágyára  dőlve  elszunnyadt,  hogy  álmod- 
jék tovább  a  tavaszról  és  szerelemről,  s  teljesen 
erőt  vett  rajta  egy  bájos  álom,  mi  a  jövő  boldog- 
ságában ringatá. 

Ylll. 

—  Ah,  Klára,  mily  boldog  vagyok !  —  kiáltott 
föl  ismét  és  ismét  Dózia  nma  két  nap  folytán 
mióta  megérkeztek  Tornyosra,  Lamberth  Klára  bir- 
tokára. 

Klára    ilyenkor    mosolyogva    nézett    rá,  s  azután 

szép  arczocskájának  állát  kezébe  vette  és  jobbról- 
balról  megcsókolta.  Egyáltalában  oly  kedves,  előzé- 
keny volt  Dóziához,  úgy  az  ügyvéd,  mint  gyám- 
leánya, hogy  az  teljes  szívből  igazat  mondott,  mi- 
dőn azt  állítá,  hogy  boldognak  érzi  magát. 

A  két  leány  szobája  nagy  kertre  nyilt,  melyet 
ugyan  nem  lehetett  volna  «a  park»  pompás  nevével 
fölruházni,  de  téres,  virágdús  és  árnyékos  volt,  s 
elég  helylyel  bírt,  hogy  Dózia  egész  nap  futkos- 
hasson benne,  s  élvezze  a  szabad  mozgást,  melytől 
emlékezete  óta  el  volt  zárva. 

Szobáját  majdnem  egész  nap  meleg,  fényes  su- 
garak áraszták  el,  mi  most  a  tavasz  kezdetén  még 
kellemes  volt.  A  fehér  muszel in-függönyök,  s  fehér 
fából  készült  ágy  és  bútorok  kedves,  szűzies  hatást 
tettek  a  belépőre.  Egy  nyitott  szekrényen  könyvek 
feküdtek,  a  falakon  napsütötte  tájképek,  melyek 
szelid  nyári  délutánt,  arató  ünnepet,  pusztai  jelene- 
teket ábrázoltak,  s  Dózia  szemei,  úgy  a  könyveken, 
mint  a  képeken  és  vidám,  fehér  bútorzaton  koron- 
ként meleg,  hálás,  bensőségteljes  pillantással  nyu- 
godtak. 

\%  Reményteljesen  tekintett  a  jövőbe,  hisz  ha  tizen- 
hét évesek  vagyunk,  az  oly  szépnek  látszik,  a  nélkül, 
hogy  határozott  formába  tudnánk  önteni,  a  mit 
várunk  az  élettől.  És  Dózia  nem  készített  terveket, 
hisz  máris  oly  igézően  alakult  a  sorsa,  hogy  csak 
azért  imádkozott  mindennap,  miként  sohase  változ- 
zék meg  a  jelenlegi  élete  .  .  . 

A  két  leány  a  napnak  legnagyobb  részét  együtt 
tölte.  Klára  társalkodónője  kisérte  őket  Tornyosra, 
s  bár  továbbra  is  a  házban  maradt,  nagyon  alantas 
szerepet  játszott,  s  csak  akkor  vett  részt  társasá- 
gukban, ha  erre  föl  lett  szólítva. 

Egyáltalán  Lamberth  kisasszony,  daczára  fiatalsá- 
gának, nagyon  önálló  természettel  bírt.  Mint  barát- 
nőjének monda,  kora  árvaságában  megszokta  a  gon- 

doskodást  önmagáról  és  körülményeiről,  s  tudva, 
hogy  saját  birtokán  van,  jött- ment,  rendelkezett  és 
parancsolt,  s  gyámatyjához  való  viszonya  is  egészen 
különös  volt,  majdnem  úgy  látszott,  hogy  ő  paran- 
csol az  öreg  úrnak. 

Dózia  ezt  bár  észrevette,  nem  gondolkozott  rajta. 
Neki  sohasem  lévén  alkalma  a  gyermek,  szülók  vagy 
gyámok  eg)'máshoz  való  viszonyát  tanulmányozni, 
nem  tudta  megitélni,  miféle  viszony  szokott  azok 
között  lenni,  s  ő  maga  örömmel  vetette  alá  magát 
Klára  akaratának,  annál  is  inkább,  mert  mint  mond- 
tuk, az  nagyon  jó,  barátságos,  előzékeny  volt  iránta. 
Arra,  hogy  miért  karolta  őt  föl,  miért  beszélte  rá 
az  intézet  titkos  elhagyására,  sohasem  gondolt. 
Természetesnek  tartá,  hogy  az  nem  akart  egyedül 
lenni,  ki  már  az  intézetben  biztosítá  őt,  hogy  soha 
sem  érzett  oly  vonzalmat  emberi  lényhez,  mint 
hozzá,  s  boldog  volna,  ha  együtt  tölthetnék  éle- 
tüket. 

Ezzel  és  több  ilyféle  rábeszéléssel  sikerült  Klá- 
rának őt  odáig  vinni,  hogy  az  intézetet  titkon  hagyja 
el,  s  menjen  az  ügyvéd  lakására,  míg  ő,  nehogy 
Obrennében  gyanút  keltsen,  pár  napig  még  ott 
marad,  s  azután  követni  fogja.  Arról,  hogy  gyám- 
atyja részéről  jól  fogadtatik,  biztosította,  s  azzal  az 
eréllyel,  mely  sajátja  volt,  ostromolta  a  leánykát, 
ki  végre  engedett  kérésének. 

Elébe  tárta,  hogy  sem  neki,  sem  annak  senkije 
sincs  a  kerek  földön.  Hogy  Obrenné  mondta  neki, 
miként  pártfogónője  kegyelméből  nevelteti,  s  való- 
színűleg örülne,  ha  megszabadulna  tőle.  És  végre, 
mi  vár  rá  a  jövőben,  ha  az  intézetet  elhagyja? 
Nevelőnő  vagy  társalgónő  lesz,  míg  nála  testvéri 
szeretetre  talál,  fényes  élet  vár  rá.  Együtt  utaznak, 
együtt  élvezik  az  életet,  mert  ő  elég  gazdag,  hogy 
mindent  megengedhessen  magának,  mi  élvezetet  és 
örömet  szerezhet  mindkettőjüknek. 

Dózia  sokkal  tapasztalatlanabb  volt,  és  sokkal  in- 
kább gyermek,  hogy  tovább  gondolt  volna  annál, 
mit  Klárától  hallott. 

Mindehhez  hozzájárult  még  az,  hogy  <5t  magát 
is  nem  egyszer  foglalkoztatta  az  a  kérdés :  kije  és 
mije  ő  pártfogónőjének,  ki  oly  nagylelkűen  gondos- 
kodik róla?  És  olykor  halvány  emlékek  merültek 
föl  benne  a  múltból,  mikre  azonban  csak  homályo- 
san emlékezett.  Igen  korán  került  Obrennéhez,  s 
oly  kicsi'  volt,  hogy  eleinte  nem  is  részesült  ok- 
tatásban. A  szép  fiatal  nőt,  ki  oda  vitte  «mamának» 
kellett  neveznie,  de  hogy  ez  nem  volt  anyja,  azt 
többször  értésére  adta  Obrenné,  őt  mindig  hálára 
intve  iránta,  kinek  gondoskodása  nélkül  valószínűleg 
el  kellett  volna  vesznie. 

Eleinte  sokkal  kisebb  volt,  mint  hogy  e-  figyel- 
meztetésekkel törődött  volna.  Később  azonban  lelki 
fejlődése  hozta  magával,  hogy  elmélkedni  kezdett 
különös  helyzetén.  És  különösen  midőn  Klára  az 
intézetbe  került,  beszéltek  arról  gyakran  együtt,  ki 
mindjárt  az  első  percztől  pártfogásába  és  szerete- 
tébe fogadta,  s  örömmel  csatlakozott  hozzá,  hisz 
oly  idegennek  és  elhagyatottnak    érezte  magát  .  .  . 

Így  jött  köztük  létre  az  egyesség,  hogy  ő  bucsut 
mond  a  múltnak  és  az  intézetnek,  s  titkon  elhagyja 
azt,  ki  eddig  gondoskodott  róla,  de  hogy  kinek  az 
ő  létele  teher,  azt  úgy  Obrenné,  mint  Klára  gyak- 
ran elmondták  neki.  Az  előbbi  talán  meggondolat- 
lanságból, az  utóbbi  érdekből,  de  egyforma  hatás- 
sal a  tapasztalatlan  leányra. 

Nagy  lelki  megrázkódáson  ment  keresztül,  míg 
el  tudta  magát  a  távozásra  határozni,  s  még  nagyobb 
próbáitatások  vártak  rá,  midőn  szökési  szándéka 
fölfedeztetett,  s  őt  Eszthey  grófné  magával  vitte. 
Az  ő  egyénisége  inkább  türelmes,  meleg,  ragasz- 
kodó tulajdonságokból  állt,  s  egyszerre  daczos-, 
titkolódzó-    és    engedetlennek    kellett  látszania,  ha 

nem  akarta  föladni  boldogságáról  és  függetlenségé- 
ről szőtt  reményeit.  Eleinte  hallgatott,  megtagadott 
minden  fölvilágosítást,  mert  félt  elárulni,  hogy  az 
ügyvéd  lakásának  a  czíme  zsebében  van,  hova  neki 
menni  kellett,  s  hogy  semmi  áron  nem  tud  meg- 
válni ama  tervtől,  mivel  Klára  hosszú  idő,  hóna- 
pok óta  kecsegteté.  És  midőn  azt  kérdé  a  grófné- 
tól :  nem  maradhatnék-e  itt?  s  az  nemmel  válaszolt: 
nem  tett  le  ama  reményről,  hogy  a  következő  na- 
pokban majd  foganatosítja  tervét,  s  fölkeresi  az 
ügyvéd  lakását,  mely  szándékát  még  jobban  meg- 
erősíté  Hermance  tagadó  válasza. 

Klárának  igaza  van,  —  gondolta,  —  ennek  a 
szép,  jószivű  asszonynak  terhére  vagyok,  nem  tud 
velem  mit  kezdeni,  s  örömöt  szerzek  neki  távozá- 
sommal, és  hálával  gondol  majd  rám,  hogy  meg- 
szabadítottam terhétől. 

Szomorúan  követte  Ernesztinét,  és  föllázadt  büsz- 
kesége, hogy  őt  annak  szomszédságában  helyezték 
el,  mint  valami  cselédet.  Mint  tudjuk,  visszautasí- 
tott annak  részéről  minden  kérdést,  s  a  kis  lakat- 
lan szoba  láttára  valóságos  keserűséget  érzett, 
visszagondolva  Klára  napfényes,  vidám  elbeszélé- 
seire, hogyan  fogják  együtt  tölteni  az  életet. 

Tehát  elhatározta,  hogy  megkisérli  a  szökést  még 
az  éjszaka  folytán,  vagy  kora  hajnalban,  de  le  nem 
fekszik,  és  lesni,  várni  fogja  a  perozet,  hol  lehet- 
séges lesz  szobáját  s  a  házat  észrevétlenül  elhagynia. 

Neki  akart  indulni  a  sötét  éjszakának.  Különös 
bátorságot  érzett,  s  élénk  képzelődése  kifesté  a 
továbbiakat,  hogy  fogja  fölkutatni  az  utczát  és  a 
házat,  hol  Holcsi  ügyvéd  lakik,  ki  várja  őt,  s  meg 
volt  győződve,  hogy  eljut  czéljához. 

És  úgy  is  történt,  a  véletlen,  a  mi  oly  nagy  sze- 
repet játszik  életünkben,  neki  is  segédkezett.  El- 
vezette őt  vágyainak  czéljához,  s  most  nagyon  bol- 
dog volt,  mert  a  mit  Klára    igért,    azt  meg  is  tar- 

totta,  s  az  elébe  tárt  ragyogó  jövőt  megvalósulva 
látta  .  .  . 

Két  napot  töltöttek  a  falusi  házban,  midőn  Hol- 
csitól  levél  érkezett,  melyben  tudatta,  hogy  a  kö- 
vetkező reggel  vendégekkel  érkezik,  kik  a  szom- 
széd eladó  birtokot  fogják  megtekinteni. 

Klára  megelégedéssel  vette  ezt  a  hirt,  s  tudni 
látszott  róla,  míg  Dózia  valósággal  megijedt  az  ide- 
genek érkeztének  gondolatára. 

ó  még  soha  sem  forgott  emberek  között.  Ke- 
délye gyermekes  volt,  lelke  szűzies,  s  csak  a  vele- 
született komolyság  tette  tapintatossá  és  helyzete 
ügyessé,  mert  bár  hetek  óta  csak  átmenetileg  gon- 
dolt körülményeire,  mind  a  mellett  olykor  szomo- 
rúságot érzett  elhagyatottsága  miatt. 

Hogy  kik  voltak  szülői,  azt  sohasem  remélte 
megtudni,  mert  csupa  idegenek  közt  élt,  kik  múlt- 
járól sem  tudhattak,  s  az  egyedüli  Esztheyné  grófné 
lehetett  volna,  ki  talán  ismerte  származását,  de  vele 
nem  remélt  többé  találkozni. 

És  pedig  erre  a  gondolatra  nem  az  vitte,  hogy 
holléte  örökre  titokban  maradhat  előtte,  hanem 
hogy  az  oly  haragot  érezhet  iránta,  mi  őt  örökre 
kitörölte  emlékéből  .  .  . 

A  következő  napon  szép  üde  tavaszi  reggel  volt, 
midőn  a  vendégek  megérkeztek.  Egyike  azoknak, 
mikor  az  ember  élvezettel  szívja  be  a  levegőt,  s 
tüdejét  mintegy  tágulni  érzi  a  tavaszi  szellő  fuval- 
latára. 

Klára  és  Dó/ia  a  muszelin- függönyök  mögül  néz- 
ték az  udvarra  robogó  fogatot,  melyről  három  férfi 
ugrott  le.  Hogy  Holcsit  kivéve,  kik  voltak  azok, 
nem  tudták,  s  alakjukat  csak  egy  pillanatig  láthat- 
ták, azután  eltűntek  a  lépcsőházban. 

A  hosszú,  régi  emeletes  épület  a  kert  közepén 
emelkedett.  Körül  volt  véve  virágtáblákkal ;  most 
azonban  még  nem  nyújtottak  azok  szinpompát,  mert 

a  kertész  csak  pár  nap  előtt  ültette  ki  a  virágokat 
s  azok  többnyire  fakadó  bimbóban   voltak. 

A  kert  magas  vasráccsal  volt  körülkerítve  s  mel- 
lette mint  a  katonák,  egymás  mellett  magas  jegenye- 
fák nyúltak  föl  beláthatatlan  magasságban,  mi  szá- 
zados régiségüket  mutatta.  A  vasrácson  kívül  fu- 
tott a  fehér  országút,  azon  túl  virágos  rét  s  még 
távolabb  hullámzó  tó,  melynek  kékes  vizén  csolna- 
kok  lebegtek. 

A  látóhatárt  rengeteg  erdő  szegte  be,  melynek 
háta  mögött  nagy  hegyek  emelkedtek  .  .  , 

Megérkezve  és  elhagyva  a  fogatot,  a  három  férfi 
megállt  a  lépcsőház  küszöbén,  s  Holcsi  a  vidék 
szépségeire  tette  őket  figyelmessé,  mit  azok  igazi 
bámulattal  szemléltek  és  Enyingi  gróf  többszörös 
fölkiáltással  adott  tetszésének  őszinte  kifejezését, 
míg  Oroszlay  néma  maradt,  de  vonásai  kifejezték 
elragadtatását. 

—  Ön  igen  szép  vidéken  lakik  ügyvéd  úr,  — 
monda  Enyingi,    élvezet  lehet  itt  a  nyarat  tölteni. 

—  Cakhogy,  fájdalom,  nekem  kevés  részem  van 
az  élvezetből,  mert  dolgaim  kötve  tartanak  a  fő- 
városhoz s  csak  ünnepnapokon  szoktam  kijönni. 

—  De  minden  oly  lakályosnak  látszik,  lehetetlen 
hogy  a  ház  üresen  álljon. 

—  Nincs  is  az  elhagyatva.  Gyámlcányom  lakik 
itt  nyáron  át  teljes  háztartással  s  jelenleg  egy 
barátnője  van  nála. 

Ha  e  perozben  el  nem  lettek  volna  foglalva  a 
társalgással  s  Jakabra  pillantottak  volna,  lehetetlen, 
hogy  észre  ne  vegyék  annak  arczán  a  halványságot, 
mely  azt  e  szavakra  borítá. 

—  E  birtok,  —  folytatta  Holcsi,  —  tulajdonkép- 
pen gyámleányomé,  s  kedvem  volna  hozzá  meg- 
szerezni azt  is,  mit  méltóságtoknak  ajánlottam  meg- 
vételre, mert  az  határos  ezzel.  Azonban  azt  hiszem, 
okszerűbb  csak  felérészben  tenni  hozományát    bir- 

tokba,  s  ez  az  oka,  hogy  nem  reflektálok  rá,  holott 
igazán  megéri  az  árát,  a  mit  érte  kérnek. 

—  Mikor  tekinthetjük  azt  meg?  —  kérdé  Orosz- 
lay,  csakhogy  valamit  mondjon,  mert  eddig  némán 
hallgatta  a  társalgást. 

—  Csak  egy  kis  reggelivel  szolgálok,  azután  me- 
hetünk, —  viszonzá  Holcsi,  mialatt  kitárta  a  mellék- 
szoba ajtaját  vendégei  előtt,  kik  beléptek,  mely 
helyiség  egyszerűen,  de  jó  Ízléssel  volt  bútorozva. 

Jakab  gróf  gyors  pillantással  tekintett  körül, 
mintha  valakit  keresne,  de  a  szoba  üres  volt  s  ar- 
áz án  csalódás  látszott. 

A  nap  teljes  fényével  sütött  be  az  ablakon 
s  vidámmá,  nyájassá  tette  a  helyiséget,  melyből, 
hogy  csak  kis  idő  előtt  távozhatott  valaki,  mutatta 
egy  az  ajtó  közelében  elejtett  zsebkendő  s  egy  a 
pamlagon  felejtett  női  szalmakalap,  mellette  nap- 
ernyő. 

—  Talán  zavartuk  a  hölgyeket?  —  kérdé  Enyingi, 
fölemelve  a  padlón  heverő  kendőt. 

—  Meglehet,  hogy  itt  voltak  és  kiosontak,  hallva 
az  idegen  hangokat,  —  viszonzá  mosolyogva  az 
üg^'véd,  kinek  rendesen  komor,  savanyu  arczához 
sehogysem  illett  a  nevetés. 

—  Sajnálom,  hogy  elűztük  őket  ebből  a  nyájas 
szobából,  mely  valóságosan  napsugárban  fürdik. 

—  Mindjárt  behivom  őket,  mert  valószínűleg  a 
közelben  várnak  reánk :  kérem,  uraim,  menjünk 
reggelizni. 

E  szavak  után  Holcsi  egy  mellékajtóhoz  sietett, 
fölnyitotta  azt  és  midőn  az  ifjak  átlépték  a  küszö- 
böt, nemcsak  terített  asztalt  találtak,  de  két  fiatal 
hölgyet  is,  kiket  udvariasan  köszöntöttek  s  az  ügy- 
véd bemutatta  őket  a  leányoknak. 

Klára  bizonyos  jártassággal  fogadta  a  vendége- 
ket, míg  Dőzia  majdnem  ügyetlennek  látszott  mel- 
lette   s    arcísát    biborpir    önté    el,    mialatt  Enyingi 

megnémulva  a  bámulattól,  míg  Jakab  gróf  élvezct- 
tal   tekintett  rájuk. 

Hol  vette  magát  itt  ez  a  szépség?  —  gondolta 
Enyingi,  s  önkéntelenül  barátjára  pillantott  és  an- 
nak kifejezését  látva,  perez  alatt  tisztában  volt  a 
birtokvásárlással,  mit  eddig  nem  tudott  megmagya- 
rázni magának  .  .  . 

Asztalhoz  ültek. 

Egyszerű,  polgárias  kiállítással  volt  az  megterítve. 
Hideg  ételek,  bor,  sör,  gyümölcs  Ízletes  elrende- 
zéssel, s  csak  tányért  váltani  jött  be  olykor  egy 
fehérkötényes  és  kisded  fejkötős  szobaleány,  a  házi 
ur  maga  kinálta  s  maga  szolgálta  ki  vendégeit. 

Közönyös  tárgyakról  folyt  a  társalgás  és  ha  Enyingi 
már  nem  lett  volna  tisztában  a  dolgok  állásával, 
fölvilágosítja  őt  Jakab  gróf  elfogultsága,  kit  soha 
sem    látott    oly  tétovázónak,   mint  az  étkezés  alatt. 

Alig  evett  valamit,  keveset  beszélt  s  legtöbb- 
nyire  Klárához  intézte  szavait,  de  komoly,  mély  te- 
kintetű szemének  pillantása  gyakran  elröpült  Dó- 
ziához,  ki  hasonló  elfogultsággal  ült  helyén  s 
halvány  arczának  átlátszó  bőrén  kétfelől  rózsaszin 
karikák  égtek. 

Enyingi  bajusza  alá  rejté  mosolyát  s  majdnem 
diadalmat  érzett  erre  a  fölfedezésre. 

Ez  a  férfikülsőbe  öltöztetett  mimóza-virág,  ki 
megközelíthetetlen  volt  eddig  a  nőknek,  ki  hagyta 
a  legszebb  hölgyeket  sóvárogni  maga  után :  most 
megtalálta  azt,  ki  szivét  elrabolta! 

Ez  olyan  világfinak,  mint  Enyingi,  páratlan  föl- 
fedezés volt.  Egész  belső  része  ujjongott  az  örömtől. 

De  mind  e  fölfedezések  daczára  elfogulatlanul 
evett  és  társalgott  s  igyekezett  belevonni  a  beszédbe 
Dóziát,  ki  azonban  egyhangú  feleleteket  adott  s 
tündöklő  szemeinek  hosszú  pilláit  alig  merte  föl- 
emelni. 

De  annál  élénkebben    társalgott    Klára,  ki  fiatal- 

Beniczkyné  :    Véf^setes   tévedés.  j 


sága  daczára  nagyon  is  jártasnak  látszott  a  mulat- 
tatásban.  Szemében  volt  valami  macskaszerű  ravasz- 
ság s  Enyinginek  föltűnt  az  a  gyakori  gyors  tekintet 
váltása,  mit  az  gyámjával  cserélt  s  mi  rá,  maga  sem 
tudta  mi  okból,  rossz  hatást  tett  és  valami  titkos 
czélt,  előre  megbeszélt  egyetértést  vélt  alatta  rej- 
leni. 

A  megtekintendő  birtokról  alig  esett  szó,  s  Klára 
csak  egyszer  tett  arról  említést,  földicsérvén  azt, 
a  mennyire  csak  tudta,  s  e  dicséret  alatt  kutató 
pillantást  vetett  Oroszlay  grófra. 

—  Tulajdonképpen,  grót  úr,  melyikük  szándé- 
kozik az  eladó  birtokot  megvenni  ?  —  kérdé  Enyin- 
gihez fordulva. 

—  A  melyikünknek  megnyeri  a  tetszését  —  vi- 
szonzá  kitérve  a  kérdett.  —  A  tulajdonképeni  vevő 
én  volnék,  de  lehet,  hogy  barátom  tulajdona  lesz 
az,  ki  szintén  ilyen  szándékkal  foglalatoskodik. 

—  Így  szomszédok  lennénk,  —  monda  Klára, 
Jakabra  szögezvén  szemét. 

—  És  én  erre  az  esetre  gyakran  időznék  nála, 
már  csak  a  szomszédság  kedvéért  is,  —  válaszolt 
Enyingi,  látva  barátja  szórakozottságát,  ki  folyton 
azon  tűnődött,  ki  ez  a  gyönyörű  leány,  kit  Pármai 
Teodóziának  hivnak  s  lehetne  valamelyik  főherczeg 
gyermeke. 

Ez  a  titokszerüség  kettős  érdeket  kölcsönzött 
neki  s  az  oly  fogékony  kedélyek,  mint  az  övé,  pá- 
rosulva azzal  a  csodálattal,  mit  iránta  már  első  futó 
találkozásukkor  érzett,  nem  tudnak  szabadulni  a 
hatás  alól  addig,  míg  valami  bizonyosat  nem  tudnak. 

Szerencsére  a  reggeli  bevégződött  s  a  fogat  az 
ajtó  előtt  állt. 

—  Mehetünk,  —  monda  Holcsi,  ki  előtt  mindaz, 
mi  Enyingi  figyelmét  felkölté,  teljesen  észrevétlen 
maradt.  Sem  Dózia  pirul ására,  sem  Jakab  gróf  el- 
fogultságára   nem    figyelt,    csak  egyetlen  czél  lébe- 

gctt  előtte,  hogy  a  birtoknak  gazdag  vevőt  találjon, 
melynek  eladása  rá  volt  bízva  s  nagyszerű  nyere- 
séggel kecsegteté. 

—  És  bucsut  veszünk,  —  monda  Oroszlay  meg- 
hajtván magát  a  leányok  előtt.  —  A  birtok  meg- 
tekintése után  azonnal  az  indóházhoz   hajtatunk. 

—  Ah !  azt  igazán  sajnáljuk !  —  kiáltott  föl 
Klára,  —  azonban  ha  gyámatyám  megengedi,  egy  má- 
sodik kocsin  mi  is  követjük.  Dőzia  még  nem  látta 
a  kastélyt  belülről,  melynek  vörös  fedele  ide  lát- 
szik, s  belseje  érdemes  a  megtekintésre. 

—  Ez  pompás  terv !  —  kiáltott  föl  önkéntelen 
megfeledkezéssel  Dőzia,  kinek  vidám,  elfogulatlan 
hangját  csak  most  először  volt  alkalmuk  hallani  az 
ifjaknak. 

—  Ha  kedvük  van,  tehetik,  —  viszonzá  Holcsi.  — 
Mi  előre  megyünk  s  kiadom  a  rendeletet,  hogy 
gyorsan  fogjanak  egy  második  kocsiba  és  utánunk 
jöhetnek. 

Ez  a  terv,  úgy  lászott,  az  egész  társaságnak 
megnyerte  tetszését,  mert  Jakab  gróf  is  egyszerre 
megélénkült  és  látható  derült  kedvben  ült  föl  a 
fogatra  Enyingi  mellé,  míg  az  ügyvéd  a  kocsis 
mellett  foglalt  helyet. 

Haladás  közben,  mintegy  hangulatot  akarva  ger- 
jeszteni az  ügyvéd,  nem  szűnt  meg  vendégeit  a  vi- 
dék nagyszerű  szépségére  figyelmeztetni,  kik  gyö- 
nyörködve szemlélték  a  felséges  erdő,  mező  és 
hegyek  között  váltakozó  tájat. 

A  kastélyhoz  érkezve,  mely  félórányira  feküdt 
Holcsi  birtokától  s  nagy  kiterjedésű  park  vette  kö- 
rül, leugráltak  a  fogatról,  s  mindenekelőtt  kívülről 
vették  az  épületet  szemügyre.  A  ház  régibégét  mu- 
tatták a  buja  folyondárok,  melyek  hosszú  évek 
során  egészen  befedték  a  falakat,  s  a  sötétzöld, 
széles  levelek  közül  különös  ellentéttel  emelkedett 
ki  a  vörös  tető. 


Az  ablakok  hosszuk  és  keskenyek  voltak  s  mint- 
egy belevágva  látszottak  lenni  a  folyondárokba, 
míg  az  ajtó-  és  ablakrámákat    zöldes    moha  köríté. 

—  Régen  nem  lakik  itt  senki  ?  —  kérdé  Enyingi. 

—  Néhány  éve,  hogy  a  kastély  üresen  áll.  A  tu- 
lajdonos meghalt,  s  az  örökösök  port  folytattak 
egymás  ellen  és  addig  a  birtokot  nem  lehetett 
áruba  bocsátani. 

—  Lássuk  belül,  —  monda  Oroszlay,  s  miután 
már  egy  ott  állongó  öreg  ember  által  fölnyittatott 
az  épület  főajtaja,  mindhárman  a  szobába  léptek, 
hol  zárt,  penészes  levegő  és  szag  fogadta  őket,  s 
nem  a  legjobb  hatást  tette,  bár  az  ablak  tábláinak 
fölnyitása  által  gyorsan  enyhült  az  első  benyomás, 
midőn  a  tavaszi  balzsamos  levegő  és  a  nap  fényes 
sugarai  áraszták  el  az  üres,  tágas,  elhagyatott  ter- 
meket. 

Oroszlay  elől  ment  s  Enyingi  és  az  ügyvéd  kö- 
vették, sokkal  gyorsabban,  mint  hogy  beható  meg- 
tekintés lehetséges  lett  volna,  s  ez  feltűnt  Holcsi- 
nak,  ki  koronkintmegállítá  Jakab  grófot  s  egyre-másra 
figyelmeztette. 

Az  pedig  tettetett  érdekkel  hallgatta  beszédét, 
míg  gondolatai  másutt  kalandoztak,  Dóziánál  és  már 
el  volt  határozva,  hogy  megveszi  a  birtokot,  bármi 
lesz  is  az  ára,  s  bármily  állapotban  legyenek  a 
szobák. 

Azért  nem  is  sok  figyelemre  méltatta  azokat,  mi 
az  ügyvédet  láthatólag  nyugtalanná  tette,  mert  azt 
sejtette  e  közönyből,  hogy  az  nem  tetszik  a  grófnak, 
ki  az  utolsó  teremben  Enyingihez  fordulva  kérdé : 

—  Nos,  hogy  tetszik  az  épület  és  környéke  ? 
hisz  tulajdonképpen  te  vagy  a  vevő. 

—  Addig  nem  Ítélhetek,  míg  a  birtokot  nem 
láttam,  —  viszonzá  a  kérdett,  kinek  csak  most  ju- 
tott eszébe,  hogy  mit  határoztak  Jakabbal  az  adás- 
vevésre  nézve. 

Az  ügyvéd  ismét  megélénkült,  mert  annak  vette 
Oroszlay  közönyét,  hogy  ő  csak  mint  jó  barát  sze- 
repel Enyingi  oldalán,  s  ezentúl  egész  figyelmét 
arra  fordítá. 

—  Természetesen,  gróf  úr,  —  mondta  helyeslő- 
leg Enyingi  megjegyzésére.  —  De  meg  vagyok 
győződve,  hogy  a  földeket  látva,  cl  lesz  ragad- 
tatva azoktól. 

—  Cak  azért  kérdem,  —  monda  Jakab  gróf,  — 
mert  arra  az  esetre,  ha  te  nem  volnál  hajlandó  a 
vételre,  én  megveszem  azt ...  A  vidéktől  el  vagyok 
ragadtatva,  a  kastélyt  kevés  erővel  helyre  lehet  állí- 
tani, s  mint  tudod,  az  orvosok  nekem  folyton  hegyi 
levegőt  ajánlanak. 

—  Én  nem  állok  utadban,  —  viszonzá  Enyingi.  — 
Az  ügyvéd  úr  majd  ajánl  mást,  nemde?  Most  pedig 
menjünk  a  kertbe  .  .  . 

Hol  esi  örömben  úszott. 

Midőn  a  ház  egyik  erkélyére  léptek,  hogy  át- 
tekintsék a  park  természetes  szépségeit,  mert  a 
kertészet  nem  jöhetett  számba,  munkás  kezek  nem 
látszottak  sehol.  Enyingi  az  ügyvédhez  fordulva 
kérdé : 

—  Engedje  meg,  ügyvéd  úr,  hogy  megkérdez- 
zem, miféle  összeköttetésben  áll  kegyed  azzal  a  két 
ifjú  hölgygyei,  kiket  házában  láttunk? 

—  Az  egyik,  Lamberth  Klára,  gyámlcányom,  ki- 
ről, árva  lévén,  én  gondoskodom,  —  viszonzá  látha- 
tóan kellemetlenül  érintve  a  kérdett.  —  A  másik- 
nak Pármai  Teodózia  a  neve  s  gyámleányomnak 
barátnője,  ki  meghívta  őt  magához  a  nyári  hóna- 
pokra. 

Jakab  gróf,  bár  kissé  távolabb  állva  a  beszélők- 
től, feszülten  figyelt  az  ügyvéd  szavaira. 

—  És  hova  megy  ő  az  őszre,  ha  Lamberth  kis- 
asszony visszatér  a  városba?  —  kérdé  Enyingi.  — 
Hol  van  ő  tulajdonképpen  otthon  ? 

—  Azt  nem  tudom,  —  viszonzá  kitérve  az  ügy- 
véd. —  Klára  az  őszig  nagykorúsítva  lesz  s  úgy 
hallottam  tőle,  hogy  utazni  megy  és  valószinű,  hogy 
fiatal  barátnőjét  is  magával  viszi,  kinek  körülmé- 
nyeiről^ én  semmit  sem  tudok. 

—  O  valószinüleg  szintén  árva? 

—  Meglehet ...  —  monda  gyorsan,  majdnem 
kedvetlenül  Holcsi,  és  tovább  ment,  mintha  a  to- 
vábbi kérdezősködést  ki  akarná  kerülni. 

Majdnem  egy  egész  órát  vett  igénybe  a  kas- 
tély környéke  s  a  nagy  kiterjedésű  kert  szemlélete, 
midőn  a  két  fiatal  hölgy  megérkezett  s  a  férfiak- 
hoz csatlakozott. 

Enyingi  azonnal  Klára  mellé  szegődött  a  park 
utjain,  mintegy  alkalmat  akarva  adni  barátjának, 
hogy  Dóziával  maradjon,  ki  lesütött  fővel  haladt 
oldalánál. 

—  Emlékezik  még  kegyed,  hogy  egy  pillanatig 
a  fővárosban  találkoztunk?  —  kérdé  tőle  Jakab, 
igyekezvén  szemébe  nézni. 

—  Emlékezem. 

—  És  most  azonnal  megismert? 

—  Oh,  igen  !  —  viszonzá  szép  szemét  fölvetve 
a  leány,  s  egy  pillanatig  oly  melegen,  oly  benső- 
ségteljcsen  találkozott  pillantásuk,  mint  az  első  lá- 
tásnál. 

Oroszlay  elhalványodott  e  tekintetre.  Oly  mé- 
lyen hatott  az  rá,  hogy  szive  hangosan  dobogni 
kezdett. 

—  Gondolt  azóta  reám,  úgy  mint  én  kegyedre 
a  napnak  minden  órájában?  —  kérdé  halkan. 

—  Számtalanszor ! 

—  És  örült  viszontlátásomnak? 

—  Teljes  szivemből. 

—  Köszönöm,  —  rebegte  nagy  fölindulással  az 
ifjú  s  a  gyors,  váratlan,  édes  vallomásra  szédülni 
érzé  fejét. 

Most,  midőn  a  hallgatás  jege  meg  volt  törve, 
Dózia  mosolyogva  emelte  rá  szemét,  de  megdöb- 
bent annak  halványságától   s  nyugtalanul   kérdé : 

—  Rosszul  érzi  magát? 

—  Egy  ideges  fájdalom  czikázott  át  szivemen, 
a  boldogságtól. 

És  igazat  mondott.  Rendesen  békés  csöndben, 
álmodozásban  élő  lénye  csodálatos  átalakuláson  ment 
e  perczek  alatt  keresztül.  Dózia,  mint  álmainak 
édes  alakja,  már  napok  óta  foglalkoztatá  képzeletét, 
de  most  oly  valamit  érzett  szivében,  mi  eddig  is- 
meretlen volt  előtte ;  fájdalmas  boldogságot,  szo- 
morú előérzetet,  sőt  megfoghatatlan  félelmet,  mint 
ha  szerelmét  vész  fenyegette  volna  .  .  .  Honnét 
eredt,  miből  jött  ez  az  ideges  nyugtalanság?  Maga 
sem  tudta,  csak  az  állt  előtte  tisztán,  hogy  ezt  a 
gyermeket  kimondhatatlanul  szereti,  örökre  meg 
van  bűvölve  általa,  s  legyen  az  bárki,  nincs  hata- 
lom, mi   elválaszsza  tőle  .  .  . 

Ekkor  utóiérték  őket  a  többiek  és  Holcsi  nem 
is  mozdult  többé  Jakab  gróf  oldala  mellől,  kivel 
később  a  birtokot  tekintvén  meg,  tudatta  annak 
árát,  s  bár  Enyingi  azt  igen  drágának  találta,  szó- 
val megkötötték  a  szerződést  s  az  ifjak  úgy  utaz- 
tak el,  mintha  igen  jó  munkát  végeztek  volna. 
Oroszlay  most  már  mint  a  birtok  tulajdonosa  távo- 
zott a  tornyosi  indóházból,  hogy  másnap  a  főváros- 
ban végezze  a  továbbiakat  s  az  ügyvéd  nagy  meg- 
elégedésére meghatározták  az  órát,  melyben  ő  azt 
a  szerződés  aláirása  végett  irodájában  fölkeresi. 

IX. 

Hermance  grófnő  budoárjában  ült  és  olvasott, 
midőn  zajosan  fölnyilt  az  ajtó  s  fiatal  leányalak 
röpült  be  hozzá  s  térdre  vetve  magát  előtte,  át- 
karolta derekát  s  zajos  örömmel   monda: 

—  Itt  vagyok,  kedves  anyácskám !  Már  alig  vár- 
tam, hogy  hazzajőjjek,  jó  dolgom  volt,  pompásan 
mulattam,  de  még  is  csak  legjobb  itthon  ! 

Esztheyné  melegen  viszonzá  az  ölelést, 

—  Én  is  örülök  jövetelednek.  Veronika,  nagyon 
nélkülöztelek  távollétedben. 

A  leányka  ledobta  kalapját,  levetette  felöltőjét  és 
nyúlánk  termetének  karcsú  szépségében  állt  anyja 
előtt,  ki  gyönyörködve  szemlélte. 

Nemes  harmónia  ömlött  el  e  fiatal  alakon,  páro- 
sulva oly  előkelőséggel,  hogy  nem  tagadhatta  volna 
el  származását. 

Termete  középmagas,  talán  nagyon  is  karcsú, 
keze,  lába  apró,  arcza  nyiló  rózsa  majd  vidámság- 
ban, majd  komoly  kifejezésben  váltakozva  s  szép 
kék  szemének  kifejezése  mutatta,  hogy  sokkal  éret- 
tebb, gondolkozóbb  koránál  s  sokkal  szellemdusabb, 
mint  rendesen  a  fiatal  leányok  lenni  szoktak. 

—  Ülj  mellém.  Veronika  és  mondd  el  élményei- 
det :  hogy  mulattál  ?  kik  voltak  Csetneken  stb.,  — 
kérdé  maga  mellé  vonva  leányát  a  grófné. 

—  Levélben  már  mindent  megírtam,  de  külön- 
ben talán  Oroszlay  is  beszélt  az  ott  történtek- 
ről ?  —  monda  bizonyos  feszültséggel  hangjában 
Veronika  s  tekintete  nyugtalan  kérdéssel  függött 
anyja  arczán. 

—  O  majdnem  semmit  sem  beszélt  az  ottaniak- 
ról, sőt  csodálkoztam,  hogy  oly  rövid  időt  töltött 
Csetneken. 

—  Tudjuk,  hogy  nem  kedveli  a  zajos  mulatsá- 
gokat, —  monda  gyorsan,  majdnem  zavarral  a 
leány,  —  ott  pedig  meglehetős  élénken  teltek  a 
napok.  Vadászat,  játék,  bál,  szinházi  előadás  egy- 
mást váltották  föl  s  néha  már  sok  is  volt  az  él- 
vezetből. 

—  Nem  történt  köztetek  semmi?  Jakab  kissé 
lehangoltnak  látszott. 

—  Semmi  I  —  viszonzá  majdnem  szomorúan  a 
leányka.  —  Egyáltalában  azt  hiszem,  ő  nem  sokat 
törődik  velem. 

—  Én  az  ellenkezőről  vagyok  meggyőződve,  — 
monda  hévvel  a  grófné,  mint  a  ki  nem  akar  egy 
kedvencz  eszméjétől  megválni.  —  Jakab  nem  az  az 
ember,  ki  valakivel  játékot  űzzön  s  föltett  szándé- 
kát halogassa. 

—  Nem  tartozik  a  kaczér  férfiak  közé  és  ő  soha 
sem  mutatott  mást  irántam,  mint  tiszteletet  és  ba- 
rátságot. 

—  Ezt  nem  állíthatod.  Veronika,  mert  ő  határozot- 
tan bámulóid  közé  tartozott  s  minden  alkalommal 
kitüntetett  mások  fölött.  Igazad  van,  hogy  nem 
kaczérkodik  a  nőkkel,  sőt  ellenszenvet  mutat  min- 
den léhaság  iránt  és  éppen  azért  nála  többre  kell 
venni  mindazt,  a  mit  mutat,  mert  azt  okvetlen 
érzi  is. 

—  Bár  úgy  volna!  —  sóhajtott  föl   Veronika. 

—  Úgy  van,  gyermekem,  de  soha  sem  láttam 
leányt,  kinek  kevesebb  bizalma  van  önmaga  iránt, 
mint  neked.  Mi  kifogása  lehetne  Jakabnak  ellened? 
Ha  nősülni  akar,  magához  méltóbb  élettársat  nem 
választhatna. 

—  Tla  nősülni  ak^r!  De  ő  éppen  úgy  viseli  ma- 
gát, mint  ha  az  szándékában  sem  volna.  Sőt  nem 
is  gondolna  házasságra.  Közönyös  a  fiatal  hölgyek 
iránt,  s  majdnem  kerüli  őket. 

—  Talán  az  éppen  azért  van,  mert  egy  kötötte 
le  figyelmét. 

Veronika  nem  akarta  észrevenni  a  czélzást,  sőt 
arcza  mutatta,  hogy  nem  is  ad  annak  hitelt,  s  el- 
hagyva helyét,  végig  pillantott  ruháján. 

—  Megyek  átöltözni,  —  monda  válasz  nélkül 
hagyva  anyja  szavait...  —  Mikor  volt  itt    Jakab? 

—  Néhány  nap  előtt  .  .  .  Ha  megtudja,  hogy 
megjöttél,  talán  még  ma  is  látjuk  őt. 

E  szavak  után  Veronika  eltűnt  a  damaszkfüggö- 
nyök  ránazai  között,  melyek  az  ajtót  bon'ták,  s 
Hermance  gondolkodva  tekintett  utána  és  egy  ön- 
kéntelen sóhaj  hagyta  el  ajkait.  O  napok  óta  várta 
Oroszlay  gróf  látogatását,  s  nyugtalan  szívvel  gon- 
dolt arra,  hogy  mily  hirt  fog  az  hozni  Dóziáról, 
ha  ismét  eljön. 

Béla  majdnem  naponként  előhozta  az  éjszaka 
látott  női  alakot,  de  nem  tudott  meg  róla  semmit, 
s  Bertalan  gróf  már  elfelejtve  az  egész  eseményt, 
soha  sem  beszélt  arról.  De  Hermancenak  amaz 
eszmelánczolatánál  fogva,  mely  Dóziától  élvezeté 
őt  Holcsi  ügyvédhez,  többször  megfordult  eszében 
ama  levél,  melyet  férje  Íróasztalán  talált,  melyből 
megtudta  az  ügyvéd  lakását,  s  melynek  irálya  oly 
különös,  titokszerűen  volt  tartva.  Maga  sem  tudta 
hogyan  és  mi  okból  jutott  eszébe,  hogy  az  a  levél 
Dóziával  összefüggésben  lehetne.  De  azután  elve- 
tette e  gondolatot,  mert  nem  volt  annak  alapja. 
Mind  a  mellett  figyelemmel  kisérte  férjét,  kit  egy 
idő  óta  szórakozottnak,  majdnem  nyugtalannak  ta- 
lált, és  szokatlanul  sok  időt    töltött  távol  hazulról. 

Hermance  ama  nők  közé  tartozott,  kik  áldott 
türelemmel  nézik  végig  mindazt,  mi  jogaikban  meg- 
rövidíti őket.  Nyugodtan  hallgatta  férjének  az  er- 
kölcsről, tisztességről  mondott  szentencziáit,  holott 
tudta  annak  ledér  életmódját,  de  soha  sem  érez- 
tette vele,  sőt  a  mások  czélzásait  is  hallatlanná 
tette,  mert  hiszen  a  jó  barátnők  elegen  vannak, 
hogy  nyiltan  vagy  burkolt  szavakban,  titkos  kár- 
örömmel tudtára  adják  egymásnak  azt,  mi  fájdal- 
mat okozhat,  s  ama  kalandokról,  miket  Eszthey 
Bertalan  folytatott,  az  egész  világ  beszélt. 

Sőt  kapott  névtelen  leveleket  is  «jó  barát »  alá- 
írással, melyben  férje  kalandjait  írták  le  neki, 
hozzátéve,  hogy  oly  szép  asszonynak  nem  kellene 
azokat  tűrni  s  kárpótolhatná  magát.  De  ő  utálattal 


dobta  cl  az  ily  hitvány  iratokat.  Szerette  férjét  s 
nem  akarta  kenyértörésre  vinni  a  dolgot,  sőt,  mint 
mondtuk,  soha  nem  is  sejttette  vele,  hogy  ismeri 
életmódját,  mely  szégyenteljes  volt  mindkettőjükre 
nézve. 

Sok  gondot  és  szenvedést  okozott  neki  az  a  szo- 
morú helyzet,  melyben  sínylődött,  s  most  hozzá- 
járult még  az  is,  hogy  Dóziáról  nem  tudott  sem- 
mit, és  azt  ezerféle  veszedelemben  hitte  lenni. 

Megfoghatatlan  volt  előtte  Oroszlay  hallgatása, 
kinek  szavában  szentül  bizott,  s  azzal  iparkodott 
magát  megnyugtatni,  hogy  az  határozott  eredmény- 
nyel kivánja  őt  csak  fölkeresni,  s  míg  nyomon  nincs, 
nem  akarja  magát  mutatni. 

Azonban  multak  a  napok,  s  végre  nem  birt  tü- 
relmetlenségén erőt  venni.  írt  Jakabnak,  éppen 
arra  a  délutánra  kérve  látogatását,  melyen  leánya 
váratlanul   megérkezett. 

Szinte  kellemetlen  volt  neki  annak  megérkezése, 
tudva,  hogy  ha  Jakab  eljön,  nem  beszélhetnek  Dó- 
ziáról, de  alig  volt  Veronika  távozása  után  egye- 
dül, midőn  a  komornyik  nem  Oroszlayt,  hanem 
Enyingi  Loránd  grófot  jelenté. 

—  Szívesen  látom,  —  kiáltott  föl  örvendve  Her- 
mance,  mert  azt  remélte,  hogy  ha  többen  lesznek 
a  teremben,  neki  majd  alkalma  nyílik  Jakabbal  pár 
perczig  észrevétlenül  Dóziáról  beszélni. 

Enyingi,  mint  rendes  szokása  volt,  a  legvidá- 
mabb kedvben  lépett  be  s  gyorsan  körülpillantván, 
kérdé: 

—  Béla  azt  mondta  nekem,  hogy  Veronika 
grófnő  megérkezett  és  siettem  látogatásomat  tenni. 

—  Megjött  s  azonnal  itt  lesz,  csak  átöltözik  a 
poros  út  után. 

Alig  töltött  Enyingi  néhány  perczet  Hermance 
grófnő  társaságában,  midőn  Eszthey  lépett  be,  ki 
Veronikát  még    nem  látta.    A  két    gyermeke  közül 

kedvcncze  volt  és  hallván  megérkezését,  sietett  ót 
megölelni.  De  a  grófnénak  arra  a  biztosítására, 
hogy  az  nemsokára  megjelenik,  helyet  foglalt  és 
részt  vett  a  megkezdett  társalgásban,  melyet  jöve- 
telekor neje  Enyingivel  folytatott.  Hermance  sze- 
rette volna  a  megkezdett  beszédtárgyat  bizonyos 
okokból  elejteni,  de  a  vendég  Esztheyhez  fordulva, 
monda: 

—  Neked  mi  a  véleményed  arra  nézve,  miről  a 
grófnéval  élénken  vitázunk? 

—  Tudnom  kell,  mi  az,  mert  csak  az  utolsó 
szavakat  hallottam,  valami  párisi  történetről. 

—  Elbeszélem.  Egy  jó  ismerősöm,  Solmage 
márki  megölte  nejét  hűtlenség  miatt,  s  a  törvény- 
szék fölmentette. 

—  A  franczia  kódex  324-ik  paragrafusa  sze- 
rint, —  viszonzá  egykedvűséget  tettetve  Eszthey, 
de  arcza  egy  árnyalattal  halványabb  lett. 

—  Ügy  van !  A  férj  tetten  érte  nejét  s  ugyané 
törvényczikk  363-ik  paragrafusa  szerint  cselekmé- 
nyeért nem  büntetendő  sem  a  férj,  sem  a  nő,  ha 
egyik  a  másik  hűtlenségét  szemmel  látja,  sőt  a 
vetélytárs  megöléseért  sem  felelős. 

Pár  pillanatnyi  csend  következett,  mialatt  Her- 
mance láthatólag  küzdött  fölindulásával. 

—  És  mi  történt  tovább  Solmage  márkival  ?  — 
kérdé  Eszthey. 

—  Úgy  él,  mint  azelőtt,  mindenütt  fogadva  van, 
s  játszsza  az  érdekes  özvegy  szerepét. 

—  És  te  ezt  helyteleníted,  Hermance?  —  kérdé 
mosolyt  erőltetve  ajkaira  Bertalan  gróf,  mi  azon- 
ban szánalmasan  sikerült. 

—  Minden  bizonynyal !  Egy  nő  soha  sem  volna 
ily  kegyetlenségre  képes. 

—  Azért  nem,  mert  nő !  —  monda  Enyingi  — 
s  mert  fizikai  ereje  sincs  hozzá. 


I09 

—  És  jobb  szíve  van,  könnyebben  bocsát  meg, 
s  kevés  asszony  képes  kegyetlenségre ! 

—  Ezt  tagadom,  grófné.  A  példa  azt  mutatja, 
hogy  az  asszonyok  sokkal  szenvedélyesebbek,  mint 
mi  férfiak,  s  talán  mindent  inkább  megbocsátanak, 
mint  a  hűtlenséget. 

—  E  tekintetben  én  az  ellenkezőről  vagyok 
meggyőződve,  —  monda  hévvel  Hermance,  ki 
hiába  küzdött  fölindulása  ellen,  most  egyszerre 
szenvedélylycl  törtek  ki  a  szavak  ajkán.  —  És  ha- 
tározottan azt  hiszem,  hogy  a  legtöbb  nő  tudva  is 
férje  hűtlenségét,  szemet  huny,  napirendre  tér  fö- 
lötte, meggondolván,  hogy  közös  sorsot  kell  a  töb- 
biekkel viselnie. 

Eszthey  megmozdult  helyén  s  új  mosolyt  eről- 
tetett ajkára. 

—  Oly  hévvel  beszélsz,  Hermance,  mintha  sa- 
ját ügyedet  védenéd,  —  monda  enyelegve,  de  egy 
bizonyos  figyelmeztetéssel  hangjában. 

Ez  a  megjegyzés  Enyingit  figyelmessé  tette,  s 
most  gondolt  csak  arra,  hogy  kik  előtt  pendítette 
meg  a  kényes  tái-gyat,  és  pár  szóval  sietett  azt  be- 
végezni. 

—  Nem  tudja,  a  fővárosban  van-e  Oroszlay?  — 
kérdé  Hermance,   fölhevül éséből  összeszedve  magát. 

—  Ma  itt  van,  de  együtt  voltunk  pár  nap  előtt 
falun.  Képzelje,  grófné,  Jakab,  ki  uradalmak  ura, 
egy  kis  birtokot  vásárolt. 

—  Jakab  birtokot  vett?  —  kiáltott  föl  meglepet- 
ten Eszthey.  —  Minek  és  hol  ? 

—  Ez  egy  egész  kis  regény,  de  nem  beszélhe- 
tek róla  s  csak  annyit  mondhatok,  hogy  Pozsony- 
megye  egyik  legkiesebb  vidéken  fekszik  a  birtok, 
szép  kis  régi  kastélylyal,  mely  azonban  meglehetős 
elhanyagolt  állapotban  van,  —  viszonzá  Enyingi, 
ki  úgy  gondolkozott,  hogy  miután  a  vásárlás  ténynyé 
vált,  már  lehet  beszélni  róla. 


—  És  Jakab  oda  megy  lakni?  —  kérdé  csodál- 
kozva a  grófné,  ki  sokkal  nyugtalanabb  volt  c 
hírre,  mint  mutatta. 

—  Yalószinüleg,  különben  miért  vette  volna,  — 
jegyzé  meg  Eszthey.  —  Valami  szerelmi  his- 
tória. Mi  ?  Előttünk  beszélhetsz.  Vagy  titoktartást 
ígértél  ? 

—  Félig-meddig.  Azonban,  azt  hiszem,  Jakab- 
nak kellemesebb,  ha  nem  tudnak  arról. 

—  Keresd  az  asszonyt  ?  —  kérdé  erőltetett  mo- 
solylyal  Hermance. 

—  Azt  hiszem  . .,  Ügy  sejtem  ...  —  viszonzá 
habozva  Enyingi  gróf,  ki  már  bánni  kezdé,  hogy 
beszélt  a  birtokról,  mert  csak  most  jutott  eszébe 
Veronika,  midőn  a  szülők  érdeklődését  látta. 

—  És  ki  ajánlotta  neki  a  birtokot?  ~  kérdé 
Eszthey  odavetve,  hogy  lelki  állapotát  titkolja,  mi 
nem  a  legrózsásabb  volt  e  perczben. 

—  Egy  Holcsi  nevezetű  ügyvéd. 

Most  olyan  valami  következett,  mit  Enyingi 
sem  akkor,  sem  később  nem  tudott  megmagyarázni 
magának. 

A  grófné  ajkáról  ijedt  kiáltás  röpült  ki  s  meg- 
rázkódott, Eszthey  fölugrott  helyéről. 

—  Holcsi  ?  —  kérdé  elhalványult  arazczal.  — 
Holcsi  Kálmán? 

—  A  keresztnevét  nem  tudom,  —  viszonzá  meg- 
döbbenve a  kérdett.  —  Azt  sem  tudom,  hogy  ju- 
tott Jakab  annak  a  nem  igen  bizalmat  gerjesztő 
külsejű  embernek  az  ismeretségéhez  ?  Kért,  hogy 
menjek  vele  a  birtokot  megnézni  s  én  teljesítettem 
kívánságát  . . .  Többet  nem  tudok  mondani  a  do- 
logról. 

—  Valami  regényről  tett  említést?  —  kérdé 
erőltetett  nyugalommal  Hermance.  —  Mi  az? 

—  Nos,  nem  regénybe  illő  dolog-e,  hogy  egy 
ember,  kinek  három    uradalma  van  pompás    kasté- 


lyokkal,  egy  öt-hatszáz  holdból  álló  hitvány  kis 
birtokot  vásárol,  —  kiáltott  föl  nevetve  Enyingi, 
föltéve  magában,  hogy  semmit  sem  árul  el  többet 
Jakab  dolgából.  —  Azt  kell  hinnem,  hogy  oda  el- 
vonulva, végleg  remetének  készül. 

—  És  a  hölgy  ? 

—  Miféle  hölgy? 

—  Kire  értette  az  előbb,  hogy  cherchez  la 
femme. 

—  Senkire.  Ez  csak  olyan  fagon  de  parier. 

—  Milyen  zárkózott  lett  egyszerre. 

—  Legkevésbé  sem,  grófné,  de  igazán  nem 
tudnék  erről  a  dologról  többet  mondani. 

Ekkor  szerencsérc  Veronika  lépett  be  s  meg- 
látva atyját,  annak  karjaiba  röpült,  össze-vissza 
csókolta  s  a  vendéget  csak  azután  vette  észre  és 
szokott  nyájasságával  üdvözlé,  ki  elhagyva  helyét, 
mély  meghajlással  köszönté. 

—  Miért  nem  jött  Csetnekre?  —  kérdé  Vero- 
nika vidáman.  —  Úgy  tudom,  meg  volt  híva. 

—  Dolgaim  tartóztattak,  grófnő.  Hallom,  hogy 
nagyszerűen  mulattak? 

—  Kellemesen  teltek  a  napok;  ki  beszelt  az 
ottani   dolgokról  ? 

—  Jakab,  ki  szintén  néhány  napot  töltött  ott. 

—  Hogy  azután  mielőbb  megszökjék! 

—  Biztosítom,  hogy  nehéz  szívvel  tette,  de  tu- 
dom, hogy  igazán  fontos  dolgai  voltak. 

Eszthey  szeretett  volna  gúnyosan  fölkiáltani, 
hogy :  birtokvásárlás.  De  nem  tette  s  majdnem 
részvéttel  pillantott  leányára,  ki  oly  szép  volt,  mint 
a  nyiló  rózsa  és  tudta,  hogy  ha  az  sejtené  azt,  a 
mit  ő  gyanít  Enyingi  elbeszélése  után,  mélyen 
megszomorítaná. 

Azután  majdnem  az  egész  látogatás  alatt  csak 
ketten  csevegtek,  a  vendég  ifjú  és  a  ház  leánya. 
Valami  szokatlan  nehézkesség  vett  erőt  a  grófi  pá- 


ron,  s  többször  kérdőn  pillantottak  cg)^^má8ra,  de 
egyik  sem  volt  teljesen  tisztában  a  másik  aggodal- 
mával s  ez  nehezítette  helyzetüket. 

Végre  Enyingi  elhagyta  helyét,  ó  maga  is 
érezte,  hogy  valami  másként  van  ma  a  teremben, 
mint  egyébkor  szokott  lenni  s  azt  is  tudta,  hogy 
azt  6  idézte  elő  beszédével. 

Kivéve  Veronikát,  mindnyájan  nyomott  kedély- 
hangulatban voltak  s  majdnem  örömmel  látták  tá- 
vozni a  vendéget,  kit  a  házi  úr  kikisért  s  nem  is 
jött  többé  vissza. 

—  Oly  szép  az  idő,  —  monda  Veronika  az  ab- 
lakhoz futva,  melyen  ragyogó  napsugár  tekintett 
be,  —  ha  nincs  ellenére,  mama,  Ernesztinnel  sé- 
tálni megyek. 

—  Menj,  menj,  gyermekem.  Az  út  után  jót  fog 
tenni  a  járás,  nekem  különben  is  dolgaim  van- 
nak, —  monda  Hermance,  ki  érezte,  hogy  izga- 
tott kedélyállapota  miatt  pár  óráig  egyedül  kell 
maradnia. 

Midőn  Veronika  távozott  a  szobából,  a  grófné 
arcza  eg)'szerre  elváltozott,  az  erőltetett  nyugalom 
eltűnt  vonásairól  s  majdnem  üres  tekintettel  nézett 
a  levegőbe. 

Különös  sejtelem  remegtette  meg  testét,  midőn 
Enyingi  Holcsiról  beszélt,  s  azt  mondta:  «ez  egy 
egész  történet*,  melyről  aztán  nem  akart  beszélni. 

Homályba  volt  előtte  burkolva  még  mindaz,  a 
mit  gyanított,  de  egy  különös  ösztönszerű  találé- 
konyság majdnem  végig  vezette  őt  nyomról-nyomra 
a  rettentő  valóhoz,  s  majdnem  bizonyos  volt  benne, 
hogy  megbocsáthatatlan,  sőt  végzetes  tévedést  kö- 
vetett el,  midőn  titkát  Jakabra  bizta.  Oh,  bár  ne 
tette  volna,  a  sátán  vezérelte  arra,  az  adta  neki 
az  eszmét,  s  ő  meggondolatlanul  cselekedett,  mi- 
nek irtóztatók  lehetnek  a  következményei  . . . 

így  ült  és  tűnődött    óraszámra,  mialatt    zavaros- 

nak  érezte  agyát,  s  még  egy  különös  eszméje  volt, 
mi  nyugtalanságához  járult,  ama  levél,  melyet  férje 
asztalán  talált,  melyből  Holcsi  ügyvéd  lakását  meg- 
tudta, s  mely  kezdete  volt  annak  a  lánczszemnek, 
mi  most  egymásba  fűződve.  Isten  tudja  meddig  és 
hova  vezet  el,  s  mik  lesznek  a  következményei  ? 
Lassan  leszállt  a  nap  s  homályos  árny  tekintett 
be  az  ablakon,  midőn  Oroszlay  grófot  jelentették, 
ki  majdnem  rögtön  követte  a  szolgát,  s  Hermancc 
már  meghajlásában  valami  elfogultságot  látott,  mi 
még  inkább  megdöbbentette,  mind  a  mellett  a  leg- 
nyugodisbb  kéznyujtással  és  mosolylyal  fogadta. 

—  Remélem,  hoz  nekem  valami  jó  hirt,  kedves 
gróf,  —  kezdé  vidáman,  mialatt  az  helyet   foglalt. 

—  Elvégeztem,  a  mit  rám  bizott,  grófné  s  föl- 
találtam a  keresett  fiatal  leányt. 

—  Föl  találta?  —  k^rdé  majdnem  ijedten  Her- 
mance, 

—  Gyorsabban,  mint  hittük,  de  ilyféle  dolgok- 
nál rendesen  a  véletlen  játszik  közbe  s  nekem  is 
az  járt  kezemre. 

Hermance  hallgatott.  Leírhatatlan  félelem  dúlt 
belsejében. 

—  Föltaláltam  az  ön  védenczét,  ki  általam  ke- 
restetett, —  folytatta  komolyan,  majdnem  tűnődve 
az  ifjú,  talán  a  fölött,  hogy  öntse  szavakba,  a  mit 
mondani  akar.  —  De  félek,  hogy  nem  mondhatok 
róla  olyan  hirt,  mit  grófné  talán  vár,  és  kielégít- 
heti reményét. 

—  Hogy  érti  ezt  ? 

—  Egyszerűen  úgy,  hogy  a  keresett  fiatal  hölgy 
nincs  fenyegetve  semmi  veszedelem  által.  Ott,  a 
hol  van,  boldog,  vidám,  elégedett  s  teljesen  meg 
van  elégedve  helyzetével.  Beszéltem  vele,  s  a  leg- 
jobb m.eggyőződéssel  mondhatom  ezeket,  és  kérni 
akarom,  hogy  miután  nyugodt  lehet  miatta  grófné, 
ne  tegyen  tovább  semmi  lépést  keresésére. 

B«niczkyn<  :   Yígzctes  tévcdcs.  8 

Hermancet  nyugtalansága  mellett  boszantották 
e  szavak.  Úgy  vette  ki  az  ifjú  beszédéből,  hogy 
helyesli  azt,  a  mit  Dózia  tett ;  s  az  ő  pártjára  állt, 
sőt  tanácsokat  ad  nekj,  mit  és  mit  ne  tegyen 
miatta.  Ez  igazán  különös  volt,  s  végére  akart  járni 
okának,  mert  Enyingi  titkolódzása  jutott  eszébe. 

—  Tehát  boldognak  és  helyén  valónak  találta 
őt?  —  kérdé  mosolyt  erőltetve  ajkára. 

—  Tökéletesen!  Az  a  fiatal  leány  tizenhat  évé- 
vel, gyermekded  álmaival  s  kissé  nyugtalan  termé- 
szetével nem  lehetne  jobb  körülmények  között, 
mint  jelenleg  van. 

—  ó  maga  mondta  ezt  önnek? 

—  Nem !  Sőt  egyáltalán  nem  is  beszéltünk 
arról-  De  grófné  elmondta  nekem,  hogy  ő  egy  in- 
tézetben volt,  hol  nem  szeretett  lenni  s  hova  már 
koránál  fogva  sem  való,  és  kegyed  jövője  miatt 
nem  volt  tisztában,  mert  nem  tudta,  hova  tegye,  őt, 
s  mit  műveljen  vele  ?  És  ő  gondoskodott  magáról, 
jobban,  mint  bárki  tehette  volna ;  s  azért  voltam 
bátor  azt  a  tanácsot  adni,  hogy  hagyja  őt  ott,  a 
hol  van,  hol  barátnőre  akadt,  ki  szereti  őt  s  bi- 
zonynyal  nem  hagyja  a  sors  esélyeinek  kitétetni. 

Jakab  gróf  mindezt  szokatlan  hévvel  adta  elő. 
De  hangja  szelid,  kérő  és  rábeszélő  volt,  azonban 
Hermanccnak  minden  vérét  forrongásba  hozta,  s 
oly  nagy  keserűséget  érzett,  hogy  alig  birta  kö- 
nyeit  leküzdeni. 

Az  ifjú  azonban  ezt  nem  vette  észre.  Szeme 
még  a  rendesnél  is  álmodozóbb  volt,  s  a  levegőbe 
függeszté  tekintetét,  mintha  ott  valamely  kedves 
képet  látna,  mi  szavai  alatt  másfelé  kötné  le 
figyelmét, 

—  De  biztosítva  van-e  jövője?  —  kérdé  kutató 
hangon  a  grófné.  —  Mert  rá  nézve  az  a  legfon- 
tosabb kérdés.  Dóziának  vagyona  nincs,  családdal 
nem  bir,  s  ha  jelenleni    holdog  helyzete  megváltó- 

zik,  mit  fog  akkor  nélkülem    tenni,  ha  én  elvetem 
létezésének  gondját. 

—  Szerintem  ez  a  helyzet  nem  fog  beállni.  Ama 
tette,  mit  nekem  grófné  elbeszélt,  hogy  innét  éj- 
nek idején  volt  bátorsága  elmenekülni,  erélyes  ter- 
mészetre mutat,  s  én  azt  hiszem,  ő  tudna  még 
akkor  is  segíteni  magán,  ha  az  a  nem  várt  hely- 
zet beállna,  hogy  elhagyatva  látná  magát. 

—  De  ki  tudja,  milyen  módon  !  Most,  miután 
látta  nagy  szépségét,  megítélheti,  hogy  mily  vesze- 
delmeknek lehet  kitéve,  s  hogy  ő  nem  az  a  leány, 
ki  nyom  nélkül  eltűnjék  a  nagy  tömegben. 

—  Azt  én  is  hiszem I  Azonban  miért  kellene 
megváltozni  helyzetének.  Az  a  fiatal  leány,  ki 
barátnője  neki,  ki  az  intézetből  elcsalta  s  magához 
vette,  gazdag,  hozzá  hasonlóan  árva,  és  talán  szin- 
tén egyedül  áll  a  világban  s  addig,  míg  férjhez 
nem  megy,  együtt  maradnak. 

—  És  azután  ? 

—  Talán  később  is  fog  gondoskodni  róla. 

Talán !  —  monda  egy  nemével  a  gúnyos  izga- 
tottságnak Hcrmance.  —  Ön  nagyon  is  rózsás 
szinben  látja  Dózia  jövőjét,  kedves  barátom  s  ne 
nehezteljen,  de  ha  tudom,  hogy  ily  könnyen  át- 
siklik azon  a  dolgon,  mi  nekem  hetek  óta  álmat- 
lanná teszi  éjszakáimat,  nem  fordultam  volna  szo- 
rongattatásomban  önhöz. 

A  szomorúan  kiejtett  szavak  s  az  elfojtott  kö- 
nyektől  fátyolozott  hang,  mélyen  meghatották  Jakab 
érző,  meleg  szivét. 

—  De  hát  mit  szánclékozik  grófné  Dóziával 
tenni,  hogy  alakítaná  jövőjét,  ha  az  hajlandó  volna 
kivánatának  eleget  tenni  ?  —  kérdé  feszülten. 

—  Gondoskodnám  róla,  mint  a  hogy  gondos- 
kodtam eddig,  mert  szent  kötelességemnek  tartom 
el  nem  hagyni  őt,  még  arra  az  esetre  sem,  ha  ő 
szakítani  akar   velem. 

—  Valami  vérbeli  rokonság  köti  őt  grófné- 
hoz ?  —  kérdé  bátortalanul  az  ifjú. 

—  Nem !  —  monda  a  kérdés  fölött  meglepetve 
Hermance.  —  Miből  gondolja  ezt? 

—  Nem  gondolom,  csak  kérdem,  mert  rendsze- 
rint nem  szoktunk  azokhoz  így  ragaszkodni,  mint 
grófné  teszi,  kik  idegenek  ránk  nézve. 

—  Az  az  egyéntől  függ,  s  ha  már  annyit  be- 
széltünk Dóziáról,  elmondom  önnek  összekötteté- 
sem részleteit  vele,  nehogy  valamely  téves  és  alap 
nélküli  következtetésekre  jusson. 

Oroszlay  várakozásteljesen  tekintet  rá. 

Hermance  hátradőlt  a  pamlag  selyem  párnájára 
s  pár  pillanatig  gondolkozott,  talán  a  szavakat  vá- 
logatva, melyekbe    vallomását  öntse  vagy  burkolja. 

—  Huszonkét  éve,  hogy  férjhez  mentem,  s  igen 
boldog  házasságban  éltem  Bertalannal.  Telve  vol- 
tam ábránddal  az  élet,  s  reménynyel  a  jövő  iránt 
és  magamról  Ítélve,  azt  hittem,  az  egész  világ  hoz- 
zám hasonló  békében,  csendben,  élvezetekben  tölti 
életét.  Egymásután  két  gyermekem  született  s 
ekkor  oly  boldognak,  elégedettnek  éreztem  maga- 
mat, hogy  nem  kivántam  több  keg)'ct  a  Minden- 
hatótól. De  talán  untatom? 

—  A  világért  sem,  grófné,  láthatja  arczomon  az 
érdeklődést. 

—  Egy  napon,  —  folytatta  Hermance,  —  le- 
velet kaptam.  Ismeretlen  kézre  vallott  a  czím  föl- 
irata, hordár  hozta,  ki  azonnal  ismét  távozott  s 
én  fölbontva  a  borítékot,  körülbelül  a  következő- 
ket olvastam  : 

«Egy  anya,  ki  halálos  ágyán  fekszik,  kéri  mél- 
tóságodat, keresse  fel  őt  Isten  nevében.  Gondoljon 
gyermekeire  és  ne  tagadja  meg  kérését  egy  sze- 
rencsétlennek, ki  egyedüli  reményét  grófnéban  he- 
lyezi, s  ki  mint  a  vízbcfuló,  a  szalmaszálhoz,  ra- 
gaszkodik ahhoz,  hogy  halála  előtt  meglátogassa  ...» 


>'7 

—  Név  vagy  aláírás  nem  volt  a  levélben,  csak 
az  utcza,  ház  és  lakásczím,  s  én  megindulva  a  szo- 
morú levél  tartalmán,  azonnal  kocsira  ültem  és  a 
megjelölt  utczába  hajtattam. 

—  Ez  szép  és  nagylelkű  dolog  volt  kegyedtől, 
grófné  ! 

—  A  hozzám  irt  sorok  igazat  mondtak.  Egy 
halvány,  beteg  asszonyt  találtam  a  lakásban,  kinek 
a  szenvedés  és  enyészet  bánatos  kinyomata  ült  ar- 
czán.  Agyban,  vánkosaira  támasztva  fogadott,  várva 
jövetelemre  s  mellette  egy  kéi  éves  gyermek  szuny- 
nyadt,  nem  sejtve,  hogy  mily  tragédia  folyik  le  az 
ő  sorsára  nézve.  Hogy  mit  beszéltünk  együtt,  en- 
gedje elhallgatnom,  melyből  csak  azt  mondom  el, 
hogy  én  megígértem  neki,  miként  gyermekéről 
gondoskodni  fogok.  Hogy  azr  soha  el  nem  ha- 
gyom, de  ő  nem  elégedett  meg  Ígéretemmel,  ha- 
nem meg  kellett  esküdnöm  gyermekeim  boldogsá- 
gára, hogy  a  mit  mondtam,  meg  is  teszem.  A  nő 
pár  nap  múlva  meghalt,  a  gyermek  Dózia  volt, 
kire  én  eleinte  majdnem  gyűlölettel  tekintettem, 
mert  léte  által  nekem  oly  iszonyatos  csalódást  és 
bánatot  okozott,  mi  földúlta  boldogságomat,  meg- 
ingatta a  jóban  hitemet  és  a  tisztességben  bizal- 
mamat s  néhány  óra  alatt  a  boldog  asszonyból  na- 
gyon boldogtalan  nő  lett . . . 

De  később,  midőn  a  kis  Dóziát  biztos  emberek- 
hez elhelyeztem  s  a  gyermek  növekedett,  szép 
lett,  mint  a  feslő  bimbó  és  ha  meglátogattam,  sze- 
retettel tárta  felém  apró  karjait  és  mamának  neve- 
zett, megszerettem,  s  megtartottam  szavamat,  ígé- 
retemet mindaddig,  mig  ő  el  nem  hagyott.  Ez  a 
történetünk  nekem  és  Dóziának.  Most  talán  meg- 
érti ön,  hogy  miért  nem  egyezhetem  távozásába,  s 
miért  nem  bizhatom  sorsára  én,  ki  megesküdtem, 
hogy  sohasem  hagyom  el,  még  pedig  gyermekeim 
boldogságára  I 

Midőn  Hermance  bevégzé  történetét,  a  fiatal 
gróf  lehorgasztott  fejjel  ült  helyén,  s  a  föltevések 
és  következtetések  után,  mik  hetek  óta  lelkében 
megérlelődtek,  azon  tűnődött :  igaz,  való-e  az,  mit 
neki  Esztheyné  beszélt,  vagy  kigondolt  történet 
egy  másnak  a  leleplezésére,  s  midőn  annak  csodál- 
kozó, kérdő  szemét  arczára  tapadni  érzé,  bizony- 
talanul monda : 

—  Ha  így  van,  grófné,  mint  a  hogy  nekem  most 
beszélte,  úgy  nem  próbálok  többé  tanácsot  adni. 
Tegyen  belátása  szerint,  de  nekem  szerepem  itt 
bevégződött.  Teljesítettem,  a  mivel  megbízott  s 
miután  tudja,  hol  van  Dózia,  rendelkezhetik  vele, 
a  mint  jónak  látja  s  a  hogy  jövőjére  nézve  leg- 
jobbnak tartja. 

Hermance  mindjobban  meg  volt  lépetve  e 
szavakon,  ó  mást  várt  .  .  .  Elismerést,  méltány- 
lását tettének,  s  Oroszlay  oly  különös  hangon 
beszélt,  mintha  .  .  .  mintha  kételkednék  szavai- 
ban .  .  . 

—  Nem,  nem,  az  lehetetlen,  —  folytatta  eszme- 
menetét, s  gondolataiba  merülve  fogott  vele  kezet, 
ki  meghajtván  magát,  az  ajtó  felé  haladt. 

—  De  hát  hol  van  Dózia  tulajdonképpen?  — 
kiáltott  utána  a  grófné, 

—  Pozsonymegyében,  Tornyoson,  Holcsi  Kál- 
mán ügyvéd  gyámleánya,  Lamberth  Klára  birtokán, — 
viszonzá  a  gróf,  azután  lehullott  utána  az  ajtó  füg- 
gönye és  Hermance  egyedül  maradt . . . 


A  pacsirták  vígan  énekeltek  a  levegőben,  midőn 
Dózia  az  erkélyre  lépett  s  élvezettel  szívta  be  a 
reggel  felséges,  üde  levegőjét. 

Zamatos     szellő     érkezett    a    hegyekről  s  a  falu 


Sietve  indult  l^i  a  fehér  útra. 


Beniczkyné  Bajza  Lenke  :  Végzetes  tévedés. 


1 19.  lap. 

tornyában  vidám  harang  szólt,  mely  a  híveket  tem- 
plomba hívta. 

Dózia  is  ünneplő  ruhájában  készült  a  szentegy- 
házba egyedül,  mert  csak  kiienra  óra  volt,  s  Klára 
nem  akarta  elhagyni   ágyát. 

Dózia  előbb  körültekintett  s  szép  arczocskáján 
folytatása  látszott  a  természet  mosolyának.  Telje- 
sen beillett  ifjúságával,  szépségével  a  viruló  ke- 
retbe, hol  már  a  tavasz  bimbói  kifakadtak,  s  min- 
den viruló,  üde  volt,  mint  a  milyen  a  kikelet  föl- 
ébredésekor szokott  lenni. 

A  templom  csak  néhány  száz  lépésnyire  feküdt 
Klára  házától,  s  ő  lefutva  az  erkély  lépcsőin,  sietve 
indult  ki  a  fehér  útra,  mely  czéljához  vezetett  s 
melyet  Tornyoson  léte  óta  minden  vasár-  és  ünnep- 
napon meg  szokott  járni.  Oda  rendesen  a  fehér 
poros  úton  ment,  de  vissza  mindig  a  tó  partját 
választá  sétahelyül.  Órákig  elandalgott  a  kékes  víz 
hullámait  szemlélvén  és  olykor  csolnakba  ült  s  kö- 
zel a  parthoz  ringatta  magát  a  föltornyosuló,  majd 
elsimuló  habokon. 

Hetek  multak,  mióta  Tornyosra  érkezett  s  na- 
gyon bájosnak  találta  a  falusi  életet.  Minden  űj  és 
szép  volt  itt  neki,  ki  városban  növekedett  s  a  ta- 
vaszt, nyarat  és  őszt  néhány  búsongó  fán  és  bok- 
ron láthatta,  melyek  hasonlón  az  ő  életéhez,  ten- 
gették a  főváros  nehéz,  meleg  levegőjében  éle- 
tüket. 

Legfőbb  vágya  mindig  a  falunlétel  volt,  melynek 
bájait,  előnyeit,  szabadságát  csak  könyvekből  és 
képzeletből  ismerte,  de  szerette,  rajongott  érte,  s 
végre  elérte  vágyainak  netovábbját,  falun  volt  és 
csodálta  a  felséges  természetet,  melyben  mindenütt 
Isten  képét  látta  . .  . 

A  templomhoz  vezető  úton  előre  sietve,  a  földre 
szögezte  szemét  s  mint  már  oly  gyakran  ama  bizo- 
nyos nap  óta,  álmodozott. 


Mit  is  mondott  neki  ama  szép  reggelen  Oroszlay, 
kivel  akkor  beszélt  először,  s  addig  még  soha  ne- 
vét sem  hallotta? 

Hogy  szereti.  De  hát  hogy  volt  az  lehetséges, 
oly  hirtelen,  minden  előzmény  nélkül,  hasonlóan  a 
kedves  madárénckhez,  mely  váratlanul  szólal  meg 
a  zöld  levelek  közül  s  hirdeti  a  tavaszt,  a  boldog- 
ságot és  a  szerelmet... 

És  ő  sem  késett  a  felelettel.  Ki  kellett  mon- 
dania, a  mit  érzett.  Kényszerítette  valami  addig 
nem  érzett  hatalom,  mi  erősebb  volt  akaratánál  s 
úgy  érezte,  hogy  szíve  szétpattan,  ha  hallgat,  de 
hisz  csak  látni  kellett  azt  a  szépséges  ifjút,  hogy 
szeressük,  szeretetre,  imádásra  van  ő  teremtve. 

Ilyen  gondolatok  között  haladt  előre,  s  szive 
megtelt  áhítattal,  ajka  halk  szerelmi  dalt  dúdolt  s 
átszellemült  arozcízal  lépett  a  templomba. 

A  mise  elűzött  fejéből  minden  földics  érzést  és 
gondolatot,  egészen  átadta  magát  a  vallás  szerete- 
tének s  midőn  az  elvégződött,  megfrissülve,  vidá- 
man hagyta  el  az  örök  imádás  szentegyházát  és 
ment  a  kerülő  útra,  a  tó  partjára,  hol  fényesen 
sütött  a  nap  a  kékes  hullámokra  s  ő  megállva,  él- 
vezettel legeltette  rajtok  szemét,  nem  gyanítva, 
hogy  már  a  templomból  kilépte  óta  követi  a  távol- 
ban valaki,  ki  egyszerre  váratlanul  állt  előtte. 

—  Jó  reggelt,  —  monda  egy  édes  csengésű 
hang,  melyet  Dózia  az  első  vallomás  óta  nem  tu- 
dott feledni  s  pirulva  viszonzá  Jakab  gróf  üdvöz- 
letét, ki  szerelemteljes  pillantással  függeszté  ar- 
czára szemét. 

—  Jó  reggelt,  —  rebegte  halkan,  elfogultságá- 
val küzdve  Dózia,  s  arcza  majd  halvány,  majd 
bíborpiros  lett  s  az  ifjú  észrevette,  hogy  hangja 
erősen  reszket. 

—  Ily  egyedül  szokott  templomba  menni  ?  — 
kérdé  Jakab,  mialatt  tovább  mentek. 


—  Klára  lusta  fölkelni  s  ritkán  jön  velem,  de 
én  megszoktam  az  intézetben  a  koránkelést,  s  min- 
den vasárnap  a  misére  megyek. 

—  Mikor  hagyta  el  az  intézetet  ? 

—  Másfél  hónapja.  Oh,  az  boldog  nap  volt 
rám  nézve !  —  kiáltott  föl  örömmel  s  jókedvvel  a 
leányka,  mintha  a  pacsirta  szólalt  volna  meg  a  le- 
vegőben. 

—  És  boldognak  érzi  jelenleg  magát? 

—  Nagyon  !  Azt  hiszem  falun  születtem,  mert 
a  szabad  természet  az,  melyet  mindenekfölött  sze- 
retek. 

—  Nem  tudja,  hol  született? 

—  Nemt  —  viszonzá  lehorgasztott  fejjel  Dó- 
zia,  s  hangja  egyszerre  szomorúra  változott,  mi 
oly  különös  volt  az  eddigi,  majdnem  ujjongva  ki- 
ejtett örömteljes  szavak  után. 

—  Nem  emlékszik  gyermekéveire?  —  kérdé,  sze- 
mébe igyekezve  nézni  a  gróf,  kinek  feszült  érde- 
ket fejezett  ki  hangja,  miből  Dózia  eltalálta,  hogy 
az  ismeri  történetét. 

—  Homályosan  .  .  . 

—  Például  tudja  azt,  hol  volt,  mielőtt  az  inté- 
zetbe ment,  s  hogy  ki  vitte  oda? 

—  Azt  tudom,  hogy  ki  vezetett  az  intézetbe, 
de  akkor  csak  hat  éves  voltam,  s  azelőtti  emlé- 
keim elmosódtak,  —  viszonzá  szorongva  a  leányka 
és  szép  szemének  egy  bájos,  kérő  pillantása  ki- 
fejezé  azt  az  óhajtását,  hogy  ne  folytassák  a  meg- 
kezdett beszédtárgyat. 

És  Oroszlay  megérté  őt.  Bármennyire  szeretett 
volna  múltjáról  tudni,  s  talán  összeegyeztetni  azt, 
mit  tőle  hall,  Hermance  grófnő  történetével,  más 
térre  vitte  a  beszédet,  hisz  különben  is  annyit 
szeretett  volna  neki  mondani. 

—  Majdnem  három  hete,  hogy  találkoztunk  pár 
órára    Tornyoson,  s  néhány     szót    váltottunk,    mi 


határozó  volt  egész  életemre!  —  kezdé  meleg, 
olvadékony  hangon  ;  gondolt  azóta  arra,  a  mit 
mondtunk  egymásnak? 

Dózia  fölveté  hosszú  pilláit,  s  bensőségteljes 
tekintettel  függeszté  szemét  társára,  ki  visszatar- 
tott lélekzettcl  várta  feleletét. 

—  Minden  órában,  minden  perczben,  de  még 
ma  is  hihetetlen  az  előttem,  a  mit  ön  nekem  mon- 
dott .  .  .  Alomnak  hittem  és  gyakran  kételkedtem, 
hogy  nem  képzelődés-e  az  ön  létezése,  s  láttam-e 
igazán  alakját,  és  hallottam-e  hangját,  hisz  az  én 
egész  életem  álomhoz  hasonlít. 

Jakab  megfogta  kezét  s  lehajolt  hozzá. 

—  Sem  akkor,  sem  most  nem  álmodik,  Dózia, 
ismétlem,  a  mit  akkor  tőlem  hallott.  Szeretem, 
szeretem,  szeretem,  a  hogy  csak  oly  szív  szeretni 
képes,  mely  addig,  mig  önt  láttam,  soha  sem  nyilt 
meg  a  szerelemnek. 

—  Oh,  Istenem!  —  kiáltott  föl  a  boldogságtól 
és  kíntól  reszketve  Dózia,  —  ha  tudná,  mit  foglal- 
nak e  szavak  magukban  rám  nézve.  A  legnagyobb 
boldogságot,  s  a  legnagyobb  kétségbeesést. 

—  Nem  értem,  mit  akar  mondani  ?  —  kérdé 
megdöbbenve  Oroszlay,  nemcsak  a  szavakon,  de 
ama  belső  zokogástól  telt  hangtól,  mivel  az  nyilat- 
kozatát kiejté, 

—  Szeret  engem  és  én  is  szeretem,  s  bármily 
boldog  voltam  addig,  míg  csak  ábrándoztam,  most 
hogy  a  valóság  lebeg  előttem,  megrettenek  annak 
szörnyűségétől. 

—  Szörnyűségétől  ? 

—  Az  előbb  multamról  kérdezősködött,  s  én 
zavarral  feleltem,  mert  szégyeltem  megmondani, 
hogy  én  tulajdonképpen  egy  fölösleges  tagja  va- 
gyok az  életnek,  ki  sem  szülőit  nem  ismerte,  sem 
származását  nem  tudja.  Ide-oda  dobált  a  sors,  s  azt, 
hogy  felnőttem,    tanultam,    éltem  és  ruházkodtam. 

más  kegyének  köszönöm,  kiről  azt  sem  tudom, 
miért  karolta  föl  elhagyatottságomat,  s  mi  czélja 
volt  velem? 

—  Én  mindezt  tudom  !  —  viszonzá  meleg  tekin- 
tettel Jakab  gróf.  —  Eszthey  grófné  mondta  el 
nekem  és  semmi  hatást  sem  tett  az  rám.  Higyje 
el,  ha  igazán  és  mélyen  szeretünk,  nincs  hatalom 
és  helyzet,  a  mi  eltántorítson,  s  én  érzem,  hogy 
csak  önnel  lehetek  boldog,  s  az  ön  birása  nélkül 
haszontalan  tagja  lennék  az  emberiségnek. 

Dózia  nagyon  fiatal  és  nagyon  tapasztalatlan 
volt  még,  de  mind  a  mellett  lehetetlennek  tetszett 
neki  ez  a  vallomás.  Annyira  ismerte  már  a  társa- 
dalmi különbségeket,  hogy  Oroszlay  grófnak  más 
az  állása  a  társadalomban,  mint  hogy  ő  nejévé 
tehesse,  s  bánatosan  rázta  meg  szép,  nemes  for- 
májú fejét  és  könytől  fénylő  szemekkel  monda  : 

—  Ha  azt,  a  mit  mond,  gróf  úr,  el  tudnám 
hinni,  nagyon  boldog  volnék,  de  fájdalom,  oly 
valószinütlen    az,  minek  nem  szabad  hitelt  adnom. 

- —  Majd  a  jövő  megmutatja,  kinek  volt  igaza, 
s  addig  bizzék  bennem ;  higyje,  hogy  egy  igazi 
barát  áll  oldala  mellett,  kinek  egyedüli  és  legfőbb 
vágya  az  ön  boldoggá  tétele.  De  arra  kérem,  ne 
közölje,  a  mit  egyedül  beszéltünk,  ne  vétesse  észre 
érzelmeit  senkivel.  Hogy  miért  kérem  erre,  ma 
még  nem  mondhatom  meg,  azonban  gyakran  fog- 
juk egymást  látni,  de  csak  mint  idegenek!  Olykor 
átmegyek  Tornyosra,  s  az  egész  nyarat  új  birto- 
komon töltöm,  mit  azért  vettem,  hogy  közelében  le- 
hessek, de  arra  intem,  cl  ne  árulja  magát,  mert  vég- 
zetes lehetne  az  mindkettőnkre  nézve,  s  gondoljon 
arra,  hogy  jobban  szeretem  életemnél,  melynek  most 
már  csak   az  ön  birhatása  által  van  becse   előttem. 

—  Oh,  gróf  úr...  —  rebegte  a  leányka,  s  még 
valamit  akart  mondani,  de  a  szavak  érthetetlen 
dadogásban  vesztek  el. 

—  Mondja  « Jakab »  és  ne  nevezzen  gróf  úrnak, 
Dózia.  Egyetlen  szerelmem,  kedves  drágám,  — 
monda  szenvedélyes  föllobbanással  az  ifjú,  s  kar- 
jába zárva  őt,  heves  csókokkal  halmozá  a  kedves 
arczocskát,  piros  ajkat,  azután  elváltak,  mert  Klára 
házának  közelében  voltak,  s  Oroszlay  visszafordult 
és  ismét  a  tó  partján  haladt  hazafelé,  mialatt  Dó- 
zia leült  a  kert  egyik  zöld  levelekkel  borított 
lugasába,  hol  könyek  áztatták  arczát  nagy  boldog- 
ságában, de  egyszersmind  gyötrő  keservében,  mert 
csak  félig  merte  magát  átadni  a  reménynek  .  .  . 

Mialatt  ő  a  templomban  járt,  Holcsi  érkezett 
meg  a  vasúti  állomásról,  mint  rendesen  minden 
szombaton  délután  vagy  vasárnap  reggel,  s  az 
ebédlőben  reggeli  várta,  hol  nemsokára  Klára  is 
megjelent,  s  asztalhoz  ülve  együtt  költötték  el  az 
Ízletes  ételeket,  teát,  vajat,  húst,  süteményt,  to- 
jást... Mert  daczára,  hogy  Holcsi  nagyon  sovány, 
sárga,  beteges  külsővel  birt,  hatalmas  étvágya  volt, 
s  annak  kielégítésére  nem  kimélte  a  kiadásokat, 
bár  ismeretes  volt  kapzsiságáról  és  fösvénységéről. 

—  Hol  van  Dózia  ?  —  kérdé,  mialatt  kenyerét 
bőven  megkente  vajjal. 

—  A  templomba  ment. 

—  És  te  miért  nem  kisérted  őt?  Mondtam, 
hogy  igen  nagy  szabadságot  ne  engedj  neki. 

—  Itt  nincs  veszély.  A  templomban  nincs  más, 
mint  parasztnép,  s  azok  nem  törődnek  vele. 

—  Sohasem  lehet  tudni,  mi  adja  magát  elő,  — 
viszonzá  gondolkodva  Holcsi,  s  föltolta  szemüvegét 
homlokára,  mit  csak  akkor  tett,  ha  egyedül  volt 
Klárával. 

—  A  fővárosban  lehetett  valami  váratlan  ese- 
ménytől tartani,  itt  nem !  Budapestem  sohasem 
bocsátottam  egyedül  és  szerencsésen  el  is  hoztuk 
onnét,  a  nélkül,  hogy  valakivel  találkozott  volna, 
értem  ezalatt  —  Esztheyéket. 

—  Inkább  csak  a  grófnétól  lehetett  tartani,  ki 
mindenfelé  kerestette.  Úgy  tudom,  kikérdezték  a 
bérkocsist,  ki  amaz  éjszakán  hozzánk  hozta,  de  az 
nem  adott  semmiféle  fölvilágosítást  a  fiatal  gróf- 
nak, ki  többször  tudakozódott  Dózia  után.  Obrenné 
hallgat,  s  más  nem  tud  a  dologról  semmit. 

—  És  Eszthey  gróf? 

—  Volt  nálam,  kétszer  keresett,  de  úgy  intéz- 
tem, hogy  ne  találkozhassék  velem.  Azért  tettem 
ezt,  hogy  kíváncsiságát  fokozzam,  s  midőn  nagyon 
éhes  lesz,  beadom  a  szükségeseket  neki. 

—  Miféle  ember  Eszthey  gróf? 

—  Könnyelmű,  ledér,  állhatatlan  természet,  de 
neje  előtt  kifogástalannak  akar  látszani,  s  mind- 
annyiszor megriad,  ahányszor  valami  fölfedeztetés 
fenyegeti  hűtlenségét.  Sok  pénzbe  került  már  neki 
a  titkolódzás,  s  most  még  többe  fog  kerülni,  ha 
tervem  sikerül,  de  nagyon  előrelátónak  és  óvato- 
saknak kell  lennünk,  Klára,  tartsd  ezt  eszedben. 

—  Rajtam  nem  múlik  semmi  I  Dózia  nagyon 
szeret  engem,  ragaszkodik  hozzám,  kedvemért  bár- 
mit megtenne.  Bízik  bennem,  s  még  annyira 
gyermek,  hogy  semmi  sem  tűnik  föl  neki,  mi  tá- 
volról is  gyanút  kelthetne  benne,  vagy  éppen  föl- 
világosíthatná. 

—  Maradjon  olyan!  Igyekezz  őt  a  háznál  el- 
foglalni. Keveset  olvasson,  nehogy  tapasztalatokat 
nyerjen,  s  kinyíljék  egy  vagy  másra  nézve  a 
szeme;  —  monda  figyelmeztető,  ravasz  arczczal  az 
ügyvéd,  mely  kifejezést  Klára  jól  ismert  nála,  mi 
ragadozó  madárhoz  tette  őt  hasonlóvá. 

—  Nem  emlékszik  kis  g)'ermekkoráról  semmire 
és  ha  sikerült  volna  tervünk  úgy,  a  hogy  kigon- 
doltuk, sohasem  tudta  volna  meg  Eszthey  grófné 
kilétét  sem,  de  a  véletlen  úgy  hozta  magával,  hogy 
a  grófné  éppen  aznap  oda  menjen,  s  Obrenné 
már  nem  mondhatott    neki  mást,  mint  a  mit  leve- 

lében  írt  Dóziáról,  s  mely  levélnek  csupán  más- 
nap, Dózja  távozása  után  kellett  volna  kezébe 
kerülni. 

—  Éppen  ily  véletlenektől  kell  tartanunk,  — 
viszonzá  reggelijét  bevégezve  Holcsi  és  fölállt  az 
asztal  mellől.  —  Oroszlay  gróf  közellététől  kissé 
tartok,  s  bár  kerek  húszezer  forintot  nyertem 
ennél  az  adás-vevésnél,  mind  a  mellett  gyakran 
jutott  eszembe :  nem  vesztek-e  miatta  a  másik  üz- 
letnél, mi  sokkal  többet  fog  jövedelmezni,  ha 
simán  megy,  úgy  a  hogy  én  előre  kifőztem. 

—  Mitől  tart,  mi  jöhetne  közbe  ?  —  kérdé 
Klára,  ki  szintén  fölállt  helyéről. 

—  Először  is  Dózia  nagyon  szép,  s  ha  Orosz- 
laynál  nem  is  szúr  szemet  szépsége,  de  sokan  fog- 
ják őt  látogatni,  s  lehet,  hogy  a  két  Eszthey  is 
megfordul  Zaláncon.  Atya  és  fiú,  kik  egyforma 
agyagból  vannak  gyúrva,  s  azt  nem  szeretném. 
Dóziát  Eszthey  Bertalannak  először  nálam  kell 
látni,  még  pedig  csak  akkor,  ha  már  ő  eléggé 
praeperálva  lesz,  hogy  mindent  elhigyjem, 

—  Pedig  nagyon  mulatságos  volna  összejönni  a 
szomszédokkal,  —  monda  fölvillant  szemekkel 
Klára,  —  különösen,  ha  mind  oly  költőien  szépek, 
mint  Oroszlay  gróf,  sőt  a  másik  is  megjárja,  ki 
vele  volt  itt,  midőn  a  birtokot  megvették. 

—  Elment  az  eszed  ?  —  kiáltott  föl  megriadva 
az  ügyvéd.  —  Csak  nem  akarsz  olyan  társaságban 
élni,  mint  Oroszlay  gróf  és  barátai  ? 

—  Nem  akarok,  de  szeretnék.  És  a  kinek  pénze 
van,  az  szívesen  látott  vendég  mindenütt,  —  vi- 
szonzá bizonyos  hetykeséggel  Klára. 

—  Látszik,  hogy  fogalmad  sincs  a  világi  szoká- 
sokról, és  figyelmeztetlek,  hogy  ne  ábrándozzál 
oly  dolgokról,  mik  sohasem  teljesülhetnek,  sőt 
tartsd  magad  távol  minden  szorosabb  összekötte- 
tésíől,    nehogy  az  emberek  ellessék  titkainkat. 

—  De  hát  egész  életemben  így  fogok  ten- 
gődni ?  —  kérdé  duzzogva  Klára. 

—  Addig,  míg  igazán  gazdag  lesz !  Mert  az  a 
vagyon,  a  mit  ma  sajátodnak  mondhatsz,  még  nem 
gazdagság,  csak  neked  látszik  annak,  ki  szegény- 
ségben nevelkedtél,  —  monda  szigorúan  az  ügy- 
véd, s  elfordult  tőle,  ki  akarván  fejezni,  hogy  ter- 
hére van  az  a  feleselés. 

—  Amott  jön  Dózia,  —  monda  Klára  az  abla- 
kon a  kertbe  pillantva,  —  megyek  elébe. 

És  kifutott  a  szobából,  ő  is  szabadulni  akarván 
gyámja  tanácsaitól,  miket  kedvetlenül  fogadott  és 
teljesített,  de  nem  mert  akaratának  ellenszegülni, 
mert  tudta,  hogy  jövője  tőle  függ. 

Dózia  megpillantván  a  felé  siető  Klárát,  már 
messziről  nyájas  mosoly  ült  arczára,  mi  oly  bájossá 
tette  különben  is  szelid  kifejezésű  vonásait,  hogy 
Klára  igazi  szeretettel  ölte  meg. 

—  Hol  jártál  ily  soká?  —  kérdé  tőle.  —  A  mi- 
sének régen  vége  van,  s  már  gyámatyám  is  meg- 
jött a  vasútról. 

—  A  tó  partján  andalogtam,  —  monda  kissé 
elpirulva  a  kérdett.  —  Tudod,  mily  nagyon  szere- 
tem azt  a  kék  szinű  hullámos  vizet. 

—  Szép  vidéket  víz  nélkül  nem  is  lehet  kép- 
zelni, —  monda  Klára,  s  kezét  barátnője  karjába 
ölté,  s  úgy  közeledtek  az  épülethez,  mint  két  sze- 
rető nővér,  s  fönt  az  ablakból  látva  őket  Holcsi, 
örömben  dörzsölte  kezeit  ezen  a  jó  egyetértésen, 
mi  ozéljainak  annyira  megfelelt. 

—  Egészen  kezeink  közt  van  ez  a  leányka,  s 
évek  óta  szőtt  terveimnek  eredménye  végéhez  kö- 
zéig, —  suttogta,  azután  ijedten  tekintett  szét  a 
szobában,  nem  hallotta-c  valaki  szavakba  öntött 
gondolatait,  mit  óva  őrzött  mindenkitől  .  .  . 

A  nap  vidáman  és  kellemesen  múlt  el,  mint 
rendcsen.  Dózia  boldog  volt,  Klára  hasonlóan  elé- 

gcdcttnek  látszott,  s  Holcsira  nem  lehetett  rá- 
ismerni, midőn  e  falusi  magányban  tölte  a  napot. 
Egészen  más  ember  volt,  mint  irodájában,  hol 
szőtte-fonta  a  cselszövényeket ;  minden  szavára 
vigyázott  s  még  arczát  is  félig  eltakarta  gömbölyű, 
fekete  szemüvegével. 

Mindketten  a  legelőzékenyebbek  voltak  Dózia 
iránt  ki  tapasztalatlansága  ellenére  olykor  tűnődött 
a  fölött,  miért  mutatnak,  s  éreznek  iránta  annyi 
szeretetet,  ki  végre  is  egészen  idegen  nekik.  De 
kora  hozta  magával,  hogy  úgy  vette  és  fogadta  a 
dolgokat,  a  mint  azokat  látta.  Soha  semmiféle 
gyanú  nem  szállta  meg  lelkét,  de  mit  is  gondolha- 
tott volna  ő,  ki  annyira  nem  ismerte  az  életet! 

Ismét  majdnem  egy  hét  múlt  el,  s  közeledett  a 
szombat,  hol  az  ügyvéd  megszokott  érkezni,  s  a 
leányok  nem  tudván  jobbat  tenni  a  szép  alkonyon, 
elhatározták,  hogy  az  ügyvédért  menő  fogatra  ül- 
nek, s  elhajtatnak  a  vasúti  indóházhoz  elébe. 

Ily  kirándulásról  sohasem  volt  szó  Holcsi  és 
gyámleánya  között,  az  tehát  nem  is  lett  eltiltva 
nekik,  s  ők  a  legjobb  kedvvel  haladtak  a  bájos 
alkonyon  szemközt  a  könnyű  nyári  szellővel,  mely 
enyelegve  játszott  hajukkal  és  széles  karimájú 
szalmakalapjuk  szalagját  vigan  lebegteté. 

Midőn  az  indóházhoz  érkeztek,  éppen  akkor 
robogott  be  a  vonat,  s  szokatlan  sokan  ugráltak 
le  a  fülkékből.  Egész  csoport  fiatalember,  s  köztük 
Enyingi  gróf,  ki  megpillantván  a  várakozó  leányo- 
kat, köszönté  őket  és  talán  beszédbe  ereszkedett 
volna  velük,  ha  Holcsi  ügyvéd  meg  nem  előzi  őt, 
s  majdnem  parancsol  ól  ag  monda  Klárának : 

—  Üljenek  föl  gyorsan!  Miféle  gondolat  ide 
jönni  ? 

Az  utóbbi  szavak  akarata  ellenére  röppentek  ki 
ajkain,  s  arcza  oly  rémült  kifejezésű  és  sápadt 
volt,  hogy  azok  bámulva    néztek    rá,    de  cngcdel- 

mcskedtek,  s  a  fogaton  gyorsan  robogtak  cl,  mi- 
előtt még  Enyingi  hozzájuk  léphetett  volna,  ki 
csodálkozva  tekintett  utánuk. 

—  Ha  jól  láttam,  Holcsi  ügyvéd  szállt  le  a  vo- 
natról, s  hajtatott  el  ama  fogaton,  —  monda 
Eszthey  Bertalan,  ki  fiával  érkezett  Jakab  gróf 
látogatására. 

—  ó  volt,  —  viszonzá  Enyingi,  —  és  csodá- 
latosan sictett  cl  innét,  mintha  félt  volna  talál- 
kozni velem,  kit  egyedül  ismer  a  társaságban. 
Vájjon  miért  ? 

—  Én  is  ismerem  őt  látásból,  —  monda  Berta- 
lan gróf,  —  de  a  vonaton  nem  láttam.  Itt  lakik 
ezen  a  vidéken  ? 

—  Nem  a  saját,  de  gyámlcánya  birtokán  tölti 
az  ünnepnapokat,  s  minden  szombaton  kirándul 
Tornyosra. 

—  És  az  a  két    hölgy,    kik    vártak  rá,  rokonai  ? 

—  Az  egyik  gyámleánya,  a  másik  nem  tudom, 
miféle  viszonyban  van  vele,  csak  annyit  mondha- 
tok, isteni  szépség ! 

—  Szép  ?  ligy  meg  kell  vele  ismerkednünk  1  — 
kiáltott  föl  Eszthey  Béla,  s  a  többiek  nevettek, 
kik  együtt  érkeztek  velük,  a  bajusztalan,  gyermek- 
arczú  ifjú  élénk  fölkiáltásán. 

—  Meglátogathatjuk  őket  Tornyoson,  mely  csak 
félórányira  fekszik  Jakab  birtokától,  ha  ugyan  ki 
nem  dob  a  vén  sárgaképű  uzsorás  ügyvéd,  mi  mai 
viseletéből  Ítélve  megtörténhetik.  Nem  tudom,  mi 
lelte  ma?  Midőn  mi  Jakabbal  pár  hónap  előtt 
nála  voltunk,  barátságosan  fogadott,  —  monda  ne- 
vetve Enyingi. 

—  Jakab  jár  hozzájuk?  —  kérdé  csodálkozva 
Eszthey  Bertalan  észrevehető  nyugtalansággal  ...  — 
ó,  ki   kerüli   legjobb  ismerőseit! 

—  Hogy  jár-e,  nem  tudom.  Zalánczot,  mint 
tudjuk,  így  hívják  új    birtokát,  az  ügyvéd  ajánlotta 

Bciücskyné  :  Végzetes   tévedés.  g 

neki,  «  az  ő  közvetítésével  szerezte  meg.  Vele 
jöttem  én  is  e  vidékre  azt  megtekinteni,  s  ez  alka- 
lommal kerestük  föl  Holcsi  Kálmánt  Tornyoson  és 
ismerkedtünk  meg  a  leányokkal,  kiket  az  előbb 
oly  gyorsan  röpített  el  közelünkből  .  .  . 

E  szavak  kicserélése  után  a  fogatokra  ültek,  me- 
lyeket Jakab  gróf  küldött  értük  az  indóházhoz, 
s  röpültek  Zaláncz  felé,  melynek  vörös  fedele  az 
esti  homályban  már  messziről  feitünt  szemük  előtt, 
s  az  épületet  környező  erdővel  borított  hegyek 
zöld  keretében  festői  képet  nyújtott. 


XI. 

Holcsi  ezalatt  a  legrosszabb  kedvben  ült  a  ko- 
csis mellett,  s  körülbelül  eltalálta  azt  a  társalgást, 
a  mely  az  ő  majdnem  szökéshez  hasonló  távozása 
után  az  ott  maradt  férficsoportban  folyhatott,  kik 
közül  Enyingi  és  Eszthey  grófok  tudták  az  ő  ki- 
létét, s  csak  abban  nem  volt  bizonyos,  látták-e 
azok  a  leányokat,  mit  ő  minden  áron  meg  akart 
akadályozni,  s  mi,  tudta,  hogy  nemcsak  azok  előtt 
lehetett  feltűnő,  de  Klára  és  Dózia  is  csodálkoz- 
hattak rajta. 

És  igaza  volt.  Megnémulva,  bámulattal  ültek 
azok  a  fogat  belsejében  egymás  mellett,  nem  merve 
gondolataikat  szavakba  önteni,  mert  tudták,  hogy 
Holcsi  előtt  nem  maradna  az  titokban,  mit  együtt 
beszélnek,  sőt  úgy  sejtették,  hogy  az  figyel  rájuk, 
s  lesi  minden  szavukat. 

Dózia  párszor  kérdőleg  függeszté  szemét  társ- 
nőjére, ki  mindannyiszor  fölvonta  vállát  és  meg- 
csóválta fejét,  jeléül,  hogy  nem  érti  gyámja  külö- 
nös viselkedését. 

Hazaérkezve,  az  ügyvéd  intett  Klárának,  hogy 
kövesse  őt  szobájába,  ki  kedvetlenül  teljesíté  kivan- 

ságát,  mialatt  Dózia  a  kertben  maradt,  s  tűnődött 
azon,  a  mit  látott  és  tapasztalt  Holcsi  részéről, 
mit  végre  úgy  próbált  megmagyarázni  magának, 
hogy  az  fél  az  ő  hollétének  fölfedeztetésétől.  És 
ez  majdnem  hálára  indította  őt  az  ügyvéd  iránt, 
ki  szobájába  érve,  mérgesen  támadt  Klárára,  s  ha- 
ragtól remegő  hangon  monda : 

—  Nem  tiltottam- e  meg,  hogy  kimozduljatok 
Tornyosról  ?  Megmondtam  okaimat  is  erre  nézve, 
s  te  elég  könnyelműen  és  engedetlenül  magaddal 
viszed  Dóziát  oly  helyekre,  hol  ráismernek  és 
fölfedezik  hollétét. 

—  Ki  ismerné  őt  az  indóháznál? 

—  Könnydmű  beszéd !  Tudod-e,  kik  voltak 
azok  a  férfiak,  kik  a  vonatról  leszálltak?  —  kérdé 
szikrázó  szemekkel  Holcsi. 

—  Enyingi    grófot   ismertem,  a  többieket  nem ! 

—  Eszthey  gróf  és  fia  is  közüttük  voltak,  kik 
Zalánc^ra  mennek  vadászni,  hol  beszélni  fognak 
rólatok,  s  Dózia  neve  említve  lesz,  és  akkor  vége 
van  a  titoknak,  miért  már  annyit  áldoztunk,  s 
annyi  hasznos  kilátás  volt  azzal  összekötve. 

—  Volt?  —  kiáltott  föl  elhalványodva  Klára.  — 
Miért  beszél  a  múltban  ?  Mi  változott  ezzel  a 
találkozással,  hisz  úgy  ugrottunk  föl  a  kocsira, 
mint  az  őrültek,  még  hajunk  szinét  sem  láthatta 
senki. 

—  Enyingi  köszöntött,  tehát  megismert,  s  ő  el- 
mondja a  többieknek,  kik  vagytok  és  a  Dózia  név 
nyomra  vezet. 

—  De  hisz  Eszthey  nem  tudja  Dózia  létezé- 
sét! —  feleselt  Klára,  mentegetni  igyekezvén 
magát,  bár  már  maga  is  belátta,  hogy  helytelenül 
cselekedett. 

—  Mostanig  nem  tudta,  de  ily  kényes  titoknál 
óvakodni  kell  minden  csekélységtől,  mi  elvezet  a 
helyes  nyomra.    Szóval  rosszul  tetted,  a  mit  meg- 

gondolatlanul  elkövettél,  s  valószinüleg  az  lesz  a 
következése,  hogy  visszamentek  a  fővárosba,  és 
vége  a  kellemes  falusi  létnek. 

—  Én  nem  megyek !  —  kiáltott  föl  duzzogva 
és  megrémülve  a  leány.  —  Vigye  magával  Dóziát, 
ha  tetszik  .  .  .  Nem  fogom  a  nyár  derekán  a  vá- 
ros porát  nyelni,  midőn  van  falusi  tartózkodásom, 
hol  kellemes  otthonomban  élek. 

—  Gondold  meg  jól,  mit  beszélsz !  —  figyel- 
mezteté  őt  Holcsi  fenyegető  hangon. 

—  Én  nem  látok  semmi  veszedelmet  aljban,  a 
minek  maga  oJy  nagy  jelentőséget  tulajdon/t,  — 
folytatta  lecsillapulva  és  sokkal  enyhéb  hangon 
Klára ;  —  s  azért  fölöslegesnek  tartom  a  távozást 
innét,  mi  Dóziának  is  nagyon  feltűnő  volna.  Mind- 
össze azt  tehetjük,  hogy  míg  a  vendégek  Zalán- 
czon  lesznek,  nem  mozdulunk  ki  a  kert  terüle- 
téről. 

—  Azt  ki  is  kérném  magamnak  I  Ma  még  nem 
határozok  semmit.  Megvárjuk,  lesz-e  holnap  folyta- 
tása a  mai  találkozásnak,   s    a    saerint  cselekszünk. 

—  Miféle  folytatása  lehetne? 

—  Például,  ha  meg  akarna  látogatni  bennünket 
Enyingi  társaságában  Eszthey  gróf;  mi,  tekintve 
azt,  hogy  ő  kétszer  keresett  irodámban  és  nem 
talált,  nagyon  valószínű,  hogy  átjön   hozzám. 

—  Hisz  azt  a  nélkül  is  megtehette  volna,  hogy 
minket  lásson  az  indóháznál. 

—  De  én  elbújtam  tőlük  és  titokban  tartottam 
volna  érkezésemet  előttük  a  kiszállásnál  is,  el- 
vegyülve a  tömeg  közé,  s  nem  vettek  volna  észre, 
ha  ti  oda  nem  vonjátok  a  figyelmet. 

—  No,  majd  meglátjuk,  —  viszonzá  Klára,  ki 
mindjobban  belátta,  hogy  gyámatyjának  igaza  van.  — 
A  holnapi  napon  eldől,  hogy  bekövetkezik-e  Eszt- 
hey gróf  látogatása,  mert  valószinüleg  sejti,  hogy 
maga  csak    a    vasárnapokat    tölti  itt,  s  ha  beszélni 

kíván,    okvetetlcn    a    holnapot     fogja     fölhasználni 
arra,  miután  a  városban  sohasem  találja  otthon. 

—  Dóziának  nem  szabad  holnap  a  templomba 
menni,  —  monda  az   ügyvéd. 

—  Hogy  akadályozzam  azt  meg  a  nélkül,  hogy 
neki  feltűnő  ne  volna? 

—  Megmondod  neki,  hogy  Eszthey  gróf  is 
köztük  volt  amaz  általa  látott  uraknak,  kik  a  vo- 
nattal érkeztek,  s  egyszersmind  magyarázatát  adod 
ezzel  annak  a  sietségnek,  melylyel  elhajtattunk. 

—  Helyes,  de  Eszthey  Zalánczon  van,  mi  pe- 
dig Tornyoson,  —  monda  nevetve  Klára,  mi  az 
ügyvédet  láthatólag  ingerelte,  ki  bosszúsan  kérdé : 

—  Akarsz  engedelmeskedni,  vagy  nem? 

—  Kétségkívül !  Azonban  Dóziának  sokkal  ele- 
venebb esze  van,  mint  hogy  hihetetlen  dolgokkal 
ámítani  lehetne,  de  megpróbálom. 

—  Nem  próbákról  van  szó,  hanem  oly  lehető- 
ségekről, mi  világos  lesz  előtte,  hogy  bekövetke- 
zik. Mondd,  hogy  ha  Eszthey  magával  akarja  őt 
vinni,  én  nem  tehetek  ellene  semmit.  Ez  majd 
megrémíti. 

—  Meg  fogom  neki  mondani,  s  talán  elmegy  a 
kedve  a  templomtól,  melyben  azonban  még  nem 
látott  mást  az  itteni  parasztoknál. 

—  Mind  a  mellett  nincs  kizárva,  hogy  holnap 
átjönnek  Zalánczról  a  misére,  hol  nincs  templom. 
Értesd  meg  ezt  vele,  —  monda  türelmetlenül 
Holcsi,  s  Klára  egy  helyeslő  fejbólintással  elhagyta 
a  szobát  és  ment  a  kertbe  fölkeresni  Dóziát,  ki 
megpillantván  őt,  sietve  közeledett   felé. 

—  Mit  beszélt  Holcsi  úr,  miért  kellett  oly  ne- 
vetséges sietséggel  eltűnnünk  az  indóházból  ?  — 
kérdé  feszülten. 

—  Mert  Eszthey  gróf  is  az  érkezők  között 
volt,  s  gyámatyám  félt,  hogy  rád  ismer  és  magá- 
val akar  vinni. 

—  ó  nem  ismer  engem,  —  viszonzá  elhalvá- 
nyodva Dózia.  —  Sőt  létezésemet  sem  tudja. 

—  Ki  mondta  ezt  neked? 

—  Láttam  a  grófné  viseletéből,  midőn  az  inté- 
zetből a  palotába  vitt  magával,  titokban  a  hátulsó 
kapun  és  melléklépcsőn  .  .  .  Nyugtalan  és  ideges 
volt,  koronként  félve  tekintett  körül.  Ki  miatt  tette 
volna  azt?  A  cselédségnek  ő  parancsol,  s  teheti, 
a  mi  neki  tetszik  .  .  .  Egyedül  férje  lehetett  az, 
ki  előtt  titkolni  akarta  ottlétemet. 

Klára  alig  tudta  titkolni  meglepetését  e  nyilat- 
kozat fölött,  s  látta,  hogy  Dóziával  nagyon  vi- 
gyázva kell  bánni,  mert  ritka  megfigyelő  képesség- 
gel bir. 

—  Nos,  ha  így  van,  akkor  óvakodnod  kell, 
hogy  Eszthey  gróffal  meg  ne  ismerkedjél,  mert 
könnyen  kisülhet  mindaz,  mit  a  grófné  előtte  titok- 
ban akart  tartani.  Ki  tudja  miféle  okból? 

—  Nem  fogok  vele  találkozni. 

—  És  nem  mégy  holnap  a  templomba? 

—  Annak  nem  látom  szükségét,  hogy  onnét  el- 
maradjak, —  monda  látható  ijedtséggel  Dózia,  mi 
nem  kerülte  el  Klára  figyelmét. 

—  Miért  akarod  magadat  veszélynek  kitenni?  — 
kérdé  fürkészve. 

—  Nincs  ott  veszély  !  A  templomban  még  soha- 
sem láttam  senkit  a  parasztokon  kivül,  s  bizony- 
nyal holnap  sem  lesznek  mások  a  misén. 

—  A  mint  tetszik,  —  viszonzá  egykedvűséget 
tettetve  Klára,  de  gyanús  volt  neki  barátnőjének 
nagy  igyekezete  meggyőzni  őt,  hogy  nem  szüksé- 
ges elmaradnia  a  miséről,  s  pár  pillanat  múlva 
folytatta,  miután  Dózia  lesütött  fővel   hallgatott. 

—  Én  figyelmeztettelek,  a  föbbi  a  te  dol- 
god, s  úgy  látom,  már  nem  is  tartanád  oly  nagy 
szerencsétlenségnek,  ha  Eszthey  grófné  meg- 
találna ? 

—  Isten  őrizzen  attól !  —  kiáltott  föl  elsápadva 
Dózia,  —  de  az  nem  fog  bekövetkezni  a  miatt, 
hogy  a  templomba  megyek. 

—  Ki  tudja !  Meglehet,  az  egész  férfisereg  ott 
lesz  holnap  a  misén  Zaláncról,  maga  Oroszlay 
gróf  és  összes  vendégei. 

—  Azt  nem  hiszem.  Bérfiak  nem  igen  szoktak 
misére  járni,  például  Holcsi  úr  még  egy  vasárnap 
vagy  ünnepnap  sem  ment  el. 

—  Róla  nem  ítélhetsz  .  .  .  ó  egész  héten  dol- 
gozik, s  ide  pihenni  jön  és  a  szabad  levegőt  ki- 
vánja  élvezni  .  .  .  De  különben,  mint  mondtam, 
tehetsz,  a  mit  jónak  látsz,  csak  azután  ne  okozz 
minket,  kik  megtettünk  érted  mindent,  hogy  a 
grófné  föl  ne  találjon. 

—  És  én  nagy  hálával  tartozom  jóságtokért,  — 
monda  meghatva  Dózia,  —  és  ha  kívánod,  egész 
nap  nem  mozdulok  ki  még  a  szobából  sem,  de  a 
miséről  nem  maradhatok  el. 

—  Ügy  együtt  megyünk,  —  monda  Klára,  kinek 
mindinkább  kezdett  gyanús  lenni  az  a  nagy  hév, 
mclylyel  barátnője  a  templomba  való  menetel 
ügyét  védte,  s  szavai  alatt  kutató  pillantással  füg- 
geszti rá  szemét. 

Dózia  önkéntelenül  összerezzent  c  nyilatkozatra, 
mi  nem  kerülte  el  Klára  figyelmét,  s  bámulata  a 
fölött  ki  volt  fejezve  arczán. 

—  Vagy  azt  sem  akarod,  hogy  elkísérjelek?  — 
kérdé  kétértelmű  mosolylyal. 

—  Ellenkezőleg,  örülök,  ha  együtt  megyünk, 
mint  első  vasárnap  tettük,  de  azóta  sohasem 
bírtál,  vagy  akartál  ágyadból  kikelni,  —  viszonzá 
nevetve  Dózia,  de  hangja  és  vidámsága  erőlte- 
tett volt. 

—  Tehát  holnap  fölkelek  időre,  —  monda 
Klára,  s  egy  ideig  még  Dóziával  maradt  a  kert- 
ben,    kin     különös     zavart    és     izgatottságot    vett 

észre,  minek  oka  megfoghatatlan  volt  előtte,  de 
föltette  magában,  hogy  ezentúl  jobban  megfigyeli 
tetteit,  járását-kelését,  mert  sejté,  hogy  annak 
valami  titka  van,  mi  a  templommal  különös 
összefüggésben  lehet,  miután  csak  az  az  egyetlen 
hely  volt  eddig,  hová  ő  nélküle  és  egyedül 
ment  .  .  . 

A  következő  reggel  nyájas  napsugarakkal  virradt 
meg,  s  a  ház  körül  csend  és  béke  honolt,  nem 
úgy  mint  az  épületben  lakók  szivében,  kik  együtt 
és  külön-külön  nyugtalanul  látták  elérkezni  a 
vasárnapot. 

Klára  közölte  gyámatyjával,  hogy  Dóziát  nem 
tudta  lebeszélni  a  misére  való  menetelről,  s  e  sze- 
rint nem  maradt  egyéb  hátra,  csellel  tartóztatni  őt 
vissza,  és  együtt  tervet  főztek  ki,  mi  lehetetlenné 
tegye  Dóziának  a  távozást  .  .  . 

Alig  volt  nyolcz  óra,  midőn  Klára  heves  gör- 
csökről panaszkodott  szobaleányának,  s  megbízta, 
hogy  hivja  be  Dóziát  hozzá,  mert  nagyon  szenved. 

—  Dózia  kisasszony  már  elment,  —  monda 
Zsófia,  a  szobaleány. 

—  Talán  a  kertben  sétál  ?  —  kérdé  meplepetvc 
Klára,  s  elfelejtkezvén  görcseiről,  gyorsan  felült 
ágyában. 

—  Imádságos  könyvet  vitt  kezében,  mint  min- 
den vasárnap  reggel.  Valószinüleg  a  templomba 
ment. 

—  Ily  korán  1  —  kiáltott  föl  Klára,  s  gyorsan 
öltözni  kezdett. 

—  Már  jól  van  kisasszony?  —  kérdé  elmoso- 
lyodva Zsófi. 

—  Valamivel  jobban,  —  viszonzá  szenvedő  han- 
gon a  kérdett,  kinek  csak  most  jutott  eszébe,  hogy 
egy  perez  elölt  még  oly  nagy  beteg  volt. 

—  Maradjon  az  ágyban,  majd  hozok  teát,  az 
jót  fog  tenni. 

—  Nem  kell  I  Készítse  ki  kalapomat,  keztyümet 
és  napernyőmet. 

—  Csak  nem  akar  a  templomba  menni  ? 

—  De  igen,  tegye,  a  mit  mondtam. 

A  leány  előszedte  a  szekrényből  a  kivánt  tár- 
gyakat és  távozott,  Klára  pedig  nem  birt  bámula- 
tából magához  térni,  mert  Dózia  viseiete  oly  nyilt 
ellenszegülést  mutatott,  mit  nem  tett  volna  föl  ed- 
dig róla. 

Mindenekelőtt  gyámjával  kellett  közölnie  a  tör- 
ténteket, s  készen  lévén  öltözékével,  futott  annak 
szobájába,  mely  azonban  üres  volt  és  a  kertben 
sem  találta  őt  sehol. 

Hova  lehetett?  tűnődött  a  kertben  járkálva,  ki 
ily  korán  még  ágyát  sem  szokta  elhagyni,  a  mint 
a  szobaleány  mondta,  még  nem  is  reggelizett  és 
senki  sem  tudott  hollétéről  felvilágosítást  adni. 

Pedig  ő  nem  mert  az  ügyvéd  jóváhagyása  nél- 
kül semmit  tenni,  s  nem  is  indult  el,  mint  tervezte, 
Dózia  után.  Elhatározta,  hogy  megvárja  az  ebéd- 
lőben Holcsi  visszatértét  és  a  szerint  intézi  teen- 
dőit, a  hogy  az  elrendeli,  mit  tegyen. 

Az  ebédlőben  terített  asztalt  talált,  de  még  min- 
den érintetlen  volt  azon,  sem  Dózia,  sem  a  házi 
úr  nem  fordult  meg  ott  a  reggel  folytán,  s  ő  volt 
az  első,  ki  étkezéshez  fogott. 

Lassan  szürcsölte  teáját,  koronkint  a  falon  függő 
hangos  ketyegésű  órára  pillantott,  s  mind  nagyobb 
csodálkozással  látta,  hogy  tíz  óra  felé  járt  az  idö, 
a  misének  már  régen  végének  kellett  lenni  és  sem 
Dózia  nem  jött,  sem  gyámapja  nem  mutatta  magát 
mi  megfoghatatlan  volt  előtte. 

Éppen  el  akarta  hagyni  az  ebédlőt,  midőn  he- 
vesen föltárult  az  ajtó  s  Holcsi  rohant  be  rajta, 
izzadtságtól  borítva,  mintha  futott  volna. 

—  Honnét  jön?  —  kiáltott  föl  kinézésétől  meg- 
riadva  Klára. 

—  Jer  szobámba,  ott  majd  megtudod,  de  előbb 
egy  levelet  kell  fogalmaznunk. 

Sietve  mentek  a  mondott  helyre  s  az  ügyvéd 
íróasztalához  ülve,  gyorsan  írni  kezdett,  fönhangon 
mondván  a  szavakat,  miket  papirosra  tett ; 

Tisztelt  Holcsi  úr! 

Végre  nyomában  vagyok  annak  a  fiatal  leány- 
nak, kit  feleségem  hetek  óta  keresett.  Megtudtam, 
hogy  az  önnél  tartózkodik  s  ma  a  déli  órákban 
érte  jövök,  hogy  magammal  vigyem  és  ha  ellen- 
állásra találnék  az  önök  részéről,  a  rendőrséget 
veszem  igénybe:  Készítse  elő  az  utazásra,  mert 
onnét  azonnal  a  vasúti  indóházhoz  hajtatok  ve/e 
együtt.  Eszthey  Bertalan  gróf. 

—  Mire  való  ez  a  levél  ?  —  kérdé  megütközve 
Klára. 

—  Ha  Dózia  megjön,  felolvasom  ezt  előtte  s 
nem  kételkedem,  hogy  ő  annyira  megretten,  hogy 
azonnal  el  fog  veled  utazni,  minek  rögtön  meg 
kell  történni, 

—  De  hát  miért?  mi  történt? 

—  Nincs  időm  bővebb  magyarázatra,  csak  any- 
nyit  mondok,  hogy  Dózia  ma  korán  reggel  eltá- 
vozott a  háztól  s  én  ezt  ablakomból  látva,  utána 
mentem,  ki  nem  a  templomba  tartott,  hanem  ke- 
rülő utakon  a  tó  partjára,  hova  én  igen  távolról 
követtem,  hol  ő  háttal  felém  leült  egy  fatörzsre, 
kezébe  hajtá  fejét,  gondolkodott  és  várni  látszott 
valakit. 

—  Azután?  —  kérdé  a  legnagyobb  bámulattal 
s  visszatartott  lélekzettel  Klára. 

—  Meghúzódtam  az  erdő  levágott  s  rakásra 
halmozott  fái  mellett  és  szintén  vártam,  mi  nem 
tartott  hosszú  ideig,  mert  nemsokára  Oroszlay  gró- 


Az  ügyvéd  Íróasztalához  ülve  gyorsan  irni  kezdett. 


Beniczkyné  Bajza  Lenke  :  Végzetes  tévedés. 


.38. 


139 

fot  pillantottam  meg,  ki  sietve  közeledett  Dózia 
felé  s  midőn  hozzáért,  karjába  vette  és  csókokkal 
halmozta   el. 

Klára  szája  széléig  elhalványodott  e  hihetetlen 
hírre. 

—  Le-he-tet-len,  —  rebegte  álmélkodva. 

—  Úgy  van,  a  hogy  mondom  és  nem  hallgathatom 
el,  hogy  szépen  vigyáztál  rá,  kinek  gondjára  volt 
bízva  s  idáig  jutott  egy  férfival,  kiről  mi  azt  sem 
gyanítottuk,  hogy  ismeri. 

—  Álmomban  sem  jutott  ilyen  eszembe  és  még 
most  is  .  .  . 

—  Mindegy,  akármi  a  véleményed,  a  mit  el- 
mondtam, azt  saját  szemeimmel  láttam  s  kétség 
nem  férhet  hozzá. 

—  Most  már  ériem  a  levél  czélját,  —  rebegte 
félig  leverten,  félig  haraggal  Klára.  —  Dóziát  el 
kell  innét  távolítanunk. 

—  Még  pedig  mielőbb.  Mihelyt  haza  jön,  föl- 
olvasom nekj  e  levelet,  s  ő  annyira  megriad,  mi- 
ként készen  lesz  az  utazásra.  Azért  készülj,  hogy 
egy  óra  múlva  indulhassatok. 

—  De  így  állván  a  dolgok,  ha  például  ő  nem 
akar  majd  menni  ? 

—  Teszünk  róla  I  —  viszonzá  Holcsi  oly  mo- 
gorva, fenyegető  hangon,  hogy  Klára  összeborzadt. 

—  És  hova  megyünk?  —  kérdé  azután. 

—  Egyelőre  Budapestre,  később  tovább.  Ez  a 
leány,  mint  tudod,  rám  nézve  vagyont  képvisel 
és  a  jelek  után  Ítélve,  Oroszlay  beavatkozása  meg- 
foszthat attól.  Azért  minden  áron  elejét  kell  ven- 
nünk, hogy  az  ne  történhessék.  Értsd  meg  jól, 
minden  áron  ! 

Klára  hangokat  hallott  a  kertben  s  az  ablakhoz 
szaladt. 

—  Dózia  jön !  —  monda  gyámjának,  ki  rögtön 
az  ajtó  felé  közeledett,  hol  annak  be  kellett  lépni 

az  ebédlőbe,    s  pár    perez    múlva    szemközt    álltak 
egymással  a  küszöbön. 

—  Hála  Istennek,  gyermekem,  hogy  itt  van,  — 
kiáltott  föl  Holcsi  s  észrevette,  hogy  Dóziának 
sötétpiros  lett  arczocskája  s  szeme  elborult,  mely 
pár  pillanat  előtt  még  boldogságban  tündökölt. 

A  rossz  lelkiismeret,  gondolta  az  ügyvéd. 

—  Kivan  valamit  tőlem?  —  rebegte  elfogultan 
a  leányka. 

—  Mindenekelőtt  olvassa   ezt  a  levelet. 

Dózia  reszkető  kézzel  vette  át  a  papirost,  sejt- 
vén, hogy  abban  rá  nézve  valami  rossz  foglaltatik, 
mert  úgy  Klárának,  ki  közel  jött  hozzá,  mint  Hol- 
csinak  különös  szomorú  és  vésztjósló  kifejezést 
látott  vonásain,  kik  feszülten  lestek  a  levél  hatását 
arczán,  mely  perozről-perczre  rémüljebb  és  izga- 
tottabb lett. 

—  Soha!  —  kiáltott  föl  Dózia  könybelábadt 
szemekkel,  —  Én  Eszthey  grófot  nem  követem, 
inkább  .  .  . 

—  Mit  szándékozol  tehát  tenni  ?  —  kérdé  Klára. 

—  Megszököm  innét,  elmegyek  előle,  de  hogy 
is  tudta  meg  ittlétemel? 

—  Bizonynyal  Oroszlay  gróf  mondta  meg  neki. 

—  ó  nem !  —  kiáltott  föl  meggondolatlanul 
Dózia,  azután  gyorsan  elhallgatott,  észrevéve  gya- 
nús tiltakozását.  —  Azt  hiszem,  a  gróf  nem  is 
tudja  a  nevemet. 

Ez  utolsó  szavak  által  helyre  akarta  hozni 
meggondolatlanságát,  de  az  már  kevés  hatást  tett 
hallgatóira,  hisz  mindketten    tisztában  voltak    vele. 

—  Az  most  már  mindegy  is,  kitől  tudta  meg 
hol  és  kilétét  Eszthey  .  .  .  kezdé  az  ügyvéd  kenet- 
teljes hangon,  mi  részvétét  akarta  kifejezni.  — 
Leveléből  olvashatta  elhatározott  szándékát,  s  én, 
fájdalom,  most  már  mit  sem  tehetek  megvédelme- 
zésében. 

—  Ki  akar  neki  szolgáltatni  ?  —  kérdé  rémül- 
ten a  leány. 

—  Mit  tehetek? 

—  Klára!  —  kiáltott  föl  zokogva  Dózia  s  hozzá- 
futott és  kebelére  vetette  magát.  —  Segíts  rajtam, 
adj  tanácsot,  mit  tegyek,  inkább  bármire  hajlandó 
vagyok,  minthogy  ama  gyűlölt  palotába  visszatér- 
jek, hol  cselédszobában  lett  volna  lakásom,  s  a 
grófné  mindenki  előtt  rejtegetni  akart...  Engem! 
ki  nem  vétettem  soha  senkinek,  s  úgy  bántak  ve- 
lem, mint  a  gonosztevővel,  kit  meg  akarnak  men- 
teni a  büntetéstől. 

Klára  átölelte  a  zokogót,  de  fején  keresztül  egy 
diadalmas  pillantást  vetett  gyámjával,  s  gyorsan 
monda : 

—  Nem,  Dózia,  mi  nem  engedhetjük,  hogy  el- 
vigyenek tőlünk,  de  csak  egy  mód  van,  hogy  Esz- 
they  gróf  erőszakoskodásait  megakadályozzuk. 

—  És  az?  —  kérdé  reményteljesen  Dózia. 

—  Azonnal  el  kell  utaznunk  Budapestre,  és  onnét 
tovább,  hogy  még  nyomodat  se  találhassák  meg. 

—  Menjünk!  —  kiáltott  föl  Dósia.  —  Menjünk 
azonnal  bárhova . . .  Én  készen  vagyok. 

—  Tehát  siessünk.  Te  gyorsan  reggelizzél,  én 
azalatt  bepakkolok  egy  bőröndöt  a  legszükségesebb 
holmikkal . . .  Nemde,  gyámatyám,  megegyezik  ter- 
vünkbe ? 

—  Ha  Dózia  kivánja,  megteszem  I  Azonban  gon- 
dolja meg  jól  gyermekem,  a  mit  cselekszik,  nehogy 
később  —  nem  tudjuk,  hogy  alakulnak  a  dolgok: 
engem  szemrehányás  érjen. 

—  Soha!  —  monda  szenvedélyes  föllobbanással 
a  leányka.  —  Szabad  akaratomból  megyek  el,  s 
nincs  hatalom,  mi  visszatarthasson. 

—  Íme,  papiros  és  tinta.  írja  meg  ezt  az  elha- 
tározását néhány  sorban,  hogy  fedezve  legyek  min- 
den eshetőség  ellen. 

És  Dózia  készséggel  írta  le,  mit  az  ügyvéd  tol- 
lába mondott,  azután  gyorsan  költötte  el  reggeli- 
jét, mialatt  Klára  elkészített  mindent  az  utazásra  s 
fél  óra  múlva  kocsin  ültek  s  röpültek  az  indóház 
felé,  hol  kevés  ideig  kellett  várniok  a  berobogó 
vonatra,  mely  őket  a  Dózia  által  rettegett  «veszély» 
elől  a  fővárosba  szállítá. 

—  Vigyázz,  nehogy  írhasson  Oroszlaynak !  — 
súgta  Klárának  Holcsi,  mielőtt  elutaztak  s  az  he- 
lyeslőleg intett  fejével  és  az  ügyvéd  kirobogni 
látván  a  fogatot,  elégedetten  dörzsölé  kezét  s  sze- 
mei szemüvege  alatt  villogtak  az  örömtől,  mialatt 
suttogta : 

—  Most  már  kereshetik  őt,  a  merre  akarják. 
Addig,  míg  én  szükségét  és  hasznát  nem  játom, 
hogy  Eszthey  megtalálja  Dóziát,  nem  fognak  nyo- 
mára akadni  és  akkor?  Nos,  akkor  sok  pénzzel 
lesz  gazdagabb  Holcsi  ügyvéd. 

Csöndben  tölte  a  vasárnapot,  evett-ivott,  pihent. 
Zalánczról  senki  sem  mutatta  magát  s  már  remélte, 
hogy  a  mitől  félt,  nem  következik  be  s  Eszthey 
nem  látogat  el  hozzá  falusi  magányában,  mi  egy- 
részt kellemes  volt  neki,  másrészt  közönyt  látott 
abban,  mi  nem  illett  tervének  keretébe  s  félni  kez- 
dett, hogy  nem  éri  el  ozélját. 

Nos,  akkor  megeresztünk  egy  második  határozott 
formába  öntött  levelet  a  grófnak,  mi  fölrázza  őt 
lelki  nyugalmából  és  cselekedni  fog.  Addig  várunk 
Isten  nevében,  hisz  a  dolog  nem  sürgetős,  nem  is 
veszélyes,  csak  ha  —  Oroszlay  közbelépése  jutna 
érvényre  .  .  . 

így  elmélkedett  a  kert  illatos  bokrai  között  szi- 
varozva, s  nézte  a  fehér  felhőket  és  később  a  sze- 
líden alászálló  napot,  mely  lángtengerbe  önté  végső 
sugaraival  a  csöndes  tájat,  s  az  erdők  fáinak  sötét- 
zöld koronáit,  midőn  egyszerre  kocsizörejt  hallott 
és  megriadva  ugrott  föl  helyéről. 

Az  épület  előtt  uri  fogat  állt  meg  s  Eszthcy 
ugrott  le  arról. 

—  Itthon  van  a  nagyságos  úr?  —  hallá  kér- 
dezni Holcsi  és  tudván,  hogy  most  már  nem  ke- 
rülheti ki  vendégét,  kisietett  a  kertből  annak 
fogadására,  kivel  folytatandó  társalgását  már  hó- 
napok előtt  kigondolta,  s  bár  kellemetlen  volt  annak 
már  nem  várt  jövetele,  nem  érte  készületlenül, 
mint  a  hogy  minden  rosszaság  és  ravaszság  folyton 
rendezve  volt  az    ő    soha  nem    pihenő    elméjében. 

A  két  férfi  feltűnő  hideg  meghajlással  köszönté 
egymást. 

—  Bocsánatot  kérek,  hogy  itt  falun  zavarom,  — 
kezdé  Eszthey,  mialatt  bementek  a  házba  s  az 
ügyvéd  szobájába  vezeté  vendégét. 

'  —  Mindenkor  és  mindenütt  szolgálatára  állok 
méltóságodnak,  —  viszonzá  Holcsi  udvariasan, 
helylyel  kinálva  meg  a  grófot, 

—  Ön  ismer  engem? 

—  Van  szerencsém  —  látásból. 

—  Kétszer  kerestem  irodájában,  de  sohasem  ta- 
láltam, s  megtudván,  hogy  a  közelben  lakik  és  teg- 
nap velünk  egy  vonaton  érkezett,  siettem  fölhasz- 
nálni az   alkalmat. 

—  Valami  sürgős  ügyben? 

—  Nem  éppen  sürgős,  de  rám  nézve  fontos . . . 
Tud  ön  arról,  hogy  egy  névtelen  levél  küldetett 
hozzám  pár  hónap  előtt,  melyben  egy  « fontos  ügy- 
ről volt  szó,  miről  a  kegyed  irodájában  kaphatok 
fölvilágosítást. 

—  Névtelen  levél?  —  kérdé  csodálkozva  az 
ügyvéd.  —  Nem,  gróf  úr,  arról  nem  tudok,  s  mi- 
féle czélból  íratott  az? 

—  A  czélt  nem  tudom Sőt  az  is  megfogha- 
tatlan előttem,  kinek  jutott  eszébe  névtelen  levelet 
intézni  hozzám,  holott  azt  bárki  neve  alatt  tudat- 
hatta volna  velem. 

—  Mikor  kapta  gróf  úr  azt  a  levelet? 

—  Hónapok  előtt,  de  miután  az  elhányódott, 
a  napot  nem  tudnám  meghatározni. 

—  És  ez  ügyben    keresett    engem    méltóságod  ? 

—  Miután  a  levél  önre  hivatkozott,  siettem  föl- 
keresni irodáját. 

—  De  nem  voltam  otthon.  Sajnálom,  hogy  hiába 
fáradt  hozzám,  azonban  azt  kell  tudnom,  miféle 
ügyben  kellene  felvilágosítást  adnom? 

Eszthey  arczán  zavar  látszott  e  kérdésre. 

—  Van  nekem  egy  fontos  ügyem,  melyben  évek 
óta  fáradozom  s  nem  tudok  eredményre  jutni  és 
ama  levelet  olvasva,  arra  a  gondolatra  jöttem,  hogy 
esetleg  arról  lehet  szó,  de  úgy  látszik,  csalódtam, 
miután  ön  nem  tud  arról  semmit. 

—  Nincs  sejtelme  arról  méltóságodnak,  hogy  ki 
írhatta  a  levelet? 

—  Legtávolabbról  sem  gyanakszom  senkire. 

—  De  az  illetőnek  mégis  kell  tudni  gróf  úr 
•  fontos  ügyéről*. 

—  Az  kétségtelen,  —  viszonzá  zavarral  Esz- 
they. —  Bár  körülbelől  tizenöt  éve  annak,  hogy 
a  mondott  ügy  kezdetét  vette. 

—  Valamely  fontos  titok  gróf  úr  múltjából  ? 

—  Egy  gyermekről  van  szó,  ki  eltűnt  és  én  so- 
káig kerestem  s  ki  ha  él,  most  már  nagy  leány  lehet. 

—  És  gróf  úr  még  mindig    óhajtaná    föltalálni  ? 

—  Természetesen  1  Az  legfőbb  vágyam. 

—  Tudakozódott  méltóságod  a  lefolyt  évek  alatt 
arról  a  leányról  ? 

—  Igen  és  nem,  —  monda  folytonos  zavarral 
Eszthey.  —  Eleinte  sokat  fáradtam  föltalálásán,  de 
hasztalan  volt  minden,  később  már  elfelejtettem  s 
most  egy  éve  lehet  annak,  hogy  ... 

—  Beszéljen,  kérem,  egészen  őszintén.  Az  ügyvéd 
olyan,  mint  az  orvos,  ki  csak  úgy  segíthet  a  bajon, 
ha  annak  minden  részletét  ismeri. 

—  Igaza  van,  -  monda  gyors  elhatározással  a 
gróf.  —  Tehát  kezdjük  elölről.  Emlékezik,  hogy 
ezelőtt  tizenöt  évvel  egy  szenzácziós  gyilkosság 
történt  Budapesten  ? 

—  Történt  több  is,  nem  tudom,  melyiket  érti 
méltóságod,  —  viszonzá  Holcsi  s  szemüvege  alatt 
villogtak  szemei. 

A  lapokban  körülbelül  a  következő  fölhívás  jelent 
meg  akkor: 

Tegnap  este  7  és  8  óra  között  borzasztó  gyil- 
kosság történt  a  Soroksári-út  egyik  házában.  Meg- 
öltek egy  fiatal,  beteg  asszonyt,  ki  kis  gyermeké- 
vel lakott  ott  egy  hónapos  szobában.  A  gyermek 
eltűnt,  s  a  nőt  halva  találta  háziasszonya,  kitől  az 
a  lakást  bérelte.  Titokzatos  eset  volt,  mert  a  nő 
oly  szegénységben  élt,  hogy  a  rablógyilkosság  ki 
van  zárva,  s  egyedül  boszú  műve  lehetett,  vagy 
a  gyermek  végett  történt,  kit  cl  akartak  a  nőtől 
rabolni. 

—  Rémlik  előttem,  hogy  olvastam  arról  a  külö- 
nös gyilkosságról,  mit,  úgy  emlékszem,  soha  sem 
tudtak  földeríteni  .  .  . 

—  Soha !  A  múlt  évben  azonban  ismét  szó  volt 
a  lapokban  erről  a  gyilkosságról,  mit  már  fele- 
désbe temettek  más  események.  Mert  valaki  föl- 
hívásokat tett  közzé  az  újságokban,  s  húszezer 
koronát  igért  annak,  ki  neki  hírt  ad  az  eltűnt 
gyermekről,  s  azt  élve  vagy  halva  föltalálja. 

—  És  ekkor  ismét  nem  tudott  senki  fölvilágo- 
sítást adni  ?  —  kérdc    fürkésző    tekintettel    Holcsi. 

—  Azt  hiszem,  nem,  mert  azt  is  hozták  volna 
a  lapok. 

—  És  gróf  úr  ismerte  ama  meggyilkolt  nőt? 

—  Ismertem,  —  monda  komor  arczczal,  lesütött 
szemekkel  a  kérdett.  —  Sőt  több  évig  összekötte- 
tésben álltam  vele,  de  egyszerre  ő  maga  szakítva 
azt  meg,  többé  nem  tudtam  róla  semmit.  Egy  na- 

pon  elhagyta  lakását,  s  nem  tudatta  velem  hollé- 
tét, és  csak  akkor  hallottam  ismét  róla,  midőn  az 
újságok  hozták  meggyilkoltatását  és  nevét,  de  fáj- 
dalom, akkor  már  későn  volt,  hogy  valamit  tehes- 
sek érte.  A  gyermeket  azonban  mindenfelé  keres- 
tettem, kutattam,  de  eredménytelenül. 

—  És  mit  szándékozott  a  gyermekkel  tenni 
gróf  úr? 

—  Mily  kérdés!  —  kiáltgtt  föl  hévvel  Esz- 
they.  —  Neveltetni  akartam,  gondoskodni  róla  és 
férjhez  adni  gazdag  hozománynyal. 

Az  ügyvéd  pár  pillanatig  hallgatott,  mintha  mély 
gondolatokba  volna  merülve,  azután  kérdé  : 

—  És  gróf  úr  ama  névtelen  levél  vétele  után 
az  eltűnt  gyermekre  gondolt? 

—  Természetesen,  mi  másra  czélozhatoít  volna  az  ? 

—  Az  kérdés,  valamint  az  is,  nem  akar-e  az 
valami  zsarolás  lenni,  —  monda  figyelmeztetőleg 
az  ügyvéd.  —  Gróf  úr  nős  ember  lévén,  nem  sze- 
retné, ha  ez  a  dolog  nyilvánossá  lenne  ? 

—  Magától  értetődik,  hogy  ez  rám  nézve  kel- 
lemetlen volna.  Sőt  válságos  lehetne. 

—  Nos,  gróf  úr,  én  nem  tudok  ama  leányról, 
ki  ma,  mint  mondja,  tizenhetedik  évében  lehet, 
fölvilágosítást  adni,  és  meg  nem  foghatom,  miért 
utasította  méltóságodat  ama  levél  írója  hozzám? 
Azonban,  ha  megbíz  annak  keresésével,  én  már 
nehezebb  ügyeket  és  titkoKat  is  földerítettem  ;  ipar- 
kodni fogok  a  gyermek  nyomára  jönni.  Hogy  si- 
kerül-e az,  nem  tudom,  de  remélem,  mert  a  föld 
nem  nyelhette  el  ama  gyermeket,  s  élve  vagy  halva 
nyomára  kell  jönnünk. 

—  Szivesen  megbízom  önt,    csak    egyre    kérem. 

—  Szabad  tudnom,  mi  az  ? 

—  A  mennyire  lehet,  nevegye  igénybe  a  rend- 
őrség hozzájárulását  a  kereséshez. 

—  Ezt  megigérhctem,  mert  kéz  alatt  fogok  ku- 

tatni  utána.  Azonban  szeretném  tudni,  kinek  volt 
érdekében  most  a  lapokban  tizenöt  év  után  föl- 
újftani  ezt  a  dolgot? 

—  Nincs  róla  fogalmam,  sőt  azt  sem  tudom, 
hogy  lett  volna  ama  szegény  meggyilkolt  nőnek 
valamely  rokona. 

—  Az  nem  is  valószínű,  hogy  ha  ő  oly  szegény 
volt,  annyira  tehetős  rokona  lett  volna,  ki  húsz- 
ezer koronát  Ígérjen  a  gyermek  föltalálójának  .  .  . 
Most,  tizenöt  év    után ! 

—  Annak  tehetős  embernek  kell  lenni,  —  monda 
Eszthey  gondolkodva. 

Az  ügyvéd  habozva  kérdé : 

—  És  hajlandó  volna  ügyvéd  úr  ugyanoly  ösz- 
szeggel  jutalmazni  azt,  ki  a  keresett  gyermeket 
föltalálja? 

—  Kétszer  annyival  —  kiáltott  föl  szenvedélyes 
hévvel  Eszthey.  —  De  a  gyermek  azonosságának 
kétségkívülinek  kellene  lenni. 

—  Az  magától  értetődik.  Tehát  számíthatok  ígé- 
retére ? 

—  írásban  adom,  ha  k/vánja. 

Hol  esi  készséges  sietséggel  ment  íróasztalához  s 
ugyanazt  a  tollat  adta  a  gróf  kezébe,  melylyel 
Dóziávai  irattá  meg  a  levelet,  melyben  az  kijelenté, 
hogy  szabad  akaratából  távozott  Tornyosról. 

Eszthey  kiállította  a  kötelezvényt  s  távozni  ké- 
szült, midőn  az  ügyvéd  megállítá. 

—  Egy  fontos  dolgot  elfelejtettünk  gróf  úr,  a 
keresendő  gyermeknek  a  nevét. 

—  Pármai  Teodózia,  —  viszonzá  gyorsan  Esz- 
they, s  kisietett  a  szobából,  mintha  a  kiejtett  név 
üldözte  volna  .  .  . 

Majdnem  egészen  besötétedett,  midőn  Eszthey 
Bertalan  a  zaJánczí  kastély  előtt  leszállt  a  fogatról, 
hol  a  parkban  egy  ült  találta  az  egész  férfitársasá- 
got, Jakab  gróf  vendégeit,  kik  az  épület  előtt  le- 
és  fölsétálva  beszélgettek,  élvezvén  a  gyönyörű 
nyári    estét. 

Megérkezni  látván  őt,  mindnyájan  hozzá  siettek 
s  alig  birt  kérdéseikre  válaszolni. 

— -  Jól  végezted  dolgodat  ? 

—  Láttad  a  szép  leányt,  kit  az  ügyvéd  tegnap 
megszöktetett  előlünk? 

—  Előhoztad-e,  hogy  meg  akarjuk  őket  láto- 
gatni ?  stb.  —  kérdezték  sorban  egymásután  tőle, 
ki  nem  valami  különös  jó  kedvvel  érkezett  vissza 
s  egyhangú  és  rövid  feleleteket  adott. 

Csupán  a  háziúr  nem  szólt  semmit.  Lovait  simo- 
gatta s  a  kocsissal  ereszkedett  beszédbe,  de  hallott 
minden  kérdést,  mi  vendégei  ajkáról  elröppent,  va- 
lamint feszülten  várta  Bertalan  gróf  feleleteit. 

—  A  hölgyeket  nem  láttam,  —  viszonzá  Eszt- 
hey, —  de  elég  jól  végeztem.  Látogatásokról 
nem  beszéltem,  komoly  dolgom  volt  az  ügyvéddel 
s  elfelejtettem  szándéktokat  az  odamenctelre  nézve 
bejelenteni. 

—  Mily  kár!  —  kiáltott  föl  Eszthey  Béla  s  a 
többiek  nevettek,  mialatt  Bertalan  gróf  otthagyva 
őket,  szobájába  ment,  s  vacsoráig  nem  is  látták 
őt,  ki  gondolkodva  ült  ablakánál,  s  fölmerültek 
emlékében  a  múlt  eseményei,  melyekre  már  évek 
óta  alig  gondolt,  de  most  ama  társalgás  következ- 
tében, melyet  Holcsival  folytatott,  ismét  élénken 
gondolt  azokra  vissza .  .  . 

A  többiek  észrevették  lehangoltságát,  de  nem 
tudakozódtak  okáról    s    kedélyesen  múlt    el   az  est. 


T^em  talátván  ott  a  leánykát,  beleült  egyt'k  csónakba. 

csak  Jakab  vetett  olykor  egy-egy  kérdő  pillantást 
Esztheyre,  kit  még  sohasem  látott  oly  csendesnek, 
mint  ma,  ki  rendesen  alig  birt  jókedvével,  s  gyak- 
ran majdnem  korához  nem  illő  csapongó  vígságban 
töké  az  időt. 

A  következő  nap  a  társaság  vadászni  indult,  de 
a  házi  úr  nem  tartott  velük,  mit  senki  sem  vett 
tőle  rossz  néven,  ismervén  annak  hajlamait  az 
egyedülléthez,  s  hagyták  álmodozni,  mint  a  hogy 
nevetve  mondták. 

De  ezúttal  Jakab  gróf  nem  adta  magát  álmodo- 
zásnak, hanem  sietett  élvezni  a  boldog  valóságot 
s  ment  a  szép  kék  tó  partjára,  hol  Dóziával  ösz- 
szcbeszéltek,  hol  találkozni   fognak. 

Nem  találván  ott  a  leánykát,  beleült  egyik  csol- 
nakba  és  ringatta  magát  a  habokon,  szemét  nem 
véve  le  arról  az  irányról,  honnét  annak  érkeznie 
kellett. 

Azonban  múlt  az  idő.  A  nap  már  magasan 
úszott  az  égen,  de  a  várva-várt  alak  még  mindig 
nem  tűnt  föl  a  látóhatáron  s  Jakab  nyugtalan  kez- 
dett lenni.  Mi  történt,  miért  maradt  el,  kit  nem 
úgy  jtélt  meg  rövid  ismeretségük  folytán,  mint  ki 
ígéretet  tesz,  de  nem  tartja  meg. 

Valami  tartóztatja!  Áthághatatlan  gát  gördült 
elébe  ...  És  midőn  már  délfelé  járt  az  idő,  s  le- 
tett minden  reményről,  kiugrott  a  partra,  de  nem 
tudta  mihez  kezdjen.  Nyugtalansága  a  legmagasabb 
fokra  hágott. 

Elhatározta,  hogy  hazamegy,  nyergeket  és  átlo- 
vagol Tornyosra,  mintha  az  ügyvédet  keresné,  ki- 
ről tudta,  hogy  nem  találja  otthon,  azután  a  höl- 
gyekről kérdezősködik,  kik  talán  elfogadják  látoga- 
tását és  sikerül  megtudnia  Dóziától,  miért  maradt 
el  az  ígért   « légyottról »  ? 

Ugy  is  tett  s  fél  óra  múlva  már  nemes  paripáján 
ült  és  belső  nyugtalansága  szárnyakat  adott  lovának... 

Megérkezve  Holcsi  háza  elé,  ott  mindent  szo- 
rosan bezárva  talált,  a  függönyök  leeresztve,  az 
ajtók  becsukva  s  az  épület  teljesen  lakatlannak  lát- 
szott, mi  nagy  megdöbbenést  okozott  neki. 

—  Itthon  van  a  nagyságos  úr?  —  kérdé  egy, 
az  udvaron  dolgozó  cselédtől. 

—  Nincs,  uram.  Ma  reggel  elutazott  s  csak  a  hét 
végén  iön  vissza. 

—  És  a  kisasszonyok? 

—  Azok  már  tegnap   elutaztak. 

—  El-u-taz-tak ?  Hová? 

—  Azt  nem  tudom.  A  templom  után  egy 
óra  múlva  kocsira  ültek,  mely  az  állomásra  vitte 
őket. 

Jakab  most  már  érté  Dózia  elmaradását,  de  meg 
nem  foghatta,  mi  történt,  hogy  oly  gyorsan  útra 
keltek,  a  nélkül,  hogy  a  leányka  arról  tudott  volna, 
mert  hisz  megigértc  másnapra  való  megjelenését  a 
tó  partján. 

Megfordítá  lovát,  lépésben  ment  hazafelé.  Mély 
tűnődés  és  levertség  vett  rajta  erőt.  —  Esztheyre 
gondolt,  ki  tegnap  az  ügyvédnél  járt,  s  ama  gyanú 
szállta  meg,  ha  nincs-e  összeköttetésben  annak  lá- 
togatása Dózia  távozásával  ? 

O  a  mily  nyugodt,  álmodozó,  csöndes  vérkerin- 
gésű  volt  rendesen,  oly  erélyes,  gyors  és  hevülő  tu- 
dott lenni  elhatározásaiban,  ha  a  körülmények  úgy 
kívánták,  s  most  is  elhatározta,  hogy  pár  napig  vár 
Dózia  tudósítására,  ki  bizonnyal  megirja  neki  vá- 
ratlan távozásának  okát,  azután  megy  keresni  őt, 
mert  érezte,  hogy  nélküle  már  nem  tud  élni. 

De  hiába  várt,  Dóziától  nem  érkezett  semmi 
fölvilágosítás.  Eltűnt  az  nyom  nélkül,  mint  a  lehe- 
let, s  ő  harmadnap  tudatta  vendégeivel,  hogy  neki 
okvetlen  a  fővárosba  kell  mennyi,  de  kérte  őket, 
hogy  maradjanak  tovább  is  Zalánczon,  s  ne  zavar- 
tassák magukat   az    ő    távolléte    által,    mi  nem  fog 

hosszúra  terjedni,  s  addig  helyettesítse  őt  Enyingi, 
mint  háziúr. 

A  vendégek  megígérték,  hogy  pár  napig  még 
folytatják  a  vadászatot,  azután,  ha  ő  addig  nem 
térhetne  vissza,  ki-ki  megy  a  maga  útjára  .  .  . 

Oroszlay  tehát  pár  óra  múlva  elutazott  Buda- 
pestre, s  első  dolga  volt  Holcsi  lakására  menni, 
megtudandó,  ott  vannak-e  a  hölgyek,  vagy  talán 
már  időközben  visszatértek  Tornyosra? 

Azonban  a  lakáshoz  érve,  egyszerre  az  a  meg- 
döbbentő kérdés  merült  föl  benne:  mivel  lépjen 
be  Holcsi  irodájába. 

A  fiatal  hölgyekről  nem  tudakozódhatott,  s  más 
hirtelenében  nem  jutott  eszébe.  A  birtokról  kellett 
vele  valamit  beszélni.  De  mit?  Egyszerre  iszonyú 
zavarba  jött,  és  habozva  állt  az  ajtó  előtt. 

Ekkor  csöndes  léptek  neszét  hallotta  háta  mö- 
gött, s  gyorsan  visszafordulva,  lefátyolozott  höl- 
gyet látott  maga  mellett,  ki  megpillantván  őt,  halk, 
meglepődő  felkiáltást  hallatott,  s  ő  Esztheyné  gróf- 
nét  ismerte  föl    benne. 

—  Ön  a  városban  van?  —  kérdé  bámulva.  — 
Hisz  férjem  és  fiam  vadászni  mentek  uj  birtokára, 
vagy  csak  nekem  mondták,  hogy  oda  mennek? 

—  Csak  egy  napra  jöttem,  ma  este  még  vissza- 
térek, de  bámulok,  grófné,  kegyedet  e  lakás  előtt 
találva,  —  monda  Oroszlay  némi  zavarral. 

—  Valószínűleg  egy  és  ugyanazon  ügyben  jöt- 
tünk, Dózia  miatt  I  —  monda  észrevehető  keserű- 
séggel  Hermance. 

—  Engem  nem  az  hozott  ide.  Mint  tudja,  grófné, 
a  kegyed  által  c  tekintetben  rám  bízottakat  én  tel- 
jesen bevégeztem. 

—  És  csakugyan  nem  hajlandó  többé  segédke- 
zet nyújtani  nekem  ?  —  kérdé  kutató  hangon  Eszt- 
heyné. 


»5» 

—  Minden  másban  szívesen,  de  ezt  c<zé)talan- 
nak  tartom. 

—  Így  többé  nem  számíthatok  senkire  1  —  só- 
hajtott föl  Hermance,  s  azért  vagyok  ma  itt,  mert 
Holcsinak  végre  is  meg  kell  mondania,  mi  czélja 
van  Dóziával,  kit  csellel  csaltak  el  Obrenné  inté- 
zetéből. 

—  Biztosítom,  hogy  ő  nem  fog  beszélni. 

—  Majd  meglátjuk  . . .  Most  csak  az  a  kérdés,  ki 
lépjen  be  először  hozzá? 

—  Természetesen  grófné  lesz  az. 

—  És  ön  addig  várakozni  fog  itt  az  ajtó  előtt? 
Ezt  alig  fogadhatom  el. 

—  Az  én  ügyem  nem  sietős.  Sétálni  megyek,  s 
félóra  múlva  visszatérek. 

Esztheyné  kissé  hidegen  intett  fejével  és  belé- 
pett az  irodába,  de  Jakab  gróf  nem  távozott,  mint 
mondta,  hanem  várt  annak  visszajöttére,  kitől  ta- 
lán megtudhat  valamit  Dózia  hollétéről,  bár  nagyon 
kétséges  volt  előtte,  hogy  az  ügyvéd  egyáltalán 
szóba  ereszkedik-e  vele? 

Nem  sokáig  kellett  várnia. 

Hermance  pár  perez  múlva  levert  tartással  jött 
vissza,  s  komor,  csalódott  hangon  monda : 

—  Azt  állítják,  hogy  az  ügyvéd  nincs  otthon, 
de  a  zavarból  itélve,  melyet  segédjein  láttam,  azt 
kell  hinnem,  hogy  eltitkolják  az  irodában  létét. 

—  Arra  nem  számíthattak,  hogy  grófné  ma  föl- 
keresi őt.  Most  én  fogok  kisérletet  tenni,  —  monda 
Jakab,  s  köszönt  és  belépett  a  lakásba,  hol  Holcsi 
éppen  abban  a  pillanatban  dugta  ki  fejét  a  szobá- 
jába vezető  ajtón,  s  megpillantván  őt,  titkolhatlan 
zavar  látszott  rajta. 

—  A  birtok  ügyében  jöttem,  ügyvéd  úr,  — 
kezdé  Oroszlay,  bajusza  alá  rejtvén  mosolyát  a 
fölött,  hogy  az  ügyvédet  sikerült  meglepnie. 

De  Holcsi  ravaszabb  volt,  mint  hogy  azonnal   el 

ne  találta    volna,    hogy    mi    hozta   az  ifjút  hozzá  s 
p.iondá  : 

—  Méltóztassék  belépni,  gróf  úr,  bár  ma  sen- 
kinek sem  vagyok  itthon,  mert  holnap  egy  fontos 
tárgyalásra  készülök,  s  ilyenkor  be  szoktam  zár- 
kózni, hogy  ne  zavarjanak. 

—  Csak  pár  perczig  veszem  igénybe  idejét,  — 
viszonzá  udvariasan  Oroszlay,  szobájába  követve 
Holcsit. 

—  Mivel  szolgálhatok  ? 

—  Csudálkozni  fog,  ha  mondom,  hogy  Zalán- 
czot  szeretném  bérbe  adni. 

—  Már?  —  kiáltott  föl  az  ügyvéd,  de  egyetlen 
szót  sem  hitt  el  e  tervből. 

—  Az  ősszel  hosszabb  időre  külföldre  utazom, 
s  csak  pár  év  múlva  térek  vissza. 

—  De  hát  akkor  miért  vette  meg  gróf  úr  Za- 
lánczot?  —  kérdé  Holcsi  majdnem  gúnyosan,  tudva, 
hogy  bújósdit  játszanak  egymással. 

—  Megtetszett,  a  gyönyörű   vidék,  föllelkesített. 

—  De  már  megbánta  1  Bocsásson  meg  méltósá- 
god, de  ez   nagy  állhatatlanságra  mutat. 

—  Tudna  nekem  egy  bérlőt  ajánlani  ?  —  kérdé 
a  gróf  kissé  hidegen. 

—  E  pillanatban  senkit. 

—  De  talán  gondolkozik  rajta,  vagy  nem  volna 
hajlandó  saját  maga  bérbevenni  Zalánczot  ?  Úgy 
tudom,  a  fiatal  hölgyek  nagyon  szeretik  azt  a  vi- 
déket. 

—  Elérkeztünk  a  dolog  lényegére,  —  gondolta 
boszusan  az  ügyvéd,  s  hogy  mielőbb  végét  vesse 
a  komédiának,  tettetett  egykedvűséggel   monda : 

—  Gyámleányom  megszakítá  falusi  tartózkodá- 
sát, és  hosszabb  időre  külfödre  utazott  barátnőjével. 

—  Utazni  ment?  Holott  oly  elragadtatással  be- 
széltek mindketten  a  falusi  tartózkodásról.  És  hova, 
merre  vették  útjukat? 

Holcsinak  szemüvege  alatt  gúnyos  kifejezéssel 
villogtak  szemei. 

—  Azt  magam  sem  tudom,  —  monda  egyked- 
vűen. —  Gyámleányom  nagyon  szeszélyes.  Egyik 
óláról  a  másikra  változtatja  terveit  s  én  szabad 
kezet  engedek  neki. 

—  Lehetetlen,  hogy  ne  közölték  volna  utitervü- 
ket, —  monda  megfeledkezve  óvatosságáról  a  gróf, 
s  hangja  feszült  és  sürgető  volt. 

—  Érdekli  az  a  gróf  urat? 

—  Csodálkozom  fölötte,  miután  kegyed  pár 
pcrcyz  előtt  megrótta  az  én  állhatatlanságomat. 

—  Egészen  más  a  nő,  mint  a  férfi,  s  megval- 
lom, hogy  gyámleányomat  én  nagyon  elkényeztet- 
tem. Az  ilyen  öreg,  nőtlen  ember  nem  ért  a  ne- 
veléshez, azonkivül  Klára  már  húsz  éves  s  majdnem 
szabad  ura  tetteinek. 

—  Így  a  bérletre  nézve  nem  tud  ön  rajtam  se- 
giteni  s  kénytelen  vagyok  máshoz  fordulni,  — 
monda  Jakab  gróf,  látva,  hogy  az  ügyvédtől  nem- 
csak nem  tud  meg  semmit,  de  további  kérdezős- 
ködésével gyanút  ébreszt  benne.  Azért  elhagyta 
helyét  s  rövid  köszönés  után  távozott. 

Az  ügyvéd  nevetve  tekintett  utána. 

—  Ez  a  jámbor  fiatal  ember  Hol  esi  Kálmán 
eszén  akar  túljárni,  —  gondolta  diadallal.  —  Pár 
évvel  korábban  kellett  volna  születnie,  s  azon  az 
iskolán  mennie  keresztül,  mi  az  észt,  az  óvatos- 
ságot és  ravaszságot  kifejleszti  .  .  . 

Oroszlay  ezalatt  lehorgasztott  fővel  haladt  le  a 
lépcsőn  s  azon  tűnődött,  hova  lehetett  Dózia,  ki 
úgy  tűnt  el,  mintha  soha  többé  nem  akarna  ő  róla 
tudni,  mert  még  csak  egyetlen  sort  sem  irt  neki, 
holott  erőszakkal  nem  vihették  el. 

Az  ügyvédtől  egyenesen  hazament  s  bezárkózott 
lakásába  és  meghagyta  komornyikjának,  hogy  sen- 
kit ne  bocsásson  hozzá. 

És  mint  rendesen,  hosszú  álmodozásnak  adta  át 
magát,  fokozatosan  ment  át  gondolataiban  az  ese- 
mények lánc2olatán,  de  nem  tudott  ama  következ- 
tetéshez jutni,  mi  a  végeredményre  vezethette 
volna. 

Gyanús  volt  előtte  Dózia  eltűnése,  de  az  ese- 
ményekkel sehogysem  tudott  tisztába  jönni.  Össze- 
zavarodtak agyában  a  pár  hónap  óta  körülötte  tör- 
téntek, de  sem  azoknak  keletkezését,  sem  okait  nem 
tudta  a  sötétségből  kihámozni. 

Hogy  Holcsinak  valamely  titkos  czélja  van  Dó- 
ziával,  az  már  tisztán  állt  előtte,  de  hogy  mi  az, 
arról  fogalma  sem  lehetett  s  nem  is  remélhette 
azt  tisztázni,  miután  a  leány  születését  oly  titokza- 
tos homály  födte,  mit  neki,  érezte,  hogy  nem  áll 
hatalmában  földeríteni,  bár  Hermance  grófné  el- 
mondta neki  történetét,  de  maga  sem  tudta  mi 
okból,  nem  adott  egészen  hitelt  az  ő  elbeszélésé- 
nek. A  hatás,  mit  Esztheyné  modora,  beszéde, 
lázas  érdeklődése  Dózia  iránt  rá  tett,  egyszerűen 
az  volt,  hogy  az  nem  lehet  más,  mint  Hermance 
gyermeke,  ki  Isten  tudja  hol  és  mily  körülmények 
között  született  s  arról  senki  más  nem  tud,  mint 
az  az  öreg  komorna,  kiről  a  grófné  azt  mondta 
neki,  hogy  fölléllenül  bízhatik  hűségében  és  hallga- 
tásában. 

Ily  tűnődéssel  tölte  az  órákat,  midőn  szolgálója 
lépett  a  szobába  s  monda : 

—  Egy  Bognár  Zsófia  nevű  leány  keresi  méltó- 
ságodat, kinek,  mint  mondja,  nagy  kérése  volna 
gróf  úrhoz. 

—  Mit  akar,  sohasem  hallottam  nevét  s  ma, 
mint  mondtam,  nem  beszélek  senkivel. 

—  Azt  állítja,  valami  Holcsi  Kálmán  nevű  ügy- 
védnél szolgált,  honnét  csak  pár  nap  előtt  lett  el- 
bocsátva és  látta  méltóságodat  annak  birtokán. 

Oroszlay  élénken  ugrott  föl  helyéről  s   oly  nagy 

hévvel  mondta,  hogy  bocsássa  be  szolgája  a  leányt, 
hogy  az  csodálkozva  tekintett  rá,  de  szó  nélkül 
hagyta  el   a  szobát. 

Pár  perc2  múlva  belépett  Bognár  Zsófia. 

—  Bocsánatot  kérek,  gróf  úr,  hogy  bebocsátta- 
tást kértem,  —  kczdé  folyékony  élénkséggel  a 
leány,  —  de  pár  óra  előtt  láttam  Holcsi  ügyvéd 
úr  irodájából  távozni  s  már  a  lépcsőn  meg  akartam 
szólítani,  de  nem  volt  ahhoz  bátorságom  és  úgy 
gondoltam,  hogy  jobb  lesz,  ha  követem  lakására, 
hol  előadhatom  kérelmemet. 

—  Mit  kivan?  —  kérdé  Jakab  gróf  majdnem 
elfogultan  belső  izgatottságától,  mert  azt  remélte, 
hogy  Dóziáról  tudhat  meg  tőle  valamit. 

—  Csupán  azt,  hogy  szóljon  mellettem  pár  jó 
szót  az  ügyvéd  úrnak,  ki,  nem  tudom,  miért  bocsá- 
tott el  rögtön  szolgálatából,  holott  már  évek  óta 
házánál  vagyok. 

—  Miért  fordult  e  miatt  hozzám?  Én  Holcsi 
urat  alig  ismerem. 

—  Két  okból  jöttem  erre  a  gondolatra,  meit 
láttam  méltóságodat  Tornyoson  s  mint  mondtam, 
kis  idő  előtt  fölmenni  az  irodába  és  mert  senkim 
sincs,  kit  arra  fölkérhetnék  gróf  úron  kívül,  kiről 
azt  hiszem,  hogy  nagy  hatása  volna   szavának. 

—  Mikor  hagyta  el  szolgálatát? 

—  Tornyosról  lekísértem  a  kisasszonyokat  a 
fővárosba,  s  midőn  ők  tovább  utaztak,  engem  elbo- 
csátott a  nagyságos  úr. 

—  És  miért  nem  ment  el  úrnőjével  ? 

—  Azt  nem  tudom.  Az  egész  eset  nagyon  titok- 
zatos volt.  Tetszik  tudni,  mi  cselédek  is  észreve- 
szünk egyet-mást,  s  ha  nem  értjük,  tűnődünk  rajta 
és  mióta  Dózia  kisasszony  egy  éjszaka  hozzánk 
érkezett,  minden  másként  s  oly  különösen  folyt  a 
házban. 

—  Hogy  érti  ezt,  magyarázza  ki  magát,  —  mon- 
da  Oroszlay  visszatartott  lélegzettel. 

—  Alig  tudom  kimagyarázni  magamat,  —  foly- 
tatta most  egyszerre  észrevehető  habozással  a  kér- 
dett, —  mert  nem  akarnék  valótlanságot  beszélni, 
de  a  Tornyosról  való  elutazás  is  oly  különös  volt, 
oly  feltűnő,  s  az  én  gyors  elbocsáttatásom,  hogy 
mindazt  még  most  sem  tudom  megmagyarázni  ma- 
gamnak. 

—  Mondja  el,   hogy  történt  az  ? 

—  Egy  reggel,  a  múlt  vasárnap  Klára  kisasszony 
becsöngetett  s  azt  mondta,  hogy  nagyon  beteg, 
gyomorgörcsökben  szenved  és  Dózia  kisasszonyt 
akarta  látni,  ki  azonban  akkor  már  elment,  bár 
még  sokáig  nem  kezdődhetett  a  mise.  Midőn  mond- 
tam ezt  neki,  egyszerre  elmultak  görcsei  s  fölug- 
rott ágyából,  —  folytatta  Zsófi  gúnyos  mosollyal  — 
és  gyorsan  öltözni  kezdett,  s  azt  rendelte,  hogy 
vegyem  elő  kalapját,  keztyűjét,  miből  láttam,  hogy 
ő  is  menni  akar,  sőt  mondta  is,  hogy  szintén  a 
templomba  szándékozik  sietni,  valószinüleg  Dózia 
kisasszony  után,  kinek  korai  távozása,  úgy  láttam, 
nagyon  megijeszté,  s  megvallom,  az  nekem  is  na- 
gyon feltűnő  volt. 

—  Miért?  —  kérdé  nyugtalanul  Jakab,  ki  nem 
állhatta  meg,  hogy  ne  tegye  ezt  a  kérdést,  a  leány 
bőbeszédűséget  egy  perezre  megakasztva. 

—  Magam  sem  tudom.  De  tetszik  tudni,  a  mi 
szokatlan,  az  feltűnő  is,  s  az  még  sohasem  történt, 
hogy  Dózia  kisasszony  oly  korán  elment  volna. 
Mint  mondtam,  Klára  kisasszony  gyorsan  felöltö- 
zött, de  nem  ment  azonnal  a  templomba,  hanem 
Holcsi  urat  kereste  szobájában,  az  udvaron  és  kert- 
ben, de  nem  találva  sehol,  az  ebédlőbe  ment  s 
reggelizett. 

—  Holcsi  úr  korán  szokott  távozni  a  házból  ?  — 
kérdé  mind  nagyobb  nyugtalansággal  a  gróf. 

—  Ellenkezőleg!  Rendesen  kilenoz  órakor  kelt 
föl  ágyából,  de  éppen  akkor  ő  is  szokatlan  időben 
hagyta  el  a  házat. 

—  És  maga  nem  tudja,  hova  ment? 

—  Csak  visszajönni  láttam.  Majdnem  futva  ér- 
kezett, kipirulva,  izzadva  rohant  be  az  udvarra  és 
föl  az  ebédlőbe,  hol  sokáig  beszéltek  Klára  kisasz- 
szonnyal,  s  úgy  látszott,  valamin  feleseltek,  mert 
én  a  mellékszobában  lévén,  igen  haragos  hangokat 
hallottam,  de  a  szavakat  nem  vehettem  ki. 

Azután  megjött  Dózia  kisasszony  is  s  ekkor 
mindjárt  elhatározták  az  utazást,  mert  rögtön  pod- 
gyászolnom  kellett  s  egy  óra  múlva  már  útra  kel- 
tünk, holott  előbb  szó  sem  volt  arról  és  még  az- 
nap este  megérkeztünk  ide,  hol  a  két  fiatal  hölgy 
egy  napot  töltvén,  tovább  utaztak,  nekem  pedig 
kiadatott  az  útlevél  .  .  .  Hogy  mit  vétettem,  azt 
nem  tudom,  —  folytatta  majdnem  sírva  Zsófia. 

—  Örömmel  mentek  a  kisasszonyok  utazni  ? 

—  Elég  jókedvűek  voltak,  vagy  csak  úgy  mu- 
tatták, —    viszonzá    kétértelmű    mosollyal   a  leány. 

—  Miért  mutatták,  ha  nem  érezték  volna?  — 
kérdé  Oroszlay,  ki  még  többet  óhajtott  kivonni  a 
leány  fecsegéséből. 

—  Mert  meg  vagyok  győződve,  miként  annak 
a  gyors  utazásnak  valami  nagyjelentőségű  oka  volt, 
valamint  Klára  kisasszony  tettetett  betegségének 
is,  ki  nem  akarta,  hogy  barátnője  templomba  men- 
jen, s  otthon  szerette  volna  őt  tartóztatni. 

A  gróf  figyelmét  felkölté  ez  az  állítás  és  megle- 
petve pillantott  a   beszélőre. 

—  Miből  gondolja   azt?  —  kérdé  feszülten. 

—  Abból  a  hangos  szóváltásból,  mit  hármuktól 
hallottam,  s  miközben  valami  levelet  is  olvastak,  de 
hogy  mi  volt  abban,  azt  nem  tudom. 

—  És  maga  szeretne  visszamenni  elhagyott  he- 
lyére ?  —  kérdé  Jakab  gróf,    látván,  hogy  a  leány 

mindent  elmondott,  a  mit  tud,  s  miből  ő  mégis 
megtudott  annyit,  hogy  az  utazással  összefüggés- 
ben van  az  ő  találkozása  Dóziával,  mit  valószinü- 
leg  fölfedeztek,  s  azért  vitték  őt  el  oly  rögtön 
Tornyosról. 

—  Az  volna  a  legfőbb  vágyam,  —  viszonzá 
hévvel  a  leány.  —  Nagyon  jó  helyem  volt  s  ok 
nélkül  veszítettem  el. 

—  Tudja  mit,  —  monda  Oroszlay.  —  Várjon 
addig,  míg  úrnője  visszajön  utazásából,  ki,  ha  ok 
nélkül  bocsátotta  el,  vissza  is  fogadja.  Ki  tudja, 
miféle  okai  voltak  arra,  és  hosszú  ideig  alkalmasint 
nem  marad  távol. 

—  Tartok  tőle,  hogy  a  télen  nem  jönnek  vissza. 

—  Miből  gondolja  ezt  ?  —  kérdé  megdöbbenve 
a  gróf. 

—  Minden  téli  ruhájukat  bepakkolták,  miért 
Holcsi  úr  haragudott  s  azt  mondta,  téli  öltönyt 
csináltathatnak  külföldön   is. 

Oroszlay  pár  pillanatig  gondolkodott.  Ez  az  érv 
megzavarta  őt,  azután  monda : 

—  Mindegy,  bármikor  jönnek  is  vissza,  ismét- 
lem, maradjon  addig  hely  nélkül.  Én  tartásáról 
gondoskodom,  de  azt  kívánom,  hogy  igyekezzék 
lakást  venni  a  Holcsi-házban,  s  ha  észreveszi,  hogy 
úrnője  visszaérkezett,  tudassa  azt  rögtön  velem. 
Megteszi  ? 

—  Ezer  hálával,  gróf  úr!  —  kiáltott  föl  ör- 
vendve Zsófi,  de  észrevehető  meglepetéssel  ar- 
cban. —  Csókolom  kezét  ez  ajánlatért  s  holnap 
már  tudakozódom  a  házmesternél,  kaphatnék-e  nála 
lakást  a  Holcsi-házban. 

—  És  jelenleg  hol  tartózkodik?  Mert  meglehet, 
hogy  elhivatom. 

—  Ideiglenesen  szolgálatban  vagyok  egy  szegény 
katonatiszt  özvegyénél  az  ullői-úton,  de  ott  nem 
maradhatok,  mert  nem    tudnak    annyi    bért  fizetni. 

mint  én  kivánok  és  megérdemlek,   —    monda  kér- 
kedve Zsófia. 

—  És  miért  vették  föl,  ha  nem  bírnak  annyit 
fizetni,  mint  maga  kivánja? 

—  Szívességből  mentem  hozzájuk,  mert  az  asz- 
szony  Holcsi  úr  nővére  s  midőn  elmentem  hozzá, 
hogy  őt  is  arra  kérjem,  mire  most  méltóságodat, 
néhány  jó  szóra  mellettem,  az  ügyvéd  úrnál,  meg- 
marasztott s  kért,  hogy  rövid  ideig  maradjak  nála, 
mert  éppen  akkor  nem  volt  cselédje. 

—  Holcsi  nővére?  —  kérdé  csodálkozva  a  gróf  — 
és  még  is  oly  nagy  szegénységben  van  ? 

—  Oh,  ő  alig  segíti  nővéreit.  Mindenét  Klára 
kisasszonyra  költi  s  neki  gyűjti  a  vagyont,  kit  úgy 
szeret,  mintha  atyja  volna. 

—  Több  nővére  is  van  Holcsi  úrnak? 

—  Hárman  vannak ;  az,  kiről  beszélek,  Somor- 
jayné  a  neve  és  Obrenné,  ki  nevelő-intézetet  tart 
s  abból  él. 

—  Obrenné?  —  kérdé  meglepetve  Oroszlay, 
mert  Dóziától  hallá,  hogy  Obrennénál  volt  inté- 
zetben, s  onnét  csalta  el  Klára  és  erre  a  fölfede- 
zésre szive  majdnem  hangosan  kezdett  dobogni. 
Hisz'  ez  csodálatos  fölfedezés  volt,  minek  szálai 
messze  elágazhattak,  s  Isten  tudja,  hova  vezettek? 

Megjegyezte  magának  a  két  nevet  s  azután  kérdé : 

—  Hányadik  szám  alatt  lakik  Somorjayné? 

—  ullői-út  24.  Földszint  egy  kis  lakásban  s  neki 
is  van  egy  nagy  leánya  .  .  . 

—  Íme,  az  első  hónapra  a  tartás  díja,  —  monda 
Jakab  gróf.  —  Minden  hónap  elsején  ugyanennyit 
kap,  de  igyekezzék  bejutni  a  Holcsi-házba. 

—  Remélem,  pár  nap  múlva  ott  leszek.  A  ház- 
felügyelőné  egyik  szobáját  rendesen  bérbeadja  s 
kiveszem  azt  tőle  és  azonnal  oda  hordozkodom. 

E  szavak  után  hálálkodva  hagyta  el  a  szobát, 
hol  Oroszlay  még  mindig    bámult    a    hallottakon  s 

azon,  hogy  mily  különös  játékot  űznek  az  életben 
a  véletlenek  és  elhatározta,  hogy  a  mit  kezébe 
adott  a  sors  Dózia  föltalálására  nézve,  azt  nem 
hagyja  kisiklani  s  nyomról-nyomra  követi  a  bonyo- 
lódott cselszövényt.  Mert  most  már  tisztán  látta, 
hogy  mióta  Dózia  elhagyta  az  intézetet,  minden 
esemény  Holcsi  által  kieszelt  fondorlat  volt,  mely- 
nek hogy  hol  gyökereznek  és  hova  vezetnek  el 
szálai,  azt  most  még  nem  tudta  megfejteni,  de  erő- 
sen gyanakodott,  hogy  az  ügyvédnek  nem  lehetnek 
jó  czéljai  Dóziával,  annál  is  inkább,  mert  nemcsak 
ő,  de  mindenki  aljas  embernek  tartá  Holcsit  s 
igen  rossz  hírben  állt,  mi  nem  szokta  ok  nélkül 
sújtani  az  ártatlant  I 

Hermance  grófné  és  leánya  alig  várták  Bertalan 
gróf  visszatértét  Zalánczról,  hova  az  fiával  együtt 
vadászni  ment,  s  daczára,  hogy  a  háziúr  magukra 
hagyta  vendégeit,  azok  egy  hetet  töltöttek  ott,  várva 
vissza  a  háziurat,  ki  azonban  nem  jött,  s  ők  végre 
szétoszlottak  és  a  két  Eszthcy  Enyingi  Lóránddal 
együtt  visszaérkezett  a  fővárosba. 

De  a  hölgyek  azonnal  észrevették,  hogy  nin- 
csenek azok  oly  jó  hangulatban,  mint  rendesen 
lenni  szoktak,  ha  valamely  kirándulásból  vissza- 
térnek. 

Bertalan  gróf  alig  beszélt  élményeikről,  Béla 
pedig  panaszkodott,  hogy  egyetlen  hölgyet  sem  látott 
az  egész  idő  alatt,  s  hozzá  tette,  hogy  azok  nélkül 
nincs  mulatság. 

—  Hol  vették  volna  magukat  a  hölgyek  a  nőtlen 
házigazdánál  ?  —  kérdé  nevetve  Veronika,  kit  ren- 
desen mulattatott  if^ú  fivérének  ilyféle  nyilatko- 
zata,   kit    még    majdnem    gyermeknek    tartott    és 

Bcnjczkyné  :  Végzetes  tivtdét,  i  i 

sehogyscm  tudott  az  előtte  férfiúi  tekintélyre  ver- 
gődni. 

—  Az  is  megtörtént  már,  ha  a  házi  úr  másforma 
volna,  mint  Jakab,  —  viszonzá  kétértelmű  mosoly- 
lyal  Béla.  —  Azonban  lehetett  volna  szerencsénk 
hölgyek  társaságához  a  szomszéd  helyiségben,  valami 
Hol  esi  nevezetű  ügyvéd  birtokán,  ha  éppen  akkor 
cl  nem  utaztak  volna,  mi  valószínűleg  miattunk 
történt,  kik  csak  egy  perczig  láthattuk  őket  az  indó- 
háznál. 

Hermance  elállni  érzé  szívverését  a  Holcsi-névre, 
s  kérdőleg  pillantott  férjérc. 

—  Midőn  a  vonati-ól  leszálltunk,  két  szép  höl- 
gyet láttunk  az  indóháznál,  —  folytatta  Béla,  — 
kik  közül  az  egyik,  bár  csak  röptében  rápillantva, 
gyönyörű  volt,  s  Enyingi  ismerte  őket.  Azonban 
alig  volt  ideje  köszönni,  mert  a  szinte  velünk  egy- 
szerre érkező  Hol  esi  kocsira  dobta  őket,  így  kell 
neveznem  amaz  őrült  sietséget,  mivel  eltávolítá 
szemünk  elő)  a  két  leányt,  s  elhajtattak. 

—  Kik  voltak  ama  leányok?  —  kérdé  fivére  el- 
beszélésén mosolyogva  Veronika. 

—  Az  egyik,  mint  Enyingi  mondja,  az  ügyvéd 
gyámleánya,  a  másiknak  ő  sem  tudja  kilétét,  holott 
midőn  Jakabbal  a  birtokot  megtekintették.  Holcsinál 
voltak  szállva,  s  együtt  reggeliztek  velük. 

Hermance  grófnő  tudta,  hogy  ki  az  a  másik  és 
áldá  az  Istent,  hogy  férje  és  fia  meg  nem  ismer- 
kedtek vele  .  .  . 

Fordítani   akart  a  beszédtárgyon. 

—  Jakab  is  megjött  a  fővárosba?  —  kérdé  fér- 
jétől. 

—  Oh,  ő  már  három  napja,  hogy  ott  hagyott 
bennünket,  s  mi  háziúr  nélkül  mulattunk,  kinek  he- 
lyét Loránd  pótolta. 

—  Ez  különös  vendéglátás,  —  jegyzé  meg  Ve- 
ronika. 

—  Nem  volt  itt?  —  kérdé  Bertalan  gróf. 

—  Nem  láttuk,  azt  hittük,  birtokán  van. 

—  Az  egy  csodálatos  és  érthetetlen  ember,  — 
monda  rossz  kedvvel  az  idősb  Eszthey.  —  Azt 
hiszem,  untatták  őt  vendégei,  s  egyszerűen  meg- 
szökött tőlünk. 

—  És  milyen  az  új  birtok?  —  kérdé  Veronika 
egykedvűséget  tettetve,  holott  keserűséget  érzett 
szivében  arra  a  hírre,  mit  atyjától  hallott.  Oroszlay 
a  fővárosban  volt,  s  ők  nem  tudtak  arról  ! 

—  Remek  vidék,  felséges  táj !  Nem  csodálom, 
hogy  Jakab  első  látásra  beleszeretett,  —  viszonzá 
Eszthey  szórakozottan. 

—  De  ha  nincs  otthon  még  akkor  sem,  ha 
vendégei  vannak,  úgy  nem  sok  érdeket  talál  az  ott- 
létben. 

—  Azt  mondta,  dolga  van,  s  végre  oly  gaz- 
dag embernél  nem  csoda,  ha  ügyeivel  el  van  fog- 
lalva. 

—  De  különös,  hogy  mindenhonnét  megszö- 
kik, hol  emberek  vannak  ....  Így  tett  Csetne- 
ken  is,  s  mindig  dolgairól  beszél  és  teendőivel 
menti  magát. 

—  Jobban  tenné,  ha  nem  is  fogadna  el  meghí- 
vást, —  jegyzé  meg  Veronika  szomorúan. 

Hermance  erőltetve  mosolygott.  Egyedül  ő  tudta 
a  családban,  hogy  miért  jött  Jakab  a  fővárosba, 
kivel  Holcsi  lakása  előtt  találkozott,  de  az  azt 
mondta  neki,  hogy  még  aznap  este  visszautazik. 
Miért  nem  tette  ?  ó  nem  szokott  valótlanságo- 
kat mondani  .  .  .  Mit  beszélhettek  Holcsival  ?  Bi- 
zonynyal annak  a  következtében  maradt  a  fővá- 
rosban .  .  . 

—  Az  nem  szép  tőle,  —  monda  Veronika,  — 
hogy  napok  óta  itt  van,  s  felénk  sem  jön.  Félek, 
hogy  valami  neheztelése  van  irántunk,  mert  oly 
nagyon  megváltozott  az  utolsó  időben. 

—  Mi  volna?  — kérdé  könnyedén  Béla.  —  Mi, 
férfiak,  —  és  egyet  pödrött  serkedző  bajuszán,  — 
sokfelé  el  vagyunk  foglalva.  Nemde,  papa  ?  JCs 
nem  kell  bennünket  nagyon  szigorú  mértékkel 
mérni. 

De  most  az  egyszer  nem  csalt  mosolyt  Eszthey 
ajkára  korán  érett  fiának  hetykesége.  Kedvetlenül 
kérdé  leányától : 

—  Nem  sértetted  meg  Jakabot  valamivel  ?  Ó 
nagyon  érzékeny  természet. 

—  Ezt  már  a  mama  is  kérdezte  tőlem,  — 
viszonzá  a  leányka,  —  midőn  Csetnekről  haza- 
jöttem. De  az  lehetetlen  lett  volna.  Oly  jó,  udva- 
rias, szelid  ő,  hogy  fájna  az  embernek  távolról  is 
sérteni  őt. 

A  szülők  meghatva  tekintettek  rá,  kiről  tudták, 
hogy  mily  mély  érzelmekkel  viseltetik  Oroszlay  iránt, 
ki  azelőtt  osztozni  látszott  ez  érzelmekben,  most 
azonban  Veronikának  igaza  volt,  teljesen  megvál- 
tozott irántuk. 

Azért  nem  is  igyekeztek  folytatni  a  kellemetlen 
tárgyat,  s  Eszthey,  apa  és  fiú,  szobáikba  mentek, 
mig  a  hölgyek  egy  ideig  folytatták  a  találgatást 
Jakab  gróf  viseletére  és  tartózkodó  modorára  nézve, 
midőn  a  komornyik  éppen  őt  jelenté,  ki  látogatását 
kivánja  tenni. 

—  Szívesen  látjuk,  —  monda  látható  örömmel 
Veronika,  megelőzve  anyja  szavait,  s  nyájas  mosoly- 
lyal  fogadták  a  várva-várt  jövevényt,  ki  a  rendesnél 
is  szebbnek,  hódítóbbnak  látszott  a  hölgyek  előtt, 
komoly,  majdnem  szomorú  arczával. 

Előkelő  külseje  mellett  valami  nyugodt  báj  öm- 
lött el  rajta.  Szemében  az  ismert  nyájas,  s  ábrán- 
dos kifejezés  ült,  midőn  a  nőket  köszönté,  s  Her- 
mance  úgy  találta,  hogy  most  ismét  a  régi  Jakab, 
s  nem  az,  kivel  utoljára  az  ügyvéd  ajtaja  előtt  ta- 
lálkozott, hol   annyira  meg  volt  változva,  hogy  alig 

ismert  rá.  Hiányzott  nála  akkor  a  lágyság,  szelíd- 
ség, s  arczárói  a  rendes  álmatag  kifejezés.  Szeme 
ragyogott,  s  tekintete  jellemerőt  és  belső  szilárd- 
ságot árult  el,  mi  sötét,  mélységes  szint  kölcsönzött 
kifejezésének  és  modora  elhatározásról  tanúskodott. 

—  Már  rég  kívántam  látogatásomat  tenni,  — 
kezdé  zengzetes,  szelid  hangján,  nyájas  pillantással 
Veronikára,  ki  elpirult  örömében  e  tekintet  hatása 
alatt.  De  arcza  ismét  elborult  az  ifjú  beszédének 
folytatására,  ki,  mint  monda,  búcsúzni  jött,  mert 
végre  elutazik  hosszabb  időre. 

—  Tehát  nem  hagyott  föl  angol  országi  útjával  ?  — 
kérdé  Hermance  grófnő  közönyt  tettetve. 

—  Régi  tervem  z,  mint  tudja  grófné,  már  Cset- 
nekről  visszaérkezve  említettem,  azonban  közbejött 
akadályok  miatt  az  mostanig  húzódott. 

Az  t akadályok*  szót  erősen,  jelentőségteljesen 
ejté  ki,  s  Esztheyné  kissé  zavarba  jött  és  gyorsan 
kérdé : 

—  És  ezek  most  végleg  el  vannak  hárítva? 

—  Csak  ideiglenesen,  mind  a  mellett  remélem, 
hogy  pár  nap  múlva  mi  sem  áll  utam  előtt,  s  nyu- 
godtan távozhatom. 

—  Az  egész  őszt  Angol  országban  fogja  tölteni  ? 
De  remélem,  a  farsangra  visszatér  ...  —  kérdé 
Veronika. 

—  Oly  hosszú  időre  nem  készítek  terveket,  — 
viszonzá  mosolyogva  Oroszlay,  de  valószínű,  hogy 
a  jövő  év  első  napjai  már  itthon  találnak. 

—  Annak  örülnék,  s  egy  szívességre  kérném,  ha 
nem  esnék  terhére. 

—  Rendelkezzék  velem,  grófnő. 

—  Van  nekem  egy  albumom,  melyben  szép  vi- 
dékek fényképei  vannak  elhelyezve,  s  arra  kérem, 
szaporítsa  azokat  néhány  érdekes  példánynyal  Angol- 
országból, a  hol,  mint  hiszem,  vadászni  fog  az 
őszszel. 

—  Szívesen !  De  az  albumot  kellene  látnom, 
hogy  hasonló  nagyságban  szerezhessem  meg  a  fény- 
képeket. 

—  Azonnal  elhozom,  —  viszonzá  Veronika  s 
gyorsan  elhagyva  helyét,  a  mellékszobába  sietett. 

Alig  hogy  elhagyta  a  szobát,  Oroszlay  halkan 
monda : 

—  Fontos  beszédem  van  kegyeddel,  grófné,  mi- 
kor találhatnám  egyedül  ? 

—  Holnap  tizenkét  órakor,  —  viszonzá  észre- 
vehetően megdöbbenve  Hermance,  —  akkor  itthon 
leszek,  s  várni  fogom. 

A  gróf  cgyetértőleg  hajtá  meg  magát  s  Veronika 
felé  fordult,  ki  az  említett  albummal  tért  vissza  a 
terembe  .  .  . 

—  Örülök,  hogy  megbizást  kapok  öntől,  grófnő, 
s  igyekszem  azt  kedve  szerint  teljesíteni. 

—  Egyenesen  Londonba  megy? 

—  Ott  állok  meg  néhány  napra,  hol  nemcsak 
barátaim,  hanem  rokonaim  is  vannak,  kikhez  tovább 
megyek  falura. 

—  És  mikor  indul  ? 

—  A  napot  még  nem  határoztam  meg,  de  leg- 
közelebb, mert  már  is  sok  időt  vesztegettem,  mert 
sokkal  előbb  szándékoztam  utazni. 

—  Csetnekről  is  azért  tűnt  el  oly  gyorsan,  — 
monda  mosolylyal  a  leányka,  de  hangjában  valami 
fájdalmas  és  szemrehányó  volt. 

—  Váratlan  dolgok  jöttek  közbe,  mik  késlel- 
tettek. 

—  A  birtokvétel  ? 

—  Az  is!  De  többféle  más  adódott  elő. 

—  Az  csak  szeszély  volt  öntől,  nemde?  Mert 
hisz  alig  töltött  ott  pár  hetet,  s  most  a  legszebb 
falusi  időt,  az  egész  őszt  távol  tölti,  —  monda 
Hermance. 

—  De  még  sok    szép    időt    készülök    Zalánozon 

élvezni.  Grófnék  nem  képzelik,  miJy  fölséges  ott  a 
vidék. 

—  Kedvelője  ön  a  természetnek  ?  —  kérdé  Ve- 
ronika. 

—  Imádok  mindent,  a  mi  szép  és  igaz,  s  talán 
egyedül  a  természet  az,  mit  nyugalmával,  fenséges 
mozdulatlanságával,  sohasem  unhatunk  meg. 

—  De  van  sok  más  is,  a  mit  szerethetünk,  és 
szinte  sohasem  válik  unalmassá.  Például  a  művészet. 

—  Kétségkívül !  —  viszonzá  hévvel  J  akab. 

—  És  a  szerelem,  —  folytatta  halkan,  elfogultan 
Veronika. 

—  Az  egészen  más  érzés,  mint  a  többiekért 
való  rajongás,  —  viszonzá  önkéntelen  lelkesüléssel 
Jakab,  s  arcza  gyorsan  elváltozott  és  ismét  azon 
álmodozás  ült  rajta,  mí  oly  ellenállhatatlanná  tette 
vonásait,  s  szeme  oly  kifejezést  nyert,  mintha  a 
távolban  látna  valamit. 

—  Hogy  érti  ezt  ?  —  kérdé  majdnem  reszkető 
hangon  a  leány. 

—  A  szerelmet  nem  lehet  elemezni,  mert  az  oly 
érzés,  mi  magába  foglal  mindent!  Ha  szerelmesek 
vagyunk,  szeretjük  az  egész  világot,  s  szivünk  oly 
gazdag  lesz  egyszerre,  hogy  mindent  befogad  ma- 
gába !  Nemessé,  jóvá,  s  minden  szép  iránt  fogé- 
konynyá  teszi  egész  valónkat. 

—  Igaza  van,  igy  gondolkozom  én  is,  —  rebegte 
halkan  Veronika,  s  szemei  önkéntelen  megteltek 
könynyel. 

—  De  most  búcsúzom,  —  monda  elhagyva  helyét 
Oroszlay,  ki  észrevette  a  leány  ellágyulását  s  va- 
lami zavar  látszott  rajta. 

—  Látjuk  még  utazása  előtt  ?  —  kérdé  Hermancc 
grófné,  kezét  nyújtván  neki. 

—  Búcsúzni  voltam  itt  ma,  grófné,  s  minden  jót 
és  szépet  kivánok  mindkettőjüknek  arra  az  időre, 
míg  távol  leszek. 

E  szavak  után  gyorsan  elhagyta  a  szobát,  s 
Veronika  kezébe  rejté  arczát  és  zokogott  .  .  .  Le- 
hetetlen volt  nem  látnia  Oroszlay  közönyét  maga 
iránt. 

—  Mi  bajod?  —  kérdé  megrettenve,  s  karjába 
zárva  őt  Hermance. 

—  Oh,  mama,  ő  nem  szeret  engem,  hiú  remény 
volt,  hogy  érdeklődik  irántam. 

—  tn  pedig  most  is  azt  hiszem,  hogy  nem  kell 
letenni  a  reményről,  Jakab  olyan  ember,  kivel  soha- 
sem lehetünk  tisztában,  tűnődik,  álmodozik,  haboz, 
de  rajtad  kívül  sohasem  közeledett  egyetlen  leány- 
hoz sem,  s  fő  az,  hogy  sohasem  volt  szerelmes, 
mert  arról  hallottunk  volna,  —  ezt  kissé  bizonyta- 
lanul mondta  Hermance,  mert  önkéntelen  Dőziára 
gondolt,  —  s  bizzál  abban,  a  mit  mondok,  Jakab 
nem  közönyös  irántad,  de  idő  kell  neki,  míg  elha- 
tározza magát,  hogy  azt  megmondja. 

—  Bár  úgy  volna!  —  sóhajtá  Veronika  —  de  félek, 
hogy  csalódik  benne. 

Es  Esztheyné  maga  is  félt  ettől,  mint  mindenki 
retteg  egy  kedves  reményének  elveszítésétől,  s 
azzal,  hogy  leánya,  Oroszlayné  lesz,  már  évek 
óta  kecsegtette  magát  és  dicséretére  legyen  mondva, 
hogy  annak  nem  rangja,  vagyona  és  világi  állása 
volt  az,  mi  miatt  Veronika  férjévé  szánta,  ha- 
nem egyénisége,  mely  ismerve  férjét,  fiát,  s  a 
legtöbb  férfi  léhaságát,  Jakabot  ideálissá  tettesze- 
mében. 

Es  örömmel  látta  annak  közeledését  leányához, 
s  arra  nem  gondolt,  hogy  részéről  lehet  képzelő- 
dés  is,  a  mit  Oroszlaynál  udvarlásnak  tartott.  A  mit 
óhajtunk,  azt  rendesen  hiszszük  is,  s  ő  is  ama  gyön- 
geségben  szenvedett,  hogy  leányát  minden  kora- 
beli ifjú  hölgy  fölé  emelte.  Senki  sem  volt  az  ő 
szemében  oly  szép,  oly  kedves,  szellemdús  és  bájos, 
mint  Veronika,  s  lehetetlennek  tartá,  hogy  oly  em- 

bcr,  mint  Jakab,  ezt  észre  ne  vegye  és  ne  vonzód- 
jék hozzá. 

Hitt  és  remélt,  s  arra  nem  gondolt,  hogy  he- 
lyes-e Veronikát  kétes  reményekben  ringatni,  ki 
igazán  komoly,  mély  érzésű  leány  volt.  Oly  re- 
ményekben, melyeknek  teljesülése  felől  ő  maga  is 
már  ingadozni  kezdett  hitében  és  nem  egyszer 
gondolt  ama  másik  szép  leányra,  Dóziára,  kire  ő 
hívta  föl  Jakab  figyelmét,  s  ki  azt  az  életben  soha 
sem  látta  volna,  ha  ő  nem  bizza  meg  annak  kere- 
sésével. 

Ki  tudja,  nem  lesz-e  ez  a  meggondolatlan  biza- 
lom végzetes  Veronikára  nézve  ? 

Rettegve  gondolt  arra,  hogy  ő  maga  idézte  volna 
elő  szeretett  gyermeke  csalódását  és  boldogtalansá- 
gát, ama  másikért,  kit  neki  tulajdonképen  gyűlölnie 
kellene  ... 

XIV. 

A  főváros  harangjai  delet  zúgtak,  midőn  Orosz- 
lay  fogata  megállt  az  Eszthey-palota  előtt,  hol  a 
portás  azonnal  jelt  adott  föl  az  emeletre  a  komor- 
nyiknak, ki  a  grófot  bejelentés  nélkül  vezette  úr- 
nőjéhez, a  ki  egyedül  volt  otthon  és  nyugtalan 
szívvel  várta  őt. 

Előtte  való  nap  azif^ú  arczának  kifejezése,  hang- 
jának komolysága  jelezte,  hogy  az  valami  fontos 
dolgot  akar  neki  mondani,  mi  nem  lehetett  más, 
mint  hogy  Dóziáról  kivan  beszélni  vele  vagy  .  .  . 

Vagy  talán  Veronikát  akarja  tőle  megkérni. 

Erre  a  gondolatra  édes  melegség  önté  el  szívét, 
de  a  belépő  ifjú  első  szavai  azonnal  eloszlatták  ezt 
a  reményét. 

—  Mit  kivan  nekem  mondani,  J  akab  ?  —  kérdé 
meglehetős  elfogultsággal  küzdve,  s  arczán  feszült 
érdek  és  várakozás  volt  kifejezve. 

Oroszlay  elfoglald  a  neki  mutatott  helyet  szem- 
ben vele  s  kérdé: 

—  Emlékszik  grófné  az  Obrén  névre,  ha  nem 
csalódom,  említette  azt  egyszer  előttem  ? 

—  Ismerem  ezt  a  nevet  és  tulajdonosnőjét  is,  de 
nem  beszéltem  önnek  soha  róla. 

—  Úgy  valaki  mástól  hallottam,  mert  nem  isme- 
retlen előttem  .  .  .  Nemde  Obrcnné  nevelőintéze- 
tében volt  éveken  át  elhelyezve  Dózia  ? 

—  Majdnem  tíz  évig  volt  az  intézetben,  s 
mint  elmondtam  önnek,  titokban  akarta  azt  el- 
hagyni, —  monda  észrevehető  nyugtalansággal  Her- 
mance. 

—  Azt  is  tudja,  grófné,  hogy  Obrenné  Holcsi 
ügyvédnek  a  nővére? 

Esztheyné  bámulva  tekintett  rá. 

—  Nem,  azt  nem  tudtam,  sőt  alig  hiszem,  mert 
az  lehetetlen  azok  után,  mik  .  .  . 

—  Én  pedig  biztosan  mondhatom.  Tegnap  tudtam 
meg,  hogy  Holcsi  ügyvédnek  két  nővére  van,  az 
egyik  Obrenné,  a  másik  egy  szegénységben  tengődő 
katonatiszt  özvegye,  Somorjayné. 

—  Ez  egészen  új  előttem.  Obrenné  sohasem 
mondta  nekem,  hogy  vannak  testvérei,  sőt  Holcsiról 
úgy  beszélt,  mint  idegenről,  kit  akkor  látott  először, 
midőn  az  arra  kérte,  hogy  gyámleányát  ideiglene- 
sen, míg  az  nagykorúsítva  lesz,  vegye  föl  intéze- 
tébe. Ez  különös! 

—  És  nagyon  feltűnő ! 

—  Várjon  csak  ...  —  monda  gondolkozva  Her- 
mance,  —  most  jut  eszembe,  hogy  midőn  Dóziának 
szökési  terve  kiderült,  s  én  véletlenül  az  intézetbe 
mentem  és  Obrenné  semmi  áron  nem  akarta  őt 
többé  intézetében  megtűrni,  én  pedig  nem  tudtam 
hova  vinni  őt,  egy  ajánlatot  tett;  s  valami  katona- 
tisztnéről  beszélt,  ki  magához  venné. 

—  Arra  nem  emlékszik,  hol  lakik  az  említett 
hölgy  ? 

—  Az  Üllői-úton,  s  azért  nem  vittem  Dóziát 
hozzá,  mert  az  utoza  oly  messze  volt,  s  én  az 
ebédről  itthon  elkéstem  volna. 

—  Tehát  az  a  katonatisztné  Obrenné  nővére, 
mert  nekem  azt  mondták,  hogy  az  az  Üllői-uton 
lakik. 

—  De  hát  mire  való  volt  ez  a  komédia  és  tit- 
kolódzás? —  kiáltott  föl  izgatottan  Esztheyné.  — 
Miféle  új  bonyodalommal  állunk  szemben,  hisz  ha 
így  van,  azt  kell  hinnem,  hogy  Dózia  ellen  vala- 
mely merénylet  készült,  de  akkor  miért  nem  akarta 
őt  Obrenné  magánál  tartani  ? 

—  Hol  ismerkedett  meg  a  grófné  Obrennével  ? 

—  Az  már  régen  vette  kezdetét.  Dózia  akkor 
még  igen  kis  gyermek  volt,  alig  három  éves,  s 
midőn  anyja  meghalt,  én  gondoskodtam  róla  és  falun 
egy  mesterember-családnál  helyeztem  el,  hol  alig 
volt  egy  évig.  Egy  napon  Obrenné  keresett  föl  s 
pártfogásomat  kérte 

—  Mire  nézve? 

—  Mint  mondta,  nevelő-intézetet  akar  nyitni,  s 
előmutatva  iratait,  bebizonyította,  hogy  tanítói  kur- 
zust végzett  és  hatósági  engedélyt  kapott  az  inté- 
zet megnyitásához.  A  mellett  elmondta,  hogy  igen 
szegény ;  bár  annyi  pénze  volna,  hogy  berendez- 
hetne egy  kisebbszerű  intézetet,  mit  ha  én  párt- 
fogolnék, az  okvetetlen  virágzásnak  indulna,  s  hozzá- 
tette, miként  kisebb  gyermekeket  is  magához 
venne,  kikről  szeretettel  gondoskodnék.  És  én  azon- 
nal Dóziára  gondoltam,  kit  szerettem  volna  mű- 
veltebb emberek  közé  elhelyezni,  s  a  fővárosba 
hozni,  miután  én  falun  titokban  sohasem  látogat- 
hattam meg. 

—  És  mi  történt  azután  ?  —  kérdé  feszült  érdek- 
kel Jakab  gróf. 


—  Kérdeztem  tőle,  hogy  magához  vcnne-e  egy 
három  éves  kis  leányt,  ki  árva,  s  az  én  gondosko- 
dásom alatt  áll.  Fénycsen  fizetnék  tartásáért,  mert 
családom  végett,  mely  nem  tud  annak  létezéséről, 
nem  tarthatom  magamnál  stb.  És  ő  örömmel  vál- 
lalkozott erre,  én  pedig  megigértem,  hogy  nö- 
vendékeket ajánlok  neki,  ha  oly  tanárokat  szerződ- 
tet intézetébe,  kik  megfelelnek  a  magasabb  okta- 
tásnak. 

—  Mily  ügyes  cselszövény  ! — kiáltott  föl  Jakab. 
És  így  megegyeztek  Dóziára  nézve? 

—  A  kis  leányért  ő  személyesen  utazott  el  fa- 
lura, magával  hozta,  én  pedig  igyekeztem  növen- 
dékeket szerezni  neki,  mi  sikerült,  sígy  kezdődött 
Obrcnnével  összeköttetésem.  És  mondhatom,  hogy 
Dózia  igen  jó,  alapos  és  gondos  nevelésben  ré- 
szesült. 

—  Szerintem  mindez  kicsinált  dolog  volt  Holcsi 
részéről,  ki  évek  óta  fondorkodik  valamely  terven, 
de  hogy  mily  czélból  tette  azt,  ma  még  lehetetlen 
kitalálni. 

—  Azt  hiszi,  az  ügyvédnek  valami  czélja  van 
Dóziával  ? 

—  Meg  vagyok  róla  győződve,  még  pedig  évek 
óta  tervszerűen  halad  egy  kitűzött  czél  felé.  Már 
akkor  kezdődött  az,  mikor  Dózia  anyja  meghalt,  s 
a  gyermeket  a  grófné  vette  pártfogásába.  Sőt 
meglehet,  hogy  már  ama  levelet  is  Holcsi  irattá 
Dózia  anyjával,  ki  grófné  látogatását  kérte  és  meg- 
esküdteté,  hogy  ha  ő  meghal,  árváját  soha  el  nem 
hagyja. 

—  Ezt  nem  hiszem  I  —  kiáltott  föl  hévvel  Her- 
mance.  —  Oly  közel  a  halálhoz,  mint  ő  volt,  nem 
szoktunk  hazudni. 

—  Cs  Dózia  csakugyan  annak  a  nőnek  gyer- 
meke volt  ?  —  kérdé  Oroszlay,  Hermancera  szögezve 
szemeit. 

—  Soha  sem  jutott  eszembe  a  fölött  kételked- 
ni ..  .  —  monda  hévvel  s  láthatólag  elpirulva  a 
grófné, 

—  És  azt  nem  kérdezte  tőle,  hogy  ki  volt  a 
gyermeknek  atyja? 

—  Nem !  —  monda  halk,  habozó  hangon  a  kér- 
dett, s  mintegy  ösztönszerűleg  félrefordítá  fejét, 
mintha  arczkifejezését  akarná  titkolni  az  őt  élesen 
vizsgáló  tekintet  előtt. 

—  Azt  kellene  tudnunk,  hogy  tisztán  lássunk 
ebben  a  titokzatos  dologban. 

—  Mit  lendítene  ez  Dózia  sorsán  ? 

—  Sorsán  talán  semmit,  de  nyomára  jönnénk 
annak,  hogy  miféle  csclszövényes  banda  veszi  őt 
körül. 

—  Én  azt  hiszem,  az  csak  képzelődés  az  ön 
részéről  Jakab,  —  monda  erőltetett  mosoly lyal 
Esztheyné  —  Mily  czél  és  érdek  fűződhetnék 
ahhoz  a  szegény  leányhoz,  kinek  sem  vagyona,  sem 
összeköttetései  nincsenek,  s  szülői   ismeretlenek? 

—  Jtin  pedig  másként  vagyok  meggyőződve,  ha 
összegezem  az  eseményeket  attól  apercztől,  midőn 
grófné  ama  levelet  kapta,  melyben  a  beteg  asszony- 
hoz hívták. 

—  Ez  természetes  volt.  Nevem  ismeretes  a  jóté- 
konysági egyesületeknél,  gazdagnak  tartanak,  föl- 
teszik rólam,  hogy  segítek  a  szenvedőkön,  hisz  na- 
ponként kapok  kérő  leveleket,  s  nem  látom  oly 
rendkívülinek,  hogy  egy  haldokló  szegény  asszony 
rám  akarta  bízni  gyermeke  jövőjét. 

—  Azt  az  asszonyt  méggyilkolták. 

Hermance  meglepetve,  ijedten  kapta  föl  fejét,  s 
rémülettel  függeszté  szemét  vendégére. 

—  K3  mondta  ezt  önnek  ?  —  dadogta  önkénte- 
len összekulcsolva  kezeit,  s  szája  széle  remegett 
lelki  viharában. 

—  Tudom,  sőt  azt  is  hallottam,  hogy    soha  sem 

találták  meg  a  gyilkost,  mert  kinek  lett  volna  ér- 
dekében azt  kutatni  ?  És  ez  mellékes  is,  míg  a 
fontos  az  r  mi  okból  történt  ez  a  gyilkosság,  mit 
nekem  grófné  Dózia  történetének  elmondásakor 
nem  említett? 

—  Féltem,  hogy  elidegenedik  a  gyermektől,  ha 
megtudja,  hogy  anyja  nem  természetes  halállal 
múlt  ki. 

—  Hát  homályt  vet  az  a  gyermekre,  hogy  anyja 
gyilkos  kéznek  esett  áldozatul  ?  Nem,  grófné,  ebben 
a  tekintetben  nézeteink  eltérők.  Kegyetlenül  keserű 
lehet  az  az  árvának,  ha  tudja,  hogy  szülői  valame- 
lyikét elpusztították,  de  mások  szemében  ez  nem  ok, 
hogy  róla  ne  gondoskodjunk,  s  kegyed  szerint  meg- 
vessük. 

—  És  én  nem  is  tettem,  fölkaroltam  és  gondos- 
kodtam róla. 

—  De  titokban  tartotta  előttem,  holott  jobb 
lett  volna  teljesen  őszintének  lennie,  mert  talán 
ma  nem  volna  Dózia  ismét  a  bizonytalan  sorsra 
bizva,  s  oly  emberek  kezében,  kiknek  jó  czélja  nem 
lehet  vele! 

—  Hát  már  nincs  az  ügyvédnél  ?  —  kérdé  meg- 
lepetve Hermance,  —  hisz  férjem  és  fiam  két  fiatal 
leányt  láttak  Holcsi  társaságában,  s  azt  hittem,  sőt 
bizonyosra  vettem,  hogy  azok  Lamberth  Klária  és 
Dózia  voltak. 

—  És  nem  is  csalódott.  Másnap  vagy  harmad- 
nap azonban  mind  a  két  leány  elutazott  a  birtokról, 
s  azóta  Dóziának  nyoma  veszett 

—  És  ön  azt  jött  tőlem  tudakozni,  nem  tudok-e 
Dózia  hollétéről? 

—  Nem.  Azt  biztosra  vettem,  hogy  kegyed  nem 
is  tudja  a  leány  eltüntetését,  de  a  részleteket  kí- 
vántam tudni  a  múltból,  s  véleményét  kérni  Holcsi, 
Obrenné  és  Somorjayné,  a  három  testvér  összeköt- 
tetéseiről. 

—  El  vagyok  ámulva  azok  fölött,  a  miket  ma 
róluk  beszélt.  Én  Holcsi  nevét  először  az  életben 
akkor  hallottam,  midőn  megtudtam,  hogy  Dózia 
házánál  tartózkodik,  de  feltűnt  nekem,  hogy  Obrenné 
nem  akarta  annak  lakását  megmondani ;  azonban 
nem  is  sokat  gondolkoztam  fölötte,  s  annak  tulaj- 
donítanám, hogy  Obrenné  fél  egy  jól  fizető  isme- 
rősét gyanúba  hozni  és  elveszíteni. 

—  Most  azonban  lehetetlen,  hogy  határozott 
gyanúja  ne  legyen  ellenük  ? 

—  Megvallom,  hogy  nem  tudom,  mit  gondoljak, 
mert  a  ki  igaz  utón  jár,  az  nem  titkolódzik! 

—  Kérem,  grófné,  beszéljen  Obrennéval,  — 
monda  oly  szokatlan  élénkséggel  Jakab,  mi  nála 
ritkaság  volt,  s  mi  már  az  egész  társalgás  alatt  föl- 
tunt Esztheynének,  ki  koronkint  meglepetve,  s  ku- 
tató szemekkel  vizsgálta. 

—  Megkísértem,  de  nem  hiszem,  hogy  a  vele 
való  találkozás  valami  eredményre  vezetne. 

—  Ha  nem  is  szavaiból,  de  viseletéből,  talán 
ijedtségéből  és  zavarából  fogja  látni,  hogy  veszélyes 
titkokat  rejteget  ez  a  három  ember,  sőt  talán  velük 
együtt  LamberthKlára,ki  elcsalta  Dóziát  az  intézetből. 

—  De  mily  czilból  tette? 

—  Éppen  azt  kell  kiderítenünk  cs  ha  nem 
sikerül  ily  módon,  más  eszközökhöz  folyamodunk. 
Dózia  hollétét  azonban  minden  áron  meg  kell 
tudnunk. 

Hermance  mind  nagyobb  bámulattal  tekintett  az 
ifjúra,  s  pár  pillanatnyi  habozás  után  monda : 

—  Ha  jól  emlékszem,  ön  határozottan  bevégzett- 
ncfc  mondta  azt,  amire  Dózia  miatt  kértem,  s  meg- 
tagadott minden  továbbkutatúst,  sőt  arra  kért,  hagy- 
jak föl  én  is  azzal  és  bizzam  a  leányt  sorsára,  miután 
6  jól  érzi  magát  ott,  a  hol  van,  s  boldog  jelenlegi 
környezetében.  Mi  indítja  most  arra,  hogy  ily  hév- 
vel karolja  föl  ügyeit? 

Az  ifjút  egy  pcrczre  megzavarta  ez  az  egyenes 
kérdés,  s  kissé  habozott  a  felelettel. 

Azután  gyorsan  elhatározva  magát,  megváltozott, 
meleg,  érzéssel  teljes  hangon  monda : 

—  őszinte  leszek,  grófné,  mert  nincs  okom  tit- 
kolni érzelmeimet  .  .  .  Én  Dóziát  szeretem.  Meg 
vagyok  bűvölve,  mióta  láttam  és  nem  tudok,  nem 
akarok  nélküle  élni.  Föl  kell  találnom,  föl  kell  de- 
rítenem kilétét,  múltját  és  az  ellene  irányult  csel- 
szövényt,  mert  érzem,  hogy  őt  valami  veszedelem 
fenyegeti. 

Hermance  tágra  nyilt  szemekkel  hallgatta  ezt 
a  vallomást,  s  úgy  rezzent  össze,  mintha  kigyó 
csipte  volna  meg,  vagy  a  villám  csapott  volna  le 
mellette. 

Dóziát  szereti  ez  az  ifjú?  Oroszlay  Jakab?  Ki 
hidegen,  egykedvűen  vette  a  legszebb,  legelőke- 
lőbb hölgyek  rajongásait,  kik  őt  évek  óta  mint 
leányuk  leendő  férjét  tekintették,  kiért  Veronika 
úgyszólván  gyermekkora  óta  lángol  és  boldogtalan 
lesz,  ha  ezt  megtudja?  Oh,  mily  irtózatosan  hatott 
rá  ez  a  vallomás,  s  mily  iszonyú  tudat  volt,  hogy 
Dózia  létezését  ő  ismertette  meg  vele,  ő  mutatta 
meg  annak  fényképét,  ő  hívta  föl  figyelmét  annak 
szépségére !  .  .  . 

Irtóztató,  végzetes  tévedés! 

Alig  birta  könyeit  visszatartani  s  remegő  han- 
gon monda : 

—  Ha  így  van,  akkor  nincs  többé  én  rám  szük- 
sége Dóziának,  ki  pártfogót  lelt  önben,  még  pedig 
erősebbet,  hatalmasabbat,  mint  én  vagyok,  ki  nem 
léphettem  föl  nyiltan,  mert  gátoltak  abban  a  kö- 
rülmények. 

Most   Oroszlayn  volt  a  csudálkozás  sora. 

—  Csak  nem  akarja  grófné  elvonni  kezeit  Dó- 
ziától  ?  —  kérdé  meglepetve. 

—  Sőt  ez  megmásíthatatlan  elhatározásom  azok 

után,  miket  öntől    hallottam,  —  viszonzá    hidegen 
Hcrmance,    s    olyan  mozdulattal,  mi  nyíltan  jelezte, 
hogy  végét  kívánja  vetni  a  társalgásnak. 
De  Jakab  gróf  nem  mozdult  helyéről. 

—  Tehát  Obrennétől  sem  fog  fölvilágosítást 
kérni?  —  kérdé    csalódva,    majdnem    megrovással. 

—  Teljesen  átengedem  önnek  a  cselekvés  terét 
s  távol  kívánok  maradni  az  ügytől. 

—  De  hát  miért  változott  meg  egyszerre  Dózia 
érdekei  iránt?  —  kérdé  önkéntelen  szemrehányás- 
sal hangjában  az  ifjú,  s  szép  arcza  szomorú  volt 
és  kezét  kérőén  tette  össze. 

De  Esztheynét  nem  hatotta  meg  sem  az  esdeklő 
mozdulat,  sem  az  olvadékony,  kérő  hang,  mert  oly 
keserűséget  érzett  szivében,  miről  Jakabnak  fogalma 
sem  lehetett,  s  még  az  előbbinél  is  hidegebben, 
sőt  majdnem  gúnynyal  monda: 

—  Azt  hiszem,  nem  csodálkozhatik  azon,  hogy 
azok  után,  miket  öntől  hallottam,  nem  kivánok  többé 
e  tárgyhoz  szólni,  vagy  abban  valamit  cselekedni. 
Az  én  gondoskodásom  csak  addig  volt  kötelező, 
míg  Dóziát  elhagyatva  tudtam,  s  a  leendő  Oroszlay 
grófnénak  nincs  szüksége  az  én  pártfogásomra! 

—  Miért  haragszik  rá?  Az  én  szavaim  keltettek 
grófnéban  ellenszenvet  iránta? 

—  Nem !  De  azt  nem  hallgathatom  el,  hogy 
nagy  csalódást  érzek  ön  iránt,  ki  teljesen  meg- 
feledkezve névről,  rangról,  állásról,  ilyen  házassá- 
got szándékozik  tenni,  mert  még  mindig  olyannak 
hiszem  Dózia  iránt,  ha  szereti,  nem  táplál  vala- 
mely alacsony  tervet. 

—  Elég,  grófné!  —  kiáltott  föl  vérpiros  arcz- 
czal  az  ifjú,  s  vette  kalapját.  —  Hogy  megharagí- 
tottam, azt  szavaiból  látom,  de  hogy  mi  indítja  arra, 
miként  ily  szavakat  mondjon  szemembe,  azt  nem 
tudom  kitalálni,  azért  megyek,  csalódással  szivemben 
és  nem  fogom  többé  házának  küszöbét  átlépni. 

Bcniczkyné  :  Végzetes  tévedés.  i  2 


178 

—  Arra  nincs  ok!  —  kiáltott  föl  megrettenve 
Hermance,  ki  már  megbánta  szenvedélyességét, 
de  Jakab  gróf  meghajtá  magát  és  tartásán  s  voná- 
sain látszott,  hogy  a  mit  kijelentett,  azt  nem  szán- 
dékozik visszavonni. 

Lesütött  szemekkel,  lehorgasztott  fővel  ha- 
ladt ki  a  palotából,  hova  éppen  akkor  lépett  be 
Enyingi  Loránd,  mint  rendesen,  a  legrózsásabb 
kedvben. 

—  Otthon  találtad  a  grófnékat  ?  —  kérdé  Orosz- 
laytól,  de  annak  halvány  arczára  pillantva,  elhalt 
ajkán  a  mosoly. 

—  Mi  bajod?  —  kérdé  megdöbbenve  tőle. 

—  Jer  velem,  ha  nem  okvetetlen  szükséges  ma 
látogatást  tenned  Esztheynénél ;  de  különben  Ve- 
ronika nincs  is  otthon. 

—  Az  ő  távolléte  inkább  téged  érdekelhetne, 
vagy  jobban  mondva  őt  a  te  látogatásod,  mert 
velem,  fájdalom,  nem  sokat  törődik. 

Jakab  arcban  meglepetés  látszott  ez  odavetett 
szavakra,  s  vonásai  egyszerre  megélénkültek,  szemei 
fölvillantak. 

—  Te  azt  hiszed,  Loránd,  hogy  Esztheyék  szá- 
mítanak rám? 

Enyingi  nagyot  nevetett. 

—  Ezt  csak  oly  ember  kérdezheti,  mint  te  vagy, 
Jakab,  ki  átálmodja  az  életet,  s  nem  veszi  észre 
maga  körül  a  legkézenfekvőbb  dolgokat. 

—  Mit  értesz  ez  alatt? 

—  Hogy  Esztheyék  hozzád  akarják  nőül  adni 
Veronikát,  azt  az  egész  világ  beszéli  és  látja,  s 
élénk  várakozással  lesi,  mikor  lesz  az  eljegyzés. 

—  Most  már  értem,  —  rebegte  halkan  Jakab, 
gondolatokba  merülve,  s  megindultak  együtt  a  hosszú 
utczában  és  néhány  perczig  szó  nélkül  mentek 
egymás  mellett. 

—  Valami  kellemetlenséged  volt  Hermance  gróf- 


Jakab  gróf  tartásán  és  vonásain  látszott,  hogt;  a  mit  kijelentett, 
azt  nem  szándékszik  visszavonni. 

nővel?  —  kérdé  a2tán  Enyingi.  —  Halálsápadtan 
léptél  ki  a  palotából. 

—  Volt  okom  rá!  Oh  Loránd,  mily  megbízha- 
tatlanok az  emberek,  s  mily  kevéssé  lehet  számí- 
tani rájuk. 

—  llyféle  nyilatkozatot  most  hallok  először  tőled. 

—  Mert  alig  ismerem  őket,  s  előttem  mindig 
csak  legszebb  oldalukat  mutatták. 

—  Ilyen  a  sors  elkényeztetett  kedvencze,  én 
ilyen  képzeleteket  soha  sem  tápláltam  irántuk.  De 
hát  mily  vonatkozással  mondod  ezt?  Megkínált  a 
grófné  Veronikával  ?  —  kérdé  nevetve  Enyingi. 

—  Mily  föltevés!  Veronika  válogathat  a  kérők- 
ben, s  én  sohasem  udvaroltam  neki. 

—  Ezt  nem  merném  állítani. 

—  Legalább  nem  szándékoztam  tenni. 

—  Álmodoztál  oldala  mellett,  mint  rendesen 
tenni  szoktad.  Talán  más  valakiről,  de  ő  azt  ma- 
gára vette. 

Jakab  gondolkozva  hallgatta  barátja  megjegyzé- 
seit, s  gyorsan  átgondolta  az  Esztheynével  folytatott 
párbeszédet,  mi  rá  nézve  oly  leverői eg  végződött. 

—  Min  gondolkozol?  —  kérdé  Enyingi,  midőn 
hosszú  volt  neki  Jakab  hallgatása. 

—  Majd  elmondom  otthon  . . .  Elkísérsz  haza, 
szeretnék  beszélni  veled. 

—  Szívesen. 

És  mentek  együtt  Jakab  gróf  lakására,  hol  a 
háziúr  fáradtan  dőlt  egyik  kényelmes  karszékbe  s 
vendége  vele  szemben  foglalt  helyet,  észrevéve 
annak  fáradtságát,  mi,  ismerve  Jakab  erős  testi 
szervezetét,  lelki  kimerülésnek  látszott,  s  kíváncsian 
várta  annak  szavait. 

De  az  hosszú  ideig  nem  beszélt,  s  végre  Enyin- 
ginek unalmasnak  látszott  a  némaság,  mert  vidám, 
élénk,  beszédes  ember  volt,  s  nem  kedvelte  a 
hosszú  szüneteket. 

—  Látom,  valami  kellemetlenséged  volt  Her- 
mance  grófnéval?  —  jsmétlé  előbbi  kérdését,  a 
melyre  még  nem  kapott  feleletet. 

De  Oroszlay  nem  válaszolt  e  szavakra,  hanem 
teljes  pillantását  vendégére  függesztve,  kérdé: 

—  Nagyon  helytelennek  és  megrovásra  méltó- 
nak tartod  te  azt,  Loránd,  ha  valaki  rangján  alul 
nősül  ? 

Enyingin  nagy  meglepetés  látszott  e  nem  várt 
és  különös  kérdésre. 

—  Tudod,  hogy  nem  vagyok  rideg  arisztokrata, 
de  mindenesetre  biztosabbnak  tartom  az  oly  há- 
zasságot, hol  hasonló  az  állás,  a  nevelés,  a  gon- 
dolkozásmód, különösen  az,  hogy  ismerős  legyen 
a  család,  melyből  feleséget  választunk. 

—  Te  hát  ellene  volnál  bárkivel  a  meszáliánsznak? 

—  Vitassuk  meg  bővebben  ezt  a  kérdést,  melyre 
kurtán,  egyszerűen  nem  lehet  felelni,  s  különösen 
határozzuk  meg  azt,  mi  a  meszáliánsz. 

—  Mindketten  tudjuk,  hogy  általánosságban  mi 
tartatik  annak. 

— Jíltalánossághan !  Azonban  e  tekintetben  nekem 
eltérő  nézeteim  vannak,  s  mint  mindenben  vannak 
kivételek,  úgy  természetesen  ez  a  fogalom  sem 
nélkülözi  azokat. 

—  Hogy  érted  ezt? 

—  Például  mondjuk,  hogy  mi  szerelmesek  vol- 
nánk egy  tisztességes,  jó  hirű  polgárcsalád  leányába, 
ki  ama  szellemi  szinvonalon  áll,  mely  magasan  föl- 
emeli az  egyént  alantas  születéséből.  Erényes, 
tiszta  múltú,  kifogástalan  hirű,  úgy  ő,  mint  azok, 
kiktől  származott,  s  nevelése,  nem  értem  pusztán 
a  külső  mázt,  és  fogalmai  olyanok,  minőnek  egy 
kitűnő  asszonyénak  lenni  kell. 

—  Az  ilyen  leányt  nőül  venni  tehát  szerinted 
nem  meszáliánsz  ?  —  kérdé  szomorúan  J akab  gróf ;  — 
de  például,  ha  valakit  szeretünk,  s  föltaláljuk  benne 

azt  az  ideált,  kit  kerestünk,  s  kinek  birhatása  után 
vágyakoztunk,  kiben  az  éJet  boldogságát  reméljük 
elnyerni.  Szép,  szellemes,  bájos,  de  egyebe  nincs 
a  földön :  elítélendőnek  tartod  te  az  ilyen  szövet- 
séget ? 

Enyingi  látva  barátjának  ábrándos  rajongását, 
láthatólag  megdöbbent. 

—  És  a  mellett  tisztességes  családból  szárma- 
zik? —  hebegte,  alig  tudta  mit  beszél,  a  legna- 
gyobb zavarral. 

—  Semmi  családból  I  Anyja,  atyja  ismeretlen, 
nevéről  sem  lehet  tudni,  sajátja-e,  vagy  fölvett 
név  ?  —  viszonzá  Oroszlay,  —  és  én  ha  föltalálom, 
mindennek  ellenére  nőül  fogom  venni. 

—  Dóziát?  —  kérdé  elfogultan  Enyingi. 

—  Ót!  De  jelenleg  el  van  tűnve  oly  gyanús 
körülmények  között,  hogy  még  életéért  is  rettegek. 

—  Nem  nagyon  gyors  elhatározás  ez  részedről, 
Jakab?  Azt  a  fiatal  leányt  te  alig  ismered,  sőt  azt 
se  tudod,  viszont  szeret-e  ?  Hisz  alig  beszéltél  vele, 
a  mellett  még  félig  gyermek,  ki  csak  ezután  fog 
kifejlődni,  s  ki  tudja,  mily  irányban. 

—  Ismerem  és  szeretem  őt !  Lénye  ideálisan 
költői.  Szépsége  megbűvöli  a  szemet,  s  én  az  első 
találkozásnál,  mely  alkalomkor  csak  egy  pillanatra 
láttam:  halálosan  beleszerettem.  Én!  ki  tudod, 
hogy  még  soha  sem  voltam  szerelmes ...  És  ő 
osztja  érzelmeimet. 

—  Saját  ajkáról  hallottad  e  vallomást? 

—  ó  maga  mondta,  de  ha  nem  mondta  volna 
is,  tudnám,  mert  olyan  ajk,  mint  az  övé,  nem  ha- 
zudhat, s  olyan  szem  egy  földöntúli  szerelmet  és 
boldogságot  rejt  magában. 

—  Jakab,  Jakab,  én  rettegek  miattad!  —  kiál- 
tott föl  önkéntelen  szomorúsággal  Enyingi.  —  De 
ismerve  téged,  nem  kisértem  meg  lebeszélni,  mert 
te  soha  sem  voltál  olyan,  mint  más  ember,  s  majd- 

nem  előre  látható  volt,  hogy  hosszú  álmodozásod- 
ból egy  nagy  szenvedély  fog  fölébreszteni,  mely 
magával  ragad,  s  fölemel  vagy  elsodor. 

—  Helyesen  vélckedel  rólam,  látom,  hogy  ismersz 
úgy,  mint  talán  senki,  s  mint  Hermance  grófné 
bizonyosan*nem  I 

—  Neki  is  megmondtad  szándékodat  ?  —  kérdé 
új  megdöbbenéssel  Enyingi. 

—  Meg,  úgy  mint  neked,  majdnem  ugyanazok- 
kal a  szavakkal,  mert  szükség  volt,  hogy  beszél- 
jek vele. 

—  És  ő? 

—  Egyszerre  rideg,  elutasító  lett  irántam  s  oly 
alacsony  dolgot  tételezett  föl  rólam,  hogy  nem 
léphetem  át  többé  az  Eszthey-palota  küszöbét. 

—  Most  már  értem  halványságodat,  midőn  a 
kapu  előtt  találkoztunk,  de  azt  is  tudom,  mi  a 
grófné  ridegségének  az  okai 

—  Ismét  Veronikáról  akarsz  beszélni?  —  kérdé 
türelmetlenül  Jakab  gróf. 

—  O,  és  egyedül  ő  az  oka,  hogy  haragban  vál- 
tatok el.  Mondtam  már  neked  gyakran,  hogy  ők 
számítanak  reád.  Veronika  szerelmes  beléd,  s  val- 
lomásod mérhetetlen  csapás    lehetett  Esztheynére. 

—  Azok  után,  miket  a  grófné  mondott  nekem, 
magam  is  kezdem  hinni,  hogy  valamely  mélyebben 
fekvő  oka  lehetett  az  idegességre  ...  —  viszonzá 
gondolkozva  Jakab  gróf. 

—  De  hát  miért  is  mondtad  el  mindazt  neki, 
mi  legkevésbbé  sem  tartozik  rá? 

—  Ellenkezőleg!  Te  azt  nem  tudod,  hogy  Dó- 
ziát  ő  neveltette  három  éves  korától,  s  mindaddig 
gondoskodott  róla,  míg  az  titkon  eltávozott  anyai 
szárnyai  alól,  s  Holcsiéknál  keresett  és  talált  otthont. 

—  Valami  összeköttetésben  áll  ő  Dóziával,  vagy 
rokona  neki?  —  kérdé  csodálkozva  Enyingi. 

—  Azt  nem  tudom.  Többször  beszéltünk  veden- 

czéről,  de  lehetetlen  kitudni,  miért  pártfogolta, 
miért  neveltette  és  miért  volt  oly  kétségbeesve 
annak  eltűnése  fölött. 

—  És  te  hol  ismerkedtél  meg  a  leánykával  ? 

—  Akkor  beszéltem  vele  először,  mikor  együtt 
mentünk  Tornyosra.  Azelőtt  egyszer  láttam  az 
utczán,  csak  pár  pillanatra,  előbb  már  Esztheyné 
megmutatta  fényképét,  melynek  csodáltam  szépsé- 
gét, de  az  eredeti  varázshatással  volt  rám,  s  nem 
tudnám  őt  többé  elfelejteni.  Olyan  mélyen  véste 
magát  szivembe! 

—  És  hol  találkoztál  később  vele?  Mert  hiszen 
azt  mondod,  hogy  osztja  érzelmeidet.  Így  azt  meg 
is  kellett  mondania. 

—  Néhányszor  a  tornyosi  tó  partján  jöttünk 
össze,  sétáltunk  együtt  és  kicseréltük  érzelmünket. 

—  Azonnal  fölajánlottad  neki  kezedet?  —  kérdé 
majdnem  iróniával  Enyingi  —  és  ő  természetesen 
elfogadta. 

—  Házasságról  nem  beszéltünk,  —  viszonzá  le- 
sütött fővel  a  kérdett,  s  tűnődésében  nem  vette 
észre  barátja  futó,  gúnyos  mosolyát. 

—  Mi  történt  azután,  miért  mentél  mindezt 
bejelenteni  Esztheynének  ? 

—  Nem  azért  kerestem  föl  őt,  de  tudni  akar- 
tam, van-e  neki  arról  fogalma,  hogy  Dózia  hova 
lett,  miután  Tornyosról,  sőt  Budapestről  is  eltűnt? 

—  Dózia  eltűnt  ? —  kiáltott  föl  bámulva  Enyingi, — 
s  mikor  történt  az? 

—  Mialatt  ti  Zalánczon  voltatok...  Egy  napon 
nekem  megigérte,  hogy  másnap  ismét  találkozunk 
a  tó  partján,  s  nem  jött,  nem  tudósított,  elutazott 
barátnőjével,  gondolom  Klárának  hivják  —  És  azóta 
nem  tudok  róla  semmit. 

—  Ez  csodálatos,  majdnem  hihetetlen!  Hova 
lehetett  ? 

—  Fölkeresett  volt  szobaleánya,    kit  nem  vittek 

magukkal,  s  elbocsátottak  a  szolgálatból,  és  ő  be- 
szélte nekem,  hogy  a  két  fiatal  leány  utazni  ment.  — 
És  megfoghatatlan  nekem  csak  az,  mi  tartóztatja 
Dóziát,  hogy  megírja  hollétét. 

—  Talán  tartóztatva  van,  de  hisz  Holcsiéknak 
keresni  kellene  az  alkalmat,  hogy  pártfogoltjuk 
összejöjjön  veled,  s  megtörténjék  a  rá  nézve  fényes 
házasság. 

—  Úgy  látszik,  ők  nem  így  gondolkoznak,  sőt 
valószínű,  hogy  nem  is  tudnak  róla . .  .  Talán  más 
terveik  vannak  Dózíával  !  De  mik?  Az  éppen  gya- 
nús nekem.  Az  ügyvéd  hírhedt  gazember,  gyám- 
leánya sem  tetszik  nekem.  Titkolóznak  mindketten 
s  félrevezették  Esztheynét  is,  ki  valami  Obrenné- 
nál  neveltette  Dóziát,  de  soha  sem  hallott  arról, 
hogy  az  Holcsí  Kálmánnak  nővére. 

—  Igazad  van,  ez  nagyon  gyanús,  —  monda 
hévvel  Enyingi ...  —  És  most  mit    akarsz    tenni  ? 

—  Tőled  akarok  tanácsot  kérni,  hogyan  és  mi 
módon  lehetne  kikutatni  Dózia  hollétét,  mert  én 
az  ilyfélékben  teljesen  járatlan  vagyok. 

—  Egy  ügyes  privátdetektivre  kellene  bizní  az 
ügyet,  ha  nem  akarsz  a  rendőrséghez  fordulni. 

—  Csak  a  legvégső  esetben.  Gondolhatod,  hogy 
kerülöm  a  nyilvánosságot,  de  ha  nem  jövök  nyo- 
mára, azt  is  igénybe  veszem. 

—  Tehát  fordulj  egyelőre  olyan  detektivhez,  ki 
a  maga  kezére  dolgozik. 

—  Ismersz  egy  oly  féle  embert,  ki  ügyes,  meg- 
bízható és  hallgat? 

—  Elküldöm  hozzád,  a  kit  alkalmasnak  gondo- 
lok arra.  Bár  nem  tudom,  nem  jobb  volna-e  úgy 
rád,  mint  Dóziára  nézve,  ha  sohasem  találkoznátok 
többé. 

—  Hogy  mondhatod  ezt?  —  kiáltott  föl  oly 
mély  szomorúsággal  Oroszlay,  hogy  barátja  önkén- 
telen   meghatottságot    érzett,    s    megígérte,    hogy 

összeköttetésbe    \ép    az    említett    titkos  detektiwei 
és  mielőbb  elküldi  <5t  barátjához  . . . 


XV. 

Midőn  Oroszlay  Jakab  elhagyta  Hermance 
grófné  szalonját,  az  egyedül  maradva,  kezébe  rejté 
arczát  és  keservesen  sirt,  mint  a  hogy  zokog  az 
ember  egy  kedves  halottja  elhunytán. 

O  is  halott  fölött  kesergett,  mert  legkedvesebb 
reménye  halt  meg  arra  a  nyilatkozatra,  mit  Jakab- 
tól hallott,  hisz  nemcsak  saját  legforróbb  óhajtása, 
de  leánya  boldogsága  lett  ama  szörnyű  perczben 
semmivé  s  talán  élete,  mert  ez  a  komoly,  mély 
érzésű  leány  nem  fog  megvigasztalódni  tudni  iszonyú 
csalódása  fölött. 

Azonban  hosszú  tűnődés  után  valami  csillámlása 
az  új  reménynek  keletkezett  agyában.  Hátha  Dózia 
eltűnnék  örökre!  Nyoma  veszne,  nem  lehetne  föl- 
találni, s  ha  Jakab  nem  találkoznék  többé  vele, 
bizonynyal    elfelejtené  és  visszatérne  Veronikához. 

O  is  azok  közé  tartozott,  kik  hajlandók  mindig 
azt  hinni,  a  mit  óhajtanánk  s  még  azt  tette  hozzá, 
hogy  a  kiknek  érdekében  volt  Dóziát  eltüntetni, 
azok  továbbra  is  el  fogják  rejteni  és  ő  nem  keresi 
hollétét. 

Egyszerre  eltűnt  szivéből  a  vonzalom  Dózia  iránt, 
sőt  úgy  érzé,  hogy  gyűlöli  őt,  jobban  gyűlöli,  mint 
midőn  először  látta,  ki  élő  jele  volt  az  ő  megcsa- 
lattatásának  és  semmivé  tette  hitét,  bizalmát  a  jó- 
ban, hűségben,  tisztességben  ;  s  csak  később  kezdte 
szeretni,  ki  bájos  lényével,  nagy  szépségével  és 
ragaszkodásával  megnyerte  vonzalmát,  mi  azonban 
később  semmisnek  bizonyult  annak  hálátlansága 
által. 

Most  már  csak  leánya,  az  ő  kedves  Veronikája 

vetélytársnőjét  látta  benne,  ki  születésével  földúlta 
az  ő  boldogságát,  s  most  szerelme  által  itönkre- 
teszi  gyermeke  jövőjét!  Ezt  már  nem  tudta  s  nem 
is  akarta  neki  megbocsátani.  Mesés  terveket  szőtt, 
hogyan  akadályozza  meg  Oroszlay  tervét,  kinek 
bár  kétségbeesésében  szemébe  dobta,  hogy  rossz 
czéljai  lehetnek  Dóziával,  mind  a  mellett  meg  volt 
győződve  az  ellenkezőről,  s  tudta,  hogy  az  oly 
nemes  érzésű  ember,  ki  sohasem  okozná  senki 
romlását,  s  ha  Dóziát  föltalálja,  nőül   fogja    venni. 

Az  órára  pillantva  látta,  hogy  még  reggeli  előtt 
van  ideje  fölkeresni  Obrennét.  Előre  kigondolta, 
mit  fog  beszélni  vele  és  megtudja  tőle,  igaz-e, 
mit  annak  Holcsival  való  rokonságáról  hallott  s  a 
többi  magától  fog  jönni,  mi  az  ő  ez  él  ját  elősegíti 

Félóra  múlva  már  Obrennc  elfogadó  termében 
volt,  s  midőn  az  intézet  főnöknője  kilépett  egy 
mellékajtón,  annak  arczán  észrevehető  feszült  ki- 
váncsiságot  látott,  míg  mozdulatai  zavart  árultak  el. 

—  Mily  ritka  szerencse,  grófné,  azt  hittem,  már 
teljesen  elfeledkezett  rólam,  —  kezdé  Obrenné  s 
helylyel  kinálta  meg  vendégét. 

—  Egy  kérdéssel  jövök,  melyre  kérem,  hogy 
feleljen  nekem  őszintén. 

—  A  legnagyobb  készséggel,  ha  az  hatalmam- 
ban áll. 

—  Hol  van  Dózia  ? 

—  Erre  a  legnagyobb  örömmel  válaszolnék,  ha 
tudnám. 

—  Nincs  már  Holcsiéknál  ? 

—  Én  hónapok  óta  nem  láttam  Lamberth  kis- 
asszonyt, sem  Holcsi  ügyvédet,  és  sem  ő  róluk, 
sem  Dóziáról  nem  tudok  semmit. 

—  Az  lehetetlen  I 

—  Miért  volna  lehetetlen?  —  kérdé  Obrenné 
meglepetve  a  határozottan  kiejtett  állításra. 

—  Mert  Holcsj  Kálmán  önnek  fivére  s  a  múlt 
azt  mutatja,  hogy  mindig  jó  viszonyban    volt  vele. 

—  Ki  mondta  ezt  grófnénak?  —  kérdé  sötéten 
elpirulva  a  főnöknő. 

—  Tudom  oly  egyéntől,  kinek  állítása  minden 
kétséget  kizár,  s  most  csak  azt  szeretnem  tudni, 
miért  űzte  velem  szemben  azt  a  komédiát,  mely- 
nek titkos  okának  kellett  lenni  s  valószínűleg  nem 
jó  szándékból  eredt. 

—  A  legnagyobb  mértékben  el  vagyok  ámulva 
e  különös  kijelentésre ...  —  hebegte  Obrenné, 
talán  csak  azért,  hogy  az  egyenes  feleletet  kike- 
rülje. 

—  Fivére  önnek  Holcsi  vagy  nem?  —  kérdé 
Hermance  határozott  hangon. 

—  Nos  —  igen!  Miért  tagadjam,  hisz  nincs 
annak  senkire  semmi  jelentősége. 

—  Ellenkezőleg. . .  Tudni  akarom,  miért  tartotta 
azt  előttem  titokban?  Mert,  mint  mondtam,  ennek 
a  titkolódzásnak  oka  van,  még  pedig  valószinfileg 
fontos  czéllal  összekötve.  És  ha  meg  nem  mondja 
azt,  más  eszközökhöz  nyúlok  a  kutatásra  nézve. 

—  De  hát  mit  gondol  grófné,  s  mit  tételez  föl 
rólam?  —  kérdé  elhalványodva  Obrenné  remegő 
hangon. 

—  A  legrosszabbat,  ha  föl  nem  világosit  az  ellen- 
kezőről !  Azt  keli  hinnem,  hogy  Dóziával  már 
évek  óta  valami  titkos  czéljuk  van.  Hogy  hárman 
összebeszéltek,  miként  helyzetét  valamire  kihasz- 
nálják, hogy  mi  az,  azt  nem  tudom,  de  kifürké- 
szem. Hogy  már  megkezdődött  ez  a  komédia  akkor, 
midőn  ön  először  hozzám  jött  kérni  nyitandó  inté- 
zete végett,  s  azt  monda,  hogy  egészen  k's  Q^er- 
mekek^l  is  elfogadna  ápolásra,  arra  számítva,  hogy 
föl  fogom  önnek  ajánlani  Dózia  tartását,  mert  ok- 
vetetlcn  tudta  az  ő  létezését,  származását.  Föl- 
használta szorongatott  helyzetemet    és    terve  sike- 

rült ;  jól  számítottak  mind  a  hárman,  s  úgy  engem, 
mint  a    leánykát    kelcpczéjükbe    csalták  s  most  .  .  . 

—  Álljunk  meg  itt,  grófné !  —  kiáltott  föl 
Obrenné  szájaszéléig  elsápadva.  —  Mindenekelőtt 
azt  szeretném  tudni,  kiket  ért  hármunk  alatt? 

—  Ont  és  két  testvérét,  Holcsit  és  egy  Somor- 
jayné  nevezetű  hölgyet,  a  ki  szintén  testvérük,  s 
kihez  amaz  este  utasított  engem,  hogy  mint  jó 
ismerőséhez  vigyem  Dóziát,  ki  hajlandó  lesz  az  ön 
ajánlatára  őt  befogadni. 

Obrenné  látta,  hogy  Hermance  grófné  jól  van 
értesülve,  hogy  hasztalan  lenne  tagadása,  de  oly 
váratlanul  érték  annak  szavai,  hogy  pár  pillanatig 
nem  tudott  felelni. 

—  Akar  nekem  nyiltan  és  őszintén  beszélni  ?  — 
kérdé  Esztheyné  lecsendesülve,  s  teljesen  hidegen  és 
nyugodtan.  —  Nem  jöttem  rossz  szándékkal,  sőt 
lehet,  hogy  bizonyos  irányban  kezükre  járok,  de 
tudni  akarom  a  valót. 

Most  Obrenné  még  jobban  csodálkozott,  mint 
előbb,  s  nem  tudva  eltalálni,  mit  ért  a  grófné  a 
«kezükre  járok»  kijelentése  alatt,  habozva,  majd- 
nem halkan  monda : 

—  Hogy  mi  czélja  van  bátyámnak  Dóziával,  nem 
tudom,  de  nem  tagadom,  hogy  ő  küldött  engem 
méltóságodhoz  akkor,  mikor  először  szerencsés 
voltam  fölkeresni.  O  a  gyermek  létezését  tudta, 
sőt  anyját  is  ismerte,  ki  talán  elmondta  neki,  hogy 
kinek  a  gyermeke  Dózia,  ki  az  ő  halála  után  jó 
kezekben  lesz,  mert  Eszthey  grófné  megesküdött 
neki  gyermekei  boldogságára,  hogy  pártfogásába 
veszi. 

—  És  talán  azt  is  tudja  fivére,  ki  ölte  meg  azt 
a  szegény  beteg  asszonyt,  kinek  élete  már  úgy  is 
csak   hetekre    terjedhetett?    —   kérdé     Hermance. 

—  Nem,  azt  nem  tudja,  mert  különben  följelen- 
tette volna  a  gyilkost. 

—  De  hát  ha  már  ennyit  bevallott  Obrcnné 
asszony,  mondja  meg  azt  is,  mi  a  szándéka  fivéré- 
nek Dóziával,  kit  oly  hosszú  éveken  át  figyelem- 
mel kjsért,  azután  Klárával  elcsalatott  innét,  s  most 
eltüntette  ? 

—  Esküszöm,  grófné,  hogy  arról  nincs  fogal- 
mam, sem  pedig  arról,  hogy  hol  vannak  jelenleg 
Klára  és  Dózia. 

—  Lehetséges  az  ?  Én  nera  tartom  annak. 

—  Higyjen  szavaimnak.  Azonban  bárhol  létezik 
is  jelenleg  a  két  barátnő,  arról  biztosítom,  hogy 
Dózia  szabad  akaratából  távozott  és  okvetetlen  jól 
érzi  magát  ott,  a  hol  van,  mert  különben  tudósí- 
totta volna  a  grfónét  vagy  engem. 

—  Ebben  van  valami  valószinüség,  de  most  én 
akarok  önnek  valamit   mondani. 

Obrenné  feszült  várakozással  tekintett  rá. 

—  Én  Dóziáról  többé  nem  kívánok  tudni,  s 
átengedem  őt  örökre  önöknek,  ó  velem  nagyon 
háládatlanul  bánt.s  legfőbb  óhajtásom,  nem  hal- 
lani többé  róla.  Ön  tudja,  mennyi  félelmet  álltam 
ki  miatta,  mennyi  zavart  okozott  ő  nekem.  Meg- 
tartottam szavamat,  mit  anyjának  Ígértem.  Fölkarol- 
tam, neveltettem,  költöttem  rá,  s  tettem  volna  mind- 
ezt tovább  is,  ha  ő  háládatlanul  el  nem  hagy,  s  föl 
nem  mondja  összeköttetésünket.  Vegye  ezt  kérem 
tudomásul,  valamint  azt  is,  hogy  én  többé  egyet- 
len lépést  sem  teszek  keresésére,  de  figyelmezte- 
tem, hogy  vannak  mások,  kik  utána  járnak  hollété- 
nek, kik  mindent  el  fognak  követni,  hogy  föltalál- 
ják, s  miután  az  illetők  gazdagok  és  hatalmasok, 
fog  is  nekik  az  sikerülni.  Azért  legyenek  óvatosak 
és  rejtsék  el  jól  a  leányt,  különben  mindaz  nap- 
fényre kerül,  mit  sejtek,  hogy  Holcsi  úrnak  érde- 
kében áll  eltitkolni. 

—  Grófné  gyanúsítja  fivéremet?  —  kiáltott  föl 
Obrenné,    ki   a  bámulattól  alig  tudta  mit  beszél  e 


190 

nem  várt  fordulatra,  mi  semmikép  sem  tetszett 
neki  s  nem  illett  az  ő  terveiknek  keretébe. 

Esztheyné  elhagyta  helyét. 

—  E  kérdésre  nem  felelek,  —  monda  hide- 
gen. —  Mondtam  önnek,  hogy  nem  jöttem  rossz 
szándékkal,  sőt  ha  tudatná  velem  Dózia  hollétét, 
azt  sem  árulnám  el  senkinek  s  miattam  maradhat 
ott,  a  hova  vitték,  s  a  hol,  mint  ön  mondja,  szeret 
és  szivesen  van  ...  A  mi  pedig  fivérével  tett  meg- 
jegyzésemet illeti,  az  nem  akar  gyanúsítás  lenni, 
de  ha  az  volna  is,  tőlem  semmi  irányban  nincs 
mit  félnie,  mert  én  tökéletesen  szakítottam  a  múlttal 
s  nem  törődöm  önökkel. 

E  szavak  után  nem  várva  be  Obrenné  feleletét, 
ki  álmélkodva  hallgatta  őt,  gyorsan  elhagyta  a  szo- 
bát és  a  lakást,  de  midőn  fogatában  ülve  hazafelé 
hajtatott,  nem  volt  megelégedve  magával  s  csupán 
egy  mentségét  találta  tettének,  azt,  hogy  leánya 
boldogságát  akarta  minden,  sőt  bármi  áron  meg- 
menteni -  .  • 

0  a  rendes  fölfogás  szerint  meg  volt  áldva 
minden  jóval  s  azt,  hogy  mennyit  szenvedett  há- 
zassága ideje  alatt,  scnkisem  tudta.  Boldog  vér- 
alkatú asszonynak  tátották,  mert  nemcsak  hogy  soha 
sem  panaszkodott,  de  nem  is  mutatta,  hogy  hiány- 
zik neki  az,  mi  a  nőt  igazán  boldoggá  teheti  — 
férje  hűsége  és  szeretete. 

Elfojtá  bánatát,  mindenütt  jókedvvel  jelent  meg, 
sőt  még  hű  cselédje,  Ernesztine,  ki  eg)'kor  dajkája 
volt,  később  komornája,  sem  látta  soha  búslakodni 
úrnőjét,  s  csak  a  néma  éjszakák  voltak  tanúi  kö- 
nyeinek,  lemondásának. 

Megadta  magát  a  sorsnak,  mint  megadja  oly  sok 
asszony,  sohasem  keresett,  pedig  találhatott  volna 
kárpótlást,  de  nemesebb  érzésű,  s  vallásosabb  volt, 
mint  hogy  a  könnyelműség    ösvényére  tért    volna. 

Most    azonban,    midőn    leánya    jövőjét    kellett 

egyengetni,  annak  boldogságát  megmenteni,  egy- 
szerre eszébe  jutott  mindaz,  mit  férje  ellene  vét- 
kezett .  . .  Ü  tűrt,  szenvedett,  de  Veronkát  nem 
akarta  kiszolgáltatni  a  sors  szeszélyének,  s  elhatá- 
rozta, hogy  küzdeni  fog  a  fenyegető  veszély  ellen, 
és  elejti  Dóziát,  kiért  annyit  áldozott,  annyit  ret- 
tegett és  nyugtalankodott,  de  most  meggyülölte  őt, 
mert  mint  a  hogy  annak  anyja  egykor  elrabolta 
tőle  férje  szerelmét,  úgy  most  leánya  készül  meg- 
rabolni Veronika  boldogságát .  . . 

így  okoskodott  a  fogatban  ülve,  s  esze  azt 
mondta  neki,  helyesen  cselekszik,  de  szive . . .  Ah 
nem  is  szive,  lelkiismerete  volt  az,  mi  másként 
beszélt,  s  kinozta  őt,  de  nem  birt  érvényre  jutni, 
mert  anyai  szerété  erősebb  volt  nála,  minden  más 
érzésnél. 

És  midőn  hazaérkezve  leányát  látta,  ki  sétájából 
érkezett  haza,  szépen,  üdén,  virulóan,  mint  a  bim- 
bójából kipattant  ékes  virág,  elnémultak  aggodal- 
mai, mert  ennek  a  bájos  teremtésnek  szerinte  bol- 
dognak kellett  lenni,  ha  talán  a  másik  boldogsága 
árán  is,  de  meg  kellett  menteni  jövőjét,  sőt  lehet, 
hogy  életét. 

A  reggelinél  négyen  ültek  az  asztalnál  s  leg- 
többnyire  Béla  csacsogott,  ki  mindig  tudta  a  tár- 
saság legújabb  eseményeit  és  azokat  mulatságosan 
adta  elő,  elhallgatva  olyan  történeteket,  mik  nem 
a  nagyvilágban  folytak  le,  s  azokat  csak  atyjának 
mondta  el,  ki  hozzá  hasonló  módon  élvezte  azokat, 
sőt  majdnem  fiához    hasonló    módon   tölte  napjait. 

—  A  többek  között ...  —  kérdé  anyjához  for- 
dulva Béla  —  sohasem  hallottak  többé  arról  az 
éjszakai  tüneményről,  ki  házunkból  osont  ki,  s 
nem  lehetett  kilétének  nyomára  jönni? 

—  Soha,  —  monda  látható  kellemetlen  hatás 
alatt  Hermance  grófné,  s  hajlandó  vagyok  hinni, 
hogy  az  egész  csak  képzelet  volt! 

—  Én  pedig  megesküszöm  reá,  hogy  láttam,  — 
viszonzá  hévvel  Béla,  —  sőt  jó  borravalóért  még 
egyszer  kikérdezem  a  bérkocsist,  ki  akkor  meg- 
tagadta a  feleletet. 

—  Oly  régi  dolog  már  az,  —  monda  Eszthey,  — 
hogy  nem  érdemes  érte  fáradni.  Nem  lehetett  más, 
mint  egy  idevaló  cseléd,  ki  bizonynyal  nem  jutal- 
mazná meg  kíváncsiságodat. 

—  Cseléd  nem  szokott  bérkocsin  járni. 

Veronika  végig  hallgatván  ezt  a  társalgást,  kíván- 
csian tudakozódott  annak  részleteiről,  mit  fivére 
nagy  készséggel  adott  meg  neki. 

—  Ez  különös,  —  monda  Veronika,  —  és  miért 
nem  kérdezősködtél  Ernesztinnél  ama  leányról  ? 

Mindnyájan  csodálkozva  tekintettek  a  beszélőre. 

—  Ernesztinnél  ?  —  kérdé  elfogultan  Esz- 
theyné.  —  Hogy  jösz  erre  a  gondolatra? 

—  A  legtermészetesebben,  —  viszonzá  moso- 
lyogva a  leányka  a  rászegzett  csodálkozó  szemek 
felett.  —  Midőn  Csetnekről  hazaérkeztem,  Ernesz- 
tine  szobájába  mentem,  hogy  valamit  ruhámon  iga- 
zítassak,  s  a  mellékszoba  ajtaja  tárva  volt  és  a  nap 
fényes  sugarai  egy  tündöklő  tárgyra  vonzották  sze- 
meimet, mely  az  egyik  szekrény  alatt  hevert,  s  úgy 
látszott,  takarítás  közben  nem  vették  észre.  Én 
odasiettem  és  fölemeltem,  s  csodálkozva  láttam  egy 
fekete  zsinóron  függő,  kisded  akvarell  arczképet, 
mely  női  fejet  ábrázolt. 

Hermance  grófné  láthatólag  elhalványodott,  s 
szerette  volna  elhallgattatni  ieányát,  de  lehetet- 
len volt  közbeszólnia,  ki  nagy  élénkséggel  foly- 
tatta. 

—  Kérdőre  vontam  Ernesztinét,  ki  veszíthette 
el  a  rendesen  lakatlan  szobában  ama  kis  képet,  s 
ő  látható  ijedtséggel  és  zavarral  azt  felelte,  hogy 
egy  női  rokona  töltött  nála  egy  éjszakát,  s  azé 
lehetett    az    arczkép,    de    hogy    kit    ábrázol,    nem 

tudja.  Valószínűleg  az  lehetett  amaz  idegen  hölgy, 
mert  más  nem  mehetett  ki  éjjel  a  palotából, 

Eszthey  gróf  kérdőleg,  sőt  kutatólag  tekintett 
nejére,  ki  oly  feltűnő  zavart  és  halavány  volt,  hogy 
mindnyájan  csodálkoztak  arczának  elváltozásán. 

—  Tudtál  te  erről,  Hermancc?  —  kérdé  Ber- 
talan gróf. 

—  Egyetlen  szót  sem,  s  nem  is  hiszem,  de 
Ernesztinét  kérdőre  fogom  vonni. 

—  Ne  tegye  mama,  —  monda  kérő  hangon 
Veronika.  —  Én  megígértem  neki,  hogy  nem  be- 
szélek róla,  s  most  majdnem  önkéntelen  röpült  az 
ki  ajkaimon  ama  hatás  alatt,  mit  Béla  adott  elő  az 
éjjeli  tüneményről. 

—  És  hol  van  az  a  kép  ?  —  kérdé  hévvel   Béla. 

—  Nálam,  a  szobámban,  nem  adtam  vissza  Ernesz- 
tinnek,  ki  pedig  könyörgött  érte,  de  oly  bájos 
leányfő,  hogy  élvezet  rá  nézni,  és  finom,  művészi 
festés,  ha  kivánják  látni,  megmutatom. 

A  reggelinek  éppen  vége  volt  s  Veronika  futott 
elhozni  a  mondott  képet ;  Eszthey  szivarra  gyúj- 
tott, Béla  nagy  várakozással  tekintett  húga  vissza- 
jövetele  elé,  s  Hermance  grófné  oly  halovány 
volt,  mint  ruhájának  csipkéi,  és  majdnem  reszke- 
tett izgatottságában. 

Midőn  Veronika  visszatért  a  képpel,  legelőször 
fivére  ragadta  ki  azt  kezéből  s  rápillantva,  elragad- 
tatással kiáltott  föl. 

—  Remek  fej,  s  gyönyörű  arcz  . . .  Kit  ábrázol- 
hat? Csak  nem  azt  a  hölgyet,  ki  amaz  éjjel  ki- 
futott a  palotából   és  Ernesztine  rokona? 

Azután  atyjának  nyujtá  azt,  ki  kezébe  véve  és  rá- 
pillantva, megdermedve  ült  helyén,  kiesett  szájából 
a  szivar,  s  szemei  oly  rémületet  fejeztek  ki,  minőhöz 
hasonlót  családja  soha  sem  látott  annak  arczán. 

—  Ismeri  papa?  —  kérdé  Veronika,  atyja  külö- 
nös arczkifejezését  látva  . . . 

Bcniczkyné  :  Végzetes  tévedés.  i* 

—  Ismerem,  is-mer-tem,  —  dadogá  az,  nem 
birva  szemeit  levenni  a  képről,  azután  megsimítá 
homlokát,  és  Hermancera  szegezte  tekintetét,  ki 
némán  ült  helyén,  s  önkéntelen  kinyujtá  kezeit  a 
festmény  után. 

—  Hogy  jött  ez  Ernesztine  szobájába?  —  kérdé 
majdnem  szigorúan  Eszthey,  mialatt  átadta  nejének 
a  képet. 

—  Nem  —  tudom,  —  viszonzá  az,  de  midőn 
rápillantott,  megkönnyebbülve  sóhajtott  föl  . . .  Az 
arczkép  nem  Dózia  vonásaival  birt,  mitől  ő  két- 
szeres okból  tartott ;  hanem  egy  előtte  teljesen 
ismeretlen  aráz  volt,  nagy,  beszédes  szemekkel, 
aranyszőke  hajjal,  mosolygó,  kedves  ajkakkal. 

Béla  és  Veronika  némán,  csodálkozva  szemlél- 
ték ezt  a  különös  jelenetet. 

—  Ennek  a  képnek  a  tulajdonosnője  nem  lehe- 
tett az,  ki  itt  volt  a  palotában,  s  éjnek  idején 
futott  ki  mellettem  a  hátulsó  kapun,  mert  az  már 
régen  meghalt,  azonban  valaki  más  hagyhatta  itt  s 
meg  kell  tudnom  a  komornától,  ki  volt  az?  — 
monda  helyét  elhag^'va  Bertalan  gróf. 

—  Majd  én  beszélek  vele,  —  kiáltott  föl  hév- 
vel Hermance. 

—  Én  akarom  őt  kihallgatni Először  meg- 
tudom tőle,  kit  mer  ő  rejtegetni  tudtunkon  kívül 
magánál,  másodszor,  hogy  került  az  idegen  hozzá, 
kinek  ez  a  kép  birtokában  volt.  Mert,  nemde 
Hermance,  nem  tudtál  arról  semmit? 

A  grófné  gyermekeihez  fordult. 

—  Hagyjátok  el  a  szobát,  beszélni  akarok  atyá- 
tokkal négyszem  között,  —  monda  nagy  szomorú- 
sággal hangjában. 

A  gyermekek  engedelmeskedtek,  de  mind  na- 
gyobb bámulattal  tekintettek  egymásra,  miben  osz- 
tozott Eszthey  is,  és  egyedül  maradva  nejével, 
feszült    várakozással,    majdnem    félve    várta    annak 

szavait,   ki    láthatólag    küzdött  beszéde  megkezdé- 
sével. 

—  Nos  ?  —  kérdé,  leülve  vele  szemben  a  gróf.  — 
Egyedül  vagyunk  . . .  Mint  akarsz  mondani  ? 

Hermance  idegesen  simítá  meg  homlokát. 

—  Tizennégy  év  óta  tudom  azt,  miről  soha  sem 
szóltam,  de  te  kivánod,  hogy  beszéljünk  róla,  — 
kezdé  leverten  s  szép  szemében  könyek  jelentek 
meg  szavai  alatt.  —  Tizennégy  éve,  hogy  rájöttem 
arra,  miként  nem  engem,  hanem  mást  szeretsz,  s 
gondolhatod,  minő  hatást  tett  az  rám  a  három  évig 
tartó  házasság  után,  ki  szerelemből  lettem  nőd, 
abban  a  képzeletben,  hogy  te  is  szeretsz  . . . 

—  Nos,  nos?  —  kérdé  izgatottan  Eszthey,  — 
csak  nem  akarsz  hűtlenséggel  vádolni  ? 

—  Az  idő  megmutatta,  hogy  soha  sem  vádol- 
talak semmivel.  Tizennégy  hosszú  évig  volt  keb- 
lembe zárva  titkom,  szenvedésem.  Soha  sem  szól- 
tam arról  senkinek,  nem  mutattam  neked  fájdal- 
mamat, sőt  titkoltam  előtted  azt,  a  mit  tudtam, 
mert  nem  akartam,  hogy  pirulnod  kelljen  előttem, 
s  megmérgezzem  az  együttélés  harmóniáját. 

—  Egyet — len —  szót  sem  értek  ! 

—  Emlékezel,  sőt  látom,  hogy  nem  felejtetted 
el  azt  a  hölgyet,  kit  Pármai  Elzának  hivtak. 

—  Mit  tudsz  róla  . . .  Mit  akarsz  mondani  ?  — 
viszonzá  komor  hangon  a  gróf,  kitérve  a  felelet 
elől,  de  láthatólag  megriadva. 

Hermance  szomorúan,  majdnem  részvéttel  tekin- 
tett rá,  mert  nincs  borzasztóbb,  mint  ha  két  együtt 
élő  ember,  különösen  házastársak  között,  a  gyön- 
gédség és  szeretet  szenvedélybe  megy  át,  mely 
képes  az  őrjöngésig  fokozódni  s  a  végletekig  har- 
czolni  egymás  ellen. 

—  Mindent!  —  viszonzá  pillanatnyi  habozás 
után.  —  Engedd  cl,  hogy  részletezzem  felelete- 
met. Ez  a  szó    kifejez    mindent,    sőt   arra    kérlek. 


196 

hogy  mindazt,  mit  én  saját  erőmből  cl  tudtam  hall- 
gatni, tikolni  hosszú  évek  során,  segítsd  te  is  el- 
hallgatni továbbra  is  —  örökre! 

De  Bertalan  gróf  sokkal  izgatottabb  volt,  sem 
hogy  e  kérelem  okszerűségére  hallgatott  volna. 

—  Mivel  vádolsz?  Akarom  tudni  gyanúdat,  hogy 
azt  megczáfolhassam. 

Hermance  nyugodt  méltósággal  s  tagadólag 
rázta  meg  fejét. 

—  Ha  remélném,  hogy  az  lehetséges,  elmonda- 
nék mindent  apróra.  De  fáj  a  szivem  pirulni  látni, 
s  újra  kérlek,  ejtsük  el  e  meddő  tárgyat. 

—  Ezek  nagy  szavak,  beillenének  a  szinpadon 
egy  drámai  jelenetbe,  de  én  nem  akarok  komédiát 
játszani.  Mondd  el,  mit  tudsz  erről  a  hölgyről, 
kinek  arczképe  megfoghatatlan  módon  került  a 
komorna  szobájába. 

—  Jó,  ha  okvetetlen  kivánod,  megteszem,  — 
viszonzá  elhatározva  magát  Hermance,  de  oly 
megrovó,  szemrehányó  tekintetet  vetve  férjére, 
hogy  az  önkéntelen  lesütötte  előtte  szemét  s  halk, 
bizonytalan  hangon,  de  kihívóan  monda : 

—  Beszélj  . . .  Mondj  el  őszintén  mindent. 

—  Én  ezt  az  arczot,  melyet  a  festvény  ábrá- 
zol, nem  ismerem,  —  folytatta  a  grófné  —  de 
ilyen  lehetett  az  a  beteg  asszony,  ki  tizennégy  év 
előtt  egy  könyörgő  levélben  magához  kéretett, 
midőn  még  egészséges  és  viruló  volt.  Én  már  csak 
halálos  ágyán  láttam. 

—  Mit  kivánt  tőled  és  mit  beszélt  ? 

—  Szeretetembe  és  pártfogásomba  ajánlotta  há- 
rom éves  gyermekét,  s  kért,  hogy  ne  hagyjam  azt 
árván,  nyomorultan  elveszni.  T^emes  vér  folyik  erei- 
ben, monda,  s  jó  nevelés  mellett  hasznos  tagja 
lehet  a  társadalomnak. 

—  És  te?  —  kérdé  félre  fordítva  fejét  Esz- 
they. 

—  Megígértem  és  megtettem,  a  mit  tőlem  kért. 
Fölfogadtam  a  leánykát,  kit,  nem  tagadhatom,  abban 
a  perczben  gyűlöltem,  de  neveltettem  és  később 
megszerettem.  Anyja  szomorú  sorsa,  kit,  úgy  tudom, 
meggyilkoltak,  meghatott.  Azonkívül  megesküdtem 
gyermekeim  boldogságára,  hogy  védője,  támasza 
leszek  s  Isten  látja,  meg  is  tartottam,  a  míg  tehet- 
ségemben volt! 

—  És  él  a  gyermek? 

—  El !  Ma  tizenhetedik  évében  van  s  szép,  mint 
a  viruló  rózsa  és  olyan  nevelést  kapott,  mely  a 
legmagasabb  rangú  hölgyet  illeti  meg . . . 

—  És  ez  a  kép  ?  Hogy  jött  ide . . . 

—  Azt  kell  hinnem,  hogy  az  ő  sajátja  lehet,  ő 
veszítette  el,  mert  pár  órát  itt  töltött  a  palotában, 
az  Ernesztine  szobája  mellett  levő  szobában  volt 
elhelyezve. 

—  Titokban? 

—  Természetesen.  Kénytelen  voltam  őt  idehozni, 
mert  ott,  a  hol  addig  volt,  nem  akarták  tovább 
megtűrni.  Másnapra  az  volt  a  tervem,  hogy  kere- 
sek neki  biztos  helyet,  hol  otthont  talál. 

—  De  ő  megszökött  s  elfutott  a  palotából. 
Miért? 

—  Azt  nem  tudom.  Én  nem  beszéltem  távozása 
előtt  vele.  Ernesztinnek  fogalma  sem  volt  arról* 
hogy  távozott,  ő  látta  őt  utolszor,  de  mialatt  aludt, 
a  ]zÁny  fölhasználta  az  alkalmat  a  távozásra. 

—  És  hova  ment? 

—  Azt  sem  tudom  —  viszonzá  a  grófné  el- 
pirulva a  kiejtett  valótlanság  miatt,  mit  készakarva 
ejtett  ki. 

—  Nem  kerestetted? 

—  De  igen,  azonban  nem  jöttem  nyomára  hol- 
létének. 

Eszthey  pár  pillanatig  küzdeni  látszott  magával 
s  habozni  azzal,  mit  mondani  akart. 

Azután  nejéhez  lépett,  lehajolt  hozzá  és  meg- 
ölelte, mondván : 

—  Te  nagy  jellem  vagy,  Hermance  s  én  eltör- 
pülök melletted  . . .  Képes  volnál  megbocsátani  ? 
Hisz'  esküszöm,    hogy    szivem    mindig  a  tied  volt. 

—  Azt  nem  hiszem,  Bertalan,  de  én  szeret- 
lek téged  s  viseletemből  láthatod,  hogy  megbocsá- 
tottam. 

—  Majd  egyszer,  máskor,  ha  mindketten  nyu- 
godtabbak leszünk,  elmondom  neked  azt  a  törté- 
netet, mit  csak  félig  ismersz  és  abból  nem  Ítél- 
hetsz. Légy  elnéző  irántam.  Bár  érzem,  hogy  nem 
érdemlem  meg  jóságodat. 

De  Hermance  zokogva  borult  férje  keblére,  ki 
meleg  csókokkal  halmozta  el  homlokát,  ajkát,  haját 
és  sokáig  tartották  átölelve  egymást . . . 

Vájjon  eszébe  jutott-e  a  franczia  kódex  324-ik 
paragrafusa,  melyről  Enyingi  gróf  beszélt  akkor 
az  este  ugyanebben  a  teremben,  előadva  barátja, 
Solmage  márki  történetét,  ki  nejét  megölte  hűtlen- 
ség miatt . . . 

A  férfi  öl.  A  nő  megbocsát! 


XYl. 

Alig  egy  óra  múlva,  hogy  Esztheyné  elhagyta 
Obrenné  lakását,  az  sietve  vett  kalapot  és  felöltőt 
magára  s  ment  a  Vadász-utczába  Holcsi  ügyvéd- 
hez, kit  otthon  talált,  de  ki  őt  nem  az  irodában 
fogadta,  hanem  átment  vele  lakására,  hol  háborít- 
hatatlanul beszélhettek. 

—  Mi  hoz  hozzám  ily  szokatlan  időben?  — 
kérdé  Holcsi,  levéve  sötét  szemüvegét,  mit  leginkább 
arra  használt,  hogy  szeme  kifejezését  és  arczának 
netáni  változását  eltakarja. 

—  Nem  valami  kellemes  hirrel  jövök,  a  mi  kü- 

lönben    érthetetlen    előttem  s  tőled    kérek   fölvilá- 
gosítást vagy  inkább  magyarázatot  arra. 

—  Halljuk,  mi  az?  —  kérdé  az  ügyvéd  látható 
nyugtalansággal,  mert  az  oly  ember,  mint  ő,  min- 
den váratlan  eseményre  megdöbben. 

—  Eszthey  grófné  volt  ma  nálam,  s  kijelenté, 
hogy  ő  nem  akar  többé  tudni  Dóziáról.  Átengedi 
őt  azoknak,  a  kiknél  jelenleg  tartózkodik,  s  nem 
fogja  többé  kutatni  hollétét. 

—  Hohó !  Ez  valami  új  s  mivd  okolta  meg  el- 
határozását ? 

—  Tulajdonképpen  semmivel.  Elmondta,  hogy 
Dózia  háládatlan  volt  iránta  stb.,  de  hisz  en-ől 
már  azelőtt  is  beszélt,  s  szerintem  elhatározásának 
valami  mélyebben  fekvő  okának  kell  lenni,  mit 
én  nem  tudok  kitalálni,  s  tőled  szeretném  azt  meg- 
tudni. 

—  Nekem  fogalmam  sem  lehet  róla ;  te  jobban 
ismered  őt,  sőt  nagy  bizalmat  mutatott  irántad, 
midőn  Dózia  származását  elmondta ....  Nekem 
éppen  úgy  megfoghatatlan  ez  a  dolog,  mint  neked, 
annál  is  inkább,  mert  mikor  utolszor  nálam  volt, 
lázas  érdeklődést  mutatott  iránta. 

—  De  ez  még  nem  minden,  a  mit  mondani 
akarok.  Sokkal  veszélyesebb  ránk  nézve  az,  hogy 
tudja,  miként  testvérek  vagyunk,  mit  én  mindig 
titkoltam  előtte. 

—  Megtudta  összeköttetésünket?  —  kiáltott  föl 
rémültem  Holcsi-  —  Kitől  és  mikor? 

—  Úgy  látszik  a  legutolsó  időben,  de  hogy  ki- 
től és  mi  módon,  arról  nincs  fogalmam,  sőt  azt  is 
tudja,  hogy  Somorjayné  is  nővérünk. 

Az  ügyvéd  álmélkodva  s  összcránczolt  homlok- 
kal hallgatta  Obrenné  előadását.  Nagyfokú  nyug- 
talanság látszott  rajta,  s  gyors  léptekkel  járt  föl 
és  alá  a  szobában. 

—  Ez  rossz    hír,    Lujza,    nagyon    rossz    hír,  — 

mormogta  fogai  között.  —  Ki  mondhatta  meg  neki, 
hisz  senki  sem  tudta  rokonságukat,  s  különösen 
Somorjaynéval,  ki  soha  sem  jön  hozzám,  vagy  inté- 
zetedbe. » 

—  Csodálatos  és  megfoghatatlan! 

—  És  te  azt  hiszed,  hogy  ennek  következtében 
mond  ő  le  Dózia  kereséséről  ?  De  hisz  az  nem 
lehet  hatással  az  ő  vele  való  viszonyára. 

—  Azt  nem  is  hiszem,  sőt  mint  láttam,  messze 
terjedő  következtetést  von  le  ezekből  a  dolgokból 
a  múltra  nézve,  s  nem  hittem  volna  oly  találékony 
eszünek. 

—  Miféle  következtetéseket?  —  kérdé  mind- 
jobban meglepetve  Holcsi  s  nővére  előtt  meg- 
állva. 

—  Nyiltan  kimondta,  hogy  mi  Dóziát  már  szü- 
letése óta  ismerjük,  s  mindaz,  mi  vele  történt,  egy 
általunk  szőtt  terv  szerint  ment  végbe. 

—  És  te  mit  mondtál  neki  ? 

—  Mit  mondhattam  volna?  Tagadni  a  tényt, 
hogy  testvérek  vagyunk,  lehetetlen  volt,  s  csak 
gyanúsabbá  tette  volna  a  dolgokat. 

—  Tehát  bevallottad  neki  ? 

—  Természetesen  1  Sőt  azt  is  beismertem,  hogy 
te  Dóziát  kis  gyermekkora  óta  ismered  anyjával 
együtt. 

—  Szerencsétlen,  együgyű  teremtési....  Így 
teszed  semmivé  terveimet !  —  kiáltott  föl  bősz 
haraggal  Holcsi.  —  Bolond,  ki  asszonyban  bizik, 
valamennyi  egyforma  ostoba  és  megbizhatatlan. 

—  Esztheyné  a  rendőrséggel  fenyegetett,  — 
monda  síró  hangon  Obrenné,  —  ha  nem  leszek 
őszinte  hozzá ;  azonban  tőle  nincs  mit  tartanunk, 
mert  megigérte,  hogy  soha  sem  beszél  rólunk  sen- 
kinek, s  Dózia  hollétével  nem  törődik... 

—  És  te  ezt  elhiszed  neki  ? 

—  Szórói-szóra,  mert  láttam,  hogy  a  mit  mond, 


iói 


arra  el  is  van  tökélve.  Sőt  figyelmeztetett,  hogy 
más  valaki,  a  ki  gazdag  és  hatalmas,  kutatja  Dózia 
hollétét,  s  ha  jól  el  nem  rejtjük,  föl  is  fogja  ta- 
lálni. 

—  Ezt  mondta  ő  ?  És  nem  nevezte  meg,  ki  az, 
ki  a  leányt  keresi  ? 

—  Nevét  nem  említé. 

—  Nem  is  szükséges  az,  mert  én  tudom  az 
illető  kilétét! 

—  Te  tudod,  kit  értett  a  grófné !  —  kérdé  cso- 
dálkozva Obrenné. 

—  Tudom,  de  nem  közlöm  veled.  Valamint  sem- 
mit sem  fogsz  ezentúl  tőlem  megtudni,  mert  nem 
vagy  az  a  megbízható  egyén,  kinek  tartottalak. 

—  Haragszol  rám  ? 

—  Nem  bízom  benned,  mert  eljár  a  szád  s  nem 
tudod  megitélni,  mit  és  mennyit  lehet  bizonyos 
dolgokról  mondani 

—  Mi  rosszat  mondtam  a  grófnénak?  Csupa 
ártatlan  dolgokat ...  És  ő  nem  is  igen  hallgatott 
rám,  saját  gondolataival  volt  elfoglalva,  s  a  múlt- 
tal alig  látszott  törődni.  Egyáltalán  Dózia  iránt 
teljesen  közönyösnek  mutatkozott,  mi,  azt  hiszem, 
neked  nagy  zavart  idéz  elő  számításodban. 

—  Legkevésbbé  sem !  Én  Esztheynére  csak  má- 
sodsorban számítottam,  a  főszemély  a  gróf ...  És 
ő  már  is  dupláját  Ígérte  a  lapokban  megjelent  ki- 
tűzött jutalomnak,  ha  nekem  sikerül  fölkutatni  Dóziát. 
Ez  tehát  már  jóformán  kezemben  van.  Negyven- 
ezer korona  1  Csinos  kis  összeg,  mi  ?  De  nekem 
nem  elég.  Még  más  terveim  is  vannak,  s  miután 
az  általam  kihirdetett  jutalom,  húszezer  korona, 
czélzata  ily  fényesen  sikerült,  remélem  a  többi  is 
gazdag  kamatot  hajt  számomra,  mert  nekem  Dózia 
már  sok  pénzemben  van,  de  sok  jövedelmet  is  vá- 
rok tőle. 

—  A  grófot  akarod  megdézsmálni  ?  —  kérdé 
nevetve  Obrenné. 

—  Természetesen.  Ó  az,  a  ki  nagy  szorongat- 
tatásban van,  s  azonkívül,  úgy  látszik,  ragaszkodik 
ahhoz  a  gyermekhez,  a  kinek  anyját  szerette,  s  a 
kit  oly  váratlanul  veszített  el,  mielőtt  még  ráunt 
volna. 

—  Hogy  becsüllek,  Kálmán,  azt  nem  mondha- 
tom, de  bámulom  számítási  ügyességedet,  a  mely- 
lyel  már  vagyont  tudtál  szerezni,  —  monda  majd- 
nem lelkesülten  Obrenné. 

—  A  becsület  szép  hangzású  szó,  de  keveset 
jövedelmez,  s  mellette  meghalhatunk  éhen !  —  vi- 
szonzá  Holcsi  vállat  vonva,  —  s  azzal,  hogy  rossz 
a  hirem,  keveset  törődöm.  A  kinek  pénze  van, 
becsülete  is  van,  s  ha  terveim  sikerülnek,  fittyet 
hányok  az  egész  világnak! 

Obrenné  elhagyta  helyét.  Erre  az  épületes  okos- 
kodásra semmit  sem  tudott  mondani.  0,  a  ki  hosszú 
évek  során  leginkább  fivére  kegyéből  élt,  nem 
törődött  azzal,  honnét  veszi  az  a  pénzt,  melylyel 
segíti,  és  kivéve,  hogy  olykor  szemébe  mondta 
tetteiről  véleményét,  nem  sokat  gondolt  azzal,  mi- 
féle életmódot  folytat  az,  csak  olykor  óvatosságra 
inté,  a  mit  az  gúnyos  felsőbbség!  mosolylyal  fo- 
gadott. 

Obrenné  rövid  búcsú  után  az  ajtó  felé  indult, 
de  midőn  az  föltárult,  a  szobaleány,  a  ki  jelenleg 
Zsófi  helyét  tölte  be  az  ügyvéd  házánál,  levéllel 
kezében  lépett  be. 

—  Egy  hordár  hozta,  —  monda,  átnyújtva  a 
levelet,  —  s  azt  mondta,  hogy  az  irodából  ide- 
küldték  őt,  mert  sürgős  van  a  borítékra  irva. 

Holcsi  nyugtalanul  vette  át  a  nyújtott  levelet, 
mert,  mint  mondtuk,  ő  mindig  nyugtalan  volt,  ha 
valami  váratlan  dolog  érte ...  És  a  sürgős  szó 
izgatottá  tette. 

Obrcnné  állva  maradt  az  ajtó  közelében,  me- 
lyen a  leány  távozott,  s  várt,  míg  fivére  olvasott, 
ki  végigfutván  a  sorokat,  dühös  káromkodásban 
tört  ki,  midőn  a  levél  tartalmát  végigolvasta. 

—  Megőrültek  ezek  az  emberek?  kiáltott  föl, 
nővérének  nyújtván  a  levelet,  mely  a  következőket 
tartalmazta : 

Tisztelt  Ügyvéd  Úr ! 

Ne  tegyen  kérem  semmit  abban  az  ügyben,  mely- 
ről beszéltünk,  s  én  ama  fiatal  leány  keresésével 
megbízva  önt,  negyvenezer  koronát  Ígértem  jutal- 
mul, ha  azt  föltalálja. 

Meggondolva  a  dolgot,  nem  sokat  törődöm  ama 
leány  hollétével  s  visszaveszem  igéretemet  és 
kérem,  hogy  együtt  lefolyt  párbeszédünket  meg 
nem    történtnek    tekintse,  ki  maradtam    őszinte    hive 

Eszthey  Bertalan  gróf. 

—  Hisz  ez  majdnem  szórói-szóra  ugyanaz,  miket 
nekem  a  grófné  ma  mondott  Dóziáról !  —  kiáltott 
föl  Obrenné.  —  Ez  igazán  különös  és  megfogha- 
tatlan. 

—  Mondd  inkább,  gyalázatos  kijátszása  terveim- 
nek, —  fakadt  ki  villogó  szemekkel  Holcsi. 

—  Valaminek  történni  kellett  a  házasok   között. 

—  Azt  nem  gondolnám. 

—  Nem  lehetséges  az,  hogy  Dóziát  föltalálták? 

—  Az  ki  van  zárva ! 

—  Hol  van  ő  jelenleg  ? 

—  Elég,  ha  én  tudom,  mint  mondtam,  rád  többé 
nem  bizok  titkot. 

—  Hát  Isten  veled,  —  monda  neheztelve  s  kur- 
tán Obrenné  és  elhagyta  a  szobát,  hol  az  ügyvéd 
dühösen  sétált  föl  és  alá  s  tűnődött,  mit  tegyen  e 
nem  várt  és  előtte  megfoghatatlan  fordulatra,  mi 
terveit  és  számításait  teljesen  tönkretette. 

De  volt  még  egy  reménysugár!  Oroszlay  Jakat .  . . 

Tanuja  lévén  a  közte  és  Dózía  között  történt 
összejövetelnek  Tornyoson,  látta,  hogy  a  gróf  sze- 
relmes a  leányba,  s  most  ezt  az  érzést  kellett  ki- 
aknáznia és  kezeibe  játszani  neki  Dóziát,  csak  azt 
nem  tudta,  mi  czélja  van  annak  vele,  mert  hogy 
feleségül  akarja  venni,  azt  a  legvérmesebb  remé- 
nyekkel sem  gondolhatta,  de  mindamellett  óvato- 
san akart  eljárni  az  ügyben. 

Új  tervet  kellett  készítenie,  de  előbb  megtudni 
az  okát,  a  mi  a  házaspárt  majdnem  egyszerre  le- 
mondatta Dóziáról,  a  kit  hosszú  évek  során  rejte- 
getett Esztheyné  férje  előtt,  az  pedig  szüntelenül 
kereste. 

Eddig  oly  kitűnően  sikerült  zsarolási  terve,  s 
most,  a  midőn  a  végéhez  közelgett,  dugába  dől 
számítása,  oly  váratlanul  rabolták  meg  a  sikertől, 
hogy  szeretett  volna  tombolni  dühében,  de  ok- 
szerűbbnek látta  nyugodtan  elmélkedni  a  történ- 
tekről és  a  jövőről,  s  addig  nem  fordulni  Oroszlay 
grófhoz,  a  míg  Esztheyvel  nem  beszél,  a  kit  sokkal 
cgyügyübbnek  tartott,  mint  hogy  az,  ha  ő  találkozik 
vele,  el  ne  árulja,  a  mit  megtudni  szándékozik  tőle. 

Azt,  hogy  Oroszlay  és  Enyingi  ez  idő  alatt  mi- 
féle tevékenységet  fejtettek  ki  Dózia  föltalálására 
nézve,  természetesen  nem  sejtette,  a  kik  e  közben 
beszéltek  egy  Enyingi  által  ismert  s  általa  ajánlott 
detektivvel,  s  elmondván  annak  a  szóbanforgó  ügyet, 
megbizták  a  kutatással. 

Tíz  nap  múlt  el  azóta,  és  Kardos  Mihály  detek- 
tív már  sorra  járta  mindama  helyeket,  a  hol  a  grófok 
előadása  szerint  valamit  megtudni  remélt  az  eltűnt 
leányról,  és  nem  is  fecsérelte  hasztalanul  idejét, 
mert  különös  fölfedezésekkel  érkezett  Oroszlay  pa- 
lotájába, a  hol  a  két  barátot  együtt  találta,  a  kik 
éppen  ő  róla  beszéltek,  találgatván,  hogy  miféle 
eredményt  ér  el  megbízatásában. 

Genfben  a  mesés  szépségű  tó  partján  emelked- 
nek a  legismertebb  és  legelegánsabban  berendezett 
szállodák. 

A  ki  nem  ismeri  ezt  a  várost,  Helvéczia  gyön- 
gyét, annak  hiába  Írnánk  le  annak  szépségeit,  mert 
bármily  ragyogó  irály  sem  birja  visszaadni  azt  a 
hatalmas  benyomást,  mit  annak  látására  érzünk. 

Hemzseg  ott  az  idegen  utazó  télen  és  nyáron, 
sőt  az  évnek  minden  szakában  s  vissza-vissza  tér- 
nek mindazok,  kik  egyszer  fölkeresték,  mert  úgy 
nagyszerű  fekvése,  mint  bájos  vidéke  által  újra  és 
újra  megkápráztatja  a  szemet. 

Legnagyobb  számmal  angolok  tódulnak  a  szép- 
ségéről hires  városba,  s  mindenki  igyekszik  ama 
fogadók  egyikében  kapni  lakást,  a  melyek  a  tó  part- 
ján állnak,  s  ablakai  annak  sima  tükrére  birnak 
kilátással  —  Méreg  drágák  ezek  a  szállodák,  s 
csakis  gazdag  emberek  bírják  megfizetni,  s  ezek 
közé  tartoznak  az  angolok,  amerikaiak,  a  kik  éppen 
azért  mindenütt  szívesen  látott  vendégek,  mert  sok 
a  pénzük. 

Eme  szállók  egyikének  erkélyén  ült  egy  bájos 
alkonyon  két  fiatal  leány,  Lamberth  Klára  és  Dózia, 
kik  hosszú  utazás  után  itt  vetlek  állandó  lakóhelyet 
és  Holcsi  utasítása  szerint  nem  volt  szabad  onnét 
távozni  addig,  míg  ő  arra  engedelmet  nem  ad 
nekik. 

De  szívesen  is  maradtak.  Különösen  Klára,  ki 
elfogulatlanul  és  boldogan  élvezte  az  utazást,  míg 
Dózíáról  nem  lehetett  ezt  mondani,  mert  6  több- 
nyire szomorú  volt  és  kínzó  sóvárgással  töltötte 
napjait,  bár  ő  is  élvezte  az  utazást. 

De  a  mi  igen  kellemetlen  volt  neki,  hogy  észre- 
vette,   miként  Klára    folytonosan  figyeli,  sőt  ellen- 

őrzi  tetteit.  Soha  egy  pillanatra  sem  hagyta  egye- 
dül s  lehetetlen  volt  neki  észrevétlenül  egyetlen 
sort  is  írni,  vagy  levelet  adni  postára,  ha  csak  be 
nem  avatja  őt  titkába,  mit  Oroszlay  a  legszigorúb- 
ban megtiltott  neki  és  fogalma  sem  volt  arról,  hogy 
barátnője  tud  az  ő  és  Jakab  gróf  összejöveteléről 
s  megmondani  nem  merte  azt  Jakab  gróf  tilalma 
ellenére. 

Míg  ő  folyton  szomorkodott,  addig  Klára  ele- 
mében volt.  Élvezte  nemcsak  a  szép  vidéket,  de  a 
fogadóban  lévő  idegenek  társaságát.  Zsófi  helyett 
egy  öreg  kisérőnőt  adott  az  ügyvéd  melléjük,  ki 
valamivel  jobb  volt  a  cselédnél,  bár  körülöttük 
annak  teendőit  is  végezte,  mind  a  mellett  a  látszat 
kedvéért  velük  evett  a  table  d'  hőte-nál,  bár  Klárá- 
nak nem  volt  szüksége  garde  de  damesra,  mert 
föllépése  bátor,  biztos  volt  s  mindenki  látta,  hogy 
ő  hármuk  között  az  intéző  és  rendelkező,  mi  fiatal- 
ságánál fogva  kissé  feltűnő  volt. 

Sokaknak  a  fogadó  lakói  közül  találgatásra  adott 
okot  a  három  magyar  hölgy  kiléte  és  társadalmi 
állása. 

De  kifogás  nem  lehetett  ellenük,  bár  azt  is  kü- 
lönösnek találták,  hogy  mindhárman  különböző 
néven  voltak  az  idegenek  könyvébe  beírva,  annak 
ellenére,  hogy  szorosan  összetartottak,  mert  Klára 
fizette  a  költségeket,  s  bőven  költött,  hogy  okve- 
tctlen  gazdagoknak  tarthatták  őket,  bár  kiadásai 
miatt  gyámatyjától  nem  egyszer  kapott  szidást  és 
megrovó  leveleket. 

Azonkívül  általánosan  feltűnt  a  két  leány  szép- 
sége, mert  Klára  is  igen  csinos  volt,  Dózia  pedig 
rendkívüli  szépségnek  ismertetett  el.  Mind  a  mel- 
lett nem  látszottak  azok  közül  valóknak,  kikhez  köny- 
nyen  lehet  közeledni  s  a  futó  társalgáson  kívül 
senki  sem  jutott  velük  bizalmasabb  viszonyba,  soha 
senkit    nem    fogadtak  lakásukban,  bár  az  igen  dí- 

szcs  és  drága  volt,  három  szobából  állt  s  erkélye 
a  tóra  nyílt,  mit  Genfben  igen  nagy  áron  kell 
megfizetni. 

Azokkal,  kikkel  megismerkedtek,  csakis  a  szál- 
loda társalgási  termében  jöttek  össze,  vagy  az  épü- 
letet környező  parkban,  hol  nem  egy  fiatal  ember 
várakozott  megjelenésükre,  hogy  pár  szót  válthas- 
son velük,  vagy  sétáikban  kisérje  őket. 

Nyelvismeretét  Dózia  Obrenné  intézetének,  ki- 
tűnő tanárainak  köszönhette.  Azonkívül  kedve  és 
tehetsége  is  volt  az  idegen  nyelvekhez  s  így  köny- 
nyen  tanult  és  most  annak  jó  hasznát  vette,  Klára 
kedvéért  ő  is  résztvett  a  társalgásban,  mind  a  mel- 
lett mindenki  észrevette  bájos  arozocskáján  s  ked- 
ves ajkán  azt  a  szomorú  mosolyt  és  bánatos  kife- 
jezést, mely  az  utolsó  időben,  Magyarország  el- 
hagyása után,  azon  rendesen  ült  s  vonásait  soha- 
sem hagyta  el,  de  igen  érdekessé  tette. 

Mint  mondtuk,  egy  estalkonyon  az  erkélyen  ül- 
tek s  nézték  a  lassan  tova  tűnő  napot,  melynek 
végső  sugarai  pirosra  festették  a  tó  sima  tükrét, 
melyen  ide-oda  siklottak  a  kisded  csolnakok,  díszes 
gondolák  s  élénk  látványt  nyújtottak  a  szemnek. .  . 

Társalgásukban  Latorné,  kit  ők  egyszerűen  Ter- 
kának  neveztek,  lépett  az  erkélyre  s  névjegyet 
nyújtott  át  Klárának,  melyen  a  következő  állt: 

KARDOS  MIHÁLY 

okleveles  xnémök- 

Ajánlva  Holcsi  Kálmán  ügyvéd  által. 

—  Ezt  el  kell  fogadnunk,  —  monda  Klára.  — 
Gyámatyámtól  van  ajánlva  s  nem  utasíthatjuk  el. 

—  Nagyon  előkelő  külsejű,  csinos  ember,  — 
monda  Latorné  tájékoztatásul. 

—  Fiatal  vagy  öreg?  —  kérdé  Klára,  kezében 
forgatva  a  névjegyet  s  újra  és  újra   elolvasta  a  mi 

arra  írva    volt,  mind  a  melleit    némi    habozás  lát- 
szott rajta. 

—  Lehet  negyven  éves,  vagy  valamivel  több, — 
viszonzá  Latorné, 

—  Mondja,  hogy  szívesen  látjuk  s  vezesse  ide, 
jelenté  ki  Klára  egy  pillantással  barátnőjére,  ki 
egykedvűen  hallgatta  a  párbeszédet. 

—  Nem  lehet  elutasítanunk  ezzel  az  ajánlat- 
tal, —  monda  Klára. 

Dózia  helyeslőleg  intett  fejével. 

Az  idegen  belépett.  Csinos,  intelligens  kifeje- 
zésű  arcza,  úrias  öltözéke,  magas,  karcsú  termete 
és  udvarias  meghajlása  szimpatikusán  hatott  a  leá- 
nyokra, mit  ő  azonnal  észrevett,  sőt  számítani  lát- 
szott arra. 

—  Pár  napra  e  városba  szándékozván  jönni 
ügyleti  dolgokban,  Holcsi  úr  szerzett  számomra 
útlevelet,  melyre  ugyan  alig  van  szükség,  de  mégis 
jobb,  ha  azzal  el  vagyok  látva,  s  egyszersmind 
szíves  volt  megemlíteni,  hogy  kegyetek  szintén 
itt  időznek,  —  kezdé  Kaidos,  —  sőt  ajánlatot  is 
adott. 

Klára  üléssel  kinálta  meg  őt. 

—  Hogy  van  gyámatyám?  —  kérdé,  nem  tud- 
ván valami  jobbal  megkezdeni   a  társalgást. 

—  Jól  érzi  magát.  A  napokban  Tornyoson  volt 
s  elragadtatva  érkezett  vissza,  mint  rendesen,  ha 
oda  kirándul. 

A  leányok  látták,  hogy  az  idegen  tájékozva  van 
Holcsi  életmódjáról,  s  ez  Klárára  nézve  megnyug- 
tató volt,  ki  kissé  gyanakvó  természettel  birt,  s 
feltűnt  neki,  hogy  a  « mérnök  úr»  le  nem  vette 
szemeit  Dóziáról. 

—  Es  meddig  marad  Genfben  kegyed  ?  —  kérdé 
a  vendégtől. 

—  Pár  nap  alatt  elvégzem  ügyeimet,  mert  siet- 
nem   kell    haza,    vagy    jobban    mondva    Zalánczra, 

hol  Oroszlay    gróf  új    birtokát  fogom    fölmérni  és 
beosztani. 

Dózia  e  névre  elpirult,  mit  úgy  Klára,  mint 
Kardos  észrevettek,  s  ez  utóbbi  önkéntelen  elmo- 
solyodott. 

—  Meg  van  elégedve  a  gróf  birtokával  ?  — 
kérdé  Klára. 

—  Azt  hiszem,  igen  !  Nagy  építkezéseket  szán- 
dékozik ott  létre  hozni,  s  majdnem  hetenkint  ki- 
rándul oda  Enyingi  gróffal. 

—  Nem  lakik  ott?  Azt  hittem,  ott  tölti  a  nya- 
rat, — ^  kérdé  Klára. 

—  Úgy  is  szándékozta  tenni.  De  gondolom 
Angolországban  van  valami  teendője,  s  talán  né- 
hány hónapra  már  el  is  utazott. 

A  leányok  mindinkább  meggyőződtek,  hogy  ven- 
dégük nemcsak  Holcsit  ismeri,  de  a  szomszéd  gróf 
terveiről  is  tájékozva  van. 

Dózia  arcza  megélénkült  e  társalgás  alatt,  s 
elveszte  közönyös  kifejezését,  melylyel  a  vendéget 
fogadta. 

—  Most  nagyon  szép  lehet  az  a  vidék,  — 
monda  önkéntelen  sóhajjal.  —  Erdő,  mező  másod- 
virágzását ünnepli. 

—  Csodálom,  hogy  önök  oly  hosszú  ideig  távol 
vannak  onnét,  —  monda  a  mérnök.  —  Ügy  tudom, 
már  hetek  előtt  eljöttek. 

—  Négy  hete,  de  most  már  haza  készülünk,  — 
monda  élénken  Klára. 

—  Gondol  még  olykor  Obrenné  intézetére?  — 
kérdé  Kardos,  Dóziához  fordulva. 

—  Ritkán  ...  —  viszonzá  zavarral  és  meglepetve 
a  kérdett. 

—  Én  pár  hét  előtt  voltam  nála,  kis  húgomat 
adtam  az  intézetbe,  s  akkor  említé  Obrenné,  hogy 
önök  mindketten  több  évet  töltöttek  nála. 

—  Csak  Dózia,  én  mindössze  pár    hónapig  vol- 

tam  csak   ott,   a   zárdában    nevelkedtem,  de  6  kis- 
kora óta  Obrenné  növendéke  volt. 

—  És  szeretett  az  intézetben?  Hugóm  érdeké- 
ben kérdezem  ezt,  ki  nehezen  szokik  meg  idege- 
nek között  a  családi  kör  után. 

—  Nekem  nem  volt  családom,  s  így  nem  veszí- 
tettem az  ottléttel,  sőt  nyertem  általa,  —  monda 
halk,  elfogult  hangon  Dózia. 

—  Tehát  szivesen  volt  Obrennénál  ? 

—  Szerettem  tanulni,  s  jól  bántak  velem. 

—  És  mégis  oly  könnyen  hagyta  oda. 

A  leányok  meglepetve  tekintettek  rá,  s  nem  fe- 
leltek. 

—  Előttem  teljesen  nyíltak  lehetnek,  —  monda 
mosolyogva  Kardos.  —  Tudom  Dózia  kisasszony- 
nak jóformán  egész  élettörténetét,  nemcsak  Holcsi 
úrtól,  de  csodálkozni  fognak,  ha  azt  mondom,  hogy 
őt  magát  is  ismertem  kisgyermek  korában. 

—  Engem  ismert,  mint  kisgyermeket?  —  kérdé 
Dózia  a  legnagyobb  meglepetéssel. 

—  Ismertem  anyját,  ki  halála  előtt  kegyedet 
Eszthcy  grófné  gondjaira  bizta. 

—  De  hát  ki  ön  ?  Mindent  tud  multamról  s  én 
soha  sem  hallottam  nevét?  —  kiáltott  föl  nagy 
izgatottsággal  Dózia  elhalványodva,  mialatt  Klára 
nyugtalanul  mozgott  helyén. 

—  Ez  nem  valami  különös,  —  viszonzá  moso- 
lyogva Kardos.  —  Szüleimmel  a  szomszédban  lak- 
tam, s  mintegy  tizennégy  éves  fiú  voltam.  Kegyed 
akkor  három  éves  lehetett.  Nem  emlékezik  abból 
az  időből  semmire? 

—  Semmire!  —  sóhajtá  Dózia. 

—  Egy  csinos  lakásra,  hol  anyja  esténkint 
lámpa  világa  mellett  dolgozott,  gyermeke  ruháit 
igazgatva. 

—  Mintha  rémlenek  előttem  valam',  —  rebegte 
Dózia  szemeit  a  levegőbe  függesztve,  s  arczán  lát- 

szőtt,  hogy  emlékező  tehetségével    küzd,  a    régen 
múltba  akarván  tekinteni. 

—  Honnét  tudja  ön  mindezeket?  -  kérd é  nagy- 
fokú ijedtséggel  és  nyugtalansággal  Klára.  —  Ké- 
rem, Kardos  úr,  ne  mulattasson  bennünket  regék- 
kel, minek  nincs  más  czélja,  mint  hogy  barát- 
nőmet fölizgassák.  Remélem,  nem  azzal  a  szándék- 
kal jött  ide. 

—  Isten  mentsen,  de  jól  esik  a  múltról  beszél- 
nem. Kedves  emlékeim  vannak  ahhoz  fűzve  s  nem 
tudtam,  hogy  Dózia  kisasszony  előtt  ismeretlen 
az,  —  viszonzá  hangjában  élénk  sajnálkozást  fe- 
jezve ki   a  mérnök. 

—  Beszéljen,  kérem,  beszéljen  1  —  kiáltott  föl 
Dózia  kérő  hangon. 

—  Megengedi,  kisasszony?  —  kérdé  a  vendég 
Klárához  fordulva. 

—  Sőt  egyenesen  eltiltom !  Miért  fölkavarni  a 
multat,  van  a  jelenben    elég    érdekes  beszédtárgy. 

—  De  nekem  még  soha  sem  volt  alkalmam 
anyámról  hallani,  —  monda  hévvel  Dózia  s  szép 
szemébe  könyek  gyűltek. 

—  Nem,  nem,  megtiltom  önnek,  hogy  folytassa 
megkezdett  beszédtárgyát,  —  jelenté  ki  szigorúan 
Klára.  —  És  meg  vagyok  győződve,  ha  gyámatyám 
tudta  volna,  hogy  ilyenekkel  mulattat  minket,  nem 
ajánlotta  volna  önt  hozzánk. 

—  Ellenkezőleg,  ő  fölhatalmazott  erre,  —  fül- 
lentett Kardos    merészebben  s  nagy  nyugalommal. 

—  Az  lehetetlen. 

—  Miért  kételkedik  abban  kegyed.  Vagy  valami 
titok  lappang  a  múlt  eseményei  alatt  ? 

—  Az  nem,  —  viszonzá  láthatólag  megzavarodva 
Klára,  de  miután  gyámatyám  arról  sohasem  beszélt 
nekünk,  azt  hiszem,  nem  bizott  meg  idegent,  hogy 
ezeket  Dóziának  előadja. 

—  Nem    beszélt,  mert    maga    sem    tudott    róla. 

Legújabb  keletű  dolgok  ezek  s  Holcsi  úr  egyene- 
sen megbízott,  hogy  tudakoljam  meg  Dózia  kis- 
asszonytól, nem  emlékezik-e  arra  az  időre,  midőn 
még  anyjánál  volt. 

Klára  halotthalványan  ült  helyén  és  nem  tudta, 
mit  gondoljon  e  konokságról. 

Az  idegen  férfi  a  legnagyobb  nyugalommal  és 
biztossággal  adta  elő  állitásail  s  modora,  külseje 
majdnem  bizalmat  gerjesztő  volt.  Viselete  kifogás- 
talan úri  emberre  vallott  és  mégis  oly  lehetetlen, 
teljesen  megfoghatatlan  volt  előtte,  a  miket  az  ne- 
kik beszélt. 

—  Ne  hallgasson  Klárára !  —  kiáltott  föl  heves, 
sürgető  hangon  Dózia  s  közelebb  húzta  hozzá  szé- 
két. —  Beszéljen  a  múltról,  emlékeztessen  egyre- 
másra  abból  az  időből,  melyre  sohasem  gondol- 
tam s  érzem,  hogy  emlékezőtehetségem  derengeni 
kezd . . . 

A  vendég  kérdő  pillantást  vetett  Klárára,  kinek 
arcza  nemcsak  nyugtalanságot,  de  határozott  félel- 
met árult  el. 

—  Nem  tudom,  mit  gondoljak  önről,  —  rebegte 
teljesen  megzavarodva. 

—  Semmi  különöst !  —  kiáltott  föl  nevetve 
Kardos.  A  véletlen  összehozott  Dózia  kisasszony- 
nyal, kit  kis  gyermek  korában  szerencsém  volt  is- 
merni. Családja  jó  volt  az  én  családommal  s  azt 
hittem,  örömmel  hall  valamit  a  múltból. 

—  De  mily  örömmel,  —  monda  hévvel,  ragyogó 
arczazal  Dózia,  megrovó  pillantással  Klárára,  ki 
majdnem  megdermedve  ült  helyén. 

—  Nos,  hát  kutasson  kissé  emlékeiben.  Semmit 
sem  emlékezik  anyjára? 

—  De  igen,  homályosan.  Magas  termetű,  s  azt 
hiszem,  szép  asszony  volt. 

—  Ugy  van.  És  játszótársaira,  kikkel  gyakran 
mulatott  egy  ház  udvarán,  eperfák  árnyékában? 

—  Arra  nem  emlékezem,  —  viszonzá  szomo- 
rúan Dózia. 

—  Egy  napon  elvitték  egy  beteg  asszonyhoz, 
ki  ágyban  feküdt.  Később  egy  szép  fiatal  úri  hölgy 
jelent  meg  a  kisded  szobában  s  megsimogatta  ha- 
ját, ölébe  vette  és  megígérte,  hogy  szeretni,  pár- 
tolni fogja. 

—  Eszthey  grófné  ?    —  kérdé    érdekkel  Dózia. 

—  Emlékezik  rá  ? 

—  Abból  az  időből  nem,  de  később  gyakran 
volt  alkalmam  őt  látni. 

—  Mikor  találkozott  utoljára  vele?  Mert  csak- 
ugyan ő  volt,  kiről  beszélek. 

Dózia  elpirult  s  zavarral   monda  : 

—  Alajdnem  négy  hónapja  múlt. 

—  Amaz  este,  midőn  elhagyta  az  Eszthey- 
palotát  ? 

A  leányok  tágra  nyilt  szemekkel  néztek  rá. 

—  Ön  azt  is  tudja?    kérdé  Dózia    csodálkozva. 

—  Holcsi  úr  mindent  elmondott  nekem. 

Klára  nem  tudta,  mit  gondoljon.  Mindazt,  mit 
eddig  a  legnagyobb  titokban  kellett  tartaniok,  tudta 
ez  az  idegen  ember,  kinek  ő  még  nevét  sem  hal- 
lotta soha  kiejteni  Holcsi  által. 

—  Most  láthatják,  hölgyeim,  —  monda  mosoly- 
lyal  Kardos,  —  hogy  Holcsi  úr  mily  őszinte  és 
bizalmas  irántam,  s  most  azt  szeretném  tudni,  hova 
szándékoznak  innét  menni  ? 

—  Nincsenek  terveink,  —  viszonzá  Klára,  — 
addig  maradunk  itt,  míg  gyámatyám  másként  ren- 
delkezik velünk  s  tudatja,  hogy  mit  tegyünk. 

—  Osz  felé  közeledik  az  idő  s  nekem  ügy  be- 
beszélt Holcsi  úr,  hogy  legközelebb  visszahívja 
önöket. 

—  Erről  utolsó  levelében  nem  tett  említést,  s 
alig  hiszem,  hogy  az  volna  terve. 

—  Mikor  kapta  kegyed  utolsó  levelét? 

—  A  napra  nem  emlékezem. 

—  Nem  lenne  szíves  megnézni  a  levelet,  érde- 
kelne tudni  annak  keltét? 

—  Mi  végre? 

—  Hogy  utolsó  találkozásunk  előtt,  vagy  utána 
küldte-e  el  tudósítását  ? 

Klára  elhagyta  helyét  s  bement  a  szobáha  a  le- 
velet elhozni,  de  alig  hogy  eltűnt  az  erkélyről. 
Kardos  gyorsan  húzott  ki  zsebéből  egy  összehaj- 
tott papirost  és  Dóziának  nyújtva,  monda: 

—  Olvassa  és  rejtse  el  ezeket  a  sorokat.  A  mit 
meg  nem  mondhattam  barátnője  előtt,  azt  meg- 
tudja azokból.  De  legyen  óvatos. 

Dózia  meglepetve  vette  át  az  iratot  s  gyorsan 
zsebébe  rejté.  Midőn  Klára  visszajött,  nyugodt 
társalgásban  találta  őket,  a  vidék  szépségéről  be- 
széltek. 

—  Íme,  —  monda  Kardosnak  nyújtva  a  levelet, 
ki  azonban  csak  a  dátumot  látta  azon,  mert  az 
óvatosan  volt  összehajtva,  hogy  tartalmát  ne  lehes- 
sen elolvasni. 

—  Szeptember  tizedike,  —  olvasta  Kardos,  — 
tehát  öt  nap  előtt  ...  És  most  kegyeikbe  ajánlom 
magamat. 

—  Már  megy  ?  —  kérdé  Dózia  sajnálattal  hang- 
jában. 

—  Nagyon  is  hosszúra  terjedt  látogatásom,  de 
ha  megengedik,  elutazásom  előtt  még  tiszteletemet 
fogom  tenni. 

—  Szívesen  látjuk,  —  viszonzá  hévvel  Dózia, 
míg  Klára  csak  fejével  intett  s  a  vendég  elhagyta 
az  erkélyt  és  pár  perez  múlva  látták  őt  a  ház 
előtt  elmenni  s  a  tó  felé  haladni. 

—  Különös  ember,  —  monda  Klára,  gondol- 
kozva kisérvén  őt  szemével.  —  Nem  hittem  volna, 
hogy  gyámatyám  valaki  iránt  ily  bizalommal  lehes- 
sen, ismerve  az  ő  zárkózott  természetét. 

—  Talán  nagyon  régi  ismerőse. 

—  Nagyon  régi  nem  lehet,  mert  arra  meg 
fiatal ! 

—  Rám  azt  a  hatást  tette,  hogy  igen  komoly 
ember,  kiben  lehetne  b/zni. 

—  Nekem  nem  tetszett  a  szeme  . . .  Tekintete 
éles,  mintha  az  ember  lelke  mélyére  akarna  látni, 
s  pillantása  gyors  és  nyugtalan.  De  még  ma  írok 
gyámatyámnak  s  megkérdezem  tőle,  ki  ez  a  Kar- 
dos nevezetű  mérnök. 

—  Várj  pár  napig,  —  viszonzá  érthetetlen  nyug- 
talansággal Dózia.  —  Ez  az  úr  azt  mondta,  hogy 
haza  hívnak  bennünket,  s  így  legközelebb  kell  ér- 
kezni levélnek. 

Klára  figyelmesen  vizsgálta  a  beszélőt,  valami 
szokatlan  kifejezést  látott  arczán.  Maga  sem  tudta, 
mily  irányban,  de  különös  gyanúra  gerjedt,  azon- 
ban nem  tudván  azt  határozott  formába  önteni, 
monda : 

—  Igazad  van,  megvárom  gyámom  levelét  s 
ezzel  távozott  az  erkélyről,  de  szobájában  azonnal 
a  levél  írásához  kezdett,  mit  még  aznap  el  is  kül- 
dött Holcsinak. 

Dózia  élénk  tekintettel  kisérte  távozását,  s  mi- 
dőn az  eltűnt  az  erkélyről,  lassan  elővette  zsebé- 
ből a  levelet  s  a  következőket  olvasta  abban. 

Szeretett  drága  Dóziám  ! 

E  levél  átadója  az  én  megbizásomból  megy  önt 
Keresni,  s  bárhol  találja  is,  bizzék  benne,  s  ha  le- 
hetséges, szóval  vagy  pár  sorral  válaszoljon  nekem, 
kinek  érthetetlen  az  ön  gyors  eltűnése  és  rettegve 
gondolok  arra,  hogy  valamely  cselszövénynek  le- 
hetne áldozata  . . .  Holcsi  nagyon  rossz  ember,  s 
képesnek  tartom  őt  mindenre,  és  gyámleányában 
sem  bizom,  kérem,  óvakodjék  tőlük! 

Mihelyt  Kardos  hirí  hoz    nekem  önről,  azonnal 

sietek  fölkeresni,  mit  nem  kell  mondanom,  hogy 
ön  nélkül  nem  kell  nekem  az  élet,  s  jóban,  rossz- 
ban örökre  híve  marad 

Oroszlay  Jakab. 

Dóziának  könyek  gyűltek  szemébe  e  sorok  olva- 
sása alatt.  Kedves  ajka  boldogan  mosolygott,  s  mi- 
után megcsókolta  a  levelet,  újra  zsebébe  rejté  és 
gondolkodott,  hogy  adhatna  hirt  Jakabnak,  mit 
eddig  lehetetlen  volt  tennie. 

De  remélte,  hogy  még  fölkeresi  őket  a  gróf 
megbízottja  s  akkor  valami  módon  kezébe  csúsz- 
tatja annak  a  választ,  bár  alig  volt  reménye,  hogy 
Klára  szemét  kijátszhassa,  kin  valami  gyanút  vélt 
észrevenni,  bár  nem  lehetett  annak  semmi  alapja, 
mert  mind  az  valószinü    volt,  mit    Kardos  beszélt. 

Azonban  hasztalan  várta  másnap,  harmadnap  az 
idegent,  az  többé  nem  mutatta  magát,  de  az  ügy- 
védtől érkezett  levél,  melyben  az  egyetlen  szóval 
sem  említette  a  mérnököt,  s  Klára  e  miatt  nagyon 
nyugtalan  volt  és  valami  —  Dózia  előtt  érthetetlen 
félelem  látszott  rajta ... 


XVlll. 

Utolsó  előtti  fejezetünkben  említettük,  hogy  Kar- 
dos detektív  jelentette  magát  Oroszlay  Jakabnál, 
s  midőn  belépett,  a  házi  urat  és  Enyingi  grófot 
együtt  találta. 

—  Hoz  valami  jó  hírt.  Kardos,  éppen  magáról 
beszéltünk,  s  mindketten  érthetetlennek  találtuk, 
hogy  oly  hosszú  idő  óta  nem  ad  hírt  magáról. 

—  Oh,  gróf  úr,  azóta  nagyon  messze  jártam,  — 
viszonzá  hamis  mosolylyal  a  detektív.  —  Képzel- 
jék, Genfben  voltam. 

—  Genfben !  És  mit  keresett  ott  ?  —  kiáltott 
föl  csodálkozva  Oroszlay. 

—  A  mit  rám  bíztak,  a  két  fiatal  hölgyet  .  .  . 
És  meg  is  találtam  őket. 

Jakab  gróf  izgatottan  ugrott  föl  helyéről. 

—  Csakugyan?  Találkozott  velük? 

—  Hogyne!  Holcsi  Kálmántól  vittem  ajánlatot, 
a  mit,  természetes,  magam    írtam. 

—  És  sikerült  bejutnia  hozzájuk? 

—  Sőt  szívesen  láttak,  mint  mérnök  szerepel- 
tem, ki  ügyekben  jár  Genfben,  s  ügyes  manipulá- 
czióval  méltóságod  levelét  is  kezébe  juttattam 
Dózia  kisasszonynak.  Választ  azonban  nem  hozhat- 
tam, mert  kétszer  fölkeresni  őket  veszélyesnek  tar- 
tottam. 

—  Beszéljen,  beszéljen  !  Mondja  el,  hogy  jött 
nyomukra  a  hölgyeknek? 

—  Igen  egyszerűen,  sőt  fáradtság  nélkül,  mert 
a  véletlen,  mely  ilyféle  dolgokban  nagy  szerepet 
játszik,  kezemre  járt  és  Zsófi,  a  volt  szobaleány 
által  tudtam  meg  hollétüket. 

—  Fölkereste  Zsófit? 

—  Ott  lakik  Holcsi  házában  egy  kis  hónapos 
szobában  és  figyel  minden  jövés-menésre.  Tudat- 
tam vele,  ki  vagyok,  s  hogy  gróf  úr  megbízásából 
jöttem  hozzá,  a  mit  ő  különben  már  tudott. 

—  Én  mondtam  neki,  hogy  föl  fogja  keresni  s 
hogy  bizalommal  lehet  magához. 

—  Midőn  beléptem  hozzá,  több  levelet  tartott 
kezében,  melyet  a  levélhordó  hagyott  a  házmes- 
ternél Holcsi  számára,  valószinűleg  restelvén  föl- 
fáradni az  emeletre  s  Zsófi  a  levélborítékokat  vizs- 
gálta, melyeknek     egyikén     genfi  postabélyeg  volt. 

—  Ez  Klára  kisasszony  írása,  —  monda,  átad- 
ván a  levelet. 

—  Bizonyos  ebben?  —  kérdem  a  levelet  jól 
szemügyre  véve. 

—  Tökéletesen,  —  monda  ő.  —  Klára  kisasszony 
írását  jól  ismerem,  s  megesküszöm,  hogy  ezt  ő  irta. 

—  Tud  a  házmesterné  e  levelekről  ?  —  kérdem. 

—  Nem !  ó  nincs  itthon  s  nekem  adta  azokat 
a  levélhordó. 

—  Fő]  fogjuk  bontani. 

—  Ha  van  bátorsága  hozzá,  tegye.  Én  nem 
mernék  ilyet  elkövetni,  —  monda  Zsófi  s  én  perc^ 
alatt  leszakítván  a  borítékot,  a  következőket  olvas- 
tam. De  imc,  itt  a  levél. 

—  Nem  fogja  azt  Holcsi  megtudni  ?  —  kérdé 
Enyingi  kissé  nyugtalanul. 

—  Kitől  ?  Hogyan  ?  És  ha  gyanakodnék,  annak 
lett  volna  nyoma  a  fiatal  hölgyeknél,  kiknek  álmuk- 
ban sem  jutott  eszükbe,  hogy  nem  Kardos  mérnök 
vagyok,  kinek  kiadtam  magam.  Elhitték,  hogy  az 
ügyvéd  ajánlott,  bár  az  idősebb  hölgynél  némi 
gyanút  vettem  észre,  mi  később  eloszlott. 

Oroszlay  átfutotta  a  levelet,  s  a  következőket 
olvasta  abban  : 

Genf,  Hotel  National 
9/10.   1901. 
Kedves  gyámatyám ! 
Minden    rendben  van.    Dóziát  egy  perezre  sem 
hagyom     egyedül    s    ő   nem  Írhatott    senkinek.  — 
Meddig  maradunk  itt?  Nem  azért  kérdem,  mintha 
szeretnék  elmenni,  mert  én  nagyon  boldog  vagyok 
e  városban.  Jól  mulatok,  mit  Dóziáról  nem  mond- 
hatnék, mert  ő  folytonosan  szomorú,  s  valami  lázas 
nyugtalanság  látszik  tajta... 

írjon,  miféle  tervei  vannak  a  jövőre  és  minde- 
nekelőtt küldjön  pénzt,  mert  az  élet  itt  ebben  a 
méregdrága  fogadóban  igen  sokba  kerül. 

Szerető  Klárája. 

Kardos  látván,  hogy  Jakab  gróf  bevégezte  az 
olvasást,  monda : 

—  A  legközelebbi  vonattal  indultam  Genfbe, 
hova  megérkezvén,  fölkerestem  a  hölgyeket ;  Dózia 

kisasszonynak  átadtam  méltóságod  levelét  és  hosz- 
szasan  beszélgettem  velük.  Benyomásom  az  volt, 
hogy  Holcsi  úrnak  mcsszeágazó  tervei  vannak 
Dózia  kisasszonynyal  és  —  és  valami  más  egyéb 
titkot  is  rejteget. 

—  Miféle  titkot  ?  —  kérdé    érdekkel     Enyingi. 

—  Arról  most  még  nem  beszélek,  mert  határo- 
zott adataim  nincsenek.  De  egy-két  olyan  nyomra 
akadtam,  mi  messze  elvezet  a  múltba  s  ki  tudja, 
más  irányban  is  miféle  fölfedezésekre  visz. 

—  Valami  gyanúja  van  Holcsira  ?  —  kérdé  kí- 
váncsian Enyingi. 

—  Még  pedig  súlyos  gyanúm.  Ez  az  ember,  úgy 
látom,  mindenre  képes,  ha  érdekei  úgy  kivánják. 
Két  nővére  hajlékony  eszköz  kezében,  kik  jóban, 
rosszban  kezére  járnak,  mert  mindkettő  rá  van 
szorulva.  Obrenné  kevésbbé,  de  Somorjayné  igen 
szegény,  férje  évek  előtt  meghalt  s  egyedül  hagyta 
őt  egy  kis  gyermekkel,  ki  ma  hasonló  korú  Dózia 
kisasszonynyal. 

—  Mindezt  már  megtudta  és  kikutatta  ?  —  kérdé 
érdekkel  Oroszlay. 

—  Hetek  óta  fáradozom  a  kutatással,  s  azt  sze- 
retném tudni,  hol  volt  Dózia  kisasszony,  mielőtt 
Obrenné  intézetébe  került  .  . .  Nem  tud  arról, 
gróf  úr? 

—  Azt  csak  Eszthey  grófné  mondhatná  meg, 
de  tőle  nem  kérdezhetem,  —  vlszonzá  némi  za- 
varral Jakab  gróf. 

—  Nem  is  különösen  szükséges,  mert  a  rám- 
bizottakat  elvégeztem.  Azonban  oly  különös  gyanú 
keletkezett  agyamban  s  oly  váratlan  nyomokra 
akadtam,  mik  érdekelnek  s  nem  hagyom  abba  a 
kutatást,  míg  meg  nem  győződöm,  hogy  csalódom 
vagy  különös  gyanúm  alapos. 

—  Abban  mindenesetre  csalódik.  Kardos,  — 
viszonzá  hévvel  Jakab  gróf,  —  hogy  az  ügy,  mely- 


lycl  megbiztam,  be  volna  fejezve.  Ama  két  fiatal 
hölgy  hollétét  kikutatta,  de  továbbra  azt  kell  tud- 
nom, mit  szándékoznának  azok  tenni  ?  Hazajönnek-e 
vagy  tovább  folytatják  útjukat,  mert  én  nem  me- 
hetek Genfbe,  nem  találkozhatom  titokban  Dóziá- 
val,  miután  Klára  ismer  s  azonnal  tudatná  Holcsi- 
val  ottlétemet. 

—  Mindez  úgy  van,  viszonzá  a  detektív.  — 
Tehát  kivánja  gróf  úr,  hogy  folytassam  megbizását? 

—  Természetesen,  még  pedig  nagy  szorgalom- 
mal, s  talán  párhuzamosan  ama  gyanújával,  miről 
beszélt.  Fontos  volna  tudnunk  Holcsí  múltját  és 
terveit  Dóziára  nézve  a  jövőben-  Azért  újra  föl- 
kérem, járjon  el  továbbra  is  ügyemben  s  tudassa 
velem  tapasztalatait. 

—  Szolgálatára  állok,  gróf  úr  és  remélem,  hogy 
nemsokára  új  hirekkel  jövök,  még  pedig  fontos 
tudósítással. 

E  szavak  után  távozott  a  detektiv  s  oly  gyorsan 
hagyta  el  a  szobát,  mintha  nagyon  sietős  teendői 
volnának. 

—  Miféle  gyanúja  lehet?  —  kérdé  Enyingi, 
midőn  egyedül  maradtak. 

—  Szemén  láttam,  hogy  valami  érdekes  ügyet 
forgat  fejében.  Ki  tudja,  miféle  gyanú  keletkezett 
agyában?    Ez  a  Holcsi     nagyon  rossz  hírű  embcr. 

—  Közvetítő,  uzsorás,  de  ügyvédi  diplomával 
bir,  —  monda  Enyingi  s  ez  fedezi  őt  üzelmeiben. 
Csodálom,  hogy  még  el  nem  vették  tőle. 

—  És  Eszthcy  grófné  mind  a  mellett  folytonos 
összeköttetésben  áll  vele.  Pár  hét  előtt  találkoz- 
tunk az  ügyvéd  lakásának  ajtaja  előtt,  de  ez  elta- 
gadta magát  előtte,  pedig  otthon  volt,  s  engem 
bebocsátott. 

—  Bizonynyal  Dózia  miatt  járt  nála. 

—  Uri  asszonynak  nem  volna  szabad  ilyféle  em- 
berekkel érintkezni. 


—  De  ha  szüksége  van  rá  s  magához  nem  hi- 
vathatja ...  És  te  csakugyan  nem  szándékozol 
többé  Esztheyéket  fölkeresni? 

—  Utolsó  ottlétemkor  nagyon  rosszul  váltunk 
meg,  s  jobb,  ha  nem  mutatom  náluk  magam. 

—  De  ez  nagyon  feltűnő  lesz  Bertalan  és  kü- 
lönösen Veronika  előtt. 

—  Majd  a  grófné  valahogy  megmagyarázza  ne- 
kik elmaradásomat.  A  hölgyek  ilyenben  lelemé- 
nyesek. 

—  Én  sajnálom  Veronikát. 

Jakab  gróf  türelmetlen  mozdulatot  tett. 

—  Én  tanácsolnék  neked  valamit,  Lóránd,  — 
monda  erőltetett  mosolylyal. 

—  És  az  ? 

—  Próbálj  szerencsét  te  Veronikánál,  úgy  lát- 
szik, nagyon  érdeklődői  iránta. 

—  Hasztalan  fáradtság  és  hiú  remény  volna,  a 
mit  tanácsolsz. 

—  Ki  tudja? 

—  Én  semmi  tekintetben  sem  vagyok  hasonló 
hozzád,  s  hogy  Veronika  téged  szeret,  a  fölött 
semmi  kétség. 

—  Ha  úgy  volna  is,  melyik  leány  megy  nőül 
ahhoz,  ki  első  szerelme  tárgyát  képezte,  s  én  soha 
semmiféle  okot  sem  adtam  arra,  hogy  leendő  ké- 
rőjének tekintsen. 

—  Abban  tehát  bizonyos  vagy,  hogy  nem  szán- 
dékozol őt  nőül  venni  ? 

—  Mily  különös  kérdési  —  kiáltott  föl  türel- 
metlenül Oroszlay,  s  rendcsen  szelid,  álmodozó 
arcza  megrovó  kifejezéssel  birt,  mi  barátját  majd- 
nem zavarba  hozta. 

—  E  szerint  bátran  udvarolhatok  neki,  —  monda 
Enyingi  mosolyogva  s  tréfával  akarván  visszaállí- 
tani az  egyensúlyt  társalgásukban. 

—  A  legnagyobb  hévvel  ostromolhatod  őt,  csak 


arra  kérlek,  ne  beszélj  nekem  arról  a  szép,  ked- 
ves leányról,  s  ne  akard  rám  fogni,  hogy  remé- 
nyekre jogosítottam  őt ;  mert  ez  minden  valóságot 
nélkülöz  s  nekem  kellemetlen ! 

Enyingi  tehát  gyorsan  másról  kezdett  beszélni 
és  még  órákig  ültek  együtt,  sejtelmük  sem  lévén 
arról,  hogy  mily  gyakori  és  fontos  tanácskozások 
folytak  az  Eszthey-palotában  Oroszlay  elmaradása 
fölött  s  mily  kétségbeesett  hangulatban  volt  e  miatt 
az  egész  család. 

Százféle  tervet  gondoltak  ki  arra  nézve,  hogy 
csalogassák  ót  vissza  s  egyedül  Veronika  volt  az, 
ki  ellenzett  minden  tervet,  mely  Jakab  gróffal 
kapcsolatban  volt. 

—  Ha  magától  nem  jön,  —  monda  fájdalmas 
hangon,  —  jobb  ha  nem  látjuk  őt.  Távolléte  tel- 
jes hidegséget  mutat  s  a  vonzalmat  nem  lehet  sen- 
kire erőszakolni.  És  ha  nem  találkozom  vele,  meg- 
történhetik, hogy  elfelejtem. 

Ez  utolsó  szavak  azonban  úgy  voltak  kiejtve, 
hogy  Hermance  grófnőnek  könnyek  szöktek 
szemébe  és  titkon  átkozta  együgyűséget,  hogy  Dó' 
zia  fényképét  megmutatta  Orosz! aynak  s  megkérte 
őt,  hogy  kutassa  annak  hollétét  .  .  .  De  hát  ki 
gondolhatott  volna  arra,  hogy  az  az  ember,  ki 
mindig  oly  kevés  figyelmet  fordított  a  nőkre,  az 
első  látásra  beleszeret  egy  olyan  leányba,  kinek 
még  nevét  sem.  tudja. 

—  Végzetes  tévedés!  —  sóhajtá  gyakran  sírva  a 
grófné,  de  férjének  nem  merte  megvallani  a  tény- 
állást, s  az  csak  arról  győződött  meg,  hogy  fele- 
sége tudja  az  ő  ballépését,  mit  azonban  szerencsé- 
sen megbocsátott  neki,  A  többivel,  mint  afféle 
könnyelmű  ember,  nem  sokat  törődött. 

Dózia  holléte  már  keveset  érdekelte.  A  Holcsi- 
nak  ígért  negyvenezer  koronát  jobbnak  látta  meg- 
tartani   magának.    A    mitől    félt,    hogy    Hermance 

grófné  megtudja  a  régen  mu!t,  de  általa  nmgy 
titokban  tartott  történetet,  szépen  elsimult  s  így 
bár  gondolt  olykor  arra  a  különös  véletlenre,  mely 
felesége  szemében  föltárta  Pármai  Elizzel  való 
összeköttetését,  sohasem  merte  tőle  megkérdezni, 
hogy  és  mi  módon  jutott  ahhoz  a  titokhoz,  sőt  a 
gyermekekhez,  mely  élő  vád  és  tanú  volt  arra,  mi 
azt  hitte,  hogy  végzetessé  lehetne  házasságukra  nézve. 

Egy  napon  azonban  Holcsi  kereste  fel  őt,  mi 
még  nem  történt,  s  nyugtalanságot  okozott  neki, 
midőn  nála  az  ügyvédet  bejelentették. 

Meglehetős  hidegen  és  egykedvűen  fogadta. 

—  Megkapta  levelemet?  —  kérdé  az  ügyvéd- 
től, mj'előtt  a  látogatása  czélját   elmondhatta  volna. 

—  Éppen  abban  az  ügyben  jövök,  gróf  úr,  s 
tudatom,  hogy  a  kutatott  leányt,  Pármai  Dóziát  si- 
került megtalálnom. 

Eszthey  ezt  hallva,  egyszerre  érdeklődésre  ger- 
jedt Holcsi  szavai  iránt,  de  még  mindig  egyked- 
vűséget színlelve,  monda : 

—  Levelemben  tudattam  önnel,  hogy  az  a  leány 
már  nem  érdekel  engem.  Annál  is  inkább,  mert 
volt  idő,  midőn  bizonyos  dolgokat  valónak  hittem, 
most  azonban  kétségtelen  bizonyítványokkal  bírok 
az  ellenkezőről  s  tudom,  hogy  az  a  leány  rám 
nézve  teljesen  idegen. 

—  Kitől  nyerte  gróf  úr  ezeket  a  bizonyítvá- 
nyokat ? 

—  Erre  nem  kívánok  felelni.  Ha  ügyemben  fá- 
radozott s  c  miatt  voltak  talán  kiadásai,  küldje  el 
a  számlát  s  én  ki   fogom  azt   fizetni. 

Az  ügyvéd  szemüvege  alól  gúnyos  pillantással 
futtatta  a  beszélőn  végig  pillantását  s  halk  torok- 
reszelés  után  monda : 

—  Kiadásaim  nem  voltak  s  nem  is  a  miatt  jöt- 
tem. Mást  akarok  mondani,  mi  méltóságodra  talán 
meglepő  lesz,  de  jónak  látom  tudalni. 

—  Mi  az  ?  —  kérdé  látható  nyugtalansággal 
Eszthey. 

—  Hogy  Pármai  Teodózia  kisasszony  körülbelül 
menyasszony. 

Eszthey  csakugyan  meg  volt  lépetve,  de  nem 
gyanítván,  mi  következik  meg,  egykedvűen  monda: 

—  Ennek  örülök !  És  hol  van  ő  jelenleg,  itt  a 
fővárosban  ? 

—  Nem,  még  külföldön  időz,  de  nemsokára 
megérkezik  ...  És  nem  is  kérdezi  méltóságod,  ki 
a  vőlegény?  —  kérdé  Holcsi,  szemüvege  alatt 
olyan  tekintettel,  mint  a  vércse,  mely  martalékjára 
akar  rontani. 

—  Szívesen  veszem,  ha  megmondja. 

—  Egy  jó  barátja  méltóságodnak. 
Bertalan  gróf  kérdő  arczc^ial  kapta  föl   fejét. 

—  Nekem  jóbarátom?  Ön  valószínűleg  téved, 
ki  lehet  az  ?  —  kérdé  bámulva. 

—  Oroszlay  Jakab  gróf! 

Eszthey  egy  perczig  nyitott  ajakkal  tekintett  rá, 
azután  hangos  nevetésben  tört  ki. 

—  Ez  még  regének  is  valószínűtlen,  kedves 
ügyvéd  úr,  —  monda   gúnyosan. 

—  Nem  annyira,  mint  méltóságod  hinné  I 

—  És  ön  csakugyan  hiszi  ezt,  vagy  csak  velem 
akarja  elhitetni?  Ugy  látszik,  nincs  fogalma  a  csa- 
ládok tradicziójáról  ?  —  Oroszlay  gróf  nem  ve- 
het mást  nőül,  mint  vele  eg)'enrangút.  Ez  ki  van 
zárva ! 

—  Miért?  ó  szabad  ura  tetteinek,  s  azt  teheti, 
a  mi  tetszik   neki. 

—  Egyáltalján,  ismeri  a  Dóziát? 

—  Én  a  gróf  karjaiban  láttam  Pármai  kisasz- 
szonyt,  s  csak  tőlem  függ,  hogy  egy  hónap  alatt  — 
neje  legyen. 

—  Ne  mondja  ?  És  mi  köze  önnek  Pármai  kis- 
asszonyhoz ? 


Csak  netn  tételezi  fel  rólam,  hogy  szövetségre  lépek  önnel 
Oroszlay  gróf  terveinek  meggátlásában  ? 

—  Az  előbb  méltóságod  tagadott  meg  tőlem  egy 
feleletet,  s  most  én  hasonlót  teszek. 

—  Nos,  kedves  uram,  ilyen  regékkel  keressen 
együgyűbb  embert  magának,  —  monda  nevetve 
Eszthey.  —  Mert  én  egyetlen  szót  sem  hiszek 
abból,  a  mit  beszél.  De  különben  is  nem  tudom, 
mi  okból  jött  hozzám,  s  mi  okból  mondja  el  ná- 
kcm  ezeket? 

—  Csak  tudatni  kívántam  mert  hatalmamban 
állna  meggátolni  ezt  a  házasságot,  mi  méltóságod- 
nak annyira  hihetetlen. 

—  Elég  1  —  kiáltott  föl  szigorúan  Eszthey,  — 
csak  nem  tételezi  fö!  rólam,  hogy  szövetségre  lépek 
önnél  Oroszlay  gróf  terveinek  meggátiásában. 

—  Tehát  nincs  a  házasság  ellen  semmi  kifogása 
gróf   úrnak? 

—  Egyszerűen  nem  hiszem. 

—  Úgy  ajánlom  magamat  s  szívból  kivánom, 
hogy  sohase  bánja  meg  ezt  a  választ  és  ne  gon- 
doljon vissza  arra,  hogy  hatalmában  állt  volna 
Oroszlay  gróf  nősülését  megakadályozni. 

Gúnyos  mosolylyal  hajtá  meg  magát  e  szavak 
alatt  Holcsi  és  sietve  hagyta  cl  a  szobát,  hol 
Eszthey  akarata  ellenére  megdöbbenve  tekintett 
utána,  azután  neje  szobáiba  sietett,  hol  azt  egye- 
dül találta. 

Mint  mondtuk,  ő  ama  rá  nézve  fontos  jelenet 
után  teljesen  leveté  a  gondot  Dóziára  nézve.  Soha- 
sem beszéltek  nejével  arról  és  fogalma  sem  volt, 
hogy  Hermance  grófnét  még  mindig  nagyon  sokat 
foglalkoztatta  a  leányka  sorsa,  kit  évekig  őszintén 
szeretett,  s  most  Veronika  miatt    majdnem  gyűlölt. 

De  bármily  kellemetlen  volt  is  Esztheynek  ez  a 
tárgy,  most  mégis  jónak  látta  Holcsi  beszédét  kö- 
zölni nejével. 

Hogy  mi  okból  tette  azt,  maga  sem  tudta  volna 
megmondani,  mind  a  mellett  elbeszélte  neki,  talán 

Veronika  miatt,  s  csodálkozva  látta,  hogy  az  már 
az  első  szavaknál  halálsápadt  lett  és  egész  testé- 
ben remegett. 

—  Oh  Berti,  —  monda  leverten,  —  Holcsi  nem 
hazudott.  Hogy  nőül  akarja-e  venni  Jakab  Dóziát, 
nem  tudom,  de  hogy  szereti,  azt  ő  maga  mondta 
meg  nekem  s  ismerve  Oroszlay  jellemét,  alig  ké- 
telkedem abban. 

A  grófra  mennykőcsapásként  hatottak  ezek  a 
szavak.  Eleinte  meglepetve  hallgatta  a  beszélőt, 
azután  valóságos   kétségbeesés  vett  rajta  erőt. 

—  De  hát  ez  őrültség !  —  kiáltotta  s  egyik 
székbe  hanyatlott.  —  Az  lehetetlen.  Egy  ilyen 
leány  miatt  áldozza  föl  Veronikát?  Ezt  nem  leket 
tűrni  vagy  megengedni,  ez  ellen  gyökeresen  tenni 
kell. 

—  De  mit?  Jakab  szabad,  független  és  abban 
a  korban  van,  hol  intézheti  sorsát  tetszése  szerint. 
És  éppen  néked  nem  lehet  semmit  tenni  ellene, 
Berti,  gondold  meg  ezt. 

—  De  hát  honnét  ismeri  ő  Dóziát.  Miféle  bal- 
sors hozta  őt  vele  össze  ? 

—  Emlékezel  arra  az  éjszakára,  midőn  Dózia 
innét  elszökött? 

—  Hogyne,  a  legélénkebben  él  emlékemben  az 
a  jelenet. 

—  És  arra  is,  hogy  Jakab  másnap  nálunk  volt 
ebéden  s  te  és  Béla  sokat  beszéltetek  előtte 
erről  az  estről,  míg  én  tűkön  ültem  e  társalgás 
alatt? 

—  De  senkisem  tudta  nevét  és  kilétét  a  szöke- 
vénynek. 

—  De  ő  rájött  arra,  még  pedig  az  én  hibám- 
ból. Megmutattam  neki  Dózia  arczképét,  s  kértem, 
hogy  igyekezzék  őt  fölkeresni,  —  viszonzá  bűn- 
bánóan Hermance. 

Eszthey    komoran  nézett  maga    elé.    Nem    mert 

szemrehányást  tenni  nejének,  mert  érezte,  hogy  — 
nincs  ahhoz  joga. 

—  Miért  nem  voltál  hozzám  bizalommal  ?  — 
kérdé  két  perc^nyi  hallgatás  után. 

—  Lehettem-e? 

Eszthey  gróf  lehajtá  fejét,  és  arczát  sötét  pír 
önté  el  .  .  .  A  szégyen  pírja. 

—  Holcsi  beszélt  neked  Jakab  házasságáról?  — 
kérdé  Hermance,  hogy  végét  vesse  a  kinos  csöndnek. 

—  Ul  De  nem  hittem  neki.  Kinevettem  és 
majdnem  elutasítottam  ajánlatával. 

—  Mit  ajánlott,  s  miért  beszélt  Oroszlay  há- 
zasságáról ? 

—  Hogy  6  meg  tudná  azt  akadályozni. 

A  házaspár  önkéntelen  egy  jelentőségteljes  pil- 
lantást váltott. 

—  Nem !  —  monda  Hermance,  —  ezen  az  áron 
nem  lehetne  boldog  Veronika.  A  görbe  út  soha- 
sem vezetett  a  kivánt  czélhoz. 

—  És  nézzük  tétlenül  leányunk  kétségbeesését  ?  — 
kérdé  kitörve  Eszthey,  —  midőn  hatalmunkban 
állna  segíteni   azon  ? 

—  Mit  nyernénk  vele,  ha  Holcsi  ajánlatát  clfo- 
gadnók?  Itt  nem  a  helyzet,  nem  a  körülmények 
határoznak,  hanem  Jakab  vonzalma  ...  És  végre  is, 
Dózia  .  .  . 

Az  utolsó  szót  Hermance  elharapta. 

—  Tudom,  mit  akarsz  mondani,  de  .  .  .  —  kiál- 
tott föl  szenvedélyesen  a  gróf,  —  gyűlölöm  ezt  a 
beszédtárgyat,  azonban  kénytelen  vagyok  vele,  hogy 
tisztán  lássunk.  Tisztán,  világosan,  hogy  elejét  ve- 
gyük Veronika  boldogtalanságának. 

—  Nem,  Berti,  én  nem  akarok  semmit  tudni,  — 
monda  szomorúan  Hermance  könyes  szemekkel,  s 
kezét  egy  perczig  arczához  szorítá.  —  Bár  sohase 
jöttem  volna  nyomára  Dózia  létezésének,  de  meg- 
nyugodtam benne  s  azonkívül     megesküdtem    any- 

jának,  hogy  őrködni  fogok  fölötte  s  meg  is  tartot- 
tam mindaddig,  míg  tehetségemben  állott.  És  most 
nem  fogok  olyat  tenni,  mi  lelkiismeretemmel  nem 
fér  össze.  Félnék  attól,  esküm  miatt! 

—  Láttad  azt  a  nöt.  Dó — zi — a  any — ját?  — 
kérdé  hévvel  Eszthey.  —    Beszéltél  vele  ? 

—  Láttam  és  beszéltem  vele  három  nappal  ha- 
lála előtt,  készen  volt  a  halálra,  de  nem  arra,  hogy  — 
meggyilkolják ! 

—  Ki  tette?  Miért  kellett  neki  gyilkos  kéz  által 
meghalni,  és  ki  tudja,  az  volt-e,  kinek  állítá  magát 
s  nem  tévesztett-e   meg  téged? 

—  Erre  sohasem  gondoltam. 

—  Én  pedig  kételkedem  azonosságában  és  ku- 
kutatni   fogom  a  valót. 

—  Ne  teddi  Hagyd  a  halottat  pihenni.  Te- 
messük el  a  multat,  s  legyen  boldog  a  gyermek, 
kinek  talán  kárpótlást  nyújt  ai  ég  anyja  szenve- 
déseiért. 

—  Még  egyszer  fölkeresem  Holcsit,  s  ha  nem 
is  fogadom  el  ajánlatát,  beszélek  vele  és  saját  há- 
lójában fogom  meg,  melyet,  érzem,  hogy  aljas 
czélból  vetett  nekem,  —  monda  elfojtott  dühvel 
Bertalan  gróf  s  kisietett  a  szobából,  hol  neje  szo- 
morúan tekintett  utána  és  önkénytelen  ismétlé  azt, 
mi  már  oly  gyakran  hagyta  el  ajkát : 

—  Milyen  rosszak  a  férfiak! 


XIX. 

Kardos  detektiv  nagyon  ügyes  s  nagyon  neveze- 
tes egyéniség  volt  szakmájában.  Gyakran  vette  a 
rendőrség  is  tanácsát  igénybe,  s  mint  egyik  angol 
kollégája,  a  híres  Holmes,  ő  is  szenvedelemből 
dolgozott  ezen  a  téren,  mert,  bár  gazdag  ember 
volt  és  semmiféle  hivatalt  nem  viselt,  életének  min- 

den  napja  be  volt  töltve  a  kutatásokkal,  miket 
pusztán  kedvtelésből  űzött.  Enyingi  gróffal,  ki  őt 
barátjának,  Oroszlay  Jakabnak  ajánlotta,  szintén 
c  téren  ismerkedett  meg.  Annak  évek  előtt  nagy 
lopás  törtint  házánál  s  a  tolvajt  mindaddig  nem 
tudták  kikutatni,  míg  végre  ő  volt  az,  ki  föltalálta 
a  tettest,  fölkereste  a  grófot  s  őt  abból  az  időből 
ismerte. 

Tudjuk,  hogy  mivel  bízta  meg  őt  Oroszlay,  s  ő 
csakhamar  eleget  is  tett  a  megbízásnak,  de  a  mel- 
lett apró,  gyanús  jelekre  talált,  mik  másfelé  terel- 
ték figyelmét,  és  most  egészen  azoknak  szentelte 
idejét.  Mindenekelőtt  azt  akarta  tudni,  miféle  ösz- 
szeköttetésben  áll  Holcsi  Dóziával.  Miért  rejte- 
geti azt,  miért  költ  rá,  még  pedig  sokat,  mert 
lakásukról  s  életmódjukról  a  drága  fogadóban,  tá- 
jékozva volt  kiadásaik  felől;  s  gyanús  volt  neki 
nemcsak  az  ügyvéd  viselete  és  a  három  testvér 
összejátszása,  de  az  is,  mit  Oroszlaytól  hallott  ró- 
luk, ki  viszont  Zsófia  szobaleánytól  tudta  meg  a 
részleteket. 

Ismerte  Holcsi  rossz  hírét  s  azokból,  mit  annak 
életmódjáról  és  cselekményeiről  tudott,  azt  minden 
rosszra  képesnek  tartá.  És  hogy  annak  valami  kü- 
lönös czélja  van  Dóziával,  abban  nem  kételkedett, 
sőt  Klára  szerepe  is  gyanús  volt  neki.  Sokat  tű- 
nődött ezeken  a  dolgokon,  mik  érdekelték  s  egy 
szép  napon  beállított  Somorjayné  lakásába,  kit  is- 
merni akart,  tájékozva  lenni  annak  egyéniségéről  s 
tőle  remélt  czéljainak  kezdetéhez  jutni,  mert  is- 
merte hírből  Holcsi  ravaszságát,  ügyességét  s  hozzá 
még  közeledni  sem  mert,  nehogy  gyanúra  adván 
okot,  mindent  elrontson  . . . 

Somorjayné  mintegy  ötven  éves  nő  volt,  s  mint 
tudjuk,  az  Ullői-úton  lakott  egyetlen  leányával,  ki 
igen  csinos  tizenhét  éves  hölgyecske  volt,  mindig 
vidám,  jókedvű,  s  egy  hímző-üzletben  dolgozott  és 

csak  az  estéket  s  ünnepnapokat  töltötte  otthon. 
Ilyenkor  összefoltozgatta  anyja  és  saját  ruháit  s 
mellette  egész  nap  vidáman  énekelt. 

Vasárnap  volt,  midőn  Kardos  csöngetett  a  kis 
lakás  ajtaján  és  azt  Juliska  nyitotta  ki,  Somorjayné 
leánya. 

Férfi  nem  volt  a  háznál.  Somorjayné  özvegysé- 
gében töltötte  már  évek  óta  napjait,  de  a  szom- 
széd lakásban  egy  nyomorék  öreg  ember  lakott, 
ki  tőlük  nyerte  az  étkezést  s  ki  állítólag  sógora 
volt  neki,  meghalt  férjének  a  fivére. 

Ebéden  és  vacsorán  megjelent  a  nőknél  s  étke- 
zés után  azonnal  visszatért  lakásába,  mely  két  szo- 
bából állt  s    azok  egyikét   rendesen    bérbe    adták. 

—  Engedelmet  kérek,  kisasszony,  —  kezdé  sze- 
rény, illedelmes  hangon  Kardos.  —  A  kapun  lál- 
tam  egy  czédulát,  melyen  hónapos  szoba  kiadását 
olvastam.  A  házmester  ide  utasított,  s  arról  sze- 
retnék tudakozódni. 

Juliska  végigpillantott  a  csinos  fiatal  emberen,  s 
úgy  látszott,  az  megnyerte  tetszését,  mert  barát- 
ságosan monda: 

—  Csakugyan  van  itt  a  szomszéd  lakásban  egy 
csinos  szoba  hónapszámra  kiadó.  Pár  hét  óta  üre- 
sen áll,  egy  hölgy  lakott  benne,  ki  elhordozkodott 
s  ha  látni  kívánja,  fáradjon  a  szomszéd  lakásba, 
ott  egy  öreg  úr  azt  meg  fogja  mutatni. 

—  Nem  önök  adják  azt  ki  ?  —  kérdé  kissé  csa- 
lódva Kardos,  le  nem  véve  szemét  a  fiatal  leány- 
ról, ki  valakihez  nagyon  hasonlított,  de  nem  em- 
lékezett, ki  lehetne  az  ismerősei  közül. 

—  Azt  felelhetném  e  kérdésre,  uram,  hogy  igen 
és  nem  I  —  viszonzá  mosolyogva  a  leány,  s  piros 
ajkai  közül  tündöklő  fehérségű  fogsor  tűnt  elő, 
mialatt  szemeiből  vidám  életkedv  sugárzott,  mi  még 
inkább  meglepte  a  detektívet. 

Hogy  ezeket  a  hamis  kifejezésű  szemeket  már 
látta  valahol,  a  fölött  nem  kételkedett ...  De  hol  ? 

—  Hogy  értsem  ezt,  kisasszony  ?  —  kérdé  ne- 
vetve, mert  a  leányka  jókedve  rá  is  elragadt. 

—  Mi  itt  lakunk  anyámmal,  míg  a  szomszéd 
lakást  egy  rokonunk  bírja.  O  adja  ki  a  szobát, 
azonban  mi  gondoskodunk  a  lakóról,  s  mi  szabjuk 
meg  a  szoba  árát. 

—  Remélem,  nem  lesz  az  drága,  —  viszonzá 
kissé  elkomolyodva  Kardos.  —  Én  szegény  tanuló 
vagyok,  ki  utolsó  vizsgámra  készülök.  Azért  jöttem 
föl  a  vidékről,  hogy  elzárkózva  mindenkitől,  tanul- 
mányaimnak éljek,  mig  a  szigorlatot  leteszem,  de 
nem  röstellem  bevallani,  hogy  körülményeim  nem 
valami  fényesek. 

—  A  szegénység  nem  szégyen,  —  viszonzá  biz- 
tató mosolylyal  a  leányka  ...  —  A  szoba  ára  húsz 
korona,  de  csinosan  van  bútorozva.  Tiszta  és  csön- 
des, alkalmas  a  kegyed  czéljára,  s  a  takarítás  is 
bele  van  értve  az  árba. 

—  Szabad  azt  megtekintenem? 

—  Hogyne!  Természetes,  hogy  látatlanba  nem 
veheti  ki.  Jöjjön,  majd  megmutatom. 

És  mentek  együtt  a  szomszéd  lakásba,  melynek 
kisded  előszoba  ajtaja  nyitva  volt,  s  pár  pzroz, 
múlva  a  helyiségbe  léptek. 

Kardos  szeme  gyorsan  futotta  át  e  szobának 
minden  zege-zúgát  s  pillantása  az  abból  nyíló 
mellékajtón  pihent  meg. 

—  Hova  vezet  ez?  —  kérdé  a  leánytól. 

—  A  lakás  tulajdonosához,  ki  öreg  úr,  alig  moz- 
dul ki  szobájából.  Azt  hiszem,  most  nyitva  is  van. 
És  félig  kinyitva  az  ajtót,  bedugta  szőke  hajjal 
borított  fejét. 

—  Ki  van  ott?  —  kiáltá  egy  megriadt  gyönge 
hang. 

—  Én,  Pali  bácsi.  A  szobát  akarja  valaki  kibérelni. 

—  Miféle  ember?  Remélem,  nem  valami  nő  is- 
mét, mint  az  a  Zsófi  volt? 

Juliska  kissé  elpirult  s  az  idegenre  pillantott,  ki 
minden  szót  hallott,  s  a  Zsófi  névre  figyelmes  lett, 
de  egykedvű  mosolylyal   monda : 

—  ligy  látszik,  az  öreg  úr  nem  valami  barátsá- 
gos  ember. 

Juliska  becsukta  az  ajtót,  mind  a  mellett  nagyon 
halkan  monda. 

—  Mindig  rossz  kedvű,  de  rendesen  csöndes  és 
nem  okoz  semmiféle  zajt,  vagy  alkalmatlanságot  a 
szomszédságban. 

—  Ki  az  a  Zsófi,  kire  úgy  látszik  haragszik? 
Valószínűleg  az  előbbi    lakó? 

—  Igen !  azért  haragszik  rá,  mert  alig  hogy 
behordozkodott  ide,  ismét  mindjárt  elment,  s 
minden  ok  nélkül  hagyta  el  a  szobát  .  .  .  Mi  is 
sajnáltuk,  mert  minden  házi  munkában  segítsé- 
günkre volt. 

—  Sajnos,  én  ezt  nem  tehetem,  monda  tréfásan 
Kardos. 

—  Nem  is  kívánjuk  1  —  viszonzá  pajzánan  a 
leány.  —  Nos  uram,  hogy  tetszik  a  szoba  ? 

—  Kiveszem,  s  holnap  behordozkodom.  Kinek 
adjam  az  előleget.  Lesz  kegyed  szíves  azt  tőlem 
elfogadni  ? 

—  Anyám  nincs  itthon  s  ő    fölhatalmazott  arra. 

Kardos  egy  tízkoronást  nyújtott  át  neki  s  nem- 
sokára távozott,  de  behúzódott  a  sötétes  kapu  alá, 
mert  Holcsi  alakját  látta  közeledni,  ki  őt  nem  véve 
észre,  gyorsan  sietett  fölfelé  a  lépcsőn. 

Nagyszerű  kilátások !  gondolta  a  detektiv.  Ter- 
vem kivitele  jól  kezdődik,  s  ha  itt  lakom,  figye- 
lemmel kisérhetem  ezt  a  vén  rókát,  kit  mindenre 
képesnek  tartok.  De  hol  láttam  már  annak  a  csi- 
nos leánynak  a  szemeit?  Mert  okvetetlen  láttam 
valahol  hasonló  szemeket    és    kifejezést  1    De    hol  ? 

Csodálatos,  hogy  nem  emlékszem    rá,    holott    ren- 
desen fényes  emlékezőtehetségem  van. 

Ilyen  s  ehhez  hasonló  tépelődéssel  haladt  lakása 
felé,  midőn  a  ház  előtt  már  messziről  föltűnt  neki 
Oroszlay  gróf  elegáns,  magas  alakja,  ki  valószínű- 
leg nála  volt,  s  most  az  ő  jövetelére  várt  föl  s 
alá  sétálva  az  épület  előtt. 

—  Honnét  jön  ily  gondolatokba  mélyedve?  — 
kérdé  Jakab,  szokott  nyájas  modorában  szólítván 
meg  őt. 

—  Ha  magamban  vagyok,  rendesen  dolgaimon 
tűnődöm.  Az  én  hivatásom  sok  fejtörést  kivan. 

—  Előbbre  van  már  azon  az  úton,  melyen, 
mint  a  múltkor  mondta,  érdekes  fölfedezéseket  vár? 

—  Sokkal  előbbre,  de  engedje  meg  gróf  úr, 
hogy  most  még  ne  beszéljek  arról.  Azt  tapasztal- 
tam, hogy  bonyolódott  ügyről  soha  sem  jó  beszélni, 
mert  annak  magától  kell  kiforrni  agyunkban,  s 
idegen  vélemények  hallása  rendesen  kuszáltabbá 
teszi  azt. 

—  Hát  ne  szóljunk  róla.  Azonban  azért  jöttem, 
hogy  megkérdezzem :  nem  hallott-e  valamit  a  Genf- 
ben volt  hölgyekről,  kik  már  nincsenek  ott.  Eltűn- 
tek onnét,  mint  a  lehelet,  nyom  nélkül. 

—  Valóban?  Az  különben  előre  látható  volt. 
Klára  kisasszony  okvetetlen  kérdezősködött  rólam 
Holcsinál,  s  az  gyanúra  adott  okot  és  azonnal  to- 
vábbította őket. 

—  De  hova  mentek,  és  miért  rejtegeti  Dóziát  ?  — 
kérdé  föllobbant  haraggal   Oroszlay. 

—  Azt  megtudjuk  nemsokára  1  Csak  türelem, 
gróf  út.  Az  ilyen  bonyolult  ügy  hosszú  időt  kíván 
a  kihámozásra. 

—  Mindenekelőtt  azt  szeretném  tudni,  hova 
lettek  a  hölgyek?  Remélhetem,  hogy  újra  ki  fogja 
hollétüket  kutatni? 

—  Igyekezni  fogok,  bár  e  perczben  nem  tudom, 
hol  keressem  nyomukat. 

—  Megfoghatatlan,  hogy  Dózia  nem  felel  leve- 
lemre ! 

—  Arra  nézve  ellenőrzi  őt  Lamberth  Klára,  s 
ez  a  fiatal  hölgy  méltó  tanítványa  Holcsinak,  sőt 
talán  saját  véréből  való  vér.  Az  is  meglehet,  hogy 
leánya. 

—  És  Dózia  oly  nagyon  bízik  benne. 

—  Én  kissé  kételkedem  abban,  mert  láttam,  mily 
mohón  rejtette  el  előle  méltóságod  levelét. 

—  De  hisz  akkor  legegyszerűbb  volna  otthagyni 
őt,  ki  tulajdonképen  senkije  neki. 

—  De  ő  egyedül  áll  a  világon,  s  nem  tudna 
hova  és  kihez  fordulni,  ha  Klárát  elhagyná.  Mi 
férfiak  nem  tudjuk,  mily  kínos  gondolat  az  egy 
oly  fiatal,  tapasztalatlan  leányra  nézve,  kitaszítva 
lenni,  egyedül  a  világban. 

Erre  felelhetett  volna  Oroszlay,  de  nem  akarta 
nagyon  mélyen  beavatni  titkába  a  detektívet,  s 
monda : 

—  Szedje  össze,  kérem,  minden  ügyességét  és 
hozzon  hírt  nekem  Dóziáról.  Nem  volna  a  legjobb, 
ha  elutaznék  ismét  Genfbe? 

—  De  ha  már  nincsenek  ott  a  hölgyek. 

—  Talán  a  szállodában  tudnák,  hová  és  merre 
vették  útjokat. 

—  Nem  hiszem,  hogy  nyomát  hagyták  volna 
hárra  útjok  czéljának  .  .  .  De  jelenleg  nem  is  hagy- 
hatnám el  Budapestet,  mert  nag^^on  fontos  ügy 
tartóztat  a  fővárosban. 

—  így  az  enyém  háttérbe  szorul  ? 

—  Korántsem !  Összefüggésben  van  az  emezzel, 
s  remélem,  rövid  időn  fontos  híreket  leszek  sze- 
rencsés méltóságoddal    közölni. 

—  Valóban,  annak  örülnék. 

—  Kutatásaimnak  szálai  ma  még    elágaznak,    de 

tömörítencm  kell  azokat,  hogy  a  gombolyagot  egy- 
szerre kettévághassam,  —  monda  villogó  szemek- 
kel s  gonosz  mosclylyal  Kardos,  ki  elemében  lát- 
szott lenni. 

—  Rejtélyekben  beszél,  de  arcban  látom,  hogy 
valaki  iránt  biztos  gyanúja  van.  Ki  az,  Dóziának 
valamely  ellensége? 

—  Ismétlem,  nem  mondhatok  ez  idő  szerint 
semmit  .  .  .  De  a  mi  a  gyanút  illeti,  azt  a  magam- 
féle ember  mindenkire  kiterjeszti.  Legyen  az  gaz- 
dag vagy  szegény.  Ur  vagy  szolga,  nagy  hangzású 
nevekkel  már  sok  bűnös  takaródzott,  s  én  a  rossz- 
nak már  annyi  példáját  láttam,  hogy  senkit  sem 
tartok  kivételnek. 

—  Nem  értem,  mit  akar  mondani.  Valami  elő- 
kelő emberről  beszél  ?  —  kérdé  kissé  meglepődve 
Oroszlay,  kinek,  maga  sem  tudta  miért,  Eszthey 
Bertalan  jutott  eszébe. 

—  Lehet,  hogy  annak  az  ügynek  kiinduló  pont- 
ját valamely  főúri  palotában  fogom  megtalálni.  Le- 
het, hogy  nem  s  a  legsilányabb  embertől  indult 
meg  a  cselszövény  .  .  .  Azonban  annyit  mondha- 
tok, gróf  úr,  hogy  Dózia  kisasszony  története  any- 
nyira  érdekel,  mert  ez  nem  könnyű  és  közönséges 
eset,  hogy  ki  fogom  azt  fürkészni,  ha  mindjárt 
évek  telnének  is  bele. 

—  Mindenekelőtt  fürkéssze  ki  azt,  hova  mentek 
a  hölgyek  Genfből,  —  viszonzá  hévvel  Jakab  gróf, 
kinek  ez  volt  legfőbb  érdeke  és  kívánsága. 

—  Meg  fogom  őket  találni,  gróf  úr,  —  viszonzá 
Kardos  s  ezzel  elváltak  és  míg  Oroszlay  másfelé 
vette  útját,  addig  a  detektiv  fölsietett  lakásába,  hol 
első  teendője  volt  gyorsan  összecsomagolni  néhány 
darab  ruhát,  könyvet  stb.,  hogy  látszatja  legyen  a 
hordozkodásnak  s  podgyászt  vigyen  a  kivett  la- 
kásba, hol  az  esti  órákban  jelent  meg.  Rélt  Hol- 
csival  találkozni,  kiről  ugyan  azt  remélte,    nem  is- 

meri  őt,  de  mind  a  mellett  jobbnak  tartotta  sötét- 
ben surranni  be  a  házba,  hol  oly  fontos  fölfede- 
zéseket remélt  tenni. 

Oroszlay  Jakab  ezalatt  lassan  haladva  az  utozá- 
kon,  még  egyszer  végigfutotta  gondolatban  mindazt, 
miről  Kardossal  beszéltek,  s  törte  rajta  fejét,  kit 
érthetett  az  a  «főrendű»  elnevezés  alatt,  s  hogy 
e  szóra  mi  okból  jutott  neki  eszébe  Eszthey,  kit 
mindenki  könnyelmű,  de  becsületes  gavallér  em- 
bernek tartott,  s  többnyire  szerették  is,  bár  ő  nem 
különösen  szimpátiáit  vele.  Az  utóbbi  időben  majd- 
nem elhidegültek  egymás  iránt,  de  hogy  mi  volt 
ennek  az  oka,  meghatározni  maga  sem  tudta, 
talán  leginkább  az,  hogy  Enyingitől  többször  hallá, 
miként  azok  számítanak  rá,  mint  Veronika  kérőjére! 

Ez  boszantotta  s  olykor  idegessé  tette,  mert  ő 
sohasem  udvarolt  a  leánynak  és  különösnek  ta- 
lálta, hogy  azok  kitűzték  őt  leendő  vejüknek, 
holott  ő  nem  szándékozott  nősülni,  s  szíve  mind- 
addig az  ideig  érintetlen  maradt,  míg  Dóziát  meg 
nem  látta. 

A  milyen  álmodozó  természettel  bírt,  éppen 
oly  keveset  törődött  ily  tekintetekben  a  világ  föl- 
fogásával. A  társadalmi  szabályok  rá  nézve  csak 
annyiban  léteztek,  a  mennyiben  tudia  és  elismerte 
azoknak  minden  művelt  emberre  nézve  szükségét, 
de  sohasem  párhuzamosította  azokat  belvilágával. 
Egészen  különös  fölfogással  birt  szerelemről,  ba- 
rátságról és  helyzete  olyan  volt,  hogy  az  emberek 
ridegség  ét  vagy  rosszaságát  alig  volt  alkalma  meg- 
ismerni, még  kevésbbé  csalódni  s  ennélfogva 
mindent  a  maga  szép,  ábrándos  lelke  szerint  itélt 
meg  .  .  . 

Talán  életének  első  csalódását  Eszthey  grófné 
titkának  megismerése  képezte,  kiről  nem  tudta,  mit 
higyjen  és  hogyan  Ítéljen  ama  különös  történetet 
hallva,  mit  az  neki  Dóziáról  elmondott. 

Első  benyomása  az  volt,  hogy  Dózia  a  grófné 
leánya,  kinek  létezéséről  nem  tud  senki,  amaz  Er- 
nesztin  nevű  öreg  komornán  kívül,  de  ez  igen  rossz 
hatással  volt  rá,  mert  ő  Hermancet  mindig  tisztelte 
és  becsülte,  bár  leányát  soha  sem  jutott  volna 
csz.'be  nőül  venni.  Később  azonban  örömmel  ejté 
el  a  róla  táp' ált  gondolatot,  s  férjét  vette  gyanúba, 
kiről  nem  egy  könnyelmű  történet  forgott  a  világ 
nyelvén,  és  talán  ez  is  okozta,  hogy  visszahúzódott 
tőle  és  hetek  óta  alig  találkozott  vele,  mivel  ő  ke- 
veset ment  emberek  közé,  s  az  Eszthey-palotát 
nem  szándékozott  többé  fölkercsni. 

Annál  kellemetlenebb  volt  most  neki,  midőn  az 
Andrássy-úton  sétára  indulván,  Eszthey  Béla  és 
Veronika  jöttek  vele  szemben  karöltve  s  míg  a 
leányka  némán  elpirult,  addig  a  fiatal  Eszthey  meg- 
állt s  barátságosan   nyújtotta  neki  kezét. 

—  Egész  örökkévalóság  múlt  el  azóta,  hogy 
láttalak,  —  kezdé  az  ő  rendes  szeles  modorában,  — 
miért  nem  jösz  hozzánk  ? 

—  Tudod,  hogy  keveset  járok  társaságba,  vi- 
szonzá  kissé  zavartan  a  kérdett,  mialatt  Veronikára 
pillantva,  látta,  hogy  annak  szép  arczát  bíborszín 
önté  el,  s  kissé  erőltetett  mosollyal  monda: 

—  Mi  már  rég  Ango!országban  hittük  önt, 
minthogy  utolsó  látogatása  alkalmával  úgy  búcsú- 
zott el  tőlünk. 

—  Minden  perczben  indulni  akarok,  de  új  és 
új  hátráltatásom  jött  közbe. 

—  És  most  már  talán  nem  is  mégy  ?  —  kérdé 
Béla. 

—  Okvetlen  kell  mennem,  de  nem  tudom,  mi- 
kor indulhatok. 

—  Újságot  is  akartam  neked  napok  óta  mon- 
dani, —  folytatta  Eszthey  ...  —  Emlékezel  még 
a   1 )  2-ik  .<;zámú  bérkocsira? 

Oroszlay  szive  megdobbant  c  kérdésre.   Hogyne 

emlékezett  volna?   Kérdőleg  tekintett  a  beszélőre, 
s  elfogultan  monda: 

—  Emlékezem,  te  többször  beszéltél  arról,  s 
valami  éjjeli  kalandról. 

—  Nos,  hát  az  a  bérkocsis  pár  nap  előtt  azt 
újságolta  nekem,  hogy  a  vasútról  ő  szállítá  be  a 
fővárosba  azt  a  fiatal  hölgyet,  kit  akkor  mindenfelé 
kerestünk. 

—  Valóban?  Akkor  pedig,  ha  jól  emlékszem, 
nem  akart  neked  róla  fölvilágosítást  adni,  — 
monda  nyugodtságot  erőltetve  Jakab  gróf. 

—  Most  már  talán  nem  érezte  kötelezve  magát 
a  hallgatásra,  5  fecsegett  a  bérkocsisok  szokása 
szerint ;  de  azt  is  hozzátette,  hogy  az  egyik  pálya- 
házról a  másikhoz  hajtott  velük,  mert  hárman  vol- 
tak, és  azonnal  tovább  utaztak. 

—  Hova  ?  —  kérdé  meggondolatlanul  Oroszlay, 
nem  véve  észre,  hogy  Veronika  szemei  mily  fe- 
szülten függnek  az  ő  vonásain, 

—  Azt  nem  tudta  megmondani,  de  én  azt 
gyanítom,  hogy  Tornyosra  mehettek. 

—  Lehetséges  I  —  viszonzá,  visszanyerve  nyu- 
galmát, majdnem  egykedvűen  Jakab  gróf,  azután 
Veronikához  fordult. 

—  Mi  hírei  vannak,  grófnő,  a  csetnekiekről, 
még  nem  szándékoznak  a  fővárosba  jönni  ? 

—  Tegnap  kaptam  tőlük  levelet,  s  Irmának  a 
napokban  fogják  tizennyolczadik  születésenapját 
ünnepelni,  és  csak  azután  jönnek.  Engem  is  hívott 
az  ünnepélyre,  s  valószinüleg  el  is  megyek. 

—  Azt  jól  teszi.  Ilyenkor  nagyon  szép  a  falu, 
és  bizonnyal  ismét  nagy  társaság  lesz  ott  össze- 
gyűlve. 

—  Ön  nem  kapott  meghívást? 

—  Nem  emlékezem,  —  viszonzá  zavarral  a 
kérdett,  —  de  lehetséges,  hogy  az  Íróaszta- 
lon hever. 

—  Nem  szokta  fölbontani  leveleit? 

—  Nem  mindig  1  Olykor  több  napig  maradnak 
azok  érintetlenül,  mi  tudom,  hogy  hiba,  de  az 
igazat  megvallva,  nem  nagyon   érdekelnek. 

—  És  ha  például  szerelmes  levél  volna  közöt- 
tük? —  kérdé  ingerkedve   Béla. 

—  Azt  nem  szoktam  kapni,  —  viszonzá  kelle- 
metlenül érintve  e  kérdés  által  Oroszlay,  ismét 
egy  pillantással  Veronikára,  ki  szokva  volt  fivére 
meggondolatlan  fecsegéséhez,  s  ig)'ekezett  gyorsan 
más  irányt  adni  a  beszédnek. 

—  Csetnekre  tehát  nem  szándékozik  menni,  ha 
megtalálná  is  a  meghívást? 

—  Sajnálom,  hogy  nemei  kell  mondanom,  grófnő, 
mert  tudom,  hogy  a  vesztes  fél  én  vagyok. 

E  társalgás  alatt  lassan  végighaladtak  az 
Andrássy-úton,  s  fogatuk  lépést  kisérte  őket,  és 
Veronika  ekkor  kinyilatkoztatta,  hogy  visszaül  a 
kocsiba,  gyorsan  búcsút  vett,  s  fivérével  együtt  a 
Városliget  felé  hajtatott. 

Oroszlay  a  legnagyobb  izgatottságban  maradt 
egyedül.  A  mit  Bélától  hallott,  az  dobogásba  hozta 
szivét.  Rögtön  elhatározta,  hogy  haza  siet,  és  pár 
óra  múlva  Zalánczra  utazik.  Mily  boldogság  volna 
Dóziát  ily  váratlanul  föltalálni  és  viszont  látni ! 
Egészen  ki  volt  véve  rendes  nyugalmából,  laká- 
sára érve,  komornyikjának  podgyászolni  parancsolt, 
hogy  a  legelső  vonattal  indulhasson  birtokára. 
Boldog  reményben,  nyugtalan  várakozással.  Hátha 
Bélának  csakugyan  igaza  van  és  Dóziát  Tornyosra 
vitték  abban  a  reményben,  hogy  ősz  lévén,  meg- 
csendesült a  vidék,  senki  sem  sejti,  milyen  bájos 
kincs  van  a  tornyosi  házba  rejtve,  s  ott  legkevésbbé 
fogja  valaki  őt  keresni  .  .  . 


240 


XX. 

Szomorú  őszi  délután  volt,  midőn  a  fiatal  gróf 
a  pályaházba  érkezett  Tornyoson,  mely  mint  tud- 
juk, az  ő  állomása  is  volt,  s  kissé  tájékozni  akar- 
ván magát,  az  állomásfönökkel  beszédbe  eredt. 

—  Most  kevés  ember  száll  ki  itt  az  állomá- 
son? —  kérdé,  mielőtt  kocsira  ült  volna,  hogy 
birtokára  hajtasson. 

—  Nagyon  kevés,  majdnem  senki,  tegnapelőtt 
azonban  a  tornyosi  uraság  jött  meg.  Azaz  maga 
Holcsi  úr  nem,  csak  a  kisasszonyok,  egy  öreg  nő 
és  szobaleány  kiséretében. 

Oroszlaynak  újra  megdobbant  a  szive  e  hírre. 
Ez  volt,  mit  tudni  akart,  e  miatt  állt  szóba  a  fő- 
nökkel, s  szerencsésen  el  is  érte  czélját. 

E  szavak  után  köszönt  és  ment;  szolgájával 
együtt  kocsira  ült,  s  emelkedett  hangulatban,  heve- 
sen lüktető  aggyal,  örömrepeső  szívvel  közeledett 
Zaláncz  felé. 

Végre,  végre  :  gondolta  boldogan.  Hónapok  tel- 
tek el,  mióta  Dóziát  nem  látta  és  érzé,  hogy  sze- 
relme ez  idő  alatt  növekedett  iránta. 

Most  azonban  az  volt  a  kérdés :  hogy  és  mi- 
ként eszközölje  ki  a  vele  való  találkozást;  mert 
bármily  nyugodt,  csöndes,  álmodozó  természettel 
birt  is,  most  már  türelmének  végén  volt,  s  itt  a 
közelben  tudva  Dóziát,  úgy  érezte,  hogy  egy  na- 
pot sem  birna  tölteni  annak  láthatása  nélkül. 

Egész  úton  azon  törte  fejét :  mit  tegyen,  hogy 
közelébe  jusson?  Levelet  nem  mert  írni  neki, 
félve,  hogy  az  más  kezébe  juthatna ;  de  elhatá- 
rozta, hogy  másnap  reggel  puskát  vesz  vállára  és 
átmegy  a  tornyosi  határba,  mintha  vadászatra  in- 
dulna, remélvén,  hogy  Dóziát  a  kertben,  vagy  a  tó 
partján  megpillantja,  s  amaz  édes  reményben  rin- 

gatta  magát,  miként  az  szintén  keresi  a  vele  való 
találkozást,  s  azokat  a  helyeket,  hol  utoljára  együtt 
voltak. 

Ha  tudta  volna,  hogy  mi  történt  a  Holcsi-házban 
a  leányok  odaérkezése  után,  biztosabb  reménnyel 
kecsegteti  magát,  mert  Klára  elfáradva  az  úttól, 
hirtelen  rosszul  lett,  s  ágyba  kellett  feküdnie  és 
Dóziára  nem  ügyelhetett  föl  úgy,  a  hogy  azt  neki 
Holcsi  meghagyta,  bár  igyekezett  őt  ágya  mellett 
tartóztatni,  mind  a  mellett  nem  tilthatta  meg,  hogy 
pár  órára  szabad  levegőre  ne  menjen. 

És  az  ezt  az  időt  fölhasználta  arra,  hogy  le- 
fusson a  tó  partjára,  és  ama  szép  órák  emlékeit 
keresse,  melyeket  a  kék  vizű  hullámzó  tó  mellett 
Jakabbal  töltött. 

Nem  remélte  őt  ott  találni,  írni  pedig  most  sem 
mert  neki,  mert  Klára  előrelátásból  ágyához  vitette 
a  posta-táskát,  s  azt  saját  kulcsával  bezárva  és  mi- 
dőn megérkezett,  kinyitva :  minden  menő  és  jövő 
lével  az  ő  kezén  ment  keresztül. 

Dózia  tehát  legfeljebb  maga  vihette  volna  leve- 
lét a  tornyosi  állomásra,  hog)'  azt  ott  föladja  ;  de 
az  gyalog  másfél  órányira  feküdt,  s  annyi  ideje  a 
távollétre  nem  volt,  sem  pedig  bátorsága,  hogy  az 
erdőn  keresztül  egyedül  nekiinduljon  a  hosszú 
útnak. 

Kínos  és  szomorú  napokat  töltött  bizonytalanság 
és  halvány  remény  között,  s  fejecskéjében  a  leg- 
regényesebb  tervek  kergették  egymást :  szökésről, 
eltűnésről,  stb.  .  .  .  Melyeket  azonban  ismét 
elvetett,  mert  azok  egyikének  kivitelére  sem  volt 
bátorsága. 

Pedig  tudta,  hogy  most  kellene  valamire  elhatá- 
roznia magát,  míg  Klára  beteg,  mert  ha  fölkel 
ágyábó),  ismét  folyton  sarkában  lesz,  mint  volt  már 
hónapok  óta,  sőt  miután  amaz  idegen  Genfben  föl- 
kereste őket,  kiről   Holcsi   semmit  sem  tudott,  s  azt 

gyanúsnak  találta  :  megbízta  gyámleányát,  hogy  az 
kétszercsen  ügyeljen  az  ő  tetteire.  Az  idegen  ott- 
létének következtében  hagyták  el  gyorsan  az  ügy- 
véd rendeletére  Genfet,  és  jöttek  Tornyosra,  hol 
valószinüleg  biztosabbnak  tartotta  Holcsi  tartóz- 
kodásukat, mint  külföldön,  vagy  különösen  a  fő- 
városban, hol,  mint  o  hitte,  Dózia  Eszíhey  gróffal, 
vagy  a  grófnéval    találkozhatnék. 

Az,  hogy  ama  levél,  melyet  neki  az  ügyvéd 
Eszthey  aláírásával  mutatott:  hamis  volt,  soha  sem 
juiott  volna  eszébe,  s  olykor  hálát  és  meghatott- 
ságot érzett  Klára  és  annak  gyámatyja  iránt,  kik 
oly  hévvel  karolták  föl  az  ő  ügyét,  s  nem  akarták 
kiszolgáltatni  azoknak,  kikhez  ő  nem  kívánkozott 
menni  .  .  . 

Mind  a  mellett  sokkal  eszesebb  volt,  hogy  ne 
gondolkozott  volna  olykor  azon  :  miért  védi  az 
ügyvéd  oly  lelkesen  az  ő  dolgait  ?  Humanitásból  ? 
Daczára,  hogy  semmi  élettapasztalása  sem  volt,  ez 
valószínűtlennek  látszott  neki.  Vagy  Klára  iránti 
szeretetből,  ki  meleg  barátsággal  viseltetik  ő 
hozzá,  s  gyámatyja  talán  örömet  akart  neki  sze- 
rezni azzal,  hogy  fiatal  leányt  vett  a  házhoz,  hol 
Klára  egyedül  érezhette  magát.  De  végiggondolva 
az  eseményeken,  ez  is  hihetetlennek  tetszett  neki. 

Mikor  Klára  az  intézetbe  jött,  hol  ó  már  évek 
óta  volt,  azt  mondták,  hogy  gyámatyjánál  nem 
lehet,  mert  az  nőtlen  ember,  és  szűk  a  lakása, 
s  nincs  a  szerint  berendezve,  hogy  fiatal  leány 
lakjék  nála  .  .  . 

Azután  egyszerre  elég  nagy  lett  a  lakás.  Nem- 
csak Klára,  de  ő  is  külön  szobát  kapott,  sőt  tár- 
salkodónőt is  fogadtak,  ki  sétáljon  velük,  s  egész 
háztartás  létesült  körülöttük,  és  mindez  most  gyak- 
ran gondolkozóba  ejté  őt,  s  úgy  tetszett  neki, 
mintha  előre  minden  ki  lett  volna  számítva,  hogy 
őt  kivéve  az  intézetből,  magukhoz    csalják. 

Lassanként  rájött  mindezekre,  de  az  okát  nem 
birta  kitalálni,  s  félni  kezdett,  hogy  valamely  csel- 
szövevény veszi  őt  körűi,  mi  lassú  biztossággal 
halad  c^éija  felé  .  .  . 

Azon  a  reggelen,  melyen  Oroszlay  puskával 
vállán  elindult  Tornyos  felé,  ő  ir.  elhagyta  szobáját 
és  gyorsan  átfutva  a  kerten,  sietett  a  tó  partja  felé. 

Hűvös  őszi  szél  lengeté  ruháját,  s  csak  a  fák 
megritkult  levelei  között  és  a  levegőben  röpdöső 
varjak  szomorú  károgása  verte  föl  a  néma  csöndet. 

De  ő  sem  a  szél  élességét,  sem  a  szárnyasok 
lármáját  nem  vette  észre,  sictett  előre,  míg  egy- 
szerre úgy  érzé,  a  földbe  gyökereznek  lábai,  mert 
egy  alakot  pillantott  meg,  ki  lassan  közeledett  felé, 
s  gondolatokba  mélyedve  a  földre    nézett. 

—  Jakab,  Jakab  !  —  kiáltá  örömtelt  hangon,  s 
futva  közeledett  felé  és  pár  pillanat  múlva  karjá- 
ban volr,  ki  alig  tudott  fölocsudni  mélázásából,  de 
szorosan  átölelve  őt,  szivéhez   szorítá. 

—  Édes  szerelmem,  egyetlen  Dóziám  1  —  kiál- 
tott föl  elragadtatva  az  ifjú,  ki  az  első  pillanatban 
alig  hitt  szemének,  a  bájos,  kedves  arczocskát 
látva  .  .  .  Mily  boldog  véletlen.  Tehát  nem  hiába 
jöttem    Zalánczra. 

—  Tudta,  hogy  itt  vagyok  ?  —  kérdé  csodál- 
kozva Dózia. 

—  A  bérkocsis  mondta  Eszthey  Bélának,  ki 
ugyanaz  volt,  ki  amaz  éjjel  a  Holcsi-házhoz  vitte, 
s  ráismert. 

Dózia  halálsápadt  lett  e  szavakra. 

—  Istenem,  istenem  1  —  rebegte  rémült  han- 
gon, —  úgy  itt  sem  lesz  maradásom  .  .  . 

—  De  hát  ki  elől  szökdösik,  s  viszik  ide,  s  tova 
a  világban  ?  —  kérdé  bámulva  Oroszlay. 

—  Esztheyék  elől !  Olvastam  a  grófnak  egy 
Holcsi  úrhoz  írt  levelét,  melyben  tudatta  azzal, 
hogy  értem  jön  és  magával  visz. 

Jakab  gróf  mind  nagyobb  csodálkozással  hall- 
gatta c  szavakat,  s  visszagondolva  arra,  mit  neki 
Hermancc  grófnő  mondott,  hogy  Dózia  létezésé- 
ről sem  férjének,  sem  fiának  nem  szabad  tudni, 
valószinűtlennek  találta  azt,  mit  a  leány  beszélt. 

—  -  Olvasta  maga  azt  a  levelet,  Dózia?  —  kérdé 
feszülten,  s  látható  kétkedéssel. 

—  Olvastam,  mielőtt  elutaztunk  innét,  azért 
kellett  oly  rögtön  eltűnnünk,  mert  a  tudósítást  Za- 
láncízról  hozták  és  meg  volt  határozva  abban  az 
óra,  melyben    Eszthcy    értem  jön,  s  magával  visz. 

Oroszlay  megcsóválta  fejét. 

—  Mindebből  egy  szó  sem  igaz,  Dózia!  Eszt- 
hey  akkor  az  én  vendégem  volt,  s  tudom  jöttét- 
mentét, és  mondhatom,  hogy  aznap,  midőn  maga 
elutazott  Tornyosról,  neki  eszében  sem  volt 
onnét  távozni,  oda  pedig  nem  hozhatta  volna, 
férfiak  közé. 

—  Ugy  nem  tudom,  mit  gondoljak! 

—  És  én  sem  tudok  fölvilágosítást  adni,  édes 
angyalkám,  —  monda  Jakab  szerelemmel  tekintvén 
a  leányka  kérdő  szemébe,  kinek  arczárói  eltűnt  a 
boldog  kifejezés  és  látható  félelemnek  adott  helyet. 

—  Oh,  Jakab,  —  monda  szorongva,  —  mit 
akarnak  velem  Holcsiék?  Miért  tartanak  fogva, 
mert  az  nem  szabadság,  a  mit  Klára  oldala  mellett 
tűrök,  ki  minden  tettemet  ellenőrzi,  s  minden  lép- 
temre vigyáz. 

—  Azt  kell  megtudnunk,  és  végére  is  fogunk 
járni.  Én  már  minden  intézkedést  megtettem  arra. 
De  most  azt  kell  elhatároznunk,  hogyan  szabadul- 
jon tőlük,  mert  tovább  nem  engedem,  hogy  kör- 
meik között  maradjon. 

—  Hova  menjek?  —  kérdé  szomorúan  a 
leányka,  elhallgatván,  hogy  ő  már  maga  is  gyakran 
gondolt  a   távozásra. 


J^aronfogva  sétáltak  a  sárga  levelű  fák  atah. 

—  Egy  tisztességes  családot  fogok  keresni, 
melynek  gondjai  alá  helyezem. 

—  De  addig?  Klára  beteg,  s  azért  volt  lehet- 
séges egyedül  elhagynom  a  házat,  de  ha  jobban 
lesz,  újra    kezdődik    teljes  és  határtalan  rabságom. 

—  Ne  féljen  attól,  s  ne  higyje,  a  mit  Holcsi 
és  barátnője  beszélnek.  Mindaz  valótlanságon 
alapul,  s  csak  rémíteni  akarják.  Eszthcyék  nem 
keresik,  de  más  czélja  lehet  az  ügyvédnek  azzal, 
hogy  magához  csalta  és  magánál  tartja.  Mindezt 
föl  kell  derítenünk,  addig  legyen  türelemmel  és 
ne  árulja  el  összeköttetésünket,  —  monda,  gyön- 
géden simogatva  Jakab  a  leányka  kezét,  melyet 
kezében  tartott,  s  mely  az  izgatottságtól  resz- 
ketett. 

—  És  ismét  elválunk,  ismét  oly  soká  nem  fo- 
gom látni  ?  —  kérdé  könyes  szemekkel  Dózia, 
s  zokogva  borult  az  ifjú  keblére,  ki  csókokkal  hal- 
mozta könytől   ázott  arczár. 

—  Csak  rövid  időre,  drágám !  A  jövő  miatt 
szükséges  ez,  de  míg  Klára  betegsége  tart,  addig 
naponként  látjuk  egymást  ilt  az  épület  közelében, 
vagy  a  tó  partján,  hol  távozása  előtt  oly  boldogok 
voltunk. 

A  leányka  kissé  megnyugodott  és  lecsillapult  a 
gyöngéden  kiejtett  szeretetteljes  biztatásra,  s 
karonfogva  sétáltak  a  sárga  levelű  fák  alatt.  Be- 
szélgettek mindarról,  mi  Dóziával  történt  utolsó 
együttlétük  óta,  s  a  gróf  mindjobban  meggyőző- 
dött a  leány  beszédéből,  hogy  Holcsinak  csakugyan 
valamely  titkos  szándéka  van  vele,  de  hogy  mi  az  ? 
azt  Kardos  detektivtől  remélte  megtudni. 

Aztán  újra  és  újra  kicserélték  érzelmeiket. 
Oroszlay  elmondá,  mennyit  szenvedett,  mióta  őt 
nem  látta.  Fáradozásait,  hogy  föltalálja,  s  Kardos 
küldetését,  hogy  keresse  föl  a  világ  bármely  réT 
szében,  ki   fö!  is  találta,  és  most  többé  nem  rabolja 

d  tőJe  senki,  ha  mindjárt  élete  árán  kellene  is 
me^^védcni ! 

És  Dózia  boldogan  hallgatta  szavait.  Hitt  neki, 
mert  szerette,  és  nem  jutott  eszébe,  hogy  csalód- 
hatnék benne.  Hisz  oly  tapasztalatlan  volt,  nem 
ismerte  a  rosszat,  a  bűnt,  a  csalfaságot,  és  Orosz- 
laynak  oly  bizalmat  gerjesztő  volt  külseje,  egyéni- 
sége, minden  szava,  mintha  maga  lett  volna  az  élő 
igazság  .  .  . 

Majdnem  egy  órát  töltöttek  e  boldog  együtt- 
létben, azután  Dóziának  menni  kellett,  nehogy 
Klára  gyanakodjék.  És  szomorúan  váltak  el,  ezer 
biztosításával  szerelmüknek,  mely  hű,  változatlan, 
és  mindkettőjük  részéről  örök  marad  .  .  .  Érezték 
is  azt,  a  mit  mondtak,  igaz  volt,  s  szivüknek  leg- 
mélyéből eredt,  és  Dózia  boldogságtól  sugározva 
sietett  haza,  de  nem  kereste  föl  rögtön  Klárát; 
félvén,  hogy  elárulja  magát,  szobájába  sietett. 

De  az  már  többször  tudakozódott  utána,  s 
nyugtalanul  hányta-vetette  magát  ágyában,  réme- 
ket látott,  s  félt  gyámatyja  haragjától,  ha  Dóziával 
valami  történnék,  ki  még  soha  sem  maradt  ki  ily 
hosszasan  hazulról. 

Végre  hallotta,  hogy  a  mellékszobában  járkál,  s 
megkönnyebbülve  hallgatódzott.  Csodálkozott,  hogy 
az  nem  jön  hozzá,  mint  máskor  sétájából  haza- 
térve, s  végre  elkiáltotta  nevét,  ki  még  mindig 
égő  arozczal,  tündöklő  szemekkel  jelent  meg  a 
mellékajtón,  és    kedves  mosolyával  ült  le  ágyához. 

—  Merre  jártál?  —  kérdé  Klára,  feszülten 
vizsgálva  kipirult  arczocskáját. 

—  Messze  voltam  és  már  nagyon  siettem  hazai 
Szinte  melegem  lett  a  gyors  haladástól  ...  — 
viszonzá  az,  nyugodtan  állva  ki  a  ráfüggesztett 
tekintetet,  de  Klára  észrevette  hangjának  reszketé- 
sét, s  odavetve  kérdé : 

—  Találkoztál  Oroszlay  gróffal? 

A  váratlan  kérdés  oly  gyorsan  intéztetett  hozzá, 
hogy  Dózia  megzavarodott.  Arcza  még  pirosabb 
lett,  s  erőltetett  nyugodtsággal  kérdé: 

—  Nem  hallottam,  hogy  ő  Zalánczon  volna  és 
nem  is  hiszem. 

Klára  látta,  hogy  nem  mond  igazat,  s  a  követ- 
kező szavakat  már  határozottan  ejté  ki. 

—  Ne  tagadd,  Dózia,  te  láttad  Oroszlay 
grófot ! 

—  Miért  tagadnám!  —  kérdé  az  bizonyos  dacz- 
czal,  de  szivét  remegni  érzé  a  félelemtől,  hogy 
óva  őrzött  titka  el   van  árulva. 

—  Mi  czélod  van  azzal  az  úrral,  kinek  szemé- 
ben te  senl^i  és  semmi  sem  vagy  ?  —  kérdé  gúnyo- 
san Klára,  mialatt  Dózia  szemei  könybelábadtak. — 
Azt  hiszed,  ő  igazat  beszél  neked,  ha  szerelmével 
zúgja  tele  füledet?  Az  ilyen  gavallérok  játékszerül 
használják  az  olyféle  leányokat,  mint  te  vagy,  és 
ha  hisznek  nekik,  —  kinevetik  őket. 

A  leányka  először  hallott  életében  ilyen  teóriá- 
kat, s  megdöbbent  azoknak  kegyetlenségén.  Arczán 
a  piros  színt  ijesztő  halványság  válta  föl  és  meg- 
dermedve, megnémulva  ült  helyén. 

—  Avagy  nincs  fogalmad  helyzetedről  és  arról 
az  áthidalhatatlan  mélységről,  mely  Oroszlay  gróf 
és  közötted  létezik?  —  folytatta  majdnem  kár- 
örömmel Klára,  látván  a  rémületet  barátnője  arczán, 
nem  tudva  neki  megbocsátani,  hogy  háta  mögött 
cselekedett  oly  dolgokat,  mik  homlokegyenest 
ellenkeztek  Holcsi  szigorú  utasításával,  s  őt  gyám- 
atyja haragjának  tették  ki. 

—  Nincs !  —  rebegte  bátortalanul  a  kérdett.  — 
Mit  értesz  áthidalhatatlan  mélység  alatt  ? 

—  Az  ő  társadalmi  állását,  s  a  te  születése- 
det .  .  .  Ó  nagy  úr,  te  pedig  szülőidet  sem  ismer- 
ted, és  senki  sem  tudja,  kik  voltak  azok. 

—  Olyan  nagy  bűn  ez?  —  kérdé  ártatlan  arcz- 

czal    a    leányka,  kinek     bizonyos     dolgok     kezdtek 
derengeni  elméjében. 

—  Nem  bűn,  de  rád  nézve  helyrehozhatatlan 
hiba  és  akadály,  hogy  tisztességes  család  sarja  nőül 
vegyen ;  annál  kcvésbbé  oly  előkelő  ember,  mint 
Oroszlay  gróf. 

—  Bizonyos  vagy  ebben,  Klára  ? 

—  Oly  bizonyos,  mint  hogy  itt  fekszem  ágyam- 
ban, s  ezeket  mondom.  De  hát  tett  ő  neked  há- 
zassági  ajánlatot? 

—  Arról  szó  sem  volt  közöttünk.  Párszor  talál- 
koztam vele,  ő  hozzám  csatlakozott,  s  beszélget- 
tünk. Ebből  áll  egész  ismeretségünk. 

—  De  hisz  ha  csak  mindennapi  dolgokról  volt 
szó  köztetek,  azt  elmondhatta  volna  itt,  én  előt- 
tem is,  miért  nem  látogatott  meg.  Nem  először 
lett  volna  nálunk. 

—  Azt  nem  tudom,  nem  kérdeztem  tőle,  és  ő 
nem  mondta. 

—  Dózia,  Dózia,  te  nem  vagy  őszinte  hozzám, 
holott  tudod,  hogy  rajtam  kívül  senkid  sincs  e  föl- 
dön. Mondd,  mit  csinálnál,  ha  nálunk  nem  le- 
hetnél ? 

—  Valószínűleg  Eszthey  grófnéhoz  fordulnék, 
kivel  különben  is  kell  még  találkoznom  azok  után, 
miket  most  tőled  hallok. 

—  Eszthey  grófnéval  ?  —  kérdé  kellemetlen 
meglepetéssel  Klára.  —  Minek  ? 

—  ó  az  egyedüli,  ki  anyámat  ismerte,  s  így  azt 
is  kell  tudnia,  ki  volt  atyám?  —  viszonzá  bizo- 
nyos daczc^al  Dózia,  ki  engedékeny,  szelid  termé- 
szettel birt,  de  koronként  erős  elhatározásai 
voltak. 

—  Azt  hiszed,  nem  szólt  volna  ő  neked  arról, 
ha  tudná,  vagy  ha  akart  volna  róla  beszélni  ?  — 
viszonzá  kétértelmű  mosollyal  Klára.  —  Légy  meg- 
győződve, hogy  hasztalan    mennél    hozzá  e  miatt; 

de  különben  is,  ez  valami  egészen  új  elhatározás 
nálad.  Hisz  éppen  ő  előtte  rejtegetünk  mi,  s  em- 
lékezz vissza,  mennyire  kivántad  a  Tornyosról  való 
elutazást,  midőn  Eszthey  gróf  levelét  olvastad? 

—  De  vájjon    csakugyan  ő  írta-e  azt  a  levelet  ? 

—  Ki  más  írta  volna?  —  kiáltott  föl  a  legna- 
gyobb csodálkozással  Klára,  s  arc^ából  eltűnt  min- 
den vér  az  ijedtségtől. 

Dózia  c  kérdésre  nem  felelt,  mert  ismét  Orosz- 
lay  szavai  jutottak  eszébe,  ki  a  legnagyobb  óvatos- 
ságra inté. 

—  Mikor  megyünk  vissza  a  fővárosba? — kérdé, 
szép  szemeit  barátnőjére  szegezve,  ki  igen  rosszul 
érezte  magát  e  pillantás  alatt. 

—  A  mikor  kívánod.  Nekem  nincs  érdekemben, 
hogy  itt  legyünk,  s  úgy  az  utazás,  mint  a  falusi 
lét  miattad  történt. 

—  Nem  félek  többé  Esztheyéktől,  ők  nem  ren- 
delkezhetnek fölöttem,  valamint  senki  sem,  szülei- 
met kivéve,  kik  nem  léteznek,  —  monda  komoly 
meggyőződéssel  Dózia,  s  oly  határozottsággal  be- 
szélt, mi  sehogy  sem  tetszett  Klárának. 

—  Akkor  nincs  is  czélja  ittlétünknek,  —  vi- 
szonzá  közönyt  színlelve.  —  Ma  még  irok  gyám- 
atyámnak, s  tudatom  vele,  hogy  a  fővárosba  óhaj- 
tunk menni. 

—  Még  pedig  mielőbb  ! 

—  De  hát  miféle  sürgős  dolgod  akadt  ott  egy- 
szerre, hogy  egészen  megváltoztak  terveid? 

—  Szeretnék  multamról  tudni,  és  arról  adhat 
fölvilágosítást  valaki,  kivel  beszélni   szeretnék. 

—  Ki  az  ?  Esztheyné  ?  —  kérdé  mind  nagyobb 
nyugtalansággal  Klára,  ki  még  soha  sem  látta  ily 
kedélyállapotban  Dóziát. 

—  Nem  ő !  Egy  más  valaki.  Emlékezel  arra 
a  Kardos  nevű  úrra,  ki  Genfben  fölkeresett 
bennünket? 


—  Gyámatyám  azt  mondja,  hogy  az  nem  lehe- 
tett más,  mint  csaló. 

—  Azt  nem  tudom,  de  nem  is  hiszem  !  Te  is 
jelen  voltál  és  hallottad,  hogy  mily  kéi-désekct 
intézett  hozzám  kis  gyermekkoromról,  anyámról, 
stb.  Emlékezetemet  nagy  igyekezettel  kivánta  bi- 
zonyos dolgokra  irányítani  stb.,  ...  És  ez  azt 
mutatja,  hogy  ő  csakugyan  ott  látott  valahol,  mint 
mondotta,  a  szomszéd  házban,  hol  én  anyámmal 
éltem.  Meg  kell  őt  találnom,  s  felvilágosítását  ké- 
rem, mert  egyszerre  oly  lázas  érdeklődés  támadt  ben- 
nem kilétemre  és  születésemre  nézve,  hogy  nem 
tudnék  többé  így  élni.  Már  is  sok  időt  veszte- 
gettem s  azt  helyre  kell  pótolnom. 

Fölugrott  helyéről  és  föl,  s  alá  kezdett  járkálni 
a  szobában,  mialatt  nagy  fölindulás  látszott  rajta. 
Klárát  félelem  szállta  meg,  hogy  nem  helyesen 
tett,  midőn  beszélt  vele  ezekről  a  dolgokról,  de 
miktől  egészen  más  hatást  várt. 

—  Hiú  remény  ez,  Dózia,  —  monda  csillapító- 
lag,  —  s  azt  tanácslom,  hogy  ha  nincs  valami  kü- 
lönös okod  arra,  miként  kilétedet  és  születésed 
részleteit  kutasd,  hagyd  nyugodni  a  multat,  s  ne 
kivánj  fölvilágosítást  oly  dolgokról,  mik  csak  ke- 
serűséget okozhatnának. 

—  Van !  —  viszonzá  határozottan  a  leányka  és 
szép  arczocskája  egyszerre  elváltozott,  s  majdnem 
átszellemült  lett,  míg  szemei  tündöklő  fényben 
ragyogtak.  Olyan  fényben,  minőt  az  arc2;ra  és 
szemekbe  csak  a  szerelem  varázsolhat  és  Klára 
fölismerte  azt.  Megdöbbent  tőle,  mert  eltalálta, 
hogy  Dózia  rájuk  nézve  elveszett,  s  más  vette 
lelkét,  szivét  birtokába,  mi  az  embereket  szilárddá, 
erélyessé  teszi,  és  akaratuktól  eltántorítani  nem 
engedi  .  .  . 

XXI. 

Kardos  behordozkodott  az  általa  kibérelt  szobába 
és  mcgismcrkcdert  Somorjaynéval,  valamint  sógorá- 
val, az  öreg  morózus  Somorjay  Lajossal,  kinek 
igyekezett  kedvében  járni. 

Pár  nap  alatt  már  kutatta  annak  gyöngéit, 
órákig  üldögélt  nála.  Olykor  egy-egy  üveg  jó  bort 
vitt  át  szobájából  neki,  s  beszélgetés  közben 
lassan  megitták  az  üveg  tartalmát,  mi  az  öreg  urat 
beszédessé  tette,  s  mi  nem  kerülte  el  a  detektiv 
figyelmét,  hogy  az  nincs  Somorjayné  inyére  .  .  . 

Egyáltalán  az  öreg  nő  nem  igen  látszott  ked- 
velni az  ÚJ  lakót,  de  miután  leánya  az  ő  hon  nem 
létében  kiadta  a  szobát,  a  felpénzt  elfogadta,  egy 
hónapig  mindenesetre  tűrnie  kellett,  annak  ott- 
létét, de  midőn  a  tizennégy  nap  eltelt,  kurtán, 
minden  megokolás  nélkül  fölmondott  neki.  Van  az 
embernek  egy  különös  sejtelme,  mit  lehetlen  meg- 
magyaráznia, de  ilyfélét  érzett  Somorjayné,  habár 
nem  tudta  volna  okát  adni  és  Juliskával  valóságos 
harczot  vívott  miatta,  ki  nagyon  meg  volt  elégedve 
az  udvarias,  csinos  lakóval,  s  ugyanígy  érzett  So- 
morjay Lajos  is,  ki  Kardostól  megtudván  sógor- 
nője fölmondását,  éktelen  haragban  tört  ki. 

A  fölmondás  napján  Kardos  ismét  egy  üveg  jó 
borral  jelent  meg  az  öreg  úrnál,  s  midőn  belépett 
hozzá,  az  özvegyet  is  ott   találta. 

A  két  embernek  kipirult,  fölhevült  arcza  mutatta, 
hogy  heves  vita  folyt  közöttük,  és  az  öreg  nő 
gyorsan  elhallgatott,  míg  Somorjay  nem  törődve 
az   idegen  jelenlétével,   elfojtott  dühvel   monda: 

—  Oktalanság,  ilyen  lakót  elbocsátani,  talán 
ismét  egy  Zsófi-féle  személyt  akarsz  ide  venni, 
kit  Kálmán  azért  bocsátott  el,  mert  észrevették, 
hogy  kémkedett  ? 

Az  öreg  nő  észrevehetően  elhalványodott,  s  in- 
tett a  beszélőnek,  valószinüleg,  hogy  hallgasson  az 
idegen  előtt,  mi  annak  nem  kerülte  el  figyelmét, 
de  az  öreg  úr  sokkal  indulatosabb  volt,  minthogy 
intésére  hallgatott  volna    és    folytatta  kifakadásait. 

—  Rosszkor  jöttem,  —  monda  Kardos,  — 
s  engedelmet  kérek,  hogy  zavarom  önöket,  de  So- 
morjay  úr  ilyenkor  egyedül   szokott  lenni. 

—  Most  is  egyedül  lesz,  mert  én  távozom,  — 
viszonzá  erőltetett  mosollyal  a  nő.  —  Egy  kis  vi- 
tánk volt  ön  miatt,  de  azonnal  jókedvű  lesz  ő,  ha 
megyek. 

És  e  szavak  után  gyorsan  elhagyta  a  szobát,  de 
kívül  az  ajtónál  megállt,  s  nagy  nyugtalansággal 
hallgatódzott. 

—  Utálatos  vén  asszony,  —  kezdé  mormogva 
az  öreg  úr.  —  Szeszélyes  bolond,  makacs  és  ön- 
fejű, bár  megszabadulhatnék  tőle. 

—  És  miért  ne  tehetné,  ha  kellemetlen  az 
együttlakás?  —  kérdé  Kardos,  kihúzván  az  üveg 
dugaszát,  s  megtölté  a  vele  hozott  poharakat  a 
nehéz  erős  borral,  mit  az  öreg  úr  mohó  örömmel 
hajtott  föl,  mialatt  az  ajtóra  pillantva  monda  : 

—  Majd  felelek  erre  a  kérdésre,  de  mindenek- 
előtt tekintsen  ki,  nem  hallgatódzik-e  az  a  vén 
asszony  az  ajtónál. 

Kardos  nehéz,  dobogó,  súlyos  léptekkel  ment  a 
mondott  helyre,  hogy  ideje  legyen  az  öreg  nőnek 
elfutni  onnét,  ha  csakugyan  ott  volna.  És  nem 
csalódott,  senkit  sem  talált  ott,  az  özvegy  eltűnt 
onnét,  míg  ő  feszült  kíváncsisággal  foglalta  cl  he- 
lyét szemben  házigazdájával. 

—  Bizonyos  abban,  hogy  nincs  az  ajtónál  senki  ? 
—  kérdé  az  tőle  kipirult  arcííczal,  mert  a  bor  oly 
erős  volt,  mit  ivott,  hogy  az  rögtön  fejébe  ker- 
gette minden  vérét. 

—  Szemeimmel  láttam. 

—  Nos  hát  felelek  kérdésére,  —  monda  hal- 
kan, —  ha  megígéri,  hogy  senkinek  sem  szól  ar- 
ról, a  mit  mondok. 

—  Becsületszavamra  ígérem. 

Tehát  azért  nem  távozhatom  innét,  mert  Holcsi 
ügyvéd  gondoskodik  rólam  s  ő  egyszerűen  fogva- 
tart  e  nyomorult  lakásban,  hol  nincs  egy  nyugodt 
pillanatom. 

— -  Holcsi  ügyvéd?  Ki  az?  Nem  ismerem,  — 
viszonzá  egykedvűen  a  detektiv,  míg  belseje  resz- 
ketett az  örömtől. 

—  Ennek  a  vén  asszonynak  a  fivére.  Gyaláza- 
tos rossz  ember,  kitől  minden  kitelik  s  kitől  én 
félek  és  nem  merek  ellene  tenni. 

—  Ne  mondja !  Mit  tehetne  ő  önnek  ? 

—  Sokat!  A  mit  azonban  nem  közölhetek  és 
vissza  is  kellene  mennem  a  régen  múltba  történe- 
temmel, mi   azonban  önt  keveset  érdekelné. 

—  Engem  minden  érdekel,  mit  öntől  hallok, 
Somorjay  úr,  —  viszonzá  gyorsan  a  detektiv.  — 
De  különben  is,  oly  vonzalmat  érzek  önhöz,  mintha 
rokonom,  vagy  atyám  volna. 

—  Ennek  örülök,  mert  vonzalmunk  kölcsönös. 
Sohasem  voltam  nős  s  így  nem  lehetett  fiam,  de 
ha  volna,  kivánnám,  hogy    önhöz    hasonló    legyen ! 

—  Ez  nagy  bók  volna  rám  nézve,  azonban  ön 
még  oly  kevéssé  ismer  engem,  hogy  ezt  a  mon- 
dást csakis  előlegnek  vehetem  a  jövőre. 

—  Fájdalom,  ittléte  már  csak  rövid  időre  terjed. 

—  Valóban  fájdalom  1  És  önnek  nincs  hatalma 
arra,  hogy  sógornője  akaratát  ellensúlyozza  ? 

—  Nincs,  —  monda  mogorván  az  öreg  úr.  — 
Nem  volna  bátorságom  velük  ujjat  húzni  s  tűrök, 
a  mig  lehet,  de  végre  mindennek  megvan  a  ha- 
tára! 

—  De  ha  nem  szándékozik  örökre  leigáztatni 
magát,  úgy  jobb  előbb,  mint  utóbb  kitörni,  —  monda 

Kardos,  ismét  megtöltvén  Somorjay  poharát,  ki  azt 
rögtön  föl   is  hajtotta. 

—  Most  már  elég,  —  monda  megnyalva  baju- 
szát —  többet  nem  iszom,  mert  nem  szeretném, 
ha  nyelvem  oly  irányban  eredne  meg,  minek  kö- 
vetkezményei kiszámíthatatlanok. 

—  Ugyan,  Somorjay  úr,  csak  nincsenek  vesze- 
delmes titkai,  miket  fél   elárulni  ? 

—  Azt  nem  lehet  tudni ! 

—  Azonkívül  nem  tartom  önt  oly  gyönge  em- 
bernek, kinek  néhány  pohár  bor  a  fejébe  szálljon,  — 
monda  nevetve  Kardos,  ki  alig  tudta  izgatottságát 
titkolni  az  öreg  ember  utolsó,  kétértelműén  kiejtett 
szavaira. 

—  Ha  tíz  év  előtt  mondja  ezt,  barátom,  igazat 
állított  volna,  de  semmi  sem  viseli  meg  a  testet 
úgy,   mint  a  lelki   nyomorúság. 

—  Szomorúságai   voltak,   csapások  érték? 

—  Nem  tudom,  mit  feleljek  kérdésére,  mert 
nem  szeretnék  többet  mondani,  mint  lehel,  —  vi- 
szonzá  az  öreg  ember,  az  utolsó  szót  nyomatékkal 
ejtve  ki. 

—  Előttem  föltárhatja  a  szívét,  —  monda  a  de- 
tektiv  melegen.  —  Én  önre  nézve  teljesen  idegen 
vagyok,  kit  dolgai  csak  annyiban  érdekelnek,  a 
mennyiben  szavaiból  kiveszem,  hogy  szenved  s  ne- 
kem is  voltak  már  az  életben  csapásaim.  Szülei- 
met alig  egy  év  lefolyása  alatt  vesztettem  el  s  ár- 
ván, szegényen,  zsenge  korban  maradtam  vissza  a 
földön,  pártfogó  nélkül  és  keményen  kellett  küz- 
denem a  létért!  Oh,  én  tudom  méltányolni  a  má- 
sok baját. 

Az  öreg  úr  pár  pillanatig  részvéttel  tekintett  rá, 
azután  leöntve  az  előtte  álló  pohár  bort,  bánato- 
san monda: 

—  A  halál  mindig  szomorú  s  különösen  ha  olya- 
noktól foszt  meg,  kiket  szerettünk,  de  sokkal  bor- 

zasztóbb  az,  ha  a  nélkül  kell  siratnunk  valakit,  ki 
hozzánk  tartozott,  hogy  utolsó  pcrczeibcn  vele 
lehettünk  s  nehéz  óráiban  vigasztalhattuk,  bátorít- 
hattuk volna. 

—  És  ön  abban  a  helyzetben  van? 

—  Fajdalom!  —  kiáltott  föl  egyszerre  lángoló 
szemekkel  Somorjay  s  gyorsan  fölegyenesedett  gör- 
nyedt tartásából   és  keze  ökölbe  szorult. 

Kardos  csodálkozva  szemlélte  és  látta  rajta,  hogy 
az  élvezett  szeszes  ital  crősebb  már,  mint  akarata 
s  izgatottan  várta  további   szavait. 

—  Szerettem  valakit,  —  monda  dühösen  az 
öreg  —  és  azt  meggyilkolták  I 

—  Borzasztó ! 

—  Meggyilkolták,  —  folytatta  Somorjay  boszút 
lihegő  hangon.  —  Ellopták  gyermekét  .  .  .  Semmi, 
semmi  sem  maradt  belőle   nekem. 

—  Szegény  uram,  —  monda  meleg,  résztvevő 
hangon  a  detektiv  —  és  érezte  is,  a  mit  mondott, 
mert  társa  arczán  oly  kétségbeesett  fájdalmat  látott, 
mi  meghatotta. 

—  On  az  első,  ki  ama  borzasztó  eset  óta  rész- 
véttel szól  hozzám  .  .  .  Óh,  ha  tudná,  mily  alávaló 
gazok  az  emberek ! 

—  Volt  alkalmam  őket  megismerni,  —  viszonzá 
a  detektiv.  —   És  meg  lett  büntetve  a  gyilkos? 

—  Nem  !  Ma  is  szabadon  járkál.  A  földi  bün- 
tetést elkerülte,  de  majd  egy  felsőbb  btró  fog  fö- 
lötte Ítélni. 

—  Csodálatos,  hogy  ön,  ki  így  szenved  a  hűn 
elkövetése  miatt,  nem  vitte  a  végletekig  a  gyilkos 
üldöztetését ! 

—  Nem  —  te  —  hettem. 

—  Ez  különös! 

—  Nem  találná  annak,  ha  tudná  a  részleteket, 
óh  uram,  maga  nem  is  képzeli,  mily  iszonyú  hely- 
zetek vannak  a  világon  ! 

—  Nem  mondhatná  cl  a  történetet,  ha  már  eny- 
nyit  mondott?  —  kérdé  tartózkodva  Kardos,  ki 
félt,  hogy  az  öreg  ember  gyanúra  gerjedhetne. 
Az  azonban  annyira  el  volt  foglalva  saját  emlékei- 
vel és  keserűségével  s  itélőtehctségét  kissé  talán  a 
bor  is  megbénította,  hogy  keveset  ügyelt  az  ő  sür- 
getésére. 

—  Szívesen  tenném,  mert  jól  esnék  vergődő 
szívemet  egyszer  valaki  előtt  kiönteni,  de  nem  lehet. 
Rabja  vagyok  saját  biztosságomnak  és  egy  gyalá- 
zatos bandának,  mely  képes  volna  örökre  elné- 
mítani. 

—  Ez  különös!  —  i.iondá  Kardos,  de  nem  mert 
tovább  kérdezősködni  s  csillapítólag  monda: 

—  Tehát  ne  beszéljünk  többé  róla.  Én  itt  kö- 
zelében lakom,  Somorjay  úr  s  ha  egyszer  majd 
mégis  szükségét  érzi,  hogy  megkönnyítse  szívét, 
talán  el  fogja  mondani  nekem  a  szomorú  történe- 
tet, mi,  úgy  látom,  feldúlta  egész  életét. 

—  Igaza  van !  Nem  kétlem,  hogy  kitárom  önnek 
szivem  keservét  és  akkor  látni  fogja,  hogy  mily 
boldogtalan  ember  vagyok,  helyzetem  rosszabb, 
mint  a  rabé,  ki,  ha  kitöltötte  büntetését,  kiszaba- 
dul börtönéből,  míg  nekem  halálom  napjáig  néma 
kétségbeesésben  kell  szenvednem  1 

E  szavak  után  egy  ideig  mély  hallgatásban  ültek 
s  Kardos  mára  elégnek  tartván  azt,  a  mit  meg- 
tudott, átment  szobájába  s  gondolkodott  a  hallot- 
takon s  egész  nap  nem  hagyta  el  a  házat,  csakis 
az  étkezésekre  távozott  egy  közeli  kis  korcsmába 
és  sietett  vissza,  hogy  a  házban  történendőket  a 
legpontosabban  megfigyelje. 

Leírhatatlanul  érdekelte  ez  a  rejtélyes  eset. 

De  azon  a  napon  már  semmi  sem  történt  .  .  . 
Juliska  párszor  betekintett  hozzá,  kérdezvén,  nem 
kíván-e  valamit  s  ő  mindannyiszor  jobban  és  job- 
ban  meg  volt  lépetve  azon    a    különös  hasonlatos- 

ságon,  mi  őt  egy  más  arcára  emlékczteté,  de  hogy 
ki  az?  Nem  birta  kitalálni. 

A  következő  nap  reggelén  suttogás  vonta  ma- 
gára figyelmét,  mely  a  szomszéd  szobából  hallat- 
szott be  hozzá  s  ő  az  ajtóhoz  lapulva,  a  követke- 
zőket hallá; 

—  Megtiltom,  hogy  egy  pohár  bort  is  elfogadj 
attól  a  fiatal  embertől.  Mali  beszélte,  hogy  tegnap 
együtt  ittatok.  A  bor  megoldja  a  nyelvet  s  nem 
kell  ismételnem  a  következményeket,  mik  fecsegé- 
sedre  előadhatnák  magukat.  Vigyázz !  Tudod,  hogy 
kezemben  vagy  s  együtt  veszünk  el. 

Kardos  megcsóválta  fejét. 

Bárki  leg)'en  is  az,  ki  a  szomszédban  beszél, 
gondola  elmosolyodva,  ügyetlen  és  ostoba  ember. 
Tudja,  hogy  lakik  valaki  a  szomszédban,  ki  hall- 
gathatja s  ilyen  veszedel.mcs  dolgokról   beszél ! 

De  gyorsan  ismét  hallgatódzott  s  megismerte 
hangját  szomszédjának,  ki  könyörgő  hangon  mondta  : 

—  Bocsáss  el,  Kálmán.  Adj  annyi  péflzt,  hisz 
neked  van  elég,  hogy  a  világ  végéig  mehessek. 
Nem  tartom  itt  ki.  Gyűlöllek  mindnyájatokat,  kü- 
lönösen ezt  a  kőszívű  Malit,  ki  saját  gyermeke 
iránt  sem  volt  kegyelmes. 

—  Csitt !  —  kiáltott  föl  a  másik  olyan  hangon, 
mint  a  kutya  félelmes  morgása,  mely  veréstől  fél.  — 
Hallgass,  vagy  nyakon  ütlek. 

—  Úgy,  hogy  örökre  elnémuljak.  Nemde?  De 
másodszor  nem  sikerülne  kibújnod  a  törvény  bün- 
tető markából. 

E  szavakra  Kardos  egy  csattanást  hallott,  azután 
heves  birkózást,  káromkodást,  míg  egy  zuhanás 
után  elcsendesült  minden  s  még  csak  egy  ajtó  be- 
csapódása verte  föl  a  csöndet  és  halk  hörgés,  lihe- 
gés nesze  tartotta  őt   izgalomban. 

Mit  tegyen  ?  Befusson-e  szomszédjához,  ki  talán 
a  földön  elterülve  fekszik,  sőt  meg  is  halhat  s  neki 

segíteni  kellene  rajta.   De  nem  mert  belépni  hozzá 
és  várta,   mi   fog  még  következni. 

Hogy  ki  volt  nála,  azt  tudta,  mert  hallotta  ki- 
ejteni keresztnevét,  kit  Holcsi  Kálmánnak  hívtak  s 
kit  ő  már  rég  gonosztevőnek  tartott,  de  még  nem 
voltak  oly  bizonyítékai,  hogy  lépeseket  tehetett 
volna  ellene  .  .  .  Várt,  várt,  a  perczek  végtelennek 
látszottak  neki,  míg  végre  ismét  ajtónyílást  hallott 
cs   női   hangokat. 

—  Már  ismét  ujjat  húztál  Kálmánnal?  — kérdé 
Somorjayné,  kit  Kardos  megismert  hangjáról.  — 
Kelj  föl  és  tanulj  abból,  a  mit  kaptál.  Tudod,  hogy 
vele  nem  lehet  tréfálni. 

Az  öreg  ember  nem  felelt,  de  a  detektív  moz- 
gást hallott,  miből  gyanítá,  hogy  az  fölemelkedett 
a  földről,  hova  Holcsi  teperte  le  s  ágyába  feküdt, 
mert  az  asszony  pár  perc/z  múlva  elhagyta  a  szobát. 

Kardos  kalapot  vett  s  felöltőt  dobott  karjára  és 
óvatosan  lépett  ki  szobájából.  Azután  úgy  tett, 
mintha  "^ost   érkeznék  haza  s  beszólt  a  konyhába. 

—  Be  lehet  menni  Somorjay  úrhoz?  —  kérdé 
az  ott  lévő  cselédtől. 

—  Csak  tessék,  —  viszqnzá  az  rá  sem  hede- 
rítve  s  folytatta  dolgát  és  Kardos  fedezve  látván 
magát  az  eshetőségekkel  szemben,  belépett  az  öreg 
úrhoz,  ki  ágyban  fekve,  kezeit  arczára  tapasztva 
zokogott,  de  meglátván  őt,  g)'orsan  fölegyenesedve 
monda: 

—  Jó,  hogy  jön,  barátom  .  .  .  Ma  meg  fogja 
tőlem  mindazt  tudni,  mit  tegnap  nem  akartam  kö- 
zölni önnel. 

Hangja  elszánt,  határozott  és  keserű  volt,  tekin- 
tetében baljóslatú  tűz  égett. 

A  detektív  csodálkozást  színlelve  közeledett 
hozzá. 

—  Mi  baja?  —  kérdé  tőle  részvéttel  ...  — 
Remélem,  nem  lett  beteg  tegnapról   mára? 

Az  öreg  ember  erélylycl  rázta  meg  fejet. 

—  Ellenkezőleg!  Régen  nem  voltam  oly  erős 
és  egészséges,  a  bitófához  is  segítség  nélkül  tud- 
nék föllépni. 

—  Milyen  hasonlat! 

—  Jöjjön  ide  és  üljön  le  ágyamhoz,  de  előbb 
zárja  be  kulcscsal  az  ajtót. 

Kardos  teljesítette  kívánságát,  még  ki  is  tekin- 
tett az  előszobába  s  miután  nem  látott  senkit, 
megfordítva  a  zárban  a  kulcsot,  feszült  várakozás- 
sal foglalt  helyet  az  ágy  közelében,  gyanítván, 
hogy  nagyon  fontos  dolgokat  fog  hallani  .  .  . 

—  Honnét  jön  most  ön?  —  kérdé  tőle  Sö- 
mör jay. 

—  Kint  voltam  a  városban,  most  jövök  haza  — 
füllentett  a  kérdett,  —  de  mielőtt  szobámba  men- 
tem volna,  egy  perezre  be  akartam  ide  szólni. 

—  Tehát  nem  volt  itthon  félóra  előtt? 

—  Már  több,  mint  két  órája,  hogy  elhagytam 
szobámat. 

—  Kár,  —  monda  sötét  tekintettel  az  öreg  lír,  — 
szép  dolgokat  hallhatott  volna  szomszédságában. 
Kis  híjjá,  hogy  nyomorék  nem  lettem!  Holcsi 
sógorom  letepert  a  földre  s  egyet  még  rúgott  is 
rajtam. 

—  Lehetetlen,  hogy  vetemedett  ilyen  brutali- 
tásra ? 

—  Azt  majd  mindjárt  meg  fogja  tudni,  ha  el- 
mondom történetünket.  Pedig  elmondom,  ha  addig 
élek  is.  Akasztófára  juttatom  őt,  az  álnok  gaz- 
embert, ki   mindig  a  mások  megrontásán  dolgozik. 

Kardos  hallgatott.  Szíve  röpködött  az  örömtől 
és  diadaltól.  Hát  nem  volt  hasztalan  fáradozása. 
Leste  a  szót  az  öreg  ember  ajkáról,  kinek  arc^a 
lázban  égett,  szemei  tüzeltek  s  majdnem  magán- 
kívüii   állapotban   látszott  lenni. 

—  Történetem    hosszú    lesz,    —    monda    rekedt 

hangon  s  ajka  reszketett.    —    Van  türelme    végig- 
halJgatni  ? 

—  Hogyne!  Érdekkel  várom,  a  mit  mondani 
fog,  csak  ne  becsülje  túl   az   erejét  a  beszéddel. 

—  Nos  hát,  a  mint  gondolhatja,  én  sem  voltam 
mindig  ilyen  törékeny  öreg  ember,  hanem  ifjú, 
erőteljes,  vidám,  mint  ma  ön  s  szép  kilátásokkal 
tekintek  a  jövőbe,  de  első  szerencsétlenségem  az 
volt,  hogy  beleszerettem  egy  férjes  asszonyba,  ki 
úgy  mutatta,  hogy  viszonozza  szerelmemet,  de  ez 
nem  volt  igaz,  mást  szeretett,  egy  nagy  urat,  ki 
elcsábította  s  én  csak  takaróul  szolgáltam. 

De  ezt,  természetesen,  akkor  még  nem  tudtam 
5  pár  hónapig  nagyon  is  el  voltam  foglalva  fivé- 
rem házasságával,  ki  eljegyezte  Holcsi  Amáliát, 
Holcsi  Kálmán  ügyvéd  nővérét,  kivel  ekkor  hozott 
össze  először  balsorsom  s  ki  egész  életem  meg- 
rontója lett  .   .  , 

A  fiatal  asszony,  kit  szerettem,  szegénysorsú 
volt,  úgy  mint  mi  fivéremmel,  kit  bemutattam  nála 
s  meghívtuk  az  esküvőre  és  ott  ismerkedett  meg 
Holcsival,  ki  a  szép  asszonyért  szintén  lángra  gyúlt 
és  üldözte  szerelmével  s  miután  az  kereken  vissza- 
utasítá,  boszút  esküdött  ellene. 

Minden  lépését  figyelemmel  kisérte  s  ő  fedezte 
föl  viszonyát  Eszthey  gróffal,  ki  házas  ember  volt 
8  a  legnagyobb  titokban  tartotta  összeköttetését, 
félve,   hogy  neje  azt  megtudja. 

Holcsi  jellemtelenségét  ismerve,  mi  volt  termé- 
szetesebb, mint  hogy  ő  névtelen  levelet  írt  Eszthey 
grófnénak,  tudatván  vele  férje  viszonyát,  sőt  meg- 
nevezte a  hölgyet  is.  Pármai  Elizt,  de  ezzel  nem 
elégedve  meg,  Eliz  férjének  is  írt,  ki  különben  is 
gyanakvó,  szenvedélyes,  durva  ember  volt  s  nejét 
figyelemmel  kisérte  és  gyorsan  rájött,  hogy  a  név- 
telen levél  igazat  mondott. 

Eliznek  egy   kis  leánya  volt  s  azzal    együtt    ki- 

dobta  házából  és  az  elhagyatva,  szegényen  folya- 
modott üógoinómhöz,  hogy  rövid  időre  fogadja  be, 
míg  dolgait  valahogy  rendezi  s  majd  menhelyet 
talál,  mert  büszkébb  volt,  semhogy  Eszthey  segít- 
ségét kérte  volna.  Szerette  őt,  de  kitartatni  nem 
akarta  magát  általa  s  csak  akkor  szándékozott  vele 
tudatni  hollétét  és  a  történteket,  midőn  segített 
magán  s  valamennyire  rendezve  lesznek  ügyei. 

Hogy  megtörtént-e  ez  valaha,  nem  tudom,  csak 
annyit  mondhatok,  hogy  Holcsi  fölajánlá  neki  se- 
gítségét, sógornőm,  valószínűleg  fivére  parancsára, 
megnyitotta  neki  házát  s  pár  hónapig  nála  lakott, 
férjének,  az  én  fivéremnek  nagy  boszúságára,  ki 
elítélte  a  férje  által  elkergetett  asszonyt  s  ezt  ki 
is  mutatta  neki. 

Én  vérző  szívvel  néztem  ezt  az  Elizre  nézve 
lehetetlen  helyzetet.  Sajnáltam  azt  a  szegény,  el- 
hagyatott nőt,  nemcsak  azért,  mert  jövője  huszon- 
hat éves  korában  föl  volt  dúlva,  megsemmisítve, 
de  leginkább  ama  helyzet  miatt,  hogy  Holcsi  őt 
körmei   közé  kaparította. 

Óh  barátom,  ennek  az  embernek  a  rosszaságá- 
ról nem  lehet  annak  fogalma,  ki  nem  ismeri  őt . .  . 
Híre  oly  rossz,  hogy  kerülik  őt  kollégái  s  minden 
tisztességes  ember  elhúzódik  tőle,  de  mindez  ke- 
vés ahhoz  képest,  mit  ő  érdemelne.  Azonban  most 
eljött  az  ideje  s  el  fogja  nyerni  büntetését,  ügy, 
a  hogy  megérdemli ! 

—  Nem  akar  egy  pohár  vizet,  vagy  bort,  So- 
morjay  úr?  —  kérdé  részvéttel  a  detektív,  látva 
annak  lihegését  s  hangjának  koronkénti  elcsuklá- 
sát ;  de  az  fejével  tagadólag  intett  és  folytatta. 

—  A  nő  tehát  teljesen  Holcsi  kezei  között  volt, 
de  egyben  csalódott  az  alávaló  számításában,  mert 
Eszthey  grófné  nem  tett  semmit,  úgy  látszott,  vagy 
nem  adott  hitelt  a  levélnek,  vagy  nem  törődött  férje 
tetteivel,  holott  ő  a  grófot  zsarolni  akarta,   vagy   a 

nőt,  de  miután  az  nem  ment  bele  hálójába,  más 
tervet  gondolt  ki,  rábeszélte  Elizt,  hogy  irjon  a 
grófnak  és  ő  kezébe  juttatja  annak  a  levelet,  ki 
bizonynyal  föl   fogja  keresni. 

Ez  a  levél  meg  is  Íratott,  de  sohasem  került 
Eszthey  kezébe.  Holcsi  magánál  tartván  azt,  be 
akarta  Eliznek  bizonyítani,  hogy  Eszthey  nem  akar 
róla  többé  tudni  s  az  a  szerencsétlen  elhitte,  de 
mind  a  mellett  nem  hajlott  Holcsi  szerelmi  ostro- 
mára, ki  azt  remélte,  hogy  az,  látván  teljes  el- 
hagyatottságát, meghallgatja  az  ő  szerelmi  ömlen- 
géseit. 

Ez  volt  az  oka,  hogy  Eliznek  cl  kellett  hagyni 
sógornőm  házát  s  ekkor  jött  el  az  én  időm.  Eddig 
távol  tartottam  magam  a  szerencsétlen  nőtől,  de 
most  nem  nézhetvén  tovább  teljes  elhagyatottságát, 
kértem,  hogy  fogadja  el  segítségemet  és  a  nyomor 
nagy  hatalom  lévén,  minek  Eliz  gyermekével  együtt 
elébe  nézett  s  nem  volt  ereje  és  bátorsága  aján- 
latomat elutasítani,  béreltem  neki  egy  szegényes 
kis  szobát,  mint  a  hogy  bereltem  volna  egy  palo- 
tát is,  ha  tehetségemben  áll,  mert  még  mindig 
szerettem  és  szántam,  de  szegény  voltam,  éppen 
oly  szegény,  mint  ő  s  nem  volt  módomban  többet 
tenni   érte. 

Évekig  dolgoztam,  koplaltam  és  fáztam,  csakhogy 
neki  meleg  szobája  legyen  s  gyermekével  együtt 
naponként  jóUakhassék,  de  hogy  miért  teszem 
mindezt,  arról  sohasem  szóltam.  Elfojtottam  ma- 
gamban minden  szerelmi  vágyat,  legyőztem  azt, 
hogy  csak  egyetlen  egyszer  is  beszélhessek  neki 
forró  jmádásomról.  Láttam  őt  búslakodni,  könnyezni, 
hervadni,  vérző  szívvel,  míg  egyszerre  nagybeteg 
lett  s  orvost  hivatva,  attól  megtudtam,  hogy  élté- 
nek ideje  meg  van  számítva ;  tüdővészbe  esett, 
melyből  nem  gyógyulhat  ki  többé. 

Nem  beszélek  arról    a    kétségbeesésről,    mit    az 

orvos  kijelentésére  éreztem,  hisz  azt  úgy  sem  tud- 
nám elmondani,  csak  arról,  hogy  mit  álltam  ki, 
midőn  Eliz  közeli  haláláról  beszélt  előttem,  mert 
ő  maga  is  sejté,  hogy  meg  kell  halnia  s  csupán 
gyermeke  miatt  kesergett,  kiről  nem  tudta,  mi  fog 
vele  történni,  ha  ő  nem  lesz  többé  s  az  a  félelem 
és  kétségbeesés  adta  neki  azt  a  merész  eszmét, 
hogy  Eszthey  grófnénak  írjon  .  .  .  Magához  kérje 
őt  és  megvallva  neki  mindenl,  gyermekét  könyörü- 
letébe  ajánlja. 

És  csodálatosképpen  a  grófné  el  is  ment  hozzá, 
de  hogy  mit  beszéltek  együtt,  azt  én  sohasem  tud- 
tam meg,  csak  annyit  láttam,  hogy  a  beteg  her- 
vadt arczán  reménysugár  csillogott  s  utolsó  nap- 
jaiban széppé  tette. 

—  Mi   volt  a  gyermek  neve  ?  —  kérdé  Kardos. 

—  Dózia.  Pármai  Teodózia  névvel  volt  az  anya- 
könyvbe bevezetve  s  bár  Eliz  férje  később  meg- 
tagadta a  gyermeket,  az  anyakönyvön  nem  lehe- 
tett változtatnia  s  ott  mint  törvényes  gyermek 
szerepeit,  —  viszonzá  a  beszélő  kissé  elcsodál- 
kozva társa  e  kérdésén. 

—  És  mi  lett  a  gyermek  anyja  halála  után  ? 

—  Annyira  még  nem  vagyunk  uram,  majd  ké- 
sőbb elmondom  azt  is,  —  folytatta  fáradtan  az 
öreg  ember  s  pár  pillanatra  lehunyta  szemét. 

—  Hagyjuk  a  többit  holnapra,  Somorjay  úr,  — 
monda  a  detektiv,  holott  egész  belseje  remegett  a 
kíváncsiságtól. 

—  Nem,  uram.  Elkezdtem  és  végig  el  fogom 
mondani  történetemet,  mert  félek,  hogy  nem  lenne 
arra  időm. 

—  Csak  nem  gondol   a  halálra? 

—  Holcsi  közelében  minden  eshetőségre  lehet 
gondolni. 

—  Mitől  tart,  mire  gondol  ? 

—  Minden  lehetőségre.    Ha  végighallgatja  tör- 


164 

ténetcmet,   megérti    állításomat,    de    siessünk,    nem 

szeretném  félbenhagyni,  a  mit  még  mondani  akarok. 

Beszéljen.  Látja,  mily  figyelemmel  hallgatom. 

És  én  sietek  a  borzalmas    véggel  .  .  .   Hallja 

tovább. 

Kardos  közelebb  hajolt  hozzá,  mert  hangja  hal- 
kabb   lett  s  majdnem    suttogva    folytatta    beszédét. 

-  Eszthey  grófné  látogatása  boldog  fordulatot 
idézett  elő  a  beteg  nő  még  hátralévő  életében. 
Nyugodtan  tekintett  a  halál  elé  s  nekem  annyit 
mondott,  hogy  ha  meghal,  Eszthey  grófné  magá- 
hoz veszi  gyermekét,  nevelteti  és  gondoskodik  róla 
s  én  adjam  át  neki  a  kis  leányt,  kire  boldogabb 
sors  vár,  mintha  ő  életben  maradna. 

Minden  nap  sírva  váltam  el  tőle  s  minden  nap 
láttam  Holcsit  a  ház  körül  ólálkodni,  de  számba 
sem  vettem  bujkálását,  azt  gondolva,  hogy  már  nem 
árthat  neki.  Csalódtam!  Nem  gyanítám,  hogy  ő  oly 
tervet  főzött  ki  a  jövőre,  mely  sok  pénzt  hozhat 
neki  s  azt  következetesen  keresztül   is  vitte. 

Mindenről  értesülve  volt  az  által  az  asszony 
által,  kitől  én  kibéreltem  Eliznek  a  szobát.  Pénzért 
minden  aljasságra  lehet  vállalkozót  találni  s  Holcsi 
mesterien  tudja  kihasználni  a  mások  nyomorát, 
vagy  kapzsiságát  .  .  . 

Egy  este,  pár  nappal  később,  hogy  Eszthey 
grófné  a  beteg  asszonynál  volt,  az  nagyon  gyönge 
lett  s  nekem  valami  ellenállhatatlan  ösztönöm  tá- 
madt, hogy  még  egyszer  fölkeressem  őt  az  éjjeli 
órákban  .  .  .  Hátha  reggelre  meghal,  —  gondol- 
tam fájó  szívvel  s  visszatértem  hozzá  .  .  .  De 
megdöbbenve  láttam,  hogy  ajtaja  tárva-nyitva  van 
s  midőn  a  küszöbre  léptem,  Holcsit  láttam  egy 
kis  leánynyal  karján,  bő  köpenyegbe  burkolva  on- 
nét kilépni  és  meghökkenve  hátrálni  előttem,  kit 
ily  időben  nem  gondolt  ott  találni. 

—  Hová  viszed  a  gyermeket?  —  kiáltoltam  rá 
dühvel  és  mit  cselekedtél   anyjával? 

De  ő  egy  bősz  káromkodással  engem  félrelökve, 
elszaladt  s  én  a  beteg  ágyához  íutva,  ráhajoltam 
Elizre,  míg  a  földön  egy  kis  leányt  láttam  feküdni, 
kit  nem  tarthattam  másnak,  mint  Dóziának,  de  nem 
is  sokat  törődtem  vele,  mert  anyját  haldokolni  lát- 
tam, arczán  az  enyészet  jeJével,  nyakán  kékes  fol- 
tokat vettem  észre  s  csak  annyi  ideje  volt  még, 
hogy  a  következő  szavakat  suttogta : 

—  Kicserélte  gyermekemet.  Siessen  utána  és 
vegye  el  tőle,  mert  megöli,  mint  engem,  ki  nem 
akartam  engedni,  hogy  Dóziát  elvigye  és  küzdött 
velem,  míg  körmeit  torkomba  vájta  s  meg  akart 
fojtani,  hogy  elhallgattasson,  mi  sikerűit  is  neki, 
mert   meghalok. 

És  ezzel  kilehelte  lelkét.  Meghalt  s  én  lerogyva 
ágya  mciic,  zokogtam,  rá  sem  nézve  a  gyermekre, 
ki  ágya  mellett  feküdt  a  földön  és  mélyen  aludt, 
valószínűleg  valamely  álomital  következtében. 

—  Szörnyűség  1  — -  kiáltott  föl  Kardos.  —  És  ez 
az  ember  tizenöt  évig  szabadon  jár-kcl  s  folytatja 
kárhozatos  üzelmeit  és  ön  nyugodtan  nézte  járását- 
kelését a  nélkül,  hogy  föladta  volna.  Tudja-e,  So- 
morjay  úr,  hogy  ez  bűnrészesség,  mit  a  törvény  a 
legszigorúbban  bünteti 

—  Tudom,  —  nyöszörgött  az  öreg  fájdalmasan, 
—  de  nem  tehettem  másként.  Szegény,  kétségbe- 
esett és  beteg  voltam  a  fájdalomtól.  A  nagy  meg- 
rázkódtatás ágyba  vetett  és  Holcsi,  valószínűleg 
félve,  hogy  elárulom,  idehozatott  nővéréhez,  or- 
vost hivatott  és  úgy  ápoltak,  mint  a  legkedvesebb 
rokont. 

Midőn  meggyógyultam  és  szemére  vetettem  bű- 
nét, ő  mindent  tagadott.  Lázas  álomnak,  képzelő- 
désnek  mondta,  hogy  őt  láttam  volna  s  hogy  ki- 
cserélte a  gyermeket. 

Oly  határozottan  állította  ezt,  hogy  magam  is 
kezdtem  kételkedni  a  látottakon,  de  nem  is  volt 
csodál  Mindaz,  a  mit  Eliz  halála  következtében 
szenvedtem,  azután  a  hetekig  tartó  lázas  betegség, 
meggyengíté  emlékezőtehetségemet  s  a  következő- 
ket csak  hónapok  múlva  tudtam  meg. 

Először,  hogy  Eszthey  grófné  a  halál  hírére, 
mit  Holcsj  tudatott  vele,  személyesen  ment  cl  a 
gyermekért,  kit  ő  csak  egyszer  látott  anyja  beteg- 
ágya mellett  s  természetesen  nem  gondolhatta, 
hogy  azt  kicserélték. 

Másodszor,  hogy  ő  temettette  el  a  szegény 
Elizt,  kiről  rémülve  hallá,  hogy  meggyilkolták  s 
alig  várta,  miként  távozhassék  közeléből,  nehogy  a 
vizsgálatnál  mint  tanú  beidéztessék. 

És  harmadszor,  hogy  a  kis  tehetetlen  Dóziát 
falura  adta  egy  tisztességes  családhoz,  kik  jó  pénzért 
jól  jjondját  viselték,  kire  nézve  már  a  testvérek 
között  messzire  terjedő  tervet  készítettek,  mely 
nagy  hasznot  volt  hivatva  hajtani   Holcsinak. 

A  terv  az  volt,  hogy  a  gyermek  Obrennchez 
kerüljön,  mi  meg  is  történt,  hogy  mi  lett  azóta 
belőle,  nem  tudom. 

—  De  hát  a  másik,  az  igazi  Dózia  hova  lett?  — 
kérdé  Kardos  látható  nyugtalansággal. 

A  kérdett  súgva  mondta : 

—  Itt  van  a  háznál.  Somorjay  Juliska  néven. 
Itt  nőtt  föl,  de  én  hosszú  betegségemből  fölgyó- 
gyulva, megismertem  Eliz  gyermekét  s  ez  is  egyik 
oka  volt,  hogy  hallgattam,  mert  nem  akartam  kö- 
zelemből elveszíteni  a  kis  leányt,  ki  anyja  képmása, 
kit  szeretek  s  ki  élő  emlék  attól  a  nőtől,  kit  oly 
forrón  imádtam. 

—  De  hát  miféle  c^éljavolt  Holcsinak  a  gyermek- 
cserével ? 

—  Tudván,  hogy  a  kis  Dóziának  jó  dolga  lesz 
a  grófné  pártfogása  alatt,    jó    nevelésben  részesül, 

s  talán  gazdagon  megy  férjhez,  az  ő  ördögi  terve 
az  vülr,  hogy  hasznot  biztosítson  magának  a  jövőre 
s  kezeiben  tartsa  a  leányt,  kit,  születése  titkát 
tudva,  mindenre  rábírni  remélt  és  legfényesebb 
jövedelmi  forrásnak  tekintett,  ha  az  felnövek- 
szik. 

—  Hisz  azt  mondják,  Holcsi  gazdag  ember? 

—  Igaz,  de  ilyen  alávaló  módon  szerezte  min- 
den vagyonát  s  folytatja  üzelmeit  addig,  míg  mo- 
zogni képes,  vagy  míg  a  törvény  gátat  nem  vet 
gazságainak 

—  És  az  a  fiatal  leány,  ki  mint  gyámleánya 
szerepel,  miféle  összeköttetésben  van  vele?  Gon- 
dolom,  Lamberth  Klárának  hívják. 

—  Ah,  Lamberth  Klára!  —  kiáltott  föl  szenve- 
délyes dühvel  az  öreg  ember.  —  Az  egy  elhalt 
barátjának  a  leánya,  ki  egészen  az  ő  tanítváiiya. 
Atyja  mindenben  bűntársa  volt  Holcsinak,  együtt 
szerezték  a  vagyont  s  midőn  meghalt,  leánya  ár- 
ván  maradt  és  örökségét  az   ügyvéd  kezeli. 

—  Hogy  érti  azt,  hogy  a  leány  méltó  tanítványa 
neki  ?     -  kérdé  feszülten  a  detektív. 

—  Éppen  oly  elvetemedett,  mint  ő  maga,  pedig 
zárdában  neveltette,  de  mióta  visszakerült  hozzá,  a 
legrosszabb  dolgokra  alkalmazza. 

—  És  tud  ezekről  a  történtekről  más  is  önön 
kívül,   Somorjay  úr? 

—  Hogyne !  A  két  nővér,  Obrenné  és  sógor- 
nőm. Egy  szörnyű  banda  ez  s  ha  ők  nem  is  kö- 
vettek el  testi  gyilkosságot,  megölik,  megrontják 
annak  a  lelkét,  ki  kezeikbe    kerül. 

Kardos  alig  bírta  eltitkolni  örömét  e  vallomást 
hallva,  mi  oly  váratlanul  került  tudomására ;  most 
csak  az  volt  a  fontos  kérdés,  mit  tegyen  és  hogy 
ragadja  meg  Holcsit,  ki  csodálatosan  ügyes  és  ra- 
vasz ember  volt. 

—  Hajlandó  volna  ön  azt,  a  mit  beszélt,  jegyző- 

könyvbe    mondani    és    aláírásával    hitelesíteni  ?    — 
kérdé  az  öreg  embertől. 

—  Bármely perczben, de  élőbbel  kell  innét  távoz- 
nom, mert  megölni,  azt  hiszem,  nem  mernének, 
de  agyonéheztetnek,  s  a  baj  az,  hogy  nincsen  egy 
fillérnyi   pénzem. 

—  E  miatt  ne  aggódjék  !  Azonban  most  marad- 
jon minden  a  régiben,  míg  én  intézkedem.  Ne 
sejtse  senki  az  ön  vallomását.  Tetesse  betegnek 
magát,  s  én  a  kórházba  vitetem  addig,  míg  más 
segítségben  részesül.  A  fő  az,  hogy  innét  meg- 
szabaduljon, —  monda  Kardos  és  elhagyta  helyét. 

—  Mily  boldog  leszek,  ha  Eliz  halálát  megbo- 
szulva  látom  és  ezt  a  Hatal  leányt  biztosságban 
tudom,  mert  itt  csak  rossz  várhat  rá !  Ön  taián 
képes  lesz  megmenteni,  ha  Eszthey  gróffal  tudatja 
azt,  a  mit  tőlem  hallott. 

—  Legyen  nyugodt,  mindent  meg  fogok  tenni, 
a  mi  az  ön  és  a  leány  érdekében  álJ,  kinek  szemei 
már  az  első  perczben  emlékeztettek  valakire,  de 
nem  tudtam  rájönni  a  hasonlatosságra.  Most  tudom, 
kinek  a  gyermekié  ő,  s  azt  be  is  fogom  bizonyítani. 

—  Tegye,  tegye !  —  kiáltott  könyörgő  hangon 
Somorjay,  és  kimerültségét  egyszerre  ismét  lázas 
erély  váltotta  föl.  Szemei  a  boszú  tüzében  égtek, 
s  karjait  kinyujtá  a  levegőbe,  mintha  átkokat  szórt 
volna  a  mellékszoba  ajtaja  felé,  hol  sógornője, 
özvegy  Somorjayné  lakott ... 


XXU. 

Pár  nap  múlva  a  fővárost  az  a  szenzácziós  hír 
járta  be,  hogy  Holcsi    Kálmán    ügyvédet    elfogták. 

Még  senki  sem  tudta,  mivel  van  vádolva,  de 
miután  rossz  hirű  ember  volt,  valami  nagyon  senki 
sem  csodálkozott  elfogatásán. 


^ily  boldog  leszek,  ha  "Eliz  halálát  megboszulva  lálom 

Mikor  Esztheyék  is  hirét  vették  az  cl  fogatásnak, 
úgy  a  férj,  mint  a  nő,  megdöbbentek  rajta.  Mind- 
ketten Dóziára  gondoltak,  s  Bertalan  gróf  a  leg- 
nagyobb megelégedéssel  hallotta  neje  ajkairól  azt 
az  elhatározást,  hogy  fölkeresi  Obrennét  és  tuda- 
kozódik, mi  történt  a  leánynyal. 

Üs  csakugyan  cl  is  ment  az  intézetbe,  de  nem 
találta  őt  otthon,  s  a  cseléd  azt  beszélte,  hogy  nem 
is  fog  a  nap  folyamán  hazatérni,  mert  a  nővéré- 
hez, Somorjayné  asszonysághoz  ment,  hol  a  napot 
tölti,   mert  nagy  szerencsétlenség    érte    a    családot. 

—  Hol  lakik  Somorjayné  asszony?  —  kérdé  a 
grófné,  ki  emlékezett,  hogy  Obrenné  egykor  az 
Ullői-utat  említé  neki,  ajánlván,  hogy  oda  vigye 
Dóziát,  de  a  ház  számát  nem  közölte  vele. 

—  Azt  nem  tudom,  mert  ő  sohasem  jött  hozzánk, 
de  Holcsi   ügyvéd  úr  lakásával  szolgálhatok. 

—  Köszönöm,  azt  én  is  tudom.  Megjöttek  már 
faluról   a  kisasszonyok? 

—  Azt  hiszem,  igen. 

—  De  nem  biztos  benne? 

—  Tegnap  sürgős  levelet  vittem  Klára  kisasszony- 
nak, de  úrnőm  csak  annyit  mondott,  hogy  adjam 
át  a  cselédnek  s  választ  ne  kérjek. 

Eszthey  grófné  tűnődve  ment  le  a  lépcsőn.  Ok- 
vctetlen  tudni  akarta,  mi  történt  Dóziával  az  ügy- 
véd elfogatása  után,  kinek  valószínűleg  lezárták 
lakását. 

De  nem  akarva  az  ügyvéd  házába  menni,  elha- 
tározta, hogy  férjét  küldi  oda,  s  haza  hajtatott,  de 
midőn  fogata  a  palota  kapuja  előtt  megállt,  egy 
bérkocsit  látott  oda  hajtani,  melyből  Enyingi  gróf 
ugrott  ki,  s  őt  meglátva,  hozzá  sietett. 

—  Szabad  fölkisérnem,  grófné?  —  kérdé. 

—  Hogyne!  Sőt  nagyon  örülök  jövetelének. 
Hallotta,  hogy  Holcsi   ügyvédet  elfogták? 

—  Természetesen,   még  pedig  igen  súlyos    vád- 

dal     terhelve.     Gyilkossággal     és    gycrmekcsempc- 
szetteJ. 

—  Lehetetlen  I  —  kiáltott  föl  Hermance  elhal- 
ványodva, mert  rögtön  az  jutott  eszébe,  hogy  eset- 
leg ők  is  belekeveredhetnek  a  kényes  ügybe. 

Ekkor  fölértek  a  lépcsőn  s  Esztneyné  ledobva 
kalapját,  helyet  foglalt,  mit  a  vendég  követett,  s 
igen  komoly  arc^azal  folytatta  a  tárgyat,  mialatt 
Bertalan  gróf  is  a  szobába  lépett. 

—  Éppen  most  beszélem  a  szcnzácziós  újsá- 
got, —  monda  Enyingi  a  háziúrnak.  Az  egész 
város  arról  beszél,  mert  Holcsi,  ha  nem  is  volt  valami 
nevezetes  alak,  s  csak  mint  zúgügyvéd  és  uzsorás 
szerepelt,  mind  a  mellett  sokaknak  volt  összekötte- 
tése vele.  kik  félnek,  hogy  belekeveredhetnek  mint 
tanuk  a  törvényszéki  tárgyalásba. 

—  Mivel  van  az  ügyvéd  vádolva?  —  kérdé  fel- 
tűnően nyugtalanul   Eszthey. 

-  Évek  előtt,  mint  mondják,  megfojtott  egy 
beteg  asszonyt,  kitől  cl  akarta  venni  gyermekét  s 
midőn  az  azt  védelmezte,  nyakába  mélycszté  kör- 
mét és  megfojtotta. 

—  Evek  előtt?  —  kerdé  halálsápadtan  Bertalan 
gróf.    —   Mennyi   ideje  lehet  annak  ? 

—  Úgy  mondják,  félig  elévült  már  a  dolog. 
A  gyilkost  akkor  hosszú  ideig  kutatták,  de  nem 
tudtak  nyomára  jönni,  s  most  csodálatosképpen 
tizennégy   év  után  jön   Holcsi   bűne  napvilágra. 

—  Tizennégy  év  után  ?  —  kérdé  reszkető  han- 
gon Hermance,  s  önkéntelen  férjére  pillantott, 
kinek  vonásain  a  legnagyobb  izgatottság  látszott, 
s  szeme  majdnem  félelmet  árult  el. 

—  És  Holcsi  bevallotta  bűnét? 

—  Ellenkezőleg,  mindent  tagad.  Nagyképűen 
hideg,  majdnem  gúnyos  nyugalommal  viseli  magát. 
De  miután  az  elfogatás  tegnap  történt,  még  senki 
sem  tud  semmi  bizonyosat. 

—  Nemde,  OroszJay  is  összeköttetésben  állt 
vele  ? 

—  Csupán  egy  rövid  ideig,  midőn  a  pozsony- 
megy ei  birtokot  vásárolta  Hol  esi  közvetítésbe  foly- 
tán. Akkor,  mint  tudják,  grófné,  együtt  mentünk 
azt  megtekinteni  Jakabbal  s  pár  órát  Holcsi  házá- 
nál időztünk. 

—  És  azóta  megszakadt  az  összeköttetés  Orosz- 
lay  és  az  ügyvéd  között? 

—  Tudtommal  nem  érintkeztek  többé,  ha  csak 
falun  nem,  miről  nem  hallottam,  de  lehetséges, 
mert  a  két  birtok  a  legközvctetlenebb  szomszéd- 
ságban  fekszik. 

—  Ez  különös  eset,  —  jegyzc  meg  nyugalmat 
erőltetve  Bertalan  gróf,  mi  azonban  nem  a  leg- 
jobban sikerült  neki.  Enyingi  azt  észrevette,  vala- 
mint a  grófné  nagy  halványsága  is  föltűnt  s  eki, 
azért  nem  kívánta  folytatni  a  tárgyat,  annál  is 
inkább,  mert  Veronika  lépett  a  terembe,  ki  sem 
Holcsiról,  sem  az  elfogatásról  egyetlen  szót  sem 
tudott. 

Azért  más  mindenféle  dolgokról  kezdtek  be- 
szélni. Enyingi  Loránd  nagyon  ügyes  és  mulatsá- 
gos társalgó  volt,  s  Veronika  előtt  kétszeresen 
kitüntette  magát,  ki  azért  örült  rendesen  látásának, 
mert  tudva,  hogy  Oroszlaynak  jó  barátja,  mindig 
híreket  remélt  tőle  arról  hallani. 

Vigan  csevegtek,  mialatt  Hermance  tűkön  ült  s 
látta,  hogy  férje  hasonló  nyugtalan  hangulatban 
van,  de  nem  akarván  leánya  mulatságát  zavarni, 
igyekezett  elfogulatlanul  részt  venni  a  társalgásban. 
Végre  megkönnyebbülve  sóhajtott  föl,  midőn  a 
vendég  kalapját  véve  búcsúzott,  kinek  távozása 
után  Ve^í"onika  is  elhagyta  a  szobát,  s  a  házaspár 
egyedül   maradt. 

—  Voltam  Obrenrénál,  —  kezdé  Hermance  — 
de  nem  találtam  otthon.  A  cseléd  azt  mondta,  hogy 

nem  is  megy  a  nap  folytán  haza,  holott  nekünk 
okvetlen  meg  kell  tudnunk,  hova  lelt  Dózia  s  mi 
történt  vele,  azért  legjobb  lesz,  ha  te  fölkeresed 
Holcsi  lakását  és  ott  tudakozódói   róla. 

—  Félek  mutatni  ott  magam.  Okvetetlen  rendőri 
felügyelet  alatt  áll  az  egész  ház,  s  nem  kivánom 
láttatni  magam  a  közelben. 

—  De  hát  mit  tegyünk  és  mit  fog  most  tenni 
Oroszlay?  Nem  hiszem,  hogy  ő  ne  vegyen  részt 
Dózia  sorsában,  ki  a  történtek  után  egészen  elha- 
gyatva áll  a  mi   segítségünk  nélkül. 

—  Azt  én  sem  hiszem.  De  ez  egy  borzasztó 
eset ...  A  hírlapok  kiaknáznak  minden  részletet,  s 
félek,  hogy  a  mi  nevünk  is  előfordulhat  a  tárgya- 
láson. —  Hermance  mélyen,  fájdalmasan  sóhajtott 
föl,  de  nem  felelt,  mert  természetszerűen  azt  kel- 
lett volna  kérdeznie,  ki  ennek  az  oka,  hogy  ilyen 
botrányba  belekeveredhetik  oly  név,  mint  az  Eszthey? 

— -  És  Enyingi  gyermekről  is  beszélt,  kit  Holcsi 
el  akart  venni  anyjától,  s  azért  gyilkolta  meg  a 
beteg  asszonyt,  —  rebegte  halkan,  elfogultan,  pírba 
borult  aroEczal  Bertalan  gróf.  —  Félek,  hogy  a 
gyermek  Dózia  volt,  s  a  meggyilkolt  asszony  annak 
anyja!  Mi  minden  következhetik  még  ebből? 

—  Ki  tudja,  igaz-e  a  hir,  mit  az  esetről  Enyingi 
hallott?  —  kiáltott  föl  férjét,  s  talán  önmagát  meg 
akarva  nyugtatni  Hermance.  —  Holcsinak  annyi- 
féle bűne  lehet,  hogy  talán  másért  zárták  börtönbe. 
A  fődolog  az,  hogy  mielőbb  bizonyost  tudjunk, 
még  nem  a  lapokból,  hanem  megbízható  forrásból 
és  hogy  Dózia  hollétét  föltaláljuk. 

—  De  hogyan,  miként?  őrizkednünk  kell  köze- 
ledni Holcsi  rokonaihoz,  kik  okvetetlen  tudnak 
annak  üzelmeiről  s  meglehet,  hogy  ők  is  bűn- 
részesség  vádjába  keverednek  . .  . 

Így  tűnődött  hosszú  ideig  a  házaspár  és  semmire 
sem    tudták    elhatározni    magukat,    míg    egyszerre 

figyelmesek  lettek  az  előszobában  fölhangzó  be- 
szédre, s  mindketten  elhallgatva,  az  ajtóra  szögez- 
ték szemüket,  melyen  pár  pillanat  muíva  a  komor- 
nyik jelent  meg. 

—  Egy  fiatal  hölgy  van  itt,  —  monda,  ki  a 
méltóságos  grófnéval  kivan  beszélni,  s  oly  izgatott 
és  fölindult,  hogy  nem  mertem  elutasítani. 

—  Mi  a  neve?  —  kérdé  Esztheyné  fölugorva 
helyéről. 

—  Azt,  bár  kérdeztem,  nem  mondta  meg,  de 
különben  is  alig  áll  a  lábán,  s  azóta  talán  össze  is 
esett .  . . 

Hermance  az  ajtó  felé  sietett.  Eltalálta,  hogy 
ki  lehet  az  a  fiatal  hölgy,  valamint  férje  is  gya- 
nítá,  de  ő  nem  mozdult  helyéről,  úgy  érzé,  hogy 
lábai  a  földbe  gyökereztek;  ily  kinos  helyzetben 
még  soha,  egész  életében  nem  volt. 

—  Bocsássa  be!  —  kiáltott  föl  Hermance,  s  a 
komornyik  sietve  tűnt  el,  és  a  következő  perczben 
magas,  karcsú,  halálsápadt  arczú  fiatal  hölgy  lépett 
be,  kinek  látására  Hermance  örömtelt  fölkiáltást 
hallatva,  hozzá  futott. 

—  Dózia !  —  monda  megragadva  kezét  s  ön- 
kéntelen férjére  pillantott,  ki  fürkészve  szögezte  a 
leánykára  szemét,  de  arczán  csalódás  látszott. 

A  fiatal  hölgy  bájos  arcza  érintetlenül  hagyta. 
Talán  hasonlatosságot  várt,  de  nem  talált,  mi  a 
múlt  időkre  emlékeztette  volna  . .  . 

Dózia  ezalatt  gyorsan  átröpíté  az  idegen,  általa 
nem  ismert  férfiún  pillantását,  kérdően  nézett  a 
grófnéra,  ki  leültette  őt  a  legközelebbi  székre, 
mert  inogni  látta,  s  attól  tartott,  hogy  végigterül 
az  a  szőnyegen  előttük. 

—  Honnét  jösz  ?  —  kérdé  tőle,  haját  gyöngé- 
den simítva  ki  arazából,  mely  kuszáitan  függött 
homlokára,  de  az  nem  felelt,  s  kezébe  rejtve  arczát, 
zokogott. 

Benicrkyné  :   Végzetet    tévedés.  ]8 

—  Mi  történt  veled,  Dózia?  Azt  tudjuk,  hogy 
Holcsit  elfogták,  de  hol  van  barátnőd  ? 

—  Álnokok,  rosszak,  csalfák  niindannyian  ...  — 
rebegte  szakadozottan  a  leányka.  —  Übrenné  és 
a  másik,  nem  is  tudom,  hogy  hivják.  Engem  okoz- 
nak Holcsi  elfogatásáért  és  és  .  .  . 

—  Folytasd,  folytasd. 

—  Kiutasítottak  a  házból.  Klára  azt  mondta, 
menjek,  a  hova  tudok,  ők  többé  nem  tartanak,  s 
nincs  szükségük  rám. 

—  Szegény  gyermek,  és  te  ide  jöttél.  Jól  tet- 
ted, —  folytatta  Hermance  levéve  fejéről  a  kalap- 
ját, s  csudálkozva  pillantott  férjére,  ki  távolabb 
tőlük,  hidegen,  némán,  majdnem  megrovó  arczczal 
állt  helyén,  és  vonásain  kedvetlenség  volt  kifejezve. 

—  Itt  maradhatok?  —  kérdé  szorongva  Dózia,  — 
vagy  innét  is  elűznek  .  .  .  Oh,  hisz  megérdemlem  l 

—  Itt  fogsz  maradni,  de  beszéld  el,  mi  történt 
Holcsiéknál  ? 

.  —  Keveset  mondhatok.  Pár  nap  előtt  jöttünk 
Klárával  a  fővárosba  Tornyosról.  Bár  ne  jöttünk 
volna,  de  az  én  sürgetésemre  történt,  ki  egy  fiatal 
Kardos  nevű  férfit  akartam  fölkeresni,  ki  Genfben 
beszélt  nekem  gyermekéveimről.  Azt  mondta,  ismert, 
mint  kis  leányt,  s  meg  akartam  tőle  tudni,  kik 
voltak  szüleim. 

Eszthey    nyugtalan    mozdulatot   tett  e  szavakra. 

—  Ki  az  a  Kardos?  —  kérdé  feszülten. 

—  Mérnök,  ki  Genfben  időzvén,  fölkeresett 
bennünket  Holcsi  ajánlatával,  de  mi  később  kisült, 
hogy  hamis  volt,  sőt  nagy  ijedtséget  láttam  az 
ügyvéden  és  Klárán  ottléte  miatt,  mintha  féltek 
volna  attól,  mit  ő  nekem  beszélt. 

—  És  megtaláltad  őt  itt  a  fővárosban? 

—  Nem  I  Egy  perezre  sem  volt  szabad  elhagy- 
nom a  lakást,  s  bár  mindig  Klára  felügyelete  alatt 
álham,  soha  sem  volt  az  oly    szigorú,    mint    most, 

mióta  visszajöttünk  Tornyosról.  De  nem  is  tudtam 
volna  a  mérnököt  hol  keresni. 

—  Mikor  fogták  el  Holcsit? 

—  Tegnap.  A  reggelinél  ültünk,  mikor  a  ható- 
ság emberei  a  szobába  léptek,  s  előmutatták  neki 
az  elfogatási  parancsot. 

—  És  ő? 

—  Hideg,  gúnyos  mosolylyal  hagyva  el  helyét, 
azonnal  kész  volt  őket  követni,  s  mint  mondta,  az 
az  elfogatás  tévedésen  alapul,  mert  ő  semmiben 
sem  érzi  bűnösnek  magát. 

—  Azután  követte  a  rendőröket? 

—  Azonnal  I  De  láttam,  hogy  Klárával  egy  jelen- 
tőségteljes tekintetet  váltott,  ki  mint  a  sóbálvány 
állt  helyén,  egyetlen  szót  sem  tudott  kiejteni,  s 
midőn  gyámatyja  elment,  visszaesett  izékére  és  gör- 
csös zokogásban  tört  ki,  míg  én  vigasztalni  kezdtem, 
de  dühösen  ellökött  magától,  s  azt  kiabálta,  hogy 
én  vagyok  az  oka  a  szerencsétlenségnek. 

—  Nem  tudod,  mit  értett  ezalatt? 

—  Fogalmam  sincs  róla.  Megdöbbenve,  meg- 
rendülve mentem  szobámba,  s  azon  tűnődtem,  mit 
tegyek  ?  Éreztem,  hogy  ott  nem  maradhatok,  de 
nem  lévén  senkim  e  földön,  iszonyú  félelmet  és 
bizonytalanságot  álltam  ki,  míg  végre  elhatároz- 
tam, hogy . . . 

—  Ide  jösz,  —  folytatta  Hermance  Dózia  félve 
kiejtett  és  akadozva  előadott,  félbenhagyott  sza- 
vait. —  Jól  tetted,  bár  soha  se  távoztál  volna 
innét,  de  Oroszlay  gróf  azt  mondta  nekem,  hogy 
boldog  vagy  Holcsiéknál,  s  nem  akarsz  visszatérni 
hozzám. 

—  Oroszlay  gróf?  —  rebegte  megdöbbenve 
Dózia,  mialatt  sötét  pir  önté  el  arczát,  és  önkén- 
telen lesüté  szemeit. 

—  O  beszélt  rólad,  kivel,  úgy  tudom,  az  ügy- 
véd birtokán  ismerkedtél  meg  falun. 

i8* 

—  Igen!  És  ő  nagyon  jó  volt  irántam,  biztam 
benne,  de  most  nem  fordulhattam  hozzá,  —  vi- 
szonzá  zavarral  a  leányka. 

—  Miért?  —  kérdé  feszült,  kiváncsi,  hideg  han- 
gon Eszthey,  s  Dózia  mindjobban  megzavarodva 
tekintett  reá,  kinek  arczán  nem  látott  jóindulatot, 
s  csak  sejtette,  hogy  Eszthey  gróf  lehet. 

—  Felelj  Dózia  a  grófnak,  —  figyelmeztette  őt 
Hermance,  kit  szintén  nyugtalanná  tett  férje  hideg 
viselete  és  komor  hangja. 

—  Hozzá  nem  mehettem,  s  irni  nem  volt  alkal- 
mam neki.  De  nem  is  mertem  volna  hozzá  folya- 
modni . . .  Oh,  grófné,  nagyon  boldogtalan  terem- 
tés vagyok. 

És  újra  zokogni  kezdett,  keservesen,  szívszag- 
gatóan, mint  a  hogy  az  igazi  fájdalom  tud  kese- 
regni. 

Hermance  jó  szíve  a  legnagyobb  mértékben 
meg  volt  indulva,  s  férjére  pillantva,  kérdé : 

—  Miért  vagy  oly  boldogtalan,  Dózia,  hisz  van- 
nak, kik  pártodat  fogják.  Mi  nem  fogunk  kitenni 
az  elhagyatottságnak,  és  -  és  úgy  tudom,  Orosz - 
)ay  gróf  szerelmes  beléd,  —  folytatta  bizonyta- 
lanul. 

—  Azt  mondta  nekem !  De  én  többé  nem  talál- 
kozhatom vele . . . 

—  Miből  ered  ez  elhatározásod  ?  —  kérdé  talán 
akarata  elleneié  fölvillant  örömmel  a  grófné. 

—  Mit  ér  az  én  helyzetemben  az  ő  szerelme?  — 
jajdult  föl  új  köny ékkel  Dózia.  —  Nőül  nem  vehet 
egy  ilyen  származású  leányt,  s  én  már  lemondtam 
róla  örökre  ! 

—  Azt  okosan  tette,  —  monda  hévvel,  majdnem 
megelégedéssel  Eszthey,  ki  most  először  érzett  és 

mutatott    érdeket    a    leányka    iránt —    De    mit 

tud  származásáról  ? 

—  Semmit!  A  grófnétól    akartam    megkérdezni. 

kik  voltak  szüleim,   miután  ő  anyámat    ismerte.    Ki 
volt  atyám  ? 

—  Azt  nem  tudom,  —  viszonzá  gyorsan,  majd- 
nem ijedten  Hermance.  —  Anyádat  csak  egyszer 
láttam,  ki  akkor  már  özvegy  volt,  s  oly  beteg, 
hogy  alig  tudott  beszélni. 

—  És  miért  kérte  föl  ő  grófnét  arra,  hogy 
rólam  gondoskodjék,  ha  egészen  idegen  volt  rá 
nézve  ? 

—  Hallott  rólam,  s  tudta,  hogy  szivescn  segítek 
a  szenvedőkön  . . . 

De  Dózia  kételkedve  tekintett  e  feltűnő  zavar- 
ral kiejtett  szavak  alatt  rá,  s  tűnődve  hajtá  le  fejét. 
Látszott  rajta,  hogy  nem  elégíté  ki  e  felvilágosítás. 

—  Min  gondolkozol  ?  —  kérdé  Hermance  nyug- 
talanul, nem  tudva,  mennyit  tud  a  leány  a  múlt- 
ból, s  mit  beszélt  neki  amaz  idegen,  kit  Kardos- 
nak hívnak. 

—  Nagyon  betegnek  érzem  magam.  Két  nap 
óta  nircs  egy  nyugodt  pillanatom;  nemcsak  Klára, 
de  Obrenné  is  nagyon  kegyetlenül  bántak  velem, 
s  volt  még  egy  más  hölgy  is  ott,  ki,  mint  hallot- 
tam, szintén  Holcsi  nővére,  mindhárman  szidtak  és 
okoztak  azért,  a  mi  fivérükkel  történt.  Egyedüli 
vágyam,  valahol  lepihenni,  —  s  majdnem  akarata 
ellenére  csukódtak  le  szemei. 

—  Elájult,  —  monda  rémülten  Hermance.  — 
Mit  tegyünk  vele? 

—  Majd  magához  jön,  —  viszonzá  egykedvűen 
a  gróf.  —  Mit  szándékozol  vele  tenni,  cselekedni  ? 

—  Természetesen  itt  marad.  Hova  küldenénk 
ily  elhagyatott  helyzetben.  Veronikának  szeretetébe 
ajánlom,  mert  tudta  nélkül  nem  lehet  nálunk,  s  6 
bizonynyal  jó  lesz  iránta. 

—  És  mivel  okolod  és  magyarázod  meg  itt- 
létét? —  kérdé  látható  kedvetlenséggel  Eszthey, 
ki  nem  helyeselte  nejének  ezt  tervét. 

—  Azt  mondom,  hogy  szegény  elhagyatott  árva, 
a  mint  hogy  úgy  is  van.  Ismerem  gyermekkora 
óta,  s  most  egyelőre  itt  marad. 

—  Mint  Veronika  társalkodónője  ?  —  kérdé 
gúnyosan  Eszthey.  —  Az  a  társaság,  hol  eddig 
élt  és  mozgott,  nem  nagyon  ajánlja  őt  erre  a  sze- 
repre Veronika  mellé. 

Hermancera  nagyon  rosszul  hatottak  e  szavak 
s  még  inkább  a  hang,  melyen  azok  kifejtettek.  És 
újra,  mint  már  számtalanszor,  azt  gondolta:  mily 
rosszak  a  férfiak  I 

—  Nem  lehet  válogatnunk,  —  monda  gyorsan, 
határozottan,  majdnem  hidegen.  —  Beszélek  Vero- 
nikával,   ki  éppen  itt  jön. 

És  e  percében  látható  volt  a  fiatal  leány  alakja, 
ki  megpillantva  Dóziát  aléltan  fekve  a  karosszék- 
ben, meglepetve  állt  meg. 

—  Éppen  menni  akartam  hozzád.  Veronika,  — 
kczdé  gyorsan  a  grófné  ■ —  kérni,  hogy  vedd  párt- 
fogásodba ezt  a  fiatal  leánykát,  ki  egyedül  áll  a 
világon,  s  teljesen  el  van  hagyatva. 

—  Beteg?  —  kérdé  hozzá  közeledve  Vero- 
nika. 

—  Elalélt,  de  nemsokára  magához  tér,  s  egye- 
lőre itt  kell  tartanunk.  Jó  leszel  hozzá? 

—  Oh,  mama,  mily  kérdés  ?  —  kiáltott  föl  me- 
legen Veronika.  —  Szeretni  fogom,  hisz  oly  bájos 
arczocskája  van,  s  maga  ajánlja^  és  cl  van  hagyatva. 
Nem  elég-e  ez,  hogy  vigasztaljam? 

—  Édes,  jó  leányom,  —  monda  meghatva  Esz- 
theyné,  szeretettel  tekintvén  rá,  ki  halk  léptekkel 
közeledett  Dózia  felé,  s  örömmel  látta,  hogy  az 
lassan  fölveti  hosszú  pilláit  és  álmodozó  szemekkel 
tekint  körül,  mintha  nem  tudná,  hol  és  kik  kö- 
zött van. 

—  Jobban  érzed  magad,  Dózia?  —  kérdé  tőle 
a  grófné,  s  az  némán  intett  igent  fejével,  és  Verő- 

nikára    estek    szemei,  ki    kedves    nyájassággal  mo- 
solygott rá. 

—  Leányom,  Veronika,  —  monda  Hermance 
feleletül  a  kérdő  tekintetre,  mit  Dózia  szemében 
látott.  —  Menj  vele,  ő  megmutatja,  hol  pihenhe- 
ted ki  magadat,  szomszédságában  az  ő  szobájának. 

—  Köszönöm,  —  viszonzá  Dózia,  reszketve 
emelkedvén  föl  helyéről,  s  hálás  mosolylyal  fogadta 
el  a  fiatal  pártfogónő  karját,  ki  kivezette  őt  a 
teremből. 

Eszthey  Bertalan  nem  a  legnagyobb  megelége- 
déssel kisérte  szemével  ezt  a  jelenetet,  de  nem 
mondhatott  ellent,  s  midőn  nejével  egyedül  maradt, 
kérdé : 

—  És  miféle  szerepet  szántál  ebben  a  különös 
helyzetben  Jakabnak,  ki  természetesen  meg  fogja 
tudni,  hogy  Dózia  nálunk  van? 

—  Azon  még  nem  volt  időm  gondolkodni,  — 
viszonzá  sóhajtva  Hermance.  —  Ha  Isten  kegyel- 
mes irántam,  visszavezeti  őt  Veronikához.  Én  min- 
dent megteszek,  a  mivel  megmenthetem  ezt  a  sze- 
gény leánykát  a  társadalomnak,  mert  nélkülem,  ki 
tudja,  mi  várna  rá  egyedül  elhagyatva  . .  .  De  azt 
remélem,  hogy  az,  ki  fejünk  fölött  van,  s  látja  a 
hibát,  bűnt  és  érdemet,  meg  fogja  jutalmazni  leá- 
nyomban tettemet,  s  őt  boldoggá  teszi .  . . 

Mint  Eszthey  Bertalan  jól  sejté,  Oroszlay  pár 
óra  múlva  már  tudta  Kardostól,  hogy  Dózia  az 
Eszthey-palotában  keresett  menhelyet,  miután  el- 
hagyta Holcsi  házát,  hol  a  legnagyobb  rémület  és 
zűrzavar  uralkodott. 

Azzal,  hogy  Dózia  elhagyta  őket,  senkisem  törő- 
dött, hisz  már  nem  vehették  hasznát  Holcsi  nélkül. 

ki  ugyan  beavatta  terveibe  nővéreit,  s  a  czélt, 
melylyel  össze  volt  kötve  a  gyermekcsere,  de  ők 
nem  tudták  volna  azt  ügyes  fivérük  nélkül  értéke- 
síteni, ki  váratlanul  ragadtatott  ki  közülük,  s  még 
azt  sem  tudták,  mivel  van  az  vádolva  és  mily  sors 
vár  reá.  Hogy  súlyos  bűnökkel  lesz  terhelve,  azon 
nem  kételkedtek,  csak  a  fölött  tűnődtek,  ki  és  mit 
bizonyíthat  ellene,  ki  adta  föl  és  nem  háramlik-e 
rájuk  is  mindaz,  mi  miatt  az  ügyvédet  börtönbe 
vetették. 

Klára  magánkivül  volt,  mert  nemcsak  szerette 
gyámatyját,  ki  neki  mindig  és  mindenben  kedvét 
kereste,  de  vagyonilag  is  tőle  függött,  s  mindent 
koczkáztatva  látott  annak  elfogatása  által,  fogalma 
sem  lévén  arról,  mennyi  vagyonnal  bir  és  hol  van 
az  elhelyezve. 

Midőn  Kardos  a  följelentést  megtette  ellene,  az 
öreg  Somorjay  már  a  kórházban  feküdt,  hova  őt  a 
detektív  vitette,  még  pedig  oly  rögtön  és  váratla- 
nul történt  az  elszállítás,  hogy  sógornője  meglepe- 
tésében nem  mert  annak  ellenszegülni,  miután  az 
öreg,  beteg  ember  saját  maga  kivánta,  hogy  a 
mentők,  kik  Kardossal  a  lakásán  megjelentek,  őt  a 
kórházba  vigyék. 

Mihelyt  Somorjay  ki  volt  ragadva  Holcsi  kezei 
közül,  s  a  kórházban  feküdt.  Kardos  azonnal  köz- 
jegyzőt hivatott  hozzá,  ki  vallomását  Írásba  vette, 
s  tanuk  által  láttamoztatta  és  sietett  azzal  a  rend- 
őrségre. 

Ennek  következtében  tartóztatták  le  az  ügyvé- 
det, ki  a  bűnösök  rendes  nagyképűségével  vette 
elfogatását,  s  folyton  ismételte,  hogy  tévedésnek 
az  áldozata,  de  majd  kiderül  ártatlansága... 

Mihelyt  Kardos  biztosságban  látta  az  ügyvédet, 
sietett  Oroszlay  grófhoz,  kit  otthon  talált,  s  kinek 
elmondta  mindazt,  a  mi  Holcsival  történt,  sőt  So- 
morjaynak    egész    vallomását    is    közölte    vele,    mi 


28l 


fölött  az  a  legnagyobb  mértékben  meg  volt  lépetve, 
különösen  Dózia  történetén,  kinek  származása  most 
egyszerre  tisztán  állt  előtte. 

Első  kérdése  az  volt :  mi  történt  Dóziával  ?  Kiről 
azonban  Kardos  nem  tudott  fölvilágosítást  adni. 
Nem  is  gondolt  rá.  Sokkal  jobban  el  volt  foglalva 
fölfedezésének  diadalával,  mint  hogy  bármi  másra 
gondolt  volna. 

Ittas  volt  az  örömtől,  meggondolván,  hogy  ama 
rejtélyes  halálesetnél  semmit  sem  tudtak  tizennégy 
év  előtt  fölfedezni,  s  ő,  alig  hogy  gyanúja  kelt,  és 
kezébe  vette  a  kutatást,  ily  fényes  eredményre 
jutott,  mi  fölött  a  vizsgálóbíró  nemcsak  bámulatát, 
de  elismerését  is  méltató  szavakkal  fejezte  ki  előtte. 

Hosszasan  beszélt  Oroszlay  grófnak  a  dolog 
részleteiről,  de  az  elmerülve  gondolataiba,  alig 
hallgatott  rá.  Dózia  hollétén  tűnődött,  s  mindenek 
fölött  azt  akarta  tudni,  hol  találhatná  föl,  s  hogy 
beszélhetne  vele,  ki,  elképzelte,  miféle  helyzetben 
lehet. 

A  mi  származását  illette,  azzal  most  tehát  tisz- 
tában volt,  s  nem  hatott  rá  kellemesen,  hogy  az 
Somorjayné  leánya,  de  legalább  törvényes  gyermek 
volt,  atyja  katonatiszt,  ki  a  király  egyenruháját 
hordta,  s  abból,  a  mit  Kardos  beszélt  neki :  hogy 
nem  akarta  Pármaynét  házánál  megtűrni,  kit  férje 
elkergetett  házától,  azt  is  látta,  hogy  az  szigorú 
és  erkölcsös  ember  lehetett. 

És  a  kit  tisztának  akarunk  látni,  annak  számára 
ezerféle  mentséget  találunk,  s  ő  azok  közül  a  fér- 
fiak közül  való  volt,  ki  szerelme  tárgyát  nemcsak 
szeretni,  de  tisztelni  is  akarta,  s  ábrándos  lelke 
magas  szinvonalra  emelé  Dóziát,  ki  bár  hányódott- 
vetődött  a  világban,  mind  a  mellett  megtartá  szű- 
zies tisztaságát,  s  minden  szava,  mit  tőle  hallott, 
kifejezte  lelke  romlatlanságát  és  szivének  meleg- 
séget — 


i8> 


E  hit  és  vélemény  volt  oka,  hogy  mielőtt  Kar- 
dos nagy  hévvel  adta  elő  az  eseményeket,  ő  kép- 
zeletében elérkezni  vélte  az  időt,  hogy  Dóziát  ki- 
ragadva kétes  helyzetéből,  sajátjává  tegye  s  mielőbb 
megesküdjék  vele. 

Szabad  ember  volt,  nem  tartozott  számadással 
senkinek,  s  életének  bájos  voltát  és  értékét  csak 
attól  a  naptól  számítá,  melyen  Dóziát  először  meg- 
pillantá,  s  leghőbb  vágya  volt  őt  örökre  magához 
csatolni. 

Mit  törődött  ő  a  világ  Ítéletével,  melyre  azelőtt 
sem  sokat  adott,  s  életét,  a  mennyire  lehetett, 
visszavonulva,  magányban  töltötte.  Azt  volt  a  véle- 
mény róla,  hogy  átálmodja  az  életet.  Sokan  különcz- 
nek,  ábrándozónak  tartották,  ki  nem  ismeri  a  vilá- 
got, az  embereket.  Nem  használja  föl  előnyeit 
nyitott  szemekkel,  s  mégis  álmodozva  tölti  idejét, 
nem  vévé  észre  sem  a  vele  kaczérkodó  szép  nemet, 
sem   a  barátságát  elnyerni  igyekvő  ismerősöket. 

A  tudományoknak  és  a  művészeteknek  élt.  Munka 
tölte  be  napjait,  mely  nem  volt  hivatva  a  nyilvá- 
nosság elé  kerülni.  Saját  számára  irt  és  olvasott  s 
lelki  kincseknek  tartotta  azt,  a  mivel  birt  tanulmá- 
nyai folytán  és  azokat  egészen  magának  akarta 
megtartani. 

Mi  volt  természetesebb,  hogy  midőn  ez  a  zár- 
kózott szív  először  lángra  lobbant,  az  oly  mély 
gyökeret  vert  abban,  hogy  érezte,  miként  nincs 
hatalom,  előitélet,  társadalmi  fogalom,  vagy  okos- 
nak tartott  tanács,  mi  határozatától  eltántorítani, 
vagy  csak  megingatni  is  képes  volna  . . . 

Midőn  Kardos  elvégezte  beszédét,  helyeslést  és 
elismerést  várt,  mint  a  hogy  azt  a  törvény  embe- 
reinél talált,  de  csodálkozva  látta  a  gróf  némasá- 
gát,  tűnődését,  sőt  oly  nagy  elmerültségét,  mintha 
ő  jelen  sem  lett  volna,  s  alig  tudta  csalódását  e 
fölött  eltitkolni. 


i83 

—  Most  még  egy  kérésem  volna  önhöz.  Kar- 
dos, —  monda  OroszJay,  észrevéve  a  csöndet,  mi 
a  detektív  elbcszéJése  után  közöttük  bcáUt. 

—  Parancsoljon  velem,  gróf  úr.  Azt  hiszem,  a 
rámbízottaknak  kellően  megfeleltem. 

—  Még  pedig  fényesen  !  —  viszonzá  elismerés- 
sel hangjában  a  gróf.  —  Azonban  egyre  nem  tu- 
dott fölvilágosítást  adni,  hogy  hol  van  jelenleg  az 
a  fiatal  leány,  kinek  keresése  kiindulási  pont  volt 
mindarra,  a  mi  azóta  történt,  —  s  most  még  azt 
szeretném  tudni,  mi  történt  vele  s  miként  lehetsé- 
ges nekem  őt  mielőbb  föltalálni  ? 

—  Egy  óra  múlva  feleletet  hozok  kérdésére, 
gróf  úr,  —  viszonzá  Kardos,  ki  tudván  az  előz- 
ményeket, természetesnek  találta  ezt  az  óhajtást, 
sőt  szemrehányást  tett  magának,  hogy  ezt  kifelejté 
a  grófnak  hozott  közléséből. 

—  Megvárom,  míg  visszatér,  —  monda  Orosz- 
lay,  s  mosolyogva  látta  távozni  a  detektívet,  ki 
sietve  hagyta  el  a  szobát,  hol  a  gróf  újra  álmo- 
dozásaiba merült  s  majdnem  remegve  a  boldog- 
ságtól gondolt  arra,  hogy  mily  közel  van  végre 
vágyainak  megvalósulása. 

De  midőn  Kardos  visszatért,  s  tudatta  vele,  hogy 
Dózia  Esztheyékhez  ment,  s  huszonnégy  óra  óta  a 
palota  lakója,  láthatólag  megdöbbent  e  hírre,  mert 
új  gát  fölmerülését  látta  közeledésére  nézve,  ó,  a 
ki  a  grófnétól  utolsó  nálalétekor  úgy  vett  bucsut, 
hogy  annak  házaküszöbét  többé  át  nem  lépi  .  .  . 

Hogy  miért  ment  Dózia  Esztheyékhez,  az  ért- 
hetetlen volt  előtte,  s  majdnem  neheztelt  rá,  hogy 
vele  egyetlen  szóval  sem  tudatta,  a  mit  cselekedni 
szándékozott  Lamberth  Klárától  való  megválása 
után.  Hisz  annak  első  gondolatának  kellett  volna 
lenni,  oltalomért  hozzá  fordulni,  kiről  tudta,  hogy 
életének  vérével  kész  megvédelmezni  s  minden  es- 
hetőség ellen  oltalmazni  őt. 

Álszemérem,  leányos  félénkség,  gondolta  azután 
elmosolyodva,  mert  arról  fogalma  sem  lehetett, 
a  mit  annak  Klára  beszélt  s  megfélemlíté  és  elvette 
bizalmát  a  jövő,  s  megingatta  hitét  a  boldogság 
iránt. 

Kardos  elvégezvén  a  rábizottakat,  miután  tudatta 
Dózia  hollétét,  távozott,  s  midőn  ar  ajtó  becsu- 
kódott utána,  Enyingi  gróffal  állt  szemben  az  elő- 
szobában, ki  mosolyogva  monda  neki : 

—  Fogadja  elismerésemet.  Kardos  úr.  Maga 
valóban  nagy  mester  a  kutatás  terén,  de  egyet  ki- 
felejtett számításából 

—  És  az?  —  kérdé  láthatólag  megütődve 
Kardos. 

—  Hogy  vannak  olyanok,  kiknek  nem  tett  jó 
szolgálatot  fölfedezésével. 

—  Például  Holcsi  és  társai,  azaz  nővérei,  — 
viszonzá  nevetve  a  detektiv. 

—  És  mások:  Például  —  és  kezével  Oroszlay 
termének  ajtajára  mutatott  —  egy  fiatal  úr;  kire 
nézve  jobb  lett  volna,  ha  az  egész  dolgot  el- 
temetve hagyja. 

—  Azt  nem  tudtam  ;  a  mit  tettem,  az  igazság 
érdekében  történt,  —  viszonzá  Kardos  kétértelmű 
mosollyal,  s  meghajtván  magát,  távozott,  míg 
Enyingi  gróf  belépett  barátjához,  kit  a  legnagyobb 
mértékű  izgatottságban  talált. 

—  Tudod-e,  hogy  Dózia  az  Eszthey-palotában 
van  ?  —  kérdé  elébe  sietve. 

—  A  legjobb  hely  számára,  a  hol  lehet. 
Oroszlay  meglepetve    tekintett    rá.    Oly    száraz, 

egykedvű  volt  a  hang,  melyen  szavait  kiejté,  hogy 
majdnem  sértve  érezte  magát  a  feleletre. 

—  De  én  így  nem  közeledhetem  hozzál 

—  Egyelőre  —  nem !  De  jobb  is,  ha  bevárod, 
míg  Holcsi  dolga  a  törvényszéken  lefoly.  Ki  tudja, 
miféle  fölfedezések  jönnek  napfényre. 


—  Mi  közöm  Holcsi  ügyéhez?  —  kiáltott  fóJ 
haraggal  Jakab  gróf.  —  Az  nem  tartozik  össze 
Dóziával. 

—  Azt  ma  még  nem  lehet  biztosan  tudni. 

—  De  6  nem  annak  a  gyermeke,  a  ki  leányá- 
nak hittük.  Dózia  atyja  Somorjay  katonatiszt  volt, 
s  éppen  a  gyermekcsere  az,  mivel  Holcsi  vádolva 
van. 

Enyingi  láthatólag  meg  volt  lépetve. 

—  Ki    mondta    ezt  neked  ?  —  kérdé    feszülten. 

—  Kardos,  —  viszonzá  hévvel  Oroszlay,  s  el- 
beszélte neki  az  egész  történetet,  mit  a  detektiv- 
től  hallott. 

—  Így  Dózia  Holcsi  unokanővére,  —  monda 
vállat  vonva  s  futó  gúnnyal  Enyingi.  —  Szép  ro- 
konság Az  az  ember  vagy  a  bitófán  fog  meghalni, 
vagy  egész  életét  a  fegyencházban  tölti. 

Oroszlay  nem  felelt.  Izgatottan  járkált  föl  és 
alá  a  teremben,  mialatt  barátja  feszülten  kisérte 
szemével  lépteit,  s  meg  tudta  mérni  a  kínos  tusa- 
kodást annak  belsejében. 

—  Miért  telted  e  megjegyzést,  Loránd?  — 
kérdé  Oroszlay  egyszerre  megállva  előtre. 

—  Semmi  különös  okból.  Mindenki  így  beszélne 
a  dolog  állásáról. 

—  Azt  hiszed,  eltántoríthatsz  engem  föltett  szán- 
dékomtól ? 

—  Az  nem  is  volt  szándékom ! 

—  Most  csak  az  a  kérdés,  mi  módon  érintkez- 
zem Dóziával  ?  .  .  .  —  folytatta  bizonyos  keserű- 
séggel Jakab  gróf.  —  Adj  tanácsot. 

—  Várd  meg,  míg  ő  hírt  ad  magáról.  Ha  kivan 
veled  beszélni,  azt  tudatni   fogja. 

—  Ki  tudja,  mi  tartóztatja  abban?  Talán  beteg, 
hisz  borzasztó  megrázkódtatáson  mehetett  ke- 
resztül. 

Oroszlay  hallgatott. 

—  Ne  kínozd  magadat  mindenféle  föltevésekkel, 
várakozzál  néhány  napig  türelmesen,  s  én  hírt  ho- 
zok neked  róla,  —  folytatta  hévvel  Enyingi. 

—  Megtennéd  azt?  —  kiáltott  föl  örvendő  arcz- 
czal  Oroszlay.  —  Megváltás  volna  az  rám  nézve, 
ki  félelemben  rettegve  töltöm  az  órákat  Dózia 
miatt. 

—  Oly  nagyon  szereted?  —  kérdé  önkéntelen 
sóhajjal  Enyingi,  ki  azonban  tudta,  ismerve  barát- 
ját, hogy  az  ügy  tud  szeretni,  mi  már  a  mai  kor- 
ban majdnem  hihetetlen. 

—  Életemhez  van  forrva  ez  a  szerelem,  —  vi- 
szonzá  szenvedélyes  föllobbanással   a  kérdett. 

—  Ma  még  elmegyek  Esztheyékhez,  s  holnap 
tudatom  veled  mindazt,  a  mit  ott  Dóziáról  hallok. 

—  jöjj  el  ma  este  a  kaszinóba,  hol  várni  fog- 
lak, —  monda  kérő  hangon  Jakab  gróf.  —  Te 
nem  tudod,  mily  messze  van  még  nekem  a  hol- 
nap, ki  lázas  félelemben  töltöm  az  órákat,  míg  bi- 
zonyost nem  tudok. 

—  Ott  leszek! 

—  Köszönöm,  —  rebegte  meghatva  Jakab  gróf, 
s  meleg  kézszorítással  váltak  el  és  Enyingi  rossz 
kedvvel,  majdnem  leverten  ment  az  Eszthey-palo- 
tába,  mert  neki  sehogy  sem  volt  Ínyére  barátja 
szenvedélyes  szerelme,  miről  azonban  tudta,  hogy 
az  már  kiirthatatlan  annak    mélyen    érző    szivéből. 

Ezek  az  ábrándos  emberek !  —  gondolta  elége- 
detlenül. —  Hosszú  évekig  átálmodják  az  életet, 
s  ha  egyszerre  fölébrednek,  kettős  szenvedéllyel 
vetik  magukat  az  árba,  mely  elsodorja  őket .  . . 

És  mélységes  keserűséget  okozott  neki  az  a 
tudat,  hogy  Oroszlay  Jakab,  ez  a  minden  tekin- 
tetben páratlan,  kiváló  ember,  ki  egy  régi,  elő- 
kelő, dúsgazdag  családnak  utolsó  sarja,  ilyen  há- 
zasságot készül  tenni.  • 

O    nem    volt    rideg    arisztokrata,    de    tisztelte    a 


nagy  nevek  tradícióját,  s  bármily  szép,  bájos  volt 
is  Somorjay  Dózia,  nem  tartotta  méltónak,  hogy 
Oroszlay  gróf  neje  legyen  és  éppen,  mert  nagyon 
szerette  barátját,  kész  lett  volna  mindenáron  meg- 
akadályozni, mint  ő  hitte :  ballépését. 

No,  de  még  semmi  sem  bizonyos,  —  fűzte  gon- 
dolatait tovább.  —  Talán  a  botrányosan  folyó  tár- 
gyalások alatt,  hol  Holcsi  ügyében  Dózia  is  szere- 
pelni fog,  elriad  Jakab  szándékától.  Sohasem  lehet 
tudni  a  jövőt,  csak  időt  kell  nyerni,  nehogy  ^or- 
san  elkövethesse  azt  a  lépést,  mely  minden  józan 
gondolkodás  ellen  van  .  .  . 


XXIV. 

Dózia  két  nap  óta  volt  Esztheyéknél,  s  Vero- 
nika annyira  megszerette,  hogy  egész  idejét  vele 
tölte,  és  boldog  volt,  hogy  egy  ifjú  társnőt  nyert 
benne,  kivel  kedve  szerint  cseveghetett,  s  ki  na- 
gyon eszes,  művelt  és  szellemes  társalgó  volt. 

Mihelyt  biztosságban  látta  magát  a  palotában, 
kedélye  lecsillapult.  Mindenki  jó  volt  iránta,  még 
Ernesztina  is,  kinek  aggályai  lecsillapultak  a  leányka 
kilétére  nézve,  látván,  hogy  az  nincs  többé  titok- 
ban a  palotában,  sőt  Veronikának  és  Béla  grófnak 
is  jó  pajtása.  Ez  utóbbi  rögtön  fölcsapott  imádó- 
jának s  tüzesen  udvarolt  neki. 

Legtartózkodóbb  volt  iránta  Eszthey,  s  olykor, 
ha  ebédnél  ült  az  vele  szemközt,  hosszan  függött 
rajta  tekintete  és  vonásai  mindig  ugyanazt  a  ké- 
telyt fejezték  ki,  mit  neje  már  annak  első  meg- 
jelenésekor észlelt  rajta. 

Dózia  a  ház  leánya  melletti  szobában  lakott 
s  az  szeretettel  gondoskodott  róla,  hogy  jól  érezze 
magát  közelében.  Legtöbbnyire  együtt  ültek  s 
kézimunkán  dolgoztak,  és  beszélgettek  ;  mindkettő- 

nek  új  és  érdekes  volt  mindaz,  mit  a  másiktól 
hallott.  Mindketten  más  és  más  világban  éltek, 
nevelkedtek,  különböző  tapasztalatokkal  bírtak,  s 
ez  érdekessé  tette  az  együttlétet. 

Veronika  két  évvel  idősebb  volt,  de  annak  élet- 
módja jobban  kifejté  szellemi  tehetségeit,  mert  so- 
kat gondolkodott,  elmélkedett,  mire  a  gazdag,  el- 
kényeztetett leánynak  nem  volt  szüksége,  sohasem 
jutott  eszébe  az  élet  esélyein,  a  lét  küzdelmein 
tűnődni,  még  vágyai  is  alig  voltak,  mert  minden 
akarata,  óhajtása  teljesült,  s  teljesen  boldog  lett 
volna,  ha  Oroszlay  viszonozza  szerelmét. 

Ez  a  csalódás  volt  az  egyedüli,  mi  megszomo- 
rítá  az  életét,  s  anyja  úgy  vette  észre,  hogy  szép 
arc^ocskája  az  utolsó  időben  halványabb  a  szokott- 
nál, de  sohasem  merte  kérdezni  annak  okát,  mert 
félt  érinteni  szivének  sajgó  sebét. 

Most,  hogy  ifjú  társnőre  talált,  vidámabb  lett. 
Érdekkel  hallgatta  annak  történetét  és  látta,  hogy 
mily  boldog  az  ő  sorsa  más  számtalan  leányoké- 
hoz képest,  s  talán  ez  okozta,  hogy  nyugodtabb, 
türelmesebb  ktt,  és  igyekezett  Dóziáí  fölvidítani, 
ki  pedig  csak  annyit  mondott  el  élményeiből  neki, 
mit  jónak  és  tanácsosnak  látott  .  .  .  Tartózkodó  volt 
némely  dolgokra  nézve,  mert  azt  gondolta,  hogy 
ez  a  minden  jóban  bővelkedő  leány  úgy  sem  ér- 
tené meg  az  ő  kétes  sorsát,  s  bizonytalan  jövőjét. 
Pedig  az  megértette  volna,  mert  természetében 
nem  volt  semmi  felületesség,  s  mindenről  komo- 
lyan tudott  gondolkozni  és  mindent  mélyen  érezni, 
mi  szivébe  lopta  magát. 

És  Dózia  iránt  az  első  percztől  csodálatos  von- 
zódást és  szimpátiát  érzett,  mit  alig  tudott  meg- 
magyarázni magának,  s  mi  talán  abból  eredt,  hogy 
még  sohasem  ismert  egy  ahhoz  hasonló  sorsú 
leányt  és  fogalma  sem  volt  arról,  hogy  némely 
embernek  mily  küzdelmes  élete    van,    hisz    ő    em- 

lé.kczete  óta  napfényben  fürdött,  s  nem  ismerte  az 
élet  sötét  árnyait. 

Most  látta  először,  hogy  mennyi  szenvedés  van 
a  földön.  Dózia  különös  bájjal  tudta  elpanaszolni 
sorsát,  s  mindazt,  mit  nélkülözni  kellett;  kivetve 
a  világba,  rokon,  vagyon,  tanácsadó  nélkül.  Ma- 
gára hagyatva  oly  kietlen  jövővel  szemben,  mely 
semmi  örömmel  nem  kecsegtethette  s  minden  irány- 
ban vészt  hordott  magában. 

És  Veronikának  mindig  hajlama  volt  a  roman- 
tikus dolgok  iránt,  s  most,  midőn  a  véletlen  egy 
oly  társnőt  adott  mellé,  ki  minden  szeretetet  nél- 
külözött, s  egyedül  állt  a  földön,  kétszeresen  von- 
zódott hozzá  és  megfogadta,  hogy  kárpótolni  igyek- 
szik annak  szenvedéseit,  s  mindent  elkövet,  hogy 
boldog  sorsot  alkosson  számára. 

A  második  nap  estéjén  együtt  ültek  Veronika 
szobájában,  s  Dózia  fönhangon  újságot  olvasott, 
míg  egyszerre  hangja  reszketni  kezdett  s  Veronika 
nagy  rémületére  kiejtve  a  lapot  kezéből,  halál- 
sápadtan dőlt  hátra  székében. 

—  Rosszul  van,  Dózia?  —  kérdé  tőle,  fölugorva 
helyéről. 

—  Elszédültem,  —  viszonzá  az  gyönge  hangon, 
s  önkéntelen  betakarta  arczát,  mintha  sírna,  de 
szeme  száraz  volt,  csak  ajkán  hallatszott  belső 
zokogása,  mi  nehéz,  fájdalmas  sóhajban  nyilat- 
kozott. 

—  Pihenjen,  én  majd  folytatom  az  olvasást,  — 
monda  Veronika.  —  Hol  is  hagyta  el  ?  Nemde, 
valami  Holcsi  ügyvéd  elfogatásáról  s  börtönben 
létéről  szólt  az  újdonság. 

—  Igen,  —  viszonzá  halkan  Dózia. 

—  Ismeri  talán  azt  az  embert  ? 

—  Házánál  töltöttem  egy  évet,  gyámleánya  jó 
barátnőm  volt  .  .  .  Milyen  sorsa  lehet  most  annak  ? 

—  Mintha  hallottam  volna  már  azt  a  nevet,  — 

B«niczkyn{  :  Végzetes  t<vcdé«.  i^ 


monda  gondolkodva  Veronika,  erősen   kutatva  em- 
lékezetében, míg  egyszerre  fölkiáltott: 

—  Ah,  már  emlékszem,  Béla  beszélt  róla,  mi- 
dőn megjöttek  atyámmal  Zalánczról,  hol  Oroszlay 
grófnál  voltak  vadászni. 

Dózia  arczát  láng  borítá  e  név  váratlan  kiejté- 
sére, mi  nem  kerülte  el  társnője  figyelmét. 

—  Ismeri  Oroszlay  grófot?  Úgy  tudom,  az  az 
ügyvéd,  kiről  itt  a  lapban  szó  van,  annak  szom- 
szédjában lakott. 

—  Is  — me — rem. 

—  Mily  elfogultan  mondja  ezt,  —  kérdé  enye- 
legve Veronika,  de  szemét  feszülten  szegezte  a 
leányra,  ki  oly  zavarodott  lett,  hogy  nem  tudott 
felelni. 

—  Szóljon,  legyen  hozzám  őszinte,  édes  Dó- 
zia, —  folytatta  meleg,  kérő  hangon  Veronika, 
égve  a  vágytól  beszélhetni  és  hallani  Oroszlayról, 
kinek  nevét  már  hetek  óta  nem  ejtették  ki  Esz- 
theyéknél,  s  szülői  kerülték  arról  a  beszédet. 

—  Oh,  grófnő,  ha  mernék  róla  beszélni  ...  — 
viszonzá  akadozva  a  leányka,  s  szemei  egyszerre 
könyesek  lettek.  —  De  oly  boldogtalan  vagyok, 
ha  rágondolnk,  hogy  jobb,  ha  nem  is  hallom,  vagy 
említem  nevét. 

—  Szereti  őt?  —  kérdé  megdöbbenve  Vero- 
nika s  álmélkodva  nézett  Dózia  szemébe. 

—  Jobban  életemnél,  s  ő  is  szeret  engem  és  még 
is  le  kell  mondanunk  egymásról. 

—  O  —  is  —  sze — re — ti  ma — gát  ? 

A  kérdett  némán  intett  fejével.  Nem  sejtve, 
hogy  mily  kínt  okoz  szavaival  Veronikának,  ki  nem 
hitt  füleinek  a  vallomást  hallva. 

—  De  hát  hol  találkoztak,  hol  ismerkedtek  meg 
s  mikor  vallotta  meg  szerelmét  ? 

—  Hónapok  előtt  ...  És  én  akkor  még  tapasz- 
talatlanabb   voltam,    mint    ma,    s    nem    tudva,  mily 

mélység  tátong  közöttünk,  boldognak  érezten\  ma- 
gam. Derültnek,  bájosnak  láttam  a  jövőt.  Együtt 
készíténk  terveket  az  életre.  Ó  nőül  akart  venni, 
s  én  hajlottam  szavára  .  .  .  Most  azonban  ludom, 
hogy  az  lehetetlen. 

—  Miért  ?  —  kérdé  reszkető  hangon  Veronika, 
ki  most  már  értette  Oroszlay  iránta  tanúsított  kö- 
zönyét s  alig  bírta  könyeit  visszafojtani. 

—  Grófnő  kérdezi  ezt  tőlem,  ki  ismeri  a  társa- 
dalmi szabályokat?  Ó  nagy  úr,  magas  születésű 
ember,  nem  vehet  nőül  oly  leányt,  mint  én,  ki 
még  szülőit  sem  ismerte. 

—  Ki  mondta  ezeket  magának,  Dózia? 

—  Egy  Lamberth  Klára  nevű  leány,  ki  okosabb, 
tapasztaltabb  nálam,  s  ismeri  a  világ  szokásait  és 
fölfogását,  mikről  nekem  fogalmam  sem  volt  addig. 
Bár  mondta  volna  előbb,  vagy  ne  tudatta  volna 
soha !  —  jajdult  föl  a  leány  s  zokogott. 

Veronika  megdermedve  ült  helyén.  A  mit  ez 
az  idegen  leány  beszélt  neki,  az  ránézve  kétségbe- 
ejtő volt.  Tehát  Oroszlay  mást  szeret  és  ő  még 
mindig  reményeket  fűzött  hozzá  I  O  is  szeretett 
volna  sírni,  de  zárkózottabb  és  büszkébb  termé- 
szetű volt,  mint  hogy  elárulja  szivének  kínját, 
szenvedését. 

—  Lamberth  Klára  igazat  mondott,  midőn  a  tár- 
sadalmi különbségekről  beszélt,  —  kezdé  pár  pil- 
lanatnyi hallgatás  után,  mialatt  leküzdötte  fölindu- 
lását ;  —  de  vannak  emberek,  kik  a  szabályokkal 
nem  törődnek,  s  én,  ki  Oroszlay  Jakabot  isme- 
rem, azok  közül  valónak  tartom,  ki  szerelméért 
dacol  az  egész  világgal  és  nem  riad  vissza  semmi- 
től, hogy  akaratát  érvényre  juttassa. 

—  De  én  nem  fogadhatok  el  tőle  oly  nagy  ál- 
dozatot, s  elhatároztam,  hogy  többé  nem  találko- 
zom vele. 

Veronika  meglepetve    függeszté  rá  tekintetét,   ki 

oly  nagy  elhatározással,  s  oly  kétségbeesett  hősi- 
ességgel ejté  ki  szavait,  de  egyszersmind  olyan  aroz- 
czal,  mintha  szive  megrepedni  készülne.  És  <5  jgazi 
meleg  részvétet  érzett  iránta,  ismerve  azt  a  kínt, 
mi  annak  belsejében  dúlhat. 

—  ]gy  mindketten  boldogtalanok  lesznek,  s  én 
úgy  ismerem  őt,  hogy  nem  fog  e  határozatba  bele- 
nyugodni. 

—  Nem  fogom  őt  többé  látni  s  megnyugszik  a 
sorsban  és  —  elfelejt. 

De  Veronika  nem  osztotta  ezt  a  nézetet,  némán, 
tagadólag  rázta  meg  fejét,  s  gondolkodva  szögezte 
a  szőnyeg  virágaira  szemeit.  Azt  hitte,  nem  fogja 
tudni  elfojtani  zokogását. 

Sokáig  egyikük  sem  szakítá  meg  a  csöndet,  egy- 
formán boldogtalanok  voltak,  egyformán  szenved- 
tek, s  most  csak  az  volt  a  kérdés,  kinek  erősebb 
a  lelke,  s  ki  bírja  el  jobban  a  megrázkódtatást. 

Végre  Dózia  társnőjére  emelte  szemeit,  s  meg- 
döbbenve látta  annak  bánatos  kifejezését,  nagy  hal- 
ványságát,  minek  okát  nem  tudta  megmagyarázni 
magának. 

—  Fájdalmat  okoztam  grófnőnek,  vagy  unta- 
tom? —  kérdé  bátortalanul.  —  Bocsásson  meg, 
de  oly  boldogtalan  vagyok,  s  nincs  senkim,  ki- 
nek bánatomat  kiönthetném.  Nagyon  is  merész 
voltam. 

—  Megszomorított,  mert  szenvedni  látom,  — 
viszonzá  halk,  elfojtott  hangon  Veronika. 

—  Milyen  jó,  mily  nemes  szíve  van.  Így  még, 
kivéve  Oroszlay  grófot,  soha  senki  sem  beszélt 
velem.  És  én  képtelen  vagyok,  grófnő,  részvétét 
meghálálni.  Hisz  nekem  nincs  módomban,  hogy 
bármily  csekélységgel  viszonozzam  jóságát. 

—  Ne  aggódjék  a  fölött,  Dózia.  Maga  nem  is 
tudja,  mily  gazdag  kincscsel  bír,  s  mily  választottja 
a  sorsnak,  —  monda  Veronika  leverten  .  .  .  Azután 

gyorsan  elhallgatott,  mert  szavai  majdnem  öntudat- 
lanul röppentek  ki  ajkain. 

Dózia  kissé  elcsodálkozott  e  szavakra.  Nem  ér- 
tette, mit  ért  az  a  « kincs »  alatt,  de  a  hang  lepte 
meg,  mely  meleg  és  bánatos  volt,  s  kérdőleg  füg- 
gesztvén rá  szemeit,  elfogultan  kérdé : 

—  Oroszlay  szerelmét  érti  ? 

—  Azt  I  Minden  nő  boldog  lehet,  ki  az  ő  szi- 
vét megnyerte,  mert  Oroszlay  oly  férfiú,  kihez 
kevés,  vagy  talán  egy  sincs  hasonló  e  földön  s 
azzal  sem  játszani  nem  szabad,  sem  pedig  eldobni 
magától. 

—  De  én  azzal  az  ő  javát  óhajtom,  s  kész  vol- 
nék bármit  megtenni  érte. 

—  Menjünk  aludni,  —  monda  idegcsen  Vero- 
nika, ki  nem  tudta  elviselni  Dózia  rászcgzett  kérdő, 
kutató  tekintetét.  Emberfölötti  erőre  volt  szüksége 
a  párbeszéd  alatt,  hogy  el  ne  árulja  magát,  ismerve 
társnője  eleven  eszét,  s  helyes  itélőtehetségét,  és 
gyorsan  elhagyta  helyét,  mit  amaz  követett. 

—  Nem  haragszik  rám,  grófnő,  hogy  sorsom 
elmondásával  s  érzelmeimmel  untattam?  —  kérdé 
szomorúan  Dózia. 

—  Ellenkezőleg !  Köszönöm  bizalmát,  s  majd 
máskor  folytatjuk  e  tárgyat,  de  mára  elég  I  Nemde, 
ma2a  is  fáradt  és  álmos? 

És  be  sem  várva  annak  feleletét,  átölelte  dere- 
kát, s  a  mellékszoba  ajtajához  vezette,  hol  az  el- 
tűnt, s  Veronika  egyedül  maradt,  és  leroskadva  a 
legközelebbi  székbe,  keservesen  zokogott. 

O  ama  ritka  fiatal  leányok  közé  tartozott,  kik 
sokat  gondolkoznak,  elmélkednek  oly  dolgok  fö- 
lött, mik  még  csukott  könyv  lapjaihoz  hasonlítanak 
előttök  s  bár  alig  ismerik  az  életet,  már  is  sok 
birálni  valót  találnak  abban,  és  tapogatóznak  oly 
dolgokról,  mikről  csak  képzeletük  által  lehetnek 
tájékozva.  Mind  a  mellett    sokkal    mélyebb    érzésű 

volt  és  józan  ítélettel  bírt,  semhogy  a  helyest  a 
helytelentől  s  a  jót  a  rossztői  már  tisztán  meg  ne 
tudta  volna  különböztetni. 

üs  most  a  legkeserűbb  csalódáson  ment  keresz- 
tül, mert  bár  Oroszlay  érzelmeiben  már  rég  ké- 
telkedett, s  az  utolsó  időben  félig  szétfoszlottak 
reménységei,  mind  a  mellett  sohasem  tudta  oly 
határozottan,  mint  Dózia  vallomása  után,  hogy  annak 
a  szívnek  szerelme,  melyéit  ő  életét  adta  volna, 
másé,  s  rá  nézve  örökre  elveszett. 

És  ennek  a  tudatában  teljesen  érvényre  jutott 
lelkének  nemessége,  gondolkozásmódjának  fenkölt 
iránya  és  hosszú  tűnődés  után  nagy  elhatározásra 
jutott,  mi  enyhítette  keservét,  s  lecsillapítá  izga- 
tott idegeit. 

Becsöngette  Erncsztinét  és  megüzente  tőle  any- 
jának, ki  estélyre  ment,  hova  ő  nem  akarta  követni, 
hogy  nem  várhatta  meg,  mint  rendesen  szokta 
tenni,  visszajöttét,  mert  erős  fejfájása  van  és  le- 
feküdt s  azután  clküldé  az  öreg  komornát,  kit 
azzal  nyugtatott  meg,  hogy  álmos  s  jót  fog  tenni 
neki  a  pihenés  ;  ágyában  folytatta  elmélkedését  s 
álmatlanul  tölte  az  éjét  .  .  . 

A  következő  nap,  midőn  sétálni  ment  angol  ki- 
sérőnŐjével,  levelet  dobott  a  postaszekrénybe, 
mely  Oroszlay  Jakab  grófnak  volt  czimezve,  s 
annak  látogatását  kérve,  meghatározta  az  órát,  mi- 
dőn egyedül,  négyszem  között  beszélhet  vele. 

Ez  oly  szokatlan  tett  volt  egy  az  ő  állásában 
levő  leánytól,  hogy  Jakab  bámulva  olvasta  a  meg- 
hívást, s  nem  tudta,  örüljön-e,  hogy  Dózia  köze- 
lébe juthat,  vagy  féljen  attól  a  jelzett  párbeszédtől, 
mit  Veronika  folytatni  akar  vele. 

Veronika  ismervén  anyja  szokásait,  tudta,  hogy 
az  két  órakor  naponkint  kikocsikázik  dolgait  vé- 
gezni, s  olykor  ő  is  vele  ment,  de  legtöbbnyírc 
otthon    maradt,    mi    most    sem    lehetett  annak  fel- 

tűnő,  s  a  mondott  órát  határozta  Oroszlaynak ; 
Ernesztinének  pedig  meghagyta,  hogy  tudassa  a 
portással,  miként  fogadni  fogja  Oroszlay  grófot 
egyedül,  mi  fölött  a  komorna  kissé  csodálkozott, 
tudván,  hogy  az  « szabály  ellen  van»,  de  hamisan 
mosolygott,  mert  régen  kitalálta  úrnője  titkát,  hogy 
az  leánya  férjének  a  grófot  szánta. 

A  meghatározott  időben  Oroszlay  megjelent,  de 
nem  tudva  bizonyos  elfogultságot  legyőzni,  hide- 
gebben, hivatalosabban  hajtá  meg  magát,  mint 
talán  akarta  volna. 

Veronika  nyugodtan  és  barátságosan  fogadta,  s 
mindössze  az  mutatta  belső  fölindulását,  hogy  hal- 
vány arczocskáján  rőzsapír  terjedt  szét,  mi  azt  még 
bajosabbá  tette. 

Hellyel  kínálta  meg  vendégét  kisded  nappali 
szobájában,  mely  leány  vendégeinek  fogadására  volt 
szánva  s  talán  először  fordult  meg  abban  férfi- 
vendég, ki  önkéntelen  érdekkel  pillantott  körül  s 
kellemes  hatást  érzett  a  szűzies,  fiatal  szentély 
láttára. 

—  Ne  Ítéljen  meg,  kérem,  hogy  minden  szokás 
ellenére  négyszem  közt  fogadom,  —  kezdé  nyu- 
godtan, majdnem  elszántan  Veronika,  ki  az  éjszaka 
csöndes  órái  alatt  teljesen  leszámolt  azzal,  mit 
tenni  akar  s  szórói-szóra  kigondolta,  mit  Jakabnak 
mondani  fog. 

—  Parancsára  állok,  grófnő. 

—  A  mit  önnel  közölni  akarok,  az  legjobb  meg- 
győződésemből ered,  de  tudom,  hogy  a  mi  vilá- 
gunk fölfogása  szerint  nem  helyes  I 

Itt  kissé  elcsuklott  a  hangja,  s  lesüté  szemét  a 
ráfüggesztett  csodálkozó  tekintet  előtt. 

—  Azonban  én  sohasem  voltam  egészen  rabja  a 
társadalmi  törvényeknek,  mert  olykor  nagyon  is 
szigorú  fölfogásuaknak,  máskor  túlengedékenyek- 
nek  láttam  azokat. 

—  Nem  értem,  grófnő,  mit  akar  mondani  ? 

—  Nem  találja  ki,  hova  czéloznak  szavaim?  — 
kérdé  most  már  teljesen  megbátorodva  Veronika.  — 
Hisz  talán  tudja,  hogy  Dózia  néhány  nap  óta  ná- 
lunk van  s  azt  is  sejtheti,  hogyha  két  ifjú  leány 
sok  időt  tölt  együtt,  titkaikat    ki    szokták    cserélni. 

—  Grófnő  !  —  kiáltott  föl  meglepetve  a  gróf, 
ki  minden  mást  várt,  mint  a  hallott  bevezetés  után 
Veronika  ajkáról  e  szavakat,  de  még  mindig  nem 
tudta,  mit  gondoljon. 

—  Meg  van  lépetve  beszédemen,  de  gondolja 
meg,  hogy  mi,  leányok,  félig  cl  vagyunk  zárva  a 
tarka,  zajos  világtól  s  azt,  a  mit  tudunk,  sejtünk 
és  hiszünk,  jóformán  magunk  alkotjuk  és  többnyire 
oly  ideálisnak  festjük,  mi  nem  felel  meg  a  való- 
ságnak, de  addig,  a  meddig,  boldogok  vagyunk  a 
csalfa  képzeletben.  Nekem  is  voltak  álmaim,  ke- 
csegtető reményeim,  de  le  tudok  azokról  mondani, 
talán  azért,  mert  le  k^ll  mondanom,  de  nem  fáj- 
dalommal, nem  keserűséggel  teszem,  mert  tudom, 
hogy  egy  mást,  sőt  két  embert  teszek  boldoggá, 
kik  már  csak  azért  is  érdemesek  egymásra,  mert 
szerelmük  erős,  forró  és  kölcsönös,  áldozatokat 
kivan  s  azt  mindketten  teljes  hévvel,  erővel,  el- 
határozással készülnek  hozni. 

—  Még  mindig  nem  értem,  grófnő,  —  monda 
helyéről  fölugorva  Oroszlay,  ki  egészen  el  volt 
bájolva  Veronika  szavai  által  s  annak  lelkes  ki- 
fejezésű  arczától,  melyet  még  sohasem  látott  ily 
szépnek. 

—  Tehát  megmagyarázom  szavaim  értelmét,  — 
viszonzá  erőltetett  mosollyal  a  leányka,  mi  azon- 
ban nagyon  szomorúan  sikerült.  —  Arra  kérem, 
vegye  nőül  mielőbb  Dóziát,  tegye  őt  boldoggá,  s 
ne  törődjék  azokkal  a  küzdelmekkel,  miket  házas- 
sága miatt  a  világgal  vívnia  kell,  mert  a  világ  íté- 
lete szappanbuborék,  mely  szétfoszlik  a  leheletre ! 


Megragadva   Veronika  kezét,  azt  melegen,  hálás  tekintettel 
vonta  ajkához. 


Beniczkyné   Bajza  Lenke  :  Végzetes  tévedés. 

—  Grófnő  mondja  ezeket  nekem?  —  kiáltott 
föl  elbájolva  Jakab,  ki  szerette  volna  karjába  venni 
ezt  az  okos,  fölvilágosodott,  meleg  szivű  kis  te- 
remtést, de  csak  szeme  fejezhette  ki  óhajtását,  s 
reszkető  hangon  folytatta : 

—  Szeretnék  lábához  borulni  és  ruhája  szegé- 
lyét érinteni  ajkammal,  mert  szavakban  nem  tudom 
kifejezni,  a  mit    érzek:    csodálatomat    és    hálámat! 

—  Nagyon  boldog  ?  —  kérdé  elfojtott  sóhajjal, 
fájdalmas  kifejezéssel  Veronika.  —  Bizonnyal  én 
vagyok  az  első,  ki  így  szól  önhöz,  mindenki  elle- 
nezte eddig  tervét,  a  ki  tudott  róla? 

—  Mindenki,  —  viszonzá  szomorúan  Jakab. 

—  Kik  voltak  azok.  Enyingi  ?  Tudom,  hogy  ő 
önnek  bizalmas  barátja. 

—  Elmondtam  neki,  mert  oly  telve  volt  szivem, 
hogy  ki  kellett  azt  valaki  előtt  öntenem.  De  ő 
ellene  volt  tervemnek. 

—  És  ki  tud  még  arról  ? 

—  Hermance  grófnőnek  megmondtam,  hogy  Dó- 
ziát  szeretem. 

—  Szegény  anyám!  —  kiáltott  föl  önkéntelenül 
Veronika,  mert  már  hetek  óta  észrevette,  hogy  az 
kerüli  vele  Oroszlayról  a  beszédet,  s  most  meg- 
tudta annak  okát. 

Jakab  gróf  sejtette  e  fölkiáltásban  foglalt  értel- 
met. Tudta,  hogy  miért  okozott  csalódást  Eszthey- 
nének,  s  azért  nem  is  tudakolta,  mit  jelentenek  a 
szánalomteljes  szavak,  de  megragadva  Veronika  ke- 
zét, azt  melegen,  hálás    tekintettel    vonta    ajkához. 

—  Szabad  kifejeznem  c  kézcsókkal  bámulato- 
mat, hódol atomat  s  azt,  hogy  sohasem  láttam  ke- 
gyedhez hasonló  leányt. 

Veronika  egy  pillanatra  lesüté  szemét,  mert  érezte, 
hogy  pillái  megnedvesedtek,  azután  minden  bátor- 
ságát összeszedve,  kérdé : 

—  Akarja  látni  Dóziát? 


—  Az  volna  legfőbb  boldogságom  I 
Veronika  elhagyta  helyét  s  a  mellékszoba  ajta- 
jához közeledett,  de  mielőtt  odaérhetett  volna, 
gyorsan  távozó  lépteket  hallott  és  ruhasuhogást, 
mintha  valaki  sietve  távozott  volna  a  függöny 
mögött. 

De  belépve,  nem  látott  senkit  s  végigsietve  a 
szobákon,  mindenütt  Dóziát  kereste,  ki  azonban 
nem  volt  sehol  s  ő  csalódva  tért  vissza. 

—  Nem  találom  őt!  De  mihelyt  szülőim  ér- 
tesülve lesznek  az  ön  elhatározott  szándékáról, 
gyakran  láthatja  őt,  sőt  bármikor  is,  házunknál. 

Oroszlay,  ki  már  reszketett  az  örömtől,  hogy 
Dóziával  találkozhatik,  majdnem  leverten  fogadta 
e  hírt,  de  meleg  bucsut  véve  a  leánykától,  boldog 
álmokban  ringatva  magát  hagyta  cl  a  palotát,  s 
rendes  elmélyedt  álmodozásával  haladt  végig  a 
népes  utczákon,  hol  nem  látott  senkit,  mert  telje- 
sen belső  világával  volt  elfoglalva,  és  csodálatával 
Veronika  iránt  ... 

A  következő  nap  ki  is  fejezte  ezt  Enyingi  Lóránd 
előtt,  ki  mély  figyelemmel  hallgatta  végig,  azután 
monda: 

—  Boldog  lehet  az  a  férfi,  ki  Veronikát  meg- 
nyeri élettársul  ;  én  mindjárt  fölajánlanám  neki 
kezemet  és  szívemet,  de  fájdalom,  tudom,  hogy 
kosarat  kapnék. 

—  Azt  nem  lehet  csak  úgy  könnyedén  elhatá- 
rozni, —  viszonzá  Oroszlay  ...  —  Én,  ha  helyed- 
ben volnék,  udvarolnék  neki. 

—  Azt  hiszed,  nem  kisértém  meg?  Természete- 
sen te  nem  vetted  azt  észre,  minthogy  nem  kisé- 
red figyelemmel  az  irántad  való  érzelinek  meg- 
nyilatkozását. Mily  más  helyzetben  volnál  most, 
ha  Veronika  szerelmét  észrevetted  volna,  s  olyan- 
nak ismered  meg,  mint  a  hogy  most  beszélsz  róla. 

—  Hagyjuk  ezt  a  tárgyat,  barátom ;  már  sokszor 
kértelek,  hogy  arról  ne  beszéljünk. 

—  Én  pedig  szeretném  tudni,  hogy  miféle  alka- 
lommal pillantottál  belsejébe,  melynek  következté- 
ben oly  nagy  dicséretekkel  halmozod,  mit  eddig 
soha  sem  tettél  ? 

Jakab  elmondá  neki  a  közte  és  Veronika  között 
lefolyt  párbeszédet. 

—  Ezért  hivott  és  fogadott  téged  Veronika? 
Mily  nagyszerű  jellem  !  Te  nem  is  sejted,  mibe 
került  neki  az,  hogy  Dóziát  ajánlá  neked  nőül. 
A  legiszonyúbb  önmegtagadásba,  valóságos  hősies 
elhatározás  —  monda  meghatva  Enyingi. 

Jakab  gróf  nem  birta  eltitkolni  megdöbbenését, 
mert  ő  Veronikát  csak  fölvilágosodottnak  s  meleg 
szíYŰnek  látta,  de  hogy  az  hősies  harczot  vívott 
önmaga  és  érzelmei  ellen,  mindeddig  eszébe  sem 
jutott,  és  e  szavakra  mélázva,  gondolkozva  tekin- 
tett maga  elé  a  földre. 

—  De  másról  akarok  veled  beszélni  —  kezdé 
Enyingi  —  Holcsi  ügyvédről,  kit  okvetetlen  súlyos 
büntetésre  Ítélnek,  s  tegnap  letartóztatták  két  nő- 
vérét is  :  Obrennét  és  Somorjainét,  ki,  mint  Kardos- 
tól tudjuk,  Dózia  anyja. 

Jakab  gróf  láthatólag  megdöbbent  e  hírre,  s  el- 
halványodva kérdé : 

—  Ok  is  vádolva  vannak  ? 

—  A  gyermekcserével,  s  nem  tudom,  mi  fog 
történni  azzal  a  fiatal  leánynyal,  ki  Dózia  helyét 
foglalta  el   Somorjainénál. 

—  Úgy  mondják,  Holcsi  gazdag  ember. 

—  A  mije  van,  azt  Lamberth  Klára  örökli,  de 
remélem,  Eszthey  gondoskodik  róla. 

—  Es  ha  ő  nem  tenné,  én  veszem  ügyét  ke- 
zembe —  monda  hévvel  Oroszlay.  —  Senki  se 
nélkülözzön,  ki  Dóziával  érintkezett  valaha  .  .  . 

—  De    ő    nem    ismeri  Dóziát,    soha  sem  jöttek 

össze,  s  Kardos  azt  mondja,  hogy  igen  csinos, 
életrevaló  leány,  ki  megél  a  jég  hátán  is,  s  leg- 
kevésbbé  sincs  elkényeztetve. 

—  Most  azonban  borzasztó  sorsa  lehet. 

—  Lamberth  Klárához  hordozkodott,  s  együtt 
élnek,  míg  a  foglyok  sorsa  valamerre  eldől. 

—  De  hát  be  van  bizonyítva  Holcsi  bűne? 

—  Somorjay  vallomása  nem  hagy  semmi  kétsé- 
get, hogy  ő  fojtotta  meg  azt  a  beteg  asszonyt,  s 
az  esküdtszék  fölfogása  a  gyilkosságról  csak  egy- 
féle lehet  .  .  .  Különben  ez  hosszú  tárgyalásra  ad 
okot,  mert  a  régen  múltban  gyökeredzik,  sokan 
meg  is  haltak  a  tanuk  közül,  kiket  ki  kellene 
hallgatni,  de  vannak  újabbak  is,  még  pedig  szá- 
mosan. 

—  Csak  be  ne  idézzék  Dóziát  a  törvényszékre 
tanúnak,  —  monda  izgatottan  Oroszlay,  —  bor- 
zasztó volna  annak  a  szegény  kis  leánynak  ott 
megjelenni. 

—  Nem  hiszem,  hogy  elkerülhesse,  mert  az 
utolsó  évet  Holcsi  közvetetlen  közelében  tölte,  s 
okvetetlen  ki  fogják  hallgatni  annak    életmódjáról. 

Jakab  grófot  levertté  tette  ez  a  gondolat.  Járt- 
kelt a  terem  szőnyegén,  mialatt  barátja  folyton 
szemeivel  kisérte. 

—  Nem  lehetne  ezt  az  ügyet  valahogy  elte- 
metni a  nélkül,  hogy  tárgyalásra  kerüljön?  —  kérdé 
Oroszlay. 

—  Az  lehetetlen!  A  három  bűnös  elfogva,  maga 
a  bűn  elkövetése  hitelesítve,  s  Holcsi  még  csak 
nem  is  tagadhat,  mert  ő  maga  legjobban  ismeri  a 
törvényeket  és  tudja,  hogy  büntetése  kikerülhe- 
tetlen. 

—  És  mit  mondanak  Esztheyék  mindehhez,  hisz 
őket  is  érdekli  az  esemény  ? 

—  Nem  beszéltem  velük  róla,  de  Eszthey  nem 
mutatja    magát    sehol.    A  grófné  úgy  tesz,    mintha 

Őt  nem  érintené.    Az    a    szegény  asszony    valóban 
szánalomraméltó  azzal  a  férjjel. 

Még  sokáig  beszéltek  Holcsi  és  nővérei  ügyé- 
ről, s  Enyingi  a  legrosszabb  kedvben  hagyta  el 
barátját,  kin  látta,  hogy  gondolatai  folyton  Dóziá- 
nál  vannak  .  .  . 


XXV. 

Dózia  az  ajtó  függönye  mögött  állt,  midőn 
Veronika  Oroszlayval  ő  róla  beszélt  és  minden 
szót  hallott  a  társalgásból. 

Nem  tudva,  hogy  Veronika  vendéget  vár,  annak 
nappali  szobájába  akart  menni,  midőn  a  függönyön 
keresztül  megismerte  Oroszlay  gróf  hangját,  kitől 
saját  nevét  hallotta  kiejteni. 

Lábait  a  földbe  gyökerezni  érzé,  nem  tudta  el- 
hagyni helyét,  a  függöny  eltakarta  őt  a  mellék- 
szobában lévők  előtt,  s  ő  végighallgatta  azoknak 
minden  szavát,  és  csak  akkor  suhant  be  egy  olasz- 
fal mögé,  midőn  Veronika  be  akarta  őt  hívni. 

És  jól  számított,  mert  az  nem  találva  őt  a  szo- 
bákban, visszatért  vendégéhez,  mialatt  ő  szobá- 
jába futva,  leroskadt  egyik  székbe  és  keserve- 
sen sírt. 

így  találta  őt  a  ház  leánya,  de  nem  tudta  meg 
könyeinek  okát,  mert  arról  fogalma  sem  volt, 
hogy  az  őket  kihallgatta,  s  Dózia  könyeinek  okát 
annak  vette,  hogy  az  nagyon  boldogtalannak  érez- 
heti magát. 

Megkönnyebbül,  ha  kisirja  könyeit  —  gondolta 
s  egyedül  hagyta.  Az  örömhírt  majd  később  tuda- 
tom vele,  valamint  anyámmal  is,  kinek  ez  iszonyú 
csapás  lesz,  de  valamint  én,  úgy  ő  is  meg  fog 
nyugodni  rajta  .  .  . 

Esztheyné  pedig  ez  alatt,    míg  házában    a    fön- 

tebbick  történtek,  Lamberth  Klárát  kereste  föl, 
kivel  ama  leánykáról  kívánt  beszélni,  kinek  helyét 
Dózia  foglalta  el  hosszú  évek  során,  s  kiről 
Enyingitől  tudta,  hogy  az  jelenleg  Holcsi  lakásán 
van  annak  gyámleányával  eg)'ütt,  kik  nem  voltak 
rokonságban,  de  a  veszedelem  egyformán  érte 
őket,  s  ő  saját  érdekében  is  beszélni  kivánt  velük. 
Megtudni  tőlük,  mit  terveznek,  s  valamit  tenni 
akart  a  fiatal  leányért,  ki  helyett  ő  Döziát  része- 
sítette mindabban,  mit  a  beteg  anyának  igért. 

Félt  és  reszketett,  hogy  a  tárgyaláson  férje  neve 
is  előfordul,  mi  a  legnagyobb  botrány  lenne  mind- 
nyájokra nézve,  s  e  bizonytalanság  kétségbeejtőbb 
volt  a  legrosszabb  valónál  és  minden  áron  bizo- 
nyosságot akart  szerezni,  mit  Lamberth  Klárától 
remélt  megtudni,  ki  otthon  volt,  s  meglehetős  hide- 
gen fogadta  őt. 

Midőn  a  szobába  lépett,  két  fiatal  leányt  talált 
ott,  egyiket  sem  ismerte,  de  elhalványodva  tekin- 
tett a  fiatalabbra,  mert  oly  hasonlatosságot  ta- 
lált annak  arczán,  mi  származását  kétségtelenné 
tette. 

Lélekzetét  elállni  érzé.  Halk,  bizonytalan,  této- 
vázó hangon  válaszolt  Klára  mogorva  kérdésére, 
hogy  mit  kivan,  s  eleinte  alig  tudta,  mit  beszél  és 
nem  birta  szemeit  levenni  Juliskáról. 

—  Megtudva  a  borzasztó  esetet,  mi  önöket 
érte,  Lamberth  kisasszony,  —  kezdé  pár  pillanat- 
nyi szünet  után,  —  mint  Dózia  barátnőjének,  segít- 
ségemet kívántam  fölajánlani.  Önök  hosszú  ideig 
jók  voltak  iránta,    s    én  azt  viszonozni    szeretném. 

A  Dózia  névre    Klárát    valóságos    düh    fogta  el. 

—  ó  volt  az  oka  mindennek!  —  kiáltá.  —  Ha 
ő  nincs,  sohasem  jutunk  ebbe  a  bajba,  de  ne  mer- 
jen szemem  elébe  kerülni. 

Esztheyné  megdöbbenve  hallgatta  e  szavakat. 

—  Nem  igazságtalan  ön  iránta?  —  kérdé  hide- 

gcn.  —  Miféle    szerepe    lehetett    neki  a  kérdéses 
ügyben? 

—  Kár  erről  beszélni,  grófné,  —  monda  gúnyos 
megvetéssel  Klára.  —  Dózia,  az  ön  pártfogoltja, 
a  legálnokabb  teremtés,  kit  képzelni  lehet.  Mi 
minden  jóban  részesítettük.  Fölfogadtuk  elhagya- 
tottságában, úgy  élt  nálunk,  mint  egy  berezegné, 
s  hátunk  mögött  szerelmi  viszonyt  kötött  Oroszlay 
gróffal,  ki  detektivvel  kisértette  lépteinket  s  az 
utánunk  utazott  Genfbe,  kutatott,  kémkedett,  míg 
oly  vádakat  kovácsolt  gyámatyám  ellen,  mi  a  bör- 
tönbe vezette  őt,  s  ki  tudja,  hogy  és  miként  fog 
végződni   ügye. 

—  Mindezt  Dózia  tette  volna?  —  kérdé  hitet- 
lenül Esztheyné,  ki  minderről  még  semmit  sem 
hallott  s  nem  is  hitte,  csak  az  döbbentette  meg, 
mit  neki  Klára  Oroszlay  és  Dózia  összeköttetésé- 
ről beszélt,  mert  ő  azt  eddig  ártatlan  szerelemnek 
gondolta,  mi  inkább  csak  ábrándozáson  alapul,  s 
úgy  fog  elmúlni,  a  hogy  jött. 

—  Kérdezze  meg  tőle  magától,  vagy  kérdezze 
meg  ettől  a  fiatal  leánytól,  ha  nekem  nem  akarja 
elhinni. 

Esztheyné  a  feltűnő  csinos    leánykához    fordult. 

—  Mit  tud  maga,  gyermekem,  ezekről  a  dol- 
gokról ?  —  kérdé  tőle. 

—  Nem  sokat,  —  viszonzá  az  zavarral.  —  Én 
Somorjayné  leányának  tartottam  magamat,  ki  föl- 
nevelt és  jó  volt  hozzám,  s  az  említett  Kardos 
nevű  detektiv  azt  állítja,  hogy  nem  én,  hanem 
Dózia  az  ő  leánya,  de  nem  hiszem  és  nem  is  aka- 
rom hinni. 

—  De  mit  tud  arról,  mit  Lamberth  kisasszony 
Dóziáról  beszél  ? 

—  Semmit !  Én  őt  nem  ismerem.  Csak  pár  nap 
előtt  hallottam  egy  Zsófi  nevű  szobaleánytól,  hogy 
Holcsiéknál    van,    de    Klárának    igazat  adok,    mert 

Kardos  úr,  ki  pár  hét  óta  hónapos  szobát  bérelt 
tőlünk,  elmondta,  miként  ő  végette  járt  Genfben, 
s  ha  ez  nem  történik,  a  többi  sem  következik 
utána  .  .  . 

Nagy  élénkséggel  és  természetességgel  adta  elő 
szavait  a  leányka,  s  Esztheyné  látta,  hogy  a  mit 
mond,  arról   meg  is  van  győződ  vc. 

—  Lehet,  hogy  igazuk  van,  —  monda  kitérve,  — 
lehet,  hogy  nincs,  de  nem  erről  kivánok  beszélni, 
hanem  megkérdezni,  nincs-e  valamiben  fogyatko- 
zásuk, s  nem  lehetek-c  segítségükre  ? 

—  Semmire  sincs  szükségünk,  —  viszonzá  hide- 
gen Klára.  —  Én  szerencsére  vagyonos  vagyok,  s 
holnap  Juliskával  birtokomra  utazom,  és  együtt 
maradunk,  ott  várva  be,  hogyan  fog  gyámatyám 
sorsa  eldőlni.  Mit  nem  kétlek,  hogy  gyorsan  ki- 
tisztázza magát. 

Esztheynét  bosszantotta  Klára  gúnyos,  sértő 
modora  s  látva,  hogy  további  maradása  czéltalan, 
hideg,  büszke  főhajtással,  minden  további  szó  nél- 
kül távozott,  azon  tudatban  :  hogy  Juliska  el  van 
látva,  s  nem  szorul   az  ő  segítségére. 

Meglehetős  rossz  kedvvel  érkezett  haza,  hol 
öltöző-szobájába  menve,  leányát  ott  találta,  ki  mint 
látszott,  várt  az  ő  jövetelére. 

—  Azt  hittem,  sétálni  mentél,  —  kezdé  Her- 
mance  grófnő,  figyelmesen  pillantva  rá,  kinek 
arczán  valami  szokatlan  kifejezést  látott,  mi  voná- 
sain a  rendes  komolyságnál  is  feltűnőbb  volt. 

—  Ma  nem  mentem,  mert  fontos  beszédem  van 
mamával. 

—  Fontos  beszéded,  velem  ?  —  kérdé  megle- 
petve a  grófné  s  feszülten  vizsgálta  arczát. 

—  Dóziáról  szeretnék  valamit  mondani. 

—  Beszélj  gyermekem,  remélem,  nincs  valami 
kifogásod  ellene? 

—  Ellenkezőleg,    nagyon    megszerettem    s  csak 

azt  sajnálom,  hogy  már  akkor  nem  maradt  itt, 
midőn  először  nálunk  volt  s  mint  Ernesztine  mondja, 
egy  estét  töltött  a  házban. 

A  grófné  arczát  sötét,  haragos  pir  önté  el  e 
szavakra.  Ernesztine,  az  a  vén  csacsi  fecsegett,  — 
gondolta  bosszúsan.  —  Ugyan  mire  való  volt  ez  a 
szószátyárkodás  ?  .  .  .  Ezért    jól    meg  fogja  szidni. 

—  Akkor  ő  csak  pár  órára  jött  ide  s  szó  sem 
volt  arról,  hogy  tovább  maradjon  nálunk,  —  viszonzá 
erőltetett  mosolylyal,  de  titkolhatatlan  zavarral 
Hermance. 

—  Ama  kisded  arczképet  is  ő  hagyta  itt  akkor, 
melyet  én  találtam  meg,  s  mely,  mint  mondja, 
anyja  arczképe? 

—  O  mondta  azt  neked  ? 

—  0,  miután  visszaadtam  neki  a  képet,  de  hát 
kinek  a  gyermeke  6  tulajdonképen  ? 

—  Egy  özvegyasszonyé,  kit  Somorjaynénak  hív- 
nak, —  monda  gyorsan  Hermance.  —  Atyja  ka- 
tonatiszt volt,  de  meghalt,  s  ők  nzgy  szegénység- 
ben maradtak. 

—  És  leánya  mégis  oly  kitűnő  nevelést  kapott. 
Minden  tekintetben  úri  leány  ő,  úgy  fogalmaira, 
mint  műveltségére  nézve. 

—  Azt  nem  lehet  tagadni,  nevelését  egy  első- 
rangú intézetben  nyerte,  hol  kitűnő  tanárok  voltak 
s  úgy  látszik,  kedvvel  tanult. 

—  És  ki  fedezte  költségeit,  mert  az  olyan  inté- 
zet sokba  kerül  ? 

—  Én  neveltettem,  —  viszonzá  uj  zavarral 
Esztheyné,  kinek  igen  kellemetlen  volt  ez  a  kér- 
dezősködés. 

—  Ugy  mamának  valami  összeköttetésben  kellett 
velük  lenni,  —  monda  bizonyos  konoksággal  a 
leányka,  mi  nem  volt  szokása. 

—  Minden  bizonynyal !  —  kiáltott  föl  türel- 
metlenül   Hermance.    —    De    miért  kérdezősködő! 

B«nicskyné  :   Yigzet<t   tévedés.  3« 

most  ezekről  ?  Még  pedig  oly  szokatlan  nagy  ér- 
dekkel 1 

—  Előzményéül  azoknak,  miket  mondani  akarok, 
mert  Dóziáról  kívánok  hosszasabban  beszélni,  ki 
nagyon  boldogtalan, 

—  Több  nála  a  képzelődés,  mint  a  való,  — 
monda  könnyedén  a  grófné.  —  Mi  baja  van  ? 
O  nálunk  marad,  s  olyan  sorsban  részesül,  mi  ki- 
fogást nem  szenved,  s  ha  nem  elégszik  meg  sor- 
sával, háládatlan  ! 

—  De  ő  szereti  Oroszlayt,  s  viszont  szeret- 
tetik általa  és  attól  fél,  hogy  nem  lehetnek  egy- 
másé. 

—  Ha  fél  attól,  helyesen  teszi,  —  monda  ön- 
kéntelen gúnnyal  Esztheyné,  de  csodálkozva  vizs- 
gálta leánya  nyugodt  arczát,  meg  nem  foghatva, 
mily  azélból  beszél  az  ezekről  neki.  —  Mert  az 
ilyen  házasság  lehetetlen.  Oroszlay  gróf  és  So- 
morjay  Dózial 

—  A  kik  igazán  szeretnek,  azoknak  minden 
egyéb  mellékes! 

—  Divatos  teóriák  ezek  Veronika.  Az  előkelő 
ember  mindig  az  marad,  s  kötelességei  vannak 
neve  és  rangja  iránt,  —  monda  kedvetlenül  a 
grófné.  —  És  különben  is  nem  tudom  kitalálni, 
mily  czélból  beszéled  ezeket  nekem  ? 

—  Oi'oszlay  ma  nálam  volt,  s  megigértem  neki, 
hogy  szószólója  leszek  óhajtásának  szülőimnél  és 
Dóziánál,  kinek  nincs  bátorsága  igent  mondani. 

—  Ezt  nagyon  rosszul  tetted.  Veronika  —  vi- 
szonzá  haraggal,  de  egyszersmind  a  legnagyobb 
bámulattal  Hermance.  —  Dóziát,  azt  hiszem,  nem 
kell  rábeszélned  semmire,  mert  ő  csak  látszatból 
ellenkezik,  ha  ugyan  teszi,  mert  ha  nem  lett  volna 
bátorsága  ahhoz,  hogy  Oroszlay  grófné  legyen, 
nem  hagyta  volna  odáig  jutni  a  dolgokat.  A  mi  a 
mi  jóváhagyásunkat  illeti,  arra  Jakabnak  nincs  szűk- 

sége.  Dóziának  van  anyja,  ki  rendelkezik  fölötte  s 
várjanak,  mig  kiszabadul  a  höriönből,  —  folytatta 
gúnyos  szenvedéllyel  Esztheync  s  hátat  fordított 
leányának. 

—  Istenem,  istenem,  —  kiáltott  fel  Veronika 
könnyekben  törve  ki,  —  mily  kegyetlen  a  sors, 
hogy  annyi  embeit  tesz  szerencsétlenné,  holott 
mindenki  boldog  lehetne  ! 

A  grófné  tőrszúrást  érzett  szivében  e  följajdu- 
lásra,  mert  érezte,  hogy  mindannak  kezdete,  mi 
fölött  leánya  kesereg,  tőle  indult  ki.  Az  ő  végze- 
tes tévedéséből.  De  hisz  ő  jót  akart  s  csak  igére- 
tét teljesítette,  mit  esküvel  fogadott  gyermekei  bol- 
dogságára, s  éppen  azzal  vétett  leánya  ellen,  hogy 
könyörületes  akart  lenni.  Sirni  látván  leányát,  az 
ő  szemei  is  könyekkel  teltek  meg,  s  hosszú  ideig 
nem  beszéltek  együtt,  míg  végre  Veronika  kér- 
dezte. 

—  Tehát  semmi  öröm-  vagy  megnyugtató  hírt 
sem  vihetek  Dóziának? 

—  Tőlem  nem  s  legjobb  szeretném,  Veronika, 
ha  nem  keverednél  ez  ügybe,  mely  csak  rosszat 
foglalhat  magában. 

—  De  ha  Jakabot  boldogsághoz  vezetné! 

—  És  te,  ki  szereted  őt,  mással  kivánod  bol- 
doggá tenni  ?  Ez  igazán  oly  nagylelkűség,  mire 
csak  te  vagy  képes  .  .  . 

—  Nem  áldozzuk-e  föl  örömmel  saját  boldog- 
ságunkat azért,  kit  szeretünk  ?  —  kérdé  lelkesül- 
ten a  leányka. 

—  De  ez  a  házasság  Jakabra  nézve  nagy  sze- 
rencsétlenség lenne. 

—  Azt  ő  maga  tudja  legjobban,  mi  vezeti  bol- 
dogsághoz. 

—  Nos,  hát  ne  beszéljünk  róla.  Dózia  most 
egyelőre  itt  marad,  s  a  dolgok  rendes  lefolyást 
vesznek  ...  És    ha    Oroszlay    ragaszkodik    ahhoz. 

hogy  nőül  vegye,  tegye.  De  előbb  le  kell  folyni 
az  esküdtszék  tárgyalásának  s  ha  Holcsit  és  nővé- 
reit elitélik,  alig  hiszem,  hogy  Oroszlay  abból  a 
családból  kivánna  nősülni. 

—  Szegény  Dózia !  —  sóhajta  Veronika,  és  el- 
hagyta a  szobát,  hogy  visszatérjen  hozzá,  kit 
könyek  között  hagyott  szobájában. 

De  azt  üresnek  találta. 

Dózia  nem  volt  sehol.  Senki  sem  látta  távozni, 
s  éppen  úgy  eltűnt,  mint  amaz  éjjel  az  Eszthey- 
palotából,  egy  ujságlapot  hagyva  szobájában,  a 
padlón  heverve,  melyben  bő  és  kimerítő  leírása 
volt  Hol  esi  nővéreinek,  Obrenné  és  Somorjainé 
elfogatásának. 

A  lap  papirosa  azon  a  helyen  nedves  volt  a 
könyektől  s  Veronika  eltalálta  az  összefüggést 
annak  tudósítása  és  Dózia  eltűnése  között. 

Szegény  leány!  —  sóhajtá  igaz  szívből  fakadt 
sajnálkozással.  —  Sokat  mért  rá  a  sors,  de  még 
boldog  lehet! 

Azután  futott  anyjához,  ki  hallván  Dózia  eltű- 
nését, kikérdezte  Erncsztinét,  az  összes  cselédsé- 
get s  a  portást,  de  senki  sem  tudott  róla  hírt 
adni  és  az  Eszthey-család  mind  külön-külön  meg 
volt  döbbenve  a  leányka  távozásán,  kinek  most 
már  igazán  nem  volt  menhelye  sehol,  s  ki  tudja, 
hova  ragadja  őt  kétségbeesése  ? 

De  nem  mertek  semmit  tenni  keresésére.  Vár- 
ták este,  reggel,  másnap  délig,  s  midőn  az  még 
mindig  nem  adott  életjelt  magáról,  Eszthey  írt 
Oroszlaynak,  mert  egyedüli  reményük  még  az 
volt,  hogy  talán  ő  tud  annak  hollétéről.  De  vissza- 
jött a  válasz,  hogy  a  gróf  nincs  a  fővárosban,  s 
s  csak  pár  nap  múlva  várják  vissza  .  .  . 

Holcsi  Kálmán  ügyvéd  bűnpörének  nyilvános  tár- 
gyalása egy  szombati  napra  volt  kitűzve  s  óriási 
érdeklődés  mutatkozott  a  közönségben  iránta, 
melyet  már  hetek  óta  izgattak  a  lapok  tudósításai, 
melyben,  mint  híre  járt,  főrangú  személyek  is  sze- 
repelni fognak. 

A  mondott  napon  a  törvényszék  tágas  terme 
fulladásig  megtelt  kíváncsi  közönséggel. 

A  birói  emelvényen  ült  az  elnök  s  jobbról-bal- 
ról  mellette  a  birák.  Előtte  a  jegyző,  oldalt  az 
ügyész  s  távolabb  nyúlt  el  az  esküdtek  padja, 
melyen  tizenkét  esküdt  foglalt  helyet,  az  elnök 
háta  mögött  az  újságok  tudósítói,  kik  feszülten 
várták,  mikor  kezdhetnek  jegyzéseikhez. 

A  tanuk  padján  ült  Lamberth  Klára,  Pármai 
Juliska,  Zsófi,  volt  szobaleány,  Latorné,  ki  Genf- 
ben is  volt  Holcsi  gyámleányával  és  Dóziával, 
Tornyoson  pedig  a  háztartást  vezette.  Kardos,  a 
detektiv  és  Somorjay  Károly  a  koronatanú,  ki  bete- 
gen, sápadtan,  összetörve  ült  helyén  s  nyugtalanul 
tekintgetett  az  ajtóra,  melyen  a  vádlottnak  belépni 
kellett. 

Holcsi  nagyon  öntudatosan  jelent  meg  a  terem- 
ben. Pillantása  átröpült  a  tanukon,  s  Klárának 
vidáman,  biztatóan  intett,  de  midőn  Somorjayval 
találkozott,  fenyegető  dacz  tükröződött  abban. 

Azután  az  elnökhöz,  birákhoz,  esküdtekhez  for- 
dult s  udvariasan  hajtá  meg  előttük  magát. 

A  törvényszéki  jegyző  felolvasta  a  vádiratot, 
melyben  a  vádlott  gyilkossággal  és  gyermekcsempé- 
szeltel  van  vádolva.  A  biró  megkérdezte  tőle:  bű- 
nösnek érzi  magát?  mire  ő  emelt,  bátor,  határo- 
zott hangon  nem-mel  felelt. 

Ekkor  fölemelkedett    helyéről  a  királyi    ügyész. 

s  azt  az  indítványt  tette,  hogy  miután  a  rendőr- 
ségnek még  nem  volt  elég  ideje  az  adatokat  össze- 
gyűjteni, s  különösen  Holcsi  nővéreinek  bűnré- 
szességét megállapítani,  napolják  el  a  tárgyalást 
bizonytalan  időre. 

De  ez  indítvány  ellen  hevesen  kelt  ki  Holcsi 
védőügyvédje,  s  a  leghatározottabban  protestált, 
mondván :  hogy  elég  ideje  volt  a  rendőrségnek 
adatok  gyűjtésére,  mert  hetek  óta  tartják  védencéét 
fogva  egy  közönséges,  nedves  czellában,  mi  által 
annak  egészsége  szenved,  kinek  szívbaja  van  s  egy 
oly  régi,  majdnem  elavult  bűnnel  vádoltatik,  mely 
időből  a  tanuk  közül  már  legtöbbnyire  meghaltak 
és  alig  emlékezik  valaki  a  bűntettre. 

Az  elnök  kérdő  pillantást  vetett  birótársaira, 
azután  pár  perczig  összesúgtak,  azután  monda : 

—  A  védőügyvédnek  igaza  van.  Semmi  ok  sincs 
a  tárgyalás  elhalasztására,  miután  itt  összegyűltünk. 
Hallgassuk  ki  a  tanukat  s  azután  határozzunk  a 
királyi  ügyész  úr  indítványára  nézve. 

Az  első  tanú  Kardos  detektív  volt,  ki  nyugod- 
tan, zavar,  vagy  habozás  nélkül  felelt  a  hozzá  in- 
tézett kérdésekre,  habár  tekintete  koronként  el- 
röpült a  csinos  Juliskához,  ki  lesütött  fejjel  ült 
helyén,  s  arcza  égett  az  izgatottságtól. 

Kardos  nyílt  tekintete,  nyugodt  tartása  és  kö- 
vetkezetes feleletei  láthatólag  jó  hatást  tettek  a 
hallgatóságra. 

Elmondta,  hogy  jött  rá  az  évek  előtt  elkövetett 
bűnre,  és  sok  fáradság  után  sikerült  neki  rábirni 
Somorjayt  a  vallomásra,  minek  alapján  tette  meg 
a  följelentést  Holcsi  ellen. 

A  vádlott  ismét  gúnyosan  mosolygott,  de  nagyon 
halavány  volt,  s  kezét  többször  szíve  tájékára  szo- 
rítá,  mintha  valamely  fájdalom  kinozná. 

Miután  Kardos  bevégezte  vallomását,  Somorjay 
Károly  lett  fölhíva,  ki  nehézkesen  hagyta  el  helyét. 

görnyedten,  s  lesütött  szemekkel  várta  a  hozzá 
intézendő  kérdéseket. 

Kíváncsi  zúgás  hangzott  föl  a  hallgatóság  sorai 
közül.  Tudták,  hogy  ő  az  egyedüli  tanú,  ki  abból 
az  időből,  n\időn  Holcsi  a  gyilkosságot  állítólag 
elkövette :  fölfedczóseket  tehet,  sőt  már  írásbeli 
vallomása  is  a  birák  kezei  között  van,  s  nagy  fe- 
szültséggel várták  feleleteit. 

De  ekkor  oly  valami  történt,  mi  az  összes 
egybegyűlteket  megzavarta  és  nagy  fölfordulást 
okozott. 

A  vádlott  szó  nélkül  összerogyott,  s  elterülve 
feküdt  a  földön  halálsápadtan,  mozdulatlanul  ;  a 
hallgatóság  felugrott  helyéről  s  Klára  és  Juliska 
rémült  kiáltással  futottak  hozzá. 

A  közönség  köréből  egy  orvos  vált  ki,  s  az 
élettelen  testhez  sietett  és  gyorsan  felgombolva 
annak  mellényét,  szivére  tette  kezét,  s  hangosan 
monda : 

—  Meghalt,  ezt  nincs  ki   fölébressze  többé  1 

A  birák  zavartan  tekintettek  egymásra.  Nem 
emlékeztek,  hogy  ily  eset  történt  volna  hivataluk 
alatt  a  törvényszéki  teremben.  Visszahúzódtak,  a 
közönség  is  gyorsan  kivonult,  Somorjay  is  eltűnt, 
s  csak  Kardos,  Klíra  és  Juliska  követték  a  testet, 
melyet  visszavittek  börtönébe  további  intézkedésig. 

Ez  az  eset  óriási  lármát  okozott  a  fővárosban. 
A  lapok  hasábokat  írtak  a  történtekről,  s  aznap 
senki  sem  beszélt  másról,  mint  a  vádlott  haláláról, 
ki  megszabadult  a  földi  Ítélet  büntetésétől  ;  s  most 
már  a  legfelső  biró  előtt  áll. 

Természetes,  hogy  Esztheyéknél  is  nagy  izgal- 
mat okozott  Holcsi  esete.  Már  hetek  óta  a  legna- 
gyobb izgalomban  éltek  a  palota  lakói.  Rettegtek 
az  ügyvéd  vallomásától,  s  talán  még  inkább  attól, 
hogy  Somorjay  megemlíti  Eszthey  gróf  nevét  is, 
sőt  a  grófot  is  beidézik  tanúnak.    A  rendesen    vi- 

dám,  könnyűvérű  ember  egészen  ki  volt  véve 
sodrábóK  AJig  mozdult  ki  hazulról,  s  betegnek 
állítá  magát.  Hermance  grófnő  nem  kevésbbé  volt 
leverve  az  események  miatt,  mihez  még  Dózia  el- 
tűnése is  járult,  kiről  semmi  hír  sem  érkezett,  és 
lépéseket  nem  mertek  miatta  tenni  a  rendőrségen, 
félve  a  botránytól. 

Enyingi  ebben  a  nehéz  időben  naponkénti  s 
majdnem  egyedüli  látogatója  volt  az  Eszthey-csa- 
ládnak,  s  hordta  a  híreket  Oroszlay  kétségbeesé- 
séről és  más  egyéb,  a  Holcsi-pörrel  kapcsolatban 
levő  eseményekről.  Sok  időt  töltött  Veronika  tár- 
saságában, ki  tőle  szerette  volna  megtudni  mind- 
azt, mi  szüleinél  érthetetlen  volt  neki.  Azoknak 
levertsége.  Atyjának  szokatlan  viselete  stb.,  de 
természetesen  nem  sokat  tudott  meg  tőle,  mert  az 
nem  adhatott  fölvilágosítást. 

A  legnagyobb  részvéttel  beszélt  olykor  Dóziá- 
ról,  s  Enyingi  oly  nagy  melegséggel  nyilatkozott 
a  szerencsétlen  leányról,  hogy  Veronika  szivét 
egészen  megnyerte  s  anyja  előtt  többször  úgy 
nyilatkozott,  hogy  ő  ezelőtt  Enyingit  egészen 
másnak  ismerte,  mert  majdnem  semmi  figyelmet 
sem  fordított  rá,  de  most  látja,  hogy  az  mily 
melegszívű  ember. 

A  tárgyalás  balesetének  szenzácziós  hírét  is  ő 
hozta  először  az  Eszthey-palotába,  s  ott  a  grófi 
pár  föllélegzett  Holcsi  halálának  hírét  hallva.  Egy- 
előre meg  voltak  mentve  annak  vallomásától,  de 
hátra  volt  még  a  két  elfogott  nővér  és  Somorjay, 
kik  annyit  tudhattak  a  múltból,  mint  maga  az  el- 
hunyt ügyvéd,  rájuk  nézve  azonban  már'  nem  vol- 
tak oly  veszélyesek,  miután  a  fő  és  igazi  bűnös 
meghalt. 

Némileg  tehát  visszatért  a  nyugalom  a  palotába, 
s  a  fiatal  Béla  gróf  is  többet  időzött  otthon,  mint 
a  kedvetlenség  idejében.  Mert  ő  csak    a    víg    tár- 

salgást  és  mulatságokat  szerette,  s  kerülte  mindazt, 
a  mi  még  kedélyét  megzavarta  volna. 

Egy  napon  Orosz) ay  is  meglátogatta  Esztheyéket 
s  azok  megijedtek  azon  a  pusztuláson,  mi  szép 
arczán  ki  volt  fejezve.  Vonásai  nagy  szenvedéseket 
mutattak,  s  álmodozó  szemében  most  keserv  tük- 
rözé  magát  az  elveszett  remény  miatt,  mert  ő  sem 
hallott  Dóziáról,  de  mind  a  mellett  folytonos  re- 
mény és  kétség  között  töltötte  napjait. 

A  szalonba  léptekor  Enyingit  is  ott  találta,  s  a 
kandalló  körül  a  hölgyeket,  kik  napok  óta  nem 
mehettek  ki  a  házból  a  gyorsan  beállt  tél  hóvihara 
miatt  és  örömmel  látták  Oroszlay  jövetelét. 

Eleinte  a  napi  eseményekről  beszéltek,  azután 
Enyingi  rátért  a  közeledő  farsangra.  Elmondta  a 
bemutatandó  leányok  neveit,  a  főrendűeknél  ké- 
szülő bálokat,  s  vidámságot  öntött  a  társalgásba, 
mi  kissé  nehézkesen  indult  meg,  mert  a  hölgyek 
meg  voltak  döbbenve  Jakab  gróf  külseje  fölött, 
ki,  mint  mondtuk,  feltűnő  rossz  színben  volt,  s 
alig  mertek  előtte  vidámabb  dolgokról  beszélni. 

És  ő  észrevette  ezt,  s  talán  nem  akarva  szo- 
morúságával terhökre  lenni,  erőlködött  Enyingi 
élénk  társalgásában  résztvenni,  és  Veronikához 
fordulva,  kérdé  : 

—  Örül  a  farsangnak,  grófnő,  mi  Lóránd  sze- 
rint hosszú  és  tartalmas  lesz? 

—  Oh,  én  nem  szándékozom  többé  bálba  menni, 
vagy  legalább  az  idén  nem. 

Oly  nagy  határozottsággal  ejté  ki  e  szavakat  a 
leányka,  hogy  mindnyájan    csodálkozva    néztek  rá. 

—  Hisz  még  csak  egy  farsangon  tánc^zolt,  — 
monda  Oroszlay,  —  s  azt  állítják  a  fiatal  hölgyek, 
hogy  a  világban  való  szereplés  kezdete  rendesen 
nehézségekkel  jár  és  nagyobb  náluk  az  elfogult- 
ság, mint  az  élvezet,  s  a  második  farsang  az,  mely 
élvezetet  szerez. 

—  És  igazat  mondanak!  —  viszonzá  hévvel 
Veronika.  —  Rendesen  nagy  várakozással  kezdjük 
meg  mulatságainkat,  s  talán  ez  tesz  elfogulttá.  De 
rendesen  nem  találjuk  azt,  a  mit  vártunk. 

—  Ezt  sok  fiatal  hölgy  elmondhatná  magáról, 
de  legkevésbbé  grófnő,  —  viszonzá  enyelegve 
Enyingi.  —  A  ki  oly  ünnepeltetésnek  van  kitéve, 
az  többet  talál,  mint  a  mit  talán  várt. 

—  De  nem  mindenki  vágyik  arra,  s  nekem  elég 
volt  a  farsang  élvezete  egy  télen.  Végre  is  nagyon 
felületes  mulatság  végigtánczolni  az  éjszakákat,  hogy 
azután  a  napokat  átaludjuk. 

—  Kevés  leány  gondolkodik  így,  —  monda 
Enyingi  mosolyogva,  s  egy  pillantással  Jakabra, 
kire  látható  kellefnes  hatást  tettek  e  szavak,  s  majd- 
nem érzékenyen  monda : 

—  Szórói-szóra  aláírnám  grófnő  állítását,  csak 
azt  csodálom,  hogy  hol  vette  e  tapasztalatokat? 
Lórándnak  igaza  van,  kevés  leány  gondolkozik  így, 
s  úgy  az  anyák,  mint  leányaik  lehetetlennek  tar- 
tanák másként  cselekedni,  mint  a  bevett  szokás 
előírja,  hogy  az  egyik  bál  és  mulatságból  a  má- 
sikba siessenek  vég  nélkül. 

—  És  természetesnek  tartja  azt,  hogy  Veronika 
így  beszél  ?  —  kérdé  majdnem  megrovóan  Hcr- 
mance,  Oroszlayhoz  fordulva. 

—  Veronika  grófnő  egyéniségét  ismerve  — 
igen. 

—  Ha  tíz  évvel  idősebb  volna,  nem  lehetne 
bámulni  szavain.  De  tizennyolcz  éves  korban  ez 
természetellenes. 

—  És  hány  leány  van,  ki  soha  sem  mulatott,  s 
boldog  és  elégedett!  —  kiáltott  föl  hévvel  Vero- 
nika. —  És  hány  van,  ki  ott  a  bálterem  zenéje 
mellett  sírni  szeretne,  holott  kötelessége  moso- 
lyogni és  derült  arczot  mutatni 

Oly  nagy    érzékenységgel    ejté    ki  e  szavakat  a 

fiatal    leány,    hogy  pár  pillanatra    megakadt  a  tár- 
salgás, s  a  két  ifjú  meglepetve  pillantott  egymásra. 

—  Csakhogy  azok  a  leányok,  kikről  te  beszélsz, 
nincsenek  a  te  helyzetedben,  —  monda  Eszthcyné, 
s  nem  azért  nem  vesznek  részt  az  ifjúság  élveze- 
teiben, mert  nincs  kedvük,  hanem  mert  nem  te- 
hetik. 

—  Például  szegény  Dózia !  —  monda  búskomo- 
lyan  Veronika,  mely  név  kiejtése  mindnyájokat 
megdöbbenté,  s  Hermance  grófnő  arcza  élénk 
rosszal ást  fejezett  ki. 

—  Semmi  hír  sincs  róla?  —  kérdé  Enyingi. 

—  Semmi ! 

Oroszlay  nem  szólt  a  feleletre,  de  nagyon  ha- 
lovány lett,  s  Enyingi  monda : 

—  Végre  is  a  rendőrséghez  kellene  fordulni 
miatta,  mert  annyiban  nem  maradhat  eltűnése. 

—  Nem,  nem,  azt  nem  tehetjük,  —  viszonzá 
hévvel  Esztheyné.  —  Botrány  lehetne  belőle.  Ha 
nyíltan  keresnénk,  belejönne  az  az  újságokba,  s 
ezt  ő  maga  legkevésbbé  szeretné. 

—  De  hát  hova  lehetett?  —  tört  ki  fájdalom- 
mal Oroszlay.  —  Miért  rejtőzködik  azok  előtt, 
kik  szeretik  és  nélkülözik  ? 

—  Én  nem  tettem  le  a  reményről,  hogy  vagy 
visszatér,  vagy  tudatja  hollétét,  —  monda  Enyingi.  — 
Talán  ki  akart  térni  az  esetleges  kihallgatás  elől 
Holcsi  pőrének  tárgyalásában,  kivel  összeköttetés- 
ben volt,  s  félt,  hogy  beidézik  tanúnak. 

—  Az  valószínű,  —  jcgyzé  meg  Esztheyné, 
kinek  nagyon  kellemetlen  volt  ez  a  beszédtárgy, 
s  örömmel  látta  a  komornyik  megjelenését,  ki  tea- 
készlettel lépett  be,  követve  az  inastól,  s  gyorsan 
elrendezték  a  tea-asztalt,  mialatt  megszakadt  a  tár- 
salgás, s  Veronika  a  tea  kiöntéséhez  fogott. 

—  Egy  levelet  hoztak  a  grófnőnek,  —  monda 
a  komornyik    Veronikához    lépve,  s  átadva  azt,   ki 

rápillantva  az  írásra  a  borítékon,  csodálkozva  szem- 
lélte a  teljesen  ismeretlen  betűket. 

—  Kitől  van?  — -  kérdezte  Hermance  grófnő. 

—  Nem  tudom.  Ha  megengedik,  fölbontom, 
mert  oly  különös  érzésem  van,  mintha  a  levél  fon- 
tos tartalommal  bírna. 

És  leszakítva  a  borítékot,  mindenekelőtt  az  alá- 
írásra pillantott  s  annak  látására  halk  sikoltás  hagyta 
el  ajkait.  —  A  levél  Dóziától  volt. 

—  Mi  bajod.  Veronika  ?  Kitől  jön  a  levél  ?  — 
sürgeté  őt  megrettenve  Esztheyné,  s  a  többiek 
feszülten  vizsgálták  arc2:át,  mert  sejtették,  hogy 
abban  valami  különös  lehet,  Ítélve  a  leányka  meg- 
döbbenéséről, kinek  arcza  a  fölindulástól  halál- 
sápadt lett. 

—  Dó — zi — á — tói,  —  rebegte  halkan,  s  ol- 
vasni kezdett,  mialatt  mély  csönd  honolt  a  teremben. 

A  levél  a  következőket  tartalmazta : 

Sacré-Coeur,   12/9.   19  ...  . 
Szeretett  kedves  grófnő ! 

Onnét  írom  e  sorokat,  hol  lenni  egyedüli  ren- 
deltetésem —  a  kolostorból  I 

Beléptem  a  szent  szüzek  közé,  s  itt  maradok 
örökre  és  fölveszem  a  fátyolt.  Ne  aggódjanak 
miattam,  hogy  híremet  eddig  nem  hallották.  Meg 
voltam  hasonolva  önmagammal  s  idő  kellett,  míg 
lelkem  egyensúlyát  valamennyire  visszanyertem. 

Most  csöndes  és  békés  vagyok.  Lecsillapult  ben- 
nem mindaz  a  kínzó  érzés,  mi  megőrüléssel  fenye- 
getett. Istenhozzádot  mondtam  a  világnak !  El  va- 
gyok temetve,  s  nem  kívánok  fölébredni. 

Imádkozni  fogok  mindazok  boldogságáért,  kiket 
szeretek,  s  kik  oly  jók  voltak  hozzám,  hogy  meg- 
hálálni nem  tudom,  s  csak  arra  kérem,  felejtsék  el 
a  boldogtalan 

Dóziáí. 

Veronika  könycs  szemekkel  nyujtá  OroszJaynak 
a  levelet,  ki  mohón  futotta  azt  keresztül,  s  azután 
némán,  leverten  tekintett  maga  elé. 

Nagy  csapás  volt  ez  rá  nézve,  és  mégis  meg- 
könnyebbülést érzett,  mert  azt  megtudta,  hogy 
Dózia  él,  mi  fölött  már  kételkedni  kezdett. 

Azután  sorra  elolvasták  a  szomorú  tudósítást  s 
mindnyájuk  arczán  meghatottság  látszott.  Senki 
sem  tett  megjegyzést  Dózia  elhatározására  nézve, 
s  Oroszlay  bticsút  vett  és  g^'orsan  távozott,  mint 
ki  nem  birja  titkolni  bánatát  s  idegességét  és  nem 
akart  a  hölgyeknek  terhére  lenni. 

—  Még  mindig  mennyire  szereti,  —  gondolta 
ajkait  harapdálva  Hermance.  —  És  ezt  az  érzést 
én  keltettem  föl  benne  végzetes  tévedésemmel! 

—  Nem  hagyhatjuk  Dóziát  a  zárdában.  — 
monda  nagy  erélylyel  Veronika.  —  Irtóztató  meg- 
gondolni, hogy  oly  szép,  fiatal  leány  tizenhét  éves 
korában  örökre  elbúcsúzzék  az  élet  minden  bol- 
dogságától ! 

—  Ki  tudja,  nem  lesz-e  ott  békésebb,  boldo- 
gabb élete,  mint  a  világban?  —  monda  Esztheyné. 

—  Láttuk  Oroszlay  izgatottságát  s  arczának  két- 
ségbeesett kifejezését.  Ez  a  két  ember  úgy  szereti 
egymást,  hogy  boldogság  várhat  csak  rájuk  s  miért 
áldozzák  azt  föl  képzelgéseknek?  —  monda  Vero- 
nika hévvel  s  igaz  szánalommal  hangjában. 

—  De  ez  ellen  most  már  semmit  sem  lehet 
tenni,  —  viszonzá  Hermance  grófnő,  láthatólag 
megnyugodva  a  történtek  fölött. 

Enyingi  azonban  látta  Veronika  arczán,  hogy  az 
valami  nagy  elhatározásra  készül  s  jobbnak  találta 
egyedül  hagyni  a  hölgyeket  és  rövid  idó  múlva  ő 
is  távozott,  azzal  a  szándékkal,  hogy  fölkeresi 
Jakabot,  kinek  arcza  halálos  sápadtságából  gyanítá, 
hofi^r  az  miféle  kedélyállapotban  lehet. 

0»  daczára,  hogy  bizonyos  tekintetben   könnyű- 

vérű  ember  volt,  tudott  nagyon  mélyen  érezni  és 
komoly  is  lenni,  s  most  barátja  háza  felé  haladva, 
egyenkint  végiggondolta  azoknak  az  embereknek 
sorsát,  kiket  a  véletlen  oly  messziről,  s  oly  külön- 
böző társadalmi  állásból  szedve  össze,  egymásba 
fűzte  történetük  eseményeit. 

Valamennyien  mást  és  mást  óhajtanak  s  egyik 
csak  a  másik  boldogsága  árán  érheti  el  azt,  a  mire 
vágyik,  s  egyedül  Veronika  az,  ki  valamennyiük- 
nek fölötte  áll,  nem  törődik  saját  érdekeivel,  szivé- 
vel és  boldogságával,  igyekszik  boldoggá  tenni  azt, 
a  kit  szeret  és  azt,  ki  nála  oly  sokkal  szerencsét- 
lenebb helyzetben  született,  és  semmije  sincs  neki 
az  életből  s  az  ifjúságból,  szerelmén  kívül ! 

—  Nagyszerű  jellem,  • —  gondolta  elragadtatva 
és  talán  nem  is  lenne  boldog  Jakabbal  , .  .  Neki 
másforma  férj  kellene,  ki  páratlan  egyéniségét  úgy 
fogja  föl,  mint  én,  de  hát  hasztalan  udvarolok  neki 
már  évek  óta,  észre  sem  veszi  azt  Oroszlay  mel- 
lett, ki  pedig    sohasem  volt    más,    mint  jó  barátja. 

E  gondolatok  és  tűnődések  alatt  lesütött  fővel 
haladva,  egyszerre  sötét  árnyékot  látott  maga  előtt, 
s  fölpillantva,  Kardos  detektívet  pillantá  meg. 

—  Jó  reggelt  kivánok,  gróf  úr,  —  szólítá  az 
meg  őt,  —  a  törvényszéki  tárgyalásról  jövök.  Hal- 
lotta már,  hogy  Holcsi  nővéreit  fölmentették  bizo- 
nyítékok hiányában.  Miután  a  főbűnös  meghalt,  s 
a  két  hölgy  úgy  is  csak  mellékes  személy  volt  és 
Somorjay  visszavonta  ellcnök  vádját,  holnap  sza- 
badon bocsátják  őket. 

—  Nem  sok  hasznát  veszik  fölmentésüknek,  — 
viszonzá  Enyingi.  —  Obrenné  bizonynyal  nem 
kapja  vissza  engedélyét  leánynevelő  intézetére,  de 
ha  kapná  is,  vájjon  ki  adná  hozzá  gyermekét?  És 
a  másik,  Holcsi  nélkül,  nem  tudom  miből  fog  élni  ? 

—  Azt  én  sem  tudom  .  .  .  Talán  leánya  fogja 
segíteni,  ki,  úgy  hallom,  Eszthey  grófnénál  van. 

—  Már  nincs  ott,  zárdába  ment. 

—  Ne  mondja,  gróf  úri  Ez  igazán  csodálatos. 
Oly  fényes  jövőnek  nézett  elébe  ...  És  mit  mond 
erre  Oroszlay  gróf,  ki  általam  oly  nagy  hévvel 
kereste  hollétét? 

—  Még  nem  tudom,  most  megyek  hozzá,  — 
viszonzá  Enyingi  tartózkodva,  ki  nem  igen  szere- 
tett Kardossal   ezekről  a  dolgokról  beszélni. 

—  Újságot  is  akarok  mondani,  gróf  úr,  ha  érdek- 
lik egy  kevéssé  az  én  ügyeim. 

Ekkor  már  Oroszlay  háza  előtt  voltak,  s  Enyingi 
megállva  a  kapu  előtt,  kérdőleg  nézett  rá. 

—  Vőlegény  vagyok,  s  leendő  házasságomat 
tulajdonképpen   méltóságodnak  köszönöm. 

—  Nekem?  —  kérdé  csodálkozva  a  gróf.  — 
Ezt  igazán  nem  tudom,  hogy  történhetik,  miután 
semmjt  sem  sejtek  arról. 

—  Ha  megmondom,  ki  a  menyasszony,  rögtön 
érteni  fogja  szavaimat. 

—  Halljuk,  ez  igazán  érdekel. 

—  Pármay  Juliska.  A  cseregyermek! 

—  Ez  meglepő.  A  pör  alatt  ismerkedtek  meg? 

—  A  mint  tudja,  gróf  úr,  ott  laktam  náluk  egy 
hónapos  szobában,  hogy  Somorjayt  megfigyeljem, 
a  mi  sikerült  is.  Megtudtam  mindent,  a  mit  tudni 
akartam,  de  elvesztem  szivemet. 

—  Tehát  kétféle  eredménnyel  járt  a  megbízás? 
Gratulálok ! 

—  Köszönöm.  Majd  tudatom  ezt  Eszthey  gróf- 
fal, talán  érdekelni  fogja  őt. 

—  Eszthey   gróffal  ? 

—  Természetesen !  Ajánlom  magamat  kegyeibe, 
gróf  úr,  —  monda  nevetve  Kardos  s  meghajtván 
magát,  távozott,  míg  Enyingi  belépett  a  kapun  és 
fölhaladt  a  lépcsőkön,  hogy  Oroszlayval  beszéljen 
és  esetleg,  úgy,  a  hogy  tudja,  megnyugtassa. 

—  Tegye  fö]  a  kalapját,  Ernesztinc  és  men- 
jünk, —  monda  pár  nappal  később  Veronika  kis- 
ded prémes  bundájában  és  tollas  kalappal  fején 
lépve  be  az  öreg  komornához,  ki  ablaka  mellett 
ülve  nézte  a  háztetőkről  lefüggő  zúzmarát,  s  azt 
gondolta  magában,  hogy  milyen  jó  dolga  van 
annak,  —  ki  meleg  szobájában  ülhet. 

—  Ilyen  hidegben  akar  grófnő  sétálni  menni  ?  — 
kérdé,  megriadva  hagyván  el  helyét. 

—  A  hideg  levegő  egészséges,  —  viszonzá  mo- 
solyogva a  leányka.  —  De  ne  féljen,  nem  akarom 
öreg  lábaJt  próbára  tenni.  Kocsin  megyünk. 

Az  más !  —  viszonzá  megvidámulva  Ernesztine 
s  gyorsan  öltözni  kezdett. 

De  midőn  kiléptek  a  kapun,  csodálkozva  tekin- 
tett körül.  Kocsit  nem  látott  sehol,  s  gyanakodva 
nézett  Veronikára,  mert  hozzá  volt  szokva  annak 
tréfáihoz. 

—  Csak  az  első  bérkocsi-állomásig  megyünk. 
Ne  ijedjen  meg. 

—  Miért  nem  hozatott  kocsit  ide,  grófnő?  Ha 
nem  akar  gyalog  menni,  fölösleges  ezen  a  hosszú 
légvonatos  utczán  végig  ballagnunk  ebben  a  fagyos 
szélben. 

—  Jöjjön,  jöjjön,  mindjárt  ott  leszünk,  senkinek 
sem  szabad  tudni,  hova  megyünk  s  azt  a  portás 
előtt  meg  kellett  volna  mondanom. 

—  De  hát  hová  készül  oly  titkos  útra  ? 
Veronika  nem  felelt,  gyorsan   sietett    előre,    Er- 
nesztine alig  birta  követni. 

Midőn  a  kocsi-állomáshoz  értek.  Veronika  bese- 
gíté  az  öreg  komornát  s  a  kocsisnak  monda : 

—  A  Sacré-Coeurbe. 
Ernesztinc  elámulva  ült  mellette. 


Tegye  fel  a  kalapját,  "Ernesztine  és  menjünk' 

—  Hova  mondta  a  kocsisnak,  hogy  menjünk  ?  — 
kérdé,  azt  hívén,  hogy  nem  jól  hallott. 

—  Zárdába,  hol  addig,  míg  én  a  fejedelcmnő- 
vel  beszélek,  nézheti  a  szentképeket,  s  imádkoz- 
hatik,  és  nem  lesz  hosszú  az  ideje. 

A  komorna  megcsóválta  fejét. 

—  Oly  különös  dolgok  történnek  egy  idő  óta 
nálunk,  —  motyogta  rossz  kedvvel  —  és  ez  ismét 
valami  szokatlan  kirándulás. 

—  R)ntos  teendőm  van  ott,  s  remélem,  jól  fogok 
végezni. 

Többé  egyetlen  szót  sem  váltottak  együtt,  s 
nemsokára  a  zárda  kapuja  előtt  állt  meg  a  fogat, 
hol  Veronika  a  fejedelemasszonyról  kérdezőskö- 
dött, s  megmondván  nevét,  rögtön  be  is  bocsátot- 
ták ahhoz. 

—  Mit  kíván,  gyermekem  ?  —  kérdé  az  tőle, 
jóindulattal  tekintvén  a  viruló  szép  leányra. 

—  Néhány  nap  előtt  egy  fiatal  hölgy  jött  ide,  — 
kezdé  Veronika.  —  Somorjay  Tcodózia  a  neve. 
Vele  kivánok  beszélni. 

—  Az  nehezen  fog  menni,  viszonzá  kellemetlen 
meglepetéssel  a  fejedelemnő.  —  ó  betegen  érke- 
zett hozzánk,  s  mint  mondta,  kimerült  és  nagyon 
boldogtalan;  és  arra  kért,  ha  valaki  keresné,  sen- 
kit se  bocsássunk  hozzá. 

—  Én  legjobb  barátnője  vagyok,  ő  pedig  meny- 
asszony. Valamely  félreértés  következtében  hatá- 
rozta rá  magát,  hogy  titkon  elhagyja  házunkat  és 
ide  jöjjön  .  .  .  Beszélnem  kell  vele  okvetetlen.  Ké- 
rem, bocsásson  hozzá.  Remélem,  nem  ágyban  fekvő 
beteg. 

—  Az  volt,  de  ma  már  elhagyta  ágyát,  s  kérem, 
gyermekem,  ne  zavarja  őt  nyugalmában  és  szándé- 
kában, ő  zárdaszűz  óhajt  lenni. 

—  Tudom  I  És  legyen,  ha  azok  után,  miket  én 
mondani  fogok  neki,  nem  változtatja  meg  szándé- 

kát,  —  víszonzá  hévvel  Veronika,    s    kezét  kérőén 
tette  össze. 

—  De  gondolja  meg,  helyes,  sőt  szabad-e  vala- 
kit eltéríteni  akarni  szent  czéljától,  ki  Istennek 
kivánja  szentelni  életét?  —  kérdé  majdnem  hide- 
gen a  fcjedelemnő. 

—  Szerintem  ahhoz,  hogy  igazán  szívből  és  val- 
lásos elhatározásból  tegyünk  ily  lépést,  semmi  más- 
nak nem  szabad  elfoglalni  lelkünket,  —  monda 
korához  alig  illő  komolysággal  a  leányka,  —  holott 
Teodóziának  a  szíve  tele  van  szerelemmel,  s  csak 
a  kétségbeesés  vezérelte  ide. 

—  Bármi  az  oka  hozzánk  jövetelének,  itt  békét, 
csöndet  és  nyugalmat  talál ;  s  ha  később  mást  ha- 
tároz, bármikor  elhagyhatja  a  zárdát. 

—  Tehát  nem  engedhetik  meg,  hogy  találkoz- 
zam vele?  —  kiáltott   föl    türelmetlenül    Veronika. 

A  fcjedelemnő  pár  pillanatig  gondolkozott. 

—  Határozzon  ő  maga,  —  monda  azután,  s 
csöngetett  és  a  belépő  apacsának  monda : 

—  Kérdezze  meg  Somorjay  Teodóziát,  kivan- e 
találkozni  Eszthey  Veronika  grófnővel  ? 

A  zárdaszűz  eltűnt,  s  a  fejedelemnő  ismét  ven- 
dégéhez fordult. 

—  Ha  találkozik  barátnőjével,  kérem,  ne  izgassa 
föl,  mert  az  orvos  idegrohamoktól  féltette,  mi 
azonban  mostanig  szerencsére  nem  következett  be, 
de  ki  tudja,  mi  történik,    ha  .  .  . 

Ekkor  visszajött  a  küldött,  s  jelenté,  hogy  Teo- 
dózia  várja  a  vendégét. 

Veronika  szeme  örömben  villant  föl  e  hirre, 
míg  a  fejedelemnő  arczán  az  ellenkező  hatás  lát- 
szott; de  a  leányka  nem  vette  azt  észre,  mert 
repült  az  őt  vezető  zárdaszűz  után,  alig  várva, 
hogy  Dóziát  lássa,  ki  oly  szintelenül  és  betegen 
jött  elébe,  hogy  megdöbbent  látásán. 

—  Miért  keresett  föl,  grófnő  ?  —   kérdé  gyönge. 

fájdalmas  hangon.  —  Én  leszámoltam  mindennel, 
s  egyedüli  óhajtásom  c  zárda  falai  között  tölteni 
eletemet. 

—  És  nem  gondol  arra,  kinek  koczkára  teszi 
életét  ?  —  kérdé  mély  érzéssel  Veronika,  levonva 
maga  mellé  Dóziát,  s  szeretettel  fogva  át  dere- 
kát. —  Oroszlay  magának  vőlegénye,  s  nincs 
ok  rá,  hogy  cserben  hagyja  .  .  .  Tudja-e,  hogy 
ő  olyan  valamire  fogja  határozni  magát,  mitől 
Isten  óvjon  meg  mindnyájunkat,  kik  jó  kereszté- 
nyek és  vallásosak  vagyunk. 

—  Az  nem  leheti  —  kiáltott  föl  rémülten 
Dózia.  —  ó  tudja,  hogy  miért  hagytam  el  .  .  . 
Nem  vagyok  méltó  hozzá,  s  ha  ma  kész  volna  is 
értem  minden  áldozatra,  később  megbánná  és 
akkor  .   .  . 

Kezébe  rejté  arczát  és  keservesen  sírt,  s  nem 
tudta  bevégezni  mondatát. 

—  Olyan  embernek  tartja  Oroszlayt,  kinél  az 
érzelmek  elromlásnak  vannak  alávetve?  Nem,  Dózia! 
Azt  nem  szabad  és  nem  lehet  róla  föltételezni.  Én 
ismerem  őt  évek  óta,  majdnem  gyermekkoromtól 
és  mondhatom,  hogy  kevés  férfi  van  hozzá  hasonló, 
jó,  gyöngéd,  állhatatos  és  számtalan  leány  boldog 
volna,  ha  ő  megajándékozná  szerelmével. 

Oly  nagy  hévvel,  meggyőződéssel  ejté  ki  e  sza- 
vakat Veronika,  hogy  Dózia  levéve  kezét  szeméről, 
meglepetve  tekintett  rá. 

—  Maga  is  szereti  őt?  —  kérdé  önkéntelenül, 
majdnem  rémülten. 

—  Sokkal  jobban,  mint  fölfogni  képes  volna, 
mert  én  saját  boldogságom  árán  kivánom  őt  bol- 
doggá tenni ;  míg  az,  kit  szeret,  romlásán  dol- 
gozik. 

—  Ne  mondja  ezt,  grófnő,  hisz  mérhetetlen  az, 
a  mit    én  e  határozatommal    veszitek  I    —    kiáltott 
föl  zokogva  Dózia,  —  Nekem  nincs  más  ménedé- 
ül* 

kcm    e    kopár    falakon    kívül,  s    itt    kell    töltenem 
egész  életemet. 

—  De  miért  teszi  ?  Egészségtelen  képzelődés, 
a  mit  cselekszik  és  azt  hiszi,  hogy  valami  hősies 
tettet  követ  cl,  pedig  csalódik.  Én  gyávaságnak 
tartom  elhatározását.  Nem  mer  megküzdeni  a  ne- 
hézségekkel, melyek  nem  is  léteznek.  Elbújik,  mint 
a  büntetéstől  félő  gyermek,  s  magával  együtt 
szerencsétlenné  tesz  egy  oly  embert,  kinek  életét 
földi  mennyországgá  tehetné. 

Dózia  valósággal  meg  volt  rémülve  ettől  a  ha- 
tározott kijelentéstől,  s  félve,  habozva  tekintett 
a  beszélőre  .  .  .  Mennyivel  nagyobbnak,  szebb- 
nek látta  őt  önmagánál,  ki  oly  fenséges  lelkesülés- 
sel védte  azt  az  ügyet,  mi  tönkretette  saját  jövőjét, 
míg  ő:  igaza  volt  Veronikának,  gyáván  megfutott 
a  nehézségek  elől. 

—  Nemde,  grófnő,  maga  nagyon  rossznak,  ön- 
zőnek és  szívtelennek  tart  engem  ?  —  kérdé  bátor- 
talanul s  könyes  szemekkel. 

—  A  legszívtelenebbnek,  kit  valaha  ismertem! 
Nem  törődik  senkivel,  semmivel,  csak  saját  képzel- 
géseive), és  hagy  egy  egész  csapat  embert  nyug- 
talankodni távozása  miatt.  Avagy  azt  hiszi,  helye- 
sen cselekedett,  mikor  titkon  elhagyott  bennünket 
és  ide  menekült? 

—  Féltem,  hogy  beidéznek  tanúnak  a  Holcsi- 
ügyben,  s  ez  beszámíthatatlan    állapotba  kergetett. 

—  Annak  mások  is  ki  voltak  téve,  s  mégsem 
szöktek  meg.  Különben  az  az  ügy  már  be  van  fe- 
jezve. Holcsi  meghalt  a  tárgyalási  teremben  birái 
előtt.  Szívszélhűdés  ölte  meg  s  két  nővérét  sza- 
badon bocsátották. 

Dózia  a  legnagyobb  ámulattal  hallgatta  e  sza> 
vakat. 

—  És  Klára  ...  Mi  történt  vele?  —  kérdé 
visszatartott  lélckzettel. 

—  Róla  nem  tudok  semmit.  Most  azonban  ve- 
gyen kalapot  és  köpönyeget  s  jöjjön  velem ;  le- 
gyen vége  a  habozásnak.  Jól  öltözködjék  föl,  mert 
hideg  van. 

—  Hogy  lépjek  a  grófnő  elébe,  ki  bizonynyal 
megvet  engem  ? 

—  Ne  aggódjék  azon.  Én  felelek  mindarról,  — 
monda  erélylyel  Veronika.  —  Vegyen  búcsút  a 
fcjedelemnőtől,  s  menjünk  e  szomorú  helyről  mi- 
előbb ! 

Dózia  pár  percznyi  habozás  után  felöltözött. 
Fátyola  alatt  könyek  hulltak  arczára,  mikor  a  fe- 
jedelemnőről elbúcsúzott,  ki  megrovó  szavakkal 
mondta  el,  hogy  mennyire  nem  helyesli  ezt  az 
ingatagságot,  s  nem  jósolt  jót  a  jövőre,  de  nem 
tett  ellenvetést  Dózia  távozására  nézve. 

A  leányokat  megpillantván  Ernesztine,  bámuló 
fölkiáltást  hallatott. 

—  Tehát  ide  menekült?  —  kérdé  majdnem 
gúnyosan  Dóziától,  ki  nem  felelt,  némán,  lesütött 
fővel  ült  társnője  mellett,  s  hosszú  pilláit  nem 
merte  fölvetni  és  szó  nélkül    érkeztek    a  palotába. 

Szobáikba  mentek,  hol  Veronika  egyedül  hagyva 
pár  pillanatra  Dóziát,  néhány  sort  vetett  papirosra, 
s  Oroszlaynak  czímezve,  azonnal  elküldte  ezt  a 
grófnak : 

•  Dózia  itt  van.  Jöjjön  mielőbb. 

Eszthey  yéromka.» 

Ez  állt  a  levélben,  azután  anyját  kereste  föl,  s 
elmondta  neki,  hogy  Dóziát  magával  hozta  a  ko- 
lostorból, ki  nem    nagy    örömmel  vette  ezt  a  hírt. 

—  Csodálom,  hogy  volt  kedve  és  bátorsága  ide- 
jönni, —  viszonzá  kedvetlenül  a  grófné,  —  s  fö- 
löslegesnek tartom  részedről  azt  a  nagy  érdeklő- 
dést, melylyel  annak  a  gyors  elhatározásokra  haj- 
lammal biró  leánynak  tetteit  kiséred. 

Veronika  meghatva  tekintett  anyjára,  mert  ily 
hangon  ez  nem  szokott  hozzá  beszélni. 

—  Rosszalja,  a  mit  tettem?  —  kérdé  lehan- 
goltan. 

—  Dőziának  legjobb  lett  volna  a  zárdában  ma- 
radni. 

—  És  Jakab?- —  kérdé  kitört  szenvedélylyel  a 
leány.  —  Ó  egész  életérc  boldogtalan  lett  volna, 
holott  nekem  hatalmamban  áll  boldoggá  tenni. 

—  Rövid  idő  muIva  elfelejtené  képzelgéseit  és 
akkor  .  .  . 

—  Azt  hiszi,  nőül  vett  volna  engem?  Soha! 
Az  oly  szív,  mint  az  övé,  csak  egyszer  szeret,  de 
abba  az  érzésbe  fölolvad  s  beletemeti  egész  élete 
boldogságát. 

—  Azt  az  idő  mutatta  volna  meg. 

--És  én,  ki  osztatlan  szivet  kívántam  volna, 
sohasem  fogadnék  el  oly  érzelmeket,  mik  egy  volt 
szerelemnek  maradványai.  Vegye  ő  nőül  Dóziát, 
ez  már  így  volt  elhatározva.  A  sors  vezette  őket 
össze  a  társadalom  két  végéről.  És  én  boldog  le- 
szek, ha  Jakabot  boldognak  tudom. 

—  Nem  csalod  meg  magadat,  Veronika?  — 
kérdé  leverten,  szomorúan  Esztheyné,  ki  termé- 
szetellenesnek találta  leánya  arczán  és  hangjában 
a  nagy  lelkesültséget,  melylycl  az  szavait  kiejté. 

—  Nem  I  A  mit  teszek,  az  megfontolt  elhatáro- 
zásomból ered.  Megnyugodtam  csalódásaim  fölött, 
de  ezzel  nincs  befejezve  életem.  Hisz  annyi  tér 
van,  hol  az  ember  kárpótlást  talál  .  .  .  Férjhez 
nem  megyek,  mert  egy  második  Jakab  nincs  a 
világon. 

Esztheyné  sírva  hallgatta  e  szavakat.  O  volt  az 
oka  mindennek,  ó  követte  el  az  első  végzetes  lé- 
pést, s  a  többi  mind  egyenkint  abból  következett. 
Vájjon  ez  a  jutalom  azért,  hogy  esküjét  megtar- 
totta, mit  annak  a  beteg  asszonynak  adott,  s  gyér- 

mckei  boldogságára  fogadta,  hogy  leányáról  gon- 
doskodni fog,  és  helyrehozza  férje  ballépését  .  .  . 
Még  csak  nem  is  az  a  gyermek  Dózia,  kinek  ő 
tartá,  de  mindegy,  fölkarolt  egy  clhagyatoit  gyer- 
meket, neveltette,  gondoskodott  róla,  és  jótétté 
ellene  fordul  s  megbünteti  őt  férje  vétkéért. 

Veronika  látván  anyja  szomorúságát,  letérdelt 
előtte,  s  átfonta  derekát  karjaival  és  erőltetett  mo- 
solylyal,   enyelgő  hangon    monda : 

—  Együtt  maradunk,  mama,  és  nem  lesz  nélkü- 
lem elhagyatva  .  .  .  Avagy  azt  hiszi,  nem  vettem 
én  észre  számtalan  szomorúságát  házaséletében  ? 
Én  kárpótolni  fogom  azt,  mi  szenvedését  okozta, 
és  végre  is,  a  mely  családban  vétkeznek  az  er- 
kölcs, vallás  és  tisztesség  ellen,  ott  valakinek  bűn- 
hődni kell,  olykor  a  szülők  gyermekeikért,  vagy 
megfordítva,  a  gyermek  atyja,  anyja  vétkeért.  Ná- 
lunk én  vagyok  a  sorstól  kiszemelve  arra,  s  legyen 
meg  Isten  akarata! 

—  Veronika !  —  kiáltott  föl  elszörnyüködve 
ezen  a  beszéden  Esztheyné,  miből  látta,  hogy 
leánya  kegyetlen  szigorral  birálja  meg  a  helyzetet, 
5  tudja,  vagy  kitalálta  azt,  mit  ő  oly  nagy  gonddal 
őrzött  és  titkolt  gyermekei  előtt. 

—  Ne  beszéljünk  többé  ezekről,  mama  I  —  ki- 
áltott föl  zavarral  s  lángoló  arczczal  a  lányka  és 
elhagyta  helyét.  Két  forró  könyet  törült  le  arczá- 
rói, melyek  kicsordultak  szép,  lelkes  szeméből,  s 
mosolygott.  A  megnyugvás  és  lemondás  mosolya 
volt  ez,  de  anyjának  tőrdöfésként  hatolt  szivébe  . .  . 

Fé)  óra  múlva  Oroszlay  gróf  jelent  meg  Vero- 
nika hívására  a  palotában. 

Boldog  kifejezéssel  arczán  lépett  a  terembe,  s 
kérdőleg  függeszté  szemeit  Veronikára,  ki  futólag 
köszöntve  őt,  szaladt  Dóziáért,  s  kézen  fogva  ve- 
zette be  és  monda : 

—  Itt  hozom    menyasszonyát,    Jakab.    Tegye    őt 

boldoggá,  kinek  ezerféle  aggodalma  van  a  jövőre 
nézve.  Oszlassa  el  azokat,  mert  nincs  többé  semmi 
akadály,  mi  házassága  elébe  gördülhetne.  Mind- 
ketten szabadok,  függetlenek,  s  a  jövő  oly  bájosan 
mosolyog  feléjük. 

E  szavak  után  eltűnt  a  teremből,  egyedül  hagyva 
a  mátkapárt,  kik  boldogságban  úszva,  nem  sejtet- 
ték, hogy  két  szobával  távolabb  egy  szép  fiatal 
leányka  zokog,  kinek  mindene  megvolt  e  földön, 
csak  az  nem,  mi  boldoggá  tehette  volna,  s  ki  ke- 
servesen siratja  boldogságát. 

Eszthey  gróf  és  a  grófnő  megdöbbenve,  elszomo- 
rodva fogadták  az  Oroszlay  és  Dózia  eljegyzésé- 
nek hírét,  s  talán  mindketten  arra  gondoltak,  hogy 
Veronika  boldogságát  ők  tették  semmivé.  A  férj 
könnyelműsége  volt  a  kezdet,  a  nő  végzetes  téve- 
dése 2l  folytatás,  s  leányuk  nagy,  nemes  szive  a 
vég  I  Talán  a  sors  intézte  így,  s  nekik  meg  kellett 
hajolni    gyermekük    nemes    cselekedete    előtt   .  .  . 


A  fővárosban  nagy  szenzácziót  keltett  Oroszlay 
leendő  házassága.  Mindenki  azt  hitte,  soha  sem 
fog  az  megnősülni,  mert  kivéve  Eszthey  Veroni- 
kát, soha  sem  foglalkozott  egyetlen  rangjabeli 
leánynyal  sem,  s  azt,  hogy  ahhoz  is  csak  mint  jó- 
barát  közeledett,  senki  sem  tudta;  talán  csak  maga 
Veronika,  ki  finom  ítéletével  meg  tudta  bár  külön- 
böztetni az  udvarlást  a  barátságtól,  mind  a  mel- 
lett mindaddig  remélt,  míg  meg  nem  győződött 
arról,  hogy  Jakab  Dóziát  szereti. 

És  mint  anyjának  mondta :  neki  osztatlan  szív 
kellett.  Attól  a  percztől,  hogy  megtudta,  miként  a 
fiatal  gróf  szive  másért  hevül,  nem  óhajtott  mást, 
mint  őt  boldognak  látni !  És  ez  sikerült    neki !  .  .  . 

A  következő  nap  Enyinginek  mosolygó  ajkkal, 
száraz,     könytclen     szemekkel     tudta      elmondani 

Oroszlay  és  Dózia  mátkaságát.  Volt  ereje  örömét 
fejezni  ki  a  házasság  fölött,  s  midőn  Enyingi  meg- 
tévesztve e  viseJet  által,  mely  közönyt  jelentett 
Jakab  iránt,  nem  állhatott  ellent  és  imádását,  cso- 
dálatát, s  rég  titkolt  szerelmét  tette  a  leányka 
lábaihoz ;  az  mosolygó  arczczal  nyújtott  neki  kezet 
s  biztató  hangon  monda: 

—  Ma  még  nem  ígérhetek  semmit,  de  mához 
egy  évre  megadom  a  választ  kérésére  .  .  .  Legyen 
addig  türelemmel.  Hisz  a  jövőt    nem    lehet   tudni. 

És  Enyingi  hálás  volt  feleletéért.  Remélt,  mint 
minden  szerelmes  ember.  Eddig  még  kilátásai  sem 
voltak  arra,  hogy  Veronika  Jakab  mellett  őt  észre- 
veszi, s  most  határidőt  szabott   az  a  válaszra! 

Lehetetlen,  hogy  elutasítsa  őt,  hisz  a  nőket  meg- 
hatja az  igaz,  föláldozó  szerelem  1 

